m&Mm-mm  mmtmz  "    m^s^^-m^m 


LIBRARY 

Brigham  Young  University 


DANIEL    C.    JACKLING    LIBRARY 

IN    THE 

FIELD    OF    RELIGION 


: 

i 

DE 


VIRTUTIBUS  INFUSIS 

COMMENTARIUS  IN  SECUNDAM  PARTEM 

S.  THOMAE 


AUCTORE 

LUDOVICO  BILLOT  S.  J. 

S.   R.   E.  Cardinali 

Olim  in  F>ontifioia  Universitate  Gregoriana 

Ttieologiae  Professore 


TOMUS  PRIMUS 
De  virtutibus  infusis  in  genere,  et  theologicis  in  specie. 

Editio  tertia 


fy    tfp,tr\>± 


ROMAE 

IN    UNIVERSITATE    GREGORIANA 
Via  del  Seminario,  120 

1921 


THE  LIBRARY 
PROVO,  UTAH 


PROOEMIUM 


§  i. 

Unum  summum  et  verum  bonum  est:  omnis 
boni  bonum,  bonum  unde  omne  bonum, 
cui  non  additur  quid  sit  ipsum  bonum.  Nam 
cum  dicitur  bonus  homo,  et  bonus  ager,  et  bona 
domus,  et  bonum  animal,  et  bona  arbor,  et  bo- 
num  corpus,  et  bona  anima,  toties  adiungitur 
quoties  dicitur  bonum.  Est  bonum  simplex,  pu- 
rum;  ipsum  bonum  quo  cuncta  sunt  bona,  et  ex 
quo  cuncta  sunt  bona,  in  cuius  fruitione  summa 
beatitudo  consistit,  et  aeterna  vita;  et  hoc  bonum 
Deus  est.  Qui  cum  nec  a  seipso  separari  possit, 
nec  seipso  fruendo  privari,  ideo  essentialiter 
atque  immutabiliter  beatus,  imo  verius,  ipsa 
imparticipata  ac  subsistens  beatitudo:  in  quo 
nimirum  non  diversa  sunt  quod  est  et  quo  est, 
quod  vivit  et  quo  vel  unde  beatissime  vivit,  sed 
idipsum  et  idipsum,  et  idipsum,  Dominus  Deus 
omnipotens.  Deus  igitur,  sicut  est  suum  esse,  et 

sua  vita,  et  sua  sapientia,  et  sua  bonitas,  ita  et 
sua  beatitudo. 

Id  nobis  pro  modulo  nostro  inculcat  Scriptu- 
ra  in  ipso  exordio,  cum  post  relata  consummata 
opera  coeli  et  terrae:  Et  requievit,  inquit,  die 
septimo  ab  universo  opere  quod  patrarat.  Et  be- 
nedixit  diei  septimo,  etsanctificavit  illum,  quia 
in  ipso  cessaverat  ab  omni  opere  suo  quod  crea- 
vit  Deus  ut  faceret.  Ubi  insinuatur  Deus  nullo 
opere  suo  sic  delectatus,  quasi  faciendi  eius  in- 
diguerit,  vel  minor  futurus  nisi  fecisset,  vel  bea- 
tior  cum  fecisset.  Quia  enim  ex  illo  ita  est  quid- 
quid  ex  illo  est,  ut  ei  debeat  quod  est,  ipse  autem 
nulli  quod  ex  ipso  est,  debeat  quod  beatus  est: 
se  rebus  quas  fecit  diligendo  praeposuit,  non 
sanctificans  diem  quo  ea  facienda  inchoavit,  nec 
illum  quo  ea  perfecit,  ne  illis  vel  faciendis  vel 
factis  auctum  eius  gaudium  videretur,  sed  eum 
quo  ab  ipsis  in  seipso  requievit.  Et  ipse  quidem 
nunquam  ista  requie  caruit,  sed  nobis  eam  per 
diem  septimum  ostendit.  Quia  ergo  est  omnipo- 
tens  et  bonus,  omnia  valde  bona  fecit.  Quia  vero 
seipso  bono  perfecte  beatus  est,  a  bonis  quae 
fecit  in  seipso  requievit,  ea  scilicet  requie  a  qua 
nunquam  recessit,  seipso  et  a  seipso  et  de  seipso 
beatissimus. 

A  tantae  perfectionis  culmine  longe  in  inii- 
nitum  est  omnis  creatura.  Quippe,  cum  Deus 
summa  essentia  sit,  hoc  est  summe  sit,  rebus 
quas  ex  nihilo  creavit,  esse  dedit,  sed  non  sum- 
me  esse  sicut  ipse  est.  Et  aliis  dedit  esse  amplius 

aliis  minus,  atque  ita  naturas  essentiarum  gra- 
dibiis  ordinavit.  Sed  si  qua  in  hac  scala  entium 
eminens  creatura,  ex  ipsa  nobilitate  sui  esse 
habet  ut  beata  esse  possit,  id  quidem  nonnisi 
adhaerendo  immutabili  bono,  uni  vero  beato 
Deo,  qui  usque  adeo  bonum  eius  est,  ut  sine  illo 
miseram  eam  esse  necesse  sit.  Qui  etiam  non 
quolibet  modo  in  hoc  ordine  providentiae  fruen- 
dus  finis.  ei  proponitur,  sed  modo  plane  super- 
naturali  in  visione  intuitiva.  Unde  hoc  bono 
adepto  beata,  quo  amisso  misera  est,  et  tanto 
miserior  amisso,  quanto  beatior  adepto:  non  si- 
cut  ille  qui  seipso  bono  beatus,  nequaquam  mi- 
ser  esse  potest,  quia  non  se  potest  amittere.  Sic 
igitur,  informe  quiddam  nobis  proponitur,  quod 
tam  ad  beatitudinem  quam  ad  miseriam  potest. 
Spiritum  creatum  dico,  cui  non  hoc  est  vivere 
quod  beate  vivere,  nam  vivit  etiam  fluitans  in 
profundo  tenebroso  vacuitatis  suae;  cui  proinde 
restat  converti  ad  eum  a  quo  factus  est,  et  magis 
magisque  vivere  apud  fontem  vitae,  et  in  lumine 
eius  videre  lumen,  et  perfici,  et  illustrari,  et 
beari. 

Tenebrosam  abyssum  universae  spiritualis 
creaturae  indicaverunt  ab  initio  apostatae  an- 
geli.  Inciderunt  enim  in  eam,  dum  sua  bonitate 
potius  delectati,  velut  bonum  suum  sibi  ipsi  es- 
sent,  a  superiori  beatifico  bono  ad  propria  de- 
fluxerunt,  et  habentes  elationis  fastum  pro  ex- 
celsissima  aeternitate,  vanitatis  astutiam  pro 
certissima    veritate,  studia  partium  pro  indivi- 

dua  eharitate,  superbi,  fallaces,  invidi  effecti 
sunt.  Emerserunt  vero  ab  ea  supercaelestes  an- 
seli  casto  amore  cohaerentes  Deo.  Quoniam 
Deus  ostendit  eis  seipsum  et  suf  ficit  eis,  et  ideo 
non  declinant  ab  eo,  nec  ad  se.  Haec  est  domus 
Dei  non  terrena,  neque  ulla  caelesti  mole  cor- 
porea,  sed  spiritualis  et  particeps  aeternitatis  di- 
vinae,  quia  sine  labe  in  aeternum.  0  beata  ter- 
que  beata,  Deus  meus,  inhaerendo  beatitudini 
tuae,  beata  sempiterno  inhabitatore  te  atque 
illustratore  suo,  contemplans  delectationem 
tiiam  sine  ullo  defectu  egrediendi  in  aliud!  Mens 
pura  concordissime  una  stabilimento  pacis  san- 
ctoilim  spiriiuum  qui  sunt  cives  civitatis  tuae  in 
caelestibus  super  ista  caelestia  (1). 

Est  erga  quaedam  kublimis  creatura  tam 
arcte  cohaerens  Deo  vero  et  vere  aeterno,  ut  in 
nullam  vicissitudinum  varietatem  ab  illo  se  re- 
solvat  ac  defluat,  sed  in  eius  solius  contempla- 
tione  beatissime  requiescat.  Est  et  alia  in  sempi- 
terna  miseria  vitam  agens,  quoniam  a  summo 
bono  defluxit  tanquam  in  abyssum  informitatis 
suae.  Nunc  autem  medio  modo  se  habet  ea  quae 
adhuc  ad  utrumque  est  possibilis,  nondum  in  fi- 
ne  conquiescens,  neque  etiam  a  fme  delapsa.  Et 
haec  est  peregrinans  anima  cui  competit  adhuc 
moveri  in  finem,  adhuc  transire  in  locum  taber- 
naculi  admirabilis  usque  ad  domum  Dei,  et  con- 


(1)  August.  in  Psalm,  26,  et  1.  4  de  Genes.  ad  lillt.  c.  15,  et  1.  19- 
de  civit  c.  1,  et  1.  13  Confess.,  passim. 

sequenter  iis  formari  virtutibus  quibus  tenditur 
in  possessionem  summi  boni,  secundum  quod 
scriptum  est:  Quam  dilecta  tabernacula  tua, 
Domine  virtutum!  Beatus  vir  cuius  est  auxi- 
lium  abs  te;  ascensiones  in  corde  suo  disposuit, 
in  valle  lacrymarum  in  loco  quem  posuit.  Ete- 
nim  benedictionem  dabit  legislator,  ibunt  de 
virtute  in  virtutem,  videbitur  Deus  deorum  in 
Sion.  Porro  de  his  virtutibus  per  quas  fiunt 
ascensiones  intus  in  corde,  usquedum  pervenia- 
tur  in  visione  aeterna  ad  bonum  beatificans 
quod  est  super  omnem  creaturam,  nunc  nobis 
sermo. 

§  2. 

Istae  autem  virtutes,  ex  hoc  ipso  quo  totae 
quantae  sunt,  ordinantur  ad  finem  qui  omnem 
transcendit  naturae  facultatem,  nequaquam  esse 
possunt  ex  propria  hominis  industria  compara- 
tae,  sed  imprimis  necesse  est  eas  divinitus  infu- 
sas  agnoscere,  per  redemptionem  quae  est  in 
Christo  Iesu.  «  Considerandum,  inquit  S.  Tho- 
« mas  (1),  quod  est  duplex  hominis  bonum; 
«  unum  quidem  quod  est  proportionatum  suae 
«  naturae,  aliud  autem  quod  suae  naturae  facul- 
«tatem  excedit.  Et  quia  unumquodque  ordina- 
«tur  ad  finem  per  operationem  aliquam,  et  ea 
«  quae  sunt  ad  finem  oportet  esse  aliqualiter  fini 
« proportionata,  necessarium    est   esse    aliquas 

(1)  De  Virtutibus,  Q.  1,  a.  10. 

<(  hominis '  perfectiones  quibus  ordinetur  ad  fi- 
((  nem  supernaturalem,  quae  excedant  faculta- 
(( tem  principiorum  naturalium  hominis.  Hoc 
((  autem  esse  non  posset,  nisi  supra  principia  na- 
(( turalia,  aliqua  supernaturalia  operationum 
a  principia  (id  est  virtutes)  homini  infundantur 
((  a  Deo  ».  Quapropter  in  Canticis  Canticorum 
clamat  sponsa,  quam  introduxit  Rex  in  cellaria 
sua,  id  est  anima  quam  praeter  et  ultra  omnem 
naturae  ordinem  evocavit  Deus  ad  intima  illa 
penetralia  ubi  beatissimam  suam  aeternamque 
vitam  vivit;  clamat,  inquam,  sponsa  ad  suum 
sponsum  Christum:  Oleum  effusum  nomen 
tuum  (1),  his  verbis  significans  mysticam  un- 
ctionem  unde  Christi  nomen  elucet,  quae  per 
infusam  gratiam  infusasque  virtutes  in  nos  re- 
f unditur.  Iam  ordinata  est  in  ea  charitas  (2),  iam 
equitatui  Domini  in  curribus  Pharaonis  assimi- 
lata  est  (3),  propter  omnium  aciem  virtutum 
quae  charitatem  comitantur.  At  non  studiis,  non 
operibus  haec  adscribit  suis,  sed  sponsi  tribuit 
largitati,  de  oleo  utique  effuso  nomine  eius.  No- 
vit  enim  ubi  nata  est;  memor  est  beneflcii  de  quo 
sponsus  ad  eam:  Sub  arbore  malo  excitavi  te: 
ibi  corrupta  est  mater  tua,  ibi  violata  est  geni- 
trix  ttia  (4).  Quippe  sub  malo  terrestris  paradisi 

(1)  Cantic.  1-2. 

(2)  Ibid.   II-4. 

(3)  Ibid.  1-8. 

(4)  Ibid.  VIII-5. 

corrupta  fuerat  Eva  mater  generis  nostri;  sub 
ea  arbore  infelix  illa  progeniem  proiecerat 
suam;  ibi  futuram  sponsam  sponsus  invenerat 
sepultam  in  sopore  mortis,  destitutam  omnibus 
principiis  spiritualis  vitae.  Sed  et  ibi  quoque  su- 
scitavit  ad  vitam,  vertens  funestum  lignum 
scientiae  boni  et  mali  in  lignum  redemptionis, 
ut  unde  mors  oriebatur,  inde  vita  resurgeret,  et 
quae  ex  arbore  prognata  erant  mala,  per  arbo- 
rem  sanarentur.  In  ligno  igitur  crucis  factum 
est  oleum  eff usum  nomen  eius,  et  sicut  origo 
fontium  et  fluminum  omnium  mare  est,  sic  et 
supernaturalium  virtutum  quae  infusae  dicun- 
tur  et  sunt,  Christus  crucifixus. 

At  vero,  dum  infusas  virtutes  audis,  ne  eas 
tales  esse  suspiceris,  quae  nulla  similitudinis 
habitudine  ad  naturalia  nostra  activitatis  prin- 
cipia  comparentur.  Semper  enim  gratia  inseri- 
tur  naturae,  et  ideo  virtutes  illae  respectu  super- 
naturalis  finis,  respondere  debent  principiis  tum 
congenitis  tum  acquisitis  respectu  naturalis.  Et 
naturalia  quidem  operationum  principia  sunt 
essentia  animae  et  potentiae  eius,  scilicet  intel- 
lectus  et  voluntas,  a  quibus  procedit  actio  homi- 
nis  in  quantum  huiusmodi.  Quod  tamen  nequa- 
quam  esse  posset  nisi  in  intellectu  haberetur 
quidam  quasi  innatus  habitus  primorum  prin- 
cipiorum  ducens  in  cognitionem  finis  humanae 
vitae,  et  similiter  in  voluntate  naturalis  in  eum- 
dem  finem  inclinatio,  praecontinens  tanquam 
in  semine  virtutes  requisitas  ad  eius    prosecu- 

tionem  per  media  idonea.  Itaque  est  primo  es- 
sentia  animae  ut  remotum  principium  opera- 
tionum.  Deinde  sunt  activae  potentiae  natura- 
liter  in  seipsis  insertum  habentes  unde  pro- 
spiciatur  atque  appetatur  finis.  Tertio  sunt 
habitus  acquisiti  moralium  virtutum  facien- 
tes  hominem  bene  dispositum  circa  ea  quae 
sunt  ad  finem,  id  est  circa  operationes  et  passio- 
nes  moderandas  prout  dictus  finis  exigit.  — 
Nunc  ergo  considera  quomodo  hisce  activitatis 
principiis,  partim  quidem  congenitis,  partim  ve- 
ro  studio  et  exercitio  acquirendis,  parallelo  or- 
dine  accedant  principia  desuper  inf  usa  de  quibus 
nunc  sermo.  Etenim  «infunditur  divinitus  ho- 
<(  mini  ad  peragendas  actiones  ordinatas  in  fi- 
((  nem  vitae  aeternae,  primo  quidem  gratia  (san- 
«  ctificans),  per  quam  habet  anima  quoddam 
((  spirituale  esse.  Deinde  fides,  spes,  et  charitas, 
a  ut  per  fidem  intellectus  illuminetur  de  aliqui- 
«  bus  supernaturalibus  cognoscendis  quae  se  ha- 
a  bent  in  isto  ordine  sicut  principia  naturaliter 
«  cognita  in  ordine  connaturalium  operationum. 
((  Per  spem  autem  et  charitatem  acquirit  volun- 
« tas  quamdam  inclinationem  in  illud  bonum 
((  supernaturale,  ad  quod  voluntas  humana  per 
((  naturalem  inclinationem  non  sufficienter  or- 
«  dinatur.  Et  sicut  praeter  ista  principia  natura- 
(( lia  requiruntur  habitus  virtutum  (moralium) 
«  ad  perfectioilem  hominis  secundum  modum 
(( sibi  connaturalem,  ita  ex  influentia  divina 
((  consequitur  homo,  praeter  praemissa  superna- 

«  turalia  principia,  aliquas  virtutes  morales  in- 
«  fusas,  quibus  perficitur  ad  operationes  ordi- 
((  nandas  in  finem  vitae  aeternae  (1)  ».  Sic  igitur, 
essentiae  animae  respondet  infusa  gratia  sancti- 
ficans  velut  natura  nova  et  radicale  principium 
operationum  supernaturalium.  Potentiis  opera- 
tivis  secundum  quod  circa  ipsum  finem  versan- 
tur,  respondent  virtutes  theologicae,  fides  et 
spes  et  charitas.  Habitibus  demum  acquisitis 
quibus  homo  bene  se  disponit  in  iis  quae  sunt  ad 
finem,  respondent  infusae  virtutes  morales,  vi- 
delicet  infusa  prudentia,  infusa  iustitia,  infusa 
temperantia,  infusa  fortitudo.  —  Et  gratia  qui- 
dem  sanctificans  non  est  secundum  se  operativa, 
sicut  nec  animae  essentia  per  se  et  immediate. 
Caetera  vero  pro  activis  principiis  habenda  esse, 
satis  ostendit  vel  ipsa  generalis  et  conf usa  notio 
mox  declarata.  Neque  enim  ex  hoc  quod  propriis 
nostris  actibus  virtutes  istae  non  generantur, 
passivas  eas  recte  usquam  appellaveris.  Alias 
oporteret  et  ipsam  voluntatem  potentiam  passi- 
vam  asserere,  eo  quod  congenita  homini  est,  non 
studio  et  exercitio  comparata,  sed  exsistens  a 
natura.  Nihil  ergo  hic  confert  originis  modus, 
sed  sola  intrinseca  quidditas  est  consideranda. 
Porro,  etsi  virtutes  supernaturales  in  nobis  fiant 
sine  nobis,  adhuc  tamen  infunduntur  tanquam 
principia  activitatis,  utpote  quae  pro  formali 
effectu  habeant  perficere  nos  ad  connaturaliter 
operandum  in  ordine  ad  finem  illum  qui  omnem 

(1)  S.  Thom.  de  Virt.,  Q.  1,  a.  10. 

nostram  naturalem  excedit  facultatem.  Accedit 
insuper  quod  ita  perflciunt  ad  operandum,  ut 
etiam  ex  operatione  perficiantur,  certa  quadam 
et  verissima  ratione:  tum  quia  assuetudo  ope- 
rum  ad  promptum  earum  exercitium  confert 
quam  plurimum,  tum  quia  ex  merito  operantis 
intrinsecum  augmentum  accipiunt  sub  iisdem 
conditionibus  sub  quibus  augentur  virtutes  ac- 
quisitae.  Et  hoc  modo,  non  otiosa  passivitate,  sed 
labore  et  conatu  opus  salutis  in  nobis  peragitur. 
Haec  tamen  non  sic  accipias  velim,  quasi 
anima  in  ascensu  illo  quo  itur  de  virtute  in  vir- 
tutem  usquedum  videatur  Deus  deorum  in  Sion, 
nullo  pacto  passive  se  haberet.  Absit  sane,  absit. 
Non  enim  sufficit  ipsa  sibi,  etiamsi  consideretur 
Ht  ornata  sanctificante  gratia,  et  omni  comitatu 
supernaturalium  virtutum  instructa.  Sed  neque 
in  hoc  deest  parallela  analogia  cum  ordine  natu- 
rali.  In  nobis  enim  secundum  naturam  operan- 
tibus  consideratur  aliquis  instinctus  antecedens 
omnem  deliberationem;  instinctus  quo  agimur 
potius  quam  agimus,  quique  nos  iuvat  in  vitan- 
do  ea  quae  nocent,  et  operando  ea  quae  sunt 
consentanea  naturae.  Nunc  autem  in  ordine  ad 
supernaturalem  fmem,  eo  vel  magis  necessaria 
est  eiusmodi  instinctiva  impulsio,  quod  princi- 
pia  vitae  nonnisi  ex  adscititio  sunt,  minimeque 
ex  intimis  essentiae  exorientia;  quod  deinde  ma- 
ior  est  naturae  corruptio  nos  ab  invisibilibus 
abducens  et  ad  sensibilia  trahens;  quod  denique 
Lonum  assequendum  exsuperat  omnem  sensum 

et  aestimationem  et  intelligentiam.  Instinctui 
ergo  naturali  supernaturalis  instinctus  respon- 
deat  oportet,  et  inde  pst  quod  simul  cum  gratia 
sanclificante  et  virtutibus  hactenus  recensitis, 
alii  speciales  infunduntur  habitus  disponentes 
animam  ad  hoc  ut  sit  bene  mobilis  per  motiones 
desuper  advenientes  a  Deo  auctore  gratiae.  Hu- 
iusmodi  autem  habitus  quos  certo  quodam  sensu 
virtutes  passivas  non  inepte  nominaveris,  con- 
sueverunt  dici  dona  Spiritus  Sancti. 

§  3. 

Haec  igitur  sunt  principia  supernaturalia 
quibus  instructa  anima  ascendit  in  montem  Do- 
mini,  ut  stet  aeternaliter  in  loco  sancto  eius. 
Haec  quoque  sunt  de  quibus  praesens  currit  di- 
sputatio.  In  qua  quidem  hic  modus  tenendus 
erit,  ut  a  generalioribus  ad  magis  particularia 
semper  fiat  descensus.  Nam  cum  operationes  et 
actus  circa  singularia  versentur,  omnis  scientia 
de  principiis  operationum  debet  in  particulari 
consideratione  perfici.  Hinc  primo,  de  habiti- 
bus  et  virtutibus  generales  notiones  tradendae 
sunt,  quae  toti  disputationi  lucem  afferant,  (I-II, 
Qq.  49-61).  Secundo  dicendum  de  singulis  infu- 
sorum  habituum  categoriis  in  communi,  videli- 
cet:  de  virtutibus  theologicis,  de  moralibus  in- 
fusis,  tum  de  donis  quae  nobilissimo  virtutum 
comitatui  adiunguntur,  (I-II  Qq.  62-70).  Tertio 
denique  de  singulis  virtutibus  in  speciali,  et  po- 
tissimum  quidem  de  fide  (II-II,  Qq.1-11),  de  spe 
(Qq.  17-21),  de  charitate  (Qq.  23-27). 


DE  HABITIBUS  ET  VIRTUTIBUS 

GENERALE   PROLEGOMENON 
(Ia-IIae,  Qq.   49-61). 

Cum  virtutes  infusae  sub  generalissima  ratione  habitus  con- 
tineantur,  requirit  ordo  doetrinae  ut  per  prius  declaretur  ana- 
logia  habituum  infusorum  ad  naturales  et  acquisitos.  Sic  enim 
necessaria  comparabitur  notio  obiecti  praesentis  tractatus,  quia 
non  suppetit  nobis  via  veniendi  in  cognitionem  supernatura- 
lium,  nisi  inspiciendo  convenientias  et  disconvenientias  quas 
habent  ad  naturalia.  Unde  prolegomenon  istud  esse  debet 
primo  de  habitibus  et  virtutibus  quae  sunt  directe  in  prae- 
dicamento,  et  in  naturali  philosophia  considerantur.  Secundo, 
de  habitibus  et  virtutibus  gratuitis  seu  infusis,  quae  sub  prae- 
dicamento  non  sunt  nisi  reductive.  Tertio,  de  modo  quo  habitus 
infusi,  tum  ab  acquisitis,  tum  a  se  invicem  specifice  distin- 
guuntur.  Quarto,  de  ea  quam  habent  compossibilitate  vel 
incompossibilitate  cum  acquisitis    habitibus  malis. 

I. 
DE  HABITIBUS  ORDINIS  I5TATURALIS 

In  hoc  capitulo  consideratio  restringitur  ad  habitum  prae- 
dicamentalem  qui  ponitur  a  philosophis  prima  species  qualitatis. 
Et  quaeritur  primo,  quid  sint  habitus  in  communi.  Secundo, 
quid  habitus  illi  speciales  qui  dieuntur  virtutes.  Tertio,  a 
quibus  causis  dependeat  eorum  generatio,  augmentum,  et  cor- 
ruptio. 

1.  Quod  habitus  est  quaedam  dispositio  in  ordine  ad 
naturam  rei  et  operationem  eius,  secundum  quam  bene  vel 
male  aliquid  ad  eam  disponitur. 

Habitus  ab  habendo  dictus  est.  Hic  autem  sumitur  pro 
accidentali  determinatione  qua  res  se  habet  in  seipsa  secundum 
certum  modum,  vel  convenientem  vel  non  convenientem  exi. 
gentiis  naturae  suae  (1).  Et  quando  est  modus  conveniens  na. 
turae  rei,  tunc  habet  rationem  boni ;  quando  autem  non  con- 
venit,  tunc  habet  rationem  mali.  Ex  quo  iam  manifestum  est, 
nihil  esse  susceptivum  habitus,  nisi  id  quod  potest  pluribus 
modis  in  seipso  disponi,  vel  diversimode  ad  agendum  deter- 
minari  (2).  Et  haec  conditio  cum  maxime  in  homine  verificetur 
propter  pluralitatem  principiorum  et  maximam  potentialitatem 
facultatum  eius,  constat  quod  in  ratione  subiecti  habituum, 
principalitatem  quamdam   obtinet  homo. 

(1)  Nota  quod  habere  dupliciter  accipitur.  Primo  quidem  secundum 
quod  homo  dicitur  habere  aliquid,  deinde  vero  secundum  quod  dicitur 
certo  modo  se  habere  in  seipso,  vel  bene  vel  male.  Nune  ergo  habitus  su- 
mitur  non  a  prima,  sed  a  secunda  acceptione,  et  sic  est  qualitas,  ni- 
hilque  commune  habet  cum  habitu  qui  in  praedicamentis  ultimo  loco 
recensetur.  Et  ideo,  ad  vitandam  confusionem,  dictum  est<  praesentem 
considerationem  esse  de  habitu  qui  a  philosophis  ponitur  prima  species 
qualitatis. 

(2)  Hinc  deducit  S.  Thomas  in  III,  D.  23,  Q.  1,  a.  1:  «  Quod  po- 
« tentiae  naturales  ex  seipsis  determinatae  ad  unum,  habitibus  non  in- 
«  digent.  Similiter  etiam  nec  apprehensivae  sensitivae,  quia  habent  de- 
« terminatum  modum  operandi,  a  quo  non  deficiunt  nisi  per  potentiae 
«  defectum.  Similiter  etiam  nec  voluntas  humana  secundum  quod  est  na- 
« turaliter  determinata  ad  bonum.  Similiter  etiam  nec  inUellectus  agens 
«  qui  habet  determinatam  actionem  scilicet  facere  intelligibilia  in  actu. 
«  Similiter  etiam  nec  in  ipso  Deo  est  aliquis  habitus,  cum  ipse  sit  prima 
«  regula  ab  alio  non  regulata ;  unde  essentdaliter  bonus  est,  et  non  per 
« participationem  rectitudinis  ab  alio...  Sed  intellectus  possibilis  qui  de 
«  se  est  indeterminatus,  habitu  indiget  quo  participet  rectitudinem  suae 
«  regulae...  Similiter  etiam  in  voluntate  quantum  ad  illa  ad  quae  ex  na- 
« tura  non  determinatur.  Et  in  irascibili  et  concupiscibili  indigemus  ha- 
«bitibus,  secundum  quod  participant  rectitudinem  rationis...  IXnde  patet 
«  quod  huiusmodi  qualitates  quas  habitus  dicimus,  in  rebus  animatds  in- 
«veniuntur,  et  praecipue  in  habentibus  electionem». 

Dixi  habitum  esse  dispositionem  vel  convenientem  vel  di- 
sconvenientem  in  ordine  ad  naturam  subiecti.  Unde  statim 
sequitur,  semper  importari  in  eo  respectum  quemdam  ad  ope- 
rationem,  eo  quod  natura  ulterius  ordinatur  ad  finem  qui  est 
operatio  vel  certe  aliquod  operatum  quod  nonnisi  operatione 
perficitur.  Verum  ordo  ad  operationem  quem  importat  habitus, 
potest  esse  aut  immediatus,  aut  mediatus  tantum.  Est  tantum 
mediatus  si  habitus  proxime  respiciat  solam  naturam,  et  in- 
sit  essentiae  rei,  seu  verius,  parti  essentiae  determinabili  quae 
se  habet  ut  subiectum  ad  tbrmam  substantialem  naturae  comple- 
tivam  ;  cuiusmodi  sunt  habitus  sanitatis  vel  aegritudinis.  Est 
immediatus  si  habitus  sit  subiectatus  in  eo  quod  primo  et 
principaliter  ponit  respectum  ad  actum,  hoc  est  in  potentia 
activa,  eaque  non  determinata  ad  unam  operationem,  sed  se 
habente  ad  multas  ;  et  huiusmodi  sunt  habitus  virtutis  et  vitii, 
et  similes.  Hinc  duplex  genus  habituum  praedicamentalium. 
Primum  genus  est  eorum  qui  sunt  alicuius  partis  substan- 
tialis  ut  subiecti,  quosque  hac  de  causa  substantivos  habitus 
dicere  possumus.  Alterum  est  eorum  qui  disponunt  potentias, 
et  pro  tanto  habituum  operativorum  nomen  iure  sibi  vindicant. 

De  his  late  tractat  S.  Thomas,  Qq.  49-50,  ubi  haec  tria 
potissimum  consideratione  digna,  et  memoriae  commendanda. 
—  Est  scilicet  de  ratione  habitus  praedicamentalis,  primo 
quidem  ut  disponat  bene  vel  male,  per  respectum  ad  naturam 
unicuique  propriam,  et  ad  finem  ad  quem  haec  ipsa  natura 
est  proxime  ordinata(l).  —  Deinde  vero,  et  ex  consequenti, 
de  ratione  eius  est  ut  sit  dispositio  in  sua  linea  suoque  ge- 
nere  perfecta,  quia  alias  non  disponeret  bene  vel  male,  sim- 
pliciter  loquendo.  Perfectam  autem  dispositionem  nunc  dico, 
quae  sit  firma,  radicata,  et  quasi  in  naturam  versa.   «  Et  inde 

(1)  Est  ergo  habitus  quaedam  dispositio.  Sed  hic  nota  quod  dispo- 
sitio  tribus  modis  dicitur.  Uno  modo,  per  quam  materia  vel  subieetum 
praeparatur  ad  recipiendum  aliquam  formam.  Alio  modo,  per  quam  res 
bene  vel  male  se  habet  in  seipsa  per  ordinem  ad  naturam  vel  opera- 
tionem.  Tertio  modo  dispositio  dicitur  ordinatio  aliquorum  ad  invicem. 
Cum   autem   sermo   est   de   habitibus,   dispositio   sumitur   secundo   modo. 

De  Virtutibus  infusit 

«  est  quod  in  praedicamentis  dicitur  habitus  difficile  mobilis, 
«  quia  quod  naturale  est,  non  cito  transmutatur.  Inde  est  etiam 
«  quod  habitus  ad  unum  inclinat  sicut  et  natura,  ut  dicitur 
«  in  5  Ethicorum.  Et  propter  hoc  signum  generati  habitus 
«  est  delectatio  in  opere  facta,  quia  quod  est  naturae  conve- 
«  niens,  delectabile  est  et  facile.  Et  propter  hoc  habitus  de- 
«  finitur,  quod  est  quo  quis  agit  cum  voluerit,  quasi  in  promptu 
«  habens  quod  operandum  est.  Et  ideo  habitus  possessioni 
«  comparatur  in  I  Ethicorum,  secundum  quod  res  possessa  ad 
«  nutum  habetur;  operatio  vero  usui  »  (1).  —  His  tamen  non 
obstantibus,  est  tertio  de  ratione  habitus,  (utique  si  de  habitu 
operativo  sermo  sit),  ut  non  necessitet  ad  usum  sui.  Non  enim 
destruit  naturam  potentiae  quae  supponitur  se  habere  ad  di- 
versa.  Unde  non  dat  bonitatem  operationis  quasi  cogendo  ad 
illam,  aut  quasi  ita  immobiliter  subiiciendo  sibi  potentiam  ut 
ipsa  non  possit  in  oppositum,  sed  solum  dat  per  modum  in- 
clinantis  quod  confert  in  operando  constantiam,  promptitu- 
dinem  et  delectabilitatem. 

Haec  de  habitibus  in  genere  summatim  dicta  accipe.  Nunc 
de  iis  qui  virtutes  dicuntur,  specialior  esse  debet  consideratio. 

2.  Quod  inter  hataitus  operativos  bonos  eminent  illi  qui 
non  solum  conferunt  habilitatem  ad  bene  operandum,  verum 
etiam  perficiunt  ad  usum  habilitatis.  Et  quod  tales  habitus 
simpliciter  dicuntur  virtutes,  in  voluntate  vel  aliqua  alia  po- 
tentia  prout  a  voluntate  mota  subiectati.  Qui  etiam  in  statu 
virtutis  perfecto  vel  imperfecto  esse  possunt,  secundum  quod 
vel  actu  vel  potentia  tantum  ad  Deum  referuntur  sub  ratione 
ultimi  finis  totius  humanae  vitae. 

Hic  in  primis  sciendum  est  quod  ex  vi  nominis,  virtus 
generatim  dicit  perjectio^iem  seu  ultimum  jpotentiae  (2).  Dantur 
autem  quaedam  potentiae  quae  per  seipsas  sunt  ultimo  ad 
actum  perfectae.  Non  enim  susceptibiles  existunt  amplioris 
determinationis,  ultra  illam  quam  congenitam  habent,  et  non 
assuescunt  neque  dissuescunt,  ut  dicitur  in  2  Ethicorum.  Ibi 

(1)  S.  Thomas  in  III,  23,  Q.  1,  a.  1. 

(2)  Ibid.  a.  3. 

ergo  nulla  esse  potest  distinctio  potentiam  inter  et  virtutem, 
sicut  videre  est  v.  g*.  in  naturalibus  elementis  in  quibus  pro 
eodem  accipitur  potentia  et  virtus,  nam  certe  indifferenter 
dices  potentiam  vel  virtutem  ignis,  potentiam  vel  virtutem 
caloris,  electricitatis,  atque  ita  porro.  Sed  non  ita  de  potentiis 
humanis  quae  se  habent  ad  multa  et  diversa,  ac  per  hoc  in- 
digent  habitibus  perficientibus  ad  recte  operandum  in  qua- 
cumque  formali  differentia  obiectorum.  Hic  igitur  aliud  est 
potentia,  aliud  virtus,  et  virtus  est  ipse  habitus  operativus 
bonus. 

Nunc  autem  inter  habitus  operativos  bonos  quaedam  di- 
stinctio  facienda  occurrit.  Equidem  commune  omnibus  est  ut 
conferant  habilitatem  ad  operationem  rectam,  secundum  quod 
dictum  est  supra.  Sed  quidam  sunt  qui  nihil  amplius  prae-' 
stant,  quatenus  ad  ipsos  non  pertinet  efficere  ut  habilitas  in 
usum  deducatur,  Et  hoc  luculenter  apparet  in  habitibus  pure 
intellectualibus,  puta  in  arte  vel  in  scientia,  siquidem  uti  est 
actus  voluntatis  quam  nullo  modo  perficiunt  habitus  isti.  Et 
ideo,  si  artifex  quispiam  peccet  contra  regulas  artis  volens, 
id  est  quia  vult  hic  et  nunc  ab  usu  suae  artis  in  operando 
abstinere,  non  propterea  reputabitur  artifex  imperfectior. 
Quippe  defectus  operationis  in  defectum  habitus  nequaquam 
refunditur.  At  certe  longe  aliter  iudicares  de  viro  v.  g.  alias 
temperato,  qui  in  data  circumstantia  habitum  temperantiae  a 
parte  poneret  ad  indulgendum  gulae.  Ex  quo  statim  apparet 
alios  quosdam  habitus  esse,  non  solum  conferentes  habilita- 
tem  bene  agendi,  sed  etiam  facientes  quod  agens  habilitate 
utatur,  ita  scilicet  ut  si  in  propriis  materiis  non  veniatur  ad 
usum,  id  quidem  computetur  pro  defectu  ipsorum  habituum, 
qui  proprio,  ut  sic  dicam,  operi  defuerunt,  a  debito  influxu 
sese  continentes.  In  huiusmodi  ergo  specialis  consideratur  bo- 
nitas  et  perfectio,  quia  perficiunt  potentias  non  solum  abso- 
lute,  verum  etiam  ut  usuales  sive  exsecutivas.  Unde  speciali 
modo  in  eis  elucet  ratio  importata  per  virtutis  nomen,  quae 
est  ratio  perfectionis  potentiae,  iuxta  superius  praemissa.  Ideo- 
que  consueverunt  tales  habitus  vocari  virtutes  simpliciter,  et 

non  tantum  secundum  quid,  sicut  illi  alii  qui  prinio  loco  re- 
censebantur.  Sed  et  evidenter  constat,  subiectum  eorum  non 
esse  nisi  voluntatem  vel  aliquam  potentiam  secundum  quod 
est  a  voluntate  mota.  «  Cuius  ratio  est  quia  voluntas  movet 
«  omnes  alias  potentias  quae  aliqualiter  sunt  rationales,  ad 
«  suos  actus.  Et  ideo,  quod  homo  actu  bene  agat,  contingit 
«  ex  hoc  quod  homo  habet  bonam  voluntatem.  Unde  virtus 
«  quae  bene  facit  agere  in  actu,  non  solum  in  facultate,  dportet 
«  quod  vel  sit  m  ipsa  voluntate,  vel  in  aliqua  potentia  se- 
«  cundum  quod  est  mota  a  voluntate  »  (1). 

Adhuc  tamen  sciendum  est  quod  omnis  virtus,  ut  sit  in 
statu  perfecto  virtutis,  debet  non  tantum  posse  ordinari,  sed 
etiam  ordinari  de  facto  ad  bonum  perfectum  quod  est  ultimus 
finis.  Quapropter,  si  qua  forte  virtus  partieularis  exsistat  in 
homine  non  bene  se  habente  ad  ultimum  finem  qui  Deus  esty 
ista  nondum  facit  habentem  simpliciter  bonum,  adeoque  non 
est  virtus  perfecta,  sed  imperfecta  seu  informis,  cui  nimirum 
ultima  deest  forma  moralitatis.  «  Virtus  ordinatur  ad  bouunu 
«  Bonum  autem  principaliter  est  finis,  nam  ea  quae  sunt  ad 
«  finem,  non  dicuntur  bona  nisi  in  ordine  ad  finem.  Sicut  ergo 
«  duplex  est  finis,  unus  ultimus,  et  alius  proximus,  ita  etiam 
«  est  duplex  bonum,  unum  quidem  ultimum  et  universale,  et 
«  aliud  proximum  et  particulare...  Bonum  autem  secundarium 
«  et  quasi  particulare  hominis  potest  esse  duplex.  Unum  qui- 
«  dem  quod  est  vere  bonum,  utpote  ordinabile  quantum  est 
«  in  se,  ad  principale  bonum  quod  est  ultimus  finis  (Deus) ; 
«  aliud  autem  est  bonum  apparens  et  non  verum,  quia  abdu- 
«  cit  a  finali  bono.  Sic  ergo  patet  quod  virtus,  vera  simpli- 
«  citer,  est  illa  quae  ordinatur  ad  principale  bonum  hominis, 
«  sicut  etiam  Philosophus  dicit  quod  virtus  est  dispositio  per- 
«  fecti  ad  optimum  ;  et  sic  nulla  vera  virtus  potest  esse  ab- 
«  sque  (habituali  inhaesione  ad  Deum  super  omnia).  Sed  si 
«  accipiatur  virtus  secundum  quod  est  in  ordine  ad  aliquem 
«  finem  particularem,  sic  potest  aliqua  virtus   dici  sine  (illa), 

(1)  1-2,  Q.  57,  a.  3. 


DE    HABITIBUS   ORDINIS   NATURALIS  21 

«  in  quantum  ordinatur  ad  aliquod  particulare  bonum.  Sed  si 
«  illud  particulare  bonum  non  sit  bonum  verum,  sed  apparens, 
«  virtus  etiam  quae  est  in  ordine  ad  hoc  bonum,  non  erit 
«  vera  virtus,  sed  falsa  similitudo  virtutis,  sicut  non  est  vera 
«  virtus  avarorum  prudentia  qua  excogitant  varia  genera  lu- 
«  crorum,  et  avarorum  iustitia  qua  gravium  (damnorum  metu 
«  contemnunt  aliena,  et  avarorum  temperantia  qua  luxuriae 
«  quae  sumptuosa  est  cohibent  appetitum,  et  avarorum  for- 
«  titudo  qua,  ut  ait  Horatius,  per  mare  pauperiem  fugiunt, 
«  per  saxa,  per  ignes.  Si  vero  iilud  bonum  particulare  sit  ve- 
«  rum  bonum,  puta  conservatio  civitatis,  vel  aliquid  eiusmodi, 
«  erit  quidem  vera  virtus,  sed  imperfecta,  nisi  referatur  ad 
«  finale  et  perfectum  bonum  »  (1).  Et  haec  quidem  diligenter 
nota,  tum  quia  elucidant  ea  quae  passim  apud  SS.  Patres  de 
virtutibus  infidelium  occurrunt,  tum  praesertim  quia  applica- 
tionem  postmodum  habebunt  in  ordine  supernaturali  quantum 
.ad  charitatem,  omnium  formam  virtutum.  Interim  vero,  quo- 
niam  circa  ordinis  naturalis  virtutes  adhuc  occupamur,  ad 
huius  capituli  complementum  restat  ut  ea  quae  generationem, 
augmentum,,  et  corruptionem  earum  spectant,  breviter  expo- 
nantur. 

3.  Quod  virtutes  naturales  physice  generantur  et  augentur 
per  frequentationem  actuum,  diminuuntur  autem  et  corrum- 
puntur,  vel  per  contrariorum  actuum  exercitium,  vel  etiam 
per  solam  cessationem  ab  opere. 

Haec  assertio,  ut  iacet,  est  veritas  non  solum  naturaliter, 
verum  etiam  experimentaliter  nota.  De  qua  nulla  esset  disse- 
rendi  necessitas,  nisi  attenta  consideratio  causarum  a  quibus 
pendent  naturales  habitus  tum  in  fieri  tum  in  esse,  optimum 
praeberent  fundamentum  investigandi  postea,  quid  de  virtu- 
tibus  infusis,  praesertim  in  ordine  ad  repetitionem  actuum  sen- 
tiendum  et  tenendum  sit. 

I.  —  Incipiendo  igitur  a  generatione  naturalium  virtutum, 
haec  notanda  occurrunt,  et  primo  quidem :  Ut  aliquid  perfe- 

(1)  2-2,  Q.  23,  a.  7. 

ctionem  quamlibet  a  quolibet  agente  creato  consequatur,  de  - 
bet  esse  in  naturali  potentia  passiva  ad  eam.  Ut  autem  eam 
consequatur  actu  proprio,  passivum  simul  et  activum  princi- 
pium  in  ipso  sit  necesse  est.  «  Dum  aliquis  habet  naturalem 
«  aptitudinem  ad  perfectionem  aliquam,  si  haec  aptitudo  sit 
«  secundum  principium  passivum  tantum,  potest  eam  acqui- 
«  rere,  sed  non  ex  actu  proprio,  sed  ex  actione  alicuius  exte- 
«  rioris  naturalis  agentis,  sicut  aer  recipit  lumen  a  sole.  Si 
«  vero  habeat  aptitudinem  naturalem  ad  perfectionem  aliquam 
«  secundum  activum  principium  et  passivum  simul,  tunc  per 
»  actum  proprium  potest  ad  illam  pervenire.  Sicut  corpus  ho- 
«  minis  inlirmi  habet  naturalem  aptitudinem  ad  sanitatem,  et 
«  quia  subiectum  est  naturaliter  receptivum  sanitatis  propter 
«  virtutem  naturalem  activam  quae  inest  ad  sanandum,  ideo 
«  absque  actione  exterioris  agentis  infirmus  interdum  sana- 
«  tur  »  (1). 

Nunc  secundo,  de  naturalibns  virtutibus  videndum  est  an 
et  quomodo  adsint  requisitae  conditiones,  ut  cuipiam  ex  actu 
proprio  possint  acquiri.  Et  ad  huius  rei  evidentiam  sufficiet 
considerare  quod  omnis  potentia  activa  simul  et  passiva,  ua- 
turaliter  se  habens  ad  multa,  naturalem  quoque  aptitudinem 
habet  ut  ex  multiplicatis  iisdem  specie  actibus  certam  in  sei- 
psa  dispositionem  recipiat,  qua  determinate  in  unum  per  mo- 
dum  naturae  inclinetur.  Sed  nota  accurate  singula.  —  Dicitur 
primo,  potentia  activa,  quia  si  esset  pure  passiva,  non  habe- 
ret  in  se  principium  activum  suae  perfectionis,  nec  etiam  in» 
telligeretur  posse  speciali  ad  actum  inclinatione  augeri,  cum 
in  huiusmodi  omnis  determinatio  proveniat  semper  ab  extrin- 
seco.  —  Dicitur  secundo,  potentia  activa  simul  et  passiva, 
quae  scilicet  ita  est  principium  activum  sui  actus,  ut  simui 
moveatur  ad  illum  et  recipiat  illum.  Nam  si  nullo  modo  mo- 
veretur  ad  actum  sibi  immanentem,  tunc  nihil  aliud  haberetur 
quam  pura  emissio  transiens  ad  extra,  et  nulla  exinde  rema- 
nere  posset  in  principio  actionis  recepta    modificatio.  —  Di- 

(1)  S.  Thom.?  de  Virt.  a.  9,  in  corp. 

citur  demum,  ex  multiplicatis  iisdem  specie  actibus,  quia  cum 
omne  quod  patitur  et  movetur,  disponatur  per  actum  moventis, 
necesse  est  ut  praefata  potentia  multoties  mota  ad  operandum 
eodem  speciali  modo,  recipiat  in  se  instar  sigillativae  impres- 
sionis,  peculiarem  quamdam  ad  consimiles  actus  eliciendos 
connaturalitatem, 

At  tandem  tertio,  potentiae  humanae  sunt  simul  activae 
et  passivae,  sicut  apparet  ex  ipso  ordine  potentiarum,  qua- 
rum  una  mo\et  aliam,  et  etiam  ex  hoc  quod  una  eademque 
potentia  movetur  et  movet,  imo  movet  quia  mota,  sicut  vo- 
luntas  exempli  gratia,  mota  bono  a  ratione  praesentato,  movet 
seipsam  ad  illud  bonum  deliberate  volendum,  et  sic  de  aliis. 
Oportet  igitur  ut  ex  multiplicatis  iisdem  specie  actibus  ge- 
neretur  qualitas  inclinativa  potentiae,  quasi  quaedam  forma 
per  modum  naturae  tendens  in  idem.  Et  haec  qualitas  gene- 
ratim  vocatur  habitus.  Quando  autem  est  ad  bonum  homini 
conveniens  secundum  rationem  rectam,  speciali  nomine  dicitur 
virtus  naturalis.  «  Cum  ratio  multoties  inclinat  virtutem  ap- 
«  petitivam  in  aliquod  unum,  fit  quaedam  dispositio  lirmata 
«  in  vi  appetitiva,  per  quam  inclinatur  in  unum,  et  ista  di- 
«  spositio  sic  firmata,  est  habitus  virtutis  »  (1).  Hactenus  de 
naturalium  virtutum  generatione  seu  acquisitione. 

II.  —  De  augmento  autem  earumdem,  quod  attinet  ad  cau- 
sam  efncientein,  eadem  omnino  ratio  est,  quia  commune  est 
principium,  quod  ex  iisdem  causis  res  augentur,  ex  quibus 
initium  sumunt.  Unde  nihil  in  hoc  puncto  addendum  superes- 
set,  nisi  de  modo  quo  debet  concipi  augmentum  habituum 
magna  disquisitio  fieret.  Et  siquidem  secundum  sui  meritum 
res  foret  discutienda,  sat  ampla  opus  esset  expositione.  Sed 
nota  quod  quaestio  est  philosophica,  et  non  attinens  ad  pfo" 
prium  dominium  theologiae,  quia  si  ipsam  formalem  et  intrin- 
secam  augmenti  rationem  consideres,  non  dispar  est  conditio 
habitus  naturalis  et  supernaturalis.  Quo  fit  ut  quisquis  quaerit 
notionem  et  conceptum  augmenti  virtutis  infusae,  remittendus 

(1)  S.  Thom.,  de  Virt.  Q.  1,  a.  9.  —  Cf.  12,  Q.  51,  a.  2. 

sit  ad  virtutes  acquisitas,  quas  manifeste  videmus  crescere  et 
intensive  augeri.  quocumque  tandem  modo  debeat  augmentum 
istud  metaphysica  analysi  explicari  (1).  Ne  tamen  penitus  si- 
lentio  rem  praeteriisse  videamur,  pauca  quaedam  indicanda 
potius  quam  explananda. 

Ante  omnia  observandum  est,  unum  eumdemque  habitum 
duplici  modo  intelligi  posse  maiorem  esse  vel  minorem,  adeo- 
que  duplex  augmentum  debere  distingui,  videlicet :  Vel  ex 
parte  eorum  ad  quae  habitus  se  extendit,  et  sic  dicitur  ha- 
bitus  augeri  secundum  seipsum.  Vel  ex  parte  subiecti  cui  ha- 
bitus  aut  remissius  aut  intensius  inest,  et  sic  dicitur  augeri 
secundum  participationem  subiecti  (2).  Porro  primus  augmenti 
modus  locum  quidem  habet  in  habitibus  intellectualibus,  quia 
non  est  necesse  ut  quisquis  habet  habitum  grammaticae  vel 
philosophiae  ex.  gr.;  sciat  omnia  quaecumque  ad  grammati- 
cam  vel  philosophiam  pertinet,  ac  per  hoc,  habitus  est  capax 
augmenti  etiam  per  ordinem  ad  obiectum,  dum  scilicet  inci- 
pit  sese  extendere  ad  quaedam,  ad  quae  sese  non  extendebat 
prius.  At  cum  de  virtutibus  agitur,  modus  iste  non  contingit, 
quia  quisquis  vere  habet  virtutem  aliquam,  puta  temperantiam, 
necessario  habet  ipsam  quantum  ad  omnia  ad  quae  temperan- 
tia  se  extendit  (3).  Quare  non  remanet  ibi  nisi  alter  augmenti 
modus,,  scilicet  intensivi,  sicut  cum  scientia  fit  clarior,  vel 
virtus  fortior  et  magis  radicata  in  subiecto. 

Ad  huius  autem  augmenti  notionem  recte  assequendam, 
primum  omnium  removebis  causam  erroris  quam  multis  acci- 
disse  dicit  Angelicus,  de  Virt.,  a.  11  :  «  Multis  error  accidit 
«  circa  formas  (accidentales),  ex  hoc  quod  de  eis  iudicant  si- 
«  cut  de  substantiis  iudicatur.  Quod  quidem  ex  hoc  contin- 
«  gere  videtur,  quod  formae  per  modum  substantiarum  signan- 

(1)  « Augmentum  charitatis  simile  est  augmento  qualitatum  natu- 
« ralium,  licet  origo  eius  differat  ab  origine  illarum ».  Ita  S.  Thomas 
in  I,  "Dist.  17,  Q.  2,  a.  2.  Et:  quod  dicitur  de  charitate,  de  aliis  ominibus 
virtutibus  infusis  eodem  modo  valet    ut  evidentur  constat. 

(2)  1-2,  Q.  52,  a.  1.  et  Q.  66,  a.'  1. 

(3)  Ibid.  Q.  66,  a.  1. 

«  tur  in  abstracto,  ut  albedo  vel  virtus  vel  aliquid  huiuLmodi. 
«  Unde  aliqui  modum  loquendi  sequentes,  sic  de  eis  iuaicant 
«  ac  si  essent    substantiae  ».    Et    exhinc  processit    conccptio 
multorum    praesertim  recentiorum,  qui  opinantur  augmentum 
virtutum  fieri  per  additionem    gradus    ad  gradum,    fere  sicut 
cum  certae  quantitati  aquae  additur    alia    quantitas,  vel  cum 
ex  additione  alimenti  augetur    ariimal    vivens.   Quam  positic- 
nem  intelligere  non  possum,  inquit  idem  Angelicus  in  I,  D.  17 
Q.  2,  a.  2,  de  augmento  charitatis  loquens  :   «  Quia  in  omni 
«  additione  oportet  intelligere  duo  diversa,  quorum  unum  al- 
«  teri  additur.  Si  autem  intelligantur  duae  charitates,  aut  in- 
«  telligentur  diversae    secundum    speciem,  aut  secundum  nu- 
«  merum.  Constat  quod    non    secundum  speciem,  cum   omnes 
«  charitates  sint  in  eadem    specie    virtutis.  Diversitas    autem 
«  secundum  numerum  est  ex  diversitate  materiae,  sicut  haec 
«  albedo  differt  ab  illa  numero,  quia  est  in  diverso  subiecto. 
«  Unde  non  potest  qualitas  addi  qualitati  nisi    per  hoc  quod 
«  subiectum  subiecto  additur.  Charitas  autem  quae  potest  addi 
«  nunquam  fuit  in  alio  subiecto    antequam  in  isto,  et  secun- 
«  dum  hoc  quod  est  in  isto,  non    differt  ab  alia  charitate  in 
«  eodem  exsistente.  Unde  nullo  modo   est  intelligere  ibi  addi- 
«  tionem.  Sedista  positio  provenit  ex  falsa  imaginatione,  quia 
«  augmentum  charitatis(  (et  eadem  ratio  est  de  quacumque  vir- 
«  tute  sive  infusa    sive    acquisita),    imaginati  sunt  ad  modum 
«  augmenti  corporalis  in  quo  fit  additio    quantitatis  ad  quan- 
«  titatem  ». 

Non  ergo  satisfacit  haec  explicandi  ratio.  Neque  magis 
satisfaciunt  qui  senserunt  virtutes  nequaquam  augeri  secun- 
dum  suam  essentiam,  et  solum  dici  augmentari,  quatenus  nul- 
lum  in  se  incrementum  suscipientes,  adhuc  tamen  magis  ma- 
gisque  in  subiecto  radicantur.  Nam  contra  hoc  est,  quod  unum 
de  duobus  necessario  dicendum  est :  Vel  ipsum  radicari  per- 
tinet  ad  quidditatem  virtutis,  vel  non.  Si  primum,  ergo  con- 
tradictoria  iunguntur  simul,  cum  ponitur  virtus  radicari  for- 
tius,  et  tamen  in  sua  essentia  non  augeri.  Si  secundum,  ergo 
revera  consideratur  virtus    quasi    esset  substantia    aliam  sub- 

stantiam  magis  minusve  compenetrans  :  sicut  si  diabolus  pos- 
sideret  hominem,  et  diceretur  possessio  augeri  non  quia 
augeretur  ipse  possidens,  sed  quia  magis  occuparet  possessum 
et  intimius  in  eo  suam  explicaret  potentiam. 

Restat  itaque  ut  redeamus  ad  veram  conceptionem  quali- 
tatis  seu  accidentis,  quod  non  dicitur  ens  quasi  ipsum  sit  id 
quod  est,  sed  quia  eo  aliquid  est.  Et  ideo,  sicut  non  dicitur 
iieri  nisi  quatenus  subiectum  incipit  actuari  secundum  ipsum 
ita  nec  dici  potest  intensive  augeri  nisi  quatenus  subiectum 
magis  actuatur  et  perficitur  secundum  ipsummet.  Sciendum 
tamen  quod  ista  maior  minorve  subiecti  actuabilitas  seu  per- 
fectibilitas  non  potest  esse  secundum  quaslibet  accidentales 
formas.  Quaedam  enim  sunt  quae  habent  in  sui  ratione  indi- 
visibilitatem  omnimodam,  et  ideo,  semel  ac  subiectum  accepit 
formam,  non  est  capax  ulterioris  actuationis  secundum  ipsam, 
sicut  patet  de  forma  sphaerica  vel  cubica,  aliisque  eiusmodi, 
Sed  quaedam  aliae  sunt  quae  non  habent  in  sui  ratione  prae- 
dictam  indivisibilitatem,  imo  vero  in  conceptu  suo  praescin- 
dunt  a  determinato  gradu  perfectionis,  ita  ut  in  quolibet  gradu 
salvetur  essentia  earum.  Et  tunc  forma  dicitur  intendi  et  au- 
geri,  in  quantum  per  actionem  agentis  causantis  eam,  subie- 
ctum  magis  ac  magis  reducitur  in  actum  ipsius,  id  est  magis 
magisque  terminatur  secundum  actualitatem  illam.  Et  sic  est 
de  habitibus  generatim,  speciatim  vero  de  habitibuu  virtutum 
naturalium,  qui  de  minus  perfecto  in  magis  perfectum  edu- 
cuntur  per  repetitos  actus,  non  tamen  qualescumque,  sed  pro- 
portionaliter  aequantes,  vel  etiam  superexcedentes  praeceden- 
tem  gradum  suae  intensitatis,  quemadmodum  exponit  S.  Thomas 
Q.  52,  a.  3.  «  Dicendum,  inquit,  quod  similes  actus  similes 
«  habitus  causant.  Similitudo  autem  et  dissimilitudo  non  solum 
«  attenditur  secundum  qualitatem  eamdem,  sed  etiam  secun- 
«  dum  eumdem  vel  diversum  participationis  modum.  Quia 
«  vero  usus  habituum  in  voluntate  hominis  consistit,  sicut 
«  contingit  quod  aliquis  habens  habitum  non  utitur  illo,  vel 
«  etiam  agit  actum  contrarium,  ita  etiam  potest  contingere 
«  quod  utitur  habitu  secundum  actum  non  respondentem  pro- 

«  portionaliter  intensioni  habitus.  Si  igitur  intensio  actus  pro- 
«  portionaliter  aequetur  intensioni  habitus,  vel  etiam  superexce- 
«  dat,  quilibet  actus  vel  auget  habitum,  vel  disponit  ad 
«  augmentum  ipsius,  ut  loquamur  de  augmento  habituum  ad 
«  similitudinem  augmenti  animalis.  Non  enim  quodlibet  ali- 
«  mentum  assumptum  actu  auget  animal,  sicut  nec  quaelibet 
«  gutta  cavat  lapidem,  sed  multiplicato  alimento  tandem  fi.t 
«  augmentum :  ita  etiam  multiplicatis  actibus,  crescit  habitus. 
«  Si  vero  intensio  actus  proportionaliter  deficiat  ab  intensione 
«  habitus  talis  actus  non  disponit  ad  augmentum  habitus,  sed 
«  magis  ad  diminutionem  ipsius  ». 

III.  —  Tandem,  quod  ad  corruptionem  virtutum  attinet, 
omnia  fere  sequuntur  ex  hactenus  dictis.  Sicut  enim  virtutes 
naturales  efficienter  generantur  et  augentur  per  hoc  quod  po- 
tentiae  multoties  moventur  ad  actus  qui  sunt  secundum  vir- 
tutem,  ita  efficienter  diminuuntur  et  Jcorrumpuntur  per  hoc 
quod  eaedem  potentiae  multoties  moventur  ad  actus  oppositos. 
Non  tamen  hoc  modo  tantum,  verum  etiam  per  hoc  quod  po- 
tentiae  cessant  ab  actibus  qui  prohibebant  seu  comprimebant 
contraria.  «  Quorumcumque  enim  habituum  contraria  succre- 
«  scunt  per  temporis  tractum,  quae  oportet  subtrahi  per  actum 
«  ab  habitu  procedentem,  huiusmodi  habitus  diminuuntur  vel 
«  etiam  totaliter  tolluntur  per  diuturnam  cessationem  ab  actu. 
«  Manifestum  est  enim  quod  habitus  virtutis  moralis  facit  ho- 
«  minem  promptum  ad  eligendum  medium  in  operationibus  et 
«  passionibus.  Cum  autem  aliquis  non  utitur  habitu  virtutis 
«  ad  moderandas  passiones  vel  operationes  proprias,  necesse 
«  est  quod  insurgant  multae  passiones  et  operationes  praeter 
«  modum  virtutis,  ex  inclinatione  appetitus  sensitivi  et  alio- 
«  rum  quae  exterius  movent.  Unde  corrumpitur  virtus  vel  di- 
«  minuitur  per  cessationem  ab  actu  »  (1).  Animadvertendum 
tamen  quod  simplex  cessatio  ab  actu  non  est  causa  corrup- 
tionis  virtutis  eodem  modo  ac  frequentatio  actuum  virtuti 
oppositorum.  Est  enim  solum  causa  peraccidens,  in  quantum 

(1)  1-2,  Q.  53,  a.  3. 

causa  est  cur  non  succidantur  positiva    corruptiva  quae  sunt 
causa  directa  et  per  se. 

Et  haec  quidem  de  habitibus  et  virtutibus  quae  in  natu- 
rali  philosophia  considerantur,  breviter  recapitulata  velim. 
Recapitulata  dico  potius  quam  declarata.  Neque  enim  in  his 
cst  finis  nostrae  intentionis,  sed  ea  tantum  debuerunt  proferri 
in  medium,  quae  sufficiant  ad  expoliendum  conceptum  virtu- 
tum  supernaturalium  per  similitudinis  et  dissimilitudinis  viam. 
Nunc  igitur  ad  has  virtutes  quae  proprium  theologiae  obie- 
ctum  sunt,  absque  longiori  praeambulo  vertenda  est  mentis 
consideratio. 

II. 

DE    HABITIBUS   BT   YIRTUTIBUS 
ORDINIS  SUPERNATURALIS 

Tripartita  esse  debet  ista  disquisitio.  De  habitibus  enim 
supernaturalibus  agendum  est,  primo  quantum  ad  propriam  eo- 
rum  quidditatem.  Secundo  quantum  ad  causas  a  quibus  pen- 
det  in  suo  fieri,  augeri,  et  corrumpi.  Tertio  quantum  ad  ef- 
fectum  qui  ex  frequentatis  eorum  actibus  in  anima  relinquitur. 

§  i. 

Quod  ad  speciem  habitus  praedicamentalis  redactive  per- 
tinent,  tum  gratia  sanctificans,  tum  virtutes  et  dona  quae 
cam  consequuntur. 

Prae  primis  observa  quod  non  oportet  accipere  habitus 
supernaturales  tanquam  univocos  cum  habitibus  qui  sunt  per 
se  in  praedicamento.  «  Nihil  simile  gratiae,  ait  S.  Thomas  de 
«  Verit.  Q.  27,  a.  2,  ad  7um,  in  accidentibus  animae  quae  phi- 
«  losophi  sciverunt  invenitur,  quia  philosophi  non  cognoverunt 
«  nisi  illa  animae  accidentia  quae  ordinantur  ad  actus  naturae 
«  humanae  proportionatos  ».  Et  rursus  in  1-2,  Q.  110,  a.  3 
ad  3um:  «  Gratia  reducitur  ad  primam  speciem  qualitatis,  id 
«  est  ad  habitum  ».  Et  rursus  in  II,  D.  26,  Q.  1,  a.  4  ad  lum: 

«  Gratia  ad  genus  qualitatis  reducitur,  et  ad  primam  speciem 
«  qualitatis...  Non  eomputatur  inter  alias  qualitates  quas  phi- 
«  losophi  numeraverunt,  quorum  non  fuit  tractare  nisi  habitus 
«  naturales  et  acquisitos  ».  Porro  quidquid  non  est  in  praedi- 
camento  nisi  per  reductionem,  cum  iis  quae  per  se  in  eo  suntr 
similitudinem  habet  et  dissimilitudinem,  ut  iam  insinuatum 
est.  Utrumque  ergo  declarandum  est,  primo  quoad  habitum 
substantivum  qui  est  gratia  sanctifieans,  deinde  quoad  habitus 
operativos  qui  suntv  virtutes  et  dona. 

I.  —  De  hahitu  gratiae.  —  Ubi  de  habitu  substantivo 
praedicamentali  loquitur  S.  Thomas,  docet  quod  in  anima  esse 
non  potest  (1).  Et  ratio  est  quia  habitus  substantivus  inest, 
non  potentiis,  sed  essentiae  subiecti.  Insuper  habitus  praedi- 
camentalis  disponit  vel  bene  vel  male  per  ordinem  ad  pro- 
priam  eiusdem  subiecti  naturam,  ut  dictum  est  supra.  Porro 
anima  secundum  suam  essentiam  est  forma  completiva  naturae 
humanae,  et  ideo  ad  eam  pertinet,  non  ut  stans  sub  altiori 
comprincipio  ad  quod  debeat  disponi,  sed  ut  ipsum  ultimum 
perfectivum  ad  quod  caetera  sunt  disponenda.  Unde  si  purus 
ordo  humanae  naturae  non  transcendatur,  omnes  habitus  sub- 
stantivi  qui  assignari  possunt,  in  corpore  snnt  et  non  in 
anima,  sicut  habitus  sanitatis,  pulchritudinis,  et  huiusmodi. 
Nunc  autem,  «  si  loquamur  de  aliqua  superiori  natura  cuius 
«  homo  potest  esse  particeps,  iuxta  illud  2  Petr.  1-4  :  Ut  per 
«  haec  ejfficiamini  divinae  consortes  naturae,  sic  nihil  prohibet, 
«  inquit  Angelicus  (2),  in  anima  secundum  suam  essentiam  esse 
«  aliquem  habitum  » . 

Ad  huius  autem  rei  intelligentiam  per  prius  consideran- 
dum  occurrit  quid  sit  illud,  creaturam  rationalem  fieri  parti- 
pem  naturae  divinae.  Statim  enim  obvenire  posset  difficultas, 
quia  omne  ens  ex  hoc  ipso  quod  est  ens,  participat  eum  qui 
solus  est  esse  subsistens,  seu  esse  per  essentiam-  Videretur 
ergo  quod  cum  sermo  est  de  participatione   divinae    naturae, 

(1)  1-2  Q.  50,  art.  2. 

(2)  1-2  Q.  50,  a.  2. 

vel  nihil'  dicitur,  vel  dicitur  aliquid  quod  commune  est  omni 
«nti  creato,  a  vermiculo  usque  ad  angelum.  Sed  hanc  aequi- 
vocationem  facile  removebis  si  attendas  quid  distet  inter  par- 
ticipationem  essentiae,  et  participationem  naturae  divinae.  Non 
quod  essentia  et  natura  sint  aliud  et  aliud,  sed  quia  propter 
diversum  modum  significandi  alia  atque  alia  importatur  par- 
ticipationis  ratio,  toto  genere,  imo  et  ordine  diversa.  Etenim 
naturae  nomen  non  utcumque  significat  essentiam  rei,  sed  se- 
cundum  quod  habet  ordinem  ad  propriam  operationem  (1). 
Unde  natura  divina  est  quidem  essentia  divina,  sed  essentia 
divina  accepta  reduplicative  in  quantum  nostro  concipiendi 
niodo  ordinatur  ad  necessariam  illam  operationem  in  qua  con- 
sistit  propria  Dei  beatitudo,  qua  scilicet  Deus  seipsum  intui- 
tive  videt  et  seipso  fruitur.  Licet  igitur  omne  ens  creatum  par- 
ticipet  divinam  essentiam,  non  tamen  naturam  sub  formali 
xatione  naturae,  quia  tantum  abest  quin  omne  ens  creatum 
participet  Deum  in  ordine  ad  propriam  beatitudinem  Dei?  ut 
solis  creaturis  rationalibus  per  gratiam  elevatis  id  convenire 
possit.  Tunc  ergo  efficimur  consortes  naturae  divinae,  quando 
infunditur  nobis  forma  per  quam  radicaliter  ordinamur  ad  illam 
ineffabilem  visionem  ac  fruitionem  divini  boni  quae  soli  Deo 
est  naturalis.  Et  haec  forma  quae  utique  non  corpori  sed  ani- 
mae  inest,  recte  reducitur  a  theologis  ad  speciem  habitus,  et 
quidem  substantivi. 

Dico,  ad  speciem  habitus,  quia  est  quidam  accidentalis 
modus,  seu  quaedam  qualitas  qua  anima  bene  se  habet  in  se- 
metipsa.  Bene,  inquam,  et  plus  quam  dici  aut  cogitari  potest, 
quia  per  eam  efficitur  deiformis.  «  Manifestum  est,  inquit  Au- 
«  gustinus  (2),  quia  homines  dixit  deos,  ex  gratia  sua  deifica- 
«  tos,  non  de  substantia  sua  natos.  Ille  enim  iustificat,  qui 
«  per  semetipsum,  non  ex  alio  iustus  est ;  et  ille  deificat,  qui 
«  per  seipsum,  non  alterius  participatione  Deus  est.  Qui  au- 
«  tem  iustificat,  ipse  deificat,  quia  iustificando  filios  Dei  facit. 

(1)  De  ente  et  essentia,  c.  1. 

(2)  Enarr.  in  Psalm.  49,  n.  2. 

«  Si  filii  Dei  facti  sumus,  et  dii  facti  sumus  ».  —  Dico  insu- 
per,  ad  speciem  habitus  substantivi,  quia  idem  ille  accidentalis 
modus  non  in  animae  potentiis  subiectatur,  sed  immediate  in 
eius  essentia  sive  substantia.  «  Oportet  eDim  quod  homini 
«  detur  aliquid,  non  solum  per  quod  operetur  in  finem  (super- 
«  naturalem),  vel  per  quod  inclinetur  eius  appetitus  in  finem 
«  illum,  sed  per  quod  ipsa  natura  hominis  elevetur  ad  quam- 
«  dam  dignitatem  secundum  quam  talis  finis  sit  ei  competens 
«  et  ad  hoc  datur  gratia  sanctificans  »  (1).  —  Dico  praesertim 
reducitur.  Non  enim  simpliciter  convenit  ei  definitio  habitus 
praedicamentalis,  cum  non  sit  ut  alias,  bona  dispositio  per 
comparationem  ad  propriam  subiecti  naturam,  sed  modus  bene 
se  habendi  transcendens  totum  humanum  ordinem,  et  ponens 
consortium  naturae  superioris,  id  est  divinae.  In  hoc  ergo  quam 
maxime  differt  habitus  gratiae  ab  omnibus  habitibus  substan- 
tivis  qui  per  se  in  praedicamento  inveniuntur.  Atque  hinc  sta- 
tim  sequitur  alia  notabilis  eius  differentia,  quatenus  est  ipse- 
met  instar  naturae  novae,  non  quidem  essentialis,  sed  parti- 
cipatae,  cui  nova  debentur  principia  operandi,  proportionaliter 
ad  eam  se  habentia  sicut  se  habent  potentiae  activae  ad  sub- 
stantiales  naturas  quas  consequuntur.  Et  quia  haec  principia 
sunt,  in  quae  tota  de  integro  vergit  huius  tractatus  intentio, 
accuratius  nunc  videndum  est  quomodo  ad  categoriam  opera- 
tivorum  habituum  pertineant,  haud  tamen  aliter  ac  gratia  ipsa 
ad  categoriam  substantivorum,  videlicet  reductive. 

II.  —  De  liabitibus  virtutum.  —  Mox  dictum  est  quod 
aliqualiter  assimilantur  potentiis  (2).  Et  ratio  est  clara,  quia 
sunt  id  quo  primo  constituitur  homo  potens  agere  secundum 
convenientiam  illius  superioris  naturae  cuius  per  gratiam  par- 
ticeps  effectus  est.  Nam  antequam  his  intrinsecis  principiis 
instruatur  anima,  possibile  quidem  est  ut  agat  supernaturaliter 

(1)  S.  Thom.  de  Verit.  Q.  27,  a.  2. 

(2)  Nota  quod  potentiae  sunt,  quibus  primo  et  simpliciter  potest 
quis  in  actum.  Et  in  hoc  potentiae  differunt  ab  habitibus  praedicamen- 
talibus  qui  praesupponunt  posse  simplieiter;  alias  nequaquam  generaren' 
tur  per  repetitionem  actuum,  sicut  consiiat  eos  de  facto  generari. 

sub  influxu  transeuntis  motionis  Dei,  ipsa  tamen  ad  operationem 
supernaturalem  qua  talem  se  habet  mere  ut  instrumentum,  et 
ideo  non  possidet  in  se  operativam  potentiam  quae  primo  ex 
infusione  praedictorum  principiorum  ei  accedere  intelligitur. 
Et  lioc  est  quod  consueverunt  significare  theologi,  cum  dicunt 
virtutes  infusas  dare  simpliciter  posse,  pro  quanto  scilicet, 
non  secus  ac  potentiae,  ipsum  posse  non  praesupponunt,  sed 
afferunt,  suamque  vim  ab  antecedenti  operum  exercitio  minime 
accipiunt,  sed  eam  congenitam  habent,  et  actibus  praeviam. 
Nihilominus  ad  speciem  habitus  potius  quam  potentiae  re- 
ctissime  reducuntur.  Nam  sicut  illa  quasi  natura  ad  quam  conse- 
quenter  se  habent,  non  est  natura  substantialis,  sed  qualitas 
essentiae  animae  superveniens,  in  quoddam  divinum  esse  eam 
elevans  :  ita  etiam  praedictae  virtutes  non  sunt  absolnte  prin- 
cipia  operandi ,  sed  qualitates  supervenientes  naturalibus  po- 
tentiis,  quas  elevant  tantummodo  ad  aliquam  formalitatem 
sive  modalitatem  operationis  transcendentem  naturae  vires. 
Quare  proximum  supernaturalis  actus  principium  non  tam 
virtus  infusa  est,  quam  potentia  naturalis  prout  infusa  virtute 
informata.  Atqui,  ut  Angelicus  ait  in  II,  D.  24,  Q.  1,  a.  1, 
«  habitus  (operativus)  secundum  proprietatem  sui  nominis  si- 
« gnificat  qualitatem  quamdam  quae  est  principium  actus , 
«  informantem  et  perficientem  potentiam  ;  unde  oportet ,  si 
«  proprie  accipiatur,  quod  sit  superveniens  potentiae  sicut  per- 
«  fectio  perfectibili  ».  Cum  igitur  principia  de  quibus  loquimur, 
revera  potentiis  superveniant  ut  quaedam  earum  perfectiones, 
debent  simpliciter  connumerari  inter  habitus  operativos,  sub 
quorum  generalissima  ratione  continentur,  ita  ut  in  omnibus 
optima  servetur  proportionalitas.  Quemadmodum  enim  gratia 
sanctificans  instar  novae  naturae  est,  et  tamen  non  pertinet 
ad  praedicamentum  substantiae  quod  alias  propriuin  est  naturae 
praedicamentum,  sie  et  virtutes  infusae  sunt  instar  potentia- 
rum  illiusmet  quasi  naturae,  et  tamen  inter  potentias  non 
classificantur  propter  rationem  analogam.  —  Accedit  quod 
potentiae  se  habent  tam  ad  malum  quam  ad  bonum.  Istae 
autem  minime,  sed  non  disponunt  nisi  ad  bonum,  quod  quidem 

proprium  esse  habitibus,  ex  superioribus  liquet.  Aecedit  etiam 
quod  potentiae,  etsi  sint  perfectibiles  per  habituum  susceptio- 
nem,  tamen  secundum  se  non  crescunt,  ut  nunc  ex  philosophia 
suppono.  At  infusae  virtutes  augentur  atque  intenduntur,  non 
secus  ac  ipsa  participata  natura  cuius  sunt  facultates.  Iterum 
ergo  apparet  eas  ad  categoriam  habituum  esse  reducendas. 
Accedit  denique  quod  non  necessitant  ad  usum  sui,  sed  semper 
potest  homo  operari  quin  operetur  secundum  illas  ;  in  quo 
rursus  habituum  naturam  et  rationem  produnt.  Recole  dicta 
in  praeCedenti  eapitulo  sub  n.   1. 

Sic  igitur  principia  operativa  quae  in  presenti  considerantur, 
sunt  quidem  habitus,  sed  habitus  de  natura  potentiarum  non- 
nihil  partieipantes,  quatenus  ponuntur  a  Deo  auctore  superna- 
turali  in  eadem  proportione  ad  sanctificantem  gratiam,  ac 
potentiae  naturales  ad  naturam  substantialem  e  qua  fluunt  : 
ut  sicut  per  naturales  potentias  habemus  posse  agere  secun- 
dum  ordinem  naturae  essentialis  qua  homines  sumus,  ita  per 
infusas  virtutes  habeamus  posse  agere  secundum  ordinem  natu- 
rae  participatae  qua  dii  efficimur.  Hinc  autem  iam  aestimari 
potest  quid  conferant  vel  non  conferant  habitus  isti  quoad 
operationis  facilitatem.  Si  qua  enim  facilitas  intelligatur  esse 
de  ratione  illius  posse  quod  formaliter  dat  virtus  infusa,  indu- 
bitanter  erit  ei  adscribenda,  et  si  qua  alia  appareat  extraposita, 
erit  removenda.  Omnibus  autem  modis  apparebit,  non  eiusdem 
rationis  eam  esse  cum   facilitate  quam  tribuit  virtus  acquisita. 

Porro  facilitas  de  qua  nunc  loquimur,  provenit  ex  incli- 
natione  potentiae  ad  ea  quae  sunt  virtutis.  Sed  sciendum  est 
inclinationem  istam  esse  duplicem.  Unam  quam  possumus  dicere 
inhaesionis  ad  bonum  quod  est  obiectum  virtutis.  Alteram  quam 
possumus  appellare  'proclivitatis  in  exercitium  actus  illiusmet. 
Certe  duo  ibi  sunt  non  solum  formalitate  et  conceptu  distincta, 
sed  etiam  inter  se  ita  diversa,  ut  primum  possit  adesse  absque 
secundo,  et  secundum  non  sit  semper  in  proportione  cum  primo. 
Cogita  hominem  qui  ex  desiderio  recuperandae  salutis  incli- 
nationem  habet  ad  bonum  sumendae  medicinae,  minime  vero 
proclivem  se  habet  ad  sumendi  exercitium.  Aut  melioris  intel- 

Dt  Virtutibus  infusig  3 

ligentiae  gratia  cogita  homines  duos,  quorum  unus  prae  altero 
habet  inclinationem  multo  magis  inhaesivam  ad  obiectum  actus 
propter  intensius  sanitatis  desiderium,  sed  multo  minus  pro- 
pensivam  in  exercitium  actus  propter  complexionem  minus 
habilem  vel  minus  assuetam  ascesi  medicativae.  Considera 
etiam  quomodo  ille  prior  sub  aliquo  respectu  melioris  est  con- 
ditionis  quam  alter,  et  sub  alio  respectu,  prorsus  ex  inverso. 
Nam  prior  propter  maiorem  inclinationem  ad  obiectum  actus, 
habebit  unde  maiorem  conatum  adhibeat,  et  ratione  conatus 
maioris,  non  obstante  exercitii  difficultate,  fortius  se  dedat 
exercitationi  a  medicis  praescriptae.  At  posterior  propter  maio- 
rem  exercitii  facilitatem,  habebit  unde  minus  deterreatur  ab 
agendo  secundum  inclinationem  ad  obiectum,  cum  nulla  ei 
incumbat  tantam  vim  sibi  ipsi  inferendi  molesta  necessitas. 
Haec  nunc  transfer  in  materia  praesenti,  et  proportionalem 
institue  comparationem. 

Et  primo  quidem  dubitari  omnino  non  potest  quin  virtus 
supernaturalis  conferat  specialem  inclinationem  ad  bonum  quod 
est  eius  obiectum.  Id  enim  facile  et  evidenter  deducitur  ex 
praemissis.  Etenim  de  huius  virtutis  ratione  est  ut  perficiat 
naturalem  potentiam  ad  posse  agere  secundum  novam  illam 
participatam  naturam,  quam  divinae  consortium  naturae  Scri- 
ptura  vocat.  Atqui  posse  agere  secundum  aliquam  naturam 
semper  importat  activum  principium  motus,  propensivum  in 
bonum  quod  eidem  naturae  conveniens  est.  Omnis  quippe  na- 
tura  propendit  seu  inclinatur  in  finem  proprium  sibi,  ut  evidenter 
constat ;  propendit  autem  per  suas  potentias,  quibus  median- 
tibus  operatur.  Sicut  ergo  naturam  essentialem  consequuntur 
potentiae  inclinatae  in  obiecta  singulis  respective  assignata 
pro  conditione  et  mensura  et  modo  ipsiusmet  naturae  cuius 
sunt :  ita  prorsus  naturam  participatam  consequuntur  habitus 
operativi  formaliter  afferentes  speciales  inclinationes  ad  spe- 
scialia  obiecta,  ordinem  habentia  ad  finem  vitae  aeternae,  quem 
determinate  respicit    superveniens   deiformitatis   habitudo  (1). 

(1)  Hic  nota  differentiam  inter  naturam  essentialem  et  naturam  par- 
tieipatam  quae  deiformitas  dicitur.  Nam  natura  essentialis  creata,   pro 

Et  non  opus  est  longiori  consideratione  ad  firmandam  conelu- 
sionem,  cum  recta  procedat  ex  analysi  notionis  virtutis  super- 
naturalis  in  quantum  huiusmo  ii.  Indubia  igitur  maneat  haec 
prior  assertio.  Item  pro  certo  habeatur  quod  quanto  magis 
intenditur  virtus,  tanto  magis  crescit  inclinatio  ad  proprium 
eius  obiectum  inhaesiva.  Porro  talis  inclinatio  validum  de  se 
adiutorium  praestat,  et  quamdam  affert  sui  generis  facilitatem, 
ut  ex    superius  allato  exemplo  satis  superque  liquet. 

Sed  nunc  de  facilitate  quae  in  proclivitate  ad  exercitium 
aetus  consistit,  aliter  omnino  sentiendum  videtur.  In  primis, 
eiusmodi  exercitii  facilitas  nullatenus  intelligitur  esse  de  ra- 
tione  illius  connaturalis  posse,  quod  ex  propria  sua  natura 
tribuit  virtus  infusa.  Etenim  connaturale  posse  inclinati  »nem 
dicit,  quae  tota  se  tenet  ex  parte  potentiae  prout  activa  et 
motrix  est,  dum  scilicet  propensa  exsistens  in  obiectum  suum, 
eo  ipso  apta  nata  est  movere  et  agere  se  in  illud.  At  procli- 
vitas  in  exercitium  actus  importat  potissimum  pronitatem  po- 
tentiae  prout  passiva  et  mobilis  est,  ponitque  bonam  eius 
dispositionem  non  tam  ad  movere  quam  ad  moveri,  id  est  ad 
recipiendum  operationem  qua  in  obieetum  tenditur.  Et  haec 
est  proclivitas  quam  formalissime  tribuunt  habitus  naturales 
acquisiti,  praecise  quia  ipsum  simplex  connaturale  posse  prae- 
supponentes,  ulterius  perficiunt  facultates  secundum  quod  sunt 
principium  passivum  actuum  suorum.  Unde  statim  legitime 
inferes  ex  contrarietate  rationis  quod  virtutes  supernaturales, 
utpote  connaturale  posse  primo  afferentes,  et  pro  tanto  incli- 
nantes  potentias  pure  et  simpliciter  secundum  quod  motrices 

sua  conditione  possibilis  est  ad  defectum,  et  ideo  inclinatio  indita  po- 
tentiis  non  est  nisi  ad  generales  rationes  obiectorum,  putfa  ad  bonum 
in  communi,  sub  quo  continetur  tam  bonum  verum  quam  bonum  appa- 
rens,  tam  bonum  rationis  quam  bonum  sensus,  atque  ita  porro.  Sed  na- 
tura  participata  non  ita,  quia  nemo  secundum  illam  agens  potest  a  vero 
eius  fine  auti  deficere  aut  declinare.  Et  ideo  potentiae  vel  quasi  poten- 
tiae  eius  non  sunt  amplius  ad  generales  obiectorum  rationes,  sed  ad 
speciales  et  determinatas,  pro  quarum  numero  multiplicantur.  In  quo 
rursus  habituum  conditionem  servant. 

sunt  et  activae,  nequaquam  tribuunt  de  se  specialem  illam 
exercitii  pronitatem,  e  qua  maxime  pendet  operationis  suavitas 
sive  facilitas,  quia  ipsa  sola  est  quae  omnino  aufert  nimii 
conatus  ingrata  molestia.  Et  huic  conclusioni  quae  iterum  ex 
sola  analysi  conceptus  virtutis  infusae  descendit,  alia  etiam 
suffragantur.  Non  enim  dat  Deus  per  infusionis  viam,  prae- 
sertim  regulariter  et  de  lege  ordinaria,  id  quod  homo  per 
suam  propriam  activitatem  natus  est  acquirere.  Atqui  positiva 
exercitii  facilitas  per  frequentationem  actuum  virtutum  infusa- 
rum  acquiritur,  ut  in  §  3  ex  professo  declaratum  demonstra- 
tumque  invenies.  Insuper  experimur  facilitatem  exercitii  non 
sequi  leges  infusionis  et  augmenti  virtutum  earumdem,  sed 
esse  in  proportione  directa  cum  causis  alius  ordinis,  puta  cum 
indole  naturali  et  praesertim  operum  consuetudine,  ut  ibidem 
ostendetur.  Ergo  rursus,  necesse  est  distinguere  inclinationem 
inhaesivam  ad  obiectum  actus  de  qua  prius  dictum  est,  ab 
inclinatione  propensiva  in  exercitium  actus  quam  infusa  virtus 
per  se  non  affert.  Et  secundum  hanc  distinctionem  intelligo 
verba  S.  Thomae  in  IV,  D.  11,  Q.  2,  a.  2  ad  5um,  ubi  quae- 
rens  an  per  poenitentiam  virtutes  restituantur  sibique  obii- 
ciens  quod  post  primam  contritionem,  etiamsi  sit  vera,  adhuc 
remanet  difficultas  ad  opera  virtutis  agenda,  sic  respondet :  «  Fa- 
«  cilitas  operandi  opera  virtutum  (infusarum)  potest  esse  ex 
«  duobus,  scilicet  ex  consuetudine  praecedente,  et  hanc  facili- 
«  tatem  non  tribuit  virtus  infusa  statim  in  sui  principio.  Et 
«  iterum  ex  forti  inhaesione  ad  obiectum  virtutis,  et  hanc 
«  est  invenire  et  in  virtute  infusa  statim  in  sui  principio  ». 

Porro  si  virtus  infusa  ex  sese  non  confert  positivam  exer- 
citii  facilitatem,  neque  dat  negativam  in  remotione  impedi- 
menti  consistentem,  puta  in  destructione  vitiosorum  habituum 
qui  forte  fuerant  prius  contracti,  in  compressione  passionum 
appetitus  sensitivi  a  regula  rationis  exorbitantium,  et  in  aliis 
eiusmodi.  Unde  in  Cantico  Canticorum  mysticus  sponsus  pro- 
spiciens  per  fenestras  et  cancellos,  (utpote  qui  huius  vitae 
tempore  non  plena  se  luce  infundit),  hortansque  sponsam,  id 
est  sanctificatam  aidmam,  ut  non  sedeat  intrinsecus  segnis,  sed 

ad  opus  se  accingat  :  Iam  enim  hiems  transiit,  inquit,  imber 
abiit  et  recessit,  flores  apparuerunt  in  terra  nostra,  tempus 
putationis  advenit  (1).  Ubi  ver  post  hiemen  est  gratia  post 
peccata,  flores  qui  in  terra  apparuerunt,  sunt  virtutes  quae 
in  iustificatione  infunduntur.  At  vero,  deordinatas  passionum 
affectiones  per  ipsas  formaliter  non  tolli,  aperte  insinuat  cum 
dicit  advenisse  tempus  putationis,  similitudine  nimirum  desum- 
pta  ex  cultura  plantarum  in  quibus  necesse  est  succidi  noxia, 
putari  superflua.  Et  ad  idem  pertinet  quod  consequenter 
adiungit  inquiens  :  Capite  nobis  vidpes  parvulas  quae  demo- 
liuntur  vineas,  nam  vinea  nostra  floruit  (2).  Sunt  enim  vulpes 
illae  pusillae,  pravae  cupiditates  instar  vulpium  per  foveas  et 
occulta  insidiantes  vineis,  ubi  primum  germen  ostenderint ; 
quae  capi  iubentur  dum  adhuc  parvae  sunt,  tunc  enim  facile 
perimuntur  ;  allidendique  ad  petram  parvuli  Babylonis,  neque 
permittendum  ut  crescant.  Bene  ergo  Caietanus  explicans  quid 
intersit  inter  determinationem  naturae  et  determinationem  ha- 
bitus  acquisiti :  «  Determinatio  naturae,  inquit  (3),  non  est 
«  minus  efncax  quam  determinatio  habitus.  Est  tamen  minus 
«  faciens  et  explicans  opus  suum  quam  determinatio  habitus 
«  acquisiti,  quia  habitus  acquisitus  in  ipsa  acquisitione  expulit 
«  insurgentia  contraria ;  naturalis  autem  determinatio,  non. 
«  Unde  assimilatur  liabitui  infuso  potius  quam  acquisito  ». 

Vides  ergo  similitudinem  virtutis  supernaturalis  cum  vir- 
tute  acquisita,  vides  et  dissimilitudinem.  Similitudo  est  in  hoc, 
quod  utraque  supervenit  potentiae  naturali  tanquam  perfectio 
suo  perfectibili,  ut  ei  conferat  quoddam  posse  operari.  Dissi- 
militudo  est  in  hoe,  quod  naturalis  virtus  perficit  ad  opera- 
tionem  ordinis  bumani ;  perficit,  inquam,  non  quoad  primum 
naturale  posse  quod  praesupponitur,  sed  quoad  bene  et  facile 
posse  quod  superapponitur.  Virtus  vero  supernaturalis  perficit 
ad  operationem  ordinis  divini,  idque  dando  ipsum  connaturale 


(1)  Cantic.  11-11. 

(2)  Cantic.  11-15. 

(3)  In  1-2,  Q.  56,  art.  6. 

posse  simpliciter,  quemadmodum  in  hactenus  dictis  explicatum 
habes.  —  At  nunc,  quaedam  alia  sunt  dona  animae  in  super- 
naturalem  vitam  regeneratae,  quae  adhuc  perficiunt  operativas 
potentias,  et  pro  tanto  ad  speciem  habituum  iterum  reducuntur. 
Non  tamen  formaliter  perficiunt  eas  proprie  loquendo,  sive 
ad  facilius  sive  ad  simpliciter  posse  operari,  et  propterea,  non 
ab  acquisitarum  modo,  verum  etiam  ab  infusarum  virtutum 
habitibus  differunt.  De  quibus  nonnulla  iam  restant  indicanda, 
ut  compleatur  haec  nostra  praeambula  de  supernaturalium 
habituum  ratione  et  essentia  consideratio. 

III.  —  De  habitibus  donorum.  —  Quisquis  cogitabit  quid 
sit  proprie  posse  operari,  profecto  intelliget  nihil  aliud  hoc 
esse  quam  habere  in  semetipso  completum  operationis  prin- 
cipium.  Illa  enim  sola  operatio  in  potestate  alicuius  esse  di- 
citur,  quae  propriae  eius  facultati  adaequate  proportionatuiv 
Et  ideo,  si  qui  habitus  darentur,  formaliter  perficientes  in 
ordine  ad  operationes  quae  in  nobis  essent  sine  nobis,  qua- 
tenus  elicitive  quidem  ab  ipsis  potentiis  nostris  orirentur,  sug- 
gestive  vero  et  instinctive  ab  alio  superiori  agente,  id  est  a 
Deo  movente  seu  impellente  animam  intrinsecus  :  tales  habitus 
nequaquam  dicendi  forent  conferre  aliquod  novum  posse,  aut 
praeexistens  posse  ad  ampliorem  facilitatem  perducere,  sed 
solum  disponere  potentias  ut  bene  mobiles  exsistant  sub  im- 
pulsione  desuper  adveniente.  Porro  in  ordine  naturali  habitibus 
eiusmodi  locus  non  est,  quia  congenitum  sane  homini  est, 
unde  sit  bene  aptus  ad  recipiendum  instinctum  Dei  qua  au- 
ctoris  naturae.  At  non  ita  in  ordine  supernaturalis  vitae,. 
propter  rationes  iam  aliqualiter  in  prooemio  insinuatas,  et 
infra  ex  professo  evolvendas,  cum  ventum  fuerit  ad  specialem 
de  donis  Spiritus  Sancti  tractationem.  Quo  etiam  in  loco,  pro 
expolitione  conceptus  istiusmodi  habituum  adiicientur  expli- 
cationes  ad  quas  nunc  descendere  non  vacat.  Solum  animad- 
verte  ipsos  esse  omnino  sui  generis,  quibus  scilicet  non  ap- 
plicantur  adagia  alias  communiter  recepta  de  habitibus  ope- 
rativis,  velut  est  illud  :  habitibus  utimur  cum  volumus.  Sed 
iterum,  ab  ampliori  determinatione  in  hac   parte  pro  nunc  ab- 

stinendum,  ut  statim  veniamus  ad  causas  a  quibus  tam  in  fieri 
quam  in  esse,  habitus  infusarum  virtutum  pendent. 

§  2. 

Quod  virtutuni  supernaturalium  tam  productio  quam  au- 
gmentum  a  solo  Deo  efficienter  esse  potest,  minime  vero  a 
nostris  actibus,  etiam  supernaturalibus,  qui  solum  possunt 
esse  causa  dispositiva  quantum  ad  primam  infusionem,  vel 
etiam  meritoria  quantum  ad  subsequens  augmentum.  Et  quod 
virtutes  istae  nullam  habent  possibilem  causam  diminutionis, 
sed  tantum  totalis  corruptionis,  videlicet  mortale  peccatum 
vel  directe  vel  indirecte  ipsis    oppositum    atque  contrarium. 

I.  —  Virtutes  supernaturales  non  posse  esse  efficienter  nisi 
a  Deo,  universalis  et  rata  omnium  theologorum  sententia 
est  (1).  Hinc  enim  processit  ipsum  nomen  virtittum  infitsarum, 
videlicet  infusarum  per  se,  et    non    per    accidens  tantum  (2), 

(1)  Nota  semel  pro  semper  quocl  quotiies  sermo  nune  est  dc  causa 
effieiente,  semper  intelligi  solet  causa  efficiens  principalis.  Nos  vero,  con- 
sequenter  ad  principia  tradita  ubi  de  sacramentis,  excludimus  quoque 
respectu  virtutum  infusarum  omnem  causam  creatam  perfective  efficien- 
tem,  etiam  mere  instrumentalem. 

(2)  Infusa  per  se  ea  virtus  dicitur,  quae  talis  quidditatis  est  ut  nul- 
lam  aliam  praeter  infusionem  a  Deo,  habere  possit  originem.  Per  acci- 
dens  vero  ea  quae  nata  est  acquiri  ex  actibus  nostris,  de  facto  tamen 
miraculose  quandoque  a  Deo  infunditur  praeter  ordinem  commuiiiter 
inditum  rebus.  Utramque  sic  describit  S.  Thomas  in  1-2,  Q.  51,  a.  4: 
«  Duplici  ratione  aliqui  habitus  homini  a  Deo  infunduntur.  Prima  ratio 
« est,  quia  aliqui  habitus  sunt  quibus  homo  bene  disponitur  ad  finem 
« exeedentem  facultatem  humanae  naturae,  qui  est  ultima  et  perf ecta 
« hominis  beatitudo,  ut  supra  dictjum  est.  Et  quia  habitus  oportet  esse 
« proportionatos  ei  ad  quod  homo  disponitur  secundum  ipsos,  ideo  ne- 
«  cesse  est  quod  etiam  habitus  ad  huiusmodi  finem  disponentes,  excedant 
« facultatem  humanae  naturae.  Unde  tales  habitus  nunquam  possunt 
« homini  inesse,  nisi  ex  infusione  divina,  sicut  est  de  omnibus  gratuitis 
«  virtutibus.  Alia  ratio  est  quia  Deus  potest  producere  effectus  causarum 
« secundarum  absque  ipsis  causis  secundis.  '  Sicut  igitur  quandoque  ad 
« ostensionem  suae  virtutis     producit    sanitatem     absque     naturali  causa, 

qtfo  in  Ecclesia  insigniuntur.  Hinc  etiara  ubique  recepta  ea- 
rura  definitio  :  Bona  qualitas  mentis  qua  recte  vivitur,  qua 
nemo  male  utitur,  quam  Deus  in  nobis  sine  nobis  operatur 
Caeterum  assertio  facili  deductione  eruitnr  ex  ipso  conceptu 
seu  intrinseca  ratione  virtutum  supernaturalium.  Dictum  est 
enim,  virtutes  istas  se  habere  ut  potentias  illius  novae  naturae 
participatae  (2  Petr.  1-4)  per  quam  elevatur  homo  supra  totum 
esse  suae  naturae  propriae.  Unde  statim  sequitur  eas  in  eodem 
omnino  ordine  inveniri.  Si  igitur  nulla  est  in  anima  seminalis 
inchoatio  opere  creationis  indita  respectu  habitus  gratiae  san- 
ctificantis,  nulla  pariter  esse  potest  respectu  principiorum  ope- 
rativorum  quae  ipsam  consequuntur.  Sed  ad  haec  principia 
sicut  ad  illud  prius,  datur  potentia  passiva  mere  obedientialis, 
minime  vero  naturalis  illa  positivaque  aptitudo  sine  qua  nullum 
agens  creatum  operari  potest  ad  eductionem  formae  (1),  ut 
praedictum  est  in  capitulo  praecedenti,  cum  de  generatione 
naturalium  virtutum  ageretur.  Relinquitur  ergo  quod  a  solo 
Deo  sit  et  esse  possit  supertiaturalis  virtutis  effectio  (2).  —  Ad 

«  quae  tamen  per  naturam  posset  causari,  ita  etiam  quandoque  ad  osten- 
«  dendam  suam  virtutem  infundit  homini  illos  etiam  habitus  qui  naturali 
« virtute  possunt  causari,  sieut  apostolis  dedit  scientiam  Scripturarum 
« et  omnium  linguarum  quam  homines  per  studium  vel  etmsuetudinem 
« acquirere  possunt,   licet   non   ita  perfecte ». 

(1)  Nota  quod  haec  dicuntur  de  forma  physica,  ad  quam  requiritur 
vis  proprie  productiva;  tunc  enim,  quando  subiectum  est  in  potentia  pure 
obedientiali  ad  formaan,  oportet  esse  eamdem  vim  ac  si  de  productione 
alicuius  e  nihilo  sui  et  subiecti  ageretur,  id  est  infinitam.  Verum  non  est 
applicationi  locus  ad  formam  intentionalcm,  quae  cum  nihil  aliud  sit 
quam  passiva  ordinatio  qua  quis  certa  functione  vel  iure  vel  destinatione 
investitur,  vim  requirit  non  tam  productivam  quam  delativam;  delativam 
dieo  ordinationis  ab  ordinante  in  ordinatum.  Haec  igitur  forma  etiamsi 
sit  de  supernaturalibiis  utpote  habitudinem  dicens  ad  gratiam  et  finem 
vitae  aeternae,  et  pro  tanto  nullam  in  subiecto  praesupponens  exigentiam 
aut  positivam  aptitudinem,  adhuc  tamen  per  creata  instrumenta,  puta 
per  signa,  causari  efflcienter  potest,  ut  alias  dictum  est  in  materia  de 
sacramentfrs.  Ca\e  ergo  aequivocationem. 

(2)  Non  valet  si  dicas:  Facultas  naturalis,  non  quidem  nude  secun- 
dum  se  accepta,  sed  ut  supernaturali    principio    elevata,  est    vere    causa 


DE  HABITIBUS   ORDINIS   SUPBRNATURALIS  41 

rem  S.  Thomas  de  Virt.  a.  10,  ad  13nm :  «  Quando  aliquod 
«  passivum  natum  est  consequi  diversas  perfectiones  a  diversis 
«  agentibus  ordinatis,  secundum  differentiam  et  ordinem  po- 
«  tentiarum  activarum  in  agentibus  est  differentia  et  ordo  po- 
«  tentiarum  passivarum  in  passivo,  quia  potentiae  passivae  re- 
«  spondet  potentia  activa....  Et  secundum  hoc  dicimus  quod 
«  in  tota  creatura  est  quaedam  obedientalis  potentia,  prout 
«  tota  creatura  obedit  Deo  ad  suscipiendum  in  se  quidquid 
«  Deus  voluerit.  Sic  igitur  et  in  anima  est  aliquid  in  potentia 
«  quod  natum  est  reduci  in  actum  ab  agente  connaturali,  et 
«  hoc  modo  sunt  in  potentia  in  ipsa  virtutes  acquisitae.  Alio 
«  modo  aliquid  est  in  potentia  in  anima  quod  non  est  natum 
«  educi  in  actum  nisi  per  virtutem  divinam,  et  sic  sunt  in 
«  potentia  in  anima  virtutes  infusae  ».  Et  hoc  est  quod  nobis 
insinuat  Scriptura,  ubicumque  loquens  tum  de  natura  partici- 
pata  qua  deiformes  efficimur,  tum  de  potentiis  ei  propriis  quae 
virtutes  audiunt,  semper  utitur  nomine  creationis :  Si  qua 
ergo  in  Christo  nova  creatura,  inquit  Apostolus  2  Cor.  V-17, 
vetera  transierunt.  Et  iterum  Galat.  VI-15  :  In  Christo  enim 
Iesu  neque  circumcisio  aliquid  valet,  neque  praeputium,  sed 
nova  creatura.  Et  Eph.  11-10 :  Ipsius  enim  sumus  factura, 
creati  ir%  Christo  Iesu  in  operibus  bonis  quae  praeparavit 
Deus  ut  in  illis  ambulemus.  Et  infra  1V-24,  sermo  est  de 
novo  homine  qui  secundum  Deum  creatus  est  in  iustitia  et 
saiictitate  veritatis.  Non  quod  gratiae  et  vjrtutibus  proprie 
competat  creari,  cum  non  sint  formae  subsistentes,  sed  quia 
infusio  tum  gratiae  tum    virtutum    accedit  ad  rationem  crea- 

efficiens  actus  supernaturalis.  Ergo  a  pari,  actus  non  quidem  naturales, 
sed  tamen  supernaturales,  poterunt  esse  efficiens  causa  supernaturalium 
habituum.  Hoc,  inquam,  non  valefc,  quia  prorsus  neganda  paritas.  Etenim 
principium  supernaturale  elevans  facultatem  facit  eam  esse  in  actu  primo, 
et  consequenter  in  potentia  etiam  passiva  proxima  ad  ulteriorem  perfe- 
ctionem  supernaturalis  operationis.  Ipsa  autem  operatio  non  ponit  in 
faculteite  ullam  potentiam  passivam  in  ordine  ad  habitum.  Unde,  si  de 
supernaturali  habitu  sermo  sit^  semper  remanet  potentia  pure  obedien- 
tialis,  quam  solus  Deus  reducit  in  actum. 

tionis,  in  quantum  formae  illae  non  habenf  causam  in  subiecto, 
«  nec  efficientem,  nec  talem  materiam  in  qua  sint  hoc  modo 
«  in  potentia,  quod  per  agens  naturale  educi  possint  in  actumr 
«  sicut  est  de  aliis  formis  naturalibus  »  (1). 

Nunc  autem,  cum  eaedem  illae  infusae  virtutes,  non  secus 
ac  naturales,  natae  sint  augeri  et  crescere  quamdiu  durat  sta- 
tus  viae,  iuxta  illud  1  Petr.  II-2  :  Sicut  modo  geniti  infantes 
rationabile  sine  dolo  lac  concupiscite  ut  in  eo  crescatis  in  sa- 
lutem,  constat  quod  ratio  mox  assignata  pro  absoluta  impro- 
portione  cuiuslibet  causae  efficientis  creatae  respectu  primae 
eductionis,  eodem  prorsus  modo  valet,  eodemque  pondere  ap- 
plicatuc  respectu  subsequentis  augmenti.  Et  non  est  simile  de 
animali,  quod  seipsum  quidem  generare  non  potest,  sed  semel 
generatum  habet  unde  per  propriam  virtutem  augeatur.  Nam 
augmentum  animalis  fit  per  assimilationem  aliquorum  quae 
apponuntur  ab  extrinseco,  et  ideo  per  propriam  virtutem  ea- 
tenus  augetur  animal,  quatenus  vim  habet  assimilativam  ex- 
trinseci  alimenti.  Hic  autem  nihil  tale,  ut  patet,  sed  sicut  su- 
biectum  erat  prius  in  potentia  pure  obedientiali  ad  hoc  ut 
simplieiter  actuaretur  secundum  perfectionem  supernaturalis 
virtutis,  ita  nunc  est  in  potentia  pariter  pure  obedientiali  ad 
hoc  ut  in  illiusmet  perfectionis  actum  magis  magisque  redu- 
catur.  Bene  igitur  in  definitione  virtutis  infusae  apud  theolo- 
gos  recepta,  absolute  ponitur  :  qicam  Deus  in  nobis  sine  nobis 
operatur,  id  est,  tam  in  sui  initio  quam  in  sui  incremento  et 
consummatione.  Bene  etiam  S.  Thomas  de  Virt.  a.  11:«  Vir- 
«  tutes  intenduntur  in  quantum  subiectum  reducitur  magis  in 
«  actum  ipsarum  per  actionem  agentis  causantis  eas.  Unde 
«  sicut  virtutes  acquisitae  augentur  ex  actibus  per  quos  cau- 
«  santur,  ita  vhtutes  infusae  augentur  per  actionem  Dei  a 
«  quo  causantur  ». 

II.  —  Verumtamen,  etsi  excludantur  actus  nostri  a  ratione 
causae  efficientis  in  generatione  et  augmento  virtutum  super- 
naturalium,  non  ideo  omnis    causalitatis    modus  ab  eis  remo- 

(1)  S.  Thom.  de  Pot.  Q.  3,  a.  8  ad  3.um. 

vetur  (1).  De  iis  enim  actibus  loquor  qui  supernaturales  sunt, 
utpote  facti  ex  gratia  vel  operante  vel  cooperante.  Sed  hic 
distinctione  opus  est,  quia  bona  opera  hominis  aliter  se  habent 
ad  virtutes  infusas  quantum  ad  primum  fieri  earum,  aliter  vero 
quantum  ad  augmentum,  quando  virtutes  istae  iam  sunt  in 
facto  esse. 

Nam  quantum  ad  primum  fieri,  causant  tantum  materiali- 
ter,  id  est  per  modum  dispositionis  qua  subiectum  praeparatur 
ad  susceptionem  formae.  Praeparatur  quidem  duobus  modis  : 
vel  per  actum  qui  solum  retrahat  affectum  voluntatis  ab  eo 
quod  contrarium  est  virtutibus,  et  sic  consideratur  dispositio 
removens  prohibens  :  vel  per  actum  qui  iam  sit  in  proximo 
limine  virtutum,  utpote  attingens  obiectum  virtutis  principalis 
quae  caeterarum  omnium  est  forma,  et  sic  consideratur  dispo- 
sitio  (ex  opere  operantis)  appellans  atque  exigens  infusionem 
earum.  Utroque  tamen  modo  non  est  plus  quam  causalitas 
causae  materialis.  At  vero,  quantum  ad  incrementum,  chari- 
tate  iam  habita,  actus  nostri  causant  etiam  meritorie,  hoc  est, 
ut  quibus  titulo  mercedis  debetur  augmentum  a  Deo.  «  Scien- 
«  dum  est  quod  bona  opera  hominis  aliter  se  habent  ad  quan- 
«  titatem  charitas,  quantum  ad  primum  fieri  charitatis,  et  aliter 
«  quando  charitas  est  iam  in  perfecto  esse.  Nam  opera  homi- 
«  nis  ante  charitatem  comparantur  ad  ipsam  et  ad  quantita- 
«  tem  eius,  non  per  modum  meriti,  cum  charitas  sit  merendi 
«  principium,  sed  solum  per  modum  materialis  dispositionis. 
«  Sed  charitate  iam  habita,  ipsa  per  sua  opera  meretur  augeri, 
«  ut  aucta  mereatur  et  perfici,  sicut  Augustinus  dicit  Tractatu  5 
«  in  Ioannem  ». 

Quae  omnia  in  materia  de  gratia  proprium  locum  habent, 
quoniam  eadem  est  ad  infusionem  et  augmentum  virtutum  ha- 
bitudo  nostrorum  actuum,  quae  est  ad  infusionem  et  augmen- 

(1)  «  Virtus  infusa  causatur  in  nobis  a  Deo  sine  nobis  agentlibus,  non 
« tamen  sine  nobis  consentientibus,  et  sic  est  intelligendum  quod  dicitur : 
«  Quam  Beus  in  nobis  sine  nobis  operatur.  Quae  vero  per  nos  aguntur, 
«  Deus  in  nobis  causat,  non  sine  nobis  agentibus ;  ipse  enim  operatur  in 
«  omni  voluntate  et  natura  ».  S.  Thom.  1-2,  Q.  55,  a.  4  ad  6.um. 

tum  ipsius  gratiae.  Et  ibi  quoque  examinatur  celebris  quaestio, 
an  per  singulos  actus,  quantumvis  remissos,  augeantur  virtu- 
tes,  an  tantum  per  actus  intensitati  habitus  proportionatos. 
Proinde  ab  hac  controversia  abstrahendum  nunc  censeo,  et 
solum  obiter  noto  quod  iuxta  veteres,  augmentum  virtutum 
infusarum,  pro  quanto  dependet  a  merito  seu  opere  operantis, 
proportionaliter  imitatur  augmentum  acquisitarum,  et  viam  se- 
quitur  parallelam.  Sentiunt  enim  quod  praescindendo  ab  opere 
operato  in  sacramentis,  idem  requiritur  ex  parte  hominis,  ac 
si  augmentum  ab  exercitio  operum  efficienter  dependeret  : 
quatenus  scilicet,  sicut  actus  remissus  non  est  sufficiens  causa 
incrementi  habitus  in  acquisitis,  ita  nec  in  infusis,  utpote 
utrobique  effectui  improportionatus,  illic  quidem  in  ratione 
causae  efficientis,  hic  vero  in  ratione  dispositionis.  Et  non 
obstat  quod  in  habente  gratiam  actus  etiam  remissus  sit  nie- 
ritorius,  quia  meritum  nunquam  est  de  aliqua  re  nisi  sub  con- 
ditione  dispositionis  ad  eius  consecutionem  requisitae.  Sed  de 
lioc  alias. 

III.  —  Quidquid  igitur  sit  de  controversia  quae  in  quae- 
stione  de  merito  discutienda  relinquitur,  id  saltem  in  confesso 
est  apud  omnes,  et  pro  certo  ac  rato  haberi  debet,  videlicet: 
Virtutes  infusas  in  hoc  maxime  ab  acquisitis  differre,  quod 
non  possunt  habere  causam  diminutionis,  sed  tantum  totalis 
corruptionis.  Itemque  in  hoc  quod  ipsius  totalis  corruptionis 
unica  causa  est  omne  et  solum  mortale  peccatum  ipsis  qua- 
cumque  ratione  oppositum.  Et  utrumque  discrimen  sequitur 
ex  praemissis. 

Sane  vero,  ut  ab  eo  quod  secundo  loco  positum  est  exor- 
diar,  corruptio  virtutum  naturalium  dupliciter  noscitur  con- 
tingere  :  vel  per  frequentationem  actuum  virtuti  oppositorum, 
vel  etiam  per  solam  cessationem  ab  actibus.  Aliter  autem  se 
res  habet  in  infusis.  In  primis  removetur  modus  qui  est  per 
cessationem  ab  actibus,  nam  ideo  hic  modus  locum  obtinet  in 
naturalibns,  quia  conservatio  uniuscuiusque  rei  dependet  ex 
sua  causa  efficiente  ;  causa  autem  efficiens  virtutis  naturalis 
est  actus  humanus  ;  unde  cessantibus  actibus  humanis,  virtus 

acquisita  tandem  aliquando  totaliter  corrumpitur.  Sed  hoc  in 
infusis  non  verificatur,  quia  infusae  virtutes  nonnisi  a  Deo 
efficienter  causantur ;  unde  etiam  cessante  actu,  non  sequitur 
corruptio  formaliter  ratione  cessationis  (1).  Praeterea,  remo- 
vetur  quoque  modus  qui  est  per  frequentationem  actuum  vir- 
tuti  oppositoram,  nam  ideo  frequentatio  actuum  assignatur  ut 
causa  corruptionis  naturalium  virtutum,  quia  ad  eam  non  suf- 
ticit  unus  solus  contrarius  actus,  loquendo  de  corruptione  to- 
tali  et  perfecta,  sed  requiruntur  actus  multoties  repetiti  ad 
generationem  habitus  vitiosi  per  quem  virtuosus  praecedenter 
acquisitus  pellitur.  At  vero  virtus  supernaturalis,  sicut  non 
pendet  ab  actibus  nostris  tanquam  ab  efficientibus  principiis 
quoad  suum  fieri,  ita  nec  quoad  suum  destrui.  Relinquitur  ergo 
ut  destructionis  causa  illa  sola  sit  quae  meretur  subtractio- 
nem  virtutis  infusae  a  Deo,  ponendo  in  homine  dispositionem 
moralem  eidem  virtuti  repugnantem  et  cum  ea  incompossibilem. 
Causa  autem  huiusmodi  non  est  nisi  flexio  liberi  arbitrii  ad 
malum  bono  virtutis  oppositum,  id  est  mortale  peccatum.  Unde 
statim  videre  est  quod  etsi  virtus  infusa  neque  easdem  neque 
tot  habeat  corruptionis  eausas,  quas  et  quot  habet  acquisita, 
nihilominus  causa  quam  habet  magis  efficax  est  in  destruendo. 
Quippe  per  unum  solum  actum  destruitur,  et  ratio  discriminis 
semper  est  repetenda  ex  diverso  genere  influxus  multoties 
hactenus  declarato. 

Nunc  vero,  inter  unum  et  aliud  virtutis  genus  conside- 
randa  etiam  est  alia  differentia  adhuc  magis  conspicua,  quae 
tota  versatur  circa  diminutionem.  Nam,  ut  praedictum  est, 
virtutes  acquisitae  non  solum  corrumpuntur.  verum  etiam  di- 
minuuntur  ;  imo  non  possunt  totaliter  corrumpi,  quin  per  prius 
diminuantur.  At  virtus  infusa  nullam  omnino  novit  diminutio- 
nis  causam.  Et  certe,  ut  ratiocinatur  S.  Thomas,  2-2,  Q,  24, 
a.  10,  diminutio  virtutis  infusae  oriretur    vel    a  Deo,    vel  ab 

(1)  Dico  formaiter  ratione  cessationis,  quia  si  peccatum  adsit  in  ipsa 
cessatione,  sicut  cum  aliquis  voluntarie  omittit  actum  quando  ad  ponen- 
dum  eum  obligatur,  sequitur  quidem  corruptio  infusae  virtutis,  id  tamen 
ratione  peceati,  non  ratione  cessationis  in  quantum  huiusmodi. 

aliquo  peccato.  Atqui  non  a  Deo,  quia  a  Deo  non  eausatur 
aliquis  defectus  in  nobis  nisi  per  modum  poenae,  et  poena 
soli  peccato  debetur.  Ergo  si  virtus  infusa  diminueretur,  ratio 
diminutionis  eius  esset  peccatum,  et  quidem  peccatum  veniale, 
nam  de  mortali  constat  quod  non  minuit,  sed  absolute  aufert 
infusam  virtutem  cui  opponitur.  Porro  duobus  modis  intelligi 
posset  peccatum  veniale  esse  praefatae  diminutionis  causam  : 
vel  quia  induceret  dispositionem  moralem  repugnantem  gradui 
intensivo  quem  prius  habebat  virtus  infusa,  vel  certe  quia 
aliquo  ipsius  virtutis  detrimento  puniri  mereretur.  Sed  neu- 
trum  dici  potest.  —  Etenim  primo,  peccatum  veniale  non  in- 
ducit  dispositionem  moralem  repugnantem  cuilibet  assignabili 
gradui  virtutis  infusae.  Nam  id  quod  non  est  contra,  sed  tan- 
tum  praeter  substantiale  ac  primarium  bonum  virtutis,  nullo 
pacto  contrariatur  habituali  ad  ipsum  inhaesioni  in  quocum- 
que  intensitatis  gradu  consideratae.  Atqui  haec  est  praecise  pro- 
pria  peccati  venialis  ratio,  ut  non  contra  principale  virtutis 
bonum  exsistat,  sed  sit  solum  praeter  ipsum.  Id  patet  in  pri- 
mis  de  omnibus  venialibus  semideliberatis,  quae  cum  imperfecte 
voluntaria  sint,  numquam  ponunt  habitudinem  voluntatis  sese 
a  bono  virtutis  avertentis,  et  hoc  est  esse  non  contra,  sed 
praeter.  Patet  etiam  de  venialibus  perfecte  deliberatis,  quia 
huiusmodi  venialia  pro  obiecto  habent  illa  quae  non  primaria 
virtutis  intentione  prohibentur,  sed  tantum  secundaria  et  ac- 
cidentali.  Item  quia  semper  compossibilia  sunt  cum  tali  animi 
dispositione  qua,  si  sciret  homo  ea  esse  virtutis  destructiva, 
eligeret  potius  ab  eis  abstinere.  Illaesus  ergo  per  omnia  re- 
manet  ordo  voluntatis  ad  substantiale  virtutis  bonum,  et  ideo 
non  inducitur  moralis  dispositio  detrahens  de  habitu  quo  ad 
illudmet  homo  ordmatur.  —  Quidquid  autem  negatur  de  pec- 
cato  veniali  in  ratione  causae  formaliter  disponentis,  negari 
etiam  debet  de  eo  in  ratione  causae  meritoriae.  Cum  enim 
aliquis  delinquit  in  minori,  non  meretur  detrimentum  pati  in 
maiori,  nec  Deus  sese  plus  avertit  ab  homine,  quam  homo  se 
avertat  ab  ipso.  Unde  qui  inordinate  se  habet  in  iis  quae 
illaesum  relinquunt  habitualem  ordinem  in  finem,  non  meretur 

detrinientum  pati  in  iis  per  quae  habitualiter  ordinatur  ad 
eumdem  finem.  Minime  igitur  sequi  potest  ex  veniali  peccato 
supernaturalium  virtutum  diminutio,  ac  per  hoc,  possibilitas 
diminutionis  quae  totalem  corruptionem  antecedat,  absolute 
ab  eis  removetur. 

Obiicies  tamen  primo :  Omne  peccatum  quod  contrariatur 
virtuti  infusae,  corrumpit  ipsam.  Sed  sunt  quaedam  venialia 
peccata,  non  tantum  praeter,  verum  etiam  contra  aliquas  spe- 
ciales  virtutes,  sicut  patet  de  mendacio  quod  semper  opponitur 
virtuti  veracitatis  quantum  ad  primam  intentionem  eius.  Ergo 
non  per  solum  mortale  peccatum,  sed  etiam  per  veniale  cor- 
rumpitur  quandoque  virtus  infusa. 

Respondeo  negando  minorem.  Ad  rationem  additam  dico 
quodvirtus  veracitatis,  vel  nominat  tantum  specialem  quemdam 
respectum  in  generali  virtute  iustitiae  quae  est  secunda  inter 
cardinales,  vel  dicit  habitum  peculiarem  re  et  actu  distinctum 
ab  omni  alio.  Quocumque  autem  modo  intelligatur,  omnino  di- 
cendum  quod  solum  mendacium  perniciosum  est  contra  pri- 
mariam  intentionem  eius,  et  est  peccatum  non  veniale,  sed 
mortale  ex  genere  suo.  Mendacium  vero  iocosum  vel  officio- 
sum  cui  soli  applicari  posset  proposita  difficultas,  nequaquam 
est  contra  substantiale  bonum  veracitatis  in  ratione  virtutis. 
Et  universim  loquendo,  nulla  est  virtus,  nullum  praeceptum 
in  moralibus,  quod  non  primario  respiciat  id  sine  quo  recte 
servato  ordo  moralitatis  quoad  ipsam  suam  substantiam  consi- 
stere  nequit.  Vide  S.  Thomam,  2-2,  Q.  110,  praesertim  art.  4. 

Dices  secundo  :  Peccatum  veniale  plene  deliberatum,  etsi 
non  sit  contra  substantiam  virtutis7  est  tamen  contra  acciden- 
talia  eius.  Ergo  meretur  puniri  per  detrimentum  virtutis  in- 
jusae,  etsi  non  in  substantia,  at  certe  in  accidentalibus .  Et 
hoc  est  puniri  per  diminutionem,  cum  qua  adhuc  substantia 
virtutis  remanet  salva. 

Respondeo  :  Dist.  antec  Veniale  peccatum  plene  delibera- 
tum  est  contra  accidentalia  virtutis,  hoc  est,  contra  accesso- 
rium  et  veluti  completivum  bonum  eius,  conc.  antec.  Hoc  est 
contra  accidentalem  perfeetionem  firmitatis  qua  virtus  inhaeret 

suo  primario  et  principali  bono,  nego  antec.  Et  contradistinguo 
consequentiam.  Mereretur  puniri  per  infusae  virtutis  diminu- 
tionem,  si  diminutio  esse  posset  secundum  extensionem  vir- 
tutis  ad  bonum  secundarium  cui  veniale  opponitur,  conc. 
conseq.  Si  ut  revera  est,  diminutio  afficeret  ipsam  habitudinem 
virtutis  ad  bonum  principale  et  primarium,  neg.  conseq.  — 
Vides  ergo  quomodo  argumentum  laborat  in  aequivoco.  Ludit 
enim  super  accidentalia  virtutis  aecipiens  primo  accidentalia 
pro  ordine  virtutis  ad  sua  accessoria,  et  concludens  ad  detri- 
mentum  in  accidentalibus  quae  iam  aequivoce  sumuntur  pro 
gradu  intensivo  virtutis  ad  suum  principale. 

Dices  tertio  :  Quisquis  peccat  venialiter,  minus  diligitur 
a  Deo.  Sed  qui  minus  a  Deo  diligitur,  patitur  charitatis  de- 
trimentum,  cum  dilectio  Dei  sit  causa  diffusionis  charitatis 
in  cordibus  nostris.  Ergo  peccatum  veniale  minuit  charitatem7 
et  ex  consequenti  alias  virtutes  infusas  cum  ea  connexas. 

Respondeo  :  Dist.  mai.  Minus  diligitur  a  Deo,  id  est,  dili- 
gitur  actu  minus  intenso  ex  parte  Dei,  neg.  mai,  cum  suppo- 
sito  eius.  Id  est,  diligitur  actu  qui  terminetur  ad  minus  bonum 
causatum  in  homine,  subdist.  Per  eam  boni  subtractionem 
quam  meretur  veniale  conc.  Per  subtractionem  ampliorem, 
neg.  Et  quia  diminutio  virtutis  infusae  revera  est  ultra  venialis 
peccati  meritum,  nulla  est  consequentia  argumenti. 

Dices  quarto  :  Constans  est  et  recepta  apud  omnes  doctrina 
Sanctoruyny  quod  frequentia  venialium  in  qua  proprie  consistit 
tepiditas  vitae,  paulatim  inducit  in  amissionem  charitatis  et 
aliarum  supernaturalium  virtutum.  Sed  causa  paulatim  indu- 
cens  in  amissionem  virtutis,  sensim  sine  sensu  minuit  eam. 
Ergo  iterunij  per  veniale  peccatum  virtutes  diminuuntur. 

Respondeo  :  Dist.  mai.  Doctrina  est  Sanctorum,  quod  ve- 
nialia  inducunt  directe  in  amissionem  infusarum  virtutum, 
quasi  aliquid  de  eis  semper  magis  magisque  detrahentia,  neg. 
mai.  Indirecte,  quatenus  hominem  reddunt  proclivem  ad  pec- 
catum  mortale,  quod  tandem  admissum  causa  est  totalis  cor- 
ruptionis  earumdem,  conc.  mai.  Et  eodem  modo  distioguenda 
minor,  quae  verificaretur  de  causa    directa,    minime   vero  de 


BE   HABITIBUS    ORDINIS   SUPERNATURALIS  49 

indirecta.  Non  ergo  sequitur  quod  veniale  peccatum  diminuit 
infusam  virtutem,  quanquam  dici  debeat  esse  omnino  in  no- 
cumentum  eius,  idque  propter  duas  rationes.  Primo  quia  ve- 
nialia  deliberata  frequenter  commissa  diminuunt  vel  impediunt 
habitus  acquisitos  qui  deserviunt  exercitio  supernaturalium 
virtutum,  ut  mox  dicetur,  eique  facilitatem  conferunt  ac  prom- 
ptitudinem.  Secundo  quia  initiant  habitus  oppositos  quibus  di- 
sponitur  homo  ad  mortale.  Et  eadem  fere  ratio  est  de  cessa- 
tione  ab  operibus  de  qua  S.  Thomas  in  Ium  D.  17,  Q.  2,  a.  5: 
«  Ex  cessatione  actus  non  potest  remitti  charitas  secundum 
«  id  quod  in  se  est.  Sed  verum  est  quod  per  actus  frequentes 
«  disponuntur  omnes  vires  animae,  et  membra  corporis  redi- 
«  guntur  in  obsequium  charitatis  in  quo  consistit  fervor,  ut 
«  dictum  est,  et  ideo  ex  otio  tepescit  charitas  ».  Consequen- 
ter  etiam  impeditur  augmentum,  deperditur  facilitas  operandi, 
et  fit  quaedam  praeparatio  ad  virtutis  amissionem. 

Sed  ad  haec  recte  intelligenda,  oportet  iam  ex  professo 
inquirere  quaenam  sit  potissima  causa  a  qua  de  lege  ordina- 
ria  pendet  in  infusis  virtutibus  exercitii  facilitas  et  prompti- 
tudb.  Pro  quo  sit  tertia  huius  capituli  declaranda  assertio. 

§  3. 

Quod  per  frequentationem  actuum  virtutis  infusae  gene- 
ratur  habitus  quo  facilitas  exercitii  eorumdem  acquiritur.  Et 
qnod  huic  habitui,  ad  augmentum  vel  diminutionem  sive 
corruptionem  quod  attinet,  applicanda  sunt  omnia  principia 
quae  generatim  de  habitibus  acquisitis  valent. 

Haec  assertio  quae  sat  multos  inter  recentiores  theologos 
habet  adversarios,  probatur  in  primis  constanti  et  universali 
experientia.  Videmus  enim  sanctos  semper  profecisse  in  faci- 
litate  exercendi  opera  virtutum  tam  theologalium  quam  mora- 
lium,  per  ipsorum  operum  frequentationem  et  virilem  exerci- 
tationem.  Videmus  praeterea,  (quod  maxime  notandum  est), 
eos  semper  habuisse  specialem  exercitii  facilitatem  in  ea  spe- 
eiali  virtute  in   qua    speciali  quoque    modo  sese    exercebant. 

De  Virtutibus  infusis  4 

Atqui  huius  facti,  quod  vim  obtinet  iegis  cuiusdam  uniformis 
et  numquam  deficientis,  nulla  est  sufnciens  explicatio,  nisi 
dicatur  generari  per  frequentationem  actuum  virtutis  infusae 
habitus  aequisitus,  quo  naturalis  potentia  eidem  infusae  vir- 
tuti  melius  subiicitur,  et  semper  magis  magisque  disciplinatur 
ad  prompte  operandum  secundum  ipsam. 

Et  re  quidem  vera,  praedicta  exercitii  facilitas  dicenda 
est  provenire,  vel  ex  hoc  quod  per  meritum  operum  virtus 
infusa  secundum  se  augetur  et  crescit,  vel  ex  hoc  quod  per 
efficientiam  eorundem  aliquid  in  potentiis  fit,  quo  vel  remo- 
ventur  impedimenta,  puta  contrariae  inclinationes,  inordinatae 
passiones,  aliaque  eiusmodi,  vel  positiva  etiam  superadditur 
proclivitas  et  propensio.  Puto  non  dari  medium,  nec  absolute 
nec  secundum  opinionem  adversariorum.  Nam  si  quis  recur- 
reret  ad  actualia  Dei  auxilia,  manifeste  non  satisfaceret,  cum 
constet  facilitatem  de  lege  ordinaria  et  constanti  ex  assuetu- 
dine  operum  resultantem,  esse  aliquid  homini  intrinsecum, 
eius  potentiis  inhaerens,  et  cum  ipsa  assuetudine  ex  natura 
rei  connexum, 

Nunc  autem  in  causis  sub  disiunctione  assignatis  prior 
debet  certissime  excludi,  imo  in  omnium  sententia  de  facto 
excluditur  :  tum  quia  iuxta  omnes  infusa  virtus  non  dat  ex 
sese  exercitii  facilitatem,  tum  praesertim  quia  crescente  ex 
merito  operum  una  virtute  infusa,  crescunt  eodem  modo  cae- 
terae  omnes,  ut  postea  dicetur.  Et  ideo,  si  exercitii  facilitas 
dependeret  a  virtute  augmentata  secundum  se,  oporteret  ut 
repetitis  actibus  meritoriis  unius  virtutis,  esset  aequale  au- 
gmentum  facilitatis  in  exercitio  caeterarum  omnium,  quod  ta- 
men  constat  esse  falsum.  —  Restat  ergo  ut  explieatio  facti 
repetatur  a  frequentatione  actuum,  non  quidem  prout  haben- 
tium  vim  meritoriam  ad  ipsius  infusae  virtutis  augmentum, 
sed  vim  efficientem.  Efficientem  autem  dieo,  vel  ad  destructio- 
nem  contrariarum  inclinationum,  vel  ad  generationem  positivi 
habitus  in  potentia  operativa,  vel  denique  ad  utrumque  ho- 
rum  simul.  Quo  semel  posito  iam  nunc  considera  quod  vis 
efficiens  actuum  virtutis  nusquam  se    extendit  ad    destructio- 

nem  inclinationis  vitiosae  contrariae,  nisi  per  hoc  ipsum  quod 
inducit  positivam  proclivitatem  ad  id  quod  est  consentaneum 
virtuti ;  pro  quanto  scilicet,  per  actus  humanos  flt  quaedam 
inclinatio  ad  aetus  similes,  et  inclinatio  ad  unum  genus  mi- 
nuit  vel  destruit  inclinationem  in  oppositum,  ut  sensus  com- 
munis  dictat,  et  saepe  etiam  docet  S.  Thomas.  Unde  materia- 
liter  loquendo,  idem  est  si  dicas  quod  repetitio  actuum  virtutis 
infusae  destruit  impedimenta  ad  virtutis  exercitium,  aut  quod 
generat  habitum  eonferentem  positivam  inclinationem  propen- 
sivam  in  illud.  Primum  enim  facere  nequit  nisi  mediante  se- 
cundo,  et  valde  inconsequenter  loqui  videntur  adversarii,  dum 
primum  adstruunt  et  alterum  negant.  Quippe,  satis  evidenter 
apparet  quod  efficacia  assuetudinis  operum  valet  directe  ad 
sigillandam  potentiam  quadam  connaturalitate  ad  actus  eius- 
dem  tendentiae,  et  ex  consequenti  tantum,  ad  destruendam 
vel  imminuendam  propensionem  oppositam.  Sicut  enim  sigih 
lum  non  operatur  directe  ad  destructionem  figurae  quae  erat 
prius  in  cera,  sed  suam  imprimendo  destruit  aliam,  ita  plane 
per  inductionem  unius  positivae  inclinationis  proportionahter 
destruitur  vel  minuitur  contraria.  Unde  Gregorius  dicit :  «  Nam 
«  sicut  arte  medicinae  calida  frigidis,  frigida  calidis  curantur, 
«  ita  Dominus  noster  contraria  opposuit  medicamenta  peecatis, 
•«  ut  lubricis  continentiam.  tenacibus  largitatem,  iracundis 
«  mansuetudinem,  elatis  praeciperet  humilitatem  ».  Dum  ergo 
admittunt  adversarii,  destrui  exercitio  virtutis  infusae  ea  quae 
sunt  ei  contraria,  velint  nolint,  [implicite  -concedunt  conclu- 
sionem  nostram,  videiicet  :  generari  habitum  quo  facilitas 
exercitii  eiusdem  virtutis  positive  acquiritur. 

Et  confirmatur  primo  argumentum  ex  absurdis  quae  alias 
sequerentur.  Sequeretur  enim  fore  in  detrimentnm  hominis  si 
semper  secundum  infusas  virtutes  opera  virtutum  exerceret. 
Probatur  consequentia,  quia  nunquain  acquirere  posset  id 
*quod  per  se  pendet  ab  assuetudine  ;  promptitudinem  dico  et 
delectabilitatem  in  operando  bonum,  in  qua  potissimum  con- 
sistit  pacatissimus  ille  iustitiae  fructus  ab  Apostolo  commen- 
^datus  quando  ait,  Heb.  XII-11  :    Omnis  autem  disciplina,  in. 

praesenti  qaidem  videtur  non  esse  gaudii,  sed  moeroris  ; po- 
stea  autem  fructum  pacatissimum  exercitatis  per  eam  reddet 
iustitiae.  Numquam  perveniret  ad  septimam  beatitudinem  in 
evangelio  promissam,  et  quidem  pro  praesenti  etiam  vita  se- 
cundum  inchoationem  quamdam.  De  qua  Augustinus  1.  1  de 
Serm.  Dom.  in  monte,  c.  2  :  «  In  pace,  inquit,  perfectio  est 
«  ubi  nihil  repuguat,  et  ideo  iilii  Dei  paciiici,  quoniam  nihil 
«  in  his  resistit  Deo...  Pacifici  autem  in  semetipsis  sunt,  qui 
«  omnes  animi  sui  motus  componentes  et  subiicientes  rationi 
«  id  est  menti  et  spiritui,  carnalesque  concupiscentias  haben- 
«  tes  edomitas,  fiunt  regnum  Dei.  In  quo  ita  sunt  ordinata 
«  omnia,  ut  id  quod  est  in  homine  praecipuum  et  excellens, 
«  hoe  imperet,  caeteris  non  reluctantibus  quae  sunt  nobis  be- 
«  stiisque  communia,  atque  id  ipsum  quod  excellit  in  homine 
«  id  est  mens  et  ratio,  subiiciatur  potiori  quod  est  ipsa  Ve- 
«  ritas,  unigenitus  Filius  Dei...  Et  haec  est  pax  quae  datur 
«  in  terra  hominibus  bonae  voluntatis,  haec  vita  consummati 
«  perfectique  sapientis  ».  —  Dicendum  quoque  esset,  Paulum 
intendisse  exercitium  naturalium  virtutum,  et  non  infusarum, 
cum  volebat  Timotheum  exercere  seipsum  ad  pietatem,  ut  sci* 
lieet  consequeretur  in  spiritu  id  qiiod  in  corpore  per  corpo- 
ralem  exercitationem  seu  gymnasiam  obtineri  solet,  1  Tim. 
IV,  7-8.  Sequeretur  denique  non  de  sensibus  quos  gratia  eon- 
fert,  sed  de  iis  quos  natura  formavit  locutum  fuisse  eumdem 
Apostolum,  Heb.  V-14,  cum  ait :  Perfectorum  autem  est  soli- 
dus  cibus,  eorum  qui  pro  consuetudine  exercitatos  habent 
sensus  ad  discretionem  boni  et  mali. 

Confirmatur  secundo,  quia  unica  ratio  adversariorum  fun- 
datur  in  praeiudicata  opinione  circa  formale  obiectum  actum 
supernaturalium.  Sic  enim  ratiocinantur.  Habitus  qui  genera- 
retur  per  exercitium  actuum  virtutis  infusae,  esset  vel  naturalis 
vel  supernaturalis.  Atqui  supernaturalis  esse  non  potest,  prae- 
sertim  quia  ad  habitum  supernaturalem  non  est  in  anima  nisi 
potentia  obedientialis,  quae  in  actum  reduci  non  potest  per 
ullam  causam  creatam ;  quod  nos  quoque  iuxta  praeeedenter 
dicta,  ultro  concedimus.  Sed  nec  naturalis,  quia  habitus  pro- 

ductus  per  actus  virtutis  infusae  deberet  inclinare  ad  actus 
eiusdem  tendentiae  cum  iis  a  quibus  genitus  est.  Hoc  autem, 
aiunt,  est  impossibile,  quia  actus  supernaturales  specie  diffe- 
runt  a  naturalibus,  et  quidem  ex  formali  obieeto,  ita  ut  ad 
formale  obiectum  infusae  virtutis  nullo  prorsus  pacto  esse  possit 
actus,  et  consequenter  etiam,  habitus  naturalis. 

At  contra  hoc  est,  quod  non  oportet  obscurare  clara  per 
obscura,  sed  magis  illustrare  obscura  per  clara.  Nunc  autem 
quid  clarius  quam  quod  ex  frequentatione  actuum  virtutis  in- 
fusae  eadem  omnino  acquiritur  exercitii  facilitas,  quae  acquiri 
solet  ex  qualibet  repetitione  actuum  humanorum  ?  Quid  vero 
obscurius  quam  quod  exempli  gratia,  formale  obiectum  fidei 
qua  christianus  ut  talis  credit  Deo,  est  specie  diversum  ab 
obiecto  formali  fidei  quae  ex  solis  naturae  viribus,  revelatione 
sufficienter  proposita.  eidem  summo  Deo  propter  summam  eius 
auctoritatem  posset  adhiberi  ?  Si  ergo  stante  supradicta  opinione 
circa  formale  obiectum  actuum  supernaturalium,  non  potest 
amplius  explicari  generatio  habitus  acquisiti  per  exercitium 
virtutis  infusae,  non  recte  propter  doctrinam  de  obiecto  formali 
negaretur  veritas  generationis  habitus,  sed  potius  ex  inverso, 
propter  veritatem  generationis  habitus  quam  indubitata  expe- 
rientia  demonstrare  videtur,  recte  relinqueretur  opinio  de  obiecto 
formali.  —  Caeterum,  haec  ipsa  adversariorum  sententia  circa 
obiectum  actuum  supernaturalium  specialibus  argumentis  exclu- 
detur  in  capitulo  sequenti,  ubi  ostendetur  quomodo  in  actibus 
infusarum  virtutum  distingui  debet  substantia  actus  et  modus 
supernaturalitatis.  Item  quomodo  actus  quoad  substantiam  habet 
eamdem  prorsus  rationem  tendentiae  in  obiectum  ac  si  esset 
naturalis,  id  est  ex  solis  naturae  viribus  elicitus.  Atque  hinc 
sumetur  optima  explicatio  praesentis  doctrinae,  quia  si  per 
repetitos  actus  supernaturales  potentia  naturalis  exercetur  in 
«adem  omnino  linea  ac  exerceretur  per  naturales,  necesse  sane 
est  ut  iuxta  principia  certissima  superius  declarata  cap.  1, 
eadem  quoque  propensiva  inclinatione  sigilletur  ad  facile  et 
prompte  exsequenda  opera  virtutum.  Et  hoc  sensu  dicit  Molina, 
Concord.  Disp.  38,  paulo  ante  medium :  «  Supernaturales  habitus 

«  fidei,  spei,  et  charitatis  a  solo  Deo  infunduntur,  neqlie  at- 
«  tinguntur  efficienter  ab  actibus  fidei,  spei  et  charitatis  super- 
«  naturalibus,  etiam  quoad  ipsorum  augmentum.  Q,uia  tamen 
«  actus  illi  eminenter  continent  naturales  actus  fidei,  spei?  et 
«  charitatis  (1),  eo  quod  ad  ipsorum  productionem  concurrunt 
«  causae  omnes  quae  producerent  actus  illos  naturales,  nisi  a 
«  Deo  per  suum  supernaturalem  influxum  eveherentur  ut  pro- 
«  ducerent  eos  supernaturales  :  inde  evenit  quod  producant 
«  naturales  habitus  fidei,  spei,  et  charitatis,  qui  remanent  in 
«  eo  qui  per  lethale  peccatum  amittit  charitatem  supernaturalem, 
« atque  etiam  in  eo  qui  per  infidelitatis  peccatum  amittit 
«  fidem  ». 

Et  nota  ultima  verba  in  quibus  continetur  posterior  pars 
assertionis  nostrae,  nimirum  :  principia  omnia  quae  generatim 
de  corruptione  vel  diminutione  habituum  acquisitorum  valent?. 
his  etiam  habitibus  applicari.  Et  sane  habitus  isti,  ut  dictum 
est,  causam  habuerunt  iteratos  virtutum  infusarum  actus,  qui 
impressionem  sui  in  facultate  reliquerunt,  secundum  quod  eoin- 
munem  habebant  cum  naturalibus  modum  tendendi  in  obieeta. 

(1)  Cum  dicuntur  ibi  actus  naturales  eminenter  contineri  in  super- 
naturalibus  sciendum  est  quod  ly  eminenter  duobus  modis  posset  intelr 
ligi.  —  Primo,  eo  sensu  quo  perfectiones  creaturarum  dicuntur  eminenter 
contineri  in  Deo,  ita  scilicet  ut  nunquam  contineantur  in  ipso  secundum. 
modum  univocum  quo  sunt  in  creaturis,  sed  seniper  secundum  analogiamr. 
et  per  modum  undequaque  transcendentem.  Et  sic  accipiendo  ly  eminenter,. 
certie  non  sufficeret  eminentialis  continentia  actuum  naturalium  in  su- 
pernaturalibus,  ad  hoe  ut  per  repetitos  actus  supernaturales  generaretur 
habitus  naturalis.  Et  ratio  est  quia  actus  non  generant  nisi  habitus  eiu- 
sdem  formaliter  tendentiae  in  obiectum.  —  Sed  nunc  ly  eminenter  alitjer 
est  accipiendum,  videlicet  eo  ferme  modo  quo  perfectio  animalitatis  dici 
posset  contineri  eminenter  in  homine,  quia  in  homine  elevatur  ad  supe- 
riorem  conditionem,  tametsi  salvetur  univoce  formalis  ratio  eius.  Quippe,, 
actus  supernaturalis  habet  univooe  eumdem  tendentiae  modum  quem 
habuisset  actus  naturalis  possibilis  circa  idem  obiectum,  quamvis  sit 
ontologice  elevatus  ad  altiorem  et  superiorem  ordinem,  utpote  elicitiis  per 
vires  novae  illius  naturae  quae  est  gratia  sanctificans.  Et  hic  est  sensus 
vocis  eminenter  in  praesentd,  quem  verum  et  legitimum  esse,  disquisitio. 
de  specifica  distinctione  habituum  infra  demonstrabit. 

Minime  ergo  per  uimm  solum  actum  contrarium  poterunt  destrui. 
Unde  si  contingat  virtutes  supernaturales  amitti  per  mortale 
peccatum,  adhuc  eos  perseverare  necesse  est,  usquedum  per 
oppositam  assuetudinem  penitus  obliterentur.  Perseverant  au- 
tem  conferentes  facilitatem  ad  actus  naturales,  imo  etiam  ad 
supernaturales  supposito  auxilio  aetualis  gratiae,  circa  eadem 
obiecta  circa  quae  erant  virtutes  amissae.  —  Restat  nunc  ut 
fundamentis  opinionis  adversae  respondeatur. 

Opponitur  primo  auctoritas  S.  Thomae.  Ait  enim  in 
1-2,  Q.  51,  a.  4  ad  3um :  «  Actus  qui  producuntur  ex  habitu 
«  infuso  non  causant  aliquem  habitum,  sed  confirmant  habitum 
«  praeexistentem,  sicut  medicinalia  adhibita  homini  sano  per  na- 
«  turam,  non  causant  aliquam  sanitatem,  sed  sanitatem  prius 
«  habitam  corroborant. 

Respondeo,  praemissa  duplici  observatione.  Prima  observa- 
tio  est  quod  doctrina  articuli  non  est  specialiter  de  habitibus 
infusis  per  se,  sed  communiter  de  habitibus  infusis  tam  per 
se  quam  per  accidens.  «  Duplici  ratione,  inquit  in  corpore, 
«  habitus  homini  a  Deo  infunduntur.  Prima,  quia  aliqui  ha- 
«  bitus  sunt  quibus  homo  bene  disponitur  ad  finem  excedentem 
«  facultatem  naturae  humanae.  (Haec  quoad  infusos  per  se).  Alia 
«  ratio  est  quia  Deus  potest  producere  effectus  causarum  se- 
«  cundarum  absque  ipsis  causis  secundis.  (Haec  quoad  infusos 
« per  accidens)».  —  Secunda  observatio  est  quod  difficultas 
soluta  in  responsione  ad  3um,  tota  procedit  ex  hoc  quod  im- 
possibile  sit  ut  in  eodem  subiecto  sint  duo  habitus  eiusdem 
speciei,  solo  numero  distincti.  Sic  enim  habet  obiectio  :  Prae- 
«  terea,  si  aliquis  habitus  a  Deo  infunditur,  per  illum  habitum 
« homo  potest  multos  actus  producere.  Sed  ex  illis  actibus 
«  causatur  similis  habitus.  Sequitur  ergo,  duos  habitus  eiusdem 
«  speciei  esse  in  eodem,  unum  acquisitum  et  alterum  infusum, 
«  quod  videtur  impossibile  ;  non  enim  duae  formae  eiusdem 
«  speciei  possunt  esse  in  eodem  subiecto.  Non  ergo  habitus 
«  aliquis  infunditur  homini  a  Deo  ». 

His  igitur  nunc  praesuppositis,  facile  patet  sensus  respon- 
sionis,  in  qua  id  unum  intendit  Angelicus,  nimirum  non  sequi 

ex  veritate  infusionis  habituum,  quod  duae  formae  eiusdem 
speciei  eidem  subiecto  possint  inesse  simul.  Et  ideo,  si  sermo 
sit  de  habitu  infuso  per  accidens,  absolute  intelligendum  est 
quod  per  actus  eius  non  causatur  aliquis  alius  habitus,  quia 
infusus  per  accidens  omnino  eiusdem  speciei  est  cum  acquisito. 
Est  enim  in  se  naturalis,  et  valet  ad  omnia  ad  quae  acquisitus 
valet,  et  solum  differt  per  hoc  quod  miraculosam  habet  a  Deo 
originem.  Tunc  ergo  exercitium  habitus  iniusi  non  producit 
habttum  alium^sed  praeexsistentem  confirmat,  sicut  etiam  exer- 
citium  temperantiae  iam  acquisitae  non  aliam  inducit  tempe- 
rantiam,  sed  eam  ipsam  quae  prius  erat  auget.  Si  autem  sermo 
sit  de  habitu  infuso  per  se,  intelligendum  est  quod  per  actus 
eius  non  causatur  alius  habitus  eiusdem  rationis,  sicut  ferebat 
obiectio.  Minime  vero  excluditur  causalitas  habitus  acquisiti, 
qui  etsi  habeat  similem  tendentiam  in  obiectum,  non  tamen 
eiusdem  rationis  est  cum  infuso,  neque  idem  formaliter  praestat. 
Quare  auctoritas  ista  non  est  ad  rem. 

Nec  meliorem  conelusionem  erueres  ex  Quaest.  disp.  de 
Virtutibus,  a.  10  ad  19um,  ubi  solvit  Angelicus  sequens  argu- 
mentum  :  «  Si  aliquae  virtutes  sunt  infusae,  oportet  quod  eorum 
«  actus  sint  efficaciores  quam  actus  hominis  non  habentis  vir- 
«  tutes.  Sed  ex  huiusmodi  actibus  causatur  aliquis  habitus 
«  virtutis  in  nobis.  Ergo  et  ex  actibus  virtutum  infusarum, 
«  si  aliquae  sunt  tales.  Sed  quales  sunt  habitus,  tales  actus 
«  reddunt  et  quales  sunt  actus,  tales  habitus  causant.  Habitus 
«  igitur  causati  ex  actibus  virtutum  infusarum  sunt  eiusdem 
«  speciei  cum  virtutibus  infusis.  Sequiturigitur  quodduae  formae 
«  eiusdem  speciei  sint  simul  in  eodem  subiecto.  Hoc  autem  est 
«  impossibile.  Ergo  impossibile  videtur  quod  sint  in  nobis  aliquae 
«  virtutes  infusae  ».  Et  solutio  est :  «  Ad  19nm  dicendumquod 
«  actus  virtutis  infusae  non  causant  aliquem  habitum,  sed  per 
«  eos  augetur  habitus  praeexsistens,  quia  nec  ex  actibus  vir- 
«  tutis  acquisitae  aliquis  habitus  generatur.  Alias  habitus  mul- 
«  tiplicarentur  in  infinitum  ».  Hoe  est :  Sicut  ex  actibus  virtutis 
acquisitae  non  generatur  alius  habitus  acquisitus,  ita  nec  ex 
actibus  infusae  alius  habitus  eiusdem  ordinis  et  quidditatis.  Et 

sicut  exercitio  operuni  efficienter  augetur  eadem  numero  virtus 
acquisita  quae  prius  erat,  ita  prorsus  augmentatur  eadem 
numero  virtus  infusa,  etsi  non  efficienter,  at  certe  meritorie. 
Hic  est  obvius  responsionis  sensus,  nec  ulla  fuit  ratio  aliquid 
dicendi  de  liabitu  de  quo  nune  nos  loquimur.  Erat  enim  extra 
lineam  considerationis  in  medio  positae,  ut  clare  etiam  ostendunt 
ultima  verba  :   «  Alias  multiplicarentur  habitus  in   infinitum  ». 

Nihil  ergo  ex  locis  quos  adversarii  pro  se  adducunt,  legi- 
time  concluditur.  Nunc  autem  positive  contra  eos  est,  tum 
loeus  supra  allatus  ex  IV  Sent.  D.  14,  Q.  2,  a.  2  ad  5um, 
tum  parallela  responsio  de  Virt.  a.  10  ad  15am  :  «  Dicendum 
«  quod  quia  a  principio  virtus  infusa  non  semper  ita  tollit 
«  sensum  passionum  sicut  virtus  acquisita,  propter  hoc  a  prin- 
«  cipio  non  ita  delectabiliter  operatur  » .  Quid  est  enim  quod 
S.  Doctor  dicit  virtutem  infusam  a  principio  non  ita  delecta- 
biliter  operari,  nisi  quia  supponit  et  pro  indubitato  habet 
quod  in  sui  progressu  delectabilitatem  in  operando  consequitur? 
Et  quomodo  hanc  delectabilitatem  seu  exercitii  facilitatem 
consequeretur,  nisi  ratione  habitus  exercitio  acquisiti,  dispo- 
nentis  potentiam  in  qua  est  infusa  virtus,  et  perficientis  eam 
ad  prompte  operandum  secundum  virtutem  ?  Nec  puto  reperiri 
posse  apud  veteres  theologos  ullum  vestigium  dubitationis  in 
coutrarium.  Imo,  quia  res  videbatur  ipsa  obvia  experientia 
constare,  numquam  inter  eos  de  ea  re  est  disputatum,  quam- 
quam  eorum  mens  satis  perspicua  sit  ex  iis  quae  obiter  dicunt, 
aliud  agentes.  Est  autem  apud  S.  Thomam  alius  egregius  locus 
de  Verit.  Q.  17,  a.  1  ad  4nm,  qui  tamen  opportunius  afferetur 
infra,  in  responsione  ad  difficultatem  tertiam. 

Obiicitur  secundo  :  Habitus  ille  acquisitus  esset  naturalis, 
ut  iam  concessum  est.  Sed  nihil  naturale  iuvat  in  ordine  ad 
finem  vitae  aeternae  quae  omnem  naturae  proportionem  excedit, 
Ergo  perperam  salU.m  diceretur,  habitum  hunc  iuvare  virtutes 
infusaSj  tamquam  exercitii  facilitatem  eis  afferentes. 

Respondeo  :  Disi.  min.  Nihil  naturale  iuvat  ad  finem  vitae 
aeternae,  per  se  et  ratione  sui,  conc.  Etiam  ut  elevatum  per 
donum  gratiae,  neg.  —  Dictum  est  enim  supra,  quod  proximum 

prineipium  actus  meritorii  non  est  sola  virtus  infusa:  sed  po- 
tentia  naturalis  prout  per  infusam  virtutem  elevata.  Sicut  ergo 
virtus  infusa  in  sui  initio  elevat  potentiam  naturalem  nondum 
habituatam  ex  assuetudine  operum,  ita  post  repetitum  exerci- 
tium  elevat  potentiam  assuefactam,  et  disciplinatam,  et  prom- 
ptitudine  auctam  ad  movendum  se  modo  consentaneo  virtuti. 
Et  sieut  potentia  naturalis  nihil  omnino  potest  ad  actum  salu- 
tarem  in  sensu  diviso  habitus  infusi,  in  sensu  autem  composito 
influit  ad  ipsam  actus  substantiam,  ita  prorsus  acquisitus  ille 
de  quo  nunc  loquimur  habitus,  nisi  quod  non  infiuit  ad  sub- 
stantiam,  sed  ad  facilitatem. 

Hic  ergo  obiter  notabis,  cavendum  omnino  esse  ab  eo 
divortio  quod  inter  naturam  et  gratiam  nonnulli  ponere  vide- 
rentur,  timentes  Pelagianum  errorem  ubi  revera  nullus  est 
timor.  Quasi  natura  non  esset  necessarium  gratiae  fundamen- 
tum  !  Quasi  ad  gratiae  operationes  nihil  confsrret  bona  naturae 
habitudo  !  Quasi  non  communi  et  ordinaria  lege  notaretur  de 
magnis  illis  sanctis  quos  veneratur  Ecclesia,  optimam  eos  indo- 
lem  a  natura  semper  fuisse  sortitos  !  Optimam  dico  indolem 
quae  et  ipsa  suo  modo  donum  Dei  est,  «  sub  cuius  occulto 
«  iudicio,  nec  iniusto,  ait  Augustinus  1.  4  c.  Iulianum  n.  16, 
«  alii  fatui,  alii  tardissimi  ingenii,  et  ad  mtelligendum  quodam- 
«  modo  plumbei,  alii  obliviosi,  alii  acuti  memoresve  nascuntur  ; 
«  alii  utroque  munere  praediti,  et  acute  intelligentes  et  tena- 
«  cissimae  memoriae  thesauro  cognita  recondentes  ;  alii  natura 
«  lenes,  alii  levissimis  de  causis  ira  facillima  ardentes,  alii  ad 
«  vindictae  cupiditatem  inter  utrosque  mediocres  ;  alii  frigidir 
«  alii  libidinosissimi  ut  vix  omnino  teneantur,  alii  inter  utrosque 
«  et  moveri  faciles  et  teneri ;  alii  timidissimi,  alii  audacissimi, 
«  alii  neutrum  ;  alii  hilares,  alii  tristes,  alii  ad  nihil  horum 
«  proelives.  Nec  eorum  quae  commemoravi,  aliquid  instituto 
«  ac  proposito,  sed  natura  ;  unde  medici  audent  ista  tribuere 
«  temperationibus  corporum  ».  Haec  Augustinus,  cui  consonat 
S.  Thomas,  1-2,  Q.  51,  a.  1  :  «  Ex  parte  corporis,  ait,  secun- 
«  dum  naturam  individui  sunt  aliqui  habitus  appetitivi  secun- 
«  dum  inchoationes  naturales.  Sunt  enim  quidam  dispositi  ex 

«  propria  corporis  complexione  ad  castitatem  vel  mansuetudi- 
«  nem,  vel  ad  aliquid  huiusmodi  ».  Si  ergo  in  ardua  via  virtutum 
supernaturalium  tantum  iuvat,  accedente  gratia,  indoles  naturalis 
et  ipso  corporis  complexio,  non  iuvaret  aequisita  per  ipsissi- 
marum  virtutum  exercitium  inclinatio  ?  Nihil  itaque  ex  hoe 
capite  cum  qualibet  verosimilitudine  afferri  potest,  quod  non 
continuo  ex  certissimis  experientiae  legibus  contra  adversarios 
retorqueatur. 

Obiicitur  tertio  :  Sicut  ex  habitu  supernaturali  procedere 
non  potest  actus  naturalis}  ita  vicissim  ex  actuum  supernatu- 
ralium  repetitione  causari  nequit  habitus  naturalis.  Nam  quales 
sunt  habitus,  tales  actus  reddunt,  et  quales  sunt  actus,  tales 
habitus  causant.  Ergo  ex  supernaturalibus  infusarum  virtutum 
actibuSy  vel  super naturalis  habitus  causatur,  vel  nullus.  Sed 
non  causatur  supernaturalis  propter  rationes  superius  exposi- 
tas.  Ergo  nullus. 

Respondeo  negando  antecedens  quoad  paritatem  quam  ad- 
struit  inter  modum  quo  actus  causatur  ab  habitu,  et  quo  habitus 
causatur  ab  actu  repetito.  —  Nam  aetus  causatur  ab  habitur 
quatenus  est  a  potentia,  formaliter  ut  per  habitum  determi- 
nata  ad  speciale  operationum  genus.  Unde  omnino  est  conce- 
dendum  quod  ab  habitu  supernaturali  non  potest  esse  umquam 
actus  naturalis.  Vel  enim  influit  habitus,  vel  non  influit.  Si  non 
influit,  actus  non  causatur  ab  eo,  sed  solum  a  potentia  non 
utente  habitu.  Si  autem  influit,  pro  quanto  potentia  utitur  ipso, 
necessario  influit  ad  supernaturalitatem,  ut  fert  essentialis  ratio 
eius.  —  Nunc  vero  habitus  causatur  ab  actu  repetito,  quatenus 
potentia  operativa  patitur  actum,  et  recipit  impressionem  eius, 
ut  dictum  est  supra.  Porro  generale  principium  est,  quod  omne 
passivum  recipit  impressionem  sui  activi  secundum  modum  quo 
natum  est  pati  ab  ipso,  nec  plus,  nec  minus.  Sieut  cera  patitur 
a  sigillo  passione  physica,  secundum  quod  sigillum  est  figu- 
ratum  quoddam,  per  motum  dynamicum  configurans  sibi  subie- 
ctum  cui  applicatur.  Non  autem  patitur  ab  eo  passione  chimica, 
secundum  quod  sigillum  est  aureum  vel  argenteum  vel  eupreum 
vel  plumbeum,    cum    cera  non    habeat    ad    quaelibet   metalla 

chimicam  affinitatem,  et  ideo  non  sit  nata  affici  secundum  eiu- 
smodi  differentias.  Simili  itaque  pacto  actus  supernaturales  non 
relinquunt  in  facultate  sigillationem  sui  instar  impressi  vestigii, 
quamtum  ad  modum  supernaturalitatis  suae.  Facultas  enim  non 
est  nata  recipere  supernaturalem  dispositionem  nisi  secundum 
potentiam  obedientialem  cui  sola  respondet  activa  potentia  Dei. 
Verumtamen;  quia  iidem  illi  actus  supernaturales  eumdem  ha- 
bent  modum  tendendi  in  obiectum,  quem  habuissent  remota 
supernaturalitate,ideoeodemquoque  modo  sigillantfacultatem  ac 
quilibet  naturales  actus,  relinquendo  in  ea  propensionem  ad 
actus  similis  tendentiae,  ac  per  hoc,  eodem  modo  generant 
habitum  entitative  naturalem. 

Unde  S.  Thomas  de  Verit.  Q.  17,  a.  1  ad  4am  in  secunda 
serie  :  «  Ex  his  actibus  (repetitis)  non  generatur  habitus  al- 
«  terius  modi  ab  illo  habitu  ex  quo  actus  eliciuntur,  sed  vel 
«  aliquis  habitus  eiusdem  rationis,  sicut  ex  actibus  infusae 
«  charitatis  generatur  aliquis  habitus  dilectionis,  vel  praeex- 
«  sistens  augmentatur,  sicut  in  eo  qui  habet  habitum  tempe- 
«  rantiae  aequisitum  ex  actibus,  ipse  habitus  augmentatur  ». 
—  Ubi  nota  primo  quod  non  disiunctive  hic  loquitur  S.  Do- 
ctor,  ut  adversarii  volunt.  Nam  tunc  solum  aliquis  disiunctive 
loquitur,  quando  duo  membra  sese  mutuo  excludunt,  et  non 
possunt  habere  ambo  simul  veritatem,  sicut  si  dicerem:  iste 
homo  vel  bonus  est  vel  malus,  istud  est  vel  substantia  vel 
accidens,  atque  ita  porro.  Sed  quando  dico  :  calor  solis  vel 
emollit,  sicut  quando  agit  in  ceram,  vel  indurat,  sicut  quando 
agit  in  lutum,  tunc  non  amplius  disiunctive  loquor,  sed  utrum- 
que  membrum  affirmo  secundum  diversitatem  materiae  vel 
casus.  Et  sic  loquitur  S.  Thomas  in  praesenti,  ut  cuique 
consideranti  apparebit.  —  Nota  secundo  quod  habitus  non  al- 
terius  modi,  habitus  eiusdem  rationis  de  quo  hic  sermo,  nihil 
aliud  est  quam  habitus  eiusdem  tendentiae  in  obiectum  quam- 
vis  non  eiusdem  ordinis,  scilicet  supernaturalis,  cum  actibus 
per  quos  generatur.  In  hoc  enim  est  differentia  ab  Angelico 
assignata  inter  repetitos  actus  infusae  charitatis  et  repetitos 
.actus  virtutis  acquisitae,  quod  priores  illi  generant  novum  ha- 

bitum,  posteriores  vero  non  ita,  eo  quod  si  novum  habi- 
tum  generarent,  habitus  iste  foret  omni  ex  parte  in  eadem 
linea  cum  habitu  praeexsistente,  solo  numero  ab  eo  distinctus, 
quod  quidem  in  eodem  subiecto  contingere  non  potest,  ut 
saepe  iam  dictum.  Hinc  iure  meritoque  asserit  Angelicus  quod 
ex  eis  ipse  habitus  augmentatur,  et  nihil  aliud  fit.  Sed  de 
prioribus  dicit,  ex  actibus  infusae  charitatis  generatur  aliquis 
habitus  dilectionis,  utique  acquisitus  et  naturalis,  sicut  verba 
sonant,  et  totius  ostendit  consequentia  sermonis. 

Sic  igitur,  nequaquam  videtur  dubitandum  quin  aetus  in- 
fusarum  virtutum  habeant  non  solum  vim  meritoriam  ad  au- 
gmentum  ipsarum  virtutum  secundum  se,  sed  etiam  vim  effi- 
cientem  ad  acquisitionem  habituum  per  quos  potentiae  disci- 
plinentur  ad  prompte  et  facile  exsequenda  opera  earummet. 
Et  hinc  bene  explicatur  quomodo  virtutes  istae  in  sui  initio, 
caeteris  paribus,  non  ita  delectabiliter  operentur,  ut  dictum 
est  in  praecedentibus.  Adhuc  enim  sunt  sine  habitibus  istis. 
Quin  imo  esse  possunt  cum  habitibus  oppositis,  sieut  patet  de 
eo  qui  post  multa  opera  mala  iustificaretur  per  actum  perfe- 
ctae  contritionis,  aut  etiam  in  sacramento  baptismi  vel  poe- 
nitentiae  cum  sola  attritione.  Et  hoc  ultimum  peculiarem  con- 
tm*et  obscuritatem  postmodum  elucidandam.  Quod  enim  virtutes 
supernaturales  in  aliquo  subiecto  sint  sine  habitibus  sibi  de- 
servientibus,  satis  intelligitur.  Quod  autem  coexsistere  possint 
simul  cum  habitibus  vitiosis,  non  ita  per  se  evidens  est  et 
obvium.  Sed  per  prius  declarare  oportet  illud  quod  paulo  su- 
pra  semper  fuit  praesuppositum,  nimirum  actus  supernaturales 
non  habere  alium  modum  tendendi  in  obiecta,  ac  haberent 
remota  supernaturalitate.  Et  hoc  quidem  perficiemus,  expo- 
nendo  statim  ea  quae  pertinent  ad  specificam  habituum  di- 
stinctionem. 

III. 

DE  RATIONE  DISTINCTIONIS  SUPERNATURALIUM  HABITUUM 

Postquam  dictum  est  de  habitibus  ordinis  supernaturalis, 
tam  quoad  essentiam  eorum,  quam  quoad  causas  a  quibus  pen- 
dent  in  suo  fieri,  augeri,  corrumpi,  et  exerceri  :  veniunt  iam 
penitius  introspiciendae  rationes  differentiales  secundum  quas 
tum  ab  habitibus  naturalibus,  tum  inter  se  invicem  distin- 
guuntur. 

ln  quo  quidem,  de  solis  habitibus  operativis  sollicitos  nos 
esse  oportebit.  Et  ratio  est  quia  in  supernaturalibus,  multi- 
plicatio  habituum  substantivorum  locum  habere  nequit,  cum 
sit  unus  solus  possibilis  qui  gratia  sanctificans  dicitur.  Non  est 
igitur  quaerendum  quomodo  distinguatur  ab  aliis  in  eadem  li- 
nea  exsistentibus,  quoniam  ibi  deest  ipsum  quaestionis  prae- 
suppositum.  Sed  nee  opus  est  speciali  investigatione  ut  ap- 
pareat  ratio  distinctionis  ab  habitibus  substantivis  naturalibus, 
quia  sufficiunt  praemissa  in  capite  praecedenti  §  1.  Ibi  enim 
dictum  est  quod  omnis  habitus  substantivus  naturalis  est  quae- 
dam  dispositio  vel  bona  vel  mala  in  ordine  ad  naturam  es- 
sentialem  ipsius  subiecti ;  habitus  vero  gratiae,  participatio 
naturae  superioris,  id  est  essentiae  divinae  reduplicative  in 
quantum  ordinem  habet  ad  operationem  sibi  propriam  ;  illam 
dico  necessariam  operationem  ad  intra,  qua  Deus  vivit  in  se 
et  ex  se  beatissimus.  Et  omnia  fuerunt  ibidem  sufficienter 
•declarata,  pro  quanto  ad  praesentem  tractationem  conferre 
possunt. 

Proinde  ad  solos  habitus  operativos  restringitur  haec  nova 
disquisitio,  in  qua  generalis  principii  loco  ponenda  est  do- 
ctrina  S.  Thomae  in  1-2,  Q.  54,  a.  2  :  «  Habitus  importat  ordi- 
«  nem  ad  aliquid.  Omnia  autem  quae  dicuntur  secundum  ordi- 
«  nem  ad  aliquid,  distinguuntur  secundum  distinctionem  eorum 
«  ad  quae  dicuntur.  Est  autem  habitus  dispositio  quaedam  ad 

«  duo  ordinata,  scilicet  ad  naturam  et  operationem  consequen- 
«  tem  naturam  ».  Quod  quidem  generale  principium  si  habi- 
tibus  operativis  bonis  specialiter  applicetur,  duas  eisdem  di- 
stinetionis  rationes  assignabit.  Prima  est  ordo  ad  operationem 
prout  convenientem  naturae  praeexsistenti  vel  essentiali  vel 
participatae.  Altera  est  ordo  ad  operationem  secundum  quod 
in  latitudine  convenientium  alicui  naturae,  circa  speciale  obie- 
ctum  versatur.  Unde  subdit  S.  ■  Thomas  quod  loquendo  de 
habitibus  formaliter  ut  habitus  sunt  uno  modo  distinguuntur 
secundum  naturam,  puta  ex  eo  quod  habitus  unus  disponit 
ad  actum  convenientem  naturae  inferiori,  alius  autem  habitus 
disponit  ad  actum  convenientem  naturae  superiori.  Et  sic 
virtus  humana  quae  disponit  ad  actum  convenientem  naturae 
humanae  distinguitur  a  divina  virtute  quae  disponit  ad  actum 
convenientem  superiori  naturae,  videlicet  naturae  participatae 
quae  est  gratia  habitualis.  Sed  non  haec  est  unica  distinctio- 
nis  ratio,  nam  alio  modo  distinguuntur  secundum  obiecta  spe~ 
cie  differentia,  ut  per  sequentia  explicabitur,  ait  S.  Doctor  in 
conclusione  articuli  loco  citato. 

Nunc  autem  statim  notandum  occurrit  quod  primus  modus 
distinguit  virtutes  supernaturales  a  naturalibus,  sed  non  su- 
pernaturales  inter  se,  cum  omnibus  supernaturalibus  commune 
sit  ut  disponant  ad  operationes  convenientes  uni  eidemque 
naturae  divinae  participatae  quae  lumen  gratiae  appellatur. 
Quapropter  si  sermo  sit  de  distinctione  qua  una  virtus  infusa 
ab  alia  pariter  infusa  distinguitur,  non  est  aliqua  possibilis 
ratio  distinctionis  praeter  illam  quae  est  penes  obiecta,  et 
haec  erit  accurate  diligenterque  exponenda.  Sed  si  sermo 
sit  de  distinetione  virtutum  infusarum  a  naturalibus  et  acqui- 
sitis,  venit  celebris  controversia,  an  semper  et  necessario  ha- 
bitus  naturales  a  supernaturalibus  obiecto  differant,  an  vero 
possint  aliquando  in  obiecto  convenire,  et  discriminari  ab  in- 
vicem  secundum  solam  convenientiam  ad  diversas  naturas  ad 
<quas  ordinem  dicunt  respective.  Et  est  quaestio  satis  com- 
plexa,  a  qua  pendet  maxima  ex  parte  intelligentia  ordinis  su- 
pernaturalis,    praesertim    quoad    resolutionem    actus    fidei    et 

euiusvis  alius  virtutis  infusae  tam  theologicae  quam  moralis  • 
quae  etiam  primd  loco  est  nunc  diseutienda. 

Duas  igitur  partes  praesens  consideratio  eomplectitur. 
Primo,  de  distinctione  habituum  supernaturalium  a  naturali" 
bus.  Secando,  de  distinctione  eorum  inter  se. 


§  i. 

De  ratione  distinetionis  habituum  supernaturalium 

a  naturalibus. 

Quoniam  tota  huius  quaestionis  difficultas  reponitur  in  or- 
dine  quem  dicunt  habitus,  mediantibus  actibus,  ad  obiecta: 
ideo  de  obieetis,  primo  per  respectum  ad  actus,  tum  deinde 
per  respectum  ad  habitus  ipsos  dicere  necesse  est,  et  ad  de- 
sideratam  resolutionem,  quantum  Deus  dederit,  per  quosdam 
gradus  procedere,  sequentium  declaratione  propositionum. 

1.  Quod  sunt  quaedam  obiecta  in  statu  viae  nobis  proposita, 
quae  cum  ex  sese  ordinem  habeant  ad  supernaturale  obiectum 
vitae  aeternae,  nonnisi  per  actum  supernaturalem  attingi  pos- 
sunt  modo  proportionato  propriae  conditioni  eorum.  Et  quod 
hac  de  causa,  eiusmodi  obiecta  recte  dicuntur  supernaturalia* 

Sciendum  in  primis  quod  obiectum  qua  tale,  duplici  modo 
dici  potest  supernaturale  :  primo  essentialiter,  secundo  respe- 
ctive.  Essentialiter  quidem,  id  est  secundum  se  et  ratione  sui. 
Respective,  id  est  secundum  relationem  ad  obiectum  superna- 
turale  per  essentiam. 

Porro  obiectum  supernaturale  per  essentiam  non  est  nisi 
unum,  videlicet :  Deus  in  seipso  per  seipsum  praesentatus  in- 
tellectui  ut  cognitionis  terminus,  (illius  dico  cognitionis  quae 
Ioan.  XVII-3  appellatur  vita  aeterna),  et  mediante  intellectu 
voluntati,  ut  consummatae  charitatis  obiectum  in  patria.  Ete- 
nim  Deus  ut  est  in  se  non  fit  obiectum  intellectus,  nisi  in 
quantum  per  seipsum  menti  creatae  unitur  ut  forma  intelligi- 
bilis,  supplendo  in  ea  vices  speciei  expressae  seu  verbi,  quod 
alias  intellectui  cognoscenti  primo  et  per  se  obiicitur  (1).  Qua- 

(1)  Vide  de  Deo  Uno  et  Trino,  Q.  12,  Thes.  13. 

propter,    Deum  in  seipso    esse    obiectum    mentis    creatae,  et 
Deum  secundum  seipsum    esse    formam    mentis  intelligibilem 
actu  intellectam,  unum  prorsus  sunt  atque  idem.  Et  quia  evi- 
dentissime  constat  quod  haec  forma  est  omni  intellectui  creato 
vel  creabili  supernaturalis,  eadem    quoque    evidentia  apparet 
quod  hoc    obiectum    est    absolute,    simpliciter.    et    secundum 
suam  essentiam,  supra  omnem  naturalem  ordinem  cuiusvis  in- 
tellectualis  creaturae,    sive    exsistentis    sive    etiam  possibilis. 
Hic  namque  ad  memoriam    revocabis  quomodo  ultima  super- 
naturalitatis  ratio    reponitur    in    immediata    unione  cum  ipso 
Deo,    vel    considerato    secundum    esse    exsistentiae    sicut    in 
unione  hypostatica,  vel  considerato  secundum  esse  formae  in- 
tellectae  sicut  in  unione    gloriae.    Omnis  enim  natura  creata 
in  potentia  est  ad  hoc  ut  actuetur    per  actus  creatos  et  sibi 
commensuratos,  non    autem  ad  hoc  ut  actuetur   quasi  forma- 
liter  per    ipsummet    actum    purum  et  subsistentem  qui  Deus 
est.  Ibi  ergo  est    supernaturale    per  se,  ut  deinde  supernatu- 
rale  dicatur  et  sit,  quidquid  ad  eiusmodi   unionem  habet  vel 
proximam  vel  remotam    habitudinem.    Vere    igitur    obiectum 
supernaturale    per    essentiam    assignatur    Deus    per    seipsum 
praesentatus  intellectui  ut  cognitionis    terminus.  Sed  non  ibi 
est  obiectum  nobis  propositum  in  statu  viae. 

Itaque  in  statu  viae  proponuntur  solummodo  obiecta  quae 

ad  illud  prius  relationem  habent.  Nunc  enim  proponitur  Deus, 

non  ut  in  se,  sed  ut  in    aenigmate    sermonis    revelatus  ultra 

id  quod  de  eo  naturale    rationis    lumen    detegere   potest ;  ut 

revelatus,  inquam,  adeoque  et  credendus,    in  ordine  ad  futu- 

ram  eius  visionem.  Proponitur  praeterea  ut  bonum  sperandum, 

seu  ut  bonum  quod  per  omnipotentiam    adiutricem  possumus 

aliquando  in  supernaturali  beatitudine  assequi.  Proponitur  de- 

mum  ut  bonum    amandum    quodam  quasi    sociali  seu  amicali 

amore,  idque  ratione    societatis    praedictae    aeternae  beatitu- 

dinis  in  qua  nos  vult  sui    consortes,    sibique   consociatos.  Et 

quamvis  non  sit  alius  Deus  quem  visio  patriae  contemplatur, 

et  quem  fides    viae  credit ;  non  alius  cui  praesentialiter  viso 

amor  beatificus  in  summa  delectatioue  inhaeret,  et  quem  non- 

dum  possessum  charitas  nostra  cum  spe  amplectitur,  constat 
nihilominus  non  esse  utrobique  idem  obieetum,  formaliter  ut 
munere  obiecti  fungens.  Non  est,  inquam,  idem  obiectum,  sed 
vel  diversae  rationis  essentialiter,  si  de  actu  intellectus  sermo 
sit,  cum  non  in  seipso  Deus  sese  nunc  menti  sistat,  eique 
coram  obversetur,  sed  solum  in  quadam  creata  sui  repraesen- 
tatione  ;  vel  diversae  rationis  accidentaliter,  si  sermo  sit  de 
actu  charitatis,  quae  nunc  pro  obiecto  habet  bonitatem  Dei 
non  visam,  in  patria  autem  bonitatera  Dei  visam.  Et  licet 
charitas  viae  sit  eiusdem  speciei  cum  charitate  patriae,  prae- 
cise  quia  differentia  habiti  vel  non  habiti,  visi  vel  non  visi, 
non  substantialiter  variat  obiectum  amoris  amicitiae  in  quan- 
tum  huiusmodi,  adhuc  tamen  charitas  patriae  modalitatem 
habet  sibi  adeo  propriam,  ut  quantumcumque  crescat  quantitas 
perfectionalis  charitatis  in  via,  nunquam  pertingere  possit  ad 
minimum  quid  quantitatis  perfectionalis  propriae  charitati  in 
patria,  quemadmodum  suo  loco  explicabitur  (1).  Quare  et  ipsa 
charitas  prout  in  imperfecto  statu  viae,  vel  in  perfecto  statu 
patriae  consideratur,  quamdam  differentiam  habet  ex  obieeto, 
quae  tamen  tota  reducitur  ad  alteram  prius  declaratam,  sci- 
licet  ad  differentiam!obiecti  intollectus,  qui  semper  praelucere 
debet  voluntati,  et  in  cuius  actu  consistit  essentialiter  beati- 
tudo  vitae  aeternae. 

Haec  igitur  obiecta,  videlicet  veritas  prima  non  visa  sed 
revelata,  et  bonitas  prima  ut  possibilis  haberi  in  supernatu- 
rali  beatitudine,  et  eadfim  prima  bonitas  ut  nunc  diligenda 
amore  amicitiae,  non  sunt  ipsum  vitae  aeternae  obiectum  for- 
maliter  ut  tale.  Quin  imo  non  aliter  ac  quaelibet  alia  obiecta 
menti  nostrae  obversantur,  prout  evidens  attestatur  experientia. 
Apprehenduntur  enim  a  nobis  per  species  acquisitas  et  a 
sensibilibus  abstractas  eodem  modo  quo  res  omnes  naturales, 
quia  nondum  trahitur  mens  ad  obiectum  supernaturale  per 
essentiam,  nondum  applicatur  transcendenti  illi  formae  intel- 
ligibili  quae  est  ipse  Deus  secundum  se.  Nihilo  tamen  minus, 

(1)  Interim  cf.  Caietanum  in  2-2,  Q.  24?  a.  7. 

■ad  praedictum  vitae  aeternae  obiectum,  talem  ex  sese  respe- 
ctum  dicunt,  ut  si  veritatem  huius  respeetus  ab  eis  removeas, 
iam  non  amplius  sufficientem  sui  rationera  habere  intelligantur. 
Utquid  enim  proponeretur  eredendus  Deus  secundum  quod  est 
rationi  impervius,  nisi  esset  in  suis  profundis  postea  videndus  ? 
Utquid  sperandus,  utquid  amicaliter  amandus,  nisi  vere  exsi- 
steret  suprema  eius  communicatio  ad  rationales  creaturas  in 
consortio  convictus  aeterni  ?  Sane  vero  obiectum  fidei  est 
Deus,  non  solum  in  speculo  verborum  seu  conceptuum  huma- 
norum,  verum  etiam  in  aenigmate  arcanorum  sive  mysterio- 
rum,  ultra  sphaeram  eorum  in  quae  intelligentia  creata  ex 
suis  naturalibus  prospicere  potest.  Sed  quis  unquam  sapiens 
aenigma  proposuit  tanquam  terminus  et  finis,  et  non  potius 
ut  in  agnitionem  tandem  aliquando  solveretur  ?  Aut  quomodo 
solveretur  aenigma  de  iis  Dei  profundis  de  quibus  sola  nos 
instruit  revelatio,  nisi  per  visionem  quae  est  facie  ad  faciem  ? 
Igitur  ex  propria  huius  obiecti  conditione  est,  ut  exsistat  ve- 
luti  in  medio  viae  seu  lineae,  in  cuius  extremitate  et  termino 
est  obiectum  vitae  aeternae.  Idem  quoque  per  se  apparet  de 
obiecto  spei  theologicae.  Idem  de  obiecto  charitatis,  cum  nulla 
sit  amicitia  quae  non  toto  suo  pondere  tendat  ad  simul  convi- 
vendum.  Amicus  quippe  est  alter  ego,  et  nonnisi  dimidius 
vivit,  qui  vivit  separatus  ab  amico,  ut  Augustinus  ait  1.  4 
Confess.  c.  6.  Et  quoniam  in  praesenti  vita,  communicatio 
quam  habemus  cum  Deo  adhue  est  imperfecta,  (per  fidem 
enim  ambulamus,  et  non  per  speciem),  patet  quomodo  obie- 
ctum  praesentis  charitatis  toto  se  referatur  ad  vitam  aeternam, 
in  qua  sola  perfectus  ille  amicitiae  convictus  habetur  et  ha- 
beri  potest. 

Ergo  a  primo  ad  ultimum,  nullo  modo  dubitandum  quin 
obiecta  praedicta  ad  obiectum  supernatura.le  per  essentiam, 
insita  quadam  habitudine  omnino  attineant,  et  hac  de  causa 
in  supernaturali  ordine  contineri  dicenda  sint.  Unde  statim 
consequitur  quod  nobilitati  eorum  sola  commensuratur  per- 
fectio  actus  supernaturalis,  id  est  actus  eliciti  ex  viribus  na- 
turae  participatae  qua  deiformes  efficimur,  et  ad  Dei  visionem 

ordinamur,  cum  solus  ille  aetus  habeat  aliquam  efficaciam  ad 

coniungendum  termino    quem  ex  sua  conditione    obiecta  ista 

respiciunt.  Ac  per    hoc,  satis    superque    demonstratum  manet 

id  in  quo  omnes    convenire    debent,  et  de  facto    conveniunt, 

videlicet :  Obiecta  supernaturalia  in  statu  viae  nobis  proposita 

non  posse  attingi  nisi  per  actum  supernaturalem,  si  sermo  sit 

de  modo  attingendi  undequaque  eis  proportionato.  Nunc  vero, 

utrum  alius  modus  sit  quo  esse  possunt  obiecta  actuum  mere 

naturalium,  iam  inquirendum  venit,  et  hic  incipit  controversia 

quae  in  duas  partes  oppositas  theologos  habet  divisos. 

* 
2.  Quod   nihilominus,   externa   revelationis   gratia   semel 

praesupposita,  obiecta  praedicta  attingi   possunt   actu   natu- 

rali,  id  est   elicito  per  solas  naturae  vires,  si  physica    saltem 

ipsius  naturae   potentia   nunc   consideretur :   quanquam  non 

eo  modo  qui  habeat  efflcaciam   ad   conducendum  in   posses- 

sionem  boni  ad  quod  ordinem  dicunt  (1). 

Quisquis  bene  consideraverit  ea  quae  mox  dicta  sunt  de 
obiecto  supernaturali  per  essentiam,  facile  intelliget  ipsum 
non  posse  quacumque  ratione  attingi  nisi  actu  pariter  super- 
naturali,  et  non  esse  duos  excogitabiles  modos  videndi  Deum 
intuitive,  supernaturalem  unum;  naturalem  alterum.  salva  utro* 
bique  substantia  actus.  Ibi  enim  obiectum  non  emendicat 
suam  supernaturalitatem  ex  aliquo  alio,  sed  cum  sit  ipse  Deus 
in  ratione  formae  seu  quasi  formae  actuantis  intellectum  crea- 
tum,  nihil  omnino  habet  quod  non  undequaque  transcendat 
pcoprium  ordinem  creaturae. 

Nunc  autem  longe  alia  ratio  est  de  obiectis  supernatura- 
libus  in  statu  viae  propositis.  Haec  enim,  ex  una  quidem 
parte  referuntur  ad  obiectum  vitae  aeternae  tanquam  ad  ter- 
minum  quem  de  se  respiciunt.  Ex  alia  vero,  praesentantur  nobis 

(1)  Uti  paulo  infra  expresse  notatum  habes,  sola  physica  naturae 
potentia  nunc  in  considerationem  venit.  Ipsa  enim  sola  est  quae  ad  rem 
nostram  praesentem  faciti,  et  ideo  penitus  praescinditur  a  morali  potentia 
vel  impotentia  in  statu  naturae  non  integrae.  De  qua  re  alias,  id  est  in 
tractatu  de  gratia. 

secundum  eamdem  formam  secundum  quam  praesentantur  cae- 
tera  omnia  obiecta  mere  naturalia,  ut  dietum  est  sub  num. 
1.  Ratione  igitur  prioris  conditionis,  fit  ut  omnis  actus  qui 
non  procedit  ex  gratuitis  vitae  aeternae  principiis,  nequeat 
eis  proportionari  quantum  ad  perfectionem  conductivam  in 
linem  quem  signant.  Ratione  autem  posterioris,  iit  ut  possint 
nihilominus  tcrminare  actus  pure  naturales,  eiusdem  prosecu- 
tionis  seu  eiusdeoi  tendentiae/  quamvis  non  eiusdem  entitatis 
et  efficaciae.  Et  non  obstat  omnino  habitudo  ad  vitam  aeter- 
nam  quae  tota  est  ratio  supernaturalitatis  eornm.  Hoc  enim 
nihil  revera  obstare,  quantum  attinet  ad  tendentiam  actus  in 
obiectum,  facile  apparebit  consideranti  quod  homo  ipsam  vi- 
tam  aeternam  apprehendere  et  appetere  valet  actu  mere  na- 
turali,  absque  ullo  intrinseco  dono  elevante  facultates.  Et  saner 
beatitudo  supernaturalis  in  Dei  visione  consistens  potest  na- 
turaliter  conceptu  analogico  apprehendi  et  in  realitate  suae 
exsistentiae  cognosci  ex  auditu  revelationis  idoneis  signis  si- 
gillatae.  Potest  similiter  appeti  appetitu,  ut  aiunt,  elicito,  quia 
«appetitus  naturaliter  elicitus  fertur  in  ea  omnia  quae  ut  pro-. 
pria.  appetentis  perfectio  apprehenduntur  ;  a  quorum  ordine 
fct  ambitu  nemo  sanae  mentis  excipiet  vitae  aeternae  bonum. 
■Quin  imo,  tam  certo  constat  apud  omnes  possibilitas  huius- 
modi  appetitus,  ut  suppeditet  communem  etc  lassicam  diffi- 
cultatem,  cum  de  statu  naturae  purae  sermo  est,  Tunc  enim 
quaeri  solet  quomodo  sine  visione  Dei  adhuc  consistat  ea  ad 
quam  natura  ordinat  beatitudo,  cum  beatitudo  de  sui  ratione 
importet  omnis  desiderii  expletionem  ;  aliunde  vero  in  Dei  vi- 
sionem  naturaliter  etiam  feratur  hominis  desiderium,  eo  quod 
naturale  sit  enti  rationali  ut  visis  effectibus,  desideret  videre 
■causam.  Huic  autem  difficultati  communiter  respondetur,  di- 
stinctione  facta  inter  appetitum  innatum  et  appetitum  elici- 
tum,  inter  desiderium  rei  naturaliter  possibilis,  et  desiderium 
rei  vel  absolute  vel  saltem  secundum  propriam  subiecti  con- 
ditionem  impossibilis.  At  nemini  unquam  in  mentem  venit  ut 
ipsum  factum  unde  procedit  difficultas,  aut  neget  aut  revo- 
cet  in  dubium.  Si  ergo  bonum  vitae  aeternae   attingi    potest 

naturali  actu  tam  cognoscitivo  quam  appetitivo,  etsi  inefficaci 
et  entitative  improportionato,  eodem  quoque  modo  attingi  pote- 
runt  obiecta  in  ordine  huius  boni  exsistentia,  puta  obiecta 
iidei  et  spei  et  charitatis,  supposita  caeteroquin  cognitione 
divinae  revelationis  et  promissionum  quae  in  ea  continentur. 
Hinc  caute  admodum  locuti  sunt  Patres  in  Conciliis,  cum 
absolutam  necessitatem  gratiae  ad  ipsos  fidei  et  spei  et  cha- 
ritatis  actus  adstruentes,  semper  addunt  limitationem  hanc  : 
sicut  oportet,  sicut  congruit  ad  iustificationem  et  vitam  aeter- 
nam  consequendam.  «  Concilium  Tridentinum  Sess.  6,  can.  3, 
«  dum  inquit :  Si  quis  dixerit,  sine  praeveniente  Spiritus  Sancti 
«  inspiratione  atque  eius  adiutorio,  hominem  credere,  sperarer 
«  diligere,  aut  poenitere  posse  sicut  oportet  ut  iustificationis 
«  gratia  conferatur,  anathema  sit}  manifeste  innuit,  eiusmodi 
«  actus  mere  naturales,  ac  proinde  non  ut  oportet  ad  iusti- 
«  ficationem,  elici  posse  viribus  liberi  arbitrii  cum  solo  con- 
«  cursu  Dei  generali...  Idem  aperte  Concilium  Arausicanum, 
«  dum  cap.  6  ait  :  Ut  credamus,  velimus,  vel  haec  omnia 
«  sicut  oportet  agere  valeamus.  Et  cap.  7  :  Si  quis  per  na- 
«  turae  vigorem  bonum  aliquod  quod  ad  salutem  pertineat  vi~ 
«  tae  aeternae,  cogitarij  etc.  Et  cap.  25:  Per  peccatum  primi 
«  hominis  ita  inclinatum  et  attenuatum  fuisse  liberum  arbi- 
«  triunij  ut  nullus  postea  aut  diligere  Deum  sicut  oportuitr 
«  aut  credere  in  Deum,  aut  operari  propter  Deum  quod  bo- 
«  num  est  possit.  Quare  Concilium  solum  negat  fieri  posse 
«  eiusmodi  opera  per  solum  vigorem  naturae  absque  speciali 
«  auxilio  et  dono  Dei,  ut  oportet  ad  iustificationem  aut  me- 
«  ritum,  aut  ita  ut  pertineant  ad  salutem  vitae  aeternae.  Non 
«  vero  quoad  substantiam  actus,  atque  intra  limites  actuum 
«  mere  naturalium  qui  ad  salutem  vitae  aeternae  minime  con- 
«  ferant  »  (1).  —  Hinc  Caietanus  in  1-2,  Q.  63,  a.  3  :  «  Ad 
«  idem  obiectum  perficiunt  fides,  spes,  et  charitas  acquisitae 
«  de  Deo,  ad  quod  perficiunt  infusae,  et  nihil  creditur,  nihil 
«  speratur,    nihil    amatur    infusis,  quod    non    acquisitis  ».  Et 

(1)  Molina,  Concord.  liberi  arbitrii  Q.  14,  a.  13,  Disp.  7. 

supra  ad  articulum  tertium  Quaestionis  praecedentis.  «  Tam 
«  lides  quam  spes  acquisita  est  duplex.  Una  respectu  eorum 
«  quae  sub  ordine  creaturae  seu  naturali  cadunt.  Altera  est 
«  respectu  supernaturalium,  scilicet  quod  Deus  est  trinus  et 
«  incarnatus,  et  aliorum  huiusmodi  ».  Et  in  Q.  109,  ad  art.  4: 
«  Etiam  credere,  sperare,  diligere  Deum  potest  homo  per  sua 
«  naturalia  quantum  ad  substantiam  operum  adimplere,  et  non 
«  in  quantum  implentur  ex  spe  et  fide  et  charitate  »,  id  est, 
non  quoad  supernaturalitatis  modum  qui  ab  infusis  habitibus 
habetur.  Et  ad  articulum  primum  eiusdem  Quaestionis  :  «  Si 
«  est  sermo  de  solis  naturalibus,  excludendo  tantum  intrinse- 
«  cum  donum  supernaturale,  praesupposita  obiecti  praesenta- 
«  tione  per  auditum  vel  signum,  sic  dicimus  quod  homo  po- 
«  test  ex  naturalibus  solis  assentire  his  quae  sunt  fidei,  sed 
«  non  sicut  ex  fide  »,  nimirum  eodem  sensu  ac  supra.  Et  rur- 
sus,  in  2-2,  Q.  17,  a.  5  :  «  Licet  fide,  spe,  vel  charitate  ac- 
«  quisita  aliquis  innitatur  Deo,  ad  Deum,  propter  Deum,  ha- 
«  bitus  tamen  ille  acquisitus  ex  studio  humano  inclinat  in 
«  tales  aetus  non  bonos  supernaturaliter,  nee  proportionatos 
«  supernaturali  obiecto.  Et  hinc  patet  necessitas  ponendi  fidei 
«  et  spei  et  charitatis  habitus  infusos,  ut  scilicet  habeatur 
«  habitus  ex  natura  sua  determinativus  ad  actus  bonos  super- 
«  naturaliter,  proportionatos  obiecto  supernaturali.  Ad  hoc 
«  enim  nihil  acquisitum  sufficit  ex  natura  sua,  ut  patet  «.  — 
Et  eiusdem  quoque  sententiae  sunt  veteres  cuiusvis  scholae 
theologi,  quos  citat  et  sequitur  Molina  ubi  supra  :  Scotus  in  III, 
D.  23,  q.  1.  Gabriel  in  eadem  distinctione,  Q.  2,  concl.  2. 
Durandus  in  III,  D.  28,  q.  1.  Capreolus  in  III,  D.  24,  q.  1. 
Paludanus  in  IV,  D.   14,  q.  2,  etc. 

Porro  ex  his  iam  aliqualiter  innuitur  quod  actus  superna- 
turales  viae  habent  eamdem  omnino  resolutionem  obiectivam 
quam  habent  vel  haberent  actus  naturales  circa  eadem  obie- 
cta  exerciti,  et  quod  ex  consequenti,  supernaturalitatis  ratio 
'minime  est  ex  hac  parte  quaerenda.  Si  enim  natura  potest 
in  obiectum  qua  tale,  nulla  opus  est  elevatione  quoad  tenden- 
tiam  in  ipsum  formaliter  acceptum  in  ratione  obiecti,  videlicet 

secundum  quod  praeseatatur  facultati,  et  cadit  sub  conscientia 
simul  cum  actu  quo  operativa  potentia    sese    movet  in  illud. 
Et  in  hoc,  ut  animadvertere  praestat,  tota  est  praesentis  con- 
troversiae  gravitas  et  momentum.  Nam  si  solum    ageretur  de 
eo  quod  natura  physice  potest  vel  non  potest,  praesertim  in 
ordine  ad  actus  qui  nec  requiruntur  ad  proprium  eius  finem, 
nec  ullius    afficaciae    sunt    ad    finem  superiorem,  satis  otiosa 
videretur  inquisitio.  Nunc  auteni  nil  minus  in  quaestione  est 
quam    ipsissima    supernaturalium    actuum  quidditas   et  ratio  : 
utrum  scilicet  ita  sint  supra  naturae    vires,  ut  in    sua    etiam 
resolutione  obiectiva,  adeoque  sub  eo  praecise   respectu    sub 
quo  conscientiam  effugere  non  possunt,  debeant  trahi  ad  ne- 
scio  quem  modum  inintelligibilem,  nobisque  penitus    incogni- 
tum,  an    potius    eiusmodi    rationem    servent,  ut   unusquisque 
nostrum  scire  possit    et    sciat    quid    praestare,  quidve    agere 
oportet,  credendo,  sperando,  diligendo  Deum.  Et  omnia    qui- 
dem  quae  hactenus  fuerunt  exposita,    satis  insinuare  videntur 
veritatem  conclusionis  mox  appositae.  Sed  quia  adhuc  forsitan 
obscurum  esse  posset  an  potentia   naturalis    attingere    valeat 
obiectum    supernaturale    ex    eodem  omnino  motivo  et  secun- 
dum  eamdem  prorsus  tendentiam  ac  potentia  per  gratiam  ele- 
vata,  ideo  haec  conclusio  in  qua  totius  reponitur  cardo  quae- 
stionis,    iam    est    distincte  et   specialiter  ex  auctoritate  Scri- 
pturae,  caeterisque  fontibus  theologicis  demonstranda. 

3.  Quod  in  actibus  supernaturalibus  virtutum  viae,  forma- 
litas  supernaturalitatis  faciens  ut  actus  sint  proportionati 
conditioni  obiectorum  secundum  se,  non  provenit  ex  obiecto 
prout  quoad  nos  munere  obiecti  fungitur,  videlicet  neque  ex 
obiecto  materiali  quod  creditur,  quod  speratur,  quod  diligi- 
tur,  neque  ex  obiecto  formali  propter  quod  creditur  vel  spe- 
ratur  vel  diligitur,  sed  unice  ex  principio  gratiae  qua  eleva- 
tur  operativa  potentia  ad  eum  ordinem  perfectionis,  cuius 
ultima  consummatio  est  in  unione  per  lumen  gloriae  ad  di- 
vinam  essentiam  ut  ad  formam  intelligibilem. 

Multa    sane    nobis  in  Scriptura  mandata  sunt  de  fide,  de 
spe,  de    charitate.    De    charitate    quidem :  Diliges  Dominum 

Deum  tuum  ex  toto  corde  tito,  et  in  tota  anima  tua,  et  in  tota 
niente  tua.  Hoc  est  maximum  et  primum  mandatum  (1).  De 
spe  :  Quam  sicut  anchoram  habemus  animae  tutam  ac  firmam, 
et  incedentem  usque  ad  interlora  velaminis  ubi  praecursor  pro 
nobis  introivit  lesus  (2).  De  fide  :  Qui  crediderit  et  baptizatus 
fuerit,  salvus  erit ,'  qui  vero  non  crediderit,  condemnabitur •  (3). 
Et  deficeret  nos  tempus  referentes  per  ordinem  omnia  singih 
latim  testimonia.  Nunc  ergo  unum  de  duobus.  Quando  Scri" 
ptura  iubet  nos  credere  in  Deum,  sperare  Deum  a  Deo,  dili- 
gere  Deum  propter  Deum,  vel  verba  credere,  sperare,  diligere, 
habent  eumdem  sensum  qui  vulgo  notus  est  hominibus  et  apud 
eos  receptus,  vel  non  habent.  Si  non  habent  eumdem  sensum^ 
sequitur  divinam  legem  in  aequivocatione  reponi,  et  quod 
peius  est,  ignota.  iubere,  ac  per  hoc  impossibilia,  quia  nullibi 
invenitur  explicatus  sive  in  Scriptura  sive  in  Traditione  my- 
steriosus  ille  modus  credendi,  sperandi,  diligendi,  qui  a  nobis 
requireretur.  Si  autem  habent  eumdem  sensum,  ergo  non  alio 
modo  tendit  iides  supernaturalis  in  auctoritatem  Dei,  ac  quae- 
libet  alia  fides  in  auctoritatem  loquentis  ;  non  alio  modo  spes 
divina  in  adiutricem  Dei  omnipotentiam,  ac  spes  humana  in 
auxiliantis  adiutorium  ;  non  alio  modo  divina  charitas  in  bo- 
nitatem  Dei  sese  nobis  communicantis,  ac  communis  amicitia 
in  bonitatem  amici  facientis  nos  sui  participes.  Et  si  eodem 
modo  tendit  fides,  spes,  et  charitas  divina  in  Deum,  ac  fides, 
spes,  et  amicitia  humana  in  hominem,  (salva  semper  inhae- 
sione  ad  Deum  super  omnia,  quae  non  variat  tendendi  mo 
dum),  ergo  a  primo  ad  ultimum,  non  ex  obieto,  sed  aliunde 
habet  actus  supernaturalis  causam  suae  supernaturalitatis. 

Haec  quidem  consequentia  recte  videtur  deduci  ex  prin- 
cipiis  certissimis.  Ut  autem  magis  magisque  eius  veritas  ap- 
pareat,  liceat  rem  totam  specialiter  exemplificare  in  actu  fidei 
divinae  in  quo  potissimum  insistunt  adversariif  praesertim  cum 


(1)  Matth.  XXII  37. 

(2)  Heb.  VI  19. 

(3)  Marc.  XVI-16. 

de  aliis  supernaturalibus  actibus,  quod  ad  praesens  attinet, 
una  atque  eadem  sit  ratio.  Rem  solide  et  sapienter  declarabit 
Cardinalis  de  Lugo,  de  Fide  Disp.  1,  Sect.  4,  n.  38:  «  Ego 
«  quidem,  inquit,  odi  hunc  philosophandi  et  theologizandi  mo- 
«  dum,  ut  propter  quamlibet  scholasticam  difficultatem  recur- 
«  ramus  ad  mysteria  quibus  res  nostrae  fidei  incredibiles,  im- 
«  perceptibiles  omnibus  reddamus,  dum  eis  persuadere  volu- 
«  mus,  illa  ipsa  quae  in  seipsis  experiuntur,  alia  esse  ab  iis 
«  quae  ipsi  experiuntur.  Omnes  enim  iideles  experiuntur  se 
«  credere  et  operari  circa  res  fidei  sicut  circa  alia  obiecta, 
«  nec  suum  intellectum  transferri  ad  alium  modum  operandi: 
«  modum,  inquam,  adeo  diversum  qualem  nunquam  in  rebus 
«  aliis  habuerant...  Unde  merito  S.  Thomas  in  2-2,  Quaest.  171, 
«  a.  2  ad  3um  dixit,  actus  jidei  et  alios  similes  non  esse  super- 
«  naturales  secundum  substantiam  actus,  sed  solum  secundum 
«  modum.  Quibus  verbis  non  voluit  ipsam  entitatem  actus  non 
«  esse  supernaturalem,  sed  solum  non  esse  talem,  ut  non  pos- 
«  sit  viribus  naturae  fieri  alius  similis  in  modo  tendendi  ad 
«  suum  obiectum,  sed  potius  servare  in  omnibus  naturam  et 
«  conditiones  potentiae  intellectivae,  ut  eodem  modo  tendat 
«  intellectus  per  eos  actus  supernaturales  ad  obiecta,  sicut 
«  per  naturales  tendere  solet  ad  alia  obiecta.  Munus  ergo 
«  theologi  doctoris  hoc  est,  non  quidem  imaginari  sibi  na- 
«  turas  rerum  prout  ipse  sibi  vult  fingere  ad  dissolvenda  ar- 
«  gamenta,  et  persuadere  tales  esse,  contra  id  quod  omnes 
«  experiuntur,  sed  potius  consulere  experientiam  ipsam  et  sen- 
«  sum  fidelium,  et  ex  iis  investigare  qualis  sit  natura  et  ope- 
«  ratio  talium  habituum.  Faeilius  enim  est  quod  ipse  decipia- 
«  tur  in  aliquo  principio  speculativo  quod  sibi  finxit,  quam 
«  quod  fideles  omnes  decipiantur,  dum  putant  se  tali  modo 
«  et  circa  tale  obiectum  operari,  cum  revera  alio  longe  di- 
«  verso  modo  et  circa  aliud  obiectum  omnino  diversum  ope- 
«  rentur  ».  Haee  sane  verissima  esse  et  rationi  consentanea 
nemo  inficiabitur.  Sed  addenda  sunt  ea  quae  infra;  Sect.  7, 
n.  117,  idem  auctor  testimonia  Scripturae  in  medium  addu- 
cens,  et  sententiam  argumento  proprie  theologico  confirmans, 

scribit :  «  Nec  aliud  a  nobis  Scriptura  exigit,  nisi  ut  creda- 
«  nius  propter  testimonium  Dei,  sicut  solemus  crcdere  pro- 
«  pter  hominis  testimonium,  addita  solum  maiori  firmitate  as- 
«  sensus,  prout  exigit  maior  auctoritas  loquentis.  Sic  enim 
«  arguit  Ioannes  ad  exigendam  lidem  nostram,  epistol.  1 ,  c.  5: 
«  Si  testimonium  hominum  accipimus,  testimonium  Dei  maius 
«  est.  Et  ipse  Christus  Ioan.  VIII,  arguit  similiter  ex  fide 
«  quae  adhibetur  duobus  testibus,  ut  adhiberetur  etiam  fides 
«  Patri  et  sibi  testificantibus  :  Et  in  lege  vestra,  inquit,  scri- 
« ptum  est  quia  duorum  hominum  testimonium  verum  est, 
«  Ego  sum  qui  testimonium  perhibeo  de  meipso,  et  testimo- 
«  nium  perhibet  de  me,  qui  misit  me  Pater,  Unde  si  res  fidei 
«  nostrae  credamus  propter  testimonium  Dei  firmissime,  eo- 
«  dem  modo  quo  credimus  fide  humana  propter  testimonium 
«  Petri,  addita  maiori  illa  firmitate,  nemo  potest  negare  quod 
«  fides  nostra  resolvatur  sufficienter  in  auctoritatem  et  testi- 
«  monium  Dei.  Nec  enim  unquam  a  nobis  exigitur  quod  ma- 
«  gis  resolvatur  fides  nostra  in  testimonium  Dei,  quam  fides 
«  humana  in  testimonium  hominis  cui  credimus,  neque  ad  id 
«  asserendum  est  ullum  probabilitatis  vestigium,  cum  verum 
«  sit  in  toto  rigore  et  proprietate,  quod  per  fidem  humanam 
«  credimus  Petro,  et  ducimur  eius  auctoritate  ac  testimonio, 
«  sicut  verum  est  dicere  hoc  ipsum  de  fide  divina  respectu 
«  testimonii  divini  ». 

Et  re  quidem  vera,  multiplex  assignari  potest  diversitas 
in  genere  credendi  propter  alterius  auctoritatem.  Diversitas 
ex  parte  eius  quod  creditur,  quia  vel  est  factum  humanum, 
vel  mysterium  quod  apparentes  continet  repugnantias.  Diver- 
sitas  ex  parte  illius  cui  creditur,  quia  vel  est  homo  qui  vi- 
detur,  vel  Deus  qui  non  videtur.  Diversitas  ex  parte  firmita- 
tis  assensus  quo  creditur,  quia  auctoritas  quae  est  motivum 
fidei,  digna  est  vel  non,  assensu  super  omnia.  Diversitas  etiam 
ex  parte  obligationis  ad  credendum,  quia  vel  lege  morali  te- 
netur  homo  ad  interius  adhaerendum  dicto  loquentis,  vel  se- 
cus.  At  vero  ex  parte  modi  tendendi  in  obiectum,  sistendo  in 
auctoritate  dicentis,  nulla  diversitas  esse  potest,  quia  non  po- 

test  esse  multiplex  modus  assentiendi  fidendo,  id  est  innitendo 
auctoritati  et  verbo  alterius.  —  Et  adhuc  confirmatur,  quia 
ut  iam  insinuatum  est  supra,  id  quod  primo  deberet  revelari 
christianis,  et  poni  loco  necessarii  praeambuli  in  doctrina  ca- 
techetica  qua  instruuntur,  foret  ille  specialis  modus  credendi 
Deo  quem  adstruunt  adversarii.  Credere  enim  est  actus  hu- 
manus,  liber,  qui  ratione  regulatur,  et  sub  conscientia  cadit 
quoad  apprehensionem  vel  prosecutfionem  obiecti.  Alioqui,  si 
nescimus  quid  agamus  credentes,  adeoque  si  fides'  formaliter 
ut  debita  Deo,  est  in  nobis  sine  nobis,  quaeso  te,  ubinam 
fidei  laus  ?  Ubi  encomia  quibus  magnificatur  in  Scripturis  ? 
Utquid  in  ea  ait  Apostolus  testimonium  consecutos  esse  senes? 
Nunc  autem  peculiaris  ille  credendi  modus  ex  parte  obiecti 
non  solum  non  invenitur  propositus  in  ullis  regulis  authen- 
ticis,  sed  nequidem  fuit  unquam  intelligibiliter  explicatus  a 
suis  assertoribus,  aut  aliqua  ratione  firmatus.  Denique,  ut  bene 
arguebat  Cardinalis  de  Lugo  ubi  supra,  solum  informantur 
christiani  ad  credendum  propter  auctoritatem  Dei,  sicut  so- 
lent  natura  duce  credere  propter  hominis  auctoritatem,  addita 
tantum  maiori  firmitate  assensus,  secundum  quod  postulat 
maior  dignitas  attestantis. 

Vere  ergo  dicendum  quod  fides  divina  eodem  modo  resol- 
vitur  ac  fides  humana  in  dicentis  auctoritatem.  Et  hinc  sta- 
tim  consequitur,  nihil  absolute  impedire  quominus  detur  circa 
veritates  de  facto  a  Deo  revelatas  actus  fidei  mere  naturalis, 
conveniens  in  omnibus  quoad  tendendi  modum  cum  fide  su* 
pernaturali.  Suppone  aliquem  qui  ex  signis  credibilitatis  con- 
vinceretur  de  exsistentia  christianae  religionis  ;  hoc  enim  na- 
turaliter  contingere  posse,  nemo  sane  est  qui  vel  minimum 
dubitabit.  Cum  ergo  naturale  conscientiae  dictamen  evidenter 
nos  edoceat  credendum  esse  Deo  loquenti,  facta  hypothesi 
locutionis  eius,  et  toto  tunc  corde  ei  fidendum,  id  est  cum 
firmitate  quae  tantae  auctoritati  proportionetur,  nulla  est  ratio 
sufficiens,  imo  etiam  probabilis,  ut  videtur,  denegandi  naturae 
potentiam  saltem  physicam  ad  verum  ac  proprie  dictum  fidei 
divinae  actum,  similem  omnino,    non    dico  in   entitate  super- 

naturali,  sed  in  ratione  actus    humani,  ei  quem  elicit  gratia. 

An  hoc  non  posset  naiura,    quia   credenda  proponuntur  quae 

superant  rationis  lumen  ?  Sed  nuda  etiam  ratio  monstrat  Deum 

esse  aliquid  maius  quam  ipsa  capere  possit,  et  quotidie  vide- 

mus  homines,  praesertim  rudes,  credere  res  omnino  exceden- 

tes  comprehensionem  eorum.  An  quia  oportet  credere  propter 

Dei  auctoritatem,  illamque  solam,  nulli  alii  motivo  innitendo? 

Sed  si  possum    credere    propter    solam  auctoritatem  hominis 

attestantis,  non  apparet  sane  cur  non  etiam    propter  auctori- 

tatem    Dei  quae    maior    est,    tam  in  se  quam  quoad  me.  An 

denique  quia  adhaesio  fidei  debet  esse  firma,    et    quidem  su- 

per  omnia  ?  Sed  neque    hoc  recte    diceretur.    Nam  si  natura 

potest  et  debet  ex  lege  sibi  indita  amare  Deum  super  omnia, 

eo  quod  ipse  est  bonum  summum  et  omnis  boni  bonum,  non 

posset  super  omnia  etiam  ei  credere,  eo  quod  summa  eius  est 

auctoritas,  et  digna  (ut  naturaliter  quoque  constat)  assensu  supe- 

rante  omnem  alium  assensum  fundatum  m  auctoritate  creata  ? 

Notandum  autem  qua  de  causa  dictum  sit,  nullam  esse  ra- 

tionem  vere  probabilem    denegandi  naturae  potentiam  saltem 

physicam.  Nam  de  potentia  morali  pro  praesenti  statu  naturae 

iapsae  alia  sane    ratio    est,    praesertim  in  bene   multis  adiun- 

ctis,  in  quibus  ad  posse  non  solum  physice,  verum  etiam  mo- 

raliter,  manifestissime  requiritur  gratia,  eodem  genere  neces- 

sitatis  ac  pro  exercenda    castitate,    iustitia,  aut  qualibet  alia 

virtute  cadente  sub  praecepto  legis  naturalis.   «  Atque  id  ma 

«  xime...  in  prima  vocatione   adulti  ad  fidem,  quando  iudicio 

«  ducitur  ad  credendum,  deserendique  sunt  inveterati  errores... 

«  Cum  enim  homines  afnciantur    parum  ad  spiritualia,  assen- 

«  susque  mysteriorum    fidei  sit  difncilis    propter  eorum  subli- 

«  mitatem,    pristinique    errores    difficile    deserantur,   si  nullus 

«  saecularis  affectus  simul  interveniat  et  alliciat,  difficile  sola 

«  praedicatione    Evangeiii  et  explanatione   rationum  quae  af- 

«  ferri  solent  ad  credendum,  inducentur  infideles  tum  ad  ex« 

«  pendendum  quae  proponuntur,  tum  ad  praebendum  illis  as- 

«  sensum  etiamsi  utrumque  sit  in  eorum  potestate.  Quapropter 

«  quam  saepissime  qui  consentiunt  Evangelio,  neque  actu  su- 

«  pernaturali  neque  naturali  illi  assentirentur,  nisi  prius  divina 
«  gratia  illustrarentur  et  excitarentur.  Unde  Act.  XVI  de  Lydia 
«  purpuraria  dicitur :  Cuius  Dominus  aperuit  cor  intendere 
«  iis  quae  dicebantur  a  Paido  »  (1).  Sed  haec  sunt  omnino 
praeter  quaestionem  quae  nunc  agitatur,  tum  quia  ad  verita- 
tem  nostrae  conclusionis  satis  est  in  natura  vel  sola  potentia 
physica,  tum  quia  mox  dicta  impotentia  moralis  non  versatur 
praecise  circa  obiectum  formale,  id  est  circa  modum  credendi, 
resolvendo  assensum  in  solam  dicentis  autoritatem,  imo  neque 
circa  obiectum  materiale  secundum  se,  sed  tantum  per  ordinem 
ad  praesentes  subiecti  conditiones,  maxime  si  inveterata  prae- 
iudicia  in  contrarium  trahentia  sint  superanda,  si  valde  ob- 
murmuret  sensualitas  aut  superbia  contra  veritates  tam  in 
seipsis  quam  in  practicis  consectariis  carnali  affectui  repu- 
gnantes,  si  conversio  ad  fidem  post  se  trahat  amissionem 
omnium  quae  in  hoc  mundo  cara  sunt,  deturque  locus  evan- 
gelicae  parabolae  :  Simile  est  regnum  caelorum  thesauro  ab- 
scondito  in  agro,  quem  qui  invenit  homo,  abscondit,  et  prae 
gaudio  illius  vadit,  et  vendit  universa  quae  habet,  et  emit 
agrum  illum.  At  vero  eiusmodi  difficultates  non  pro  quolibet 
naturae  statu  adesse,  planum  apertumque  est.  Quare  quocumque 
modo  res  consideretur,  non  potest  sequi  diversitas  inter  fidem 
naturalem  et  supernaturalem  quoad  tendentiam  in  obiectum 
aut  modum  adhaerendi  divinae  auctoritati. 

Porro  ex  dictis  de  obiecto  fidei  prout  per  actum  etiam 
naturalem  attingibili,  facilem  iam  deduees  consequentiam  quoad 
obiecta  caeterorum  actuum  supernaturalium  ad  virtutes  infusas 
viae  pertinentium.  Et  primo  quidem  quoad  obiectum  spei.  Cur 
enim  non  posset  natura  in  hoc  obiectum  ?  An  quia  aliquid 
sperandum  proponitur  ?  An  quia  aliquid  sperandum  a  Deo  ? 
An  quia  ipse  Deus  in  beatitudine  possidendus  ?  Nullo  sane 
modo,  supposita  semel  cognitione  et  fide  divinarum  promis- 
sionum  ex  auditu  revelationis.  Item  quoad  obiectum  charitatis. 
Non  enim  a  physica  potestate  naturae  subtrahitur  quia  est 
Deus  amandus,  non  quia  amandus  propter  se,  non  quia  aman- 

(1)  Molina,  Conc.  Q.  14,  a.  13,  Disp.  7. 

dus  super  omnia,  non  denique  quia  amandus  secundum  spe- 
cialem  amicitiae  modum,  si  quis  aliunde  sciat,  persuasumque 
habeat  Deum  nos  fecisse  suorum  bonorum  consortes,  et  ad 
intimam  sui  societatem  nos  advocare.  Ergo  a  primo  ad  ulti- 
mum,  non  ex  parte  tendentiae  in  obiectum  quaerenda  est  for- 
malitas  seu  ratio  supernaturalitatis,  sed  id  unum  dicendum 
restat,  videlicet:  Formalitatem  istam  dependere  a  principio 
actus  elicitivo,  quod  debet  obiecto  proportionari  non  solum 
prout  exercet  obiecti  munus  quoad  nos,  verum  etiam  prout 
consideratur  in  esse  ontologico  quoad  se,  id  est,  prout  a  parte 
rei  habitudinem  dicit  ad  obiectum  vitae  aeternae  in  seipso. 
Constat  autem  quod  huiusmodi  proportionem  facultas  conse- 
quitur,  quatenus  gratuito  dono  intrinsece  recepto  elevatur  ad 
eum  perfectionis  ordinem,  qui  ultimo  consummatur  et  sistit 
in  unione  per  lumen  gloriae  ad  divinam  essentiam  ut  ad  for- 
mem  intelligibilem  actu  intellectam.  Sie  enim  operatur  ut  in 
via  vitae  aeternae  existens,  adeoque  attingit  obiecta  redupli- 
cative  in  quantum  habent  respectivam  illam  sapernaturalitatem 
de   qua  supra,  sub  num.   1. 

Sed  iam  oportet  deducere  ultimum  huius  doctrinae  conse- 
ctarium,  et  est  ut  sequitur. 

4.  Quod  in  actibus  supernaturalibus  virtutum  viae,  opor- 
tet  distinguere  substantiam  actus  et  modum  supernaturali- 
tatis.  Et  quod  tritum  axioma:  actus  specificantur  ab  obiecto, 
verificatur  de  illis  quoad  substantiam,  non  autem  quoad 
modum. 

In  primis  animadvertes  quod  haec  distinctio  inter  sub- 
stantiam  et  modum  actus,  longe  alium  sensum  habet,  ac  apud 
eos  theologos  qui  duplex  auxilium  gratiae  adstruentes,  unum 
elevans  naturam,  alterum  non  elevans,  sed  solum  sanans  eam, 
consequenter  dividunt  actus  supernaturales  in  supernaturales 
quoad  substantiam  et  supernaturales  quoad  modum  tantum.  Nam 
in  hoc  modo  dicendi  actus  supernaturalis  quoad  substantiam 
idem  est  ae  actus  intrinsece  supernaturalis.  Supernaturalis  vero 
quoad  modum  est  actus  intrinsece  naturalis,  cui  aliqua  accedit 
extrinseca  denominatio  supernaturalitatis,  quatenus  fit  ex  medici- 

nali  adiutorio  a  Deo  dato  in  hunc  finem,  ut  homo  faciendo 
quod  in  se  est  per  naturae  vires,  sese  negative  disponat  ad 
receptionem  auxilii  entitative  supernaturalis,  cum  quo  incipiunt 
media  positive  conducentia  in  bonum  vitae  aeternae.  Et  de 
legitimitate  quidem  huius  divisionis  nihil  nunc  disputandum 
occurrit,  cum  nequaquam  ad  nostram  quaestionem  pertineat. 
Sed  iiiterim  cave  ne  eodem  sensu  in  praesenti  accipias  sub- 
stantiam  et  modum  aetus.  nam  modus  de  quo  hic  sermo,  non 
signat  denominationem  quamdam  extrinsecam,  sed  formali- 
tatem  plane  intrinsecam  actui,  sicut  si  in  Socrate  distingueres 
substantiam,  id  est  humanitatem,  et  modum,  id  est  socratei- 
tatem.  Nunc  igitur  substantia  actus  nihil  est  aliud  quam  actus 
consideratus  sub  ea  praecisione  sub  qua  adhuc  est  indifferens 
ad  determinationem  naturalitatis  vel  supernaturalitatis :  verbi 
gratia  fides  praecisive  accepta  secundum  quod  est  assensus  in 
rem  revelatam  propter  Dei  auctoritatem  ;  sic  enim,  ut  prae- 
missum  est  in  puncto  praecedenti,  tam  a  gratia  quam  a  na- 
tura  physice  saltem  esse  potest.  Modus  vero  supernaturalitatis 
est  formalitas  contrahens  actum  ad  eam  perfectionem  entita- 
tivam  per  quam  ordinem  habet  ad  vitam  aeternam. 

Itaque  haec  distinctio  inter  substantiam  et  modum  non  in 
omnibus  acribus  supernaturalibus  indiscriminatim  reperitur,  sed 
in  illis  duntaxat  quorum  obiecta  duplici  ratione  attingi  pos- 
sunt,  videlicet  tam  per  potentiam  elevatam  quam  per  non  ele- 
vatam.  Non  reperitur  in  actu  visionis  intuftivae,  quae  cum 
versetur  circa  obiectum  supernaturale  per  essentiam,  omni  ex 
parte  supernaturalis  est.  Neque  etiam  reperitur  in  actibus 
illis  ad  gratiam  gratis  datam  pertinentibus,  in  quibus  homo 
non  est  nisi  purum  Dei  instrumentum,  puta  in  operatione  mi- 
raculorum  vel  praedictione  futurorum.  Imo  neque  proprius 
locus  huius  distinctionis  est  in  operationibus  donorum  Spiritus 
Sancti,  ad  quas  agitur  anima  potius  quam  se  agat,  et  passive 
se  habet  magis  quam  active.  In  huiusmodi  enim  inveniri  pos- 
sunt  et  de  facto  inveniuntur  operationes  omnibus  modis  su- 
perantes  naturalem  hominis  potentiam  ;  quarum  obiecta.  etsi 
nondum  transcendant  habitudinem  cuiusvis  facultatis  creatae, 

puta  angelicae,  transcendunt  tamen  habitudinem  facultatis 
humanae  pro  praesenti  statu  unionis  cum  corpore,  quemadmo- 
dum  ex  auctoribus  theologiae  mysticae  in  deeursu  huius  tra- 
ctatus  videbitur.  Sed  locus  distinctioni  est  in  omnibus  actibus 
quos  in  via  exercemus  ex  infusis  virtutibus,  prout  iam  suffi- 
cienter  ostensum  est  discursu  facto  per  actus  virtutum  theo- 
logalium,  cum  haec  inductio  valeat  a  fortiori  de  virtutibus  aliis, 
utpote  inferioribus,  et  tam  excellentia  obiecta  non  habentibus. 
Unde  S.  Thomas  in  2-2,  Q.  171,  a,  2  ad  3um.  loquens  de  ope- 
rationibus  ad  quas  in  hac  vita  perficimur  per  virtutes  super- 
naturales  :  «  Dicendum.  inquit,  quod  omne  donum  gratiae  ho- 
«  minem  elevat  ad  aliquid  quod  est  supra  naturam  humanam, 
«  quod  quidem  potest  esse  dupliciter.  Uno  modo  quantum  ad 
«  substantiam  actus,  sicut  miracula  facere,  et  cognoscere  in- 
«  certa  et  occulta  divinae  sapientiae,  et  ad  hos  actus,  non 
«  datur  homini  donum  gratiae  habituale.  Alio  modo  est  aliquid 
«  supra  naturam  humanam  quantum  ad  modum  actus,  non  au- 
«  tem  quantum  ad  substantiam  ipsius,  sicut  diligere  Deum  et 
«  cognoscere  eum  in  speculo  creaturarum,  et  ad  hoc  datur 
«  donum  gratiae  habituale  »  (1). 

Nunc  ergo  ex  dictis  iam  sponte  sua  consequitur  id  quod 
vere  se  habet  ut  conclusio  omnium  propositionum  praeceden- 
tium,  videlicet :  actus  virtutum  viae  reduplicative  ut  super- 
naturales,  non  specilicari  ab  obiecto.  Consulto  autem  dixi  redu- 
plicative  ut  supernaturales,  nam  si  considerentur  quoad  sub- 
stantiam,  sic  utique  ab  obiecto  speciem  habent.  Hit  ratio  est 
quia  quae  dicuntur  secundum  ordinem  ad  aliquid,  semper 
specificantur  secundum  differentiam  eorum  ad  quae  ordinem 
dicunt.  Essentia  enim  eorum  reponitur  in  quadam  transcen- 
dentali  relatione  ad  illa.  Unde  semper  actus  formaliter  sumptus 
ut  motus  in  obiectum,  ex  obiecto  quoque  specificatur,  puta  fides 
ut  fides,  spes  ut  spes,  et  sie  de  aliis  secundum  quod  in  latitu- 
dine  actuum  humanorum  suam  distinctivam  rationem  habent  (2). 

(1)  Of.  12,  Q.  109,  a.  4,   et   de  Verit.   Q.   24,   a.  14,  etc. 

(2)  1-2,  Q.  18,  a.  2. 

De  Virtutibus  infusis  6 

Sed  si  accipiantur  actus  virtutum  viae  quoad  supernaturalitatis 
modum,  sic  suam  determinationem  sumunt  e  principio  elicitivo 
prout  per  gratiam  elevato,  quia  horum  actuum  supernatura- 
litas  tota  est  in  earum  convenientia  cum  natura  participata 
qua  deificamur,  et  ad  beatitudinem  soli  Deo  connaturalem  ra- 
dicaliter  ordinamur. 

Hucusque  de  actibus  per  ordinem  ad  obiecta.  Sequitur 
nunc  consideratio  de  habitibus  qui  sunt  principia  actuum. 

5.  Quod  dari  possunt  et  de  facto  dantur  respectu  obie- 
ctorum  supernaturalium  viae,  habitus  entitative  naturales. 
Id  tamen  non  per  se,  sed  per  accidens  tantum,  videlicet  vel 
ratione  exercitii  habitus  gratuiti,  ut  dictum  est  supra  c.  2 
§3,  vel  saltem  ex  suppositione  gratiae  externae  quae  est 
divina  revelatio.  Et  quod  praecisione  facta  ab  iis  quae  sunt 
tantum  per  accidens,  naturalibus  habitibua  sola  obiecta  na- 
turalia,  seu  ad  finem  naturalem  ordinata;  supernaturalibus 
vero  supernaturalia,  seu  ordinata  ad  finem  vitae  aeternae, 
recte  assignantur. 

Dari  posse  habitus  entitative  naturales  respectu  obiecto- 
rum  supernaturalium  viae,  sequela  est  praemissorum.  Nam 
iuxta  principia  exposita  c.  2  §  3,  ubicumque  dari  potest  re- 
petitio  actuum  qui  aut  sunt  naturales,  aut  saltem  eamdem  ha- 
bent  tendentiam  in  obiectum  ae  si  naturales  essent,  ibi  necesse 
est  generari  habitum,  utique  acquisitum,  ac  per  hoc,  entita. 
tive  naturalem.  Atqui  circa  obiecta  supernaturalia  viae  esse 
potest  ac  revera  est  repetitio  actuum  eiusmodi.  Ergo  revera 
circa  haec  obiecta  exsistunt  habitus  entitative  naturales. 

Id  tamen,  quod  diligentissime  considerandum  est,  nonnisi 
per  accidens.  Per  accidens  autem  dico,  respectu  habito  ad 
naturam,  cui  aliquid  accidit  praeter  ordinem  eorum  quae  sunt 
ei  debita,  et  in  linea  proprii  eius  finis  versantur.  Res  per  se 
patet  quoad  habitum  qui  de  facto  generatur  exercitio  virtutis 
infusae  ;  tunc  enim  causa  non  est  aliquid  naturale,  sed  supra 
naturam.  Constat  quocjue  quantum  ad  habitum  qui  suppone- 
retur  generari  per  repetitionem  actuum  mere  naturalium  fidei 
aut  spei  aut  charitatis.  Et  ratio  est  quia  tales  actus  omnino 

non  sumt  possibiles  nisi  supposita  revelatione,  prout  explica- 
tum  est  supra  sub  n.  2.  Porro,  etsi  exterior  revelatio  sit  ex 
solis  naturae  viribus  cognoscibilis  quando  iam  est,  ipsum 
tamen  revelationis  factum  in  nostram  notitiam  venire  faciens 
obiecta  supernaturalia,  semper  transcendit  omnem  naturae  exi- 
gentiam ;  multoque  adhuc  magis,  quae  in  ea  continetur  vitae 
aeternae  promissio,  et  ad  bonorum  divinorum  participationem 
«vocatio.  Quare  actus  vel  habitus  naturalis  circa  supernatu- 
ralia  nequaquam  locum  habuisset  in  statu  naturae  purae,  ac 
per  hoc  ipsum  satis  iam  ostenditur  esse  de  iis  quae  per  acci- 
dens  tantum  intra  naturalium  sphaeram  possunt  inveniri  (1). 
Hinc  sequitur  quod  cum  assignanda  veniunt  obiecta  per  se 
naturalium  actuum  vel  habituum,  nonnisi  naturalia  obiecta 
debent  assignari.  Quod  quidem  si  bene  consideres,  videbis 
nihil  prorsus  colligi  contra  doctrinam  hactenus  expositam,  si 
forte  apud  veteres  theologos  passim  dicantur  virtutes  natu- 
rales  distingui  a  supernaturalibus  secundum  differentiam  natu- 
ralium  et  supernaturalium  obiectorum.  Merito  enim  suppone- 
rentur  fuisse  locuti  secundum  considerationem  eorum  quae 
sunt  per  se,  praescindendo  ab  iis  quae  suDt  per  accidens,  a 

(1)  Vide«  ergo  quomodo  non  ex  aequo  obiecta  supernaturalia  viae 
-cadant  suh  activitate  naturae  et  gratiae,  quandoquidem  a  natura  non 
possunt  attingi  nisi  per  actus  deficientes  a  propria  nobilitate  eorum,  et 
semper  cx  suppoeitione  indebiti  beneficii.  Si  quis  itaque  arguat  in  hunc 
modum:  JSiulla  yotentia  attingit  obiectum  cui  non  proportionatur,  sed  po- 
ientia  naiuraiis  non  proportionatur  ooiecto  supernaturali,  ergo  potentias 
•/.aturalis  nihil  lalet  circa  supernaturale  ooiectum,  respondeo  concedendo 
maiorem,  curn  hac  tamen  limitatione:  formaliter  et  reduplicative  in  quan- 
tum  ei  non  pi  oportionatur.  Ad  minorem  vero  distinguo:  Potentia  natu- 
ralis  non  pror. ortionatur  obiecto  supernaturali  per  essentiam,  conc.  Obiecto 
^upernaturali  c'o  quo  nunc  loquimur,  subdist.  Id  est,  non  invenit  ipsum 
in  campo  suae  activitatis,  externa  levelationis  gratia  non  supposita,  ite- 
rum  conc.  min.  Id  est,  ne  physic?,  quidem  habet  sufficientem  ad  ipsum 
habitudinem,  facta  praesentatione  per  praedieationem  verbi  revelati, 
fedhuc  suodist.  Tanquam  ad  obiectum  actus  conducentis  in  bonum  vitae 
aeternae,  ut  fert  nativa  eius  indoles  et  conditio,  conc.  Tanquam  ad  obie- 
ctum  actus  simpliciter,  neg.  Et  ratio  cum  omnibus  explicationibus  neces- 
sariis  patet  ex  dictis  sub  n.   2  et  3. 

quibus  solet  abstrahere  formalis  sermo  scientiae  (1),  Sed  legi- 
timum  sensum  veterum  theologorum  adhuc  magis  manifestabit 
ultima  et  maxime  notanda  observatio. 

6.  Quod  habitus  naturales  respectu  supernaturalium  non 
sunt  virtutes.  Unde  si  de  habitibus  solum  loquamur  sub 
generali  ratione  habituum,  sic  utique  supernaturales  a  na- 
turalibus  non  necessario  distinguuntur  secundum  obiecta, 
sed  solum  secundum  convenientiam  ad  naturam  participa- 
tam  quae  est  gratia  sanctificans.  Si  autem  de  iisdem  loqua- 
mur  sub  determinata  ratione  virtutum,  sic  necesse  est  ut 
etiam  secundum  obieeta  infusi  ab  acquisitis  semper  distin- 
guantur. 

Principium  demonstrationis  sumitur  ex  hoe  quod  etsi  omnis 
virtus  sit  habitus  bonus,  non  tamen  e  converso,  omnis  habitus 
utcumque  bonus  virtus  est.  Ad  rationem  namque  virtutis  per~ 
tinet  ut  disponat  potentiam  ad  bene  operandum  circa  speciale 
obiectum;  intellige  autem  bene  simpliciter,  et  non  tantum  bene 
secundum  quid.  Est  enim  virtus  dispositio  perfecti  ad  optimum, 
Et  hanc  rationem  afFert  S.  Thomas  in  1-2,  Q.  62  a.  3  ad  3umy 
ut  explicet  quare  fides  humana  qua  quis  propter  hominis  au- 
ctoritatem  credit  veritates  ad  ordinem  humanae  scientiae  de 
se  pertinentes,  nequaquam  inter  virtutes  coniputetur,  similique 
modo  nec  spes  humana  qua  quis  ab  alio  homine  sperat  ea 
quae  ratione  sui  subduntur  humanae  potestati.  Si  quod  enim 
obiectum  de  ordine  scibilium  quoad  nos  exsistat,  id  est  de 
ordine  eorum  quae  scientifice  demonstrantur,  nullus  est  per- 
fectus  actus  circa  tale  obiectum  nisi  actus  scientiae,  nullus 
perfectus  habitus  praeter  habitum  scientiae.  Actus  vero  fidei 
erit  semper  imperfectus  et  deficiens,  sicut  cum  quis  ex  aucto- 
ritate  sapientium  credit  eclipsim  futuram,  non  autem  assequi- 
tur  eam  secundum  proprias  et  scientificas  rationes.  Et  si  actus 
est    imperfectus,  ergo  et  habitus,  quia  non    adaequat  obiecti 

(1)  Sicut  cum  agitur  de  assignando  obiecto  cognitionis  naturalis  in 
divinis,  nunquam  ponitur  Trinitas  personarum,  quamvis  supposita  revela- 
tione  a  Deo  facta  generi  humano,  possit  naturalis  facultas  in  huius 
ohiecti   notitiam    devenire. 

conditionem,  et  non  disponit  nisi  ad  deficientem  operationem 
•circa  ipsum.  Atque  hinc  tandem  fit  ut  abstrahendo  etiam  ab 
aliis  rationibus,  fides  quae  ab  indocto  adhibetur  docto  minime 
debeat  annumerari  inter  virtutes  intellectuales  naturales,  et 
propter  paritatem  rationis,  neque  spes  qua  naturalia  bona  ab 
aliis  hominibus  exspectamus,  inter  virtutes  morales  «  Fides 
«  et  spes,  inquit  Angelicus  1.  c,  imperfectionem  quamdam 
«  important,  quia  fides  est  de  his  quae  non  videntur,  et  spes 
«  de  his  quae  non  habentur.  Unde  habere  fidem  et  spem  de 
«  his  quae  subduntur  humanae  potestati,  deficit  a  ratione  vir- 
«  tutis.  Sed  habere  fidem  et  spem  de  his  quae  sunt  supra  fa- 
«  cultatem  naturae  humanae,  excedit  omnem  virtutem  homini 
«  proportionatam  secundum  illud  1  Cor.  1-15 :  Quod  infirmum 
«  est  Dei,  fortius  est  hominibus  ».  Et  sic  ostendit  S.  Doctor 
quomodo  fidei  theologicae  competat  virtutis  nomen  et  ratio, 
quin  tamen  idem  dici  valeat  de  fide  humana,  quia  fides  hu- 
mana  obiectum  habet  quod  de  se  cadit  sub  scientia  nostra, 
fides  vero  theologica  non  ita. 

Nunc  ergo  sufficit  applicare  eadem  principia  ad  rem  de 
qua  nunc  agitur,  ut  evidenter  pateat  veritas  propositae  con- 
clusionis!  Manifestum  quippe  est,  nullum  esse  posse  habitum 
naturalem  seu  acquisitum  qui  bent  simpliciter  disponat  poten- 
tiam  ad  operandum  circa  obiectum  supernaturale.  Nisi  enim 
habitus  acquisitus  elevetur  per  habitum  infusum,  frustranea 
est  et  ad  nihil  conducens  operatio.  £rgo  eiusmodi  habitus  per 
,se  et  ratione  sui  non  disponit  nisi  ad  operationem  impropor- 
tionatam  conditioni  supernaturalis  obiecti,  et  ex  hoc  ipso  de- 
ficit  a  propria  et  distinctiva  virtutis  nota.  Rem  egregie  ex- 
plicat  Caietanus  in  1-2,  Q.  62,  a.  3  ad  2um :  «  Nec  fides  nec 
«  spes  acquisitae  respectu  supernaturalium  sunt  virtutes.  Si 
«  enim  advertas  quod  obiectum,  habitum,  et  actum,  propor- 
«  tionaliter  sibi  invicem  respondere  oportet,  (ac  per  hoc, 
«  obiecto  supernaturali  nec  actus  nec  habitus  naturalis  pro- 
«  portionatus  est),  et  quod  virtutes  oportet  esse,  non  quales- 
«  cumque  habitus,  sed  dispositiones  perfecti  ad  optimum  red- 
«  dentes  actus  proportionatos  obiecto  :  consequens  esse  videbis 

«  quod  fides  et  spes  acquisitae  respectu  supernaturalium  multo 
«  minus  sunt  virtutes,  quam  fides  et  spes  acquisitae  respectu 
«  eorum  quae  sunt  in  potestate  humana.  Si  enim  fides  et  spes 
«  acquisitae  respectu  possibilium  nostrorum  deficiunt  a  ratione 
«  virtutis,  quia  non  sunt  proportionatae  obiectis,  quia  sunt 
«  de  visibilibus  non  videndo,  et  de  possibilibus  haberi  non 
«  habendo,  quanto  magis  fides  et  spes  acquisitae  de  credibi- 
«  libus  et  sperandis  supernaturaliter,  deficiunt  a  ratione  virtutis 
«  propter  improportionem  maiorein,  quia  scilicet  ad  superna- 
«  turalia  ordinant  secundum  vires  naturales.  Quod  enim  hic 
«  sit  improportio,  patet.  Quod  maior  vero,  declaratur  ex  eo 
«  quod  plus  deficit  actus  secundum  vires  naturales  a  perfe- 
«  ctione  debita  ad  proportionem  tanti  obiecti,  quam  actus  fidei 
«  de  humanis  a  visione  eorum.  Hi  enim  sunt  nostri  ordinis, 
«  et  per  virtutem  creatam  potest  mens  nostra  perfici  de  his* 
«  Illi  autem  sunt  diversorum  ordinum,  scilicet  naturalis  et  su- 
«  pernaturalis,  et  nonnisi  per  Deum  infundentem  potest  mens 
«  proportionate  perfici  de  illis.  Unde  fides  et  spes  infusae  ha- 
«  bent  quod  sint  virtutes  ex  eo  quod  sunt  divini  ordinis  es- 
«  sentialiter,  et  non  solum  quantum  ad  materiam.  Ex  hoc  enim 
«  habent  quod  aetus  proportionatos  obiectis  eliciunt,  efficaces 
«  ad  con^iungendum  obiectis.  Et  quamvis  imperfectionem  ine- 
«  videntiae  habeant,  iustum  tamen  est  ut  quod  infirmum  est 
«  Dei,  fortius  sit  hominibus...  Ex  hoc  habes  quod  aliud  est 
«  loqui  de  habitu  theologico,  et  aliud  de  virtute  theologicar 
«  Nam  habitus  theologicos  in  nobis  acquisitos  dari,  ut  habitum 
»  fidei  et  dilectionis  et  spei,  non  negamus  ;  virtutes  autem 
«  theologicas  acquisitas  dari   negamus  ». 

Hinc  ergo  ultro  corisequitur  primo,  quod  si  de  habitibus 
loquamur  sub  generali  ratione  habituum,  sic  supernaturales 
non  habent  necessario  et  semper  nisi  unum  distinctionis  mo- 
dum  a  naturalibus,  illum  scilicet  quem  S.  Thomas  ubi  su- 
pra  (1),  vocat  secundum  naturam,  pro  quanto  supernaturalis 
habitus    disponit    ad    actum    convenientem  superiori  naturae 

(1)  1-2,  C.  54,  a.  2. 

quae  est  divina  natura  in  nobis  participata,  minime  vero  ha- 
bitus  naturalis,  utique  si  consideretur  secundum  se.  Caeterum 
circa  idem  omnino  obiectum  tam  naturalis  quam  supernatu- 
ralis  habitus  esse  poterit. 

Consequitur  secundo,  quod  si  de  habitibus  loquamur  sub 
speciali  ratione  virtutum,  sic  mfusi  et  acquisiti  semper  habent 
duos  modos  distinctionis  ab  invicem,  tum  scilicet  eum  qui  est 
secundum  naturam,  tum  praeterea  eum  quem  idem  S.  Thomas 
1.  c.  vocat  secundum  obiecta  specie  dijjerentia.  Sub  ratione 
enim  virtutum  non  veniunt  amplius  nisi  habitus  perfecti,  red- 
dentes  actus  proportionatos  obiectis,  ut  supra  laudatus  dixit 
Caietanus,  et  consequenter  excluduntur  habitus  naturales  circa 
supernaturalia. 

Haec  si  recte  perspexeris,  habebis  unde  assequaris  verum 
sensum  eorum  locorum  8.  Thomae,  quos  adversarii  pro  se 
adducunt  in  celebri  illa  quaestione  de  obiecto  formali  hacte- 
nus  exposita.  Locus  autem  praecipuus,  imo  fere  unicus,  est 
in  1-2,  Q.  63,  a.  4  in  corp.  (1),   et  in  responsionibus  ad  lum 

(1)  «  Dupliciter  habitus  distinguuutur  specie  —  Uno  modo  sccundum 
«  spcciales  ei  formales  rationcs  obiectorum.  Obiectum  autem  virtutisl 
«  cuiuslibet  est  bonum  consideratum  in  materia  propria,  sicut  temperan- 
« tiae  cbiectum  est'  bonum  delectabilium  in  concupiscentiis  tactus.  Cuius 
<:  quidem  obiecti  formalis  ratio  est  a  ratione  quae  instituit  modum  in 
« his  eoncupiseeutiis,  materiale  autem  est  id  quod  est  ex  parte  concu- 
« piscentiarum.  Manifestum  est  autem  quod  alterius  rationis  est  modus 
«  qui  imromtu1/  in  huiusmodi  concupiscentiis  secundum  regulam  rationis 
«  humanae  et  secundum  regulam  divinam.  Puta  in  sumpiiione  ciborum 
<:  ratione  humana  modus  statuitur,  ut  non  noceat  valetudini  corporis,  nec 
« impediat  rationis  actum.  Secundum  autem  regulam  legis  divinae  re- 
«  quiritu^"  quod  homo  castigct  corpus  suum,  et  in  servitutem  redigat  per 
« abstinentiam  cibi  et  potus,  et  aliorum  huiusmodi.  Unde  manifestum 
« est  quod  temperantia  infusa  et  acquisita  differunt  specie,  et  eadem 
«  ratio  est  dc  aliis  virtutibus.  —  Alio  modo  habitus  distinguuntur  specie 
« secundum  ea  ad  quae  ordinantur.  Non  enim  >st  eadem  specie  sauitsas 
«  hominis  et  equi,  propter  diversas  naturas  ad  quas  ordinantur.  Et  eodem 
« modo  dicit  Philosophus  quod  diversae  sunt  virtutes  civium,  secundum 
« quod  bene  se  habent  ad  diversas  politias.  Et  per  hunc  etiam  modum 
« differunt  specie  virtutes  morales  infusae,  per  quas  homines  bene  se 
« habent  in   ordine  ad  hoc  quod  sint  civcs  sanctorum  ct  domcstici  Dci, 

et  ad  2nm  (1).  Ibi  sermo  est  de  acquisita  et  de  infusa  virtute 
temperantiae,  quas  ab  invicem  distinguit,  non  solum  secundum 
diversas  naturas  ad  quas  ordinantur,  verum  etiam  secundum 
obiecta  formalia.  Docet  igitur  quod  obiectum  temperantiae 
naturalis  est  modus  imponendus  passionibus  concupiscibilis 
iuxta  simplicem  rationis  regulam,  ut  scilicet  in  sumptione  ci- 
borum  ex.  gr.  nec  valetudo  corporis  detrimentum  accipiat, 
nec  intellectualis  vitae  actus  impediatur.  Obiectum  vero  tem- 
perantiae  infusae  esse  ait  modum  imponendum  iisdem  passio- 
nibus  iuxta  divinam  regulam,  id  est  prout  congruit  vitae  illi 
superiori  ad  quam  evocamur,  castigando  etiam  corpus  et  in 
servitutem  redigendo.  Nunc  ergo,  si  ut  adversariis  placet,  lo- 
cum  hunc  caeterosque  parallelos  intelligeremus  (2),  sequeretur 
quod  homo  ex  suis  naturalibus  nihilr  et  ne  physice  quidem, 
posset  in  obiectum  huiusmodi ;  quod  tamen  nescio  an  sine 
aperta  evidentique  falsitate  assereretur.  Cogita  hominem  qui 
ex  quacumque  ratione  sibi  persuaserit  dari  aliquam  vitam  su- 
periorem,  eique  annexam  altiorem  quamdam  temperantiae  re- 
gulam  secundum  quam  oportet  affligere  corpus  et  in  servitu- 
tem  redigere.  Esset  homo  ille  physice  etiam  impotens  per  sua 
naturalia  assumere  uno  die  ieiunium,  et  quidem  ex  tali  motivo? 
Physice  impotens  ex  motivo  eodem  induere  per  horam  cili- 
cium,  aut  modicam  sibi  imponere  flagellationem  ?  Haec  certe 
sequerentur  in  adversariorum  opinione,  quia  ibi  est  obiectum 
supernaturale,  ordinem  dicens  ad  vitam  aeternam,  in  quod  ex 
hypothesi  nihil  prorsas  valet  potentia  naturalis.  At  vero,  fru- 
stra  quaeres  apud  S.  Thomam  unde  innuatur  eiusmodi  inter- 
pretatio,  contra  quam  vel  ipse  sensus  communis  protestari  vi- 

«  et  aliae  virtutes  aequisitae  secundum  quas  homo  se  bene  habet  in  or- 
«  dine  ad  re»  humanas  ». 

(1)  «  Ad  lnm  dicendum  quod  virtus  infusa  et  acquisita  ncn  solum 
« differunt  secundum  ordinem  ad  ultimum  finem  sed  etiam  aecundum 
«  ordineni  ad  propria  obiecta.  —  Ad  2  nm  dicendum  quod  alia  ratione 
« modificat  concupiscentias  temperantia  acquisita  et  temperantia  infusa. 
«  CJnde   non   habent  eumdem  actum  ». 

(2)  Loci  paralleli  sunt,  in  III,  D.  33,  Q.  1,  a.  2;  de  Virt.  Q.  1,  a.  10 
ad  7  nm,  . te. 

detur.  Nuspiam  enim  insinuat  quod  circa  obiectum  temperantiae 
infusae  nequit  absolute  esse  actus  aut  habitus  naturalis.  Sed 
de  virtute  agit,  id  est  de  habitu  quo  potentia  se  habet  bene 
simpliciter  circa  speciale  obiectum.  Et  quia  impossibile  est 
ut  per  habitum  naturalem  potentia  bene  simpliciter  se  habeat 
ad  obiectum  respiciens  finem  vitae  aeternae,  reduplicative  in 
quantum  huiusmodi,  ideo  dicit  virtutem  temperantiae  acquisitae 
distingui  a  virtute  temperantiae  infusae  etiam  ex  parte  obiecti, 
quidquid  nunc  sit  an  circa  obiectum  temperantiae  infusae 
possit  esse  per  accidens  hahitus  naturalis  cui  virtutis  ratio 
non  competei'et,  et  a  fortiori  actus.  De  hoc  enim  ulla  move- 
batur  quaestio. 

£t  hactenus  quidem  de  ratione  distinctionis  habituum  su- 
pernaturalium  a  naturalibus.  Nunc,  quod  secundo  loco  propo- 
situm  fuerat,  de  distinctione  habituum  supernaturalium  inter 
se  invicem,  paucis  agendum  est. 

§  2. 
De  ratione  distinctionis  virtutum  infusarum  inter  se. 

Ad  quaestionem  de  distinctione  pertinet  etiam  quaestio  do 
multiplicatione,  necnon  et  de  specificatione  virtutum  quae 
intra  fines  ordinis  supernaturalis  inveniuntur.  Hinc  tres  asser- 
tiones  singillatim  per  ordinem  declarandae. 

1.  Quod  virtutes  infusae   inter   se  distinguuntur   secun- 
dum  sola  obiecta. 

Ratio  iam  fuit  superius  indicata,  et  patet  evidenter.  Nam 
cum  duae  tantum  assignentur  rationes  distinctionis  habituum, 
pro  quanto  duo  sunt  ad  quae  ordinem  dicunt,  videlicet  natura 
et  operatio,  nequaquam  esse  potest  quod  infusae  virtutes  se- 
cundum  priorem  rationem  habeant  distinctionem  inter  se  in- 
vicem.  Omnes  enim  indiscriminatim  in  hoc  conveniunt,  quod 
disponant  potentias  prout  convenit  novae  naturae  de  qua  Apo- 
stolus,  Eph.  IV-24 :  Induite  novum  hominem  qui  secundum 
Deum  creaius  est  in  iustitia  et  sanctitate  veritatis,  Restat  ergo 
ut  solum  distinguantur  secundum  ordinem  ad  operationem.  Non 
tamen  ad  operationem  consideratam    quoad    modum  superna- 

turalitatis,  quia  eiusmodi  ratio  reduceretur  ad  praeeedentem. 
Ergo  ad  operationem  consideratam  quoad  substantiam  actus. 
Operatio  autem  quoad  substantiam  actus,  speciem  habet  ab 
obiecto.  Ergo  a  primo  ad  ultimum,  necesse  est  ut  virtutes 
infusae  non  alio  modo  inter  se  distinguantur,  quam  secundum 
obiecta  ad  quae  specialem  inclinationem  conferunt  iuxta  supe- 
rius  praemissa  c.  2,  §  1. 

2.  Quod  virtutes  infusae  multiplicantur,  non  sicut  poten- 
tiae  secundum  generales  rationes  obiectorum,  sed  secundum 
speciales  rationes  eorumdem.  Et  quod  nihilominus  una  ea- 
demque  virtus  infusa  adhuc  potest  ad  multa  se  extendere 
secundum  quod  haec  multa  ad  unam  specialem  rationem 
obiecti  ordinem  habent. 

Per  prius  adverte  quod  non  oportet  nunc  inquirere  quae- 
nam  sit  obiectorum  distinctio  cui  respondet  distinctio  poten- 
tiarum.  Namid  unum  intendimus,  neutpe  quod  obiecta  secundum 
quae  accipitur  distinctio  et  multiplicatio  virtutum  infusarum, 
non  habent  illam  maximam  generalitatem  quae  in  obiectis 
potentiarum  perspicitur,  sed  necessario  consistunt  in  certis 
specialibus  differentiis.  Et  hoc  constat  evidenter,  quia  in  la- 
titudine  eorum  ad  quae  potentiae  se  extendunt,  continentur 
multa  quae  obiectum  virtutis,  praesertim  supernaturalis,  ne- 
quaquam  esse  possunt.  Insuper  virtutes  multiplicantur  in  una 
eademque  potentia,  sicut  charitas  et  spes  et  pleraeque  virtutes 
morales  infusae  in  una  eademque  voluntate.  Quod  profecto 
non  contingeret  si  obiecta  a  quibus  virtutum  illarum  distinctio 
sumitur,  in  quadam  indeterminata  generalitate  esset  constituta. 

Id  tamen  non  impedit  quin  una  virtus  ad  plures  actus, 
etiam  specie  difFerentes,  se  extendat.  Nam  hic  valet  generalis 
doctrina  S.  Thomae  de  habitibus  in  1-2,  Q.  54,  a.  4,  ubi 
docet  quod  etsi  obiectum  habitus  se  habeat  ad  obiectum  po- 
tentiae  sicut  speciale  ad  generale,  adhuc  tamen  habitus  pro- 
portionatur  conditioni  potentiae,  cui  supervenit  ut  perfectio 
suo  perfectibili.  Proportionatur  autem  conditioni  potentiae,  quia 
sicut  potentia  se  extendit  ad  multa  comprehensa  sub  generali 
aliqua  ratione  obiectiva,  adeoque  ad  omnes  actus  specie  diver- 

sos,  quibus  possunt  attingi  obiecta  particularia  generalem  hanc 
rationem  participantia  (1),  ita  virtus  infusa  se  extendit  ad 
multa  ordinem  habentia  ad  unam  specialem  obiecti  rationem. 
«  Habitus  ad  operationem  ordinatus  de  quo  nunc  principaliter 
«  intendimus,  est  perfectio  quaedam  potentiae.  Omnis  autem 
«  perfectio  proportionatur  suo  perfectibili.  Unde  sicut  potentia, 
«  cum  sit  una,  ad  multa  se  extendit  secundum  quod  conve- 
«  niunt  in  uno  aliquo,  id  est  in  generali  quadam  ratione  obiecti, 
«  ita  etiam  habitus  ad  multa  se  extendit  secundum  quod  ha- 
«  bent  ordinem  ad  aliquod  unum,  puta  ad  unam  specialem 
«  rationem  obiecti.  Si  igitur  consideremus  habitum  secundum 
«  ea  ad  quae  se  extendit,  sic  inveniemus  in  eo  quamdam  mul- 
«  tiplicitatem.  Sed  quia  illa  multiplicitas  est  ordinata  ad  ali- 
«  quid  unum  ad  quod  principaliter  respicit  habitus,  inde  est 
«  quod  habitus  est  qualitas  simplex,  non  constituta  ex  plu- 
«  ribus  habitibus,  etiamsi  ad  multa  se  extendat.  Non  enim 
«  unus  habitus  se  extendit  ad  multa  nisi  in  ordine  ad  unum 
«  ex  quo  habet  unitatem  ». 

Et  hoc  modo  unus  idemque  habitus  fidei  v.  g.  se  extendit 
ad  omnes  assensus  qui  cum  fide  divina  connectuntur,  sive 
sint  praeparativi  ad  ipsum  fidei  actum,  ut  iudicium  credibili- 
tatis,  sive  sint  condueentes  ad  convenientem  et  tutam  fidei 
conservationem,  sicut  assensus  in  ea  omnia  quae  etsi  in  se 
non  revelata,  ab  Ecclesia  tamen  proponuntur  pro  securitate 
et  custodia  commissi  depositi,  adeoque  ad  fidem  divinam  se 
habent  instar  muri  et  antemuralis,  ut  dicitur  Is.  XXVI-1.  Si- 
mili  item  ratione  habitus  spei  se  extendit  ad  actum  amoris 
concupiscentiae  erga  Deum,  a  quo  amore  provenit  et  derivat 
ipse  formalis  spei  theologicae  actus,  et  sic  de  aliis,  ut  per 
sequentia  videbitur.  Atque  hinc  tandem  procedit  communis 
distinctio  inter  principalem  uniuscuiusque  virtutis  infusae  actum, 
et  alios  actus  qui  ad  principalem  referuntur. 

(1)  Sicut  intelleetus  se  extendit  a<l  ea  omnia  quae  comprehenduntur 

sub  ratione  veri,  vel  reaJiter  vel  apparenter  tantum,  et  ad  omnes  modos 

quibus  verum  attingi  potest,   puta  per  scientiam,  per  fidem,  per  opinionem. 

Et  similiter  voluntas  ad  ea  quae  quoiibet  modo  clauduntur  in  latitudine 

boni  in  cor-imuni.  Et  sic  proportionaliter  de  aliis. 

Sed  ^quoniam  obiecta  a  quibus  virtutes  infusae  suam  multi- 
plicationem  habent,  singulaeque  ex  ipsis  propriam  rationem 
clistinctivam  atque  specificam,  sunt  obiecta  quae  dicuntur  for- 
malia ;  rursus  quia  non  uno  tantum  modo  formale  obiectum 
dici  et  accipi  solet,  ideo  remanet  ultimo  declaranda  sequens 
assertio. 

3.  Quod  virtutis  species  est  ab  obiecto  formali  prout 
formale  dicitur  a  forma  totius,  et  ideo  non  debet  repeti  tan- 
tum  a  motivo,  verum  etiam  a  speciali  ratione  materiae  circa 
quain  unaquaeque  virtus  infusa  principaliter  occupatur. 

Hic  recurrit  observatio  facta  in  materia  de  peccatis  (1). 
Ceite  cum  dicuntur  actus  morales  specificari  ab  obiectis,  ne- 
mini  dubium  erit  quin  oporteat  sumere  obiecta  formaliter  ut 
pertinentia  ad  ordinem  morum,  non  vero  mere  materialiter 
secundum  quod  extra  hunc  ordinem  considerantur  in  esse 
physico,  id  est  naturae.  Obiectum  autem  secundum  formali- 
tatem  moralitatis  acceptum  recte  dicitur  formale  obiectum 
a«itus  moralis  seu  humani  in  quantum  huiusmodi.  Sed  iam 
circa  hoc  nomen  obiectum  formale,  valde  necessaria  occurrit 
introducenda  distinctio.  —  Quandoque  enim  formale  dicitur 
a  forma  totius,  et  sic  opponitur  ei  quod  est  extra  rationem 
moralem  obiecti,  utpote  penitus  indifferens  ad  eius  honesta- 
tem  vel  inhonestatem ;  ut  si  dicas  quod  obiectum  formale 
furti  est  res  aliena  prout  ablata  domino  rationabiliter  invito; 
obiectum  vero  materiale,  ager  vel  domus  vel  pecunia,  aut  si 
quid  aliud  eiusmodi.  Et  si  formale  obiectum  sic  accipiatur, 
evidens  est  quod  specificatio  actus  moralis  nunquam  est  ab 
obieeto  materiali.  —  At  formale  obiectum  dicitur  etiam  a 
forma  partis,  et  sic  non  opponitur  ei  quod  est  extra  rationem 
moralitatis,  sed  omnino  intra,  quamvis  istud  posterius  mate- 
rialiter  comparetur  ad  ipsum,  ut  medium  ad  finem,  vel  ut  quod 
attingitur  ad  motivum  propter  quod  attingitur.  Semper  enim 
finis  se  habet  ad  medium  ut  forma,  et  similiter  motivum  ad 
id  quod  motivo  substat,  quia  format    et    perficit  obiectum  in 

(1)  T>2  r.atura  et  ratione  peecati  personalis,  Thes.  3,  ad  3 

ratione  termini  actus  voluntarii.  Et  hoc  sensu  accipiendo  for- 
male,  manifestum  est  quod  specificativum  actus  moralis  non 
sumitur  a  solo  formali  obiecto,  sed  etiam  a  materiali,  quamvis 
principaliter  a  formali.  Hinc  exempli  causa  multum  refert  ad 
speciem  actus  moralis,  sitne  res  quae  furto  aufertnr,  res  sacra 
vel  non,  etiamsi  motivum  non  varietur.  Hinc  etiam,  ubi  vel 
solum  medium  est  inhonestum,  specialem  inde  inhonestatem 
actus  moralis  trahat  necesse  est,  sicut  contingit  in  eo  qui  fu- 
ratur  ab  subveniendum  pauperi,  atque  ita  porro. 

Haec  iam  facile  possunt  praesenti  materiae  applicari  quia 
in  obiecto  virtutis  formaliter  inquantum  huiusmodi,  specialis 
illa  ratio  quae  considerari  debet,  non  est  a  motivo  solo.  Finge 
enim  Deum  revelare  alicui  res  non  excedentes  humanae  scien- 
tiae  ordinem;  et  revelare  eas  absque  ullo  respectu  ad  super- 
naturalem  linem  vitae  aeternae,  quasi  humani  magistri  pure  et 
simpliciter  supplentem  vices  :  certo  sane  certius  esset  magna 
differentia  inter  obiectum  ndei  quae  huic  revelationi  debere- 
tur,  et  obiectum  lidei  theologicae  quod  de  facto  nobis  propo- 
nitur.  DifFerentiam  autem  dico  non  pure  materialem  seu  omnino 
adiaphoram,  sicut  est  differentia  pecuniae  vel  agri  in  obiecto 
furti,  sed  differentiam  etiam  formalem  prout  nunc  de  formali 
loquimur,  quia  non  est  eadem  bonitatis  ratio  in  credendo  ea 
quae  sunt  non  apparentia,  et  ad  res  sperandas  spectantia,  ut 
loquitur  Apostolus  ad  Heb.  XI- 1,  vel  in  credendo  ea  quae  in 
ordine  rerum  humanarum  per  se  continentur,  et  in  eodem  ex 
hypothesi  undequaque  clauderentur.  Et  tamen  ex  parte  motivi 
quod  est  Dei  revelantis  auctoritas,  nulla  prorsus  esset  diffe- 
rentia.  Simili  quoque  modo,  bona  creata  qua  talia  a  J)eo  spe- 
randa  absque  ullo  respectu  ad  aliquid  aliud,  non  facerent  idem 
obiectum,  formaliter  loquendo  de  obiecto  in  ordine  virtutis,  ac 
bonum  ipsum  divinum  ut  per  Dei  adiutricem  omnipotentiam 
in  futura  beatitudine  haberi  possibile.  Et  tamen  iterum,  ex 
parte  solius  motivi,  seu  ex  parte  eius  cui  spes  in  quantum 
huiusmodi  inniteretur,  nullum  discrimen  occurreret. 

Quare,  sicut  in  obiecto  visus  exempli  causa,  recte  distin- 
gueres  primo  obiectum  pure  materiale,  puta  corpus    quod  ab 

omnibus  communiter  sensibus  percipitur ;  tum  deinde  obiectum 
materiale  formaliter  sumptum  sub  illa  speciali  ratione  sub  qua 
ad  sensum  visus  refertur  et  per  eum  attingitur,  puta  corpus 
qua  coloratum ;  ac  demum  tertio  obiectum  pure  formale,  puta 
lumen  quod  facit  corpus  visibile  in  actu,  seseque  habet  solum 
ut  ratio  videndi :  ita  proportionaliter  in  obiecto  virtutis  in- 
fusae  de  quo  nunc  sermo.  Nam  in  obiecto  fidei  v.  g.,  consi- 
deratur  primo  obiectum  pure  materiale,  puta  veritas  sub  ge- 
nerali  ratione  veritatis.  Et  dico  pure  materiale,  quia  nihil 
adhuc  signatur  quod  ad  fidem  theologicam  proprie  pertineat, 
cum  veritas  ut  talis  commune  obiectum  sit  circa  quod  versari 
potest  et  visio,  et  scientia,  et  fides  etiam  humana.  Considera- 
tur  deinde  obiectum  materiale  formaliter  sumptum  secundum 
specialem  rationem  quam  fides  iheologica  respicit.  Et  sic  est 
veritas  non  qualiscumque,  sed  ordinem  naturalis  rationis  exsu- 
perans,  quam  revelavit  Deus  in  ordine  ad  futuram  sui  visio- 
nem.  Consideratur  denique  obiectum  pure  formaley  seu  motivum 
fidei  theologicae  quod  est  Dei  revelantis  suprema  auctoritas. 
Apparet  autem  quod  etsi  specificativum  virtutis  nequaquam 
esse  possit  ab  obiecto  sub  prima  eius  consideratione,  adhuc 
tamen  ab  eo  est  sub  consideratione  media.  Sic  enim  materiale 
simul  et  formale  recte  diceretur;  materiale  quidem  per  ordinem 
ad  motivum  a  quo  informatur,  formale  vero  in  quantum  exhibet 
specialem  rationem  quae  per  specialem  actus  virtuosi  modum 
attingitur.  Porro,  ubicumque  in  decursu  huiusce  tractatus  oc- 
curret  sermo  de  obiecto  materiali,  intelligendum  erit,  nisi  aliter 
notetur,  obiectum  materiale  hoc  ultimo  modo  acceptum.  Et 
vocari  etiam  posset  formale  quod,  per  oppositionem  sidformale 
quo.  vel  propter  quod,  ut  suis  locis  videbitur. 

Hactenus  de  ratione  distinctionis  supernaturalium  habituum 
tum  a  se  invicem,  tum  ab  acquisitis  habitibus  bonis;  nam  de 
ratione  distinctionis  ab  acquisitis  habitibus  malis  nulla  sane 
poterat  exoriri  quaestio.  Inspiciendum  tamen  superest  an  et 
quomodo  cum  ipsis  vitiis  in  uno  eodemque  subiecto  virtutes 
infusae  quandoque  possint  esse  simul,  et  ad  hoc  ponitur  ultimum 
huius  generalis  prolegomeni  capitulum. 

IV. 

DE  COMPOSSIBILITATE  VEL  INCOMPOSSIBILITATE 
LNTUSOKUM  HABITUUM  CUM  ACQUISITIS  HABITIBUS  MALIS 

Supponitur  in  praesenti  quod  virtutes  omnes  supernaturales 
statim  infunduntur  homini  in  ipsa  iustificatione,  idque  lege 
quadam  universali  quae  nullam  patitur  exeeptionem.  Suppo* 
nitur  quoque,  nihil  frequentius  accidere  quam  quod  iustifice- 
tur  homo  (sive  cum  simplici  attritione  in  sacramento,  sive  per 
actum  perfectae  contritionis  extra  sacramentum),  post  multa 
opera  mala  quae  vitiosos  habitus  post  se  reliquerunt.  Suppo- 
nitur  demum,  huiusmodi  habitus  vitiosos  tam  longo  tamque 
diuturno  operum  exercitio  acquisitos  et  radicatos,  nequaquam 
in  momento  destrui,  vi  paucorum  actuum  qui  ad  reconcilia- 
tionem  cum  Deo,  ac  per  hoc,  ad  iustificationem  requiruntur 
et  sufficiunt.  Atque  hinc  creatur  difficultas  intelligendi  quo- 
modo  in  uno  eodemque  homine  possit  esse  exempli  gratia,  in- 
fusa  virtus  fidei  simul  cum  acquisito  vitio  incredulitatis,  in- 
fusa  virtus  temperantiae  cum  acquisito  vitio  luxuriae,  et  sic 
de  aliis.  In  unoquoque  enim  genere  contraria  sese  mutuo  ex- 
pellunt,  et  fieri  omnino  nequit  ut  de  eodem  circa  idem  virtus 
simul  et  vitium  cum  veritate  praedicetur.  Sed  omnia  clarescent 
ex  duplici   observatione. 

Prima  observatio  est,  quod  si  sermo  sit  de  habitibus  acqui- 
sitis  sub  ratione  virtutis  vel  vitii,  necesse  est  in  eis  distin- 
guere  materiale  et  formale.  Materiale  est  ipsa  physica  inclinatio 
ad  actus  vel  bonos  vel  malos,  quam  praecedens  operum  repe- 
titio  generavit  et  post  se  reliquit.  Pormale  vero  est  perseve- 
rans  liberae  voluntatis  adhaesio  ad  obiecta  praedictorum  actuum 
quoniamhaec  continuata  cordis  adhaesio  est,  quae  habitum  per- 
ficit  ac  determinat  in  esse  morali  sive  vitii  sive  virtutis.  Et 
sane  quisquis  post  multa  opera  mala,  puta  in  genere  luxuriae 
vel  gulae  vel  irae,  etc,  ad  meliorem  frugem  revertitur,  et  prae- 
cedentia  sua  errata  sincero  corde  retractat,  non  abolet  qui- 
dem  uno  hoc  retractationis  actu  physicam  propensionem  quam 

in  anteacta  vita  contraxit,  sed  tamen  iam  aufert  id  omne  unde 
propensio  illa  formalem  vitii  rationem  induerat.  Unde  vitium 
remanet  solummodo  quoad  sui  materiale  in  quodam  destructio- 
nis  statu,  et  fere  aequiparari  potest  pravis  inclinationibus  quae 
a  natura  ex  temperatione  corporis  quandoque  exoriuntur. 
Quod  autem  de  acquisito  vitio  dicitur,  eodem  quoque  modo 
de  acquisita  virtute  valet.  Ipsa  enim  cadit  a  formali  esse  vir- 
tutis,  statim  ac  homo  plena  et  perfecta  deliberatione  sese  a 
bono  eius  voluntarie  avertit.  et  ad  malum  oppositum  conver- 
titur.  Et  haec  prima  observatio  sit.  —  Altera  vero  est  quod 
loquendo  de  acquisitis  habitibus  malis  secundum  physicam 
eorum  entitatem,  sic  non  proprie  contrarietatem  habent  ad 
habitus  per  se  infusos,  quia  non  in  eodem  genere  conveniuntr 
nec  eumdem  inclinationis  modum  formalitsr  conferunt,  ut  osten- 
sum  est  supra  in  cap.  2  §  1,  ubi  omnia  fuerunt  sufficienter 
declarata. 

His  igitur  praemissis,  dicendum  in  primis  quod  nulla  vir- 
tus  infusa  potest  esse  simul  cum  formali  vitio  quod  ei  oppo- 
nitur.  Et  ratio  sumenda  est  ex  dictis  cap.  2  §  2.  Nam  si  omnis 
infusa  virtus  per  contrarium  mortale  peccatum  ipso  facto  sta- 
tim  destruitur,  consequens  sane  est  ut  nonnisi  cum  peccati 
retractatione  restituatur.  Nusquan  ergo  adest  in  sensu  compo- 
sito  conversionis  liberi  arbitri  ad  malum  virtuti  oppositum, 
a  qua  quidem  conversione  acquisitus  habitus  malus  in  esse 
vitii  formatur.  At  vero  potest  esse  simul  cum  materiali  vitii 
nondum  perfecte  destructo,  quia  ut  dicitur  in  IV,  D.  14  Q.  2, 
a.  2  ad  4um :  «  Virtus  infusa  et  acquisita  non  sunt  eiusdem 
«  speciei.  Unde  cum  habitus  ex  frequentia  operum  peccati  ge- 
«  neratus  virtuti  acquisitae  contrarius  sit,  non  contrariatur  di- 
«  recte  virtuti  infusae,  quae  habet  oppositionem  ad  peccatum 
«  ex  parte  illa  qua  est  ofTensa  Dei.  Unde  non  oportet  quod 
«  statim  virtutibus  infusis  restitutis,  habitus  vitiorum  totaliter 
«  tollantur,  quamvis  impediantur  et  etiam  diminuantur  » . 

Et  iam  flnis  imponitur  generali  prolegomeno  de  habitibus 
et  virtutibus.  Sequitur  nunc  disputatio  de  singulis  categoriis 
magis  in  speciali. 


DE  SINGULIS  INFUSORUM  HABITUUM 

CATEGORIIS 

(Ia-IIae,  Qq.  62-70). 

Haec  disputatio  in  duas  partes  principales  ultro  dividitur. 
Agendum  in  prima  de  proprie  dictis  virtutibus,  quae  ut  su- 
pernaturalis  activitatis  principia  nobis  infunduntur.  In  altera 
de  donis  per  quae  passive  nos  habemus  ad  Spiritum  Sanctum 
instigantem  et  moventem,  iuxta  illud  Apostoli :  Quicumque 
Spiritu  Dei  aguntur,  ii  sunt  filii  Dei. 

C APUT  PRIMUM 

DE  VIRTUTIBUS  PROPRIE  DICTIS 

Dictum  est  supra  in  prooemio,  quod  infusa  activitatis  prin- 
cipia  in  ordine  ad  finem  supernaturalem,  respondent  princi- 
piis  operativis  tam  congenitis  quam  studio  et  exercitio  acqui- 
rendis  in  ordine  ad  naturalem.  Id  quidem  ex  analogia  inter 
naturam  et  gratiam  quamubique  servatam  videmus.  Dictum  est 
praeterea,  quod  inter  principia  operationum  ex  propria  natura 
homini  convenientium,  primo  loco  veniunt  intellectus  et  vo- 
luntas  prout  versantur  circa  finem  totius  humanae  vitae,  se- 
cundo  autem  loco  habitus  virtutum  acquisiti,  quibus  homo 
bene  disponi  debet  circa  ea  quae  sunt  ad  finem.  Dictum  est 
tandem,  quod  potentiis  operativis  in  quantum  circa  naturalem 
finem  occupantur,  proportionaliter  respondent  virtutes  theolo- 

gicae;  habitibus  vero  acquisitis  conferentibus  bonam  habitu- 
dinem  quoad  ea  quae  sunt  in  finem,  virtutes  morales  infusae. 
De  his  ergo  per  ordinem  nunc  dicendum  occurrit,  adhuc  tamen 
sub  communi  quadam  consideratione,  antequam  singularum 
in  individuo  monographia  instituatur. 


Quaest.  LXIL 

DE  VIBTUTIBUS   THEOLOGICIS 

In  hac  quaestione  tria  facit  S.  Thomas.  Primo  tractat  de 
existentia  virtutum  theologicarum,  secundo  de  numero,  tertio 
de  ordine.  Omnia  autem  in  una  propositione  comprehendere 
placet,  ut  sequitur. 

THESIS  I. 

Veritas  est  theologice  certissima,  existere  virtutes  per  se 
infusas,  saltem  theologicas.  Quae  ideo  hoc  nomine  censentur, 
quia  a  solo  Deo  supra  naturae  ordinem  eausatae,  et  sola  Dei 
revolatione  innotescentes,  ipsum  Deum  habent  pro  obiecto. 
Quae  etiam  sunt  determinate  tres,  ordine  generationis  actuum 
hoc  modo  enumerandae :  fides,  spes,  et  charitas. 

Praesupponitur  nunc  ex  tractatu  de  gratia,  certum  esse, 
sin  minus  certitudine  fidei  definitae,  at  saltem  certitudine 
theologica  cui  sine  gravissima  temeritate  nemo  refragari  pos- 
set,  hominem  formaliter  iustificari  per  qualitatem  creatam  in- 
formantem  et  ad  modum  habitus  inhaerentem,  quae  nomine 
sanctificantis  gratiae  communiter  appellatur.  Constat  ex  de- 
cretis  Tridentini,  Sess.  6,  cap.  7,  ubi  enumerans  iustificatio- 
nis  causaSj  Concilium  docet  quod  «  unica  formalis  causa  est 
«  iustitia  Dei,  non  qua  ipse  iustus  est,  sed  qua  nos  iustos 
«  facit ;  qua  videlicet  ab  eo  donati  renovamur  spiritu  mentis 
«  nostrae,  et  non  modo  reputamur,  sed  vere  iusti  nominamur 
«  et  sumus  ».  Tum  can.  11:   «  Si  quis    dixerit  homines    iusti- 

«  ficari,  vel  sola  imputatione  iustitiae  Christi,  vel  sola  pecea- 
«  torum  remissione,  exclusa  gratia  et  charitate  quae  in  cordi- 
«  bus  eorum  per  Spiritum  Sanctum  diffundatur,  atque  illis 
«  inhaereatj  aut  etiam  gratiam  qua  iu9tificamur  esse  tantum 
«  favorem  Dei,  anathema  sit  ».  Quibus  in  verbis  multi  vi- 
dent  formalem  definitionem  circa  existentiam  gratiae  in  ra- 
tione  qualitatis  sive  habitus  animam  permanenter  informantis. 
Inter  quos  primum  obtinet  locum  ipse  Catechismus  Concilii, 
Part.  2,  de  bapt.  n.  50,  ubi  sic  ait :  «  Est  autem  gratia,  que- 
« madmodum  Tridentina  Synodus  ab  omnibus  credendum, 
«  poena  anathematis  proposita,  decrevit,  non  solum  per  quam 
«  peccatorum  fit  remissio,  sed  divina  qnalitas  in  anima  inhae- 
«  rens,  ac  veluti  splendor  quidam  et  lux  quae  animarum  no- 
«  strarum  maculas  omnes  delet,  ipsasque  animas  pulchriores 
«  et  splendidiores  reddit.  Atque  id  ex  sacris  litteris  aperte 
«  colligitur.  cum  gratiam  effundi  dicant,  eamque  Spiritus  Sancti 
«  pignus  soleant  appellare  ».  Alii  tamen  considerantes  nihil 
•aliud  per  decreta  Concilii  directe  excludi  nisi  errorem  Pro- 
testantium  adserentium  iustificationem  fieri  per  meram  impu- 
tationem  extrinsecam  meritorum  Christi,  seclusa  omni  reali 
«et  ontoiogica  animae  immutatione,  non  concedunt  quod  ibi 
formaliter  definiatur  exsistentia  gratiae  creatae  habitualis,  ab 
actibus  et  motionibus  Dei  in  animam  condistinctae.  Conce- 
dunt  nihilominus,  Concilium  eas  adhibuisse  formulas  in  decla- 
randa  contra  haereticos  veritate  catholica,  quae  nullam  ha- 
beant  plausibilem  expositionem  extra  eam  quae  est  in  intel- 
lectu  omnium  probatorum  theologorum ;  adeoque  existentiam 
gratiae  sanctificantis  in  sensu  supradicto,  esse  de  iis  veritatibus 
quae  etsi  nondum  expresse  definitae,  non  sine  ingenti  teme- 
ritate  a  quoquam  aut  negari  aut  in  dubium  adduci  possunt. 
Hoc  igitur  praesupposito  fundamento  quod  alias  ex  Scri- 
pturis  et  Patrum  traditione  sufncienter  fuit  declaratum  primum 
omnium  theologica  veritas  de  existentia  virtutum  infusarum 
in  genere  et  theologalium  in  specie,  ex  positivis  revelationis 
fontibus  adserenda  et  demonstranda   est. 

§.  1. 


I.  —  Sunt  duo  praecipua  loca  in  Scripturis  N.  T.  ex  qui- 
ims  virtutum  infusarum  existentia  aperte   colligitur. 

Primus,  et  in  superioribus  iam  pluries  summatim  comme- 
moratus,  habetur  in  2  Petr.  1-3,  seq.  Quemadmodum,  inquit, 
Deus  per  Christum  omnia  nobis  divinae  virtutis  suae  quae  ad 
vitam  et  pietatem  faciunt,  maxima  et  pretiosa  nobis  promissa 
donavit,  ut  per  haec  efficiamini  divinae  consortes  naturae,  fu- 
gientes  eius  quae  in  mundo  est  concupiscentiae  corruptionemr 
sic  vos  vicissim  curam  omnem  subinferentesy  ministrate  infide 
vestra  virtutem,  in  virtute  autem  scientiam,  id  est  prudentiam, 
in  scientia  autem  abstinentiam,  in  abstinentia  autem  patien- 
tiamj  in  patientia  autem  pietatemj  in  pietate  autem  amorem 
fraternitatis ,  in  amore  autem  fraternitatis  charitatem. 

Equidem  haec  Scripturae  auctoritas  per  prius  de  habituali 
gratia  rectissime  intelligitur.  Et  sane,  divinae  naturae  consor- 
tium  ex  Christi  Redemptoris  meritis  nobis  collatum,  in  qua- 
dam  intrinseca  et  permanenti  habitudine  necessario  dicendum 
est  consistere.  Neque  enim  consors  alicuius  naturae  dici  ullo 
modo  posset,  qui  solum  transeunter  et  ab  extrinseco  movere- 
tur  ad  actus  huic  naturae  congruos,  interim  vero  non  haberet 
in  se  inhaerentem  formam  per  quam  ipsamet  participaretur. 
Iure  igitur  meritoque  semper  intellexerunt  theologi,  signifi- 
cari  ibi  inhaerens  et  habituale  donum  a  Deo  nobis  infusum 
quo  deiformes  efficimur:  omnia  intelligendo  iuxta  declaratio- 
nes  in  Prolegomeno  c.  2  §  1  praemissas. 

Nunc  vero,  praeter  habitum  substantivum  per  quem  for- 
malissime  habetur  divinae  naturae  participatio,  esse  quoque 
habitus  operativos  ei  proportionatos,  atque  ex  divina  pariter 
infusione  causatos,  ibidem  edocemur.  Et  duplici  quidem  modo 
revelatio  virtutum  infusarum  in  hac  auctoritate  dicenda  est 
contineri.  —  Primo  virtualiter,  ex  hoc  ipso  quod  inditum  nobis 
consortium  divinae  natur^e  adseritur.  Nam  etsi  nihil  signan- 
ter  et  directe  haberetur  de  virtutum  habitibus,  adhuc  tamen 

recte  colligeretur  earum  existentia,  eo  quod  natura  qua  talis, 
ut  saepe  insinuatum,  tota  est  ad  operationem  ordinata,  et  ita 
quidem  ut  unicuique  naturae  propriarum  ordo  facultatum, 
propriaque  agendi  principia  semper  respondeant.  Ergo  et  na- 
turam  divinam  in  nobis  participatam  correlativae  potentiae 
consequantur  necesse  est,  ac  per  hoc,  ex  infusione  formae 
deificantis  ultro  deducitur  ulterior  veritas  virtutum  quibus  se^ 
cundum  acceptam  deiformitatem  operari  valeamus.  —  At  non 
virtualiter  tantum,  verum  etiam  formaliter  earumdem  virtutum 
existentia  censenda  est  hoc  loco  revelata.  Etenim  maxima  et 
pretiosa  promissa  nobis  donata,  non  in  uno  tantum  consi- 
stunt,  sed  comprehendunt  omnia  quae  ad  viiam  et  pietatem 
faciunt,  utique  secundum  quod  congruit  infuso  consortio  di- 
vinae  naturae  de  quo  hic  sermo.  Ad  vitam  autem  et  pietatem, 
id  est  ad  opera  pietatis  sic  acceptae,  non  faciunt  potentiae 
mere  naturales,  non  facit  evolutio  cuiuslibet  seminis  in  homi- 
nis  natura  praeexistentis,  sed  solum  activitas  ordinis  supe- 
rioris.  Unde  dicendum  quod  maxima  et  pretiosa  dona  ad  con- 
sortium  naturae  divinae  pertinentia,  directe  etiam  divinas  sive 
infusas  virtutes  designant,  eo  vel  magis  quod  post  commen- 
clata  dona  praedicta  a  Deo  nobis  collata,  fideles  exhortatur 
Petrus  ut  vicem  rependant,  deducendo  in  usum  per  coopera- 
tionem  liberi  arbitrii  id  quod  acceperunt,  nihilque  aliud  com- 
memorat  nisi  opera  virtutum  quae  novae  in  Christo  creatu- 
rae  sunt  convenientia:  fidei  videlicet,  prudentiae,  abstinentiae, 
patientiae,  pietatis,  et  charitatis. 

Alius  quoque  locus  in  praesenti  materia  classicus,  est  in 
1  Cor.  XIII,  8-13  :  Charitas  nunquam  excidit,  sive  prophe- 
tiae  evacuabuntur,  sive  linyuae  cessabunt,  sive  scientia  destrue- 
tur.  Ex  parte  enim  cognoscimus  et  ex  parte  prophetamus ; 
cum  autem  venerit  quod  pevfectum  esty  evacuabitur  quod  ex 
parte  est.  Cum  essem  parvulus  loquebar  ut  parvulus,  sapie- 
bam  ut  parvulus,  cogitabam  ut  parvulus ;  quando  autem  fa- 
ctus  sum  viry  evacuavi  quae  erant  parvuli.  Videmus  nunc 
per  speculum  et  in  aenigmatey  tunc  autem  facie  ad  faciem ; 
nunc  cognosco  ex  parte,  tunc  autem  cognoscam  sicut  et  cogni- 

tus  sum.  Nunc  autem  manent  fides,  spes,  charitas,  tria  haeCj 
maior  autem  horum  ent  charitas. 

Hoc  in  loco  commendat  Apostolus  charitatis  excellentiain 
eiusque  perpetuitatem.  Et  primo  (vers.  8-10)  comparationem 
facit  cum  gratiis  gratis  datis  quae  dantur  in  aliorum  utilita- 
tem,  et  dabantur  potissimum  in  principio  Ecclesiae,  quando 
adhue  erat  plantanda  fides.  In  his  enumerat  donum  prophe- 
tiae,  donum  linguarum,  necnon  et  sermonem  scientiae,  de  qui- 
bus  iam  egerat  in  capite  superiori,  asserens  omnia  haec  eva- 
cuanda  in  futuro  saeculo,  in  quo  non  erunt  amplius  homines 
ad  fidem  reducendi,  sed  remoto  omni  defectu,  removebuntur 
quoque  adiutoria  pro  statu  imperfectionis  provisa,  charitate 
interim  nusquam  excidente.  Tum  (vers.  11-13)  instituit  com- 
parationem,  non  iam  cum  donis  quae  sunt  in  utilitatem  alio- 
rum,  sed  cum  donis  in  propriam  cuiusque  salutem  collatis 
durante  praesenti  vita,  quam  etiam  assimilat  aetati  infantili 
per  respectum  ad  futuram  gloriam  ubi  erit  maturitas  virili- 
tatis.  Nominat  autem  fidem,  spem,  et  charitatem,  tria  haec^ 
inter  quae  maiorem  edicit  charitatem,  utpote  quae  sola  iterum 
mansura  sit  superstes  in  aeternum.  Sed  iam  de  his  tribus 
quaeritur  quid  sint. 

In  primis  sunt  quaedam  ad  oeconomiam  supernaturalem 
manifestissime  pertinentia.  Considerantur  enim  in  homine  in- 
teriori  seu  spirituali,  per  gratiam  evocato  ad  visionem  Dei. 
Et  licet  hunc  spiritualem  hominem  distinguat  Apostolus  in 
parvulum  et  virum  pro  diverso  statu  viae  et  termini,  seu 
gratias  inchoatae  et  consummatae,  non  ideo  alius  atque 
alius  ordinis  illa  sunt  quae  ei  competunt  sive  in  infantia 
sive  in  virilitate,  sed  differunt  sicut  imperfectum  a  perfecto. 
Et  cum  imperfectio  sit  de  ipsa  essentiali  ratione  fidei  et  speir 
non  autem  de  ratione  charitatis,  hinc  est  quod  fides  et  spes 
dicuntur  manere  pro  solo  tempore  spiritualis  infantiae,  cha- 
ritas  vero  inde  commendatur,  quod  ipsa  non  excidet,  nequi- 
dem  cum  venerit  quod  perfectum  est,  et  evacuabitur  quod  ex 
parte  est.  —  Pertinent  praeterea  tria  haec  ad  oeconomiam 
status  viae   regularem,   constantem,    atque    ordinariam.  Unde 

dicitur  de  eis  :  Nunc  autem  manent,  idque  «  ad  differentiaro 
«  charismatuui  quae  nequidem  hoc  saeculo  durante  permanent 
«  omnino,  ut  annotatum  est  a  Graecis  :  nam  donum  linguarum 
«  iam  olim  cessat,  prophetia  paucorum  est,  miraculorum  gratia 
«  paucissimi  praediti  sunt,  donum  quoque  scientiae  non  omni- 
«  bus  necessarium  est  ;  at  ista  tria,  fides,  spes,  charitas,  hac 
«  vita  durante,  simpliciter  (1)  ».  —  Pertinent  denique  ad  oeco- 
nomiam  operum  quae  ex  parte  nostra  in  vita  spirituali  requi- 
runtur,  et  de  quibus  praecepta  gravissima  imponuntur  omni- 
bus  et  singulis,  uti  ex  innumeris  et  notissimis  Scripturae  locis 
evidenter  constat. 

His  nunc  praesuppositis,  unum  de  duobus  necessario  di- 
cendum  est.  Vel  fides,  spes,  charitas,  tria  haec  quae  ab  Apo- 
stolo  dicuntur  manere  in  praesenti,  nominant  habitus  vel  no- 
minant  actus.  Si  nominant  habitus,  utique  habitus  qui  super- 
naturalium  actuum  principia  exsistant,  ac  per  hoc,  virtutes 
ordinis  supernaturalis  quae  nullam  aliam  originem  habere  pos- 
sunt  praeter  infusionem  divinam,  ut  conceditur  ab  omnibus, 
et  satis  constat  ex  dictis  in  Prolegomeno  c.  2  §  2.  Si  vero 
nominant  actus,  certe  supernaturales  actus  in  statu  viae  iugi- 
ter  atque  ordinario  exercendos,  ut  supra  notatum  est.  Et  ideo 
ad  exsistentiam  infusorum  habituum  statim  legitima  trahitur 
consequientia,  idque  ex  universali  legi  previdentiae  quam  enun- 
ciat  S.  Thomas  in  1-2,  Q.  110,  a.  2,  his  verbis :  «  Non  est  con- 
«  veniens  quod  Deus  minus  provideat  his  quos  diligit  ad  su- 
«  pernaturale  bonum  habendum,  quam  creaturis  quas  diligit 
«  ad  bonum  naturale  habendum.  Creaturis  autem  naturalibus 
«  sic  providet,  ut  non  solum  moveat  eas  ad  actus  naturales, 
«  sed  etiam  largiatur  eis  formas  et  virtutes  quasdam  quae  sunt 
«  principia  actuum,  ut  secundum  seipsas  inclinentur  ad  huius- 
«  modi  motus.  Et  sic  motus  quibus  a  Deo  moventur,  fiunt 
«  creaturis  connaturales  et  faciles,  secundum  illud  Sap.  VIII-1: 
«  Et  disponit  omnia  suaviter.  Multo  igitur  magis  illis  quos 
«  movet   ad    consequendum    bonum    supernaturale    aeternum, 

(1)  Estius  in  h.  1. 

«  infundit  aliquas  formas  seu  qualitates  supernaturales  secun- 
«  dum  quas  suaviter  et  prompte  ab  ipso  moveantur  ad  bo- 
«  num  aeternum  consequendum  ».  Ubi  vides  quomodo  actus 
supernaturales  fidei,  spei,  et  charitatis,  prout  in  praesenti  vita 
iugiter  et  de  lege  plane  ordinaria  exercendi,  nequaquam  ca- 
dere  possint  sub  suavi  Dei  providentia,  quin  ad  eos  ponantur 
infusa  principia  intrinseca,  habitualiter  animae  inhaerentia. 
Proinde,  etiamsi  locutiones  ab  Apostolo  adhibitae  possent  in 
summo  rigore  de  actibtis  explicari,  (quamquam  nemo  negabit 
eas  esse  ad  significandos  habitus  multo  magis  aecommodatas, 
ut  sunt  istae,  manent,  nunquam  excidit),  adhuc  tamen  corre- 
spondentes  virtutes  importarent  tanquam  logice  connexas, 
easque  inferrent  facili  ratiocinio  eruendas. 

Sed  iam  huic  demonstrationi  omnimoda  accedet  firmitas  ex 
doctrina  Conciliorum,  in  qua  uno  eodemque  tenore  tam  ha- 
bitualis  gratiae  quam  infusarum  virtutum  exsistentia  asseritur. 

II.  —  Certe  Tridentium  Sess.  6,  post  declaratum  cap.  6 
modum  praeparationis  ad  iustificationem,  qui  modus  in  actibus 
fidei,  timoris,  spei,  poenitentiae,  aliisque  eiusmodi  totus  con- 
sistit,  statim  cap.  7  subdit :  «  Hanc  dispositionem  seu  prae- 
«  parationem  iustificatio  ipsa  consequitur,  quae  non  est  sola 
«  peccatorum  remissio,  sed  et  sanctificatio  et  renovatio  inte- 
«  rioris  hominis  per  voluntariam  susceptionem  gratiae  et  do« 
«  norum  ».  Atqui  susceptio  gratiae  et  donorum  aliquid  con- 
distinctam  est  ab  iis  in  quibus  consistebat  praeparatio,  id  est 
ab  actibus.  Oportet  ergo  ut  nihil  aliud  sit  quam  susceptio  do- 
norum  permanentium,  et  instar  habituum  animae  inhaeren- 
tium.  At  forte  dubium  tibi  erit  quid  praecise  per  dona  illa 
gratiae  adiuncta  debeat  intelligi.  Prosequens  igitur  Concilium, 
causasque  iastificationis  enumerans,  finalem,  efficientem,  meri- 
toriam,  instrumentalem,  pervenit  demum  ad  causam  formalem 
in  qua  specialiter  insistit,  ut  errorem  evertat  Protestantium 
de  iustificatione  p3r  imputationem  extrinsecam,  tum  addit : 
«  Quamquam  enim  nemo  possit  esse  iustus  nisi  cui  merita 
«  passionis  D.  N.  I.  C.  communicantur,  id  tamen  in  hac^impii 
«  iustificatione  fit,  dum  eiusdem  sanctissimae  passionis  merito 

«  per  Spiritum  Sanctum  charitas  Dei  diffunditur  in  cordibus 
«  eorum  qui  iustificantur,  atque  ipsis  inhaeret.  Unde  in  ipsa 
«  iustificatione,  cum  remissione  peccatorum  haec  omnia  simul 
«  infusa  accipit  homo  per  I.  C.  cui  inseritur,  fidem,  spem,  et 
«  charitatem  ».  Ubi  signanter  determinat  quaenam  illa  dona 
«  sint,  utique  permanentia  atque  inhaerentia,  de  quibus  supra 
dixerat :  per  susceptionem  gratiae  et  donorum.  —  Rursus  de 
fide  docens  quod  nisi  ad  eam  spes  accedat  et  charitas,  neque 
unit  perfecte  Christo,  neque  corporis  eius  vivum  membrum 
efficit :  «  Hanc  fidem,  inquit,  ante  baptismi  sacramentum  ex 
«  apostolorum  traditione  catechumeni  ab  Ecclesia  petunt, 
«  cum  petunt  fidem  vitam  aeternam  praestantem  ».  Sed  fides 
quae  per  baptismum  datur,  non  alia  esse  potest  quam  fides 
habitualis,  id  est  virtus  seu  habitus.  Nam  si  de  actu  fidei  sermo 
sit,  praesupponitur  sane  ad  baptismum,  et  est  conditio  in 
adulto  necessaria  ut  fructuosum  sit  sacramentum.  Denique  non 
censetur  catechumenus  petere  id  cum  quo  iam  habito  ad  sa- 
crum  fontem  accedit.  —  Tandem  nova  sumitur  confirmatio  ex 
eodem  Tridentino  Sess.  6,  cap.  15  et  cap.  28,  ubi  docet  gra- 
tiam  iustificationis  amitti  per  quodcumque  mortale  peccatum, 
non  tamen  fidem  nisi  per  infidelitatem,  et  hanc  fidem  nuae 
remanet  amissa  gratia,  esse  veram  fidem.  Ubi  nomine  fidei 
necessario  intelligitur  aliquid  inhaerens,  et  quod  vere  maneat 
in  peccatore.  Ita  fere  Lugo  de  fide,  Disp.  9,  Sect.  3.  Unde  a 
primo  ad  ultimum,  attenta  doctrina  Tridentini,  de  certitudine 
theologica  exsistentiae  infusarum  virtutum  non  remanet  omnino 
dubitandi  locus. 

Neque  huic  certitudini  ullo  modo  obstant  anteriores  aucto- 
ritates  Innocentii  III  in  cap.  Maiores  de  baptismo,  vel  Con- 
cilii  Viennensis  in  Clementina  de  Summa  Jrinitate,  in  qua 
sic  legitur  :  «  Quia  quantum  ad  effectum  baptismi  in  parvulis, 
«  reperiuntur  doctores  quidam  theologi  opiniones  contrarias 
«  habuisse,  quibusdam  ex  ipsis  dicentibus,  per  virtutem  bap- 
«  tismi  parvulis  quidem  culpa  remitti,  sed  gratiam  non  con- 
«  ferri,  aliis  e  contra  asserentibus  quod  et  culpa  eisdem  in 
«  baptismo   remittitur,  et  virtutes  ac  informans  gratia  infun- 

«  duntur  quoad  habitum,  etsi  non  pro  illo  tempore  quoad  usum: 
«  Nos  autem  attendentes  generalem  efficaciam  mortis  Christi 
«  quae  per  baptisma  applicatur  pariter  omnibus  baptizatis, 
«  opinionem  secundam  quae  dicit  tam  parvulis  quam  adultis 
«  conferri  in  baptismo  informantem  gratiam  etVirtutes,  tanquam 
«  probabiliorem  et  dictis  sanctorum  et  doctorum  modernorum 
«  theologiae  magis  consonam  et  concordem,  sacro  approbante 
«  eoncilio,  duximus  eligendam  ».  Quo  ex  loco  forsitan  alicui 
videri  posset,  doctrinam  de  infusarum  virtutum  exsistentia  non 
ita  certam  oecumenico  concilio  fuisse,  utpote  quae  tanquam 
probabilior  duntaxat  ab  eo  eligatur.  —  Sed  ad  hoc  in  primis 
dieo,  nullam  exinde  conclusionem  fore,  etiamsi  verum  esset 
quod  hic  supponitur.  Neque  enim  necesse  est  ut  omnis  veritas 
nunc  tandem  eliquata  et  unanimi  consensu  recepta,  eamdem 
semper  habuerit  in  Ecclesia  Dei,  etiam  ante  institutum  exa- 
men,  certitudinem.  Nam  hoc  pertinet  ad  progressum  in  do- 
ctrina  revelata  sano  modo  intellectum,  quod  quaedam  sint  e 
statu  implicitae  continentiae  in  fidei  deposito  ad  explicitam 
ac  distinctam  agnitionem  decursu  temporis  educenda,  alia  qui- 
dem  citius,  alia  vero  tardius,  secuudum  congruentias  et  oppor- 
tunitates  quas  novit  ille  Spiritus  veritatis  qui  cum  apostolis 
eorumque  successoribus  iuxta  infallibilem  Christi  promissionem 
manet  in  aeternum.  Non  esset  autem  inconveniens  si  in  hoc 
genere  inveniretur  quoque  doctrina  de  infusis  virtutum  habi- 
tibus.  Et  universim  loquendo,  impossibile  est  ut  praeiudicet 
certitudini  doctrinae  in  posteriori  quodam  concilio  clare  pro- 
positae,  nota  probabilitatis  in  anteriori  documento  eidem  forte 
affixa.  Omnibus  igitur  modis  nulla  foret  pro  adversario  con- 
clusio.  —  Verum  dico  nunc  secundo,  probabilitatis  notam,  sive 
in  declaratione  Patrum  Viennensium,  sive  in  decretali  Inno- 
centii  III  ubi  supra,  nequaquam  afficere  sententiam  de  infusa- 
rum  virtutum  exsistentia,  sed  quod  longe  diversum  est,  solam 
quaestionem  de  earum  infusione  in  parvulis.  «  In  capite  Maio- 
«  res,  inquit  Lugo  de  fide,  Disp.  9,  Sect.  3,  quaestio  proposita 
«  est  de  baptismo  pa/vulorum,  an  haberet  aliquem  effectum. 
«  Ad  quod  respondet  Pontifex  (Innocentins  III),  utique  habere 

«  effectum  remissionis  peccati,  licet  adhuc  sub  lite  sit  inter 
«  Doctores,  an  parvulis  infunderentur  virtutes,  quibusdam  ne- 
«  gantibus  et  quibusdam  concedentibus,  quianimirum,  licet  de 
«  adultis  nemo  dubitaret,  de  parvulis  tamen  dubitabant,  eo 
«  quod  in  eis  otiosae  forent  virtutes  pro  illo  statu.  Deinde 
«  in  Concilio  Viennensi  quod  multo  post  tempore  celebratum 
«  est,  venit  iterum  eadem  quaestio,  an  parvulis  infundantur 
«  virtutes  in  baptismo  sicut  in  adultis.  Et  Concilium  simul 
«  cum  Pontifice  eligit  ut  probabiliorem  sententiam  affirmati- 
«  vam,  et  ut  sactorum  ae  theologorum  testimoniis  magis  con- 
«  sonam.  Ubi  nullo  modo  dicitur  sententiam  concedentem  adul- 
«  tis  infundi  hos  habitus  esse  probabiliorem,  haec  enim  ut 
«  certa  omnino  supponebatur  *  sed  sententiam  quae  dicit  par- 
«  vulis  etiam  sicut  et  adultis  conferri  in  baptismo  gratiam  et 
«  virtutes  ».  Et  ideo  auctoritas  ista,  nedum  specie  etiam  tenus 
in  contrarium  afferri  possit,  positive  plane  argumento  est  quan- 
tum  ad  veritatem  quae  sola  a  nobis  nunc  agitatur(l). 

(1)  Ad  parvulos  quod  attinet,  obiter  hie  nota  quod  sententiia  quao 
soluro  ut  probabilior  a  Concilio  Viennensi  eligebatur  ad  plenum  unani- 
mis  eonsensus  robur  iam  dudum  perducta  est,  ita  ut  post  decreta  Tri- 
cientini  nullum  perseverantis  controversiae  vestigium  appareat,  etl  pe- 
nitus  repudiata  sit  sententia  illorum  veterum  qui  contra  sentiebant.  Nota 
insuper,  theologos  illos  errasse  quidem,  sed  non  ita  enormiter  sicut  prima 
frontfe  videri  posset.  Errabant  primo  circa  remissionem  culpae,  ponentes 
eam  posse  separari  ab  infusione  gratiae,  non  tamen  sicut  Protestantes 
qui  postea  introduxerunt  iustificationem  per  meram  imputationem  extrin- 
secam  meritorum  Ohristi,  quin  reatus  peccati  intrinsecus  aboleat/ur.  Er- 
rabant  praeterea  circa  naturam  habituum,  existimantes  habitus  virtutum 
exsistere  non  posse  antequam  valeant  in  usum  deduci,  et  hac  de  causa 
effectum  baptismi  in  infantibus  non  satis  assequebantur.  Minime  tamen 
existimandum  est,  consequens  fuisse  in  opinione  eorum,  quod  baptizati 
in  infantia  nunquam  ex  baptismo  obtinerent  gratiam  et  virtutes.  Com- 
munis  enim  tunc  erat  doctrina  de  causalitate  sacramentorum  disposi- 
tjiva,  in  qua  id  quod  immediate  confert  baptismus,  non  est  nisi  chara- 
cter.  Character  autem  est  causa  proxima  ultimi  effectus  gratftae,  vel  sta- 
tim  vel  postea  tantum  habendae,  secundum  quod  vel  nullus  adest  obex 
vel  e  eontra  adest  et  postea  removetur.  Itaque  error  erat  in  eo  quod  opi- 
nabantur  obicem  ad  gratiam  et  virtutes  esse  carentiam  usus  rationis.  Cae- 

Habeatur  ergo  loco  fundamenti  in  theologia  certissimi,  esse 
infusos  virtutum  habitus,  qui  animae  in  Christo  regeneratae 
proprium  ornamentum  sunt.  Nunc  autem  istae  virtutes  infusae, 
vel  exclusive  val  certe  principaliter  illae  sunt  quae  dicuntur 
iheologicae,  et  statim  quid  eo  nomine  veniat  accurate  exponen- 
dum  est. 

§  2. 

Docet  S.  Thomas  in  praesenti,  art.  1  in  corpore,  quod  vir- 
tutes  theologicae  dicuntur  ex  obiecto,  ex  causa,  et  ex  modo 
innotescendi,  videlicet :  «  Tum  quia  habent  Deum  pro  obiecto, 
«  inquantum  per  eas  recte  ordinamur  in  Deum  ;  tum  quia  a 
«  solo  Deo  nobis  infunduntur ;  tum  quia  sola  divina  revela- 
«  tione  in  Sacra  Scriptura  huiusmodi  virtutes  traduntur  ».  In 
quibus  verbis  Angelici  duo  veniunt  inquirenda. 

Et  primo  occurit  dubium,  quomodo  tres  conditiones  assi- 
gnatae  se  habeant  ad  invicem.  Dico  autem,  primam  conditio- 
nem  secundum  quam  virtutes  istae  dicuntur  habere  pro  obiecto 
Deum,  utique  ut  finem  supernaturalem(l),  esse  non  modo  princi- 
palem,  verum  etiam  per  se  sufficientem.  Est  principalis,  quia 
aliae  duae  sunt  communes  omnibus  vititutibus  supernaturalibus, 
absque  distinctione  theologicarum  et  non  theologicarum.  Est 
quoque  per  se  sufficiens,  quia  a)ias  duas  secum  necessario 
trahit,  et  sine  illis  esse  omnino  nequit.  Et  re  quidem  vera,  si 
qua  virtus  habeat  pro  obiecto  Deum  eecundum  quod  finis  est 
supernaturalis,  eo  ipso  a  solo  Deo  infusa  dicatur  oportet, 
quoniam  respectu  supernaturalium  nullus  est  habitus  acquisi- 
tus  seu  naturalis,  cui    conveniat  virtutis  nomen   et  ratio,  ut 

terum  concedebant  gratiam  et  virtutes  vi  baptismi  conferri,  remoto  obice 
illo  vel  per  mortem,  vel  per  regularem  perventum  ad  annos  discretionis. 
(1)  Sicut  hoc  nomen  theologia  simpliciter  et  sine  addito  dictum,  com- 
muni  usu  consecratum  est  ad  designandam  scientiam  de  Deo,  non  prout 
Deus  ex  principiis  naturaliter  notis  nobis  innotescit,  sed  ex  principiis  su- 
pernaturalis  revelationis :  ita  proportione  quadam,  virtus  theologica  sem- 
per  accipitur  in  ordine  ad  Deum  prout  finis  est  excedens  proportionem 
cuiuscumque  naturae  creatae. 

dictum  est  in  Prolegomeno  c.  3  §  6.  Et  rursus,  si  qua  sit  virtus 
per  se  a  Deo  infusa,  nullo  alio  modo  innotescere  potest  quam 
revelatione  divina,  quia  nec  in  seipsa,  nec  in  suis  causis  aut 
effectibus  cadit  sub  naturali  nostra  scientia  seu  experientia. 
Non  in  seipsa  quidem,  quia  hoc  modo  nullus  habitus  a  nobis 
videtur  aut  cogniscitur  unquam.  Non  in  causis,  quia  virtutis 
infusae  causa  est  occultissima.  Non  denique  in  effeetibus,  id 
est  per  actus,  quia  actus  qua  supernaturales,  seu  in  quantum 
necessarium  exposcunt  principii  supernaturalis  intluxum,  neque 
immediate  neque  mediate  per  conscientiae  testimonium  inno- 
tescunt.  Cadunt  equidem  sub  conscientia  nostra  actus  forma- 
liter  considerati  ut  motus  in  obiecta ;  semper  enim  conscimus 
quid  prosequimur,  quid  intelligimus,  quid  volumus,  ct  propter 
quid.  At  non  ita  est  de  modo  entitativo  eorum,  puta  an  sint 
spirituales  vel  non  spirituales,  supernaturales  vel  non  super- 
naturales.  Nam  modus  entitativus  innoteseit  solum  ex  condi- 
tione  obiecti  quod  per  actum  attingitur  :  quatenus  si  obiectum 
tale  est  ut  non  possit  attingi  nisi  per  actum  talis  quidditatis, 
haec  ipsa  quidditas  medio  ratiocinio  cognoscatur ;  si  autem 
potest  attingi  per  actum  tam  unius  quam  alterius  modi,  ipse 
modus  necessario  subtrahatur  a  nostra  cognitione.  Et  sic  est 
de  obiectis  supernaturalibus  actuum  viae,  ut  dictum  est  supra. 
Unde  quoad  supernaturalitatis  modum  iidem  illi  actus  fugiunt 
notitiam  nostram,  et  ex  consequenti,  ne  per  suos  quidem  effe- 
ctus  virtutes  supernaturales  naturaliter  innotescunt,  sed  sola 
divina  relatione  in  Sacra  Scriptura  traduntur  (1).  —  Sic  igitur 


(1)  Nota  hic  differentiam  maxime  observandam  inter  spiritualitatem 
et  supernaturalitatem.  Nam  etsi  neutra  sit  per  conscientiam  directe  at- 
testata,  tamen  ex  his  quae  conscientia  refert,  spiritualitas  actus  ope  ra- 
tiocinii  innotescit;  quod  de  supernaturalitate  dici  nequit.  Etenim  in  idem 
formale  obiectum  non  poflest  facultas  spiritualis  et  facultas  organica,  et 
ideo,  referente  conscientia  actum  in  sua  habitudine  ad  obiectum,  ratio- 
cinando  deducimus  an  actus  guerit  elicitus  per  potentiam  intrinsece  ab 
organo  dependentem,  vel  secus.  Et  hic  est  processus  a  philosophis  usi- 
tatus  in  quaestione  de  animae  spiritualitate.  Quia  vero  in  idem  obie- 
ctum  formale  potest  et  potentia  naturalis  nude  sumpta,  et  potentia  per 

patet  quomodo  duae  posteriores  conditiones  virtutis  theologicae 
a  S.  Thoma  assignatae,  necessario  consequuntur  ad  primam, 
et  in  ea  implicite  continentur. 

Aliud  quoque  dubium  esse  posset  circa  obiectum  de  quo 
nunc  sermo,  cum  dicitur  virtus  theologica  habere  Deum  pro 
obiecto :  an,  scilicet  sermo  sit  de  formali,  an  de  materiali,  an 
de  utroque  simul.  Sed  modo  te  referas  ad  ea  quae  praemissa 
sunt  in  Prolegomeno  c.  3  §  2,  quaestio  ista  facilem  habebit 
solutionem.  Si  enim  per  obiectum  formale  intelligas  formale 
dictum  a  forma  partis,  id  est  formale  propter  quod,  sic  non 
dixisti  satis.  Si  autem  intelligas  formale  dictum  a  forma  totius 
quatenus  includit  etiam  materiale  ut  determinatum  ad  specia- 
lem  rationem  materiae  actus  virtuosi,  sic  recte  reposuisti  in 
Deo  proprium  ac  distinctivum  theologicae  virtutis  obiectum. 
Quanquam  non  omnino  eadem  sit  et  motivi  et  materialis  obiecti 
conditio.  Nam  motivum  adaequate  est  in  divino  attributo.  Sed 
ad  obiectum  materiale  possunt  quasi  secundario  pertinere  res 
etiam  creatae,  secundum  quod  ad  Deum  aliquem  habent  or- 
dinem,  ut  per  sequentia  explicabitur.  «  Non  est  neeessarium, 
«  inquit  Suarez  de  grat.  1.  6,  c.  8,  ut  solus  Deus  sit  adae- 
«  quate  materia  virtutis  theologicae,  nam  potest  etiam  circa 
«  res  creatas  tanquam  circa  materialia  obiecta  immediate  ope- 
« rari,  ut  charitas  diligit  proximum,  et  spes  auxilia  divina 
«  sperat,  et  fides  multas  veritates  creatas  credit.  S"olum  ergo 
«  necessarium  est  ut  inter  obiecta  immediata  virtutis  theolo- 
«  gicae  contineatur  Deus,  sitque  principale  obiectum  ad  quod 
«  caetera  referuntur.  Et  in  hac  conditione  sic  explicata  theo- 
«  logi  conveniunt  ». 

Haec  quidem  de  notione  virtutum  theologalium.  Nunc  autem 
nullo  opus  est  speciali  argumento  quo  earum  exsistentia  com- 
probetur,  quia  omnia  documenta  in  superiori  parte  allata,  vel 
ad   eas    explicite    referuntur  (1),  vel    certe    iilas    principaliter 

gratiam  elevata,  nequidem  ratiocinando  deducimus  an  sit  actus  super- 
nafluralis  vel  naturalis,  quia  id  quod  datur  a  conscientia  non  amplius 
suppeditat  sufficiens  fundamentum. 

(1)  1  Cor.  XIII;  Trid.  Sess.  6,  c.  7,  etc. 

respiciunt.  Et  sane  si  quae  virtutes  exsistant  consequentes 
naturam  divinam  in  nobis  participatam,  cuique  evidens  erit, 
praecipuas  saltem  ex  eis  habere  pro  obiecto  Deum,  in  quem 
tota  huius  novae  naturae  intentio  vergit.  Sed  iam  de  earum 
numero  maior  esse  posset  dubitandi  ratio. 

§9 
O. 

Dicendum  autem,  virtutes  theologicas  esse  tres,  et  non 
plures.  Ad  cuius  evidentiam  faciunt  primo  argumenta  ex  po- 
sitivis  fontibus  desumpta,  quae  congerit  et  breviter  exponit 
Suarez  1.  6  de  gratia,  c.  8,  hoc  modo. 

De  virtutibus  theologalibus  loquens  Paulus,  I  Cor.  XIII-13, 
dixit :  Nunc  autem  manent...  tria  haec.  Ubi  etsi  non  expres- 
serit  nomen  virtutis  theologicae.  in  specie  nominat  fidem 
et  spem  et  charitatem,  de  quibus  dubium  non  est  quin  circa 
Deum  versentur  tamquam  circa  proprium  obiectum.  Et  dicens 
esse  tria,  dicit  esse  distincta,  quia  non  ita  numerantur  nisi 
quae  distinguuntur.  Praeterquam  quod  ibidem  ait  fidem  esse 
posse  sine  eharitate,  quod  etiam  tradit  Tridentinum  Sess.  6, 
can.  28,  et  e  converso  manere  in  patria  habitum  charitatis 
sine  habitu  fidei;  ergo  sunt  distincti  habitus  et  virtutes.  Idem- 
que  argumentum  fieri  potest  de  spe,  quae  manet  in  peccatore 
non  habente  charitatem,  et  potest  amitti  sine  fide,  ut  postea 
dicetur,  et  denique  eodem  modo  quo  fides  et  charitas,  venit 
in  numerum.  Sunt  ergo  tria  distincta,  et  ideo  recte  et  catho- 
lice  dicuntur  tres  virtutes  theologales.  —  Quod  autem  non 
sint  plures,  idem  Paulus  satis  significavit,  specialiter  tria  no- 
minando,  nam  illa  praecisa  numeratio  excludit  numerum  maio- 
rem.  Et  per  illum  numerum  eiiam  significavit  haec  tria  ha- 
bere  inter  se  peculiarem  similitudinem  vel  unitatem  genericam 
in  qua  ab  aliis  virtutibus  distinguantur,  quae  non  potest  esse 
alia  nisi  quae  explicatur  nomine  virtutis  theologicae.  Ergo 
sub  illo  genere  plures  species  non  sunt.  Et  in  hoc  sensu  Au- 
gustinus  in  Enchiridio  dixit  substantiam  religionis  christianae 

in  his  tribus  consistere  (1).  Et  simili  modo  Gregorius  Magnus 
distinguens  virtutes,  tres  theologales  et  quatuor  cardinales 
numerat  (2).  Et  alibi  ait,  fidem,  spem,  et  charitatem  esse  no- 
stras  munitiones,  quas  si  habere  negligamus,  hostilibus  insi- 
diis  patemus.  Et  ad  hunc  modum  sancti  de  his  tribus  virtu- 
tibus  communiter  loquuntur,  et  communi  traditione  ac  consensu 
Ecclesiae  numerus  iste  receptus  est.  —  Haec  Suarez  1.  c. 

Argumento  quoque  theologico  idem  confinnatur.  Nam  Deus 
finis  supernaturalis  comparatur  ad  nos,  vel  sub  ratione  veri, 
vel  sub  rationi  boni.  Si  sub  ratione  veri  excedentis  naturale 
lumen,  sic  est  obiectum  fidei  quae  subiectatur  in  intellectu. 
Si  sub  ratione  boni,  vel  consideratur  secundum  quod  est  sum- 
mum  bonum  nostrum  in  supernaturali  beatitudine  consequen- 
dum,  et  sic  est  obiectum  spei.  Vel  secundum  quod  est  summum 
bonum  absolutum,  in  communicatione  eiusdem  vitae  amicabi- 
liter  propter  se  amandum,  et  sic  est  obiectum  charltatis  quae 
haud  secus  ac  spe,  subiectatur  in  voluntate.  Et  non  relinqui- 
tur  alius  modus  actus  virtuosi  qui  versetur  immediate  circa 
Deum,  quia  non  sunt  in  anima  spirituales  potentiae  sub  aliis 
rationibus  attingentes  obiecta  sua, 

Recte  ergo  tres  virtutes  theologicae  numerantur,  et  non 
plures.  De  ordine  vero  earum  nota  quod  non  est  sermo  de 
ordine  infusionis,  quia  omnes  tres  simul  infunduntur.  Sed  est 
sermo  de  ordine  quo  comparantur  secundum  naturalem  habi- 
tudinem  respectivorum  actuum  ad  invicem.  Ordo  enim  virtu- 
tum  pensandus  est  ex  actibus,  sicut  et  ordo  potentiarum  quae 
simul  in  anima  conereantur.  Porro  alius  est  ordo  perfectionis 
in  quo  praecellit  charitas,  iuxta  Apostolum  1  Cor.  XIII- 13  ; 
alius  vero  ordo  generationis  in  quo  imperfectum  est  perfecto 
prius.  Et  sic  prior  est  fides  consistens  in  adhaesione  ad  ve- 
rum,  quam  praesupponit  affectio  boni ;  subsequitur  spes  per 
quam  quis  disponitur  ad  perfecte  amandum,  ac  denique  ultima 
omnium  incedit  charitas.  —  Superest  ut  praecipua  argumenta 
quae  incontrarium  occurrere  possent,  dissolvantur. 

(1)  August.  Enchirid.  c.  3-4. 

(2)  Greg.  M.  1.  1  moral.  c.  27;  1.2,  c.  49,  etc. 

Dices  primo  :  Virtus  religionis  est  virtus  distincta  a  jide, 
spe,  et  charitate.  Sed  habet  etiam  Deum  pro  obiecto.  JErgo 
virtutes  iheologicae  sunt  saltem  numero  quatuor. 

Respondeo:  Dist.  miri,  Habet  Deum  pro  obiecto  immediato 
sive  materiali  sive  formali,  nag.  Pro  obiecto  mediato,  seu  ve- 
rius  pro  fine  cui,  conc.  Et  hoc  non  est  satis  ad  virtutem 
theologicam.  Nempe  obiectum  materiale  virtutis  religionis  est 
exhibitio  honoris,  sive  protestatio  submissionis  et  reverentiae. 
Obiectum  vero  formale  est  ratio  debiti,  sive  specialis  hone- 
stas  tribuendi  cuique  suum  ;  quo  fit  ut  haec  virtus  sit  virtus 
moralis,  et  pars  potentialis  iustitiae,  ut  declarat  S.  Thomas 
in  2-2,  Q.  81.  Quando  ergo  dicitur  quod  obiectum  cultus 
vel  adorationis  est  Deus,  oportet  intelligere  obiectum  cui  de- 
fertur  honor  ad  quem  immediate  terminatur  actus  adorantis. 
Sicut  etiam  quando  dicitur  quod  adorationis  ratio  est  divina 
excellentia,  oportet  intelligere,  non  quidem  formale  obiectum 
actus  adorandi,  nam  hoc  est  ratio  debiti  seu  iusti,  sed  id 
quod  causat  debitum,  et  ex  quo  debiti  honoris  determina- 
tur  modus  ac  mensura:  pro  quanto  scilicet  secundum  diver- 
sas  excellentias  diversi  etiam  honores  debentur.  «  Religio  est 
«  quae  Deo  debitum  cultum  affert.  Duo  ergo  in  religione  con- 
«  siderantur.  Unum  quidem  quod  religio  Deo  affert,  scilicet 
«  cultus,  et  hoc  se  habet  per  modum  materiae  et  obiecti  ad 
«  religionem.  Aliud  autem  est  cui  affertur,  scilicet  Deus  cui 
«  cultus  exhibetur;  non  quod  actus  quibus  Deus  colitur,  ipsum 
«  Deum  attingant,  sicut  cum  credimus  Deo,  credendo  Deum 
«  attingimus...  Affertur  autem  Deo  debitus  cultus,  in  quantum 
«  actus  quidam  quibus  Deus  colitur,  in  Dei  reverentiam  fiunt, 
«  puta  sacrificiorum  oblationes  et  alia  huiusmodi.  Unde  mani- 
«  festum  est  quod  Deus  non  comparatur  ad  virtutem  religio- 
«  nis  sicut  materia  vel  obiectum,  sed  sicut  finis.  Et  ideo  re- 
«  ligio  non  est  virtus  theologica,,  cuius  obiectum  est  ultimus 
«  finis,  sed  est  virtus  moralis,  cuius  est  esse  circa  ea  quae 
«  sunt  ad  finem  (1)  ». 

(1)  S.   Thom.,    2-2,   Q.   81,   a.   5. 
D*  Yirtutxbw  infusi»  8 

Dices  secundo:  Credere  est  actus  intellectus  moti  a  volun- 
tate  ad  assentiendum,  et  ideo  nequit  esse  in  anima  habituale 
principium  fidei  theologicae,  nisi  sit  aliquis  habitus  infusus 
tam  in  voluntate  quam  in  intellectu  :  in  intellectu  quidem  ad 
ipsum  formalem  fidei  actum,  in  voluntate  vero  ad  pium  cre~ 
dulitatis  affectum  quo  actus  fidei  imperatur.  Ergo  ad  fidem 
requiruntur  duae  distinctae  virtutes  duarum  diversarum  po- 
tentiarum,  quae  quidem  duabus  aliis  virtutibus  spei  et  chari- 
tatis  additae,  non  sinunt  virtutes  theologicas  in  ternario  nu- 
mero  consistere. 

Respondeo  esse  ibi  specialem  quaestionem  quae  infra  in 
disputatione  de  fide  examinabitur  (1).  Et  theologi  quidem  in 
duas  oppositas  sententias  abeunt,  aliis  asserentibus  existentiam 
istiiis  peculiaris  habitus  in  voluntate  ad  pium  credulitatis  af- 
fectum,  aliis  vero  negantibus,  quia  sentiunt  sufficere  habitum 
charitatis  per  quam  fides  operatur,  teste  Apostolo,  Gal.  V-6 ; 
ubi  autem  habitus  charitatis  per  accidens  deest,  suppleri  eius 
dcfectum  per  actuale  auxilium  ipsi  habitui  fidei  connaturaliter 
debitum.Interim  vero,  quacumque  sententia  admissa,nihii  sequi- 
tur  contra  praesentem  veritatem,  sive  quia  praedictus  habitus  non 
esset  theologicus,  utpote  qui  «  non  attingeret  immediate  Deum, 
«  sed  solum  mediante  actu  creato,  sicut  de  religione,  poeni- 
«  tentia,  et  similibus  virtutibus  dicimus  (2)  »;  sive  praesertim  quia 
non.  constitueret  virtutem  condistinctam  a  virtute  fidei.  Nam 
actus  piae  afFectionis  ad  credendum  non  est  perfectus,  nec 
ultimatus,  sed  se  habet  per  modum  viae  et  tendentiae  ad  actum 
fidei,  illumque  praecedit  tanquam  dispositio  vel  inchoatio 
illius  (3).  Et  quia  eadem  est  ratio  de  habitibus  ac  de  actibus, 
ipse  habitus  in  quadam  inchoatione  consisteret,  seque  toto  re- 
spiceret  habitum  in  intellectu  exsistentem,  cum  quo  per  modum 
unius  in  ratione  virtutis  adhuc  consideraretur. 

Dices  tertio  :    Virtus  thelogica  numerum  haberet,  vel  ab  obie- 

(1)S.   Thom.,   de  Verit.,  Q.   14,  a.   2  ad  4 
(2)  Suarez  de  gratia  1.  6,  c.  8,  n.  17. 
/3)Infra,  ad  Quaest.  4  de  fide 

cto  prout  consideratur  sicut  est  in  se,  vel  ab  obiecto  prout  di- 
versas  continet  formalitates  in  ordine  ad  nos.  Sed  si  dicatur 
primum,  theologica  virtus  non  erit  nisi  una,  cum  sit  Deus 
maxime  simplex.  Si  autem  dicatur  secundum,  oportebit  vivtutes 
iheologicas  multiplicari  secundum  attributa  seu  perfectiones 
quas  intellectus  noster  in  Deo  distinguit.  Alia  igitur  erit  virtus 
circa  Deum  in  quantum  est  verus,  alia  in  quantum  est  bonus, 
alia  in  quantum  est  iustus,  misericors,  injinitus,  aeternust 
immensus,  atque  ita  porro.  Nullo  igitur  modo  virtutes  theolo- 
-gicae  possunt  esse  determinate  tres. 

Respondeo  eligendo  secundum  disiunctivae  membrum  cum 
distinctione.  Virtutes  theologicae  habent  numerum  a  formalita- 
tibus  quae  in  Deo  utcumque  distingui  possunt,  neg.  A  forma- 
litatibus  quae  constituant  speciales  rationes  sub  quibus  Deus 
est  actu  humano  immediate  attingibilis,  conc.  Atqui  rationes 
istae  non  sunt  nisi  ratio  veri  quam  attingit  intellectus,  et 
ratio  boni  quam  attingit  voluntas.  Omnia  autem  attributa 
iustitiae,  misericordiae,  infinitatis?  etc,  vel  considerantur 
ut  constituta  sub  ratione  veri  et  boni  quod  est  Deus,  et 
tunc  non  inducunt  aliquam  multiplicationem  virtutum  theo- 
logicarum  praeter  illam  quae  superius  fuit  assignata,  ut 
constat.  Vel  considerantur  ut  causa  cuiusdam  specialis  hone- 
statis  creatae  circa  quam  versetur  actus  humanus,  et  tunc 
non  sunt  materia  virtutis  theologicae,  secundum  quod  dictum 
est  ubi  de  religione.  Sic  iustitia  Dei  causat  rationem  timendi, 
excellentia  rationem  colendi,  misericordia  ac  beneficentia  ra- 
tionem  gratias  agendi.  In  nullo  tamen  horum  actuum  compa- 
ratur  Deus  sicut  materia  vel  obiectum,  sed  solum  sicut  causa 
vel  finis. 

Dices  quarto:  Secundum  ordinem  potentiarum  est  ordo  vir- 
lutum.  Sed  fides  est  in  intellectu  secundum  quod  intellectus  mo- 
vetur  a  voluntate.  Ergo  cum  charitas  et  spes  in  voluntate  sint7 
jprioritatem  habere  debent  ordine  generationis  actuum,  et  sic 
fides  non  est  prima. 

Respondeo :  Dist.  mai.  Ordo  virtutum  est  secundum  or- 
pinem  potentiarum,    prout  potentiae  considerantur    ad    perfe- 

ctionem  sui  actus  comparatae,  conc.  Alio  modo,  neg.  Et  ratio 
est  quia  actus  virtutis  non  est  actus  qualiscumque,  sed  actus 
in  propria  saltem  linea  perfectus.  —  Nunc  ad  minorem  dico  : 
Fides  est  primo  in  intellectu  secundum  quod  intellectus  mo- 
vetur  a  voluntate  iam  habente  perfectionem  sibi  propriam  in 
actu,  neg.  In  proposito  vel  quadam  complacentia,  conc.  Et  ideo 
negatur  consequentia,  ad  cuiua  legitimitatem  oporteret  ut  spes 
vel  charitas  in  actu,  essent  necessariae  ad  fidem  imperandanu 
Hoc  autem  constat  esse  falsum,  quia  non  potest  affectus  in 
aliquo  firmari  per  amorem,  in  quo  intellectus  non  est  firmatus 
per  assensum,  sicut  etiam  non  potest  tendere  in  aliquid  per 
desiderium  absolutum,  quod  intellectus  non  sit  per  prius  asse- 
cutus.  Et  ideo,  etiamsi  homo  alliciatur  ad  credendum  per  hoc 
quod  apprehendit  fidem  ut  primam  inchoationem  futurae  beati- 
tudinis,  suificit  tamen  in  voluntate  quaedam  complacentia  ad 
bona  aeterna,  et  quoddam  propositum  sperandi  et  diligendi  illa, 
non  autem  potest  praerequiri  ipsa  spes  aut  charitas  in  actu 
formali.  Unde  fides  est  simpliciter  prior.  «  Cum  alicui  propo- 
«  nuntur  bona  aeterna,  inquit  S.  Thomas  in  III,  D.  23,  Q.  3, 
«  a.  4  ad  4um,  primo  vult  ea,  (id  est,  afficitur  quadam  com- 
«  placentia  in  eis),  secundo  vult  (id  est  proponit)  eis  inhae- 
«  rere  per  amorem,  et  tertio  vult  (id  est  proponit)  sperare  eay 
«  et  quarto  vult  credere  ea,  ut  credens  possit  iam  sperare  et 
«  amare  et  habere.  Unde  in  essendo  fides  prior  est  ». 

Et  de  exsistentia  ac  ratione  theologalium  virtutum  hacte- 
nus.  Sequitur  iam  consideratio  de  exsisteatia  ac  ratione  vir- 
tutum  moralium.  infusarum. 

Quaest.  LXIII. 
DB  VIRTUTIBUS  MOEALIBUS  IKFUSIS 

In  duobus  prioribus  huius  quaestionis  articulis  attingit 
S.  Thomas  quaedam  generalia  principia  qiiae  iam  fuerunt  in 
prolegomeno  satis  exposita.  Relinquuntur  ergo  exponendi  duo 
soli  articuli  posteriores,   ubi    traetat  de  iis  infusis  virtutibus 

quae  sunt  in  eodem  genere  analogo  cum  acquisitis,  iisdemque 
censentur  nominibus.  Quae  eliam  ad  quatuor  principales  re- 
ducuntur,  iuxta  illud  Sap.  VIII-7 :  Sobrietatem,  id  est  tempe- 
rantiam,  et  prudentiam  docet,  et  iustitiam,  et  virtutem,  id  est 
fortitudinem.  De  quibus  sit  sequens  propositio. 


THESIS  II. 

Sunt  quoque  virtutes  morales  per  se  infusae,  proportio- 
naliter  se  habentes  ad  theologicas  sicut  virtutes  morales 
acquisitae  ad  naturalia  principia  quibus  in  naturalem  finem 
homo  ordinatur.  Difterunt  autem  ab  acquisitis,  non  solum 
seeundum  ordinem  ad  naturam  divinam  participatam  quam 
consequuntur,  verum  etiam  secundum  ordinem  ad  formales 
rationes  obiectorum,  et  sola  excepta  prudentia  quae  in  in- 
tellectu  est,  caeterae  omnes  in  voluntate  tamquam  in  proprio 
subiecto  quoad  suam  substantiam  videntur  esse  reponendae. 

Virtus  moralis  generatim  est  virtus  exsistens  in  vi  appeti- 
tiva,  id  est  in  libera  voluntate,  vel  in  appetitu  sensitivo  se- 
cundum  quod  est  natus  a  libera  voluntate  moveri.  Huic  notioni 
congruunt  ea  quae  de  moralitate  dicta  sunt  in  tractatu  de 
peccatis,  tum  etiam  vocis  etymon  de  quo  S.  Thomas  in  1-2, 
Q.  58,  a.  1:  «  Dicitur  virtus  moralis  a  more,  secundum  quod 
«  mos  significat  quamdam  inclinationem  naturalem  vel  quasi 
«  naturalem  ad  aliquid  agendum.  Et  huic  significationis  moris 
«  propinqua  est  alia  significatio,  quae  significat  consuetudinem, 
«  nam  consuetudo  quodammodo  vertitur  in  naturam,  et  facit 
«  inclinationem  similem  naturali.  Manifestum  est  autem  quod 
«  inclinatio  ad  actum  proprie  convenit  appetitivae  virtuti, 
«  cuius  est  movere  omnes  potentias  ad  agendum.  Et  ideo  non 
«  omnis  virtus  dicitur  moralis,  sed  solum  illa  quae  est  in  vi 
«  appetitiva  ». 

Porro  in  ordine  naturali,  quod  mirum  alicui  esse  posset, 
nulla  recensetur  virtus  vi  appetitivae  superaddita  respectu 
ipsius    supremi    finis    humanae    vitae ;    nulla,    inquam,  corre- 

spondens  alicui  e  virtutibus  theologicis  supra  enumeratis.  Ratio 
autem  esse  videtur,  salvo  interim  meliori  iudicio,  quia  finis 
ibi  est  summum  bonum  prout  habens  ad  naturam  jproportio- 
nem  habitudinis,  et  quia  respectu  huius  boni  voluntas  per  se- 
metipsam,  id  est  ex  sibi  congenitis,  virtus  est  (1).  Quippe 
inclinatio  ad  summum  bonum  (ut  supra),  nec  minui  nec  au- 
geri  potest.  Et  si  a  rectitudine  tendentiae  in  ipsum  aberrari 
contingat,  hoc  non  est  ratione  insufficientis  dispositionis  in 
voluntate  exsistentis  per  ordinem  ad  ipsummet  summum  bonum 
secundum  se,  sed  vel  ratione  defectus  exsistentis  in  intelle- 
ctu  cui  perfectio  scientiae  et  sapientiae  non  est  naturaliter  in- 
dita,  vel  ratione  insufficientis  rectitudinis  appetitus  respectu 
mediorum  in  quibus  voluntas  praeter  rationis  regulam  sese 
implicans,  congenitam  illam  in  summum  bonum  inclinationem 
male  applicat,  et  male  applicando  a  vero  fine  deflectit.  Cae- 
terum  si  supponeretur  intellectus  habitu  sapientiae  perfectusr 
et  vis  appetitiva  instructa  habitibus  bene  disponentibus  circa 
media,  nihil  amplius  ad  perfectionem  hominis  secundum  quod 
homo  est,  posset  desiderari,  quoniam  in  sua  habitudine  ad  na- 
turalem  finem,  voluntas  per  se  considerata,  et  facta  abstra- 
ctione  ab  his  quae  formaliter  loquendo  sunt  per  accidens, 
potentia  est  ultimo  perfecta.  Quae  omnia  cohaerent  cum  do- 
ctrina  S.  Thomae  in   la  Part.   Q.  60,  a.  5,  ubi  docet  quod  na- 

(1)  Cf.  S.  Thonnam  in  1-2,  Q.  55,  a.  1.  Tum  Q.  56,  a.  6,  ubi  sio 

dicit :    « Curn   per   habitum   periiciatur   potentia   ad   agendum,   ibi   indiget 

€  potentia  habilu  perficiente  ad  beue  agendum,  ubi  ad  hoc  non  sufficit 

« propiia    ratio    potentiae.    Omnis    autem    potentiae    propria    ratio    atten- 

« ditur   in    ordine   ad   obiectuyn.   Unde    cum   obiectum    voluntatis    sit    bo- 

« num   rationis   voluntati   proportionatum,    quantum   ad   hoc   non    indiget 

« voluntas  habitu  perficiente.    Sed  si  quod    bonum    immineat    homini    vo- 

« lendum    quod    excedat    proportionem     voluntatis.    sivequantum     ad     to- 

«  tam  speciem  humanam,   sicut  bonum   divinum  quod  transcendit  limites 

« humanae   naturae,    sive    quantum    ad    individuum,    sicut    bonum    proxi- 

« mi.   ibi   valmitas   indiget   virtute.   Et   ideo   huiusmodi   virtutes   quae   or- 

« dinant   affcetum  hominis  in   Deum    (finem   supernaturalem)   vel   in   pro- 

«jximuni,   sunt   in   voluntate   sicut   in   subiecto,    ut   charitas,   iustiiia,    et 

«  huiasmodi ». 

turall  dilectione  angelus  et  homo  plus  et  principalius  diligit 
Deum  quam  seipsum.  Sequitur  enim  quod  sicut  non  indiget 
homo  speciali  habitu  ad  diligendum  naturaliter  semetipsum, 
ita  nec  ad  diligendum  naturaliter  Deum. 

Haec  itaque  videtur  esse  causa  cur  inter  virtutes  morales 
naturales  seu  acquisitas,  nulia  co.nputetur  habens  Deum  pro 
obiecto  immediato,  sed  omnes  proxime  versentur  circa  mate- 
riam  creatam,  videlicet  circa  ordinem  rationis  ponendum  in 
operationibus  et  passionibus  (1).  Et  sic  quatuor  enumerantur 
principales,  quae  eatenus  cardinales  dicuntur,  quatenus  in  eis 
tamquam  in  cardinibus  moralis  vita  volvitur  (2).  Praedictus 
enim  ordo  rationis  dupliciter  considerari  potest :  «  Uno  modo 
«  secundum  quod  in  ipsa  consideratione  rationis  consistit,  et  sic 
«  erit  una  virtus  principalis  quae  dicitur  prudentia.  Alio  modo 
«  secundum  quod  circa  aliquid  ponitur  rationis  ordo.  Et  hoc 
«  vel  circa  operationes,  et  sic  est  iustitia,  vel  circa  passiones, 
«  et  sic  necesse  est  esse  duas  virtutes.  Ordinem  enim  rationis 
«  necesse  est  ponere  circa  passiones,  considerata  repugnan- 
«  tia  ipsarum  ad  rationem,  quae  quidem  potest  esse  duplici- 
«  ter.  Uno  modo  secundum  quod  passio  impellit  ad  aliquid 
«  contrariam  rationi,  et  sic  necesse  est  quod  passio  repri- 
«  matur,  et  ab  hoc  denominatur  temperantia.  Alio  modo  se- 
«  cundum  quod  passio  retrahit  ab  eo  quod  ratio  dictat,  sicut 
«  timor  periculorum  vel  laboris,  et  sic  necesse  est  quod  homo 
«  firmetur  in  eo  quod  est  rationis  ne  recedat,   et  ab  hoc   de- 


(1)  Nota  hic  quo  sensu  distinctio  fiat  inter  operationes  et  passio- 
nes.  «  Operatio,  inquit  Caietanus  in  1-2,  Q.  60,  a.  2,  genus  est  ad  aetus 
« appetitus  sensitivi  qui  voeantur  passiones,  et  alias   operationes.   Et  ta- 

« men  operationes  aliae  ab  operatiombus  appetitus  sensitivi,  appropria- 
« verunt  sibi  operationis  nomen ;  et  contra,  passiones  distinguuntur  sub 
«  operationis  vocabulo,  ea  ut  puto  ratione,  quia  actus  appetitus  senspr 
« tivi  hoc  speciale  sortiti  sunt,  quod  passionem  corpoream  annexam 
«habent;  alii  vero  actus  hoc  non  exigentes,  in  communi  remanserunfc 
« vocabulo.  Sumitur  ergo  hic  operatio  non  communiter,  sed  ut  contra 
«  passionem  distinguitur  ». 

(2)  Cf.  Ambr.  1.5  in  Luc.  n.  62.  —  Greg.  Magn.  1.  2  Moral.  c.  49. 

«  nominatur  fortitudo  (1)  ».  Ubi  vides  quatuor  has  virtutes 
quae  omnium  aliarum  agmen  ducunt  sicut  capita  exercitus, 
>iliasque  omnes  sub  se  continent  ut  partes  potentiales,  non 
circa  finem,  id  est  Deum;  sed  circa  sola  media  immediate  versari. 

Nunc  autem  etsi  in  ordine  supernaturali  vis  appetitiva  ne- 
cessario  perficiatur  circa  ipsum  supremum  finem  per  duas 
virtutes  spei  et  charitatis,  quae  ex  consequenti  dici  potuissent 
morales  infusae,  quantum  est  ex  vi  etyrnologiae  :  quia  tamen 
nullam  virtutem  habent  respondentem  sibi  in  naturalibus,  et 
praesertim  quia  simul  cum  fide  eminent  in  quodam  gradu 
transcendente,  nusquam  sic  nominari  consueverunt,  sed  excel- 
lentiae  earum  excellens  quoque  theologalium  nomen  fuit  re- 
servatum.  Quapropter,  etiam  in  infusis,  virtutes  morales  illae 
solae  dicuntur  quae  occupantur  circa  media,  et  in  eodem  ge- 
nere  analogo  inveniuntur  ac  virtutes  acquisitae,  utpote  in 
iisdem  versantes  materiis,  licet  secundum  superiorem  regulam  et 
altiori  modo.  Ex  quo  fit  ut  quaternariam  divisionem  suorum 
analogorum  retineant,  servata  quoque  cardinalium  virtutum  ap- 
pellatione,  idque  absque  praeiudicio  absolutae  principalitatis 
quae  theologicis  propria  est.  Nam  ut  eleganter  observavit 
S.  Thomas  de  Virt.  Card.  a.  1  ad  2um:  «  In  fine  appetitus  ho- 
«  minis  qaiescit,  et  ideo  virtutum  theologicarum  quae  sunt  circa 
«  finem  ultimum,  principalitas  non  comparatur  cardini  qui  mo- 
«  vetur,  sed  magis  fundamento  et  radici  quae  sunt  stantia  et 
«  quiescentia,  secundum  illud  Ephes.  III— 17  :  In  charitate  ra~ 
«  dicati  et  fandati  ». 

Et  de  ratione  nominum  hactenus.  Nunc  de  re  agendum  est. 
Et  primo  quidem  de  exsistentia  supernaturalium  virtutum  mox 

(1;  Ita  S.  Thomas  in  1-2  Q.  61,  a.  2  in  corp.,  ubi  aliam  quoque 
quatornariae  divisionis  rationem  addit:  « Similiter  secundum  subiecta 
« idem  numerus  invenitur.  Quadruplex  enim  inveniiUir  subiectum  (mo- 
«  ralis)  virtutis:  scilicet  rationale  per  essentiam,  quod  prudentia  perficit; 
«  et  rationale  per  participationem  quod  dividitur  in  tria,  id  est,  in  vo- 
« luniatem  quae  est  subiectum  iustiliae,  et  in  concupiscibilem  quae  est 
« subiectum  temperantiae,  et  in  irascibilcm  quae  est  subiectum  fortitu- 
«  dinis  >•. 

recensitarum.  Tum  deinde  de  proprio  earumdem  subiecto,  de 
quo  cum  specialis  occurrat  difficultas,  specialis  quoque  quae- 
stio  erit  instituenda. 

§  i. 

Existentiam  virtutum  moralium  infusarum  negavit  Scotus 
in  III,  D.  36.  Qui  in  hoc  quoque  recessit  ab  anterioribus  suae 
scholae  theologis,  praesertim  vero  a  S.  Bonaventura  sic  scri- 
bente  in  III,  D.  33,  a.  1,  q,  1  :  «  Praeter  habitus  virtutum 
«  theologicarum  necessarium  est  ad  salutem  ponere  habitus 
«  cardinalium,  sicut  rationes  ad  primam  partem  inductae  osten- 
«  dunt,  et  concedendae  sunt  quoniam  verum  concludunt  ». 
Porro  opinio  Scoti  sensim  obsolevit,  ita  ut  sententia  opposita 
quae  iam  ab  antiquo  communius  tenebatur,  evaserit  processu 
temporis  simpliciter  communis  et  fere  universalis.  Quae  etiam 
defenditur  in  praesenti  ut  longe  conformior  sensui  in  Ecclesia 
recepto,  non  tamen  ut  tantae  certitudinis  theologicae  quanta 
est  certitudo  doctrinae  superius  traditae  de  virtutibus  theolo- 
galibus,  quas  nullus  catholicus  sine  gravi  censura  aut  negare 
aut  in  dubium  revocare  posset. 

Probatur  autem  in  primis  haec  communis  sententia  ex 
supra  citato  Petri  testimonio.  Nam  in  maximis  et  pretiosis  do- 
natis  per  quae  divinae  naturae  consortes  efficimur,  inveniantur 
omnia  quae  ad  vitam  et  pietatem  faciunt.  Ergo  etiam  morales 
virtutes  prout  congruunt  superiori  naturae  nobis  infusae.  Nam  si 
virtutes  morales  illae  sunt  quae  versantur  circa  media,  negari  non 
potest  quin  ad  vitam  et  pietatem  faciant  quam  maxime,  tum  quia 
usus  mediorum  requiritur  ad  consecutionem  finis,  tum  quia  si  a 
fine  aberrari  contingat,  hoc  plerumque  est  quia  circa  media  non 
recte  afficimur.  Et  confirmatur,  nam  in  operibus  virtutum  quas 
consequenter  enumerat  Petrus,  simul  cum  fide  et  charitate  com- 
memorantur  etiam  prudentia,  abstinentia,  patientia,  pietas,alia- 
que  eiusmodi  de  quibus  eleganter  Augustinus  in  Tract.  8  in  epist. 
Ioan.  n.  1 :  «  Qui  Deum  laudat  lingua,non  semper  potest;  qui  mo- 
«  ribus  Deum  laudat,  semper  potest.  Opera  misericordiae,  affe- 
«  ctus  charitatis,  sanctitas  pietatis,  incorruptio  castitatis,  modes- 

«  tia  sobrietatis,  semper  haec  tenenda  sunt,  sive  cum  in  publico 
«  sumus,  sive  cum  in  domo,  sive  cum  ante  homines,  sive  cum 
«  in  cubiculo,  sive  loquentes  sive  taeentes,  sive  aliquid  agentes 
«  sive  vacantes,  semper  haec  tenenda  sunt,  quia  intus  sunt 
«  omnes  istae  virtutes  quas  nominavi.  Quis  autem  sufficit  omnes 
«  nominare  ?  Quasi  exercitus  est  imperatoris  qui  sedet  intus 
«  in  mente  tua.  Quomodo  enim  imperator  per  exercitum  suum 
«  agit  quodque  placet,  sic  Dominus  Iesu3  Christus  incipiens 
«  habitare  in  interiore  homine  nostro,  id  est  in  mente  per  fidem, 
«  utitur  istis  virtutibus  quasi  ministris  suis  ». 

[dem  quoque  colligitur  ex  Innocentio  III,  cap.  Maiores  de 
baptismo,  et  Clementina  de  Samma  Trinitate,  ubi  supposita 
veluti  certa  infusione  virtutum  in  adultis,  eligitur  ut  proba- 
bilior  sententia  nunc  communi  consensu  recepta  de  infusione 
earumdem  in  parvulis.  Nam  in  iis  documentis,  virtutibus  theo- 
logicis  inseparabiliter  accensentur  et  morales,  ut  apparet  in 
decretali  Innocentii  enumerantis  fidem,  charitatem,  aliasque 
virtutes.  Ad  quam  normam  oportet  consequenter  intelligere 
verba  Concilii  Viennensis  eamdem  prorsus  quaestionem  tra- 
ctantis,  cum  ait  «  tam  parvulis  quam  adultis  conferri  in  ba- 
ptismo  informantem  gratiam  et  virtutes  ». 

Ratione  demum  theologica  illud  idem  innotescit.  Quod 
enim  oporteat  istas  virtutes  morales  infusas  ponere  praeter 
theologales,  ex  duplici  potissimum  capite  ostenditur.  —  Primo 
ex  consideratione  eius  quod  requiritur  ad  supernaturalis  per- 
fectionis  complementum.  Nam  Dei  perfecta  sunt  opera,  neque 
mancum  quid  ac  veluti  truncatum  in  suis  creationibus  esse 
sinit.  Est  autem  iustificatio  quasi  nova  creatio  et  novi  hominis 
effectio,  ut  ex  iam  allegatis  Apostoli  auctoritatibus  constat. 
Oportet  igitur  ut  in  hac  novi  hominis  creatione  habeatur 
completus  quidam  organismus  virtutum,  non  solum  circa  finem, 
sed  etiam  circa  ea  quae  sunt  ad  finem.  In  iis  enim  quae  ad 
finem  sunt,  reperiuntur  speciales  obiectorum  rationes  penitus 
distinctae  a  rationibus  obieetivis  in  ipso  fine  Deo  inventis,  et 
dictim  est  supra  quod  virtutes  et  habitus  secundum  speciales 
rationes  obiectivas  distinguuntur  ac  multiplicantur.  —  Secundo 

~ex  consideratione  proportionis  quae  debet  esse  inter  principia 
et  principiata.  Virtutes  enim  quae  circa  media  occupantur, 
comparantur  ad  eas  quae  sunt  circa  finem,  sicut  quaedam  con- 
sequentes  dependentiae.  Necesse  igitur  est  ut  sint  eiusdem  or- 
dinis,  quatenus  anima  divine  se  habens  ad  finem,  divine  quoque 
ad  media  se  habeat.  Unde  S.  Tbomas  in  praesenti :  «  Oportet 
«  effectus  esse  suis  causis  et  principiis  proportionatos.  Omnes 
«  autem  virtutes  morales  quae  ex  nostris  actibus  acquiruntur, 
«  procedunt  ex  quibusdam  naturalibus  principiis  in  nobis 
«  praeexsistentibus.Loco  quorum  naturalium  principiorum  con- 
«  feruntur  nobis  a  Deo  virtutes  theologicae.  Unde  oportet  quod 
«  his  etiam  virtutibus  theologicis  proportionaliter  respondeant 
«  alii  habitus  divinitus  causati  in  nobis,  qui  sic  se  habent  ad 
«  virtutes  theologicas,  sicut  se  habent  virtutes  morales  (natu- 
«  rales)  ad  principia  naturalia  virtutum  ». 

Dices  tamen  cum  Scoto:  Nullam  esse  necessitatem  ponendi 
virtutes  morales  infusas.  Neque  ex  parte  finis,quoniam  finis  su~ 
pematuralis  sufficienter  habetur  in  anima  per  virtute?  tlieolo- 
gicas.  Neque  ex  parte  modi  seu  medii,  quia  fides  modum  dat 
operandi  inferioribus  in  ordine  ad  Deum.  Neque  demum  ex 
parte  obiecti,  quia  quatuor  virtutes  cardinales  acquisitae  et 
tres  theologales  infusae  sufficienter  perficiunt  animam  respectu 
omnis  obiecti  pertinentis  ad  partem  practicam  agibilium^  quin 
huic  sufficientiae  obstare  possit  finis  supernaturalitas,  cum 
theologicae  sufficienter  ad  illum  finem  ordinent  tam  actus  suos 
quam  actus  virtutum  caeterarum. 

Respondetur  autem  ad  primum,  quod  necessitas  virtutum 
moralium  infusarum  non  est  ex  parte  finis  considerati  in  se- 
sed  ex  parte  moderandarum  operationum  et  passionum  prout 
prosecutio  finis  requirit. — Ad  secundum,  quod  fides  dat  infe- 
rioribus  virtutibus  modum  operandi  in  ordine  ad  Deum  finem 
supernaturalem,  remote  tantum  et  ut  regula  principians,  non 
autem  proxime  et  ut  regula  immediata.  «  Nam  sicut  in  vir- 
«  tutibus  acquisitis  synderesis  non  ponit  medium  nisi  me- 
«  diante  prudentia,  et  morales  appetitivae  medium  illud  exse- 
«  quuntur :  ita  in  infusis  fides  finem  ultimum  firmans  et   lar- 

«  giens,  mediante  prudentia  infusa  medium  moralibus  infusis 
«  imponit,  et  illas  oportet  medium  illud  habilitare.  Fides  ergo 
«  medium  non  dat  nisi  remote,  prudentia  autem  infusa  pro- 
.«  xime.  Oportet  autem  Dei  opera  perfecta  esse,  et  ut  prima  et 
«  proxima  habeantur  principia  (1) ».  —  Ad  tertium  etiam  dicitur 
quod  quatuor  virtutes  cardinales  acquisitae  perficiunt  animam 
in  omni  materia  morali  referibili  ad  finem,  sed  non  superna- 
turali  modo,  neque  etiam  per  se  loquendo,  secundum  altiorem 
illam  regulam  quae  congruit  naturae  divinae  participatae. 
Nam  ut  ostensum  est  supra,  si  quis  habitus  naturalis  seu 
acquisitus  circa  supernaturale  obiectum  ex  repetitione  actuum 
naturalium  per  accidens  generari  possit,  possibilitas  ista  re- 
spicit  physicam  tantum  naturae  potentiam,  minime  vero  poten- 
tiam  moralem  atque  expeditam  quae  adhuc  post  Adae  pecca- 
tum  relinquatur.  «  Ad  id  autem  quod  additur,  quod  virtutes 
«  morales  acquisitae  ut  imperantur  a  charitate,  ordinantur  ad 
«  ultimum  finem  supernaturalem,  respondetur  quod  ordinantur 
«  a  charitate  ad  Deum  ut  res  improportionatae  ipsi  charitati, 
«  utpote  inferioris  ordinis.  Oportet  autem  charitatem  habere 
«  media  sui  ordinis,  etc.  (2)  ».  Unde  a  primo  ad  ultimum,  ar- 
gumenta  Scoti  legitima  carent  consequentia. 

Instabis  tamen:  Voluntas  uno  eodemque  actu  movetur  in 
finem,  et  in  id  quod  est  ad  finem.  Ergo  omnis  habltus  perficiens 
circa  finem,  perficit  etiam  circa  media.  Ergo  non  oportet  ut 
praeter  charitatem,  morales  virtutes  infundantur  a  Deo, 

Respondeo :  Dist.  antec.  Voluntas  uno  eodemque  actu  quo 
vult  medium  ut  mediurn,  fertur  etiam  in  finem  ut  in  rationem 
volendi  medium,  conc.  antec.  Voluntas  uno  eodemque  actu  quo 
appetit  finem,  vult  etiam  medium  quod  est  ad  finem,  neg.  ant. 
Quot  enim  sunt  qui  finem  appetunt,  et  complacent  sibi  in 
fine,  et  tamen  media  respuunt,  deterriti  propria  eorum  ardui- 
tate.  Omnino  ergo  distinctae  remanent  speciales  obiectorum 
rationes  secundum  qaas  habitus  distingui  debent  et  multi- 
plicari. 

(1)  Caietan.    in   art.   3   huius   quaestionis. 

(2)  Caietan.   1.    c. 

Dices  tertio :  Si  darentur  virtutes  morales  infitsae,  ipsam 
sanctificantem  gratiam  consequentes,  seqiteretitr  contraria  esse 
posse  simul  in  eodem,  puta  in  eo  aui  cum  multis  habitibus 
pravis  nunc  primitm  iustificatitr.  Idem  enim  homo  haberet  si- 
mitl  habitus  vitiorum  et  virtittum  in  iisdem  materiis,  et  circa 
eadem  virtuosus  simul  et  vitiosus  exsisteret ;  aitod  profecto  ad- 
missibile  non  est. 

Respondeo  in  primis  quod  si  quid  probaret  ratio  ista,  pro- 
baret  etiam  contra  virtutes  theologicas,  quoniam  contingit  ut 
iustificetur  homo  cum  acquisito  habitu  incredulitatis,  qui  non 
minus  opponitur  infuso  habitui  fidei,  quam  habitus  luxuriae 
v.  g.  infuso  habitui  temperantiae,  et  sic  de  aliis.  Respondeo 
praeterea,  quod  difficultas  iam  fuit  praeoccupata  in  Prolego- 
meno,  c.  4,  ubi  dictum  est  quod  pravo  habitui  acquisito  di- 
recte  non  contrariatur  nisi  bonus  habitus  pariter  acquisitus, 
non  autem  habitus  per  se  infusus  qui  non  dat  sicut  acquisitus 
facilitatem  exercitii,  adeoque  non  tollit  formaliter  acquisitam 
propensionem  in  actus  virtuti  repugnantes.  Adhuc  tamen 
virtus  infusa,  dando  inclinationem  in  obiecta  vitio  contraria, 
dat  eo  ipso  unde  vitium  virili  conatu  destruatur.  Insuper, 
quod  magna  consideratione  dignum  est,  iam  sublatum  suppo- 
nitur  id  quod  est  formale  in  vitio,  scilicet  inhaesio  et  com- 
placentia  voluntatis  in  ipsum,  ita  ut  non  remaneat  nisi  mate- 
riale.  Non  ergo  sequitur  quod  quisquis  cum  pravis  habitibus 
iustificatur,  vitiosus  simul  et  virtuosus  exsistat.  Est  enim  sim- 
pliciter  virtuosus,  tametsi  retinens  adhue  vitiosas  inclinationes 
postmodum  superandas  et  vincendas.  Unde  S.  Thomas  de  Virt. 
Q.  1,  a.  10  ad  16um:  «  Licet  per  actum  unum  simplicem  non 
«  corrumpatur  habitus  acquisitus,  tamen  actus  contritionis 
«  habet  quod  corrumpat  habitum  vitii  generatum,  ex  virtute 
«  gratiae.  Unde  in  eo  qui  habuit  habitum  intemperantiae,  cum 
«  conteritur,  non  remanet  cum  virtute  temperantiae  infusa  ha- 
«  bitus  intemperantiae  in  ratione  habitus,  sed  in  via  corrup- 
«  tionis,  quasi  dispositio  quaedam.  Dispositio  autem  non  con- 
«  trariatur  habitui  perfecto  ». 

Et  hucusque  quidem  de  existentia  et  quidditate  virtutum 
moralium  infusarum.  Sed  iam  de  proprio  earum  subiecto  ob- 
scurior  suboritnr  quaestio. 

§ «. 

De  virtutibus  cardinalibus  agens  S.  Thomas  in  1-2,  Q.  61, 
a.  2,  quadruplex  esse  ait  subiectum  illarum,  videlicet  rationale 
per  essentiam  in  quo  est  prudentia,  deinde  rationale  per  par- 
ticipationem  quod  subdividit  in  tria.  Et  ponit  primo  volun- 
tatem  in  qua  est  iicstitiaj  tum  concupiscibilem  in  qua  est  tem- 
perantia,  ae  demum  irascibilem  in  qua  est  fortitudo.  Quod  autem 
per  concupiscibilem  et  irascibilem  intelligat  appetitum  sensiti- 
vum,indubiumessedebetex  hisquae  docet  supra,  Q.  56,  a.  4.,  ubi 
postquam  asseruit  fortitudinem  esse  in  irascibili,  temperantiam 
in  concupiscibili,  idque  iuxta  Philosophum  dicentem  has  duas 
virtutes  esse  irrationalium  partium  :  «  Respondeo  dicendum,  in- 
«  quit,  quod  irascibilis  et  concupiscibilis  dupliciter  conside- 
«  rari  possunt.  Uno  modo  secundum  se,  in  quantum  sunt  partes 
«  appetitus  sensitivi,  et  hoc  modo  non  competit  eis  quod  sint 
«  subiectum  virtutis.  Alio  modo  possunt  considerari  in  quan- 
«  tum  participant  eationem  per  hoc  quod  natae  sunt  rationi 
«  obedire,  et  sic  irascibilis  vel  concupiscibilis  potest  esse 
«  subiectum  virtutis  humanae  ».  Tum  in  responsione  ad  3um 
ostendens  differentiam  concupiscibilis  et  irascibilis  ab  exte- 
rioribus  corporis  membris,  in  quibus  non  oportet  esse  virtutes 
ut  recte  per  animam  regantur :  «  Dicendum,  ait,  quod  alia  ra- 
«  tione  regitur  corpus  ab  anima,  et  irascibilis  et  concupisci- 
«  bilis  a  ratione.  Corpus  enim  ad  nutum  obedit  animae  absque 
«  contradictione  in  his  in  quibus  natum  est  ab  anima  mo- 
«  veri.  Unde  Philosophus  dicit  quod  anima  regit  corpus  de- 
«  spotico  principatu,  id  est  sicut  dominus  servum,  et  ideo  totus 
«  motus  corporis  refertur  ad  animam,  et  propter  hoc  in  cor- 
«  pore  non  est  virtus,  sed  solum  in  anima.  Sed  irascibilis  et 
«  concupiscibilis  non  obediunt  ad  nutum  rationi,  sed  habent 
«  proprios  motus  suos,  quibus  interdum  rationi  repugnant. 
«  Unde  Philosophus  dicit  quod  ratio  regit  irascibilem  et  con- 

«  cupiscibilem  principatu  politico,  quo  scilicet  reguntur  liberi 
«  qui  habent  in  aliquibus  propriam  voluntatem.  Et  propter 
«  hoc  etiam  oportet  in  irascibili  et  concupiscibili  esse  aliquas 
«  virtutes  quibus  bene  disponantur  ad  actum  (1)  ».  Et  hinc 
tandem  est  quod  solet  Angelicus  virtutes  temperantiae  et  forti- 
tudinis  reponere  in  quadam  habituali  conformitate  passionum 
appetitus  sensitivi  ad  rationem  gubernantem.  Neque  enim  hic 
gubernium  attenditur  tamquam  in  eos  qui  non  possunt  mo- 
vere  manum  aut  pedem  absque  voluntate  gubernii,  sed  tan- 
quam  in  eos  qui  sese  moventes  etiam  a  seipsis,  gubernium 
quandoque  evertunt  ac  prosternunt.  Ne  ergo  gubernium  ever- 
tatur,  oportet  esse  iu  gubernatis,  id  est  in  concupiscili  et  ira- 
scibili,  virtutes  supradictas  ad  obedientiam  disponentes. 

Et  omnia  quidam  ista  de  naturalibus  et  acquisitis  virtu- 
tibus  passiones  frenantibus  sine  difficutate  intelliges,  praeser- 
tim  si  prae  oculis  habeas  doctrinam  Quaestionis  56,  a.  6,  ubi 
ostenditur  quomodo  voluntas  ad  bonum  rationis  ipsi  volenti 
proprium  non  indigeat  superaddita  virtute  perficiente,  eo  quod 
est  ad  illud  ex  sese  sufficienter  et  perfecte  determinata  (2).  Et 

(1)  Cf.  etiam  de  Virt.  Q.  1,  a.  4  per  toioim. 

(2)  «Cum  naturaliter  amabile  sit  bonum,  unicuique  autem  proprium, 
« ut  experientia  testatur,  consequens  est  ut  v  jluntati  quae  appetitus 
« est  rationalis,  amabile  sit  naturaliter  et  bonum  et  bonum  proprium... 
« Igitur  bonum  voluntatis  est  bonum  rationis,  et  si  huic  addatur  pro- 
« prietas  (id  est  ratio  boni  proprii),  concludetur  quod  proprium  bonum 
« secundum  lationem  est  naturale  obiectum  voluntatis,  ac  per  hoc,  vo- 
« luntas  esfl  ex  pro-pria  natura  inclinata  ad  proprium  bonum  secundum 
« rationem.  Et  quia  rationis  medium  in  passionibus  concupiscibilis  et 
« irascibilis  non  est  alienum,  sed  proprium  bonum  secundum  rationem 
« ipsiius  habentis  passiones,  ideo  voluntas  humana  ex  se  determinata 
« est  ad  tale  bonum.  Sed  adverte  quod  aliud  est,  voluntatem  esse  na- 
« turaliter  inclinatam  in  quantum  est  ex  se,  ad  proprium  bonum  secun- 
« dum  rationem,  et  aliud  est,  volentem  esse  naturaliter  inclinatum  ad 
« hoc.  Primum  enim  sonat  in  voluntate  tantum  talem  determinationem, 
«  secundum  simpliciter.  Et  t&nta  est  inter  haec  distantia,  ut  ex  hac  ra- 
« dice  omnia  fere  solvenda  sint.  Si  enim  volens,  puta  Sortes,  esset  de- 
: « terminatus,  ita  quod  non  egeret  habitu  ad  medium  rationis  in  pas- 
«  sionibus,  pronus  esset  ad  opera  temperantiae  et  fortitudinis  sicut  tem- 

ideo,  licet  in  actibus  temperantiae  et  fortitudinis  requiratur 
perfectio  tum  voluntatis  quae  appetitum  sensitivum  movet, 
tum  appetitus  sensitivi  cuius  est  imperio  voluntatis  obedire, 
cum  tamen  solus  appetitus  sensitivus  secundum  sibi  congenita 
careat  inclinatione  sufficienti,  voluntati  autem  nihil  omnino  desit 
nisi  ratione  coniuncti  appetitus  irrationalis,  eam  ab  ordine  pro- 
prii  boni  retrahere  valentis :  consequens  est  ut  habitus  acqui- 
situs  per  quem  oportet  compleri  originalem  naturae  defectum, 
in  ipso  sensitivo  appetitu,  eoque  solo,  reponendus  esse  videa- 
tur.  Recte  ergo  et  rationabiliter,  acquisitae  virtuti  habenti  pro 
obiecto  bonum  rationis  in  moderamine  passionum,  assignabitur 
concupiscibilis  et  irascibilis  pro  speciali  et  proprio  subiecto. 
Sed  nunc  venit  quaestio  de  infusis  virtutibus  analogis,  de 
quibus  videtur  loqui  S.  Thomas  sicut  de  acquisitis.  Ait  enim 
in  Quaestione  disputata  de  Virt.  a.  10  ad  lum:  «  Dicendum 
«  quod  temperantia  infusa  est  in  concupiscibili.  Irascibilis  autem 
«  et  concupiscibilis  sic  accipiunt  nomen  rationis  vel  rationalis 
«  in  quantum  participant  aliqualker  ratione,  in  quantum  obediunt 
«  ei.  Illa  ergo  secundum  eumdem  modum  accipiuni  nomen 
«  mentis  prout  obediunt  menti,  ut  verum  sit  quod  Augustinus 
«  dicit,  quod  virtus  infusa  est  bona  qualitas  mentis  ».  Et  eadem 
quoque  habet  in  III,  D.  33,  a.  2,  q.  3  ad  3um.  —  Verumtamen 
si  haec  ad  litteram  intelligantur,  tantam  difficultatem  creant, 
ut  vix  ac  ne  vix  quidem  solutionis  possibilitas  appareat.  Quo- 
modo  enim  virtus  per  se  infusa,  id  est  ordinis  proprie  super- 
naturalis,  ac  per  hoc  spiritualis  entitatis,  quoad  sui  substan- 
tiam  in  facultate  organica  reponereturPRespondet  Gonet  in  Ma- 
nuali,  Tom.  3,  Tract.  4,  c.  4,  quod  virtutes  appetitui  sensitivo 
iufusae  sunt  formaliter  immateriales  et  eminenter  corporeae. 
Etenim,  inquit,  sicut  anima  rationalis,  etsi  immaterialis  sit  et 
spiritualis,  quia  tamen  est  simul  corporea  virtualiter  seu  emi- 


« peratd  et  f  ortes.  Sed  quoniam  proni  sunt  in  malum  ab  adolescentia 
« sua  sensu5?  hominum,  et  caro  concupiscit  adversus  spiritum,  non  sim- 
«pliciter,  sed  in  voluntate  tantum  inclinatio  haee  ad  tale  bonum  po- 
«nitur».   Caietanus  in  1-2,  Q.  56,  a.  6. 

nenter,  in  corpore  recipitur  :  ita  praedictae  virtutes  ob  eam- 
dem  rationem  in  appetitu  sensitivo  subiectari  possunt,  nec  est 
inconveniens  formam  perfectioris  ordinis  recipi  in  subiecto 
inferiori,  ut  illud  evehat  et  perficiat.  Sed  haec  explicatio  evi- 
denter  refutatur,  quia  accidens,  cuiusmodi  est  habitus,  se  toto 
dependet  a  subiecto,  ac  per  hoc,  si  iu  subiecto  materiali  sit, 
a  materia  independens  nequaquam  esse  potest.  Caeterum  pa- 
ritas  cum  anima  rationali  omnino  non  tenet,  quia  anima  ra- 
tionalis  substantia  est  habens  esse  independens  a  corpore ; 
adeoque  etsi  virtualitate  sua  munus  praestet  formae  corporeae 
et  vegetativae  et  sensitivae,  semper  tamen  secundum  supe- 
riorem  partem  emergit  supra  materiaui,  et  separata  a  materia  in 
esse  perseverat.  Quod  quomodo  qualitati  applicari  possit,  videat 
qui  vel  modicum  in  sana  philosophia  instructus  est. 

Ad  huius  igitur  quaestionis  solutionem  notandum  est  quod 
ratio  superius  assignata  pro  naturalibus  temperantiae  et  for- 
titudinis  virtutibus,  non  eodem  modo  in  infusis  locum  habet. 
Et  certo  quidem  certius,  actus  qui  progreditur  ab  una  po- 
tentia  secundum  quod  est  ab  alia  mota,  non  potest  esse  per- 
fectus  nisi  utraque  potentia  sit  bene  disposita  ad  actum,  sicut 
actus  artificis  non  potest  esse  congruus  nisi  artifex  sit  bene 
dispositus  ad  agendum,  et  etiam  ipsum  instrumentum.  Quo  po- 
sito,  quaero  quaenam  afferatur  ratio  quare  in  naturali  tem- 
perantia  et  fortitudine  non  requiratur  habitus  in  voluntate 
movente,  sed  solum  in  appetitu  sensitivo  moto.  Nulla  alia  nisi 
quia,  ut  dictum  est,  ad  naturale  bonum  rationis  ipsi  volenti 
proprium,  voluntas  per  se  ipsam  ita  bene  naturaliter  se  habet, 
ut  non  sit  secundum  se  in  hac  linea  ulterius  perfectibilis. 
Proinde,  ubi  auriga  virtutum  moralium  prudentia  in  ratione 
adest,  nihil  aliud  desideratur  in  ordine  ad  moderamen  pas- 
sionum  nisi  bona  dispositio  in  appetitu  sensitivo.  At  vero  ma- 
nifestura  per  se  est  quod  quidquid  dicitur  de  voluntate  in 
ordine  ad  naturale  bonum  rationis.  nequaquam  applicatur  in 
ordine  ad  boaum  suparnaturale,  id  est  quoad  bonum  mode- 
randarum  passionum  secundum  regulam  divinam  per  respe- 
ctum  ad  finem  vitae  aeternae.  Etenim,  ut  ostensum  est  in  Pro- 

legomeno,  c.  3,  §  1,  n.  6,  ad  supernaturale  obiectum  nulla 
potentia  naturalis,  quocumque  etiam  naturali  habitu  aucta, 
bene  simpliciter  se  habet  aut  habere  potest.  Necesse  igitur  est 
ut  loquendo  nunc  de  virtutibus  moralibus  infusis  quae  omnes 
habent  obiectum  supernaturale  formaliter  diversum  ab  obiecto 
naturalium  virtutum  (1),  et  ponendo  a  parte  prudentiam  quae 
evidenter  in  intellectu  est,  caeterae  omnes  quoad  sui  substan- 
tiam  in  ipsa  voluntate  movente  potius  quam  in  appetitu  sen- 
sitivo  moto  subiectari  dicantur.  Quippe,  ut  dicitur  de  Virt. 
a.  4  ad  2um,  id  quod  est  in  actibus  moralium  virtutum  prin- 
cipalius,  semper  est  actus  voluntatis. 

Verum  enim  vero,  nullum  tibi  dubium  erit  quin  comjple- 
mentum  virtutum  infusarum  quae  circa  passiones  occupantur, 
in  habituali  illa  conformitate  sensitivi  appetitus  de  qua  supra, 
necessario  consistat.  Quod  quidem  complementum  etsi  non  sit 


(1)  «  Obiectum  formale  virtutis  moralis  est  medium  per  prudentiam 
« et  rectam  rationem  in  passionibus  et  operationibus  constitutum.  Sed 
« tale  medium  potest  esse  duplex,  naturale  scilicet  si  statuatur  per  pru- 
«  dentiam  naturalem  et  acquisitam ;  supernatua  rle  vero  si  a  prudentia 
« supernaturali  et  infusa  constituatur.  Unde  S.  Thomas  de  Virt.  a.  10 
«  ad  8.um :  Alia  ratione  quaerit  medium  temperantia  inf usa  quam  tem- 
«perantia  acquisita,  etc.  —  Similiter  aequalitas  in  operationibus  ad  al- 
« terum  quae  est  medium  virtuttis  iustitiae,  vel  potest  fieri  inter  homi- 
« nes  ut  sunt  cives  humanae  civitatis  huius  universi,  vita  et  ratione  na- 
« turali  praediti,  inter  quos  debet  servari  humana  societas  et  pax  et 
« hoc  modo  est  medimn  naturale  speeificans  iustitiam  acquisitam.  Vel 
« potest  fieri  inter  homines  quatenus  eunt  cives  sanctorum  et  domie* 
«  stici  Dei,  -praediti  supernaturali  lumine,  et  capaces  beatitudinis  aeter- 
« nae,  inter  quos  debet  altiori  raiiione  pax  et  societas  eonservari,  et  hoc 
«  modo  est  medium  supernaturale,  et  obiectum  iustitiae  infusae.  —  Idem 
« cum  proportione  de  f  ortitudine  dicendum  est,  nam  si  habet  firmum 
« appetitum  contra  mortis  pericula  in  bono  naturali,  et  in  ea  mensura 
« quam  ratio  naturalis  servandam  esse  dictat,  constituetur  obiectum 
« f  ortitudinis  acquisitae,  ut  si  quis  pro  def  ensione  patriae  firmus  ma- 
« neatl  contra  pericula  mortis.  Si  vero  firmet  in  bono  supernaturali,  ut 
«  contingit  in  martyrio,  in  quo  pro  def  ensione  fidei  christianae  martyres 
« sustinent  mortem,  erit  obiectum  fortitudinis  infusae ».  Gonet,  Manua- 
le;  Tom,  3;  Tract.  4,  c.  4. 

directe  per  infusionis  viam,  sed  relinquatur  acquirendum  per 
infusi  habitus  exercitium,  adhue  tamen  cum  eodem  per  mo- 
dum  unius  recte  consideratur.  Et  in  hoc  sensu  posset  forsitan 
explicari  S.  Thomas  in  duobus  locis  adductis,  eo  vel  magis 
quod  solet  coniungere  virtutes  infusas  cum  habitibus  qui  in 
earum  usu  generantur,  ubicumque  scilicet  distinguit  virtutem  in- 
fusam  in  sui  initio  et  in  subsequenti  progressu,  expresse  etiam 
docens  quod  in  sui  initio  non  tollit  sensum  passionum  sicut 
virtus  acquisita. 

Quaest.  LXIV-LXVI. 
DE  MEDIO  ET  COMTEXIONE  VIRTUTUM 

Postquam  dictum  est  de    existentia    et   quidditate    infusa- 

rum  virtutum    tam    theologalium  quam  moralium,    dicendum 

nunc  venit  de  duabus  praecipuis    proprietatibus  quas  in  vir- 

tutibus  generatim  considerare  solent.  Et  prima   est  medietas, 

sic  dicta  a  medio  in  quo,  iuxta  receptum  axioma,  virtus  debet 

consistere.    Altera    est    connexio,    qua    virtutes  omnes  devin- 

eiuntur  ad  invicem. 

De  prima  sermo  est  in  Quaest.  64,    ubi  inquiritur  an  in- 

fusae  etiam  virtutes    in    medio    consistant,   idque  nullo  facto 

discrimine  inter  morales  et  theologicas,  an    forte  theologicae 

in  hac  parte  speciale  quiddam  habeant  quo  a  caeteris  secer- 

nantur.  De  altera  vero  agitur  in  Quaest.  65,  in  qua  oportebit 

distinguere  connexionem  quoad  primum  fieri  virtutum  infusa- 

rum,  et  connexionem  quoad  perseverantiam  earumdem  in  esse. 

Quaerendum  enim  erit  an  omnes  simul  primo  infundantur,  an 

potius  contingat  aliquas  infundi  ante  alias,  puta  fidem  et  spem 

ante  charitatem  et  caeteras.  Itemque,  an  postquam  semel  in- 

fusae  sunt,  necesse  sit  ut  una    destructa,    destruantur  omnes 

simul,  et  quatenus  negative,  quaenam  illae  sint  quae  sine  alia- 

rum  consortio  in  sua  essentia  persistere  possunt,  et  de  facto 

quandoque  perseverant.  Denique  ad  proprietatem  connexionis 

in  virtutibus  facile  reducetur  id  quod  spectat  proportionalem 

earum  aequalitatem,  de  qua  S.  Thomas  in  Quaest.  66. 

Sic  igitur  determinata  et  delimitata  materia  praesentis  di- 
sputationis,  primum  omnium  de  virtutum  medio  agendum  est, 
et  quaestio  integra  sequenti  propositione  explebitur. 

THESIS  III. 

Virtutes  morales  in  medietate  stare  dicendae  sunt,  pro 
quanto  medium  inter  excessum  et  defectum  circa  propriam 
materiam  ponunt.  Virtutum  vero  theologalium  specialis  pro- 
prietas  est,  quod  bonum  earum  per  se  et  ratione  sui  nequa- 
quam  in  medio  consistit,  sed  tanto  est  maius  quanto  magis 
accedit  ad  summum  nusquam  assequendum,  semperque  re- 
quirit  adhaesionem  ad  obiectum  quae  sit  super  omnia  appre- 
tiative. 

§  i. 

Prior  assertio  ex  naturali  ethica  supponi  potest,  quia  in 
hac  parte  nullum  est  possibile  discrimen  inter  virtutes  mora- 
les  acquisitas  vel  infusas.  Quippe  tota  ratio  cur  bonum  virtu- 
tis  moralis  in  medio  consistat,  provenit  ex  conditione  mate- 
riae  circa  quam  virtus  operatur,  et  in  qua  per  excessum  et 
defectum  a  proprio  virtutis  bono  exorbitare  contingit.  Materia 
autem  illa  est  eadem  tam  in  infusis  quam  in  acquisitis.  Unde 
sufficiet  breve  compendium  doctrinae,  quod  in  explicatione 
vulgati  axiomatis,  in  medio  stat  virtus,  potissimum  reponetur. 

Notandum  itaque  est,  non  esse  sensum  huius  adagii,  quod 
virtus  moralis  necessario  incedit  media  inter  duo  vitia  extre- 
ma.  Sic  enira  significaretur  medietatem  competere  virtuti  se- 
cundum  suam  essentiam,  quod  tamen  non  convenit  omni  vir- 
tuti  morali,  et  non  attingit  formaliter  proprietatem  de  qua 
nunc  sermo.  Sed  sensus  est  quod  virtus  moralis  jpro  obiecto 
habet  medium  inter  excessum  et  defectum  in  propria  materia, 
puta  inter  excessum  et  defectum  in  operationibus  quae  sunt 
ad  alterum,  dum  aliquis  nec  plus  nec  minus  quam  debet  re- 
tribuit  aliis  ;  inter  excessum  et  defectum  in  actibus  concupi- 
scibilis,  dum  nec  plus  nec  minus  quam  oportet    capit  de  his 

quae  sunt  sensui  delectabilia ;  inter  excessum  et  defectum  in 
actibus  irascibilis.  dum  nec  plus  nec  minus  quam  oportet,  ea 
quae  sunt  laboriosa  et  sensui  terribilia  aggreditur.  Nunc  au- 
tem  si  eiusmodi  materia  sit,  ut  contra  virtutis  bonum,  tam 
excessus  in  plus,  quam  defectus  in  minus  recte  aestimetur, 
consequens  quoque  est  ut  duo  sint  vitia  opposita  inter  quae 
media  secundum  suam  essentiam  virtus  consistit.  Et  hoc  modo 
temperantia  est  media  inter  vitium  gulae,  luxuriae,  etc,  et 
vitium  insensibilitatis ;  hoc  etiam  modo  fortitudo  inter  vitium 
immoderatae  audaciae  et  vitium  timiditatis.  Sed  si  talis  ma- 
teria  sit,  ut  defectus  in  minus  sit  quidem  contra  virtutis  bo- 
num,  excessus  vero  in  plus,  tantummodo  praeter,  sicut  est  in 
materia  iustitiae,  quatenus  contra  iustitiam  agit  qui  dat  alteri 
minus  quam  debet,  praeter  iustitiam  vero  qui  plus,  tunc  non 
erit  virtus  media  inter  duo  vitia  opposita.  Quo  tamen  non 
obstante,  bonum  eius    obiectivum  adhuc    in  medio  consistet. 

Ratio  autem  demonstrativa  praesentis  conclusionis  in  pro- 
patulo  est.  Etenim  virtutes  morales  sunt  circa  passiones  et 
operationes  prout  moderandas  secundum  regulam  rationis.  In 
omnibus  autem  regulatis  rectum  accipitur  per  conformitatem 
ad  regulam,  et  conformitas  ista  vetat  ne  ultra  mensuram  pro- 
cedatur  aut  infra  sistatur.  Oportet  igitur  ut  rectum  virtutis 
sit  inter  id  quod  superabundat,  et  id  quod  deficit  a  mensura 
rationis  rectae,  et  hoc  est,  virtutem  moralem  in  medio  con- 
sistere. 

Haec  igitur  cum  per  se  satis  pateant,  ad  theologales  vir- 
tutes  vertenda  nunc  mentis  consideratio,  et  quid  specialiter 
de  eis  tenendum  sit,  diligentius  investigandum. 

§  2. 

Porro  si  quis  bene  consideret,  statim  videbit  eas  esse  prae 
moralibus,  alius  omnino  conditionis  propter  diversam  condi- 
tionem  obiecti.  Moralis  enim  virtus  pro  obiecto  habet  opera- 
tiones  vel  passiones  quas  eligit  secundum  quosdam  limites 
sub  quibus  formam  medii  suscipiunt,  videlicet  in  ea  mensura 

quam  oportet,  et  ubi  oportet,  et  quando  oportet,  et  propter 
quod  oportet.  At  virtus  theologica  habet  pro  obiecto  Deum 
in  quem  nemo  potest  nimis  credere,  nimis  sperare,  nimium 
ferri  amoris  affectu  ;  quem  etiam  impossibile  est  prosequi 
fide  et  spe  et  charitate  ubi  non  oportet,  quando  non  opertet, 
aut  propter  quod  non  oportet.  Unde  non  solum  non  occurrit 
vitandus  aliquis  excessus  in  credendo  revelata  a  Deo,  in  spe- 
rando  promissa  a  Deo,  in  diligendo  infinitam  bonitatem  quae 
est  in  Deo,  sed  nequidem  potest  unquam  esse  adaequatio  in- 
ter  actum,  quantumvis  continuus  aut  intensus  esse  supponatur, 
et  propriam  obiecti  dignitatem.  Et  ideo,  cum  non  habeatur 
ibi  regula  seu  mensura  quam  transcendere  contingat,  neque 
est  quaerendum  medium  quod  pertineat  ab  bonum  virtutis 
secundum  se.  «  Mensura  et  regula  virtutis  theologicae  est 
«  ipse  Deus.  Fides  enim  nostra  regulatur  secundum  veritatem 
«  divinam,  charitas  autem  secundum  bonitatem  eius,  spes  au- 
«  tem  secundum  magnitudinem  potentiae  et  pietatis  eius,  et 
«  ista  est  mensura  excedens  omnem  humanam  facultatem. 
«  Unde  nunquam  potest  homo  tantum  diligere  Deum  quantum 
«  diligi  debet,  nec  tantum  credere  aut  sperare  in  ipsum  quan- 
«  tum  debet.  Unde  multo  minus  potest  ibi  esse  excessus,  et 
«  sic  bonum  talis  virtutis  non  consistit  in  medio,  sed  tanto 
«  est  melius  quanto  magis  acceditur  ad  summum  »  (1). 

Nec  contra  hoc  est  quod  spes  media  incedit  inter  prae- 
sumptionem  et  desperationem.  Hic  enim  in  memoriam  revo- 
cabis  quod  dictum  est  supra,  proprietatem  secundum  quam 
moralis  virtus  dieitur  stare  in  medio,  non  in  hoc  praecise 
consistere,  quod  media  existat    inter    duo    vitia  extrema,  sed 

(1)  Ita  S.  Thomas,  Q.  64,  a.  4.  —  Pulchre  Bernardus  1.  de  diligendo 
Deo,  c.  6 :  « Hie  primum  vide  quo  modo,  imo  quam  sine  modo  a  no- 
«bis  Deus  amari  meruit;  qui,  ut  paucis  quod  diet.um  est  repetam,  prior 
«  ipse  dilexit  nos,  tantus  et  tantum  et  gratis,  tantillos  et  tales.  En  quod 
« in  prineipio  dixisse  me  memini,  modum  esse  diligendi  Deum,  sine  modo 
«  diligere  ».  Et  similiter  modus  credendi  Deo  est  sine  modo  credere,  mo- 
dus  sperandi  sine  modo  sperare,  iuxtla  illud  Psalm.  CXVIII-114:  Et  in 
veroum  tuum  supersperavi. 

in  hoc  quod  medium  eligit  inter  plus  et  minus  in  materia 
propria,  ut  in  ea  nihil  diminuatur  a  mensura  quam  recta  ra- 
tio  statuit,  nihil  etiam  apponatur  quod  excedat.  Sicut  autem 
virtus  adhuc  stat  in  medio  secundum  quod  nunc  de  medio 
loquimur,  etiamsi  secundum  suam  essentiam  non  sit  inter  duos 
defectus  extremos,  quemadmodum  de  virtute  iustitiae  aperte 
constat :  ita  vicissim  non  ideo  in  medio  bonum  eius  reponi 
dicendum  est,  ex  hoc  quod  duo  extrema  vitiosa  utcumque  as- 
signantur.  Si  enim  vitiositas  excessus  praecise  consistat  in 
exorbitando  a  propria  materia  virtutis,  nulla  ut  patet,  conse- 
quentia  est.  Et  sic  est  de  praesumptione,  cuius  malum  non 
est  in  superabundantia  spei  circa  ea  quae  a  Deo  promissa 
sunt,  sed  in  sperando  illud  quod  Deus  non  promisit,  ac  per 
hoc,  spei  theologicae  materia  non  est.  —  Simili  quoque  modo 
non  valet  si  dicas  quod  fides  est  media  inter  haereses  con- 
trarias,  puta  inter  haeresim  Nestorii  quae  negat  in  Christo 
personae  unitatem,  et  haeresim  Eutychetis  quae  unitati  per- 
sonae  addit  etiam  unitatem  naturae.  Nam  rursus,  vftium  quod 
est  in  plus  non  assignatur  ex  parte  materiae  fidei  quae  est 
veritas  a  Deo  revelata,  quasi  in  credendo  illam  aiiquid  nimii 
esse  posset,  sed  solum  ex  parte  hominum  qui  circa  quodcum- 
que  enuntiabile  possunt  positiones  extreme  contrarias  adstruere, 
non  modo  per  diminutionem  negando  quod  affirmat,  verum 
etiam  per  additionem  affirmando   quod  negat. 

Nec  tandem  praesenti  veritati  derogat,  quod  virtutes  theo- 
logicae  modum  aliquem  seu  moderamen  requirunt,  in  quantum 
debent  exerceri  secundum  mensuram  nostrae  naturae,  condi- 
tionis,  faeultatis,  et  non  nimio  conatu  qui  in  detrimentum 
vergeret  ipsius  vitae  spiritualis  in  nobis.  Hoc  enim  provenit, 
non  ex  ratione  virtutis  theologicae  secundum  se,  sed  ex  cir- 
cumstantiis  subieeti  in  quo  est,  adeoque  per  accidens,  seu  ex 
causa  quae  est  omnino  praeter  propria  et  specifica  ipsius  vir- 
tutis  principia.  Unde  S.  Thomas  in  praesenti :  «  Alia,  inquit, 
«  regula  vel  mensura  virtutis  theologicae  est  ex  parte  nostra, 
«  quia  etsi  non  possumus  ferri  in  Deum  quantum  debemus, 
«  debemus  tamen  ferriin  ipsum  credendo,  sperando,  et  amando 

«  secundum  mensuram  nostrae  conditionis.  Unde  per  accidens 
«  potest  in  virtute  theologica  considerari  medium  et  extrema 
«  ex  parte  nostra  ». 

Sic  igitur  theologales  virtates  per  se  et  ratione  sui  nul- 
lum  excessum  fugiunt,  quia  nunquam  sufficiunt  suam  regulam 
adaequare  ;  unde  non  sunt  assignandi  limites  intra  quos  opor- 
teat  eas  consistere.  Debet  tamen  assignari  id  quod  ad  mini- 
mum  requiritur  ut  bonum  earum  sit  salvum,  et  hoc  est  quod 
ultimo  declaratur  cum  dicitur  de  ratione  earum  esse,  ut  obie- 
cto  suo  adhaereant  super  omnia  appretiative. 

§  3. 

Hic  recolenda  distinctio  in  tractatu  de  Poenitentia  tradita 
circa  duplicem  modum  quo  quis  potest  uni  obiecto  adhaerere 
magis  quam  alteri :  vel  magis  intensive,  vel  magis  appretia- 
tive.  Est  maior  adhaesio  intensiva,  quando  est  maior  vehe- 
mentia  actus  in  obiectum.  Est  maior  adhaesio  appretiativa, 
quando  mens  fertur  in  obiectum  tamquam  in  id  quod  simpli- 
citer  alteri  praefert,  quamvis  non  tanta  forsitan  vehementia 
nee  tanto  impetu  ipsum  prosequatur.  Neque  haec  inter  se 
pugnant.  Imo  vero  continuo  experimur  nos  ita  animo  com- 
paratos,  ut  magis  vellemus  relinquere  certas  res  vehementius 
et  delectabilius  amatas,  quam  recedere  ab  aliis  erga  quas  mi- 
nori  sensu  afficimur.  Et  ratio  est  quia  intensitas  actus  ple- 
rumque  provenit  ex  hoc  quod  obiectum  magis  est  propin- 
quum  et  magis  applicatur  voluntati,  ac  per  hoc  vehementius 
movet,  quin  tamen  exinde  accrescat  appretiatio  quae  pendet 
ex  aliis  principiis.  —  Illud  quoque  observandum,  quod  ap- 
pretiatio  per  se  primo  consideratur  in  ordine  ad  obiectum 
prout  cum  aliis  rebus  comparatum,  nam  certe  si  aliae  res  non 
essent,  nequaquam  intelligeretur  appretiatio  aut  maior  aut 
minor.  At  vero  etiamsi  alia  obiecta  non  existerent,  semper 
tamen  locus  esset  maiori  minorive  fidei  aut  spei  aut  charitatis 
intensitati.  Intensitati  enim  accidit  ccmparatio  cum  aliis  obie- 
ctisj  dum  appretiatio  de  sui  ratione  dicit  aestimationemcom- 

parativam,  quanquam  non  formalis  et  explicita  comparatio  re- 
quiratur,  sed  virtualis  et  implicita  sufficiat.  —  Atque  hinc 
etiam  est  quod  quisquis  aestimat  Deum  super  omnia,  ita  ut 
pro  nullo  bono  consequendo  vel  malo  vitando  vellet  eum  of- 
fendere,  iste  habet  amorem  in  summo  gradu  appretiativo,  qui 
gradus  est  de  praecepto.  Sed  qui  forte  amaret  Deum  inten- 
sius  quam  caetera  omnia,  non  ideo  amorem  haberet  in  summo 
gradu  intensivo  ;  semper  enim  essent  ulteriores  gradus  possi- 
biles  in  infinitum. 

Nunc  igitur,  si  etymon  vocis  attendas,  constat  quod  ap- 
pretiatio  proprie  pertinet  ad  charitatem.  Etenim  «  charitas 
«  addit  supra  amorem  perfectionem  quamdam  amoris,  in  quan- 
«  tum  id  quod  amatur,  magni  pretii  aestimatur,  ut  ipsum  no- 
«  men  indicat  (1)  ».  Sed  nec  dubium  esse  potest  quin  ad  di- 
vinae  charitatis  essentiam  pertineat  tendere  in  Deum  tanquam 
in  bonum  quod  simpliciter  praefertur  omnibus  creatis,  sive 
quae  amantur,  sive  quae  amari  possunt.  Adhaeret  ergo  Deo 
super  omnia  omnino  bona,  appretiative.  A  charitate  autem 
praeferentia  appretiativa  extenditur  ad  alias  duas  virtutes 
theologicas,  et  consistit  in  hoc  quod  fides  firmius  credit  Deo 
quam  aliis  omnibus,  spes  immobilius  sperat  in  Deo  quam  in 
aliis  quibuslibet,  et  utraque  tendit  in  obiectum  suum  eo  modo 
qui  exercite  protestetur  dispositionem  deponendi  potius  omne 
id  quod  in  oppositionem  venire  posset,  quam  vel  tantisper 
recedendi  ab  assentiendo  revelatis  a  Deo,  aut  a  sperando  pro- 
missa  ab  ipso. 

Sed  haec  in  respectivis  tractatibus,  praesertim  vero  ubi 
de  comparativa  certitudine  fidei,  declarationem  habebunt.  Unde 
cum  circa  medietatem  virtutum  nihil  amplius  explanandum 
supersit,  statim  veniendum  est,  iuxta  superius  praemissa,  ad 
quaestionem  de  earum  connexione. 


(1)  S.  Thom.  1-2,  q.  26,  a.  3, 

THESIS  IV. 

Omnes  virtutes  infusae  tam  theologicae  quam  morales,  ita 
sunt  in  suo  fieri  inter  se  connexae,  ut  nulla  earum  separata 
a  caeteris  unquam  infundatur. 

Virtutes  morales  esse  tum  inter  se,  tum  cum  charitate  et 
gratia  sanctificante  secundum  suam  essentiam  connexas,  con" 
cors  est  omnium  theologorum  sententia,  nec  pro  nuup  opus 
est  ad  intrinsecam  huius  veritatis  rationem  divertere,  quae  in 
sequenti  thesi  exponenda  reservatur.  Interim  ergo  praesuppo- 
nitur  ut  certa  ipsa  positio,  ex  qua  evidenter  sequitur,  nullam 
ex  moralibus  posse  infundi  seorsum  ab  alia,  aut  etiam  seor- 
sum  a  charitate,  cum  qua  necessario  adsunt  cuncti  habitus 
pertinentes  ad  novum  hominem  qui  secundum  Deum  creatur 
in  iustitia  et  sanctitate  veritatis.  Si  quae  enim  virtutes  sint  in 
suo  esse  ad  invicem  connexae,  sive  quia  est  mutua  inter  eas 
dependentia  in  alio  atque  alio  genere  causae,  sive  quia  ab  una 
eademque  virtute  dependent,  et  simul  ad  eam  necessario  con- 
sequuntur,  manifestum  plane  est  quod  in  suo  etiam  fieri  con- 
nexae  dicendae  sunt,  cum  solitarie  effici  non  possit  quidquid 
solitarie  esse  nequit. 

Proinde  disquisitio  praesens  versatur  de  integro  circa  duos 
habitus  fidei  et  spei,  qui  in  suo  esse  non  sunt  cum  charitate 
et  gratia  sic  connexi,  ut  sine  illis  nequeant  consistere.  Non 
enim  amittuntur  quoties  amittitur  ipsa  charitas  et  gratia,  que- 
madmodum  confiteri  necesse  est  ex  certissima  regula  doctri- 
nae  catholicae,  et  ideo  ultro  sese  offert  quaestio,  an  quandoque 
infundantur,  non  infusa  simul  charitate,  sicut  quandoque, 
imo  saepissime,  'charitate  amissa,  non  simul  amittuntur,  sed 
seorsum  in  esse  perseverant.  Porro  hac  in  re  varie  opinati 
sunt  theologi,  et  tres  sententiae  recensentur.  ■ —  Prima  sen- 
tentia  statuit,  habitus  illos  reipsa  infundi  sine  gratia  sancti- 
ficante  et  charitate,  nempe  ante  iustificationem  statim  post 
elicitos  respectivos  actus.  Ita  Vasquez,  Valentia,  et  alii  post 
Suarez  1.  8  de  gratia,  c.  23  :   «  Infero,  inquit,  etiam  ante  ba- 

«  ptismum  dari  habitum  fidei  cateehumeno  credenti,  etiamsi 
«  non  sit  vere  poenitens...  Quia  Deus  paratus  est  ad  infun- 
«  denda  sua  dona  ei  qui  se  sufficienter  disponit,  si  aliunde 
«  non  sit  impedimentum  vel  repugnantia.  Sed  qui  credit  vere 
«  et  ex  corde,  est  sufficienter  dispositus  ad  habitum  fidei,  et 
«  ex  vi  peccati  non  ponit  obicem,  quia  in  peccatore  potest 
«  esse  habitus  fidei,  ut  est  de  fide  certum,  neque  aliunde  est 
«  repugnantia,  quia  habitus  fidei  non  est  ita  connexus  cum 
«  habitu  gratiae,  ut  ab  illo  pendeat,  ut  est  certum  de  depen- 
«  dentia  in  conservari,  ergo  idem  erit  in  fieri  ».  Et  quidquid 
nunc  dicitur  de  catechumeno,  valeret  etiam  de  eo  qui  per 
mortale  infidelitatis  peccatum  amisisset  fidem.  Statim  enim 
post  retractationem  huius  peccati  per  positivum  fidei  actum, 
adeoque  ante  reparationem  ad  gratiam  per  sacramentum  vel 
contritionem  perfectam,  amissum  fidei  habitum  recuperaret. 
—  Secunda  vero  sententia  tenet  habitus  fidei  et  spei  non  in- 
fundi  quidem  sine  charitate  et  gratia  extra  sacramentum,  bene 
tamen  in  sacramento,  puta  in  baptismo  suscepto  cum  fide  et 
spe  actuali,  sed  cum  obice  ad  iustificationem.  Ita  Soto  et  alii 
pauci  post  Caietanum  in  1-2,  Q.  62,  a.  4:  «  Si  baptizetur 
«  adultns  in  peccato  fornicationis  perseverans,  suscipit  fidei 
«  speique  habitum  suscipiendo  characterem,  et  est  vere  fide- 
«  lis,  et  tamen  nec  suscepit  nec  suscipit  charitatem  ».  —  Tan- 
dem  tertia  sententia  absolute  statuit,  nunquam  omnino  infundi 
habitus  fidei  et  spei  seorsum  a  gratia  sanctificante.  Ita  com- 
munius  auctores  post  S.  Thomam  in  III,  D.  23,  a.  4 :  «  Tem- 
«  pore  quidem  omnes  virtutes  sunt  simul,  quia  simul  divinitus 
«  infunduntur  ».  Et  in  1-2,  Q.  62,  a.  4:  «  Ordine  generatio- 
«  nis  quo  materia  est  prior  forma,  et  imperfectum  perfecto, 
«  in  uno  et  eodem  fides  praecedit  spem,  et  spes  charitatem 
«  secundum  actus,  nam  habitus  simul  infunduntur  ».  Et  in 
3a  Part.  Q.  85,  a.  6  :  «  In  virtutibus  non  attenditur  ordo  tem- 
«  poris  quantum  ad  habitus,  quia  cum  virtutes  sint  connexae 
«  omnes  simul  incipiunt  esse  in  anima.  Sed  dicitur  una  earum 
«  esse  prior  altera  ordine  naturae  qui  consideratur  ex  ordine 
«  actuum,  secundum    scilicet  quod  actus    unius  virtutis  prae- 

«  supponit  actum  alterius  virtutis  »  (1).  Consonat  et  S.  Bona- 
ventura  in  IV,  D.  14,  Part.  1,  a.  2,  q.  3  :  «  Omnes  virtutes 
«  simul  infunduntur,  et  simul  sunt  quantum  ad  substantiam  et 
«  essentiam  ». 

His  igitur  circa  statum  quaestionis  praemissis,  primo  qui- 
dem  excludendae  sunt  duae  priores  sententiae,  tum  deinde 
adstruenda  tertia  quae  longe  longeque  verior  videtur,  et  prin- 
cipiis  theologiae  conformior. 

§  1. 

I.  —  Excluditur  autem  prima  sententia  argumento  desum- 
pto  ex  hoc  quod  dicitur  in  Clementina  de  Summa  Trinitate 
ubi  supra  :  tam  parvulis  quam  adultis  conferri  in  baptismo 
gratiam  et  virtutes ;  quae  quidem  virtutes  procul  dubio  illae 
ipsae  sunt  quae  in  anteriori  auctoritate  Innocentii  III  cap. 
Maioresj  enumerantur  hoc  modo ;  «  Illud  quod  opponentes  in- 
«  ducunt,  jidem  aut  charitatem  aliasque  virtutes  parvulis,  utpote 
«  non  consentientibus,  non  infundi,  etc.  ».  Ipsam  igitur  fidem 
tam  adultis  quam  parvulis  regulariter  infundi  vi  baptismi, 
omnino  dicendum  est.  Et  amplius  confirmatur,  quia  ut  habe- 
tur  in  Tridentino  Sess.  6,  cap.  7,  catechumeni  ante  baptismi 

(1)  Contra  tam  expressa  testimonia  afferunt  adversarii  locum  ex  2-2 
Q.  6,  a.  2  ad  3.um,  ubi  sic  habetur :  «  Qui  accipit  a  Deo  fidem  absque 
« charitate,  non  simpliciter  sanatur  ab  infidelitate,  quia  non  removetur 
«  culpa  praecedentis  infidelitatis,  sed  sanatur  secundum  quid,  ut  scilicet 
« cesset  a  tali  peccato ».  Ex  quo  persuadere  volunt  quod  iuxta  Ange- 
licum  fides  aliquando  infunditur,  non  infusa  simul  charitate  et  gratia. 
Sed  negandum  est  suppositum,  quod  scilicet  illi  sermo  sit  de  fide  ha- 
bituali.  Nam  sermo  est  de  fide  quae  coexsistiti  cum  reatu  praecedentis 
infidelitatis,  de  fide  per  quam  quis  a  tali  peccatto  cessat.  Atqui  habitus 
non  est  quo  quis  formaliter  cessat  a  peccato  infidelitatis,  praeterquam 
quod  non  videatur  compossibilis  cum  permanente  reatu  culpae  contra 
fidem.  Manifestum  igitur  est  quod  de  fide  actuali  loquitur  ibi  S.  Tho- 
mas.  Unde  et  subdit :  « Datur  aliquando  homini  a  Deo  quod  credat, 
« non  tamen  datur  ei  charitatis  donum,  sicut  etiam  aliquibus  absque 
« charitate  datur  donum  prophetiae  vel  aliquid  simile ».  Donum  autem 
prophetiae  vel  aliquid  simile,  nusquam  in  habitu  consistit. 

sacramentum  ab  Ecclesia  fidem  petunt,  utique  habitualem,  et 
per  lavacrum  regenerationis  consequendam,  Hoc  autem  semel 
praesupposito,  immediate  consequitur  falsum  omnino  esse,  quod 
catechumenus  statim  ac  credit  vere  et  ex  corde,  infusum 
accipiat  habitum  fidei.  Cum  enim  in  adultis  actualis  fides  ne- 
cessaria  dispositio  sit  ad  fructum  seu  rem  sacramenti,  semper 
esset  habitus  praeinfusus  vi  dispositionis  praerequisitae,  et  ex 
virtute  baptismi  augeri  qaidem  fides  posset,  infandi  autem 
nunquam  posset  (1). 

Excluditur  iterum  eadem  sententia  ex  doctrina  Tridentini 
Sess.  6,  ubi  post  enumeratas  in  cap.  6  dispositiones  quibus 
homo  adultus  ad  iustificationem  se  disponit,  quaeque  incipiunt 
a  fide  ex  auditu  concepta,  et  terminatur  ad  eam  poenitentiam 
quam  ante  baptismum  agi  oportet,  necnon  et  ad  propositum 
suscipiendi  baptismum,  inchoandi  novam  vitam  et  servandi 
divina  mandata,  in  cap.  7  sic  habetur:  «  Hanc  dispositionem 
«  seu  praeparationem  iustificatio  ipsa  consequitur  quae  non  est 
«  sola  peccatorum  rernissio,  sed  et  sanctificatio  et  renovatio 
«  interioris  hominis  per  voluntariam  susceptionem  gratiae  et 
«  donorum...  Unde  in  ipsa  iustificatione  cum  remissione  pec- 
«  catorum  haec  omnia  simul  infusa  accipit  homo  per  L  C. 
«  cui  inseritur,  fidem,  spem,  et  charitatem  ».  Sed  profecto,  si 
ut  adversarii  volunt,  infusus  fuisset  fidei  habitus  a  primo  initio 
praeparationis,  statim  ac  homo  excitatus  divina  gratia  et  adiu- 
tus  credidit  vera  esse  quae  divinitus  revelata  et  promissa 
sunt,  nequaquam  fieret  infusio  fidei  simul  cum  charitate  in 
ipsa  iustificatione,  quae  consequitur  totam  praeparationem 
cap.  6  descriptam,  et  nonnisi  per  sacramentum  in  re  vel  in 
voto  obtinetur.  Ergo  iuxta  Tridentinum,  non  infunditur  ha- 
bitus  fidei  ad  solam  dispositionem  fidei  actualis,  a  qua  incipit 


(1)  Simili  argumento  ostendi  solet  quod  ad  iustificationem  in  sa- 
cramentis  mortuorum  contritio  charitate  perfecta  non  est  necessaria, 
quia  alias  vi  sacramentd  actu  suseepti  nunquam  fieret  iustificatio  prima, 
adeoque  non  esset  amplius  locus  distinctioni  inter  mortuorum  et  vivo- 
rum  sacramenta. 

praeparatio    hominis    iustificandi,  sed  solum  ad  dispositionem 
eompletam  atque  ultimatam  a  qua  pendet  iustifieatio   ipsa. 

Et  frustra  vim  argnmenti  effugere  tentant  adversarii,  sic 
dicendo  :  Fidei  infasio  quam  Tridentinum  refert  ad  iustifi- 
cationis  instanSj  intelligi  debet  de  infusione  fidei  formatae  qua 
talis.  Subdit  enim  Ooncilium  :  «  Nam  fides,  nisi  ad  eam  spes 
«  accedat  et  charitas,  neque  unit  perfecte  Christo,  neque  cor- 
«  poris  eius  vivum  membrum  ejficit  ».  Et  paulo  infra  ait,  hanc 
esse  fidem,  nempe  quae  per  charitatem  operatur,  quam  catechu- 
meni  ab  Ecclesia  petunt.  Atqui  ex  hoc  quodfides  formata  nonnisi 
cum  sanctificante  gratia  recipitur,  nihil  sequitur  quoad  fidem 
injormem  quae  nondum  operatur  per  charitatem.  Ergo  adhuc 
infasio  fidei  injormis  praecedere  poterit  iustificationis  gratiam. 
—  At  facile  respondetur  concedendo  maiorem,  et  negando 
minorem  cum  consequentia.  Ratio  est  quia  habitus  fidei  in- 
formis  omnino  idem  est  cum  habitu  fidei  formatae,  ut  admit- 
tunt  omnes  et  suo  loco  ostendetur.  Solum  enim  differt  per 
denominationem  extrinsecam,  quatenus  non  coniungitur  cum 
habitu  charitatis  qui  principium  est  referendi  omnia  ad  Deum 
finem  ultimum  super  omnia  dilectum.  Unde  si  habitualis  fides 
praecedere  posset  primam  hominis  iustificationem,  non  recte 
eius  infusio  ad  iustificationis  instans  referretur,  nec  vere  di- 
ceret  Tridentinum,  haec  omnia  in  iustificatione  ipsa  simul 
infasa  accipi,  fidem,  spem,  et  charitatem,  Tunc  enim  in  iusti- 
ficatione  ipsa  secundum  rei  veritatem  non  infunderetur  nisi 
charitas,  per  quam  ut  a  forma  extrinseca  praeinfusi  habitus 
fidei  et  spei  perfiserentur  seu  formarentur. 

II.  —  Porro  ex  eadem  Tridentini  auctoritate  exeludenda 
quoque  apparet  sententia  secundo  loco  recensita,  quae  vult  ut 
saltem  in  baptismo  infundatur  fides  seorsum  a  gratia,  quando 
scilicet  ex  parte  actualis  fidei  nihil  deest  in  dispositionibus  ba- 
ptizati,  deest  autem  aliquid  ex  parte  poenitentiae  seu  attri- 
tionis  de  peccatis.  Nam  revera  infusio  omnium  trium  virtutum 
theologalium  dicitur  a  Concilio  simul  fieri,  et  nonnisi  in  iu- 
stificatione  ipsa    habere  locum,  idque  profecto  etiam  pro    re- 

gulari  hypothesi  sacramenti  re  et  actu   suscepti,  de  quo  non 
semel,  sed  pluries  in  cap.  7  expressa  mentio  est. 

Accedit  et  ratio  theologica,  quia  res  baptismi  in  renascen- 
tia  seu  generatione  novi  hominis  ubique  assignatur,  iuxta  illud 
Ioan.  III-5 :  Nisi  quis  renatus  fuerit  ex  aqua  et  Spiritu  San- 
ctOj  non  potest  introire  in  regnum  Deiy  et  Tit.  III- 5:  Salvos 
nos  fecit  per  lavacrum  regenerationis  et  renovationi'}  Spiritus 
Sancti.  Ergo  vel  nullus  est  baptismi  fructus  ratione  obicis  in 
homine  exsistentis,  vel  si  est,  in  completa  nativitate  spirituali 
necessario  consistit.  Sicut  enim  naturalis  generationis  vis  nus- 
quam  est  ad  generandum  manum  aut  pedem,  aut  caput,  aut 
aliquam  partem  separatam,  sed  hominem  in  natura  completa 
subsistentem,  ita  et  vis  baptismi  non  est  nisi  ad  conferendam 
naturam  novam  cum  omnibus  ad  ipsam  consequentibus,  quo- 
rum  primum  est  habitus  seu  lumen  fidei.  Igitur  a  primo  ad 
ultimum,  etiam  in  sacramento  nunquam  infunditur  fides  ante 
gratiam,  efc  eadem  ratio  est  de  spe  quae  sine  fide  omnino  esse 
non  potest. 

At  dices :  Sacramenta  effectum  suum  ex  opere  operato  pro- 
ducunt  uhi  obicem  non  inveniunt,  Ergo  si  ex  parte  tantum 
apponitur  obex,  ex  parte  etiam  tantum  impedielur  fructus  sa- 
cramenti.  Sed  qui  ad  baptismum  accedit  credens,  et  nondum 
sufficienter  poenitens,  ex  parte  quidem,  sed  tantum  ex  parte 
obicem  ponit.  Ergo  et  partem  fructus  accipiety  id  est  habitum 
fidei  sine  gratia  et  charitate.  —  Ad  hoc  autem  respondeo  di- 
stinguendo  primam  consequentiam :  Si  ex  parte  tantum  appo- 
nitur  obex,  ex  parte  etiam  tantum  impeditur  fructus  sacra- 
menti,  id  est,  si  tantum  apponitur  obex  ad  aliquem  secundarium 
sacramenti  effectum  a  quo  effectus  alii  non  pendent,  conc. 
conseq.  Id  est,  si  apponitur  obex  ad  effectum  primarium  qui 
caeterorum  omnium  est  ratio,  neg.  conseq.  cum  supposito  eius, 
quia  eiusmodi  obex  nonnisi  abusive  partialis  diceretur.  Unde 
simpliciter  nego  minorem  subsumptam,  quia  effectus  baptismi 
primarius  est  regeneratio,  seu  novae  naturae  communicatio, 
ut  dictum  est  supra.  Ad  alia  autem  non  se  extendit  propria 
baptismi  efficacia,  nisi  in  quantum  haec  alia  communicationem 

novae  naturae  consequuntur.  Qui  ergo  obicem  habet  ne  rege- 
nerationis  gratiam  accipiat,  eo  ipso  non  partialem  obicem  ha- 
bere  dicendus  est,  sed  totalem  ;  obicem  dico  ad  ipsum  fidei 
lumen  prout  ex  baptismi  virtute  recipiendum.  Nulla  igitur  est 
argumenti  conclusio. 

■  §  2. 

Sed  uunc  ad  tertiam  sententiam  veniendum  est,  cuius  ve- 
ritas  vel  ex  sola  exclusione  duarum  praecedentium  efficaciter 
iam  demonstratur.  Si  enim  neque  extra  sacramentum  neque 
in  sacramento  infusio  fidei  et  spei  seorsum  a  gratia  et  cha- 
ritate  efficitur,  dicendum  sane  superest  id  quod  in  thesi  po- 
situm  est,  nullam  scilicet  virtutem  unquam  infundi  separatam 
a  gratia.  Et  ratio  intrinseca  est  quia  virtutes  sunt  principia 
operandi,  gratia  vero  principium  essendi  in  ordine  superna- 
turali.  Sed  sicut  operatio  sequitur  esse,  ita  et  principia  ope- 
randi  consequuntur  principium  essendi,  et  non  antecedunt 
ipsum.  Ergo  oportet  ut  virtutes  nunquam  infundantur  nisi 
consequenter  ad  infusionem  novae  illius  essentiae  qua  forma- 
liter  constituimur  divinae  consortes  naturae,  et  ut  nulla  earum 
ante  gratiam  in  esse  educatur.  —  At  contra  hanc  rationem 
statim  occurrit  instantia,  cuius  enodatio  erit  loco  explicatio- 
nis  argumenti. 

Opponitur  ergo  :  Quod  amissa  gratia  et  charitate,  rema- 
neant  jides  et  spes,  vel  est  ex  natura  rei,  vel  non  est.  Si  dicis 
non  esse  ex  natura  rei,  sed  tanquam  ex  miraculo,  tunc  non 
apparet  cur  etiam  ante  iustificationem  simile  miraculum  locum 
non  haberet,  Quin  imo,  si  de  miraculo  agitur,  videretur  multo 
adhuc  convenientius  fuisse  faciendum  in  favorem  eorum  qui 
primo  accedunt  ad  Deum  post  peccata  ex  ignorantia  commissa 
quam  in  favorem  eorum  qui  semel  a  peccati  et  daemonis  ser- 
vitute  liberati,  acceptoque  Spiritus  Sancti  donoy  templum  Dei 
violare  et  Spiritum  Sanctum  contristare  non  formidaverint.  Si 
autem  dicis  esse  ex  natura  rei,  tunc  naturae  rei  pariter  con- 
gruere  dicendum  est  quod  tam  fides  quam  spes,  eo  modo  quem 


DE   MEDIO    ET    CONNEXIONE   VIRTUTUM  145 

adstruunt  patroni  primae  vel  secundae  sententiae,  ante  iustifica- 
tionis  gratiam  injundi  possint  et  quandoque  infundantur.  Ergo 
quacunque  suppositione  facta,  analogica  illa  proportionalitas 
secundum  quam  virtuies  infusoe  dicuntur  se  habere  ad  gra- 
tiam  sicut  potentiae  ad  naturam,  intentum  non  demonstrat, 

Respondeo,    permanentiam    habituum    fidei    et    spei    post 

amissam  charitatem  et  gratiam,  ubi  non  intercesserit  speciale 

infidelitatis  vel  desperationis  peccatum,  esse  ex  natura  rei,  ut 

postea  videbitur.  Sed  nego  consequentiam  quae  inde  trahere- 

tur  pro  prima  eductione  in  esse.  Falsum  enim  est  quod  quid- 

quid  quocumque  modo  in  esse    connaturaliter    perseverat,  sit 

semper    connaturaliter    producibile  in  eo  statu    in  quo    nunc 

perseverat.  Nam  animae    humanae  in  esse    perseverant    post 

separationem  a  corpore,  et  tamen  non  possunt  connaturaliter 

in  statu  separationis  a  Deo  creari.  Et    corpora    mortua  exsi- 

&tunt,  qaamvis  nullum  tale    natura  producat.  Et  quotidie  vi- 

demus  ruinas  ex  antiquis  aedificiis  residuas,   quae  sine  dubio 

non  fuerunt  in   eo  statu  quem  nunc  habent,  ab  arte  effectae. 

Quod  si    quandoque    in   villis    principum    cernantur    fictitiae 

ruinae  recenti    molitione    data  opera    constructae,  id  quidem 

ioco  et  phantasiae   indulgendum,  sed  pro    certo    habeas  nihil 

simile  inveniri  in  operibus  naturae  vel  Dei.  Non    ergo  valet 

haec  consequentia  :  Si  habitus  fidei  et  spei,  amissa  charitate 

et  gratia,  ex  natura  rei  possunt  perseverare  in  esse,  ergo  sunt 

etiam  connaturaliter  seorsum  a  gratia  primo  producibiles.  Ratio 

est  quia   semel  ac  res  quaepiam  fuit   educta  in  esse.  semper 

exigit  conservari  secundum  quod  capax  est  persistere,  perfe- 

cte  scilicet  vel  imperfecte^  pro  varietate  supervenientium  vi- 

cissitudinum  quae  ex  parte  causarum    secundarum  se  tenent. 

Nunc  igitur,  cum  habitus  fidei  et  spei  non  dependeant  secun- 

dum  suam  essentialem  rationem  a  coniunctione  cum  gratia  et 

eharitate,  nec  habeant  eadem  omnino  contraria  seu  corruptiva, 

ut  infra  ostendetur,  hinc  est  quod  charitatis  amissio  non  eis 

afTert  inhabilitatem  ad  permanendum,  et  ideo  necesse  est  ut 

in  re  ipsa  maneant    superstites.  Sciendum  vero  quod  remota 

charitate,  habitus  illi  non  sunt  amplius  in  statu  virtutis,  sive 

Do  Yirtutibu8  infutis  \q 

in  statu  perfecto  (1).  Unde  informes  tunc  esse  dicuntur,  et  ipso 
facto  cadunt  a  ratione  jpotentiarum  naturat  divinae  in  nobis 
participatae,  ut  rationem  induant  residui  imperfecti  quod  ex 
destructione  completi  organismi  nonnunquam  relinquitur.  Atqui 
nihil  tale  Deus  primo  educit  in  esse.  Ergo  haec  duo  optime 
inter  se  conciliantur,  videlicet :  quod  habitus  fidei  et  spei  post 
charitatem  amissam  saepe  remaneant,  non  ex  miraculo,  sed  ex 
natura  rei,  et  quod  nihilominus  non  possint  connaturaliter 
produci  seorsum  a  gratia.  Quippe  in  statu  normali  et  perfecto 
in  quo  se  habent  ad  gratiam  sicut  potentiae  ad  naturam,  ab 
ipsa  gratia  et  charitate  sunt  prorsus  inseparabiles. 

Hinc  quoque  habebis  unde  solvas  aliud  adversariorum  ar- 
gumentum:  Actus  fidei  se  habet  ad  habitum  fidei  sicut  actus 
charitatis  ad  habitum  charitatis.  Sed  actus  charitatis  est  suf- 
ficiens  dispositio  ad  habitus  infusionem.  Ergo  idem  projpor- 
tionaliter  de  fidei  actu  dicendum  est. 

Respondetur  consequenter  ad  praemissa :  Dist.  mai.  Actus 
fidei  se  habet  ad  habitum  fidei  sicut  actus  charitatis  ad  ha- 
bitum  charitatis,  in  ratione  principiati  ad  principium,  quando 
fidei  actus  a  praeexsistente  habitu  procedit,  conc.  In  ratione 
dispositionis  ad  formam,  quando  fidei  actus  ex  sola  gratia 
operante  elicitur,  neg.  Et  ratio  est  quia  si  in  eiusmodi  actu 
ratio  dispositionis  proximae  reperiri  posset,  haec  dispositio 
non  esset  nisi  ad  habitum  informem ;  sed  habitus  informis  non 
est  primo  infundibilis  a  Deo,  ut  dictum  est.  De  charitate  autem 
quac  nec  in  actu  nec  in  habitu  informis  esse  potest,  aliam  om- 
nino  rationem  esse,  nemo  est  qui  non  videat. 

Ultima  igitnr  conclusio  sit,  quod  si  quis  per  mortale  pec- 
catum  amiserit  gratiam,  sed  non  fidem,  et  denuo  reparetur  per 
poenitentiam,  certo  certius  non  infundetur  ei  fideis  simul  cum 
aliis  virtutibus,  quia  fides  remansit  ex  priori  iustificatione.  Et 
propterea  caute  dictum  est  in  thesi,  quod  virtutes  sic  sunt  in 
suo  fieri  ad  invicem  connexae,  ut  nulla  earum  separata  a  cae- 
teris  unquam  infundatur.  Et  hoc  semper  verum  manet,  quia  licet 
in  casu  supradicto  non  infundatur  fides  simul  cum  charitate, 
adhuc  tamen  non  infunditur  charitas  separata  a  fide  quae  su- 

perstes  remanserat.  At  si  quis  per  niortale  peccatum  infideli- 
tatis  amiserit  etiam  fidem,  tunc  habituale  fidei  lumen  non  po- 
terit  ei  restitui  priusquam  ad  sanctificantem  gratiam  per  sa- 
cramentum  in  re  vel  in  voto  restauretur. 

HactCnus  de  connexione  virtutum  infusarum  in  fieri.  Sequi- 
tur  quaestio  de  connexione  earum  in  esse. 


THESIS  V. 

Non  tantum  in  fieri,  verum  etiam  in  esse  omnes  virtutes 
infusae  sunt  inter  se  connexae,  si  in  perfecto  statu  virtutis 
quem  caeteris  affert  charitas,  considerentur.  Si  autem  aeci- 
piantur  secundum  suam  simplicem  essentiam,  iterum  omnes 
virtutes  morales  tum  ad  invicem  tum  cum  charitate  necessa- 
riam  connexionem  habent.  At  fides  et  spes,  amissis  caeteris, 
remanere  possunt,  et  fides  quidem  etiam  solitarie,  spes  vero 
nonnisi  supposito  fidei  fundamento. 

In  primis  nota  quod  ad  connexionem  proprie  dictam  re- 
quiritur  ut  nullum  ex  connexis  possit  esse  sine  aliis.  Si  enim 
unum  sine  altero  nequeat  consistere,  adhuc  tamen  hoc  alterum 
sine  illo  primo,  erit  quidem  habitudo  vel  dependentiae  vel  exi- 
gentiae  ex  una  parte  sese  tenens,  connexio  autem  prout  nunc 
de  connexione  loquimur,  nequaquam  habebitur. 

Insuper  observa  quod  generatim  loquendo,  ut  ab  initio  prae- 
missum  est,  oportet  distinguere  in  virtutibus  ipsam  virtutis  es- 
sentiam,  quae  est  habitus  bene  et  proportionate  disponens  circa 
aliquod  speciale  obiectum,  et  deinde  illud  a  quo  provenit  ratio 
virtutis  in  perfecto  statu  virtutis.  Quid  autem  illud  sit?  facile 
intelliges  si  ab  actibus  ad  habitns  qui  principia  sunt  actuum, 
consideratione  mentis  descendas,  et  habeas  prae  oculis  ea  quae 
alias  tradita  sunt,  ubi  de  moralitate  actuum  humanorum.  In  acti- 
bus  quippe  humanis  triplex  differentia  reperitur.  Quidam  sunt 
irreferibiles  ad  finem  illum  ultimum  qui  principale  voluntatis 
obiectum  est,  supremusque  terminus  ex  natura  rei  ei  prae- 
iixus,  et  isti  sunt  actus  moraliter  mali.  Alii  vero  sunt  referi- 

biles,  non  tamen  relati,  et  hi  quidem  nec  mali  sunt,  nec  sim- 
pliciter  et  undequaque  boni,  sed  informes  appellantur,  utpote 
carentes  ultima  perfectione  seu  forma  moralitatis.  Alii  demum 
sunt  non  modo  referibiles,  verum  etiam  relati  vel  actu  vel 
habitu,  et  isti  sunt  boni  [simpliciter,  quia  ultimam  habent  for- 
mam  et  completam  moralitatis  iaudem.  Aliunde  vero,  cum  in 
praesenti  providentia  finis  noster  sit  Deus  praecise  ut  auctor 
supernaturalis,  constat  quod  ultimam  hanc  perfectionem  actus- 
nostri  non  accipiunt  nisi  ex  ordinatione  charitatis  quae  sola  circa. 
supernaturalem  finem  se  habet  sub  ratione  finis  (1).  Nunc  ergor 
sicut  de  actibus,  ita  et  de  habitibus  proportionaliter  iudican- 
dum  est.  Nam  si  haberet  homo  quo  bene  disponeretur  ad 
operandum  circa  partieulare  obiectum,  sed  non  haberet  quo 
hoc  suum  operari  ad  ultimum  finem  referret  atque  ordinaretr 
non  posset  esse  in  ipso  virtus  nisi  in  quodam  statu  informi- 
tatis,  minime  vero  in  statu  perfecto  quem  virtutis  nobilitas- 
requirit.  Oportet  igitur  ut  superveniat  habituale  principium 
referendi  omnia  opera  nostia  in  finem  ultimum.  Et  quia  hoc 
habituale  principium  non  est  nisi  habitualis  charitas,  eonse- 
quenter  dicendum  est  quod  ipsa  charitas  virtus  est,  a  qua> 
caeterae  omnes  formantur.  Non  quod  sit  forma  caeterarum  in- 
trinseca,  seu  forma  ad  earum  essentiam  pertinens  eo  modo  quo 
forma  hominis  est  anima,  et  forma  plantae  est  principium  vege- 
tans,  et  sic  de  aliis.  Sed  est  forma  extrinseca,  largiens  ordina- 
tionem  in  suum  bonum  proprium  iuxta  illud  S.  Thomae  in 
Q.  disp.  de  charit.  a.  13  ad  18um:  «  Charitas  non  est  forma 
«  intrinseca,  sed  ex  hoc  ipso  quod  trahit  alias  virtutes  ad  suum 
«  finem,  format  virtutes  ». 

Vides  igitur  quotupliei  distinctioni  in  habitibus,  quod  ad 
praesentem  materiam  attinet,  sit  locus.  Primo  enim  distingues 
habitus  qui  nullo  modo  virtutes  sunt,  quia  per  se  et  ratione 


(1)  Aliae  duae  virtutes  theologieae  habent  pro  obiecto  Deum,  qui  est 
finis,  sed  non  sub  ratione  finis.  Unde  S.  Thomas  in  2-2,  Q.  26,  a.  1  ad 
l.um:  «  Charitas  tendit  in  ultimum  finem  sub  ratione  finis  ultimi,  quod. 
«  non  convenit  alicui  alii  virtuti  ». 

sui  non  disponunt  ad  operandum  modo  proportionato  conditioni 
obiectorum,  sicut  habitus  acquisiti  circa  supernaturalia,  de 
quibus  dietum  est  in  prolegomeno  c.  3,  §  1,  n.  6.  Deinde  distin- 
gues  habitus  qui  essentiam  virtutis  habent,  utpote  principia 
actuum  intrinsece  perfectorum  et  per  se  proportionatorum  spe- 
cialibus  obiectis  circa  quae  versantur.  Sed  in  hoc  genere 
subdistingues  virtutem  quoad  nudam  et  simplicem  essentiam, 
et  vitutem  quoad  esse  formatum  constituens  in  statu  perfecto 
virtutis,  videlicet  quoad  subordinationem  ad  coexsistentem 
charitatem  quae  cum  sit  circa  finem  supremum,  habet  conferre 
omnibus  inferioribus  positivam  illam  relationem,  in  qua  ultima 
perfectio  habituum  et  actuum  moralium  in  genere,  ac  perhoc, 
habituum  et  actuum  supernaturalium  in  specie,  reponitur.  Et 
si  quidem  aliqua  virtus  sit  quae  in  sua  essentia  seorsum  a  cha- 
ritate  possit  consistere,  tunc  distinctio  erit  etiam  secundum 
rem.  Si  qua  vero  sit  in  sua  essentia  a  charitate  inseparabilis,  di- 
stinctio  erit  saltem  secundum  rationem.  Sola  autem  charitas  est 
in  qua  nequidem  secUndum  rationem  locus  distinctioni  datur, 
quia  forma  ipsa  informis  esse  nequit,  nec  in  se,  nec  sub  qua- 
libet  praecisione  intellectus.  —  His  iam  praemissis  : 

§  i. 

Connexionem  omnium  omnino  virtutum  infusarum  in  per. 
fecto  statu  virtutis  vix  opus  est  demonstrare.  Tunc  enim  proprie 
dicta  connexio  est,  quando  plura  sic  sese  in  solidum  ad  in- 
vicem  tenent,  ut  nullum  ex  eis  sine  aliis  omnibus  esse  possit. 
Atqui  per  charitatem,  eamque  solam,  omnis  virtus  perfectum 
obtinet  virtutis  statum;  cum  charitate  autem  necessario  adsunt 
et  simul  manent  omnes  virtutes  infusae.  Ergo  si  de  infusis 
virtutibus  in  statu  perfecto  sermo  sit,  omnes  sunt  inter  se 
in  esse  connexae.  —  Consequentia  est  in  aperto.  Minor  quoad 
priorem  partem  mox  fuit  sufficienter  declarata.  Quoad  alteram 
vero  partem  facile  ostenditur. 

Etenim  primo,  tam  manifesta  est  inseparabilitas  charitatis 
a  gratia  sanctificante,  ut  quibusdam  visum  sit  unam  ab  altera 

non  distingui.  Bt  re  quidem  vera,  quisquis  iuxta  Scripturas 
in  eharitate  est,  eo  ipso  filius  Dei  est.  iustificatus  est,  ex  Deo 
natus  est,  et  semen  Dei  in  seipso  habet.  Quippe  charitas  est 
amicitia  quaedam  hominis  ad  Deum,  et  omnis  amicitia  fundatur 
in  quadam  communitate  vitae.  Ubi  ergo  adest  charitas,  eo 
ipso  adest  et  divinae  consortium  naturae  quod  per  sanctifican- 
tem  gratiam  formaliter  datur.  Gratiam  autem  sanctificantem 
necessario  consequuntur  virtutes  infusae  omnes,  sicut  naturam 
necessario  consequuntur  omnes  potentiae.  —  Insuper  charitas 
est  quo  nos  bene  habemus  ad  operandum  circa  finem,  et  ad 
imperandum  omnes  actus  qui  sunt  ordinabiles  ad  finem.  Qui 
igitur  disponit  omnia  suaviter  Deus,  nunquam  sinet  esse  cha- 
ritatem  quin  simul  coexsistant  virtutes  ad  quas  imperium  chari- 
tatis  se  extendit.  Istae  autem  sunt  aliae  omnes,  nulla  excepta, 
«  Oportet,  inquit  S.  Thomas  de  Virt,  card.  a.  2,  quod  simul 
«  cum  charitate  infundantur  habituales  formae  expedite  pro- 
«  ducentes  actus  ad  quos  charitas  inclinat.  Inclinat  autem 
«  charitas  ad  omnes  actus  virtutum.  Quaelibet  enim  ars  vel 
«  virtus  ad  quam  pertinet  finis,  imperat  his  quae  sunt  circa 
«  finem,  sicut  militaris  equestri,  et  equestris  frenorum  factrici, 
«  ut  dicitur  in  1  Ethicorum.  Unde  secundum  decentiam  di- 
«  vinae  bonitatis  et  sapientiae,  ad  charitatem  simul  habitus 
«  omnium  virtutum  infunduntur,  et  ideo  dicitur,  1  Cor.  XIII-  4 ; 
«  Charitas  patiens  est,  benigna  est,  etc.  ».  In  quo  quidem  si  vim 
rationis  perpendas,  videbis  eam  non  se  extendere  solum  ad 
fieri,  sed  et  ad  perseverantiam  in  esse,  quamdiu  scilicet  ipsa 
perseverat  charitas. 

Ergo  de  connexione  omnium  virtutum  sensu  supradictoy 
non  relinquitur  dubitandi  locus.  Sed  nunc  alia  est  quaestio 
de  virtutibus  secundum  suam  simplicem  essentiam  consideratisr 
praescindendo  a  statu  ultimae  formationia  per  formam  extrin- 
secam  de  quo  hactenus.  Quia  si  hoc  etiam  modo  virtutes 
omnes  sunt  connexae,  omnes  quoque  ad  omne  peccatum  mor- 
tale  simpliciter  peribunt,  eritque  ruina  totalis.  Sin  autem  minusr 
quaedam  poterunt  in  statu  informi  quandoque  remanere  su 
perstites. 

Porro  in  primis  adserenda  est  connexio  essentialis  omnium 
virtutum  moralium,  tam  inter  se,  quam  cum  charitate;  ex  qua 
quidem  connexione  consequens  est  quod  istae  omnes,  amissa 
sanctificante  gratia,  in  naufragio  charitatis  semper  amittuntur. 
Et  assertio  statim  demonstratur  quoad  ambas  quibus  constat 
partes. 

1.  —  Virtutes  morales  esse  quoad  essentiam  connexas  inter 
se,  veritas  est  quae  ex  naturali  ethica  supponi  posset.  Nam 
hanc  connexionem  agnoscunt  philosophi,  ex  eo  quod  nec 
iustitia  nec  temperantia  nec  fortitudo  possunt  esse  in  sua 
essentia  perfectae  sine  moderatrice  prudentia,  nec  vicissim 
prudentia  sine  illis  tribus.  Hoc  autem  eodem  prorsus  modo 
valet  pro  infusis  analogis,  cum  eaedem  vigeant  relationes  inter 
prudentiam  infusam,  et  infusam  iustitiam,  temperantiam,  ac 
fortitudinem,  quae  inter  correspondentes  acquisitas.  Unde  hic 
quoque  sufficiet  breve  compendium  doctrinae,  quod  sumere 
placet  ex  Goneto  in  Manuali,  Tom.  3,  Tract.  4.  c.  5:  «  Non 
«  potest  esse  virtus  moralis  nisi  adsit  prudentia  quae  est  regula 
«  virtutum  moralium,  et  quae,  ut  ait  S.  Bernardus  1.  1.  de 
«  Consid.  c.  8,  inter  voluptates  et  necessitates  media  quasi 
«  quaedam  arbitra  sedens,  utrisque  certis  limitibus  distermi- 
«  nat  fines,  istis  assignans  et  praebens  quod  sat  est,  illis  quod 
«  nimis  demens.  Atqui  vicissim  non  potest  esse  prudentia 
«  sine  consortio  omnium  virtutum  moralium.  Ergo  nec  ulla 
«  virtus  moralis  potest  esse  nisi  omnes  alias  habeat  sibi  an- 
«  nexas.  —  Maior  constat  (1).  Minor  vero  suadetur  ex  eo  quod 
«  rectum  iudicium  prudentiae    dependet  a  rectitudine  appjti- 


(1)  Quod  nulla  virtus  moralis  sine  prudentia  esse  possit,  constat 
ex  dicids  de  medio  virtutum.  Moralis  enim  virtus  pro  obiecto  habet  me- 
dium  rationis  in  operationibus  et  passionibus  servandum.  Sed  hoc  me- 
dium  quod  ipsa  exsequitur,  non  contituitur  nisi  per  prudentiam  quae  est 
recta  ratio   agibilium. 

«  tus,  quia  unusquisque  prout  est  affectus  ad  finem,  sic  de 
«  eo  practice  iudicat,  iuxta  illud  commune  proloquiun :  Qualis 
«  unusquisque  esty  talis  finis  videtur  ei.  Sed  appetitus  recti- 
«  tudo  sine  consortio  omnium  virtutum  moralium  haberi  nequit, 
«  cum  proprius  effectus  illarum  virtutum  sit  rectificare  appe- 
«  titum  circa  materiam  propriam.  Ergo  nec  rectum  iudicium 
«  prudentiae.  Unde  Aristoteles  in  6  Ethicorum  c.  5,  ait  tem- 
«  perantiam  esse  conservatricem  prudentiae,  et  rationem  ibi- 
«  dem  reddit,  cum  asserit  iudicium  quidem  speculativum  non 
«  perverti  morum  depravatione,  iudicium  tamen  practicum  et 
«  prudentiale  inde  corrumpi  (1). — Ex  his  intelliges  primo, 
«  mutuam  inter  prudentiam  et  caeteras  virtutes  morales  re- 
«  periri  causalitatem  et  dependentiam  in  diverso  genere  cau- 
«  sae.  Nam  virtutes  pendent  a  prudentia  in  genere  causae 
«  directivae  et  formalis  extrinsecae,  quia  ut  possit  rectum  et 
«  incorruptum  de  rebus  omnibus  in  singulis  negotiis  ferre 
«  (pract-icum)  iudicium,  opus  omnino  est  appetitum  circa  fines 
«  proprios  omnium  recte  esse  dispositum;  quod  fit  per  ipsas 
«  virtutes  morales.  —  Intelliges  secundo,  non  dari  prudentias 

(1)  Ratio  itaque  cur  vicissim  sine  moralibus  virtutibus  prudentia  esse 
non  possit,  desumitur  ex  hoc  quod  prudentiae  iudicium  non  est  iudi- 
cium  speculativum,  sed  practicum,  ex  rectitudine  appetitus  dependens. 
Cum  enim  aliquis  prudemter  se  habet  ad  ea  quae  sunt  temperant^ae 
v.  g.,  non  eatenus  prudenter  se  habet,  quatenus  potens  es&  bene  di- 
scurrere  circa  cibum  et  potum  prout  sumendum  in  ea  quantitate  quam 
oportet,  et  ubi  et  quando  et  propter  quod  oportet  (hoc  enim  facere 
poteslt  quilibet  etiam  gulosus  vel  ebriosus);  sed  quatenus  recto  dictia- 
mine  practico  iudicat  quid  sibi  in  hac  materia  hic  et  nunc  bon,um  sit. 
Bona  autem  habitudo  ad  tale  iudicium  ferendum  dependet  a  bona  ha- 
bitudine  appetitus  ad  materiam  de  qua  iudicandum  est,  pro  quanto 
scilieet  haec  habitudo  est  in  raftone  ut  substante  appetitui.  Iracundus 
enim  non  potest  esse  bene  dispositus  ad  bene  iudicandum  practice  de 
tenendo  medio  man«uetudinis,  nec  superbus  de  tenendo  medio  humili- 
tatis,  nec  gulosus  de  tenendo  medio  sobrietatis.  De  his  bene  disserit 
Caietanus  in  1-2,  Q.  58,  a.  4  et  5,  ubi  comparat  raUonem  quoad  agi- 
bilia,  gustui.  Quemadmodum  enim,  inquit,  gustus  affectus  amaritudine 
iudicat  omnia  amara,,  ita  ratio  infeeta  vel  bene  affecta  iudicat  secundum 
illam  immutationem  qua  ab  affecto  appetitu  movetur. 

«  partiales  quae  singulas  virtutes  dirigant,  (una  temperantiam 
«  v.  g.,  alia  fortitudinem,  alia  iustitiam),  sed  unam  totalem  et 
«  perfectam  quae  omnes  virtutes  dirigit  et  omnia  agibilia 
«  respicit.  Ut  enim  prudentia  aliquam  virtutem  dirigat,  debet 
«  illi  constituere  medium,  rescindendo  extrema  quibus  per 
«  excessum  vel  defectum  potest  corrumpi.  Ad  hoc  autem  non 
«  sufficit  prudentia  partialis.  Cum  enim  illa  extrema  divagen- 
«  tur  per  materiam  cuiuslibet  virtutis,  ut  constat  exemplo 
«  mulieris  quae  potest  a  tuenda  castitate  et  a  medio  tempe- 
«  rantiae  recedere,  vel  ob  solam  delectationem  quae  est  ma- 
«  teria  temperantiae,  vel  meta  mortis  quae  est  materia  forti- 
«  tudinis,  vel  propter  lucrum  et  amorem  pecuniae  quae  est 
«  materia  liberalitatis,  ad  illa  rescindenda  requiritur  prudentia 
«  totalis  et  perfecta,  qua  possit  illa  attingere  ac  de  illis  iu- 
«  dicare  » . 

II.  —  Porro  si  assignatam  rationem  connexionis  virtutum 
moralium  inter  se  recte  consideres,  facile  apparebit  id  quod 
secundo  loeo  assertum  est,  videlicet:  easdem  virtutes  neces- 
sario  etiam  connecti  in  sua  essentia  eum  charitate,  et  quidem 
multo  magis.  Nam  sicut  ratiocinatur  S.  Thomas  in  praesenti, 
aliae  virtutes  morales  non  possunt  esse  sine  prudentia ;  pru- 
dentia  autem  non  potest  esse  sine  virtutibus  moralibus,  in 
quantum  virtutes  morales  faciunt  bene  se  habere  ad  quosdam 
fines  ex  quibus  procedit  ratio  prudentiae.  Ad  rectam  autem 
rationem  prudentiae  multo  magis  requiritur  quod  homo  bene 
se  habeat  circa  ultimum  finem,  quod  fit  per  charitatem,  quam 
circa  alios  fines,  quod  fit  per  virtutes  morales.  Quapropter, 
sicut  prudentia  naturalis  pendet  a  virtutibus  moralibus  tan- 
quam  a  principiis  stabilientibus  proximos  agibilium  fines,  et 
ab  appetitu  naturali  summi  boni  tanquam  a  primo  principio 
stabiliente  ultimum  finem  humanum:  ita  prudentia  superna 
turalis  dependet  a  moralibus  infusis  tanquam  a  principiis 
afferentibus  proximos  fines  supernaturales,  et  a  charitate  tan- 
quam  a  principio  firmante  in  appetitu  finem  supernaturalem 
ultimum.  Unde  manifestum  fit  quod  nec  prudentia  infusa  potest 
esse  sine  charitate,  nec  aliae  virtutes   morales    consequenter, 

et  quod  qui  amittit  charitatem  per  peccatum  mortale,  amittit 
eo  ipso  omnes  virtutes  morales  infusas. 

At  dices:  Easdem    inter  se  relationes   servant    charitas  et 
virtutes  morales  infusae,  quas    inter   se  habent    virtutes  natu- 
rales  analogae.  Atqui   praedictas    virtutes  naturales  non  esse 
inter    se    connexas,    tum    experientia,    tum    ipsa    praelaudati 
S.  Thomae  auctoritate  compertum  est.  Experientia  quidem,  cum 
sive  apud  paganos,  sive  apud  atheos  vel  deistas  Deum  finem 
uliimum  aut    ignorantes  aut  contemnentes,    separatae  virtutes: 
quandoque    appareant  et   sint,  saltem    quantum  ad  essentiam. 
Auctoritate    vero  S.    Thomae    qui    in  2-2,   Q.  23,  a.  7,  dici 
quod    si  accipiatur    virtus    secundum    quod  est  in  ordine  ad 
aliquem  particularem  finem,  sic  potest  esse  vera  virtus  mora* 
lisy  etiam  quando  non  refertur  ad  finale  et  perfectum  bonumT 
licet    imperfectam    eam    tunc  dicere    necesse  sit    Ergo  nec  in 
infusis  agnoscenda  est  connexio  quantum  ad  simplicem  virtu- 
tum  essentiam, 

Respondeo  :  Dist.  mai.  Easdem  inter  se  relationes  servant 
charitas  et  virtutes  morales  infusae,  quas  inter  se  habent  vir- 
tutes  naturales  analogae,  salva  semper  in  omnibus  respectiva 
conditione  quae  tam  acquisitis  quam  infusis  propria  est,  conc, 
Alio  modo?  neg.  —  Ad  minorem  vero  dico :  Auctoritate  pariter 
et  experientia  compertum  est,  non  esse  connexionem  inter  vir- 
tutes  naturales  inchoatas  tantum.  et  veluti  embryonales,  conc. 
Inter  virtutes  naturales  in  essentia  perfectas,  neg.  Atque  hinc 
simpliciter  et  absolute  negatur  consequentia  quantum  ad  infu- 
sas,  quia  in  infusis  non  datur  locus  virtuti  tantum  embryonaliy 
sed  virtus  infusa  vel  nullo  modo  est,  vel  si  est,  necessario  est 
perfecta  saltem  quoad  suam  e^sentiam,  seu  quoad  suum  esse 
intrinsecum.  —  Sane  vero  virtutes  illae  naturales  quae  quan- 
doque  apud  impios  vel  peccatores  separatae  cernuntur,  redu- 
cuntur  ad  eam  categoriam  de  qua  S.  Thomas  ait  in  Q.  disp. 
de  virt.  card.  a.  2:  «  Sunt  quaedam  virtutes  omnino  imperfectae 
«  quae  sine  prudentia  exsistunt,  non  attingentes  rationem 
«  rectam,  sicut  sunt  inclinationes  quas  aliqui  habent  ad  aliqua 
«  virtutum  opera  etiam  ab  ipsa  nativitate,  secundum  illud  Iob 


DE   MEDIO   ET   CONNEXIONE   VIRTUTUM  155 

«  XXXI-18  :  Ab  infantia  crevit  mecum  miseratio,  et  de  ulera 
«  egressa  est  mecum.  Huiusmodi  autem  inclinationes  non  si- 
«  mul  insunt  omnibus,  sed  quidam  habent  inclinationem  ad 
«  unum,  quidam  ad  aliud.  Hae  autem  inclinationes  non  habent 
«  rationem  virtutis,  quia  virtute  nullus  male  utitur  secundum 
«  Augustinum.  Huiusmodi  autem  imclinationibus  potest  aliquis 
«  male  uti  et  nocive,  si  sine  discretione  utatur,  sicut  equus  si 
«  visu  careret,  tanto  fortius  impingeret  quanto  fortius  curreret. 
«  Unde  Gregorius  dicit  quod  caeterae  virtutes,  nisi  ea  quae  appe- 
«  tunt,  prudenter  agant,  virtutes  esse  nequaquam  possunt.  Unde 
«  ibi  inclinationes  quae  sunt  sine  prudentia,  non  habent  perfecte 
«  rationem  virtutis».  Sed  haec  intelliguntur  quidem  in  materia 
virtutum  naturalium,  quarum  esse  possunt  imperfectae  inchoa- 
tiones,  imperfectaque  rudimenta.  In  virtutibus  vero  quae  ex 
divina  infusione  causantur,  nullam  applicationem  habent.  Si 
ergo,  ut  ostensum  est,  virtutes  morales  naturales  sunt  omnino 
inter  se  connexae  quando  considerantur  non  in  statu  mere 
embryonali,  sed  in  esse  intrinsece  perfecto,  oportet  ut  con- 
nexio  simpliciter  et  absolute  ponatur  in  infusis  analogis,  nihil 
scilicet  curando  de  restrictione  quam  natura  earum  plane  non 
patitur. 

Denique  observa  quod  non  ita  dictum  est  virtutes  morales 
infusas  esse  in  sua  essentia  cum  charitate  connexas,  quasi 
nullam  haberent  dependentiam  ab  aliis  duabus  virtutibus  theo- 
logicis  praesertim  vero  a  flde  quae  comparatur  ad  prudentiam 
infusam  sicut  naturalis  synderesis  ad  prudentiam  acquisitam. 
Sed  ideo  sola  commemorata  est  charitas,  quia  ad  proprie  dictam 
connexionem  requiritur  iuxta  superius  dicta,  ut  neutrum  ex 
connexis  manere  possit  sine  alio.  Nunc  autem  etsi  sine  fide 
et  spe  virtutes  morales  infusae  nequaquam  esse  possint,  ta- 
men  vice  versa  fides  et  spes  in  sua  essentia  remanere  queunt 
tam  sine  moralibus  quam  sine  charitate  ipsa.  Et  hoc  est  quod 
iam  demonstrandum  restat. 

§•  3. 


Veritas  ista,  saltem  quod  attinet  ad  habitum  fidei  respectu 

-charitatis,  eamdem  habet  certitudinem  ac  veritas  exsistentiae 

virtutum  theologalium.  Ait  enim  Tridentinum  Sess.  6,  c.   15: 

«  Asserendum  est,  non    modo  infidelitate,  per    quam    et  ipsa 

«  fides  amittitur;  sed  etiam  quocumque    alio  mortali  peccato, 

«  quamvis  non  amittatur  fides,  acceptam  iustificationis  gratiam 

-«  amitti,  divinae  legis    doctrinam    defendendo,   quae  a  regno 

«  Dei  non  solum  infideles  excludit,  sed  et  fideles  quoque  for- 

•«  nicarios,  adulteros,  molles,  masculorum  concubitores,  fures, 

«  avaros,  ebriosos,  maledicos,  rapaces,  caeterosque  omnes  qui 

«  lethalia   committunt    peccata,    pro  quibus    a  gratia    Christi 

«  separantur  ».  Et  infra  can  28:  Si  quis    dixerit,  amissa  per 

«  peccatum  gratia,    simul  et  fidem  semper    amitti,  aut  fidem 

«  quae  remanet  non  esse  veram  fidem,  licet  non  sit  viva,  aut 

«  eum  qui  fidem  sine  charitate    habet  non  esse    christianum, 

«  anathema  sit  ».  Haec  porro  directe  opponuntur  errori  Pro- 

testantium  qui  iustitiam  reponentes   in  extrinseca  imputatione 

meritorum  Christi  prout  per  manum  fidei  veluti  apprehenso- 

rum,  nullam  aliam  agnoscebant  possibilem  amissionem  iustitiae 

praeter  illam    quae  in  recessu  a  fide    habet    causam.    Contra 

quos  statuit  Concilium,  iustitiam  non  amitti  sola  infidelitate, 

•et  posse  unumquemque  a  statu  gratiae  excidere,  tametsi  fides 

quoad  sui  essentiam  salva  semper  atque  integra  permaneat(l). 

In  quo  quidem,  etsi   nihil  expresse  determinet  de  fide  actuali 

vel  habituali,  nihilominus  eas  adhibet  locutiones  quae  nullam 

(1)  Huius  dogmatis  manifestum  est  in  Scriptura  fundamentum,  ubi« 
^cumque  scilicet  fides  a  charitate  separabilis  proponitur,  ut  1  Cor.  XIII-2: 
Et  si  habuero  omnem  fidem...,  charitatem  autem  non  haouero,  nihil  sum. 
JEtl  Iacob.  11-14:  Quid  proderit,  fratres  mei,  si  fidem  quis  dicat  se  haoeret 
opera  autem  non  haoeat?  Numquid  poterit  fides  salvare  eum?  Multo  ma 
gis,  ubi  projtonitur  fides  ut  de  facto  coexsistens  cum  iis  quae  sunt  cha 
ritati  aliisque  vlrtutibus  contraria,  puta  Ioan.  XII-42:  Ex  principibui 
multi  crediderunt  in  eum,  sed  propter  Pharisaeos  non  confitebantur ...  Di- 
lexerunt  enim  gloriam  hominum  magis  quam  gloriam  Dei.  De  his  vide 
Bellarminum  1.   1  de  Iustif.  c.  15. 


DE   MEDIO   ET   CONNEXIONE   VIRTUTUM  157 

explicationem  habent  nisi  de  fidei  habitu  accipiantur.  Certc* 
enim  certius  fidem  amitti  peccato  infidelitatis  ,  et  non  quo- 
cumque  mortali  peccato  per  quod  semper  destruitur  charitas 
et  gratia,  nusquam  rationabiliter  interpretaberis  de  amissione- 
fidei  actualis.  Nisi  forsitan  velis  ridiculam  hanc  assertionem 
Concilio  attribuere,  videlicet :  actu  infidelitatis  amitti  actua- 
lem  fidem,  id  est,  cum  actuali  infidelitate  actualem  fidem 
non  posse  simul  componi.  Itaque,  permanere  posse  habitum 
fidei  in  statu  informi,  ex  Tridentini  doctrina  certissimum  esse 
debet.  De  spe  autem  nihil  ibi  reperitur  declaratum,  quia 
Concilium  evertendae  haeresi  Protestantium  unice  intendebat. 
Verumtamen  unanimi  theologorum  consensu  in  hac  parte  spes 
fidei  accensetur,  idque  propter  paritatem  rationis  quae  nunc 
consideranda  venit. 

Duobus  tantum  modis  iutelligitur  unam  virtutem  non  posse 
in  sua  essentia  conservari  sine  alia.  Vel  quia  secundum  suam 
rationem  essentialem  ab  alia  dependet,  vel  quia  ad  eius  ra- 
tionem  essentialem  alia  necessario  consequitur.  Atqui  neutrum 
verificatur  in  babitibus  fidei  et  spei  respectu  aliarum  virtutum 
infusarum.  Ergo  possunt  seorsum  ab  aliis,  non  tamen  in  perfecto» 
statu  virtutis  ut  supra,  conservari.  —  Maior  est  manifestar 
minor  vero  demonstratur. 

Et  primo  quidem  duae  virtutes  fidei  et  spei,  si  in  sua  es- 
sentia  considerentur,  ab  aliis  non  dependent.  Certe  non  de- 
pendent  a  charitate,  quia  ad  hoc  ut  quis  sit  promptus  credere 
dicta  alterius,  vel  eius  promissa  sperare,  dispositio  perfecti  amo- 
ris  erga  eum  minime  praerequiritur,  ut  constat.  Neque  etiam 
dependet  a  moralibus  virtutibus  sive  collective  sive  singillatim, 
sumptis,  quia  ad  eas  comparantur  ut  principia  potius  quam  ut 
principiata.  Principium  autem  nusquam  dependere  potest  ab  eo- 
quod  est  post  principium,  sed  magis  e  converso.  —  Praeterea  se- 
cundo,  eaedem  virtutes  fidei  et  spei  non  habent  alias  virtutes^ 
ut  necessarias  sui  consequentias.  Id  enim  proprium  est  cha- 
ritati  quae  cum  bene  disponat  ad  operandum  circa  finem  sub- 
ratione  finis,  necessario  post  se  trahit  omnes  virtutes  habentes 
pro  obiecto  ea  quae  sunt   sub  ordine  finis.  Sed  nihil  tale  in 

fide  et  spe  inveniri,  patet  etiam  vulgari  experientia,  cum  quo- 
tidie  videamus  homines  recedentes  a  charitate  Dei  et  virtutum 
exereitio,  qui  tamen  firmi  adhuc  remanent  in  credendo  ea  quae 
Deus  revelavit,  et  in  sperando  ea  quae  promisit.  —  Destructa 
igitur  charitate  simul  cum  virtutibus  moralibus  infusis,  possunt 
perseverare  in  esse  fides  et  spes,  et  ideo,  iuxta  connaturalem 
providentiae  legem,  de  facto  etiam  conservantur,  nisi  inter- 
cesserit  aut  postea  interveniat  mortale  peccatum  eis  opposi- 
tum.  Sic  enim  se  habet  Deus  in  conservatione  infusarum 
virtutum,  sicut  sol  in  illuminatione  aeris5  ubi  quamdiu  obsta- 
culum  non  apponitur,  tamdiu  illuminatio  perseverat,  et  ubi 
apponitur,  statim  cessat  (1).  Et  quoniam  spes  fidem  praesup- 
ponit,  obstaculum  faciens  cessare  fidem  facit  etiam  cessare 
spem,  sed  non  e  converso.  Propterea  dictum  est,  fidem  posse 
in  statu  informi  remanere  etiam  solitarie,  spem  vero  nonnisi 
.supposito  fidei  fundamento.  Caeterum  de  speciali  peccato  per 
quod  praedictum  obstaculum  apponitur,  dicetur  infra  ubi  de 
singulis  virtutibus  in  speciali. 

Obiicies  primo :  Fides  et  spes  sunt  proprietates  gratiae.  Std 
proprietates  nusquam  permanere  possunt  sine  eo  cuius  sunt 
proprietates.  Ergo  nec  fides  nec  spes  sine  gratia.  At  simul  cum 
gratia  necessario  adest  charitas,  et  nobilissimus  omnium  infu- 
sarum  virtutum  comitatus.  Ergo  a  primo  ad  ultimum}  fides 
M  spes  nunquam  possunt  esse  sine  aliis  virtutibuSj  saltem  ex 
natura  rei. 

Respondeo:  Dist.  mai.  Sunt  proprietates  physice  fluentes 
a  gratia  et  in  ea  subiectatae,  eo  scilicet  modo  quo  potentiae 
naturales  a  substantia  animae  fluunt,  atque  in  ea  subiectantur, 
neg.  Sunt  proprietates  exigitive  a  gratia  orientes,  eamque 
consequentes,  subdist.  Ita  tamen  ut  postquam  fuerunt  eductae 
in  eo  statu  perfecto  in  quo  sunt  proprietates  gratiae,  possit 
«x  aliqua  causa  accidere  ut  salva  earum  essentia,  ad  statum 
informem  reducantur,  sicque  per  modum  reliquiae  praecedentis 
creationis  in  esse  perseverent,  conc.  Alio  modo,  neg.    «  Ad  illud 

(1)  S.  Thom.  2-2,  Q.  24,  a.  12. 

«  quod  obiicitur  iaquit  S.  Bonaventura  in  III,  a.  1,  q.  5,  quod 
«  sicut  se  habet  anima  ad  suas  potentias,  sic  se  habet  gratia 
«  ad  virtutes,  dicendum  quod  non  est  omnimoda  similitudo... 
«  Virtutes  enim  non  dicuntur  esse  virtutes  ipsius  gratiae,  per 
«  quas  ipsa  gratia  operetur,  sic.ut  anima  operatur  per  suas 
«  potentias...  Tunc  enim  oporteret  quod  gratia  abeunte  per 
«  peccatum,  expellerentur  omnes  habitus  virtutum  quos  secum 
«  defert...  Et  ideo  ratio  illa  non  concludit,  quia  accipit  pro 
«  simili  quod  valde  est  dissimile  ». 

Dices  secundo :  Etiam  ad  fidem  requiritur  iudicium  pru- 
dentiae,  id  est  iudicium  de  prudenti  credibilitate.  Ergo  virtus 
fidei  secundum  suam  essentiam  cum  prudentia  connectitur. 
Sed  prudentia  esse  non  potest  sine  charitate  et  virtutibus  mo- 
ralibus,  ut  iam  concessum  est.  Sequitur  ergo,  fidem  sine  aliis 
virtutibus  infusis  omnino  non  posse  consistere. 

Respondeo :  Dist.  antec.  Requiritur  iudicium  a  virtute  pru- 
dentiae  elicitum,  neg.  Requiritur  iudicium  cuius  obiectum  est 
prudens,  id  est  rationabilis  credibilitas,  iuxta  illud  apostoli, 
rationabile  obsequium  vestrum,  conc.  Unde  negatur  consequen- 
tia.  Nam  iudicium  virtutis  prudentiae  est  in  intellectu  practico 
respectu  agibilium  in  quibus  iustum.  medium  praestituit  et 
dictat;  iudicium  autem  credibilitatis  est  in  intellectu  specu- 
lativo,  sicut  et  ipsa  fides  ad  quam  ordinatur.  Et  ideo  large 
sumitur  hic  prudentiae  ^appellatio,  secundum  quod  prudens 
dici  potest  omnis  assensus  voluntarius  qui  est  rationi  consonus 
seu  consentaneus. 

At  instabis  tertio:  Ideo  prudentia  cum  virtutibus  morali- 
bus  necessario  connectitur,  quia  defectus  rectitudinis  in.appe- 
titu  tollit  id  quod  praerequiritur  ad  rectum  prudentiae  dicta- 
men.  Sed  eadem  aut  similis  ratio  videtur  valere  pro  fide,  quia 
depravatio  morum  in  causa  est  cur  quis  non  solum  a  fide 
amplectenda  impediatur,  verum  etiam  a  fide  supscepta  deficiaty 
sicut  frequenti  constat  experientia. 

Respondeo  negando  paritatem.  Cum  enim  prudentia  sit 
recta  ratio  agibilium,  ad  prudentiam  per  se  requiritur  ut  homo 
bene  se    habeat  ad    principia  huius    rationis    agendorum.  Et 

haec  principia  sunt  fines  ad  quos  in  ordine  practico  bene  se 
habet  homo  per  rectitudinem  appetitus,  sicut  in  ordine  spe- 
culativo  bene  se  habet  ad  principales  veritates  per  rectitudi- 
nem  intellectus.  Quia  ergo  depravatio  morum  formaliter  tollit 
id  quod  per  se  est  ad  prudentiam  requisitum,  iure  meritoque 
virtutes  morales  cum  ipsa  prudentia  connexae  asseruntur.  At 
nihil  simile  verificatur  in  ordine  ad  fidem,  quae  non  est  dic- 
tamen  practicum  circa  agibilia.  Ibi  ergo  non  per  se  exigitur 
ut  bene  se  habeat  homo  ad  agibilium  fines,  quamvis  contin- 
gere  possit  et  de  facto  saepe  contingat  ut  ex  depravatione 
morum  inducatur  ad  quaerendum  rationes  contra  fidem,  et  ex 
consequenti  ad  peccandum  peccato  infidelitatis.  Quod  tamen 
hoc  sit  per  accidens.  clare  apparet  in  multis  qui  male  vivunt 
et  tamen  integram  fidem  servant. 

Dices  quarto :  Fides  quae  remanet  post  destructam  chari- 
tatem  et  gratiam,  est  fides  mortua.  Sed  fides  mortua  non  est 
eadem  specie  cum  fide  viva,  sicut  nec  corpus  mortuum  cum 
corpore  vivo.  Ergo  fides  remanens  non  potest  esse  vera  fidei 
virtus. 

Rispondeo :  Dist  mai.  Est  fides  mortua,  pro  quanto  caret 
forma  extrinseca  charitatis,  et  iam  non  coniungitur  cum  iis 
per  quae  actus  fidei  efficitur  meritorius,  seque  habet  instar 
aquae  in  vitam  aeternam  salientis.  conc.  Est  fides  mortua  pro 
quanto  in  sua  essentia  non  est  amplius  eadem  ac  prius,  neg. 
Et  ratio  patet  ex  dictis  in  initio  huius  propositionis.  Quare 
paritas  cum  corpore  mortuo  non  tenet,  quandoquidem  corpus 
vivum  et  corpus  mortuum  differunt  forma  intrinseca,  adeoque 
secundum  principium  essentiae.  Hic  autem  non  ita,  sed  denomi- 
natio  vivi  et  mortui  secundum  solam  quandam  analogicam 
similitudinem  adhibetur. 

Dices  quinto :  Omne  peccatum  mortale  opponitur  saltem  spei, 
quia  cum  expectatione  futurae  beatitudi  ,is  a  Deo,  non  compo- 
nitur  id  quod  repugnat  adeptioni  beatitudinis.  Ergo  necesse 
est  ut  per  omne  peccatum  mortaley  simul  cum  charitate  de~ 
struatur  etiam  spes9  quae  ex  consequenti  in  statu  informi 
nusquam  poterit  remanere. 

Respondeo  negando  maiorem.  Ad  rationem  additam,  dist. 
Cum  mortali  peccato  non  compoaitur  exspectatio  futurae  bea- 
titudinis   tanquam  ex  meritis   praesentibus   obtinendae,   conc, 
Tanquam  ex  meritis  quae  quis  adhuc  sperare  potest  in  futuro 
acquirenda,  neg.  Unde  S.  Thomas  a.  4  huius  quaestionis  65: 
«  Actus  spei  est  exspectare  futuram  beatitudinem  a  Deo.  Qui 
«  quidem  actus  perfectus  est  si  fiat  ex  meritis  quae  quis  habet, 
«  quod  non  potest  esse  sine  charitate.  Si  autem  hoc  expectat 
«  ex  meritis    quae  nondum    habet,  sed    proponit  in   futurum 
«  acquirere,    erit  actus    imperfectus,  et  hoc  ipotest  esse  sine 
«  charitate».  Imperfectus  autem  erit,  non  ex  parte    essentiae 
actus  sperandi,  sed  solum  ex  parte  conditionis  in  qua  versatur 
ille  qui  sperat,  ut  per  sequentia  explicabitur.  Quod  si  instes 
dicendo  spem  esse  amorem  concupiscentiae  erga  Deum  super 
omnia,  cui  affectui  contrariatur  quodlibet  peccatum  quo  quis 
sibi  vult  et  concupiscit  bonum  creatum  supra  et  contra  Deum, 
respondeo  in  primis,  amorem  concupiscentiae  non  esse  forma- 
lem  spei    actum,    sed    praesuppositive    tantum    se  habere  ad 
ipsum.  Respondeo  praeterea,  quod  etiamsi  spes  in  amore  con- 
cupiscentiae    formaliter    reponeretur,    adhuc    non    procederet 
argumentum,  quia  quacumque  seutentia  admissa  obiectum  spei 
est  bonum  non  praesens,  sed  futurum,   id  est  Deus  prout  irt 
altera  vita    possidendus.  Peccatum  autem  quo  quis  pro  nunc 
sibi  concupiscit  bonum    creatum  supra  Deum,  non  opponitur 
desiderio  Dei  super  omnia  pro  statu  adhuc  futuro  qui  mortem 
consequitur. 

Hactenus  de  connexione  virtutum  infusarum  tam  in  fleri 
quam  in  esse.  Sed  quoniam  aequalitas  est  quaedam  connexio 
in  quantitate,  statim  de  aequalitate  virtutum  tractandum  est, 
et  doctrinam  a  S.  Thoma  in  Quaest.  66  traditam  sequens  pro- 
positio  complectetur. 

THESIS  VI. 

Si  virtutes  infusae  considerentur  secundum  rationem  spe- 
ciei,  non  omnes  aequales  dicendae  sunt,  sed  aliae  aliis  maiores, 
id  est  excellentiores.  Si  autem  considere  ntur  secundum  par- 
ticipationem  subiecti,  sic  in  uno  eodemque  homine  aequales 
exsistunt  aequalitate  proportionis,  saltem  sub  ratione  virtu- 
tum  in  statu  virtutum.  Quin  imo  eadem  quoque  proportionali 
aequalitate  regulariter  gaudent  quoad  essentiam,  etsi  per 
accidens  contingere  possit  ut  fides  et  spes  in  altiori  prae 
caeteris  gradu  emineant.  Verumtamen,  quantum  ad  prompti- 
tudinem  in  exercitium  actuum,  principium  aequalitatis  non 
amplius  tenet,  sed  diversi  sancti  ex  diversis  virtutibus  prae- 
cipuam  obtinent  laudem,  ut  verum  sit  quod  de  quolibet  con- 
fessore  in  Ecclesia  cantatur :  «  Non  est  inventus  similis  illi, 
qui  conservaret  legem  Excelsi  ». 

§   1. 

Prior  as.ertio  vix  indiget  declaratione.  Nam  magnitudo 
virtutis  secundum  suam  speciem  consideratur  ex  obiecto,  et  ideo 
manifestum  est  virtutes  theologicas  esse  moralibus  maiores  et 
excellentiores.  Quin  imo,  tam  in  theologieis  quam  in  moralibus 
invenitur  excessus  unius  supra  aliam. 

Invenitur  primo  in  theologicis,  non  ex  hoc  quod  una  prae 
alia  sit  circa  maius  obiectum,  sed  ex  hoc  quod  una  propin- 
quius  se  habet  ad  obiectum  quam  altera.  «  Et  hoc  modo  cha- 
«  ritas  est  maior  aliis,  nam  aliae  important  in  sui  ratione 
«  quamdam  distantiam  ab  obiecto ;  est  enim  fides  de  non  visis, 
«  spes  autem  de  non  habitis.  Sed  amor  charitatis  est  de  eo 
«  quod  iam  habetur.  Est  enim  amatum  quodammodo  in  aman- 
«  te,  et  etiam  amans  per  affectum  trahitur  ad  unionem  amati, 
«  propter  quod  dicitur  1  Ioan.  IV-16:  Qui  manet  in  charitate, 
«  in  Deo  manet,  et  Deus  in  eo  (1)  ». 

(1)  S.   Thom.   Q.   66,   a.   6. 

Invenitur  quoque  eadem  exeellentiae  inaequalitas  in  niorali- 
Tms.  Sed  cum  hic  etiam  nihil  speciale  habeant  infusae  prae 
acquisitis,  et  aliunde  doctrina  ista  minoris  momenti  esse  videa- 
tur,  remittitur  studiosus  lector  ad  philosophos.  Unum  tamen 
animadvertere  praestat:  praeeminentiam  scilicet  quae  solet 
attribui  prudentiae  supra  tres  alias  cardinales,  minime  locum 
habere  in  fide  respectu  duarum  aliarum  theologalium,  quamvis 
alicui  videri  posset  intercedere  rationis  paritatem,  propter 
eamdem  conditionem  ex  parte  subiecti  virtutum.  «  Noii  hoc 
«  modo  se  habet  fides  ad  spem  et  charitatem,  sicut  prudentia 
«  ad  virtutem  moralem,  et  hoc  propter  duo.  Primo  quidem 
«  quia  virtutes  theologicae  habent  obiectum  quod  est  supra 
«  naturam  humanam,  sed  prudentia  et  virtutes  morales  sunt 
«  circa  ea  quae  sunt  infra  hominem.  In  his  autem  quae  sunt 
«  supra  hominem,  nobilior  est  dilectio  quam  cognitio.  Perfici- 
«  tur  enim  cognitio  secundum  quod  cognita  sunt  in  cogno- 
«  scente,  dileetio  vero  secundum  quod  diligens  trahitur  ad 
«  rem  dilectarn.  Id  autem  quod  est  supra  hominem,  nobilius  est 
«  in  seipso  quam  sit  in  homine,  quia  unumquodque  est  in 
«  altero  per  modum  eius  in  quo  est ;  e  converso  autem  est 
«  in  his  quae  sunt  infra  hominem  (1).  Secundo  quia  prudentia 
«  moderatur  motus  appetitivos  ad  morales  virtutes  pertinentes, 
«  sed  fides  non  moderatur  motum  appetitivum  tendentem  ad 
«  Deum  qui  pertinet  ad  virtutes  theologicas,  sed  solum  osten- 
«  dit  obiectum.  Motus  autem  appetitivus  in  obiectum  excedit 
«  cognitionem  humauam,  secundum  illud  Eph.  111-19:  Sujpere- 
«  minentem  scientiae  charitatem  Christi  (2)  ».  Quare  ex  hoc 
quod  prudentia  in  intellectu  exsistens  dicitur  habere  excessum 

(1)  Nota  bene  quod  haec  ratio  probat  dilectionem  esse  nobiliorem 
cognitione  in  his  quae  sunt  supra  hominem,  si  sermo  sit  de  cognitione 
quae  perficii»ur  per  species  expressas  et  conceptas  a  cognoscente.  fSed 
in  visione  Dei  intuitiva  locum  amplius  non  habet. 

(2)  Aliis  verbis,  cum  virtutes  theologicae  non  consistant  in  medio 
sicut  morales,  non  indigent  virtute  directrice  quae  modum  eis  imponat. 
Et  ideo  spes  et  charitas  non  se  habent  ad  fidem  sicut  virtuttes  morales 
-ad  aurigam  seu  moderatricem  prudentiam. 

nobilitatis  supra  tres  cardinales  quae  sunt  in  voluntate,  non 
licet  tanquam  a  pari  concludere,  fidem  esse  maiorem  spe  et 
charitate. 

At  cum  de  aequalitate  virtutum  quaestio  instituitur,  du- 
bium  maxime  est  de  virtutibus  inter  se  comparatis,  non  tam 
secundum  rationem  speciei,  quam  secundum  gradum  quem 
obtinent  in  unoquoque  subiecto  participante  ipsas.  Unde  ad 
huius  principalis  dubii  resolutionem  oportet  nunc  animum  con- 
vertere. 

§  2. 

Hic  autem  rursus  distihctio  occurrit  inter  virtutes  in  statu 
virtutum,  et  virtutes  in  sua  simplici  essentia  consideratas.  Et 
si  quidem  prioris  considerationis  ratio  habeatur,  sic  evidens 
est  quod  in  uno  eodemque  homine  omnes  virtutes  aequalita- 
tem  habent  proportionis,  cum  omnes  constituantur  in  statu 
virtutum  per  unam  charitatem.  Exsistente  enim  una  eadem- 
que  forma  communi  omnium,  oportet  ut  secundum  esse  for- 
matum,  aequaliter  omnes  se  habeant,  et  aequale  augmentum 
capiant,  salva  semper  inaequalitate  qua  secundum  speciei  per- 
fectionem  una  virtus  excedit  aliam  vel  ab  ea  exceditur. 

Nunc  autem  si  considerentur  in  sua  essentia  intrinseca,  sie 
iterum,  regulariter  saltem  loquendo,  proportionali  ad  invicem 
intensitate  gaudeant  necesse  est,  eodem  modo  ac  digiti  manus 
qui  inaequales  sccundum  quantitatem,  aequales  tamen  sunt  se- 
cundum  proportionem,  cum  proportionaliter  augeantur,  inquit 
S.  Thomas  in  praesenti,  a.  2  in  corpore.  Et  re  quidem  vera, 
quando  primo  infunduntur  virtutes,  omnes  simul  infunduntur 
consequenter  ad  gratiam  cuius  sunt  proprietates,  et  cuius  quan- 
titati  commensurari  debent.  Item  quando  augentur,  omnes  etiam 
simul  et  eadem  ratione  augentur,  videlicet  propter  augmentum 
gratiae,  vel  per  meritum  ex  opere  operantis,  vel  per  sacra- 
mentum  ex  opere  operato.  Solum  igitur  considerari  posset 
casus  in  quo,  remanentibus  fide  et  spe,  destiueretur  gratia 
per  mortale  peccatum,  et  postea  restitueretur,  sed  non  in  eodem 

gradu   ac  prius,  propter    minorem  praeparationem    in  poeni- 

tente  (l).  Tunc  enim  fides  et  spes  quae  remanserant,  nullam 

profecto  diminutionem    subirent,  ut    reducerentur    ad  gratiae 

noviter  recuperatae    proportionem,  ac  per  hoc,  necesse  esset 

ut  in  altiori  quodam  gradu  prae  caeteris  infusis  habitibus  emi- 

nerent.  Sed  nulla  ibi  occurrit  specialis  difficultas,  quia  ojportet 

omnes  virtutes  esse  aequales    eadem   ratione   qua  et  sunt  con- 

nexae,  inquit  S.  Thomas,  de  Virt.  Card.  a.  3.  Atqui  fides  et 

spes  secundum    suam  essentiam    cum    caeteris  connexae  non 

.sunt,  ut  in  superioribus  dictum  est.  Unde  si  possunt  perma- 

nere  omnino  absque  gratia,  multo   magis  poterunt  sua  inten- 

■sitace  superare  alios  habitus  infusos  qui  denuo  in  iustificatio- 

ne  restituuntur.  Caeterum    constat  casum  hunc    non    contin- 

gere  nisi  per  accidens,  id    est  ratione  peccati  quo  interrum- 

pitur  regularis  evolutio    vitae  supernaturalis  in  nobis.  Ab  eo 

igitur  in  generali  enuntiatione  doctrinae  liceret  praescindere. 

Potior  autem  esset  causa  inquirendi  quomodo  cum  doctrina 

hactenus    exposita   de    proportionali    aequalitate    virtutum  in 

-eodem  subiecto,  conciliari  possit    specialis  illa  in  una  singu- 

lari  virtute  excellentia,  de  qua  singuli    plerumque  sancti  sin- 

gulariter  laudantur  (2).  Sed  si  ea    quae    initio    dicta   sunt   de 

promptitudine  seu  facilitate  exercitii  virtutum  retineas,  quae- 

stio  ista  difficultatem  non  habebit.  Propensio  enim  in  exerci- 

tium,  sicut    non    datur    formaliter  ab  ipsa  virtute    infusa,  sic 

i\on  pendet  ab  iisdem  causis  a  quibus  pendet   eius  intensitas 

et  augmentum,  ac  per  hoc,  proportionali    aequalitati  habituum 

minime  opponitur  excessus  perfectionis  in  usu  unius  prae  al- 

tero.  Unde  S.  Thomas  in  praesenti,  a.  2  ad  2um  dicit :   «  Unus 

«  sanctus  laudatur  praecipue  de  una  virtute,  et  alius  de  alia, 

«  propter  excellentiorem  promptitudinem  ad  actum  unius  vir- 

(1)  Cf.    de   Poenitent.   Quaest.    89. 

(2)  « Abraham  inventus  est  fidelis.  Dilectus  Deo  et  hominibus 
~.<  Moyses...,  in  lenitate  ipsius  sanctum  fecit  illum.  Fortis  Iesu  Nave, 
«  successor  Moysi  in  prophetis.  David  de  omni  corde  suo  laudavit  Do- 
«  minum,  et  clilexit  Deum  qui  f  ecit  illum,  etc.  »  Eccli.  XLV-XLVIII.  — 
<3£.  Ambros.  1.  de  Ioseph  Patriarcha,  c.  1. 

«  tutis  quam  ad  actum  alterius  ».  Et.huius  promptitudinis  sive 
inclinationis  ad  exercitium  actus,  triplicem  in  corpore  articuli 
causam  assignaverat :  Vel  ex  natura,  hoc  est  ex  indole  natu- 
rali,  vel  ex  consuetudine,  ,hoc  est  ex  frequenti  repetitione  actuumr 
vel  etiam  ex  gratiae  dono,  hoc  est  ex  speciali  instinctu  et  adiu- 
torio  Dei.  Et  hinc  tandem  provenit  magna  illa  varietas  quam 
in  characteristicis  sanctorum  notis  admiramur,  iuxta  illud 
Psalm.  XLIV-10  :  Adstitit  regina,  scilicet  Ecclesia,  a  dextris- 
tuis,  o  Christe,  in  vestitu  deaurato,  circumdata  varietate.  Et 
rursus  :  Omnis  gloria  eius  filiae  regis  ab  intus,  in  fimbrii» 
aureis  circumamicta  varietatibus . 


Quaest.  LXVII. 
DE  DUEATIOISTE  YIRTUTUM  POST  HA^C  VITAM 

Doctrina  de  virtutibus  proprie  dictis  in  communi,  absolvi- 
tur  per  considerationem  durationis  earum  in  futura  vita.  Et 
primo  quaeritur  an  post  praesentem  vitam  maneant  virtutes 
theologicae,  secundo  an  morales.  In  quo  quidem  ratio  haberi 
debet  differentiae  status  in  damnatis,  in  purgantibus  anima- 
bus,  ac  demum    in  iis  qui  re  et  actu   beatitudine    potiuntur* 

§  1. 

In  damnatis  nullus  remanere  potest  supernaturalis  habi- 
tus  (1),  adeoque  nec  fides  informis,  si  forte  eis  adhuc  inerat 
in  ultimo"  instanti  vitae.  Ratio  est  quia  status  damnationis  est 
status  obfirmationis  in  malo,  qui  non  compatitur  habitum  ope- 
rationis  moraliter  bonae,  multoque  minus  principium  aliquod 
conversionis  ad  Deum  finem  supernaturalem.  Ubi  reeoles  su- 
perius  dicta  de  habitibus  infusis  qui  tam  in  fieri  quam  in  esse 
dependent   ab  influxu  Dei,  sicut  aeris  illuminatio  ab  actione 

(1)  Nota  bene,  aliam  omnimo  esse  rationem  de  charactere,  ut  di- 
ctum  est  ubi  de  sacramentis  in  communi. 

solis.  Unde  sicut  cessat  illuminatio  a  sole  statim  ac  obstacu- 
lum  apponitur,  ita  cessat  habitus  infusus  ad  primam  impedi- 
menti  praesentiam  ;  cessat  autem  definitive  et  pro  semper,  si 
superveniens  impedimentum  sit  definitivum  et  absque  remedio. 
Huiusmodi  porro  impedimentum  est  status  perpetuae  immobi- 
lizationis  in  ultimo  fine  qui  Deo  est  contrarius.  Nec  obstat 
omnino  id  quod  scriptum  est :  Daemones  credunt  et  contremi- 
scunt,  prout  suo  loco  late  exponetur.  Interim  vero  pro  certo 
habeas,  non  esse  illam  fidem  univoce  dictam  cum  fide  theo- 
logali,  quocumque  tandem  modo  fidem  theologicam  conside- 
res,  sive  quoad  modum  supernaturalitatis,  sive  etiam  quoad 
solam  actus  substantiam. 

De  purgantibus  autem  animabus  nullufn  in  primis  dubium 
quin  remaneat  in  eis  eharitas,  et  quidem  in  posterum  plane 
inamissibilis,  ut  constat  ex  hoc  quod  in  statu  termini  iam  sunt 
animae  illae,  quantum  ad  immobilizationem  voluntatis  in  ul- 
timo  fine.  Sed  et  remanent  quoque  fides  et  spes,  quia  harum 
virtutum  desitio  non  est  nisi,  vel  ratione  peccati,  vel  ratione 
incompossibilitatis  cum  statu  in  quo  subiectum  versatur.  Atqui 
nihil  horum  locum  babet  in  illis  animabus  quae  peccare  am- 
plius  nequeunt,  et  tamen  a  visione  Dei  adhuc  sunt  elongatae. 

Verum  in  patria,  adveniente  habitu  luminis  gloriae,  neces- 
sario  desinunt  fides  et  spes,  solaque  remanet  charitas,  teste 
Apostolo,  1  Cor.  XIII.  —  Ratio  primi  est,  quia  fides  est  in- 
compossibilis  cum  visione  eius  quod  creditur,  sicut  spes  cum 
possessione  eius  quod  speratur.  Et  nequidem  respectu  gloriae 
corporis  usque  ad  tempus  generalis  resurrectionis  perseverat 
in  animabus  beatis  virtus  spei,  tum  quia  si  gloria  corporis 
solitarie  accipiatur,  non  est  theologicae  virtutis  obiectum,  tum 
quia  quocumque  modo  sumatur  spes,  semper  est  motus  in  bo- 
num  arduum.  Atqui,  ut  ratiocinatur  S.  Thomas  in  praesenti, 
bonum  cuius  iam  inevitabilem  causam  habemus,  non  compa- 
ratur  ad  nos  in  ratione  ardui.  Unde  non  proprie  dicitur  ali- 
quis  qui  habet  pecuniam,  sperare  se  habiturum  aliquid  quod 
statim  in  potestate  eius  est  ut  emat.  Et  similiter  illi  qui  iam 
possident  gloriam  aniinae,  non  proprie  dicentur  sperare,  sed 

solum  desiderare  gloriam  corporis  quae  ad  gloriam  animae  se 
habet  ut  inevitabile  accessorium.  —  Ratio  vero  secundi  est, 
quia  etsi  imperfecta  sit  charitas  quae  nunc  est  in  statu  viae, 
haec  tamen  imperfectio  non  est  de  essentiali  ratione  eius,  ita 
scilicet  ut  debeat  mutari  in  aliud,  evacuato  eo  quod  ex  parte 
est  :  «  Quando  enim  imperfectio  alicuius  rei  non  est  de  ra- 
«  tione  speciei  ipsius,  nihil  prohibet  idem  numero  quod  prius 
« fuit  imperfectum,  postea  perfectum  esse,  sicut  homo  per 
«  augmentum  perficitur,  et  albedo  per  intensionem.  Charitas 
«  autem  est  amor,  de  cuius  ratione  non  est  aliqua  imperfe- 
«  ctio  ;  potest  enim  esse  et  habiti  et  non  habiti,  et  visi  et  non 
«  visi.  Unde  charitas  non  evacuatur  per  gloriae  perfectionem, 
«  sed  eadem  numero  manet  ». 

Et  de  virtutum  quidem  theologalium   duratione  haec   sunt 
in  confesso  apud  omnes. 

§  2. 

Superest  quaerendum  de  virtutibus  moralibus,  an  perpetuo 
maneant  in  animabus  sanctis.  Et  communior  theologorum  sen- 
tentia  est,  eas  omnes  permanere,  quamvis  non  ad  eosdem 
actus  ac  nuric,  sed  ad  actus  alios  statui  termini  convenientes. 
In  quo  quidem  rememorari  oportet  quod  etsi  virtutes  multi- 
plicentur  secundum  speciales  rationes  obiectorum,  non  tamen 
inde  consequens  est  quod  singula  quaeque  virtus  ad  unam 
tantum  actuum  speciem  dicatur  ordinata.  Nam  si  plures  actus 
specie  diflerentes  in  eadem  veluti  linea  motus  contineantur, 
unus  idemque  virtutis  habitus  potest  ad  hos  omnes,  quantum 
de  se  est,  sese  extendere,  etiann  ultra  terminum  qui  in  prae- 
senti  vita  ei  praefigitur,  quia  terminus  ille  non  est  ultimum 
seriei  bimpliciter,  sed  solum  respective  et  secundum  quid.  Et 
hoc  est  quod  praeclare  declarat  S.  Thomas  de  Virt.  Card. 
a.  4,  sumpto  exemplo  ex  operationibus  architectonicis :  «  Di- 
«  versa  ultima,  inquit,  dupliciter  accipi  possunt.  Uno  mcdo 
«  secundum  quod  accipiuntur  iu  eadem  serie  motus.  Alio  modo 
«  secundum  quod  accipiuntur  ut  omnino  disparata,  et  ad   in- 

« vicem  non  ordinata.  Si  igitur  accipiantur  diversa  ultima 
«  quae  sub  una  serie  motus  ordinantur,  diversa  ultima  fa- 
«  ciunt  diversas  species  motus,  non  autem  diversificant  spe- 
«  ciem  principii  motivi,  eo  quod  idem  est  principium  motus 
«  quod  movet  ab  initio  usque  ad  finem.  Et  huius  exemplum 
«  accipere  possumus  in  aedificatione,  in  qua  ultimus  terminus 
«  est  forma  domus  completa.  Possunt  tamen  alia  ultima  accipi 
«  secundum  complexionem  singularum  partium  domus.  Unde, 
«  ut  Philosophus  dicit  in  10  Ethicorum,  alius  specie  motus 
«  est  fundatio  domus  quae  terminatur  ad  fundamentum,  et  alia 
«  columnarum  erectio,  et  alia  completa  aedificatio,  sed  tamen 
«  ars  aedificatoria  est  una  et  eadem>  quae  est  horum  trium 
«  motuum  principium.  Si  vero  accipiantur  diversa  ultima  di- 
«  sparata,  quae  non  sunt  in  una  serie  motus,  tunc  et  motus 
«  specie  differunt,  et  principia  motiva,  sicut  alia  ars  est  quae 
«  est  principium  aedificationis,  et  constructionis  navis.  Sic 
«  ergo,  ubi  est  idem  ultimum  specie,  est  et  eadem  virtus  se- 
«  cundum  speciem,  et  idem  actus  sive  motus  virtutis.  Ubi  vero 
«  ultimum  quod  attingit  virtus,  nec  est  in  eadem  specie,  nec 
«  sub  eadem  serie  motus  continetur,  oportet  quod  sit  differen- 
«  tia  secundum  speciem,  non  solum  in  actu  virtutis,  sed  etiam 
«  in  ipsa-  virtute.  Ubi  vero  ultimum  virtutis  differt  specie,  si 
«  tamen  sub  eadem  serie  motus  continetur,  ut  scilicet  abuno 
«  perveniatur  in  aliud,  est  quidem  actus  differens  specie,  sed 
«  virtus  est  eadem,  sicut  fortitudinis  actus  ad  aliud  ultimum 
«  derivatur  ante  praelium,  et  ad  aliud  in  ipso  praelio,  et  ad 
«  aliud  in  triumpho.  Unde  alius  specie  actus  est  accedere  ad 
«  bellum,  et  alius  in  praelio  fortiter  stare,  et  alius  iterum  de 
«  adepta  gloria  gaudere  ;  at  eadem  fortitudo  est,  sicut  etiam 
«  eiusdem  potentiae  actus  est,  amare,  desiderare,  et  gaudere  ». 
Niinc  autem,  applicando  praedicta  ad  materiam  praesen- 
tem,  animadvertes  quod  actus  virtutis  moralis  in  hac  vita  non 
habet  rationem  ultimi  simpliciter,  etiam  intra  fines  specialis  boni 
ad  quod  virtus  ista  est  ordinata.  Habet  enim  moralis  virtus  pro 
obiecto  rectum  et  mensuratum  tam  in  operationibus  quam  in 
appetitus  sensitivi  motibus;  sub  qua  quidem  speciali  ratione 

cadit  non  solum  id  quod  congruit  statui  vitae  corruptibilis, 
verum  etiam  id  quod  convenit  statui  summae  perfectionis  in 
futura  gloria.  Illud  igitur  quod  morali  virtuti  nunc  praefigitur 
ut  terminus,  non  est  ultimum  virtutis  nisi  repective  et  secun- 
dum  quid  tantum ;  et  quod  ei  assignatur  ut  purum  materiale, 
non  tam  obiectum  inhaesionis  est,  quam  obiectum  a  quo  in 
aliud  tenditur.  Sicut  delectationes  cibi  et  potus  non  sunt  ma- 
teria  temperantiae  ut  quibus  inhaeret  temperantia,  sed  ut 
quibus  imponit  modum  pro  tuendo  bono  rationis  in  actibus 
concupiscibilis.  Unde  quanto  longius  ab  his  receditur  secun- 
dum  profectum  spiritualis  vitae,  tanto  perfectiores  sunt  actus 
huiusmodi  virtutum,  quatenus  perfectiori  atque  altiori  modo 
in  operationibus  omnium  potentiarum  bonum  rationis  res- 
plendet.  Licet  igitur  in  statu  gloriae  non  debeat  remanere 
idem  materiale  circa  quod  virtus  operetur,  (non  enim  locum 
amplius  habebunt  delectationes  ciborum,  timores  et  audaciae 
quoad  pericula  mortis,  distributiones  et  communicationes  rerum 
quae  in  praesentem  usum  veniunt),  semper  tamen  remanebit 
formalis  obiecti  ratio,  videlicet  rectum  et  mensuratum  in  quo- 
libet  genere  motuum  humanorum  ad  beatum  illum  statum  per- 
tinentium.  Ibi  ergo  agnoscere  oportet  ultimum  simpliciter 
cuiusvis  virtutis  moralis,  quae  ex  consequenti  eadem  specie 
in  patria  remanebit,  tametsi  ad  actus  diversos  quos  non  va- 
lemus  determinare  assignare,  cum  omnem  nostram  experientiam 
futurus  ille  status  transcendat,  sicut  scriptum  est :  Quod  ocu- 
lus  non  vidit,  nec  auvis  audivit,  nec  in  cor  hominis  ascendit. 
Denique  observabis,  doctrinam  S.  Thomae  de  infusis  vir- 
tutibus  temperantiae  et  fortitudinis,  pro  quanto  dicuntur  in 
animabus  separatis  remanere  tantum  in  radice  (1),  sat  eom- 
mode  explicari  posse  modo  consentaneo  iis  qnae  superius  dicta 
sunt  circa  subiectum  harum  virtutum.  Nam  licet  a  nobis  po- 
nantur  in  voluntate,  non  tamen  ponuntur  in  ea  nisi  per  or- 
dinem  ad  appetitum  sensitivum,  in  quo  etiam  ultimum  habent 
complementum.    Appetitus    autem    sensitivus  cum  sit  tantum 

(1)  S.  Thom.  hic,  a.  1  ad  3. 

coniuncti,  non  remanet  actu  in  anima  separata  usque  ad  re- 
surrectionem,sed  virtualiter  tantum  et  radicaliter,  in  quantum 
potentiae  animae  fluunt  ab  essentia  eius.  Quia  ergo  in  statu 
separationis,  virtutes  quae  sunt  circa  actus  appetitus  sensitivi 
suo  carent  complemento,  et  praesertiin  quia  deficiente  ma- 
teria,  nullo  modo  possunt  prodire  in  actum,  non  absurde  in 
radice  potius  quam  in  actu  perfecto  dicuntur  existere.  Caete- 
rum,  ut  expresse  docet  Angelicus  de  Virt.  Card.  a.  4  ad  13um, 
virtutes  istae  sunt  quidem  in  appetitu  sensitivo  quantum  ad 
earum  derivationem,  sed  secundum  originem  sunt  in  ratione 
et  voluntate,  «  quia  principalis  actus  virtutis  moralis  est  ele- 
«  ctio,  quae  est  actus  appetitus  rationalis  ;  sed  ista  electio  per 
«  quamdam  applicationem  terminatur  ad  passiones  irascibi- 
«  lis  et  cbncupiscibilis  secundum  temperantiam  et  fortitu* 
«  dinem  ». 

CAPUT  SECUNDUM 

DE  DOKIS  ET  EORUM    EFFECTIBUS 

Post  considerationem  de  virtutibus  proprie  dictis  in  com- 
muni,  recto  ordine  venit  consideratio  de  donis.  Dona  enim  in 
generali  ratione  infusorum  habituum  cum  virtutibus  conve- 
niunt,  et  in  earumdem  adiutorium  conferuntur.  Et  huic  doctrinae 
adiungit  S.  Thomas  corollarium  de  beatitudinibus  et  fructibus 
Spiritus  Sancti,  quae  duo  se  habent  sicut  quidam  donorum  et 
virtutum  effectus. 

Quaest.   LXVIII. 
DE  DONIS  SPIRITUS  SANCTI 

Cum  de  donis  Spiritus  Sancti  quaestio  proponitnr,  statim 
a  primo  limine  mentem  subit  cogitatio,  an  et  quomodo  sint 
a  virtutibus  distinguenda.  Non  defuerunt  enim  theologi  opi- 
nantes  nullam  esse  distinctionem  realem,  sed  meram  distin- 
ctionem  nominum  unam  eamdemque  rem  sub  diverso  respectu 
significantium,  dum  scilicet  iidem  habitus  dicuntur  virtutes 
secundum  quod  perficiunt  hominem  ad  bene  operandum,  dona 
vero  secundum  quod  sunt  a  Deo  gratuito  nobis  infusi.  Et  certe 
si  solum  attenderetur  nominum  ratio,  nihil  occurreret  in  con- 
trarium.  Nunc  autem  pro  reali  distinctione  facit  tum  recensio 
donorum,  quae  alia  est  a  recensione  virtutum,  tum  praesertim 
sensus  communissime  in  Ecclesia  a  longo  iam  tempore  re- 
ceptus.  Vix  enim,  ut  opinor,  catechismum  invenires  in  quo  de 
donis  Spiritus  Sancti  sermo  sit  tamquam  de  iis  quae  non 
distinguuntur  secundum  rem  a  virtutibus  sive  theologicis  sive 
moralibus. 

Verum  si  realis  est  inter  virtntes  et  dona  distinctio,  dif- 
ficilius  ratio  distinctionis  assignatur.  Omitto    rationes    a  qui- 

busdam  veteribus  excogitatas,  quas  refert  et  refutat  S.  Thomas 
a.  1  huius  quaestionis.  —  Praeter  has  occurrit  alia  verosi- 
milior  cui  acquiescunt  multi.  Eepetitur  autem  ex  parte  operum 
ad  quae  ordinantur  dona  prae  virtutibus,  pro  quanto  scilicet 
virtutes  perficerent  ad  actus  communes,  dona  vero  ad  solos. 
actus  heroicos  qui  sunt  supra  vel  praeter  ordinarias  gratiae 
leges  et  regulas.  Sed  iste  dicendi  modus  minime  satisfacere 
videtur,  tum  quia  non  formaliter  attingit  propriam  rationem 
sub  qua  in  Scripturis  (Isai.  XI-2)  dona  nobis  iunotescunt,  tum 
praesertim  quia  si  ipsa  dicuntur  ad  actus  extraordinarios  re- 
servari,  statim  sequitur  otiosam  fore  in  plerisque  fidelibus. 
donorum  susceptionem,  et  omnino  non  apparet  cur  ad  extraordi- 
narium  finem  fuisset  provisum  a  Deo  ordinarium  medium  in 
communi  iustificatione  semper  inelusum,  et  tam  inseparabiliter 
cum  gratia  sanctificante  connexum,  quam  inseparabiliter  cum 
ea  connectitur  charitas  et  omnis  virtutum  comitatus  (1).  For- 
malius  autem  et  plenius  propriam  donorum  rationem  attigisse 
videtur  S.  Thomas  in  praesenti  dicens  :  «  Ad  distinguendum 
«  dona  a  virtutibus  debemus  sequi  modum  loquendi  Scrip- 
«  turae  in  qua  nobis  traduntur,  non  quidem  sub  nomine  do- 
«  norum,  sed  magis  sub  nomine  spirituum.  Sic  enim  dicitur 
«  Isai.  XI-2  :  Requiescet  super  eum  spiritus  sapientiae  et  in- 
«  tellectus,  spiritus  consilii  et  fortitudinis ,  spiritus  scientiae 
«  et  pietatisy  et  replebit  eum  spiritus  timoris  Domini.  Ex 
«  quibus  verbis  manifeste  datur  intelligi  quod  ista  septem 
«  enumerantur  ibi  secundum  quod  sunt  in  nobis    ab  inspira- 

(1)  Hoc  ipsum  non  latuit  Suarezium  1.  6  de  grat.  c.  10,  n.  4,  qui 
ideircc  aliqua  ratione  modiiicat  id  quod  alias  docuerat:  «  Haec  senten- 
€  tia,  inquitt,  difficultate  non  caret,  etiam  positis  actibus  donorum  eo- 
« modo  quo  in  superiori  libro  a  nobis  explicati  sunt.  Primo  quia  ijli 
€  actus  donorum  extraordinarii  et  rari  sunt,  quia  per  motiones  singula- 
€  res  et  extra  communem  legem  fiunt.  Ergo  propter  illos  aetus  non 
«  oportet  habitus  ponere,  quia  habitus  solum  dantur  ad  ordinarium  ope- 
« randi  modum ;  superf luum  enim  videtur,  ad  illos  effectus  qui  rara 
«  et  extra  legem  fiunt  dari  habitus,  qui  in  multis  erunt  perpetuo  otiosi^ 
« et  in  paucijj,  ac  in  ipsis  raro  operabuntur,  etc. ». 

«  tione  divina.  Inspiratio  autem  significat  quamdam  motionem 
«  ab  exteriori.  Est  enim  considerandum  quod  in  homine  est 
«  duplex  principium  movens:  unum  quidem  interius  quod  est 
«  ratio ;  aliud  autem  exterius,  quod  est  Deus,  ut  etiam  Philo- 
«  sophus  dicit  in  capite  de  bona  Fortuna.  Manifestum  est 
«  autem  quod  omne  quod  movetur,  necesse  est  proportiona- 
«  tum  esse  motori,  et  haec  est  perfectio  mobilis  in  quantum 
«  est  mobile,  dispositio  qua  disponitur  ad  hoc  quod  bene  mo- 
«  veatur  a  suo  motore.  Quanto  igitur  movens  est  altior,  tanto 
«  necesse  est  quod  mobile  perfectiori  dispositione  ei  propor- 
«  tionetur,  sicut  videmus  quod  perfectius  oportet  esse  disci- 
«  pulum  dispositum  ad  hoc  quod  altiorem  doctrinam  capiat  a 
«  doctore. .  Oportet  igitur  inesse  homini  altiores  perfectiones 
«  secundum  quas  sit  dispositus  ad  hoc  quod  divinitus  movea- 
«  tur,  et  istae  perfectiones  vocantur  dona,  non  solum  quia 
«  infunduntur  a  Deo,  sed  quia  secundum  ea  homo  disponitur 
«  ut  efficiatur  prompte  mobilis  ab  inspiratione  divina,  sieut 
«  dicitur  Isai.  L-5:  Dominus  aperuit  mihi  auremr  ego  autem 
«  non  contradicOy  retrorsum  non  abii  ».  Ibi,  inquam,  et  for- 
malius  et  plenius  propria  donorum  ratio  videtur  attingi.  Por- 
malius  quidem,  quia  proprius  et  distinctivus  eorum  modus 
assignatur.  Plenius  etiam,  quia  eorum  munus  non  ad  solos 
actus  extraordinarios  seu  extraregulares  restringitur,  sed  ad 
totam  omnino  vitam  christianaim  quam  late  in  ea  patet  di- 
vinae  inspirationis  necessitas.  Ac  per  hoc  intelligi  datur  quo- 
modo  anima  sancta  in  praesenti  statu  viae  se  habeat  instar 
navis  cui  inest  primo  machina  motrix  interior,  tum  praeterea 
systema  velorum  ut  recipiat  motionem  ab  extrinseco,  vide- 
licet  a  vento.  Nam  virtutes  respondent  vi  motrici  quae  inest 
navi  intrinsecus,  dona  vero  respondent  velaturae  per  quam 
navis  est  disposita  ad  recipiendum  impulsum  motoris  exte- 
rioris.  Est  autem  differentia,  et  praesertim  in  hoc  quod  navis 
maiori  minorive  velocitate  pervenire  potest  ad  terminum  ope 
solius  impulsionis  venti ;  animae  vero  iustae  non  sufficiunt 
solae  virtutes  cum  generali  motione  Dei,  nec  etiam  solae  in- 
spirationes  in  propriis  donorum  actibus;    sed    sicut  indigent 

virtutes  speciali  instinctu  desuper  adveniente,  ita  specialis  ille 
instinctus  nonnisi  ad  iuvandam  operationem  virtutum  datur. 

Caeterum  dupliciter  contingit  animim  moveri  instinctu  Spi- 
ritus  Sancti.  Primo  secundum  modum  communem  qui  modo 
humano  in  omnibus  accommodatur,  et  non  transcendit  ordina- 
rias  gratiae  regulas.  Deinde  vero  secundum  modos  illos  extra- 
ordinarios  et  praeternaturales  de  quibus  tractant  auctores 
theologiae  mysticae.  Nostra  autem  consideratio  circa  modum 
ordinarium  potissimum  versari  debet.  De  quo  sit  in  primis 
sequens  propositio. 

THESIS  VII. 

Ut  iustus  in  accepta  iustitia  perseverare,  in  eaque  profi- 
cere  possit,  necessarius  ei  est  specialis  instinctus  Spiritus 
Sancti,  identidem  pro  adiunctorum  varietate  per  illustratio- 
nes  mentis  et  motiones  voluntatis  superveniens.  Huius  porro 
instinctus  connaturale  receptivum  est  anima  prout  instructa 
donis,  quae  in  hoc  a  virtutibus  differre  dicenda  sunt,  quod 
per  virtutes  perficitur  homo  ad  agendum  delitaerate  ex  de- 
terminatione  propriae  voluntatis,  per  dona  vero  disponitur 
ad  bene  recipiendum  inspirationes  divinas  de  quibus  Apo- 
stolus  Rom.  VIII-14 :  «  Quicumque  Spiritu  Dei  aguntur,  ii 
sunt  filii  Dei  ». 

§  1. 

Hic  per  prius  nonnulla  e"x  materia  de  gratia  recolenda  oc- 
currunt,  quae  ad  intelligentiam  praesentium  plurimum  faciunt 
et  sub  compendio  sequentium  capitulorum  recensebuntur. 

Primo,  homo  in  praesenti  statu  non  potest  sine  gratia  vi- 
tare  peccatum,  integram  legem,  etiam  mere  naturalem,  obser- 
vando.  De  quo  videndae  sunt  definitiones  Conciliorum  in 
Enchiridio  (1).  Porro  gratia  cuius  necessitas  asseritur  ad  evi- 
tatioiiem  peccati,  est  in  iprimis,  ut  omnino  dicendum  videtur, 

(1)  Apuil  Denzinger,  n.  67-69,  et  156-168. 

gratia  habitualis  cui  infusae  virtutes  ut  inseparabiles  proprie» 
tates  annectuntur.  Suadetur  ex  can.  5  Coneilii  Milevitani : 
«  Placuit  ut  quicumque  dixerit,  ideo  nobis  gratiam  iustifica- 
«  tionis  dari,  ut  quod  facere  per  liberum  iubemur  arbitriuin, 
«  facilius  possimus  implere  per  gratiam,  tanquam  et  si  gratia 
«  non  daretur,  non  quidem  facile,  sed  tamen  possimus  etiam 
«  sine  illa  implere  divina  mandata,  anathema  sit  ».  Item  ex 
can,  13  Concilii  Arausicani :  «  Arbitrium  voluntatis  in  primo 
«  homine  infirmatum,  nisi  per  gratiam  baptismi  non  potest 
«  reparari ;  quod  amissum,  nisi  a  quo  potest  dari  non  potest 
«  reddi.  Unde  Veritas  dicit:  si  vos  Filius  liberaverit,  tunc  vere 
«  liberi  eritis  ».  Utrobique  enim  necessitas  adstruitur  gratiae 
iustificationis  seu  gratiae  baptismi,  quae  profecto  habitualis 
gratia  est.  Et  ratio  magis  obvia,  quae  etiam  pro  nunc  sufficiet, 
sumi  potest,  ex  hoc  quod  in  praesenti  humanae  naturae  con- 
ditione  non  est  medium  pro  adultis,  regulariter  saltem  lo- 
quendo  (1),  inter  statum  gratiae  et  statum  peccati  personalis. 
Sed  perseverante  statu  peccati  personalis,  necessitate  quadam 
morali  necesse  est  ut  homo  identidem  in  nova  peccata  incidat, 
quia  in  hoc  maxime  statu  voluntas  est  veluti  recurva  et  ad 
bonum  privatum  quod  est  ultimus  finis  peccatoris,  inclinata. 
Ergo  ubi  status  peccati  non  tollitur  nisi  per  gratiam  habi- 
tualem,  ipsa  habitualis  gratia  est  sine  qua,  secluso  extraordi- 
nario  et  miraculoso    adiutorio    Dei,    neque    peccatum  vitari, 

(1)  Dico,  regulariter  saltem  loquendo,  ut  praescindatur  a  casu  adulti 
cui  nondum  facta  esset  propositio  revelationis  et  finis  supernaturalis  ad 
quem  evocamur.  Qui  casus,  quantumvis  frequens,  est  tamen  praeter 
normales  conditiones  quas  supponit  status  naturae  per  Christum  repa- 
ratae,  quasque  in  praesenti  disquisitione  contemplamur.  Caeterum,  quod 
regulariter  loquendo,  non  sit  medium  inter  statum  gratiae  et  statum 
peccati  personalis,  patet  evidenter  de  omnibus  adultis  qui  baptizati 
sunt  in  infantia.  Patet  quoque  de  caeteris  quibus  fuit  suflicienter  pro- 
posita  revelatio,  et  de  quibus  intelligo  doctrinam  S.  Thomae,  Q.  24 
de  Verit,  a.  12,  ad  2.um:  « Non  est  possibile  aliquem  adultum  esse 
« in  solo  peccato  originali  absque  gratia,  quia  statim  cum  usum  liberi 
«arbitrii  acceperit,  si  se  ad  gratiam  praeparaverit,  gratiam  habebit; 
«.  alias  ipsa  negligentia  ei  imputabitur  ad  peccatum  mortale  ». 

neque  lex  de  integro  potest  observari.  Maior  ab  omnibus  datur. 
Consequentia  est  aperta.  Minor  vero  sic  declaratur  a  S.  Thoma 
de  verit.  Q.  23,  a.  12:  «  Voluntas  peccantis,  derelicto  incom- 
«  mutabili  bono,  bono  commutabili  quasi  fini  adhaesit,  et  huius- 
«  modi  adhaesionis  vis  et  inclinatio  in  ea  manet  quousque  ite- 
«  rato  bono  incommutabili  quasi  nni  inhaereat.  Et  ideo  quando 
«  homini  sic  disposito  occurrit  aliquid  faciendum  quod  praece- 
«  denti  electioni  conveniat,  repente  f  ertur  in  illud  per  electio- 
«  nem,  nisi  multa  deliberatione  seipsum  cohibeat.  Nec  tamen  per 
«  hoc  quod  sic  repente  illud  eligit,  a  peccato  mortali  excusatur, 
«  quod  aliqua  deliberatione  indiget,  quia  deliberatio  illa  sufficit 
«  ad  peccatum  mortale,  qua  perpenditur  id  quod  eligitur  esse 
«  contra  Deum.  Ista  autem  deliberatio  non  sufficit  ad  retrahen- 
«  dum  eum  qui  est  in  peccato  mortali.  Non  enim  retrahitur  ali- 
«  quis  ab  aliquo  agendo  in  quo'd  inclinatur,  nisi  in  quantum  illud 
«  sibi  proponitur  ut  malum.  Ille  autem  qui  iam  bonum  incom- 
«  mutabile  repudiavit  pro  commutabili  bono,  non  iam  ^xistimat 
«  ut  malum,  a  bono  incommutabili  averti,  in  quo  ratio  peccati 
«  mortalis  perficitur.  Unde  non  retrahitur  a  peccando  per  hoc 
« ipsum  quod  advertit  aliquid  esse  peccatum  mortale,  sed  opor- 
«  tet  ulterius  in  considerando  progredi  quousque  perveniatur  ad 
«  aliquid  quod  non  possit  non  existimare  malum,  sicut  est  mi- 
«  seria  vel  aliquid  huiusmodi.  Unde  antequam  tanta  deliberatio 
«  fiat  quanta  requiritur  in  homine  sic  disposito  ad  vitandum 
«  peecatum  mortale,  praecedit  consensus  in  peccatum  mortale. 
«  Et  ideo,  supposita  adhaesione  liberi  arbitrii  ad  finem  indebi- 
« tum,  non  est  in  potestate  eius  quod  vitet  omnia  peccata  mor- 
« talia,  quamvis  unumquodque  possit  vitare  si  contra  nitatur. 
«  Quia  etsi  hoc  vel  illud  vitaverit  adhibendo  tantam  delibera- 
« tionem  quanta  requiritur,  non  tamen  potest  facere  quin  ali- 
«  quando  ante  tantam  deliberationem  praeveniat  consensus  in 
«  peccatum  mortale,  cum  impossibile  sit  hominem  semper  vel 
«  diu  in  tanta  vigilantia  esse,  quanta  ad  hoc  requiritur,  propter 
«  multa  in  quibus  mens  hominis  occupatur.  Ab  hac  autem  di- 
«  spositione  non  removetur  nisi  per  gratiam  (habitualem),  per 

«  quam  solam  efficitur  ut  mens  humana  bono  incommutabili  per 
«  charitatem  tanquam  fini  inhaereat ».  Haec  S.  Thomas,  cuius 
ratio  ad  hoc  tandem  reducitur:  Ideo  in  praesenti  naturae  con- 
ditione  et  statu  necessaria  est  habitualis  gratia  ad  vitandum 
mortale  peccatum,  quia  ipsa  sola  tollit  dispositionem  ad  pec- 
candum  moraliter  insuperabilem,  auferendo  positivam  deor- 
dinationem  a  Deo  fine  ultimo,  et  conferendo  voluntati  habi- 
tualem  rectitudinem  circa  supremum  illum  terminum  qui  et 
attingendus  praefigitur. 

Nunc  autem  ulterius  progrediendo  dicendum  est  quod  ea- 
dem  habitualis  gratia  rectificando  liberum  arbitrium  per  pec- 
catum  inclinatum  et  attenuatum,  ipsum  quoque  elevat  ad  ope- 
rationes  deiformes,  et  ita  quidem  ut  secundum  sententiam  quae 
longe  verior  videtur,  absque  superaddito  gratiae  adiutorio 
possit  homo  salutares  actus  ponere,  et  meritorie  agere  ad  vi- 
tam  aeternam.  Quippe  per  dona  habitualis  gratiae  constitui- 
tur  potens  connaturaliter  operari  in  ordine  supernaturali,  si- 
cut  per  naturam  in  ordine  naturali.  Atqui  nemo  sane  dixerit 
hominem  indigere  speciali  adiutorio  ad  quodlibet  bonum  na- 
turalis  ordinis  opus.  Ergo  et  idem  proportionaliter  dicendum 
de  homine  deiformi,  cui  adsunt  maxima  et  pretiosa  donata  per 
quae  divinae  naturae  consors  effectus  est.  Hinc  Caietanus  in 
lKm-2ae,  Q.  109,  a.  9 :  «  Hie  sensus,  (quod  scilicet  dbsque  actua- 
«  lis  gratiae  adiutorio  homo  iustificatus  nullum  opus  meritorium 
«  operari  possit),  falsus  est.  Quia  homo,  et  sine  gratia,  ut  prius 
«  probatum  fuit,  potest  aliquod  opus  moraliter  bonum  f acere, 
«  et  in  gratia  (habituali)  constitutus  habet  ipsam  gratiam  sa- 
« nantem  et  elevantem  quae  est  potens  operari  opera  bona 
«  etiam  meritoria  ».  Et  infra,  in  fine  articuli :  «  Stat  quod  ho- 
«  mo  ex  sola  gratia  (habituali)  potest  ipsa  gratia  uti,  bene  fa- 
«  ciendo  et  mala  vitando,  nunc  et  ad  hoc  »  (1). 

(1)  An&madverte  tamen  quod  in  hac  re,  controversia  facile  reduce- 
retur  ad  meram  quaestionem  de  verbis.  In  nostra  enim  assertione  ne- 
quaquam  continetur  negatio  absolutae  neeessitatis  earum  Dei  motionum, 
sine  quibus  nulla  natura,  nullus  habitus  in  actum  exire  unquam  potest. 

Verumtamen   tertio,    absit   omnino   ut    specialia    actualis 

^gratiae  auxilia  in   suggestionibus   et  inspirationibus   Spiritus 

Sancti  consistentia,  iustis  superflua  esse  asseramus.  Nam  ex  hoc 

quod  gratia  habitualis  est  tum  necessaria  ut  homo  in  praesenti 

statu  possit  peccatum  vitare,  tum  etiam  sufficiens  ut  possit  me- 

ritorie  operari,  minime  consequitur  ipsam  esse  sufficientem  ad 

evitationem  peccati  et  perseverantiam  in  iustitia  semel  accepta, 

per  totxim  huius  viae  et  laboriosi  agonis  tempus.  Et  ratio  prin- 

■cipalis  est  quia  per  gratiam  habitualem  non  restituitur  naturae 

integritas,  seu  subiectio  appetitus  sensitivi  ad  rationem.  Adhuc 

enim  praevalet  inclinatio  coneupiscentiae,  adhuc  relinquitur  ca 

ro  infirma  et  intellectus  obscurus,  quibus  nisi  speciali  Dei  auxi- 

lio  subveniatur,  inter  tot  occurentia  infirmitas  carnis  et  obscuri- 

tas  intellectus   abducet  liberum   arbitrium   a   gratia,   tollendo 

usum  gratiae  et  trahendo  ad  carnalia  vel  ad  ea  quae  expediunt 

secundum  apparentiam  infirmi  visus.  Et  ideo,  ut  ait  Angelicus 

in  1-2,  Q.  109,  a.  9,  homo  in  gratia  exsistens  indiget  auxilio  ac- 

iualis  gratiae,  ut  scilicet  a  Deo  moveatur  ad  recte  agendum, 

propter  conditionem  status  humanae  naturae.  Quae  quidem  etsi 

per  gratiam  sanetur  quantum  ad  mentem,  retinet  tamen  cor- 

ruptionem  et  infectionem  quantum  ad  carnem  per  quam  servit 

legi  peccati,  ut  dicitur  Eom.  VII-25.  Remanet  etiam  quaedam 

ignorantiae  obscuritas  in  intellectu,  secundum  quam,  ut  etiam 

Unde    si    gratiae    actualis    nomine    intelligas    omnem    prorsns    motionem 

!Dei  ad  opus  salutare  vel  meritorium,  verum  erit  quod  ad  omnes  et  sin- 

gulos  actus,   etiam  in  iustis,  actualis  gratia  requiritur.   Si  autem  consi- 

deres  quod  motiones  quae  non  augent  facultatem  bomi  operis,   sed  tan- 

tum  physica  necessitate  ad  exerciHium  supernaturalium  habituum  requi- 

runtur,  non  sunt  aliquid  in  genere  doni  eondistinctum  ab  ipsa  habituali 

gratia,  sed  potius  per  modum  unius  cum  ea  computandum,    (nam  et  in 

ordine    naturali    communes    motiones    Dei    non    habentur    ut    aliquid    su- 

peradditum    dono    ipsius    naturae):    videbis    quod    ubi    auxilium    gratiae 

actualis  ab  auxilio  gratiae  habitualis  comdividitur,  nomine  actualis  gra- 

tiiae  id  tantum  recte  censqbitur,  quod  addit  supra   vires  prius  in  iusti- 

ficatione  collatas.  Et  sic  nos  loquimur  in  praesenti,  dicendo  iusi-um  non 

indigere  speciali  auxilio  actualis  gratiae  ad  omnes  et  singulos  actus  salu- 

i:ares.  Caeterum,  amplior  explicatio  ad  tractatum  de  gratia  remittitur. 

dicitur  Rom.  VIII-26,  quid  oremus  sicut  oportet  nescimus* 
Propter  varios  enim  rerum  eventus,  et  quia  etiam  nosmetipso» 
non  perfecte  cognoscimus,  non  possumus  ad  plenum  scire  quid 
nobis  expediat,  secundum  illud  Sap.  IX-14 :  Cogitationes  morta- 
lium  timidae,  et  incertae  providentiae  nostrae.  Et  ideo  necesse 
est  nobis  ut  a  Deo  dirigamur  et  protegamur,  qui  omnia  novit  ct 
omnia  potest.  Et  propter  hoc,  etiam  renatis  in  filios  Dei  per  gra- 
tiam,  convenit  dicere:  Et  ne  nos  inducas  in  tentationem,  et: 
Fiat  voluntas  tua  sicut  in  caelo  et  in  terra,  et  caetera  quae  irt 
oratione  Dominica  continentur  ad  hoc  pertinentia  (1).  Atque 
hinc  tandem  enascitur  necessitas  specialis  illius  auxilii  perseve- 
rantiae  a  Tridentino  Sess.  6,  cap.  13  et  can.  22  asserti.  Quod 
quidem  auxilium  nequaquam  est  ad  omnes  et  singulos  actus  sa- 
lutares,  sed  consistit  in  divinis  instinctibus  quibus  identidem 
pro  nata  indigentia  et  variis  circumstantiarum  opportunitati- 
bus,  mens  illustretur  et  voluntas  instigetur. 

Yide  ergo  analogiam  inter  iustum  in  via  vitae  aeternae 
nunc  positum,  et  hominem  quem  quis  fingeret  in  statu  naturae 
purae  constitutum,  et  etiam  habituali  dispositione  bene  se  ha- 
bentem  ad  finem  suum  naturalem.  Certe  nondum  intelligeretur 
homo  ille  expeditus  ad  perseverandum  in  via  boni  operis  natu- 
ralis;  idque  propter  imperfectum  statum  rationis,  cui  ex  de- 
fectu  inhaerente  conditioni  naturae  non  integrae,  (sumendo* 
nunc  integritatem  in  sensu  theologico  vocabuli),  concupiscen- 
tiae  lex  dominatur.  Indigeret  ergo  homo  ille  instinctu  supe- 
riori  supplente  infirmitati  rationis;  qui  tamen  instinctus  non 
esset  gratia,  sed  ab  auctore  naturae  Deo,  cuius  est  cuncta  quae 
creavit  provide  administrare,  et  ad  proprios  deducere  terminos 
secundum  proprium  uniuscuiusque  modum  (2).  Haec  iam  ap- 
plica  proposito,  et  cum  proportione  ratiocinare.  Nam  homini  ia 

(1)  Vide   omnino   Caietanum,   Commentario   S.   Thomae,  loco  citato. 

(2)  Iste  instinctus  Dei  auctoris  natnirae,  et  naturae  terminos  non 
excedens,  in  praesenti  providentia  non  datur,  quia  ad  supernaturalem 
finem  cuncta  Dei  auxilia  nunc  sunt  ordinata,  et  hac  de  eausa  in  ordine- 
gratiae  continentur.  Unde  ex  morali  illa  impotentia  quam  calfliolica 
doctrina  attribuit  homini,  servandi  legem  etiam  naturalem  sine  motione- 

pura  natura  constituto  respondet  nunc  homo  effectus  consors 

naturae  divinae  et  civis  supernae  Jerusalem.  Habituali  disposi- 

tioni  qua  ille  prior  supponeretur  bene  se  habere  ad  finem  natu- 

ralem,   respondet   nunc   habitualis   gratia,    quam   consequitur 

omnis  comitatus  virtutum  infusarum.  Denique  necessitati  in- 

;stinctus  Dei  naturae  auctoris  et  provisoris,  respondet  nunc,  et 

multo  magis,  necessitas  specialium  instinctuum  Spiritus  Sancti, 

qui  motiones  gratiae  dici  consueverunt.  Dico  autem  multo  ma- 

:gis,  quia  ad  actus  naturae  rationalis  deficimus  solum  propter  in- 

subordinationem  appetitus  sensitivi.   Sed  ad  actus  deiformes 

deficimus  etiam  ratione  imperfectae  participationis  naturae  di- 

vinae,  quae  in  nobis  non  est  per  essentiam,  sicut  per  essentiam 

:in  nobis  est  natura  rationalis  propria  homini  in  quantum  hu- 

iusmodi. 

Quaecumque  autem  dicta  sunt  de  perseverantia  in  vita  gra- 
tiae,  facilem  sane  habebunt  applicationem  ad  profectum  in  illa, 
-quia  ratio  est  eadem,  nisi  quod^adhuc  magis  urget,  cum  plus 
omnino  sit  proficere,  et  praesertim  insigniter  proficere,  quam 
simpliciter  perseverare.  Pulchre  Bernardus  super  illa  verba 
Canticorum :  Trahe  me  post  te,  curremus  in  odorem  unguen- 
torum  tuorum,  hanc  ipsam  divinorum  instinctuum  necessita- 
tem  sive  ad  perseverandum  sive  ad  proficiendum  in  via  spiri- 
tuali  exponit,  inducens  sponsam  sic  loquentem  ad  sponsum  (1) : 
«  Propterea  opus  habeo  trahi,  quoniam  refriguit  paulisper  in 
«  nobis  ignis  amoris  tui,  nec  valemus  a  facie  f rigoris  huius  cur- 
•«  rere  modo,  sicut  heri  et  nudiustertius.  Curremus  autem  po- 
«  stea,  cum  reddideris  laetitiam  salutaris  tui,  cum  redierit  me- 
« lior  temperies  gratiae,  cum  Sol  iustitiae  iterum  incaluerit,  et 
«  pertransierit  tentationis  nubes  quae  hunc  operire  ad  horam 
«  cernitur,  atque  ad  lenem  flatum  aurae  blandioris  solito  coe- 
«  perint  unguenta  liquescere,  et  aromata  fluere,  et  dare  odorem 

gratiae,  nequaquam  sequiturj,  aut  quod  homo  sit  nune  intrinsece  debilior 
-quam  fuisseti  in  statu  naturae  purae,  aut  quod  in  statu  naturae  purae 
non  potuisset  absque  gratia  ad*  finem  suum  naturalem  pervenire. 
(1)  Serm.  21  in  Cantica,  n.  4  et  seq. 

«  suum.  Tunc  curremus,  in  odore  illo  curremus.  Spirantibus,, 
« inquam,  unguentis  curremus,  quoniam  abscedet  torpor  qui 
«  nunc  est,  et  revertetur  devotio,  et  iam  non  erit  opus  nobis 
« ut  trahamur,  quippe  odore  -excitatis  ut  sponte  curramus. 
«  Nunc  vero  interim  trahe  me  post  te.  Videsne  illum  qui  in  spi- 
«  ritu  ambulat,  nequaquam  permanere  in  uno  statu,  nec  eadem 
« semper  f acilitate  proficere,  et  quod  non  sit  in  homine  via 
«  eius,  sed  quemadmodum  ei  Spiritus  moderator  prout  vult 
«  dispensat,  nunc  segnius,  nunc  alacrius,  quae  retro  sunt  obli- 
«  visci,  et  ad  anteriora  sese  extendere  ?  Puto  quod  hoc  ipsum 
«  si  attenditis,  vestra  vobis  experientia  intus  respondet  quod 
«  ego  foris  loquor.  Ergo  cum  te  torpore,  acedia,  vel  taedio  af- 
«  nci  sentis,  noli  propterea  diffidere  aut  desistere  a  studio  spi- 
«  rituali,  sed  iuvantis  require  manum,  trahi  te  obsecrans  spon- 
«  sae  exemplo,  donec  denuo  suscitante  gratia  f  actus  promptior 
«  alacriorque,  curras  et  dicas :  Viam  mandatorum  tuorum  cu- 
«  curri  cum  dilatasti  cor  meum...  Denique  ne  dixeris  in  abun- 
«  dantia  tua :  Non  movebor  in  aeternum,  ne  etiam  illud  quod 
«  sequitur  dicere  cum  gemitu  quidem  cogaris:  Avertisti  faciem 
«  tuam  a  me,  et  factus  sum  conturbatus...  Ergo  in  die  virtutis- 
« tuae  noli  esse  securus,  sed  clama  ad  Deum  cum  Propheta,  et 
«  dic :  Cum  defecerit  virtus  mea,  ne  derelinquas  me.  Porro  in 
« tempore  tentationis  consolare,  et  dic  cum  sponsa :  Trahe  me 
«  post  te,  in  odorem  unguentorum  tuorum  curremus.  Sic  eris- 
«  inter  adversa  et  prospera  „  mutabilium  temporum  tenensi 
« quamdam  aeternitatis  imaginem,  benedicens  Dominum  in. 
«  omni  tempore,  proindeque  vindicans  tibi,  etiam  in  huius  nu- 
«  tabundi  saeculi  dubiis  eventibus  ^certisque  def  ectibus,  pe- 
«  rennis  quodammodo  incommutabilitatis  statum,  dum  te  coe- 
«  peris  ref  ormare  in  insigne  illud  antiquum  similitudinis  ae- 
« terni  Dei,  apud  quem  non  est  transmutatio  nec  vicissitudinis^ 
«  obumbratio  ».  Caeterum  impulsus  ille  qui  a  Spiritu  est,  mul- 
tiplicibus  modis  datur,  etiam  secundum  communes  atque  ordi- 
narias  gratiae  leges.  Quandoque  enirh  maxime  afficit  interiorem 
sensum,  sicut  in  iis  motionibus  quas  speciali  titulo  visitationes> 

Dei  auctores  vocant.  Quando  cor  nostrum  visitas,  inquit  auctor 
Imitationis  Christi,  tunc  lucet  ei  veritas,  mundi  vilescit  va- 
nitas,  et  intus  fervet  charitas.  De  repente  aliquid  tibi  intus  il- 
lucescit,  supervenit  quidam  gustus  rerum  caelestium,  insolita 
persuasio  de  fragilitate  et  inanitate  eorum  quae  in  mundo 
sunt,  nescio  quae  suavitas  delapsa  a  supernis,  quasi  quaedam 
mica  cadens  de  mensa  diviturn  seu  beatorum,  id  demum  quod 
vocat  Ioannes  manna  absconditum  animae  peregrinanti  in  de- 
serto  huius  viae  immissum :  tunc  est  consolatio  Spiritus  Sancti, 
et  favorabilis  aura  inflans  vela  navicellae.  Non  tamen  oportet 
ut  spirituales  instinctus  semper  sint  cum  tanto  sensu  interiori. 
Saepissime  enim  sese  imrniscent  cogitationibus  ordinariis,  abs- 
que  peculiari  illa  suavitate  quam  confert  Spiritus  Sanctus 
prout  novit  expedire.  Semper  tamen  dant  quo  possit  iustus 
in  naufragoso  mari  rectum  tenere  iter,  multiplices  vitare  sco- 
pulos,  et  ad  portum  pervenire. 

Et  de  necessitate  quidem  motionum  sive  instinctuum  gra^ 
tiae  hactenus  satis.  Qua  autem  ratione  ad  huiusmodi  motiones 
perficiant  nos  dona  Spiritus  Sancti  iam  superest  declarandum. 

§  2. 

Instinctus  Spiritus  Sancti  dupliciter  considerari  potest: 
vel  secundum  se,  vel  secundum  suum  effectum.  Si  secundum  se 
consideretur,  est  specialis  motio  in.BJ  9wnTpA  pA  nioaTp^ 
cepta,  per  quam  facultas  praedeterminatur  ad  actum  indeli- 
beratum  spiritualis  illuminationis  vel  spiritualis  affectus.  Si 
consideretur  secundum  suum  effectum,  sic  nihil  aliud  est  quam 
ille  idem  indeliberatus  actus  qui  dicitur  esse  in  nobis  sine  no- 
bis :  sine  nobis  quidem,  quatenus  minime  procedit  ex  determi- 
natione  liberi  nostri  arbitrii;  in  nobis  tamen  et  a  nobis,  tan- 
quarn  a  vitali  principio  sub  pradeterminatione  motionis  di- 
vinae  ipsum  eliciente.  Oportet  igitur  facultatem  nostram  esse 
in  potentia  tum  ad  recipiendum  supernaturalem  instinctum, 
tum  ad  eliciendum  actum  ad  quem  praedeterminat  instinctu:^ 
quanquam  haec  duo,  ratione  quidem  distincta,  secundum  rem 
idem  sint. 

Porro  potentia  illa  in  duplici  iterum  statu  censideratur. 
Primo  est  potentia  nuda,  quam  pure  obedientialem  rccte  ap- 
pellares,  cum  scilicet  facultas  speciali  habitu  caret,  qno  sit  po- 
sitive  disposita  ad  hoc  ut  instinctu  suprnaturali  mov?atur.  Et 
tunc  nihil  exigentiae  est  in  homine  ad  receptionem  motionis 
spiritualis.  Tunc  etiam,  si  eiusmodi  motio  nihilominus  detur, 
non  connaturaliter  recipitur,  id  est  non  tanquam  in  subiecto 
coaptato  motioni,  quod  ex  sibi  propriis  iam  propendat  in  eam 
partem  in  quam  fert  et  rapit  impulsio.  Secundo  est  potentia 
positive  habilitata  per  habitus  donorum  de  quibus  nunc  Ipqui- 
mur:  quorum  formalis  effectus  est  iustare  et  veluti  adaptare 
facultates  ad  Spiritum  Sanctumut  ad  proprium  motorem,  in 
quacumque  differentia  seu  genere  spiritualium  motionum.  Ex 
quo  fit  ut  homini  instructo  huiusmodi  habitibus,  debitae  iam 
sint  spirituales  inspirationes,  et  quidem  de  lege  constanti  atque 
ordinaria.  Fit  etiam  ut  superniinstinctus  iam  recipiantur  tan 
quam  in  mobili  appropriato,  subintrando  cum  ea  connaturali- 
tate  et  familiari  persuasibilitate  quae  non  potest  abesse  ubi 
Spiritui  moventi  similis  est  animae  dispositio  (1).  Proinde  sic 
se  habent  dona  ad  actus  qui  eliciuntur  ex  recepta  suggestione 
Spiritus  Sancti,  sicut  se  habent  infusae  virtutes  ad  actus  salu- 
tares  qui  fiunt  ex  deliberatione  nostri  arbitrii,  pro  quanto  sci- 
licet  virtus  influsa  efficit  animam  connaturale  principium  ac- 
tuum  salutarium,  donum  vero  connaturale  receptivum  divino- 
rum  instinctuum. 

(1)  Huc  aliquo  modo  facit  quod  dicitur  in  regulis  pro  discretione 
spirituum:  « Eorum  qui  promovent  in  bono  salutis  animis,  se  insinuat 
«uterque  spiritus  (bonus  et  malus)  diverso  modo.  Bonus  quidem  leni- 
«ter,  placide,  ac  suaviter  sicut  aquae  stilla  in  spongiiam  illabens;  malus 
«vero  duriter,  implacide,  et  violenter,  cum  strepitu  quodam  sicut  imber 
«  decidens  in  petram.  Illis  autem  qui  in  dies  tendunt  in  deterius,  oppo- 
« situm  prorsus  usuvenit.  Cuius  sane  diversitatis  ratio  esti,  quatenus  spi- 
«ritui  utrilibet  similis  est  vel  dissimilis  animae  ipsius  dispositio.  Si 
« enim  contrariam  sibi  eam  alteruter  spiritus  invenerit,  cum  strepitu  e"D 
« pulsu  ei  se  coniungit ;  si  conf ormem  vero,  tanquam  in  propriam  et 
«  apertam  domum  subit  cum  quiete ». 

Non  ergo  sic  intelligenda  sunt  quae  de  donis  nunc  dicun- 
tur,  quasi  illustrationes  et  inspirationes  gratiae  in  iis  solis  esse 
possent  qui  donorum  habitibus  sunt  ornati ;  nam  sicut  ante  in- 
fusionem  virtutum  dantur  liberi  actus  supernaturales,  ita  et 
ante  infusionem  donorum  spirituales  motiones.  Et  re  quidem 
vera,  dona  sunt  gratiae  habituali  inseparabiliter  annexa,  cum 
per  illa  comparetur  anima  ad  Spiritum  Sanctum  ut  ad  moto- 
rem  familiarem  atque  inhabitantem.  Unde  iis  omnino  desti- 
tuuntur  peccatores,  qui  tamen  inspirationes  gratiae  sine  dubio 
recipere  possunt  et  recipiunt  velut  necessarium  principium 
praeparationis  ad  iustificationem,  dicente  Tridentino,  Ses.  G, 
can..  3 :  «  Si  quis  dixerit,  sine  praeveniente  Spiritus  Sancti 
« inspiratione  hominem  credere,  sperare,  diligere  aut  poenitere 
«  posse  sicut  oportet  ut  ei  iustificationis  gratia  conf  eratur,  ana- 
« thema  sit ».  Sed  id  demum  inter  iustum  et  peccatorem  distat, 
quod  iustus  prae  peccatore  habet  in  se  habitualia  principia  exi- 
gitiva  motionum  gratiae,  quae  etiam  habilitant  ipsum  in  ra- 
tione  mobilis  bene  dispositi  ad  omnem  impulsum  primi  motoris 
ac  ductoris  mentium  in  vitam  aeternam   (1). 

Ex  dictis  intelliges  primo,  quomodo  et  quo  sensu  dona  den- 
tur  in  adiutorium  virtutum.  Quatenus  scilicet  actus  donorum 
faciunt  quam  maxime  ad  firmandum  liberum  arbitrium  ne  de 
ficiat  ab  operando  secundum  virtutes,  quia  sunt  quaedam  illu- 
minationes  pellentes  tenebras  animae,  et  quidam  impulsus  ad 
superanda  omnis  generis  impedimenta.  —  Item  intelliges  quo- 
modo  et  quo  sensu  virtutes  theologicae  dicantur  praeeminere 

(1)  «  Quicumque  Spiritu  Dei  aguntur,  id  est  reguntur  sicut  a  quo- 
«  dam  ductore  et  directore;  quod  quidem  in  nobis  facit  Spiritus,  in  quan- 
« tum  illuminat  nos  interius  quid  facere  debeamus...  Homo  autem  spi- 
« ritualis  non  solum  instruitur  a  Spiritu  Sancto  quid  agere  debeat,  sed 
« etiam  cor  eius  a  Spiritu  Sancto  movetur ;  ideo  plus  intelligendum  in 
«  eo  quod  dicitur :  Quicumque  Spiritu  Dei  aguntur.  Illa  enim  agi  dicun- 
« tur,  qui  quodam  superiorj.  instinctu  moventur...  Homo  spiritmalis  noxi 
« quasi  ex  motu  propriae  voluntatis  principaliter,  sed  ex  instinctu  Spi- 
« ritus  Sancti  inclinatur  ad  aliquid  agendum ».  S.  Thomas,  Comm.  in 
Kom.  VIII-14. 

donis  tanquam  eorum  radices.  Si  enim  dona  perficiunt  animam 
ad  hoc  ut  sit  bene  mobilis  a  Spiritu  Saneto  inhabitante  et  fa- 
miliariter  movente,  praesupponunt  sane  id  quo  primo  anima 
ei  unitur.  Prima  autem  unio  est  per  fidem,  spem,  et  charitatenu 
Unde  virtutes  istae  sunt  natura  priores  donis,  et  omnia  dona 
pertinent  ad  has  tres  virtutes  sicut  quaedam  earum  deriva- 
tiones,  ut  dicitur  art.  4  huius  quaestionis  ad  3um.  —  Intelliges 
denique  qui  fiat  ut  licet  dona  non  ad  solos  actus  heroicos  sint 
ordinata,  illi  tamen  actus  qui  in  sublimiori  eminent  perfectio- 
nis  gradu,  peculiari  quadam  ratione  ad  dona  referantur.  Hoc 
enim  ideo  est,  quia  si  virtutes  non  excitarentur  seu  adiuva- 
rentur  per  specialem  et  familiarem  instinctum  Spiritus  Sanctir 
nusquam  in  tantam  sublimitatem  erumperent,  propter  tot  ae 
tanta  obstacula  quae  perfecto  earum  exercitio  afferunt  et  infir- 
mitas  carnis  et  obscuratio  intellectusT  Et  in  hoc  sensu  S.  Tho- 
mas  art.  1  huius  quaestionis,  allata  prius  auctoritate  Philoso- 
phi  dicentis  quod  his  qui  moventur  per  instinctum  divinum 
non  expedit  consiliari  secundum  rationem  humanam,  quia  mo- 
ventur  a  meliori  principio,  subdit :  «  Et  hoc  est  quod  quidam 
«  dicunt,  quod  dona  perficiunt  hominem  ad  altiores  actus  quam 
«  sint  actus  virtutum  »,  pro  quanto  scilicet  virtutes  separatim 
accipiuntur  ab  adiutorio  donorum. 

THESIS  VIII. 

Septem  numerantur  dona  partim  ad  intellectum  et  par- 
tim  ad  voluntatem  pertinentia,  quibus  duplex  competit  exer- 
citii  modus,  ordinarius  nempe  et  extraordinarius,  secundum 
diversitatem  multiformis  operationis  Spiritus  Sancti  qui  ex 
libero  potestatis  arbitrio  spirat  ubi  vult,  et  singulis  partitur 
prout  vult. 

Divini  instinctus  de  quibus  hactenus  sermo,  ad  illustran- 
dam  mentem  et  movendum  affectum  sunt  ordinati;  unde  ne- 
cesse  est  ut  correspondentes  donorum  habitus  in  intellectu  sint 
et  in  voluntate.  Insuper,  ut  in  superioribus  jam  praemissum  est, 

dupliciter  contingit  animam  moveri  divinitus,  vel  secundum 
communes  regulas  quae  ordini  naturali  per  omnia  accommc- 
dantur,  vel  secundum  rationes  quasdam  consuetum  ordinem 
transcendentes.  Et  ad  utrumque  modum  eadem  dona  quantum 
de  se  est,  se  extendunt.  Duo  igitur  in  praesenti  praestanda 
sunt.  Primo  oportet  exponere  distinctivam  rationem  singulo- 
rum  donorum  sive  ad  intellectum  sive  ad  volutatem  pertinen- 
tium,  et  deinde  circa  extraordinarium  modum  exercitii  eorum- 
dem  nonnulla  insinuare.  Dico  autem  insinuare  potius  quam 
explanare,  ne  in  mysticae  theologiae  campum  profanam  falcem 
mittere  videamur. 

•    §  2. 

I.  De  donis  ad  intellectum  pertinentibus.  —  Dona  ista 
sunt  numero  quatuor,  et  primo  occurrit  donum  intellectus, 
quod  iuxta  etymon  vocis  intelligere,  id  est  legere  intus,  ad  pe- 
netrationem  veritatis  fidei  ordinatur.  Penetratur  autem  veritas 
fidei  dupliciter.  Uno  modo  quantum  ad  credibilitatem  articulo- 
rum,  alio  modo  quantum  ad  substantiam  eorumdem.  Quantum 
ad  credibilitatem  quidem,  cum  mens  videt  esse  eis  firmjssime 
adhaerendum,  et  a  tanta  adhaesionis  firmitate  minime  rece- 
dendum  propter  ea  quae  in  contrarium  exterius  apparent  yel 
apparere  possunt.  Quantum  ad  substantiam  vero,  prout  pos- 
sibile  est  durante  statu  viae,  cum  percipit  revelatas  mysterio- 
rum  rationes,  necnon  et  connexiones,  analogias,  consequentias, 
multiplicesque  convenientias.  Et  quamvis  ad  haec  omnia  per 
studium  vel  doctrinam  ab  aliis  hominibus  acceptam  pateat  ac- 
cessus,  altiori  tamen  et  longe  salubriori  modo  per  operationem 
doni  sub  instinctu  Spiritus  Sancti.  Quo  fit  ut  quandoque  in- 
veniantur  rudes  et  illitterati  homines,  magis  quam  theologorum 
doctissimi,  in  fide  radicati  et  illuminati,  de  quibus  accipitur 
illud  Imitationis  Christi  1.  3,  c.  43 :  «  Ego  sum  qui  clariorem 
« intelligentiam  parvulis  tribuo  quam  ab  homine  possit  edo- 
«  ceri.  Ego  sum  qui  humilem  in  puncto  elevo  mentem,  ut  plu- 
« res  aeternae  veritatis  capiat  rationes  quam  si  decem  annis 

«  studuisset  in  scholis  ».  Itaque  per  donum  intellectus  disponi- 
mur  ad  spirituales  suggestiones  quae  sunt  in  intuitionem  ve- 
ritatis. 

Sed  praeter  intuitionem  veritatis,  est  et  iudicium  de  veri- 
tate  ex  quodam  gustu  et  saporeipsius.  «  Hoc  ergo  iudicium,  in- 
«  quit  S.  Thomas  (1),  quantum  ad  res  divinas,  pertinet  ad 
«  donum  sapientiae ;  quantum  vero  ad  res  creatas,  pertinet  ad 
«  donum  scientiae ;  quantum  vero  ad  applicationem.  ad  singu- 
« laria  opera,  pertinet  ad  donum  consilii ».  —  Igitur  donum  sa- 
pientiae  circa  divina  versatur,  sicut  cum  per  internam  motio- 
nem  iudicat  anima  quam  bonum  sit  adhaerere  Deo  supeiincom- 
prehensibili,  superluminosissimo,  superpulcherrimo,  et  supera- 
mabilissimo,  atque  inde  descendens  ad  creata,  ex  eodem  sa- 
pore  divinorum  iudicat  universa  terrena  Dei  intuitu  esse  sper- 
nenda :  Quid  mihi  est  in  caelo,  et  a  te  quid  volui  super  terram  ? 
Deus  cordis  mei,  et  pars  mea  Deus  in  aeternum.  —  At  donum 
scientiae  directe  versatur  circa  creaturas,  iudicans  ex  quadam 
quoque  sapida  cognitione,  de  perfectionibus  et  defectibus  ea- 
rum.  De  perfectionibus  quidem,  sicut  cum  sub  instinctu  Spiri- 
ius  Sancti  anima  aestimat  perfectiones  omnes  quae  hic  conspi- 
ciuntur,  nihil  aliud  esse  quam  rivulos  quosdam  summae  pul- 
«chritudinis  Creatoris,  in  quo  tanquam  in  fonte  indeficientis- 
simo,  simpliciter  et  perfecte  unitum  est  quidquid  in  creaturis 
•est  sparsim,  divisim,  et  incomplete.  De  defectibus  vero,  sicut 
cum  aestimat  quam  sint  fragilia  et  caduca  omnia  quae  mun- 
dus  amat  et  quaerit,  quam  inania  hominum  iudicia,  quam  in- 
•consistens  omnis  gloria  quae  secundum  ipsos  est,  quam  vanum 
commoveri  omni  vento  volantium  verborum,  vel  aurem  prae- 
bere  male  blandienti  sirenae,  quamtutius  converti  introrsus  ad 
Deum  in  quo  solo  pax  et  requies.  —  Denique  donum  consilii 
singularia  agibilia  pro  obiecto  habet,  pro  quanto  scilicet  moveri 
debet  homo  a  Spiritu  Sancto  ad  iudicandum  de  his  quae  oc- 
currunt  vel  servanda  vel  f  ugienda  in  salutis  via.  «  Quia  enim 
«  humana  ratio  non  potest  comprehendere  singularia  et  contin- 

(1)  In  2-2,  Q.  8,  a.  6. 

«  gentia  quae  occurrere  possunt,  fit  quod  cogitationes  morta- 
«  lium  sint  timidae,  et  incertae  providentiae  nostrae,  ut  dici- 
«  tur  Sap.  IX-14.  Et  ideo  indiget  homo  in  inquisitione  consilii 
«  dirigi  a  Deo  qui  omnia  comprehendit,  quod  fit  per  donum 
«  consilii,  per  quod  homo  dirigitur  quasi  consilio  a  Deo  ac- 
«  cepto  (1)  ».  Unde  hoc  donum  respondet  prudentiae  sicut 
ipsam  adiuvans  et  perficiens.  Et  haec  quidem  de  donis  per- 
tinentibus  ad  intellectum. 

II.  De  iis  quae  pertinent  ad  voluntatem.  —  Dona  ista  sunt 
numero  tria.  Primum  est  donum  pietatis,  ordinatum  ad  super- 
nos  instinctus  quibus  afficimur  ed  ea  quae  Dei  sunt,  et  cultus 
eius,  et  servitii  eius,  necnon  et  ad  omnia  quae  propter  Dei 
reverentiam  proximo  sunt  impendenda.  Nam  «  pietas  secun- 
«  dum  quod  est  donum,  non  solum  exhibet  cultum  et  officium 
«  Deo,  sed  etiam  omnibus  hominibus  in  quantum  pertinent  ad 
«  Deum.  Et  propter  hoc  ad  ipsam  pertinet  honorare  sanctosr 
«  non  contradicere  Scripturae  sive  intellectae  sive  non  intel- 
«  lectae,  sicut  Augustinus  dicit  de  doctr.  christ.  1.  2,  c.7.  Ipsa 
«  etiam  ex  consequenti  subvenit  in  miseria  constitutis  (2)  »► 
Unde  donum  pietatis  respondet  virtuci  iustitiae  et  dirigit  in 
communicationibus  quae  sunt  ad  alterum.  In  his  vero  quae 
sunt  ad  seipsum,  dirigitur  homo  per  duo  dona  fortitudinis  et 
timoris.  Primo  quidem  per  donum  fortitudinis,  quod  est  con- 
tra  timorem  periculorum,  contra  respectum  humanum,  contra 
terrores  omnis  generis  quibus  a  via  salutis  retrahimur.  «  Quan- 
«  doque  non  subest  potestati  hominis  ut  consequatur  finem 
«  sui  operis,  vel  evadat  mala  seu  pericula.  Sed  hoc  operatur 
«  Spiritus  Sanctus  in  homine,  cum  perducit  eum  ad  vitam 
«  aeternam  quae  est  finis  omnium  bonorum  operum,  et  evasio 
«  omnium  periculornm.  Et  huius  rei  infundit  quamdam  fidu- 
«  ciam  menti  Spiritus  Sanctus,  contrarium  timorem  excludens, 
«  et  secundum  hoc  fortitudo  donum  Spiritus  Sancti  ponitur. 
«  Dictum  est  enim  supra,  quod  dona  respiciunt  motionem  ani- 
«  mae  a  Spiritu  Sancto  ...  Dare  fiduciam   evadendi   quaecum- 

(1)  S.  Thom.  2-2,  Q.  52,  a.  1  ad  lum. 

(2)  Ibid.  Q.   121,  a.  1  ad  3um. 

«  que  perieula,  hoc  pertinet  ad  fortitudinem  quae  est  donum 
«  Spiritus  Sancti  (1)  ».  Deinde  vero  per  donum  timoris,  quod 
est  contra  delectabilium  ilieeebras,  ne  eat  homq  post  concu- 
piscentias  suas.  «  Temperantiae  etiam  correspondet  aliquod 
«  donum,  scilicet  timoris,  quo  aliquis  refrenatur  a  delectatio- 
«  nibus  carnis,  secundum  illud  Psalm.  118  :  Confige  timore  tuo 
«  carnes  meas.  Donum  autem  timoris  principaliter  quidem  re- 
«  spicit  Deum  cuius  offensam  vitat,  et  secundum  hoc  corre- 
«  spondet  virtuti  spei...  Secundario  autem  potest  respieere 
«  quaecumque  aliquis  refugit  ad  vitandam  Dei  offensam.  Maxime 
«  autem  homo  indiget  timore  divino  ad  fugiendum  ea  quae 
«  maxime  alliciunt,  circa  quae  est  temperantia,  et  ideo  tempe- 
«  rantiae  etiam  correspondet  donum  timoris(2)  ».  Haec  de  donis 
pertinentibus  ad  voluntatem. 

§  2. 

Sequitur  iam  consideratio  de  modo  quo  dona  in  exercitium 
veniunt.  Et  in  modo  quidem  ordinario  Spiritus  Sanctus  sese 
ordini  naturae  accommodat,  occasionem  illuminandi  animam 
sumens  ex  circumstantiis  exterioribus  quae  nostras  excitant 
cogitationes,  ex  discursibus  quod  in  meditatione  formanms,  ex 
auditu  praedicationis  verbi  divini,  ex  lectione  librorum  spiri- 
tualium,  ex  eventibus  omnis  generis  qui  nos  in  bonam  vel  ma- 
lam  partem  afficiunt,  atque  ita  porro.  Insuper  nonnisi  ad  ea 
agenda  movet  quae  sunt  in  dictamine  simplicis  rationis  com- 
munibus  fidei  regulis  illustratae.  Et  de  hoc  modo  nihil  speciale 
occurrit  addendum.  Nunc  autem  alius  est  modus,  isque  plane 
extraordinarius,  qui  etsi  ad  sublimem  etiam  sanctitatem  ne- 
quaquam  necessarius  dicendus  sit,  ut  plurimum  tamen  in  iis 
quos  gratia  Dei  ad  summa  perfectionis  culmina  evocat  inve- 
nitur. 

Porro  modus  ille  potissimum  consideratur  in  extraordinaria 
contemplatione,  hoc  est  in  oratione  quietis,  unionis  simplicis 
unionis  extaticae,  et    unionis   consummatae:  quae   omnes  ora- 

(1)  S.  Thom.  Q.  139,  a.  1  in  corp.  et  ad  lum. 
(2)  Ibid.  Q.  141,  a.  1  ad  3um. 

tionis  species  sub  nomine  generico  contemplationis  infusae  ve- 
niunt,  et  in  donis  intellectus,  scientiae,  et  sapientiae,  suum 
principium  elicitivum  habent  (1).  Sed  cum  alias  Spiritus  Sanctus, 
cuius  instinctus  ad  exercitium  donorum  semper  requiritur,  non 
moveat  nisi  conformiter  ad  proprium  nostrum  operandi  mo- 
dum,  hic  elevat  animam  ad  operationes  quae  etiam  quoad  sub- 
stantiam  actuum  transcendunt  humanam  facultatem.  Quippe 
operatio  intellectus  dependet  ex  duobus  :  primo^ex  lumine  in- 
tellectuali,  deinde  ex  specie  intelligibili,  id  est  ex  obiecto 
prout  intelligibiliter  unitur  intellectui,  eique  applicatur.  Hic 
igitur  Spiritus  Sanctus  non  solum  praedeterminat  mentem  ad 
intelligendum  secundum  speciale  lumen  doni,  (ita  scilicet  ut 
species  intelligibiles  menti  inexsistentes  veniant  nihilominus 
in  naturalem  usum,  et  consueto  ordine  de  thesauro  memoriae 
depromantur),  verum  etiam  sua  operatione  immediata  species 
ipsas  in  mente  imprimit,  vel  certe  ordinat  sine  ullo  discursu 
contemplantis  (2).  Quin  imo  infundit  quandoque  species  longe 
diversas  ab  eis  quas  ex  phantasmatibus  naturaliter  acquiri- 
mus,  eiusdem  scilicet  ordinis  cum  iliis  quibus  intelligunt  an- 
geli  vel  animae  separatae  (3).  Unde  Dionysius  Carthusianus  1.  1 
de  Contempl.  a.  12  :  «  Inter  mentem  angelicam  et  humanam 
«  ista  assignatur  distinctio,  quod  mentes  angelicae  ac  super- 
«  nae  simplici  apprehensione  atque  intuitu  veritatem    conspi- 

(1)  Cf.  Meynard  O.  Pv  Traite  de  la  vie  interieure,  Tom.  2,  c.  2: 
Des  prmcipes  formels  elicitifs  de  la  contemplation  extraordinaire,  ubi  co- 
piosam  dnvenies  segetem  testimoniorum  ex  probatissimis  auctoribus  theo- 
logiae  mysticae. 

(2)  «  Agens  in  infusa  contemplatione  dicitur  divina  patiens,  quatenus 
« sic  se  habet  suaviter  ac  pacifice,  quod  etsi  vere  agat,  (nam  contem- 
«  plari  est  vitaliter  agere),  actus  tamen  eius  ita  sunt  delicati,  tranquilli, 
« et  suavissimi,  ut  potius  eos  recipere  quam  elicere  videatur,  et  potius 
« iueunde  pati  quam  agi ».  Thomas  a  Valgornera,  apud  Meynard  1.  c. 
cap.  i. 

(3)  « Ad  modum  qui  est  naturalis  angelo,  et  supra  naturam  ho- 
« minis,  elevatur  homo  per  gratiam,  etiam  post  statum  culpae,  sicut  in 
«  viris  contemplativis  patet,  qui  revelationes  divinas  merentur  ».  S.  Thom. 
in  II,  Dist.  23,  q.  2,  a.  I. 

«  ciunt.  Mens  autem  humana  ad  simplicis  veritatis  intuitum 
«  quodam  processu  ac  discursu  ex  multis  proficiscitur  ac  per- 
«  tingit.  Sed  hoc  locum  habet  in  contemplationibus  ad  quas 
«  ab  inferiori  per  rationis  inquisitionem  ac  studium  pervenitur; 
«  non  autem  in  contemplationibus  quae  Spiritu  Sancto  desu- 
«  per  radiante  coelitus  infunduntur,~Deo  mentem  supernatu- 
«  raliter  tangente,  ungente,  ac  illustrante  (1).  Nempe  in  taiibus 
«  habet  se  mens  humana  angelico  modo,  et  a  magno  Dionysio 
«  deiformis  vocatur,  quia  simplici  ictu  ac  coeliformi  conspectu 
«  veritatem  dignoscit  » .  De  his  divine  scripsit  S.  Teresia  quasi 
e  tertio  coelo  redux,  et  quoquo  potuit  modo,  arcana  referens 
quae  ibi  audierat  et  viderat. 

Non  tamen  in  solo  genere  contemplationis  extraordinarius 
ille  modus  exercitii  donorum  attenditur,  sed  invenitur  etiam 
per  ordinem  ad  agibilia,  ut  cum  divinitus  inspiratur  homini 
agere  ea  quae  secundum  solas  prudentiae  regulas  vel  non  li- 
cent  vel  non  expediunt.  Exemplum  habes  quoad  dona  consilii 
necnon  et  fortitudinis,  in  facto  S.  Apolloniae  quae  comprehensa 
ut  propter  Iesu  Christi  fidem  combureretur,  cum  paulisper 
quasi  deliberans  quid  agendum  esset,  stetisset,  e  carnificum 
manibus  elapsa,  alacris  in  ignem  sibi  paratum,  maiori  Spi- 
ritus  Sancti  flamma  intus  aecensa,  ex  sese  semetipsam  iniecit, 
Item  in  facto  S.  Catharinae  Senensis  ea  aggredi  praesumentis? 
quae  nec  conditio,  nec  sexus,  nec  aetas  ferebant,  sicut  cum 
in  gravissimis  Ecclesiae  negotiis  sese  intromisit,  pro  restitu- 
tione  S.  Sedis  in  Urbe  plurimum  adlaboravit,  ad  Cardinales 
qui  ab  Urbano  VI  defecerant  et  nova  electione  magno  schi- 
smati  principium  dederant,  minaces  misit  litteras,  etc.  Neque 
enim  haec  sunt  quae  secundum  communes  regulas  virginem 
christianam  decent,  praesertim  vix  triginta  annos  natam.  Sed 
nulla  lege  tenetur  Spiritus  Sanctus.  Ipse  enim  est  qui  igno- 
bilia  et  contemptibilia  mundi  eligit  ut  confundat  fortia:  ea, 
quae  non  sunt  ait  Apostolus,  ut  ea  quae  sunty  destrueret. 

(1)  Intellige  supernaturaliter,  id  esti,  supra  et  praeter  eommunes  re- 
gulas,  pro  quanto  modus  ille,  tametsi  supra  naturam  angeli  non  sit,  est 
cmnino  supra  naturam  hominis. 

Quaest.  LXIX-LXX. 
•■'/•■ 

DE  BEATITUDUNTIBUS  ET  FRUCTIBUS  SPIRITUS  SANCTI 

Postquam  de  donis  egit  S.  Thomas,  corollarii  instar  sub- 
iungit  doctrinam  de  beatitudinibus  et  fructibus,  utpote  quae  ad 
dona  et  virtutes  se  habeant  sicut  actus  ad  habitus. 

§1. 

Beatitudines  evangelicae  (Matth.  V,  3-10)  sunt  excellentes 
quaedam  virtutum  sub  adiutorio  donorum  operationes,  per  quas 
conscendit  homo  et  appropinquat  ad  terminum  beatitudinis  ae- 
ternae,  quin  imo  in  praesenti  etiam,  quamdam  eius  veluti  deli- 
bationem  consequitur  et  gustat.  Unde  in  eis  aliqua  ponuntur 
per  modum  meritorum,  et  ista  sunt  propria  huius  vitae.  Ali- 
qua  vero  pouuntur  per  modum  praemiorum  meritis  correspon- 
dentium,  et  ista  ad  solam  futuram  vitam  pertinent  secundum 
sui  consummationem,  quamvis,  secundum  aliqualem  inchoatio- 
nem  in  viris  perfectis  habeantur  ante  tempus  aeternae  gloriae, 
tamquam  in  arboribus  qui  primo  vere  non  solum  virescunt 
frondibus,  sed  et  primordia  fructuum  fam  incipiunt  proferre. 

Porro  ratio  enumerationis  eorum  quae  ponuntur  per  'mo- 
dum  meriti,  haec  est.  Triplicem  beatitudinem  assignaverunt 
philosophi,  secundum  triplicem  vitam:  voluptuosam  (Epicurei) 
activam  (Stoici),  et  contemplativam  (Platonici  et  Peripatetici). 
—  Sed  in  primis  beatitudo  vitae  voluptuosae  est  falsa,  et 
rationi  contraria,  et  impedimentum  beatitudinis  verae.  Ideo 
Dominus  prius  removet  vitam  voluptuosam,  per  commenda- 
tionem  eorum  omnium  quae  ad  vitam  purgativam  ^spectant, 
et  triplici  concupiscentiae  directe  opponuntur  •  paupertatis 
scilicet  spiritns,  quae  opponitur  concupiscentiae  oculorum ; 
mansuetae  humilitatis,  quae  opponitur  superbiae  vitae  ;  tum 
denique  luctus,  qui  opponitur  concupiscentiae  carnis.  —  At 
non  satis ;  est  removere   prohibens  ;  unde  recto  ordme  statim 

veniunt  ea  quae    positive  faciunt  ad  prosecutionem   finis.  Et 
istafsunt  opera  vitae  activae,  in  qua  quidem  etsi  non  sit  bea- 
titudo  ipsa,  ut  falso  Stoici  opinati  sunt,  est  tamen  via  ad  bea- 
titudinem.  Vita    autem  activa    consistit  in  iis  quae    proximis 
exhibemus,  vel  ex  debito,  vel  ultra  rigorosi  debiti  mensuram. 
Ideo  duae  beatitudines  sequentes  ponuntur  esuries  et  sitis  iu- 
stitiae,    tum    exercitium    misericordiae,  Ultimo    demum,   post 
vitam  purgativam  qua  removetur  beatitudinis  impedimentum, 
et  vitam  activam  qua  in  via  beatitudinis  proceditur,  venit  vita 
cOntemplativa  in  cuius  perfecta  consummatione  consistit  ipsa 
beatitudo.  Proinde  illa  quae  ad  hanc  vitam  pertinent  non  prae- 
dicantur    per    modum  viae,  nec  per   modum    meritorum,   sed 
eorum  loco  ponuntur  effectus  duarum  vitarum  praecedentium 
disponentes    hominem  ad  aeternam    contemplationem    Dei  in 
societate  sanctorum.  Atqui  ad  hoc  ipsum  duo  nos  habilitant. 
Primo  mu  ditia  cordis  quae  effectus  est  vitae  purgativae,  et 
praeparat  oculum  mentis  ad  videndam  lucem  supersubstantia- 
lem.   Secundo    mos   pacificus    qui  in  vita    activa    acquiritur, 
<dum  omnibus  suis  proximis  consentit  homo  secundum  rectam 
ordinis  regulam,  neminem    turbando,  neminem  laedendo,  sed 
magis  omnibus  benefaciendo.  Huiusmodi    namque  mos  pacifi- 
cus  praeparat  animam  ad  ingressum  illius  civitatis  in  qua  non 
est  modus  beatitudinis  monasticae,    si  diteere  fas  sit,   sed  po- 
tius  politicae,  pro  quanto  scilicet  Deus  ibi  erit  commune  bo- 
num  in  quo  summa  consensione  omnes  ad  invicem    cohaere- 
bunt,  et  singulus  quisque  de    aliorum    beatitudine,  non  secus 
ac  de  sua  propria,  felix  exsistet.  Haec  est  pax,  haec  societas 
sanctorum,  cui  propterea  inditum  est  nomen  Ierusalem,  quod 
interpretatur  visio    pacis.  —  Talibus    igitur    operum    meritis 
scala  beatitudinis  conscenditur ;  in  quorum  singulis  distinguit 
S.  Thomas  art.  3  huius  quaestionis,  id  ad  quod  perficit  virtus, 
et  id  ad  quod  perficit    donum.  Sed  iuxta  superius  praemissa, 
distinctio  non  est    accipienda    tanquam  per  membra  se  invi- 
cem    excludentia,  quasi   ^ionum  non  haberet  influere  in  com- 
munia    etiam    opera    virtutis,  et  virtus  non    requireretur    ad 
exsecutionem  sublimiorum    operum  ad  quae  impellunt    dona. 

Quippe  ista  sublimiora  opera  peculiari  quadam  ratione  attri- 
buuntur  donis  propter  rationem  iam  dictam  in  thesi  7  §  2, 
Intelliges  tertio, 

Tandem  considerabis  quoniodo  singulis  mysticae  scalae 
gradibus  respondeat  ipsa  beatitudo,  quae  variis  nominibus 
symbolisve  significatur,  iuxta  analogiam  eius  quod  positum  est 
in  merito.  De  quo  vide  S.  Thomam  art.  4.  Specialiter  vero 
observabis  qualiter  omnia  praemia  durante  hac  praesenti  vita, 
quodammodo  in  sanctis  iam  inchoantur.  «  Nam  regnum  eoe- 
«  lorum  potest  intelligi  perfectae  sapientiae  initium  secundum 
«  quod  incipit  in  eis  spiritus  regnare.  Possessio  etiam  terrae 
«  significat  affectum  bonum  animae  quiescentis  in  stabilitate 
«  haereditatis  perpetuae  per  terram  significatae.  Oonsolantur 
«  autem  in  hac  vita,  Spiritum  Sanctum  qui  paracletus,  id  est 
«.  consolator  dicitur,  participando.  Saturantur  etiam  in  hac 
«  vita  illo  cibo  de  quo  Dominus  dicit  Ioan.  I V-34 :  Meus  cibus 
«  est  ut  faciam  voluntatem  eius  qui  misit  me,  In  hac  etiam 
«  vita  consequuntur  homines  misericordiam  Dei.  In  hac  etiam 
«  vita,  purgato  oculo  per  donum  intellectus,  Deus  quodammodo 
«  videri  potest.  Similiter  etiam  in  hac  vita,  qui  motus  suos 
«  pacificant,  ad  similitudinem  Dei  accedentes,  filii  Dei  nomi- 
«  nantur.  Tamen  haec  perfectius  erunt  in  patria  ». 

§  2. 

Quoad  fructus  Spiritus  Sancti  nota  quod  in  corporalibus 
fructus  dicitur  id  quod  ex  planta  producitur,  quando  ad  ma- 
turitatem  pervenit,  et  quamdam  in  se  continet  suavitatem.  A 
corporalibus  autem  transfertur  ad  spiritualia,  et  speeiatim  ad 
operationem,  pro  quanto  operatio  est  actus  operantis,  et  de- 
lectationem  habet  si  sit  conveniens  operanti.  Nunc  ergo  si 
operatio  hominis  procedat  ab  homine  secundum  propriam  fa- 
cultatem  suae  rationis,  sic  dicitur  hominis  fructus.  Si  autem 
procedat  ab  homine  secundum  altiorem  virtutem,  id  est  divi- 
nam,  sic  dicitur  fructus  Spiritus  Sancti,  quasi  cuiusdam  divini 
seminis  germinatio,  seeundum  illud  1  Ioan.  III-9  :  Omnis  qui 

natus  est  ex  Deot  peccatum  non  facit,  quoniam   semen  ipsius 
in  eo   manet, 

Inter  beatitudines  et  fructus  hoc  discrimen  ponit  S.  Tho- 
mas :  «  Ad  rationem  fructus  sufficit  quod  sit  aliquid  habens 
«  rationem  ultimi  et  delectabilis.  Sed  ad  rationem  beatitudi- 
«  nis  ulterius '  requiritur  quod  sit  aliquid  perfectnm  et  excel- 
«  lens.  Unde  omnes  beatitudines  possunt  dici  fructus,  sed  non 
«  convertitur.  Sunt  enim  fructus  quaecumque  virtuosa  opera 
«  in  quibus  homo  delectatur ;  sed  beatitudines  dicuntur  solum 
«  perfecta  opera,  quae  etiam  ratione  suae  perfectionis  magis 
«  attribuuntur  donis  quam  virtutibus  ».  De  fructibus  autem 
quos  Apostolus  enumerat,  Galat.  V,  22-23,  vide  ipsum  S.  Tho- 
mam,  tj.  70-  a.  3. 

TOTIUS  DISPUTATIOlSriS  COI5TCLUSIO 

Hactenus  de  variis  habituum  infusorum  categoriis  per  or- 
dinem  dietum  est,  et  nullus  inventus  est  locus  divisioni  illi 
quam  recentissimi  quidam  novatores  introduxerunt,  statuentes 
duas  virtutum  categorias,  alteram  earum  quas  activas  vocant? 
alteram  earum  quae  passivae  ab  eis  appellantur.  Quid  autem 
per  activas,  quid  per  passivas  virtutes  in  eorum  systemate' 
intelligendum  sit,  non  ita  ratum  fixumque  est,  quanquam 
omnibus  modis  veritati  fidei  et  sinceritati  evangelii  plane  de- 
rogetur. 

Et  si  quidem  quosdam  huius  scholae  magistros  audias,  per 
activas  virtutes  designari  viderentur  virtutes  naturales  studio 
et  opera  ipsius  hominis  aequisitae ;  per  passivas  vero,  virtu- 
tes  supernaturales  quae  ex  divina  infusione  suiit.  Sed  in  hoc 
loquendi  modo,  primo  quidem  a  sanorum  verborum  forma  om- 
nino  receditur,  quia  si  ratione  infusionis  attribuitur  virtutibus 
passivitas,  eodem  iure,  ut.iam  in  Prooemio  notatum  est,  vo- 
luntas  deberet  potentia  passiva  appellari,  utpote  quae  nobis 
sit  congenita,  non  studio  et  exercitio  eomparata,  sed  exsistens 
a  natura.  Deinde  vero,  quod  longe  gravius  est,  in  purum  na- 
turalismum  seu    rationalismum   praeceps    est  lapsus,  cum  sic 

intellectas  virtates  activas  anteponunt  passivis,  et  praetensam 
inferioritatem  catholicorum  respectu  protestantium  et  incredu- 
lorum  non  erubescunt  inde  repetere,  quod  in  Ecclesia  cul- 
turae  virtutum  naturalium  aut  nullus  aut  non  sufficiens  locus 
detur.  Unde  Leo  XIII  in  litteris  apostolicis  ad  Cardinalem 
Gibbons,  22  Ian.  1899 :  «  Qui  nova  sectari  adamant,  natura- 
«  les  virtutes  praeter  modum  efFerunt,  quasi  haec  praesentis 
«  aetatis  moribus  ac  necessitatibus  respondeant  aptius,  iisque 
«  exornari  praestet,  quod  hominem  paratiorem  ad  agendum  ae 
«  strenuiorem  faciant.  Difficile  quidem  intellectu  est,  eos  qui 
«  christiana  sapientia  imbuantur,  posse  naturales  virtutes  su- 
«  pernaturalibus  anteferre,  maioremque  iljis  efficacitatem  ae 
«  fecunditatem  tribuere.  Ergone  natura,  accedente  gratia,  in- 
«  firmior  erit  quam  si  suis  ipsa  viribus  permittatur  ?  Num 
«  vero  homines  sanctissimi  quos  Ecclesia  observat  palamque 
«  colit,  imbecillos  se  atque  ineptos  in  naturae  ordine  proba- 
«  vere,  quod  christianis  virtutibus  excelluerunt  ?  »  Et  haec 
quidem  erroris  forma  aperte  nos  revocat  ad  paganismum. 

Proinde  aliis  emollire  verba  curae  fuit.  Qui  non  ita  crude 
naturales  virtutes  praeconizant,  sed  in  virtutibus  quas  christia- 
nas  dicere  volunt,  generatim  distinguunt  eas  quae  decent 
homines  sui  iuris  effectos,  temporibusque  nostris  apte  conve- 
niunt,  ab  illis  quae  in  humilitate,  obedientia,  abstinentiave  con- 
sistentes,  praesenti  aetati  non  amplius  qiiadrant,  utpote  fa- 
•cientes  hominem  repuerescere  et  a  dignitate  viri  degenerare. 
Sed  sub  hac  quoque  forma  crux  Christi  evacuatur,  et  fundi- 
tus  evertitur  Evangelium.  Quare  hunc  etiam  modum  configit 
Le,o  XIII  ubi  supra:  «  Cum  hac  de  naturalibus  virtutibus  sen- 
«  tentia,  ait  Pontifex,  alia  cohaeret  admodum,  qua  christianae 
«  virtutes  universae  in  duo  quasi  genera  dispertiuntur,  in  pas- 
«  sivas,  ut  aiunt,  atque  activas;  adduntque  illas  in  elapsis 
«  aetatibus  convenisse  melius,  has  cum  praesenti  magis  con- 
«  gruere.  De  qua  quidem  divisione  virtutum  quid  sentiendum 
«  sit,  res  est  in  medio  posita ;  virtus  enim  quae  vere  passiva  sit, 
«  nec  est  nec  esse  potest...  Christianas  autem  virtutes,  alias  tem- 
«  poribus  aliis  accommodatas  esse,  is  solum  velit  qui  Apostoli 

«  verba  non  meminerit:  Quos  praescivit,  hos  et  praedestinavit 
«  conformes  fieri  imaginis  Filii  sui.  Magister  et  exemplar  san- 
«  etitatis  omnis  Christus  est :  ad  cuius  regulam  aptari  omnes 
«  necesse  est,  quotquot  avent  beatorum  sedibus  inseri.  Iam- 
«  vero  haud  mutatur  Christus  progredientibus  saeeulis,  sed  idem 
«  heri,  et  hodie,  et  in  saecula.  Ad  omnium  igitur  aetatum  ho- 
«  mines  pertinet  illud:  Discite  a  me  quia  mitis  sum  et  hu- 
«  milis  corde;  nulloque  non  tempore  Christus  se  nobis  exhibet 
«  factum  obedientem  usque  ad  mortem;  valetque  quavis  aetate 
«  Apostoli  sententia:  Qui  sunt  Christi,carnem  suam  crucifi- 
«  xerunt  cum  vitiis  et  concwpiscentiis  suis.  Quas  utinam 
«  virtutes  multo  nunc  plures  sic  colerent,  ut  homines  sanctis- 
«  simi  praeteritorum  temporum!  Qui  demissione  animi,  obedien- 
«  tia,  abstinentia,  potentes  fuerunt  opere  et  sermone,  emolu- 
«  mento  maximo,"  nedum  religiosae  rei,  sed  publicae  ac  civilis  ».. 
Ergo  omnino  respuenda  tanquam  Evangelio  et  revelatae 
veritati  contraria,  selectio  circa  christianas  virtutes  quarum 
cultura  olim  expediebat,  et  nunc  progressu  facto,  homineque 
ad  maturitatem  virilitatis  perducto,  non  expedit  amplius.  Res- 
puenda  pariter  virtutum  divisio  in  passivas  et  activas.  Quod 
si  habitibus  donorum.  Spiritus  Sancti  denominatio  passivitatis 
non  absurde  forsitan  tribueretur,  hi  tamen  minime  computan- 
tur  inter  virtutes  proprie  dictas  quae  solae  sunt  principium 
elicitivum  actus  liberi  et  meritorii.  Unde  in  virtutibus  ipsis 
non  alia  distinctio  valet  praeter  eam  qua  dispertiuntur  in 
theologicas  et  morales,  et  ita  quidem  ut  absoluta  principalitas 
reponatur  penes  theologicas,  ad  quarum  specialem  considera- 
tinem  iam  oportet  accedere. 


DE  VIRTUTIBUS  THEOLOGALIBUS IN  SPECIE 


(IIa  IIae,  Qq.  1-27). 


Post  communem  considerationem  de  virtutibus,  necesse  est 
ad  speciales  monographias  descendere.  Et  prae  primis  consi- 
derandae  sunt  singitlatim  virtutes  theologales,  in  quibus,  teste 
Augustino  Enchirid.  c.  4,  totius  substantia  religionis  reponitur. 
«  Haec  enim  maxime,  inquit,  in  religione  sequenda  sunt  ». 
Caeterum  tripartita  divisio  novae  huius  disputationis  sponte 
sua  consequitur. 


CAPUT  PRIMUM 

DE  PIDE 

Circa  fidem  theologicam  dicendum  primo  de  eius  obiecto, 
secundo  de  actu,  tertio  de  habitu. 

Verumtamen,  priusquam  ad  singulorum  explicationem  ve- 
niatur  secundum  ordinem  quaestionum  S.  Thomae,  plurimum 
iuvabit  generalia  quaedam  praemittere,  de  quibus  in  toto  tra- 
ctationis  decursu  frequens  erit  usus,  et  quorum  accurata  notio 
ubique  praesupponetur.  Haec  autem  ad  tria  reducuntur :  Primo 
de  evidentia  et  variis  divisionibus  eius.  Secundo  de  eo  in  quo 
sita  est  credendi  ratio,  deque  multiplicibus  modis  quibus  ly 
credere  dici  potest  et  dicitur.  Tertio  de  credibilitate  quae  in- 

tellectui  affulgere  debet  praevie  ad  actum  illius  fidei  de  qua 
nunc  sermo. 


§  i. 

De  evidentia  et  variis  divisionibus  eius. 


Evidentia,  ut  *omnes  norunt,  quamdam  importat  perspicui- 
tatem  qua  obiectum  praesto  est  menti,  et  se  ei  intuendum 
porrigit.  Ad  rem  Augustinus,  epist.  147,  n.  7  :  «  Creduntur 
«  illa  quae  absunt  a  sensibus  nostris,  si  videtur  idoneum  quod 
«  eis  testimonium  perhibetur.  Videntur  autem  quae  praesto 
«  sunt ;  unde  et  praesentia  nominantur  vel  animi  vel  corporis 
«  sensibus  ».  Quae  Augustini  v.erba  exponens  S;  Thomas, 
Quaest.  14  de  Verit.  a.  9,  observat  rem  non  indigere  declara- 
tione  quantum  ad  ea  quae  praesto  sunt  corporis  sensibus,  quia 
ibi  manifestum  est  quid  praesto  sit  sensibus,  et  quid  non. 
«  Sed  in  sensibus  animi,  inquit,  quid  praesto  esse  dicatur, 
«  magis  latet.  Illa  tamen  praesto  esse  dicuntur  intellectui, 
«  quae  capacitatem  eius  non  excedunt,  ut  intuitus  intellectus 
«  in  eis  Jigatur.  Talibus  enim  aliquis  assentitur,  non  propter 
«  testimonium  alienum,  sed  propter  testimonium  proprii  intel- 
«  lectus  » .  Evidentia  igitur  nihil  aliud  erit  quam  obiectiva  enun- 
tiati  veritas,  sive  connexio  praedicati  cum  subieeto  prout  menti 
affulgens  et  in  conceptu  eius  elucens,  ita  ut  homo  iudicet 
aliquid  convenire  rei  vd  non  convenire;  innixus  sui  proprii 
intellectus  testimonio. 

Porro  evidentia  multifariam  distingui  potest.  Potissimum 
autem  attendenda  divisio  eius,  tum  quoad  modum  quo  est  in 
intellectu,  tum  quoad  esse  quod  reddit  praesens  intellectui. 

*  1.  Divisio  eyideutiae  quoad  modum  quo  est  in  intel- 
lectu.  —  Non  a  longe  quaerenda  distinctio  est,  quandoquidem 
continuo  experimur,  evidentiam  esse  in  nobis  vel  perfectam, 
vel  adhuc  imperfectam.  Est  in  statu  perfecto,  quando  veritas 
plene  intellectui  applicatur,  ita  ut  iritellectus  sponte  et  neces- 

sario  rapiatur  in  assensum,    omni  possibilitate    quomodolibet 
dubitanti  prorsus  ablata  (1).  Est  autem  in  statu  adhuc  imper- 

(1)  Haec  evidentia  communiter  habetur  quoad  prima  et  .immediata 
principia  quae  demonstrari  nec  debent  nec  possunt.  Communiter  quoque 
habetur  quoad  res  demonstrabiles,  ab  iis  qai  demonstrationem  capiunt, 
in  certis  materiis  quae  nostro  intellectui  magis  proportionantur,  et 
praesertim  in  mathematicis.  Ibi  enim  mediuin  demonstrationis  est  unum, 
homogeneum,  incomplexum.  Ibi  obiectum  humanae  menti  maxime  adap- 
tatur,  utpote  ex  aequo  tam  rationi  quam  imaginationi  subiacens.  Ibi 
denique  conelusiones  nunquam  habent  aut  habere  possunt  quamlibet  ap- 
parentem  oppositionem,  aut  cum  factis  experientiae  autl  cum  principiis  a 
priori.  Quo  fit  ut  nequeant  ab  extrinseco  occurrere  difficultates  quae  con- 
sequentiarum  legitimitatem  vel  minimum  obscurent.  Ad  rem  S.  Thomas 
in  Boetium  de  Trin.  Q.  6,  a.  1,  q.  2:  « Cum  (scientia)  mathematica  sit 
« media  inter  naturalem  (id  est  physicam)  et  divinam,  ipsa  est  utraque 
« certior.  Naturali  quidem,  quia  eius  consideratio  est  a  motu  et  materia 
« absoluta,  cum  naturalis  consideratio  in  materia  et  motu  versetur.  Ex 
« hoc  autem  quod  consideratio  naturalis  est  circa  materiam,  a  pluribus 
« dependet,  scilicet  a  consideratione  materiae  et  f  ormae,  et  dispositio- 
« num  materialium,  et  proprietatum  quae  eonsequuntur  f  ormam  in  ma- 
« teria.  Ubicumque  autem  ad  aliquid  cognoscendum  oportet  considerare 
«  plura,  est  difficilior  cognitio.  Ex  hoc  vero  quod  eius  consideratio  est  circa 
«res  mobiles,  et  quae  non  uniformiter  se  habent,  eius  cognitio  est  mi- 
«nus  firma,  quia  eius  demonstrationes  ut  in  maiori  parte  sunt,  ex  hoc  quod 
« contingit  aliquando  aliter  se  habere.  Et  ideo,  quanto  aliqua  scientia 
«magis  appropinquat  ad  singularia,  sicut  scientiae  operativae,  ut  me- 
«  dicina,  alchimia,  et  moralis,  minus  possunt  habere  de  certitudine  prop- 
« ter  multitudinem  eorum  quae  consideranda  sunt  in  talibus  scientiis, 
« et  propter  eorum  variabilitatem.  —  Est  autem  processus  mathemati- 
« eus  certior  quam  processus  divinae  scientiae,  quia  ea  de  quibus  est 
«  scientia  divina,  sunt  magis  remota  a  sensibus  a  quibus  nostra  cognitio 
« ortum  sumit.  Mathematica  autem  ipsa  sub  sensu  cadunt,  et  imagina- 
« tioni  subiacent,  ut  linea,  figura,  numerus,  et  huiusmodi.  Et  ideo  intel- 
« tectus  humanus  a  phantasmatbus  accipiens,  f  acilius  eorum  cognitionem 
« aecipit,  et  certius,  quam  cognitionem  intelligentiae  alicuius,  vel  etiam 
«  quidditatem  substantiae,  potentiam  et  actum,  et  huiusmodi.  Et  sic  patet 
«  quod  mathematica  consideratio  est  faeilior  et  eertior  quam  naturalis  et 
€  theologica,  et  multo  plus  quam  aliae  scientiae  operativae,  et  ideo  ipsa 
« maxime .  dicitur  disciplinariter  procedere,  et  hoe  est  quod  dicit  Ptole- 
«  maeus  in  principio  Almagesti  ».  Vides  ergo  quomodo  scientiae  mathema- 
ticae  ratione  obiecti  differant  tum  a  naturalibus  seu  physicis,  tum  a  meta- 

fecto,  quando  videntur  quidem  firma  admittendae  veritatis  mo- 
tiva,  eaque  certo  assensu  digna,  sed  simul  concurrnnt  difficul- 
tates  in  oppositum,  quae  vel  nullo  modo  vel  non  satis  a  nobis 
dilui  possunt :'  quatenus  scilicet,  etsi  appareat  difficultates  eius- 
modi  (si  recte  perpendantur)  non  elidere  rationum  firmitatem,. 
et  non  posse  generare  nisi  imprudentem  atque  irrationabilem 
formidinem,  adhuc  tamen  aliquid  obstat  quominus  sua  perspi- 

cuitate  veritas  mentem  omnino  constringat    ac  necessitet  (1)„ 

i 

phjsieis  et  divinis.  Ab  illis  quidem,  pro  quantb  obiectum  est  incomplexum 
et  immobile;  ab  his  V<ero,  pro  quanto  est  infimum  et  imaginationi  fami- 
liare.  Non  mirum  igitur  est  si  perfectae  ibi  evidentiae  locus  sit,  quam  inique 
in  aliis  materiis  ex  aequo  exigunt  qui  supra  mathesim  nihil '  aestimant  aut 
vident.  Non  quod  eiusmodi  evidentia  alibi  quoque  dari  non  possit,  sed 
quod  ad  illam  multo  maior  vis  intellectiva  requiratur.  Et  tamen  quando 
non  datur,  adhuc  esse  potest  et  est  evidentia  fundans  veram  certitudinem 
rationalem,  utt  ex  sequentibus  apparebit. 

(1)  Concurrunt,  inquam,  difficultates  in  oppositum,  sive  ex  factis  ex- 
perimentalibus  secundum  ea  quae  exterius  apparent  acceptis,  sive  ex  sup- 
positionibus  per  se  quidem  contradictoriis,  adhuc  tjamen  phantasiam  a  qua 
in  plerisque  dependemus  percellentibus,  aliisque  huiusmodi.  Sume  ad 
exemplum  existentiam  Dei.  Quis  rationis  compos  sibi  ipsi  conscius  non 
est  quod  non  exsistit  a  se,  sed  ab  alio,  et  quod  huius  suae  existentiae 
principium  sufficiens  nequaquam  esse  potest  in  iis  qui  utpotte  eiusdem 
secum  naturae,  eadem  secum  insufficientia  laborantf  Unde  statim  se- 
quitur,  unumquemque  in  natura  humana  exsistentem  pendere  ab  aliqna 
causa  quae  supra  homines,  adeoque  supra  visibilem  mundum  s-it,  et 
ipsa  a  nullo  alio  dependeat.  Haec  sane  ratio  firma,  et  certissimo  as- 
sensu  digna.  Nunc  autem  in  contrarium  occurrit,  vel  processus  in  infi- 
nitum  in  eadem  serie  progenitorum  vel  systema  evolutionis  cui  appa- 
rentiam  conciliant  ea  quae  exterius  et  superficie  tenus  in  hoc  adspe- 
ctabili  universo  contingunt.  Videmus  enim  res  huius  mundi  sponte  sua 
e  'seminalibus  causis  oriri,  crescere,  maturescere,  et  ad  perfectionem 
venire.  Unde  exsurgit  phantasma  illud  spontaneae  eductionis  e  materia 
aeterna  et  infeeta,  quod  etsi  per  rationem  rectam  omnino  explodatur  ex 
principio  a  priori  certissimo,  nihil  scilicet  quod  careat  perfectione  in  actu 
posse  esse  adaequatam  causam  acquirendi  vel  dandi  perfectionem  in 
actu,  etc.  etc,  non  tamen  tanta  efficacia  plerumque  expellitur,  ut  phan- 
tasiae  influxus  prorsus  elidatur.  Quo  fit  ut  locus  dubitationi,  irrationabili 
quidem,  sed  tamen  possibili,  adhuc  remaneat.  Et  similiter  contingit  quoad 
plerasque  alias  veritates  quae  sunt  in  ipsis  fundamentis  vitae  moralis. 

Tunc  ergo  non  excluditur  omnis  dubitandi  possibilitas,  sed 
solum  dubitandi  prudenter,  et  ideo  mens  sub  voluntatis  mo- 
tione  relinquitur,  ut  deliberata  formidine  deposita,  firmiter 
adhaereat  ei  quod  videt  non  posse  nisi  irrationabiliter  in  du- 
bium  revocari. 

Haec  ultima  assertio  est  contra  Cartesium,  qui  reponendo 
universale  criterium  rationalis  certitudinis  in  ea  sola  eviden- 
tia  quae  nec  possibilem,  quantumvis  imprudentem,  formidi- 
nem  compatitur,  totius  vitae  moralis  convelluit  fundamenta, 
et  latissimam  scepticismo  aperuit  viam  (1).  Caeterum  carte- 
sianum  principium  est  tum  contra  rectae  rationis  dictamen^ 
tum  contra  communem  sapientum  persuasionem.  —  Est,  in- 
quam,  contra  communem  sapientum  persuasionem,  nam  certe 
multa  sunt  in  naturali  philosophia  quae  eoiumuniter  ut  de- 
monstrata  habentur,  tametsi  non  communiter  excludatur,  in 
iis  etiam  qui  demonstrationem  capiunt,  omnis  possibilitas  dubii 
imprudentis.  Unde  Aristoteles  dixit,  imbecillis  ingenii  esse,  ve- 
ritatem  certam  propter  difficultates  relinquere.  Ubi  aperte 
supponit  esse  veritates  certo  demonstratas  quibus  refragari 
adhuc  est  possibile,  quatenus  circa  eas  intellectus  non  immo- 
biliter  determinatur  independenter  ab  omni  motione  volunta- 
tis,  ut  supra.  —  Est  etiam  contra  rectum  rationis  dictamen, 
nam  recta  ratio  dictat  quod  ubi  habetur  evidentia  "  dignitatis 
motivorum  ad  assensum  firmum,  firmiter  veritati  adhaerendum 
est,  quamvis  veritas  ipsa  in  quadam  adhuc  penumbra  versetur, 
ratione  debilitatis  intellectus  non  valentis  omnes  rationes 
omniaque  sophismata  in  contrarium  occurrentia  dissolvere. — 

(1)  Eos  nunc  omitto  qui  Kantianis  deliriis  abrepti,  eam  videntur  ab- 
nuere  evidentiam,  quae  ipsam  quoque  possibilem  ^ormidinem  procul  pel- 
lit.  Sicut  cum  statuunt,  quaestionem  nunquam  exhauriendam  et  semper 
renascentem,  yroblema  unicuique  nomini  propositum,  cuius  solutioni  in- 
sudat  et  insudabit  omnis  philolophia,  i%  hoc  esse  repositum:  TJtrum  exi- 
stant  realitates  in  se!  Egregie  quidem,  etf  plus  quam  dici  potest,  prae- 
Bertim  quia,  semel  admissa  quaestione,  reipsa  non  apparet  unde  solvi 
possit.  Sed  hanc  philosophiam  quam  nonnulli  modernam  dicere  vellent, 
somnambulantium  philosophiam  rectius  appellaveris. 

Tenendum  itaque  est,  quamdam  esse  veritatis  evidentiam  quae 
omnem  etiam  possibilem  formidinem  excludit,  et  aliquam  aliam 
quae  prudentem  solum  et  rationabilem  haesitationem  nata  est 
removere. 

Hinc  duplex  datur  in  ordine  scientiae  assensus.  Unus  qui 
adaequat  perfectionem  scientiae,  quia  omnino  quietatur  intel- 
lectus,  cui  nee  ipsa  dubitandi  possibilitas  adest.  Alter  vero, 
qui  a  perfectione  scientiae  aliqualiter  deficit,  quia  intellectus 
undequaque  quietatus  non  est,  sed  indiget  imperio  voluntatis 
ad  hoc  rit  imprudens  haesitatio  comprimatur.  Quare  assensus 
iste,  etsi  simpliciter  ad  scientiae  ordinem  pertineat,  aliquid 
tamen  de  imperfectione  fidei  participat,  pro  quanto  nonnullus 
est  ibi  voluntatis  interventus,  quamvis  longe  aliter  ac  in  fide 
ipsa.  Nunc  enim  intervenit  voluntas,  solummodo  ad  removen- 
dum  jorohibens,  •  id  est  imjpedimentum  irrationabilis  dubitatio- 
nis,  adeoque  per  accidens  ;  causa  autem  per  se  firmitatis  assen- 
sus  non  sunt  nisi  rationes  perspectae  ab  intellectu,  seu  ve- 
ritas  intus  menti  apparens.  Et  propter  hoc  dixi  aetum  hunc 
esse  actum  scientiae,  simpliciter  loquendo  ;  nam  in  fide  in- 
tervenit  voluntas,  non  ut  mera  causa  per  accidens  firmae 
adhaesionis,  sed  ut  causa  directa,  ex  propria  ratione  et  na- 
tura  motivi  requisita,  prout  ex  dicendis  infra  satis  apparebit. 

Et  de  duplici  statu  quem  habet  vel  habere  potest  eviden- 
tia  in  intellectu  nostro,  hactenus.  Sequitur  nunc  altera  divisio 
quae  in  praesenti  materia  potioris  etiam  momenti  est. 

2.  Divisio  evidentiae  quoad  esse  quod  reddit  prae- 
sens  intellectui.  —  Sic  dividitur  evidentia  in  intrinsecam 
et  extrinsecam,  et  rursus  evidentia  extrinseca  pluribus  modis 
dici  potest. 

Evidentia  intrinseca  est  de  esse  rei  secundum  se,  in  quan- 
tum  scilicet,  proposito  intellectui  aliquo  enuntiato  circa  rei 
exsistentiam  vel  natiiram  vel  proprietates,  facit  apparere  in 
ipsomet  convenientiam  et  connexionem  praedicati  cum  su- 
biecto.  Facit,  inquam,  apparere  quacumque  tandem  ratione  et 
modo  :  sive  absque  ullo  medio  interposito,  ut  in  primis  prin- 
cipiis  quae  dicuntur  evidentiae  immediatae  ;  sive  per  aliquod 

medium  indistincum  a  re,  sicut  cum  ex  summa  Dei  simplici- 
tate  innotescit  eius  infmitas ;  sive  demum  per  medium  di- 
stinctum  quidem,  sed  virtualiter  continens  aut  virtualiter  con- 
t.entum,  sicut  cum  ex  causa  innotescit  exsistentia  et  quidditas 
effectus,  aut  vice  versa;  ex  effectu  exsistentia  et  quidditas 
causae. 

Evidentia  autem  extrinseca  dicitur  illa  quae  tota  versatur 
circa  quoddam  esse  extrinsecum  rei,  puta  esse  attestatum, 
esse  credibile.  Tunc  enim  nequaquam  apparet  connexio  su- 
biecti  et  praedicati  in  enuntiato  attestato,  sed  solum  perspicuum 
est  connexionem  hanc  fuisse  affirmatam  in  aliquo  veraci  te- 
stimonio,  vel  esse  rationabiliter  affirmabilem  ob  alterius  aucto- 
ritatem.  Porro  evidentia  de  re  praecise  ut  attestata  per  verax 
testimonium,  nomen  habet  evidentiae  in  attestante,  quae  etiam 
potest  esse  vel  perfecta  vel  imperfecta,  ut  supra.  Evidentia 
vero  de  re  prout  prudenter  affirmabili  propter  alicuius  testi- 
ficantis  auctoritatem,  appellari  solet  evidentia  credibilitatis. 
Huius  natura  et  discrimen  ab  evidentia  in  attestante  appa- 
rebit  in  sequentibus,  nec  oportet  nunc  de  ea  uberius  disse- 
rere,  cum  eius  notio  accurate  enucleanda  sit  in  §  3.  Interim 
duo  in  praesenti  observata  velim,  quae  ad  dicendorum  intelli- 
gentiam  sunt  necessaria. 

Primum  est,  quod  non  tantum  evidentia  credibilitatis,  ve- 
rum  etiam  evidentia  in  attestante  iure  et  merito  computatur 
ut  extrinseca,  minime  vero  evidentia  quae  est  ex  effectibus. 
In  quo  quidem  una  tantum  difficultas  occurrit,  quia  quibus-  , 
dam  videri  posset  attestationem  non  esse  magis  extrinsecam 
rei  attestatae  quam  causam  effectui ;  unde  sequeretur  utram- 
que  evidentiam  in  eadem  categoria  esse  reponendam.  Sed  fa- 
cile  negatur  assumptum  propter  rationem  quam  bene  assignat 
Gonet  in  Manuali,  de  virt.  theol.  cap.  2  §  6,  omnia  exempli- 
ficando  in  effectibus  et  attestatione  Dei.  «  Ratio  disparitatis 
«  est,  inquit,  quia  cum  omnis  effectus  sit,  non  quidem  forma- 
«  liter,  sed  virtualiter  in  sua  causa,  quaelibet  creatura  potest 
«  dici  quoad  omnia  quae  habet,  virtualiter  Deo  intrinseca.  At 
«  vero  divina  revelatio,  quamvis  sit  causa  efficiens  esse  extrin- 

«  seci  veritatum  nostrae  fidei,  nempe  esse  revelati  et  esse  te- 
«  stificati,  non  tamen  esse  intrinseci  illarum,  subindeque  nullo 
«  modo,  etiam  virtualiter,  saltem  quoad  esse  proprium  et  in- 
«  trinsecum  quod  habent,  dici  possunt  ei  intrinsecae  » .  Atque 
hinc  tandem  fit  ut  effectus  vere  ducat  ad  demonstrationem 
causae  secundum  se,  non  autem  attestatio  ad  rei  attestatae 
evidentiam  in  seipsa. 

Aliud  quoque  animadvertere  iuvabit  quoad  celebrem  quae- 
stionem  de  incompossibilitate  fidei  cum  scientia  de  eodem 
obiecto,  ne  postea  suboriatur  magna  confusio.  Notandum  sci- 
licet  quod  quacumque  sententia  supposita,  non  omnis  eviden- 
tia  excludit  fidem,  sed  illa  sola  quam  diximus  intrinsecam  : 
illa  nimirum  evidentia  quae  facit  apparere  veritatem  rei-se- 
cundum  proprias  rationes,  et  quidem  ita  perfecte  ut  omnis 
etiam  possibilitas  quocumque  modo  dubitandi  absolute  remo- 
veatur.  In  tantum  enim  evidentia  fidem  destrueret  vel  repel- 
leret,  in  quantum  fides  est  de  non  visis  ;  porro  sola  evidentia 
intrinseca  facit  ut  res  sit  visa  (1).  Imo  vero,  nisi  haec  ipsa 
intrinseca  evidentia  adeo  plena  sit  et  perfecta,  ut  intellectus 
sponte  sua  in  assensum  rapiatur,  adhuc  in  omnium  opinione 
remanebit  fidei  locus,  quia  adhuc  res  est  quadantenus  non 
visa,  adhuc  manet  intellectus  sub  dominio  voluntatis,  cui  in- 
tegrum  est  movere  mentem  ad  assentiendum  propter  unum  vel 
alterum  motivum,  adeoque  etiam  propter  motivum  fidei  de  qua 
iam  sermo  habendus  est. 


(1)  « In  hoc  falluntur  minus  perspicaces,  quod  non  discernunt  quid 
« intersit  inter  videre  proposita  in  fide  esse  vera,  et  videre  proposita 
« in  fide  ut  attestata  esse  vera.  Multum  enim  refert,  referendo  ad  evi- 
« dentiam.  Nec  discernunt  inter  cognitionem  certam  ex  evidentia  rei 
« cognitae,  et  eertam  ex  evidentia  testimoniorum  eius.  Haee  enim  in 
«tantum  distant,  ut  prima  repugnet  fidei,  secunda  autem  repugnet  fi- 
« dei  testimonii,  sed  non  fidei  rerum  quae  sunt  at<testatae ».  Caiet.  in 
2-2,  Q.  1.  a.  4. 

§  2. 
Quid  sit  credere,  et  quot  modis  dicatur. 

Assensus  fidei  nihil  aliud  est  quam  actus  credendi.  Igitur, 
in  quo  sita  sit  credendi  ratio,  et  quot  modis,  neo  omnino  uni- 
vocis,  necetiam  omnino  aequivocis,  ipsum  credere  communiter 
accipiatur,  nunc  est  declarandum. 

Si  rationem  credendi  in  sua  generalissima  '  acceptione  in- 
vestigemus,  facile  perspiciemus  quod  credere  importat  assen- 
sum  intellectus  non  quietati  per  apparitionem  veritatis.  Unde 
Augustinus  de  praedest.  SS.  c.  2  dixit^quod  credere  est  cum 
assensu  cogitare,  vel,  quod  idem  est,  cum  cogitatione  assen- 
tiri.  Cogitationem  autem  nunc  intellige  inquisitionem  intel- 
lectus  cui  pro  sua  parte  satisfactum  non  est,  seu  motum  illum 
in  mente  naturaliter  insurgentem  quamdiu  mens  non  pervenit 
ad  perfectionem  sui  actus  in  intuitione  evidenti  (1).  Itaque  id 
sibi  vult  AugustinUs  quod  credens  assentitur  non  habendo 
evidentiam  rei  de  qua  est,  assensus  ;  hinc  enim'  sequitur  non 
a-uferri  cogitationem,  aut  certe  causam  et  ladicem  cogitatio- 
nis.  Et  quia  ad  huiusmodi  assensum  intellectus  non  est  ex 
propriis  sumcienter  determinatus,  sed  indiget  motione  volun- 
tatis,  (nam  ex  sese  non  determinatur  nisi  ab  intelligibili  viso; 
hoc  est.  sine  obscuritate  ulla  apparente),  universalissima  cre- 
dendi  ratio  potest  hoc  alio  modo  aequivalenter  declarari,  utputa 

(1)  « Cogitare  sumi  potest  uno  modo  commumter  pro  qualicumque 
« actuali  consideratione  intellectus...  Alio  modo  dicitur  cogitare  magis 
<  proprie,  consideratio  intellectus  quae  est  cum  quadam  inquisitione, 
« antequam  perveniailur  ad  perf  ectionem  intellectus  per  certitudinem 
« visionis,  et  secundum  hoe .  Augustinus  dicit  1.  15  de  Trin.  c.  16,  quod 
« Bei  Filius  non  eogitatio  dicitur,  sed  Verowm  Dei  dicitur.  Cogitatio: 
«  quippe  nostra  perveniens  ad  id  quod  scimus,  atque  inde  formata,  ver-{ 
«  bum  nostrum  est.  Et  ideo  Verbum  Dei  sine  cogitatwne  Dei  debet  intelligi, 
« non  aliquid  habens  formabile  quod  possii  esse  informe.  Et  seeundum. 
«  hoc  cogitatio  proprie  dicitur  motus  animi  deliberantis,  nondum  perf  ecti 
«  per  plenam  visionem  veritatis :».  S.  Thom.  2-2^  Quaest.  2,  a.  1. 

si  dicamus  quod  credere  est  assentire  sub  imperio  voluntatis 
moventis  intellectum. 

Porra  multipliciter  contingit  ut  habeatur  assensus  ex  im- 
perio  voluntatis  moventis  intellectum.  Sane,  ut  ianr  dictum  est 
in  §  1,  movetur  in  primis  intellectus  a  voluntate,  quando  evi- 
dentia  rei  non  ita  perfecte  mtellectui  affulget,  ut  tollatur 
omnis  possibilitas  dubitandi,  sed  solum  dubitandi  prudenter. 
Tunc  enim  iuxta  ibidem  praemissa,  habet  voluntas  intervenire, 
quamvis  per  accidens  tantum,  et  tamquam  removens  prohi- 
bens,  nec  tam  ex  natura  motivi  assensus,  quam  ex  circum- 
stantiis  eius  in  apprehensione  intelligentis.  Nihilominus,  ex 
hoe  ipso  quod  suus  adhuc  voluntati  remanet  influxus,  aliqua- 
liter  participatur  ibi /credendi  ratio,*et  hoc  modo  vulgo  dicitur 
quispiam  credere  existentiam  Dei  ex  iis  quae  facta  sunt,  ab- 
stratione  etiam  facta  ab  omni  revelatione  positiva,  pro  quanto 
scilicet  evidentia  non  eousque  perfundit  intellectum,  ut  per 
ablationem  omnis  possibilis  dubii,  quantumvis  imprudentis, 
penitus  eliminetur  necessitas  applicationis  quae  a  voluntate 
sit. — Movetur  praeterea,  et  multo  magis,  intellectus  a  volun- 
tate,  quando%  adest  ratio  faciens  aliquo  modo  apparere  unam 
contradictionis  partem  prae  altera,  non  tamen  sufficiens  ad 
excludendam  formidinem  etiam  rationabilem  de  opposito.  Nam 
in  his  rerum  adiunctis  multo  minus  determinatur  intellectus 
ad  assentiendum  ex  solo  intelligibili.  Quin  imo.  non  solum 
per  accidens,  sed  per  se  et  quantum  est  ex  ipsa  conditione 
motivi,  necessaria  est  voluntatis  motio,  sub  qua  non  potest 
tunc  haberi  plus  quam  opinativum  iudicium.  Porro,  hac  rursus 
ratione  sermo  apud  homines  usitatus  quemdam  eredendi  mo- 
dum  agnoscit,  nam  solemus  communiter  dicere:  Hocmihi  non 
constat,  credo  tamen  ita  esse,  qua  in  loCutione,  credere  idem 
,  est  ac  opinari.  —  Verumtamen  in  duobus  modis  hactenus  de- 
claratis  non  est  nisi  impropria  vocis  usurpatio.  Et  ratio  est 
quia  in  primo  modo,  unum  de  his  quae  sunt  de  ratione  cre- 
dendi,  scilicet  intellectum  determinari  per  voluntatem,  con- 
tingit  solum  per  accidens ;  pcrro  quidquid  est  per  accidens 
non  specificat,  nec  denominat  rem  simpliciter,  sed  secundum 

quid  tantum.  In  seeundo  autem  modo,  alterum  quod  importat 
credendi  ratio,  scilicet  assentiri,  non  invenitur  nisi  deficienter 
et  diminute ;  non  enim  absolute  assentitur  qui  uni  parti  adhae- 
ret  cum  formidine  alterius,  sicut  accidit  opinanti.  Uno  demum 
verbo,  iuxta  termini  proprietatem,  credere  importat  primo  as- 
sensum  firmum,  deinde  vero  assensum  in  quo  per  se  et  ex  in- 
trinseca  motivi  natura  imperium  voluntatis  exigitur  ;  alter- 
utra  autem  conditio  deest  in  utroque  ex  modis  praedictis. 

Superest  itaque  ut  credere  dicatur  proprie,  quando  non  ex 
intrinsecis  rationibus,  sed  solum  ex  alterius  testimonio  intel- 
lectus  firmiter  adhaeret  rei  testificatae  (1).  At  rursus  hoc  fit 
dupliciter.  Unde,  etiam  in  propria  termini  acceptione,  credere 
analogice  dicitur,  ut  notavit  S.  Thomas  de  Verit.  Quaest.  14, 
a.  9  ad  4. 

Et  primo  quidem  potest  esse  assensus  propter  evidentiam 

(1)  Nota  quomodo  in  eiusmodi  adhaesione  plene  verificetur  notio  su- 
perius  ex  Augustino  tradita.  Eem  bene  declarat  S.  Thomas  de  Verit. 
Quaest,  14,  a  1 :  « Dubitans,  inquitf,  non  habet  assensum,  cum  non  in- 
«  haereat  uni  parti  magis  quam  alii.  Similiter  nec  opinans,  cum  non  fir- 
« metur  eius  acceptio  circa  alteram  partemu  Intelligens  autem  habet  qui- 
«  dem  assensum,  quia  certissime  alteri  parti  inhaeret ;  non  habet  autem 
«  cogitationem,  quia  sine  aliqua  collatione  determinatur  ad  unum.  Sciens 
« vero  habet  et  coigitationem  et  assensum,  sed  cogitationem  causantem 
«  assensum,  et  assensum  terminantem  cogitationem ;  in  scientia  enim  mo- 
« tus  rationis  incipit  ab  intellectu  principiorum,  et  ad  eumdem  terminatur 
«  per  viam  resolutionis,  eti  sic  non  habet  assensum  et  cogitationem  quasi 
« ex  aequo,  sed  cogitatio  inducit  ad  assensum,  -  et  assensus  quietat.  Sed 
«  in  fide  est  assensus  et  cogitatio  quasi  ex  aequo ;  non  enim  assensus  ex 
«  cogitatione  causatur,  sed  ex  voluntate,  ut  dictum  est.  Sed  quia  inttelle- 
«  ctus  non  hoc  modo  terminatur  ad  unum^  ut  ad  proprium  terminum  per- 
«  ducatur,  qui  est  visio  alicuius  intelligibilis,  inde  est  quod  eius  motus 
« nondum  est  quietatus,  sed  adhuc  habet  eogitationem  et  inquisitionem 
«  de  his  quae  credit,  quamvis  firmissime  eis  assentiat;  quantum  enim  est 
«  ex  se  ipso,  non  est  ei  satisf  actum,  nec  est  terminatus  ad  unum,  sed  ter- 
«  minatur  tantum  ex  extrinseco.  Et  inde  est  quod  intellectus  credentis  di- 
«  citur  esse  captivatus,  2  Cor.  X-5,  quia  tenetur  terminis  alienis,  et  non 
«  propriis.  Inde  etiam  est  quod  in  credente  potest  insurgere  motus  de  con- 
« trario  huius  quod  firmissime  tenet,  quamvis  non  in  intelligente  vel 
«  sciente  ». 

De  Yirtutibus  infmis  14 

i>i  attestante,  seu  pure  et  simpliciter  quia  evidens  intellectui 
est  quod  in  testificando  testificans  nec  falli  potuit  nec  fallere: 
puta  quia  evidens  mihi  est  aliquid  fuisse  attestatum  ab  eo 
qui  est  prima  Veritas,  vel  quia  evidens  mihi  est  post  consi- 
derationem  omnium  circumstantiarum  alicuius  testimonii  hu- 
mani,  quod  in  eo  nec  error  obrepsit  nec  fallacia.  Tunc  evi- 
dentia  illa  non  est  tantum  de  praerequisitis  ad  assensum,  sed 
est  ipsum  motivum  super  quo  fundatur  assensus,  propriaque 
ratio  mensurans  eius  firmitatem  ac  certitudinem.  Tunc  ille  qui 
credit  non  fidit  testificanti,  sed  solum  evidentiae  quam  habet 
de  testimonii  veritate,  et  sic  credendo  non  honorificat  testi- 
ficantem,  quasi  in  actu  exercito  signans  quia  verax  est.  Etenim, 
quantum  est  ex  modo  talis  adhaesionis,  eadem  indifferenter 
ratione  crederet  ex  testimouio  cuiuscumque,  etiam  illius  quem 
vilissimum  et  mendacissimum  hominum  reputaret,  sicut  patet 
exemplo  iudicis  firmiter  credentis  ea  quae  reus  in  iudicium  ad- 
ductus  contra  se  confitetur,  ex  hoc  scilicet  quod  perspicuum 
ipsi  sit,  attestantem  nec  falli  nunc  posse,  nec  fallere.  Ideo 
haec  evidentia  est  quae  iudicis  fundat  fidem,  minime  vero  con- 
fitentis  dignitas  sive  auctoritas  quae  in  eius  aestimatione 
nulla  omnino  est.  Vere  igitur  dicendum  quod  assensus  tunc 
fundatur  super  affulgentem  menti  evidentiam.  Attamen,  cum 
dicta  evidentia  sit  omnino  extrinseca  rei  attestatae,  et  nequa- 
quam  faciat  apparere  obiectum  in  semetipso,  minime  videtur 
sufficere,  seclusa  applicatione  voluntatis.  Nam  etsi  perfectam 
in  attestante  evidentiam  supponas,  semper  verum  est  quod 
intellectus  ex  sese  non  movetur  nisi  ab  intelligibili  viso,  et 
ideo,  hac  perfecta  evidentia  extrinseca  supposita,  necessitatur 
quidem  quantum  in  se  est,  ad  iudicandum  quod  testimonium 
sit  conforme  obiecto,  sed  nondum  rapitur  in  assensum  rei 
secundum  seipsam,  eo  quod  ista  manet  in  se  omnino  obscura. 
Verumtamen,  quia  perspicue  videt  intellectus  absurdum  fore 
si  assensus  denegetur,  imo  omnino  inutile  et  ad  nullum  bo- 
num  etiam  apparens  ordinabile,  voluntas  non  manet  libera 
applicandi  vel  non  applicandi  intellectum  ad  assensum,  sed 
necessario  movet  eum    ad  firmiter  adhaerendum  rei  testifica- 

tae.  Hoc  modo  intelligo  id  quod  dicit  S.  Thomas  de  fide  dae- 
monum,  et  de  ea  coactione  in  credendo  quae  assimilatur  qua- 
dantenus  coactioni  mercatoris  proiicientis  merces  in  mare, 
ingruente  procella.  «  Dicendum  ait  (1),  quod  intellectus  cre- 
«  dentis  assentit  rei  creditae,  non  quia  ipsam  videat  vel  se- 
«  cundum  se  vel  per  resolutionem  ad  prima  principia  per  se 
«  visa<  sed  propter  imperium  voluntatis  moventis  intellectum. 
«  Quod  autem  voluntas  moveat  intellectum  ad  assentiendum, 
«  potest  contingere  ex  duobus.  Uno  modo,  etc...  Alio  modo, 
«  quia  intellectus  convincitur  ad  hoc  quod  iudicet  esse  cre- 
«  dendum  his  quae  dicuntur,  licet  non  convincatur  per  evi- 
«  dentiam  rei.  Sicut  si  aliquis  propheta  praenuntiaret  in  ser- 
«  mone  Domini  aliquid  futurum,  et  adhiberet  signum  susci- 
«  tando  mortuum,  ex  hoc  signo  convinceretur  intellectus  vi- 
•«  dentis,  ut  cognosceret  manifeste  hoc  dici  a  Deo  qui  non 
«  mentitur,  licet  illud  futurum  quod  praedicitur,  in  se  evidens 
«  non  esset.  Unde  per  hoc  ratio  fidei  non  tolleretur.  Dicen- 
«  dum  est  ergo  quod...  fides  in  daemonibus  est  solum  secundo 
«  modo.  Vident  enim  multa  manifesta  indicia  ex  quibus  per- 
«  cipiunt  doctrinam  Ecclesiae  a  Deo  esse,  quamvis  ipsi  res 
«  ipsas  quas  Ecclesia  docet  non  videant,  puta  Deum  esse  tri- 
«  num  et  unum,  vel  aliquid  huiusmodi.  Ad  primum  ergo  di- 
«  cendum  quod  daemonum  fides  est  quodammodo  coacta  ex 
«  signorum  evidentia,  et  ideo  non  pertinet  ad  laudem  volun- 
«  tatis  ipsorum  quod  credunt  ». 

Nunc  autem  aliter  omnino  contingit  dari  assensum  ex  al- 
terius  testimonio,  scilicet  non  praecise  propter  evidentiam  veri 
testimonii,  sed  propter  dignitatem  quarn  liabet  testijicans  ad 
hoc  ut  fidatur  sibi,  et  sibi  in  tenendo  id  quod  asserit,  praecise 
quia  asserit,  mens  audientis  acquiescat.  Ed  hic  modus  multum 
•differt  a  praecedenti.  —  Primo  differt,  quia  etsi  evidentia 
etiam  perfecta  in  attestante  possit  ibi  concomitanter  haberi, 
jion  tamen  est  ipsa  assensus  ratio  formalis.  Non  enim  nunc 
.assentior  praecise  quia  mihi  evidens    est  rem  fuisse  attesta- 

(1)  S.  Thom.  2-2,  Quaest.  5,  a.  2. 

tam  haud  fallaci  testimonio,  ita  scilicet  ut  gradus  firmitati& 
seu  certitudinis  debeat  commensurari  gradui  evidentiae  de  te- 
stimonii  veritate.  —  Secundo  differt,  quia  scientia  et  veracitas 
testis  quae  sufficere  potest  ad  fidem  priori  modo  dictam,  non 
sufficit  ad  fidem  de  qua  in  praesenti.  Eteniru,  ad  hoc  ut  ha- 
beatur  evidentia  in  attestante,  satis  est  ut  appareat  testem  in 
casu  determinato  non  fuisse  de  facto  in  errore,  et  de  facto  non 
esse  mentitum,  quod  quidem  contingere  potuit  etiam  per  ac- 
cidens,  seu  praeter  morem  et  consuetudinem  attestantis.  At 
vero  in  praesenti,  motivum  assensus  est  dignitas  vel  ius  lo- 
quentis  ad  docilem  mentis  acquiescentiam  seu  etiam  submis- 
sionem.  Quae  quidem  dignitas  non  est  in  eo  qui  per  accidens^ 
non  errat,  et  per  accidens,  dicit  veritatem,  sed  in  eo  solo  qui 
in  certo  saltem  ordine  instruitur  scientia,  et  praesertim  habitu 
veracitatis.  —  Tertio  differt,  quia  in  fide  cuius  motivum  est 
evidentia  in  attestante,  requiritur  quidem  determinatio  volun- 
tatis,  sed  ubi  dicta  evidentia  est  perfecta,  haec  determinatio 
necessario  et  inimpedibiliter  sequitur  iuxta  superius  prae- 
missa.  At  vero  in  fide  cuius  motivum  est  loquentis  auctoritas 
sub  formali  ratione  auctoritatis  cui  dignum  est  acquiescere,. 
voluntas  est  semper  libera  applicandi  vel  non  applicandi  in- 
tellectum  ad  huiusmodi  obsequium.  Unde  etiam  effieitur^  hanc 
solam  fidem,  et  non  aliam,  meritoriam  esse  posse  atque  ex 
parte  credentis  honorificam  attestanti.  —  Quarto  differt,  quia 
in  hac  fide  gradus  firmitatis  est  semper  sceundum  mensuram 
auctoritatis  quae  in  loquente  noscitur  exsistere,  quidquid  sit 
de  perfectione  evidentiae  sub  qua  haec  ipsa  auctoritas  mihi 
innotescit.  Adeoque,  etsi  evidentia  quam  habeo  de  divina  in- 
fallibilitate  et  veracitate  non  sit  super  omnia,  attamen  quia 
semper  scio  auctoritatem  Dei  (si  est)  omnibus  praevalere, 
credens  propter  autoritatem  Dei,  semper  credo  assensu  qui 
debet  esse  firmus  super  omnia. —  Quinto  demum  differt,  quia 
qui  credit  propter  evidentiam  in  attestante,  (etiam  quando- 
attestans  est  Deus),  numquam  credit  propter  motivum  in- 
creatum  ;  evidentia  enim  cuiuscumque  enuntiabilis  nobis  pro- 
positi  semper    aliquid    creatum  est.    Nunc  autem,    qui  credit 

propter  auctoritatem  Dei  reduplicative  in  quantum  huiusmodi, 
vere  ponit  actum  theologicum,  quia  in  assensu  suo  innititur 
alicui  quod  est  a  Deo  indistinctum.  Unde  tandem  apparet  quam 
vere  dicat  S.  Thomas,  obiectum  fidei  christianae  esse  ipsam 
primam  Veritatem. 

Aliae  adhuc  differentiae  notari  possent,  quae  in  decursu 
huius  disputationis  satis  declarabuntur.  Interim  vero,  id  cer- 
tissime  ex  praemissis  constat:  videlicet,  fidem  proprio  etiam 
sensu  acceptam  dici  analogice  analogia  proportionalitatis,  tum 
de  assensu  qui  nititur  evidentiae  veri  testimonii,  sicut  cum 
historicus  credit  ea  quae  in  consentientibus  testimoniis  coaevis 
narrata  reperit,  tum  de  assensu  qui  nititur  attestantis  auctO' 
ritati  formaliter  sub  ratione  auctoritatis,  sicut  cum  puer  credit 
matri,  et  indoctus  docto,  vel  cum  in  iis  quae  ad  ordinarium 
vdtae  commercium  pertinent,  unusquisque  credit  audita  a  viro 
bono,  unice  quia,  ut  praesumere  lieet;  dignus  est  ille  cui  fida- 
tur.  —  Insuper  constat  quod  in  hoc  ultimo  assentiendi  modo 
tanquam  in  principe  analogo,  per  prius  verificatur  fidei  ratio. 
Ibi  enim  vel  maxime  aliquis  assentitur  Jldendo,  quasi  in  manus 
.alterius  committendo  assensum  suum.Ergo  haec  est  fides  pro- 
priissime  dicta,  quae  omnino  debetur  Deo  ;  fides  de  qua  prae- 
«sens  indago  procedit,  quaeque  dividitur  in  bumanam  et  divi- 
nam,  secundum  quod  creditur  propter  humanam  vel  divinam 
auctoritatem  (1). 

Sive  autem  de  humana  fide  sermo  sit,  sive  de  divina,  sive 
de  supernaturali  sive  de  naturali,  semper  eadem  est  obiectiva 
eius  resolutio;  ut  constat  ex  dictis  in  Prologomeno  tractatus, 
•cap.  3,  §  1,  n.  3.  Et  ideo,  proportionaliter  applicando  ea  quae 
de  propria  ratione  fidei  humanae  naturaliter  nota  supponun- 
tur,  iam  ex  nunc  facile  erit  perspicere,  saltem  in  generali, 
quae  sit  genuina  fidei  theologicae  analysis,  quaeve  eius  reso- 

(1)  Nota  quod  haec  diviskvpropria  est  fidei  quae  innititur  auctoritati 
sub  ratione  auctoritatis,  non  autem  fidei  quae  habet  pro  obiecto  formali 
evidentiam  in  attestante.  Non  enim  diversificatur  evidentiae  ratio  ex  hoc 
quod  est  de  attestatis  a  Deo  vel  ab  homine.  Diversificatur  autem  aucto- 
ritas. 

lutio  in  auctoritatem  Dei  revelantis.  Apparebit  namque,  quod 
Dei  loquentis  auctoritas  attingi  debet  ante  fidei  actum  et  in 
ipso  fidei  actu,  aliter  tamen  atque  aliter.  Ante  fidei  actumr 
absolute  ut  res,  quae  etiam  cum  non  sit  per  se  immediate 
nota,  innotescat  necesse  est  per  omnis  generis  argumenta  seu 
media  quibus  alias  intellectus  humanus  certiorari  potest.  In 
ipso  autem  fidei  actu,  non  amplius  ut  res,  sed  pure  ut  ratio 
assensus  in  rem  revelatam,  hoc  est,  non  ut  quod  affirmatur 
vel  creditur,  sed  ut  propter  quod  aliquid  creditur,  quodque 
seipso  firmat  adhaesionem  credentis,  eamque  ultimo  terminat 
quin  detur  locus  ulteriori  resolutioni. 

Et  re  quidem  vera,  omnis  fides  est  essentialiter  assensus , 
intellectualis  imperatus  a  voluntate.  Porro  quoties  mediante 
voluntate  assensus  imperatur,  oportet  ut  antecedenter  ad  as- 
sensum  ipsum,  sciatur  non  solum  id  de  quo  assensus  quaeriturr 
verum  etiam  an  existat  et  cuiusmodi  sit  motivum  assentiendi. 
Quomodo  enim  voluntas  faceret  intellectum  assentiri  propter 
rationem  aliquam,  cuius  existentia  et  natura  non  fuisset  ei 
per  prius  monstrata  ab  ipsomet  intellectu  ?  Tunc  igitur  ratio 
illa  debet  praevie  cognosci ;  cognosci,  inquam,  antequam  actu 
exerceat  motivi  munus,  adeoque  ut  materiale  obiectum  ad  quod 
terminatnr  cognitio,  et  hoc  est  cognosci  absolute  ut  res,  seu 
ut  quod.  Si  ergo  in  omni  fide  auctoritas  loquentis  qua  constat 
motivum  assensus,  praevie  innotescat  necesse  est,  (an  sit  et 
qualis  sit),  idem  profecto  dicendum  est  de  auctoritate  Dei  re- 
velantis  in  ordine  ad  fidem  divinam.  Et  quia  haee  auctoritas- 
ac  revelatio  non  est  aliquid  per  se  notum,  idcirco  eius  notitia 
ultimo  resolvitur  in  omnia  motiva  vel  signa  quibus  in  cogni- 
tionem  exsistentiae  et  attributorum  Dei,  necnon  et  facti  locu- 
tionis  eius,  humana  mens  naturaliter  duci  potest.  —  Verum- 
tamen  adhuc  consistitur  pure  et  simpliciter  in  necessariis  ad 
fidei  actum  praerequisitis.  Nunc  vero,  semel  ac  introducta  fuit 
in  intellectu  cognitio  auctoritatis  et  locutionis  Dei  ut  praevia 
conditio,  iam  potens  est  voluntas  imperare  assensum  circa  ea 
quae  attestata  sunt  a  prima  Veritate,  idque  propter  ipsam 
eius  auctoritatem  quae  amplius  non  attingitur  ut  quod,  sed  mere 

ut  quo,  seu  ut  propter  quod  :  «  Sicut  visus,  inquit  Gotti  (1), 
«  attingit  colorem  quia  lucidum,  quatenus  eodem  actu  attingit 
«  colorem  et  rem  visam,  et  lucem  ut  rationem  videndi  ».  Nec 
oportet  profecto  ut  propria  certitudo  actus  fidei  proportione- 
tur  certitudini  actus  praecedentis,  quia  ut  mox  insinuatum 
est,  rationes  quibus  suadetur  Dei  auctoritas  et  locutio,  non 
sunt  nisi  introducentes  in  intellectu  id  quod  erit  deinde  for- 
male  fidei  obiectum  in  actu  exercito.  Ipsum  autem  formale 
obiectum,  quomodocumque  inductum,  et  ex  quocumque  argu- 
mento,  si  modo  vere  exerceat  munus  suum,  semper  aequali 
modo  exserit  vim  sibi  propriam  respectu  obiecti  materialis, 
faciendo  illud  summa  certitudine  credendum.  Cuius  rei  ali- 
quale  exemplum  accipere  potes  ex  vapore  aquae  in  locomo- 
tiva,  qui  habet  vim  semper  aequalem,  quaecumque  sit  causa 
vel  medium  per  quod  ei  aperta  est  via. 

Et  hinc  statim  apparet  quomodo  fides  divina  ultimo  resol- 
vatur  in  Dei  auctoritatem,  sicut  fides  humana  in  humanam. 
Si  enim  quaero  a  fideli,  cur  Trinitatem  credis  ?  respondere 
debebit,  quia  qui  Trinitatem  revelavit  Deus  dignus  est  fide, 
et  quidem  super  omnia.  Et  responsio  est  adaequata,  nec  pos- 
sibile  est  ulterius  inquirere  in  eadem  linea.  Nam  si  in  linea 
directa  eodemque  ordine  causarum  ulterius  inquireres,  debe- 
res  quaerere  :  Cur  credis  id  quod  dictum  est  a  fide  digno  ? 
Quae  interrogatio  est  stulta  et  impertinens.  —  Et  simile  est 
in  fide  humana.  Nam  si  a  quopiam  quaeras,  cur  credis  hoc? 
et  respondeat  ille,  quia  Caius  mihi  dixit,  adhuc  quidem  ur- 
gere  potes  :  Cur  credis  id  quod  Caius  tibi  dixit  ?  Cum  autem 
alter  responderit,  quia  Caius  dignus  est  fide,  non  esf  possi- 
bile  ulterius  progredi  in  eadem  linea,  quia  pervenitur  ad  ra- 
tionem  sufficientem.  Si  enim  quaeras :  Cur  habes  Caium  ut 
dignum  fide  ?  iam  devias  a  directo  ordine  rationum  assensus 
sive  actus  credendi,  et  deflectis  ad  causas  illius  cognitionis 
quae  solum  praesupposftive  se  habet  ad  fidem.  —  A  pari 
ergo,  si  ad  responsionem,  credo  Trinitatem  quia  Deus  dignus 

(1)  Gotti,  de  Fide,  Quaest.  I,  Dub.  4,  §    2. 

fide  super  omnia  eam  revelavit,  urgeres  dicens :  Undenam  scis 
Deum  esse  dignum  fide,  vel  revelasse  Trinitatem  f  iam  non 
inquiris  de  proprio  raotivo  sub  quo  et  propter  quod  assentior, 
sed  solum  quaeris  undenam  praesupposuerim  exsistentiam  illius 
auctoritatis  quam  ut  rationem  assentiendi  nunc  assumo,  ac  per 
hoc,  petis  motiva,  non  iam  ipsius  fidei  secundum  se,  sed  co- 
gnitionis  quae  praecedit,  et  se  habet  tantum  ut  praerequisita 
conditio. 

Ergo  si  sermo  sit  de  obiectiva  resolutione  actus  fidei  in 
suis  intrinsecis  considerati,  nihil  aliud  est  quaerendum  ultra 
auctoritatem  loquentis  cui  ultimo  fides  ipsa  innititur.  Sed  si 
quaestio  fiat  de  eo  quod  debet  praecedere  fidem,  ad  hoc  ut 
ipsa  prudenter  et  rationabiliter  a  voluntate  imperetur,  sic  as- 
signandae  remanent  rationes  ex  quibus  intellectus  per  prius 
efficitur  certior  tum  de  summa  Dei  auctoritate  tum  de  facto 
revelationis  eius,  et  ex  consequenti  exponenda  venit  evidentia 
illa  credibilitatis  quam  divina  fides  non  solum  non  excludit, 
sed  etiam  exposcit  atque  appellat. 

§  3. 
Quid  sit  credibilitas  et  eeidentia  credibilitatis. 

Credibilitas  in  praesenti  dicit  extrinsecam  illam  obiecti  cu- 
iuspiam  seu  doctrinae  conditionem,  ex  qua  habet  ut  possit 
terminare  prudentem  actum  credendi  ob  attestantis  anctorita- 
tem.  Et  si  haee  ipsa  conditio  evidenter  menti  appareat,  tunc 
habetur  credibilitatis  evidentia  quam  signat  S.  Thomas  cum 
dicit :  «  Ea  quae  sunt  fidei  considerari  possunt  sub  communi 
«  ratione  credibilis,  et  sie  sunt  visa  ab  eo  qui  credit.  Non 
« enim  crederet  nisi  videret  ea  esse  credenda,  vel  propter 
«  evidentiam  signorum,  vel  propter  aliquid  eiusmodi  (1)  ». 

Haec  evidentia  distinguitur  primo  ab  evidentia  veritatis, 
dummodo  veritas  nunc  sumatur,  non  sensu  transcendentali  et 
universalissimo,    (quippe  et  ipsa  credibilitas  quaedam  veritas 

(1)  2-2,  Q.  1,  a.  4  ad  2um. 

est),  sed  sensu  restrfcto  pro  veritate  rei  in  seipsa.  Si  enim 
dieam  Trinitatem  evidentem  evidentia  credibilitatis,  absit  ut 
ipsimet  propositioni  qua  enuntiatur  Deus  trinus  in  personis, 
evidentiam  attribuam,  sed  solum  illi  alii  qua  Trinitas  asseri- 
tur  posse  prudenter  credi  fide  divina.  —  Item  distinguitur  ab 
evidentia  in  attestante  quae  est  formaliter  de  obiecto,  non  qui- 
dem  prout  esse  potest  terminus  prudentis  actus  credendi,  sed 
prout  fuit  attestatum  attestatione  nulli  errori,  nulli  etiam  fal- 
laciae  de  facto  obonoxia.  At  contra,  evidentia  credibilitatis 
tota  quanta  est  versatur  circa  afnrmabilitatem  alicuius  enun- 
tiati  propter  motivum  anctoritatis,  ut  supra  (1).  Et  pendet  ex 
duobus  :  Si  certa  sit  personae  auctoritas  ob  quam  credendum 
est,  si  insuper  certa  sit  attestatio  per  quam  auctoritas  huius 
personae  ad  determinatum  obiectum  applicatur.  Certam  porro 
dico,  saltem  ad  exclusionem  omnis  dubii  quo  vir  prudens  mo- 
veri  possit.  Non  enim  ad  perfectam  evidentiam  de  qua  in 
praesenti,  necessario  requiritur  perfecta  etiam  evidentia  de 
auctoritatis  aut  attestationis  existentia.  Et  ratio  statim  appa- 
rebit  vel  ex  sola  consideratione  terminorum.  Credibilitas  nam- 
que  nihil  plus  ponit  quam  requisita  ad  prudentiam  seu  ratio- 
nabilitatem  adhaesionis  fidei ;  adhaesionis  scilicet  quae  sit  ex 

(1)  Hic  bene  nota  quomodo  utraque  evidentia,  tum  credibilitatis,  tum 
quae  dicitur  in  attestante,  omnino  possit  eirca  idem  concomitanter  haberi. 
Sed  ubi  habetur  una,  non  ideo  habetur  et  altera.  Si  enim  de  aliqua  re  tot 
testimonia  in  unum  coeuntia  concurrant,  ut  perspicuum  fiat,  nullum  in  his 
esse  potuisse  errorem  aut  fallaciam,  iam  habebis  evidentiam  in  attestante. 
Numquid  ipso  facto,  et  evidentiam  credibilitatis  de  qua  nunc  loquimur? 
Minime  gentium,  quia  non  eo  ipso  apparet  rem  esse  prudenter  affirmabi- 
lem  propter  testificantium  auctoritatem.  Aliud  quippe  est  auctoritas  testis, 
et  aliud  veracitas  testimonii.  Auctoritas  enim  in  teste  consideratur  ex  lioc 
quod  eius  attestationes  sunt  lege  constanti  et  ordinaria  ad  verum  determi- 
natae,  propter  perfectiones  seu  habitus  sapientiae  et  veracitatis  quibus  de- 
coratur.  Veraeitas  vero  testimonii  independenter  a  virtute  et  sapientia  te- 
stis  innotescere  potest,  nimirum  ex  multiplicibus  circumstantiis  quibus  te- 
stimonium  vestitur.  Sic  v.  g.,  quoties  datur  conritens  reus,  evidentia  ost 
in  attestante,  non  autem  evidentia  creditilitatis  quae  huius  nostrae  inda- 
ginis  obiectum  est.  Cave  ergo  confusionem. 

motivo  et  secundum  pondus  auctoritatis  Dei  revelantis.  Atqui 
notum  est  in  terminis,  adeoque  evidens  evidentia  omnimoda,. 
quod  tunc  potest  esse  prudens  eiusmodi  adhaesio,  quando  ipsa 
auctoritas  et  attestatio  sic  constat,  ut  omni  rationabili  haesi- 
tationi  locus  praecludatur. 

Observandum  tamen  interea  est,  quod  si  ad  rationabilem 
et  prudentem  fidem  minime  praerequiritur  perfecta  de  auctori- 
tate  et  attestatione  Dei  evidentia,  non  ideo  obstare  existimanda. 
est.  Et  hoc  dico  propter  quosdam  qui  attendentes  essentialem 
obscuritatem  fidei,  putaverunt  fidem  ipsam  de  qua  nunc  lo- 
quimur,  non  esse  amplius  possibilem  quando  id  quod  est  fidei 
motivum,  omnino  evidenter  intellectui  affulget.  Sed  in  hoc, 
nescio  an  in  magna  aequivocatione  non  versentur.  Cum  enim 
dici  solet  quod  actus  fidei  est  essentialiter  obscurus,  sensus 
est,  ut  videbimus,  quod  motivum  non  facit  apparere  veritatem 
eius  de  quo  est  fides,  scilicet  veritatem  obiecti  materialis.  Sed 
profecto  sensus  non  est  quod  ipsa  loquentis  auctoritas  propter 
quam  assentimur,  debeat  esse  non  apparens,  aut  saltem  non 
perfecte  apparens.  Unde  S.  Thomas  ubique  dicit  quod  obie- 
ctum  fidei  nostrae  est  ipsa  prima  Veritas  non  visa,  scilicet 
intuitive  ;  nusquam  vero  dicit  quod  sit  auctoritas  Dei  loquen- 
tis  non  perspecta,  eo  nempe  modo  quo  Dei  attributa  et  ope- 
rationes  in  statu  viae  perspicere  valemus.  Et  re  quidem  vera, 
semper  intellectus  videre  debet  id  propter  quod  assentitur, 
etiam  quando  assentitur  sub  motione  voluntatis.  Imo  vero  quanta 
clarius  videt  dignitatem  Dei,  quanto  evidentius  scit  Deum  esse 
locutum,  tanto  etiam  magis  apparet  fidei  obligatio.  —  Nec  ite- 
rum  obstat  libertas  actus  fidei,  quam  alii  pessundari  putant,. 
ubi  perfecta  est  evidentia  tum  de  auctoritate,  tum  de  attesta- 
tione.  Nam  ibi  etiam  aequivocatio  latet.  Sane  vero,  si  perfecte 
evidens  sit  auctoritas  et  attestatio,  concomitanter  etiam  ha- 
betur  perfecta  evidentia  in  attestante,  ac  per  hoc3  necessita- 
tur  homo  ad  eam  fidem  quae  huic  evidentiae  innititur,  iuxta 
superius  praemissa  de  fide  daemonum.  At  longe  alterius  ra- 
tionis  est  fides  habens  pro  motivo  auetoritatem  sub  formali 
ratione  auctoritatis  cui    mens    acquiescit.  Sed  et  eius  diseri- 

men  a  fide  primo  modo  dicta  satis  expositum  est  in  superio- 
ribus.  Porro  hic  modus  fidei,  si  sermo  sit  de  obiecto  attestato 
et  non  evidenter  viso,  semper  est  in  libero  credentis  arbitrio* 
reposita,  quia  semper  liberum  mihi  est  assentiri  per  modum 
fidentis  verbo  alterius,  captivando  intellectum  in  obsequium 
eius.  —  Sic  igitur,  fidei  de  qua  nunc  loquimur,  minime  ofii- 
ceret  perfectissima  etiam  evidentia  tam  de  auctoritate  quam 
de  locutione  attestantis.  Interim  vero  ad  evidentiam  credibi- 
litatis  satis  est  si  quoad  utrumque  ratio  prudenter  dubitandi 
auferatur. 

Porro  cum  de  Deo  agitur,  auctoritas  seu  dignitas  qua  di- 
gnus  est  ut  sibi  loquenti  adhibeatur  fides,  in  specialem  con- 
troversiam  venire  non  potest,  quia  satis  evidenter  omni  ho~ 
mini  ratione  utenti  innotescit.  Et  re  quidem  vera,  sicut  humana 
ratio  ex  ordine  mundi  et  adspectabilis  huius  universi  consi- 
deratione  statim  assurgit  in  cognitionem  saltem  confusam 
exsistentiae  primae  causae,  seu  entis  supremi  a  quo  in  esse- 
dependemus,  ita  et  per  eamdem  viam  spontaneo  quodam  ratio- 
cinio  quod  omnem  syllogizandi  artem  antecedit,  pervenit  in 
notitiam  perfectionis  illius,  puta  sapientiae  et  veracitatis  se^ 
cundum  quod  constituunt  summam  quamdam  auctoritatem,  cui 
si  aliquid  revelet  hominibus,  fidere  iustum  est.  Neque  in  hoc- 
unquam  intervenire  habet  humanum  magisterium  velut  prae- 
bens  fundamentum  huius  iadicii:  dignus  est  Deus  cui  loquenti 
credatur,  sed  solum  ut  applicans  mentem  ad  considerationem 
talis  veritatis,  vel  etiam  ut  coadiuvans  eam  ad  perfectiorem 
eius  penetrationem,  quatenus  magis  explicite  incipiat  innote- 
scere  quod  prius  confuse  tenebatur.  Caeterum,  nemo  est  tam 
rudis,  si  modo  rationis  usu  polleat  quantum  requiritur  ad  mo- 
ralis  vitae  exercitium,  cui  eo  ipso  auctoritas  Dei  evidenter 
non  affulgeat,  evidentia  dico  sin  minus  perfecta,  at  certe  im- 
perfecta  quae  §  1  sufficienter  fuit  declarata. 

Solum  igitur  superest  quaestio  de  facto  revelationis,  de  quo 
forsitan  percontaberis,  qua  via  quave  ratione  unicuique  con- 
stare  possit.  Et  satis  superque  evidens  est  quod  ibi  debet  ex- 
cludi  via  auctoritatis  divinae,    quia    haec  ipsa  auctoritas  est,. 

<de  cuius  interventu,  an  sit,  inquiritur.  Remanet  ergo  via  vel 
humanae  auctoritatis,  vel  rationalis  demonstrationis,  ex  signis 
scilicet  quibus  tanquam  authentico  Dei  sigillo  christiana  re- 
velatio  sigillatur.  Et  auctoritas  quidem  humana,  puta  paren- 
tum,  magistroruni,  vel  quorumcumque  institutorum,  relativam 
tantum  credibilitatis  evidentiam  creare  potest,  puta  in  pueris 
vel  rudibus,  quibus  rectum  prudentiae  dictamen  monstrat  se- 
quendos  esse  eos  quos  sibi  eruditores  natura  providit.  Hi  ergo 
iure  meritoque  fide  humana  accipientes  divinae  revelationis  no- 
titiam,  certum  sibi  iudicium  efformant  quo  iudicant  christia- 
nam  doctrinam  esse  fide  divina  credibilem  et  credendam,  ac 
per  hoc,  beneficio  prudenter  credendi~  pro  sua  conditione 
nequaquam  privantur.  Verumtamen  haec  humanae  auctoritatis 
via  non  sufficit  nisi  per  accidens,  quia  per  se  loquendo  di- 
vina  locutio  seu  revelatio  innotescere  debet  per  rationalem 
demonstrationem.  Sed  rursus  demonstratio  ista  dupliciter  consi- 
deratur.  Potest  enim  esse  indistincta  et  quasi  rudimentalis, 
sicut  est  in  mente  multorum  qui  rationes  quidem  credibi- 
litatis  tenent,  etsi  frustra  ab  eis  expectares  ut  satis  enu- 
<jleate  eas  exponant.  Potest  etiam  esse  perfecta  et  scientifica, 
sicut  in  doctioribus.  Perfectam  autem  dico  et  scientificam, 
quamvis  non  sit  in  ea  quaerendum  idem  evidentiae  genus 
quod  in  mathematicis  vel  etiam  in  primis  conclusionibus  me- 
taphysicae  haberi  solet.  Et  causa  quidem  huius  disparitatis 
non  est  debilitas  signorum  quibus  sacrosanta  revelatio  sigil- 
latur,  (motiva  enim  illa  perspicacissimum  daemonum  intelle- 
ctum  omnino  cogunt),  sed  est  potius  debilitas  nostri  intelle- 
ctus,  una  cum  natura  rei  de  qua  agitur.  Nam  in  mathematicis, 
nti  supra  notatum  est,  medium  demonstrationis  est  unum,  ho- 
mogeneum,  invariabile,  ac  prorsus  immobile.  Est  etiam  intel- 
lectui  nostro  maxime  proportionatum,  cum  in  eo  amice  con- 
<jurrant  phantasia  et  ratio.  Conclusiones  quoque  non  habent, 
nec  habere  possunt  quamlibet  etiam  apparentem  oppositionem, 
aut  cum  factis  experientiae,  aut  cum  principiis  a  priori,  atque 
idcirco  non  occurrunt  ab  extrinseco  difficultates  quae  legiti- 
mitatem  consequentiarum  vel  minimum  obfuscent.    Hic    vero 

sumuntur  argumentandi  principia  ex  multis  mediis  et  ex  aesti- 
matione  pJurimarum  circumstantiarum,  tum  in  testimoniis  ex- 
ponendis,  tum  in  ponderandis  factis  prout  naturae  facultatem 
superantibus  ;  quae  quidem  testimonia  vel  facta,  quanto  magis 
perspicua  sunt  oculis  sensus  communis,  tanto  magis  ansam 
praebent  infinitis  cavillationibus  plus  minusve  coloratis,  ubi 
ad  minutam  discussionem  descenditur.  Praeterea  revelationis 
factum  de  iis  rebus  est,  quae  secundum  se  transcendunt  ordi» 
nariam  experientiam  et  ea  omnia  quae  nobis  familiaria  suut, 
ut  interim  omittam  revelationem  christianam  ea  continere, 
circa  quae  valde  obmurmurat  sensualitas  hominis  propter  re- 
ctitudinem  praeceptorum,  et  valde  stupet  ratio  propter  myste- 
riorum  altitudinem.  Denique  habes  colluviem  congestorum 
sophismatum,  cloacam  dico  nunc  praesertim  undequaque  exun- 
dantem,  cum  a  multis  abhinc  saeculis  pessimorum  quorumque 
hominum  ingenia  in  hoc  unum  collineaverint,  ut  in  christia- 
nam  revelationem  tenebras  offunderent.  Hinc  igitur  accidit  ut 
non  obstante  demonstratione  vere  scientifica  exsistentiae  re- 
velationis,  eaque  obvia  homini  gerenti  animum  liberum  a 
praeiudiciis,  vix  convinci  possit  ille  qui  convinci  non  vult,  sed 
rationes  studiose  quaerit  ut  se  obfirmet  contra  obligationem 
suscipiendi  fidem.  Neque  putandum  est  hoc  fuisse  casu  dispo- 
situm,  imo  potius  alto  divinae  providentiae  consilio  provisum.. 
Sic  enim  verificatur  illud  Scripturae  dicentis :  Exortum  est  in 
tenebris  lumen  rectis.  et  iterum :  llluminans  tu  mirabiliter  a 
montibus  aeternis,  turbati  sunt  omnes  msipientes  corde. 

Hinc  ergo  apparet  quid  sibi  velit  Concilium  Vaticanum, 
cum  dicit  quod  recta  ratio}  fidei  fundamenta  demonstrat:  de- 
monstrando  scilicet  ea  quorum  notitia  praesupponitur  ad 
fidem,  id  est  tum  summam  Dei  auetoritatem,  tum  factum  lo- 
cutionis  eius,  ac  per  hoc,  revelatorum  obiectorum  credibilita- 
tem. —  Et  hactenus  quidem  de  iis  generalibus  notionibus  quae 
integrae  disputationi  lucem  afierre  debent.  Nunc  oportet  ad 
singula  descendere,  sequendo  de  more  ordinem  quaestionum 
S.  Thomae. 

QUAEST.    I. 

DE  OBIECTO  FIDEI 

In  omni  disciplina  oportet  a  notioribus  ad  minus  nota  de- 
^scendere,  et  quia  habitus  innotescunt  per  actus,  actus  vero  per 
obiecta,  prima  quaestio  circa  fidei  virtutem  est  de  obiecto  eius. 
iDicendum  autem  in  primis  de  obiecto  formali  (art.  1),  deinde 
vero  de  materiali,  de  quo  multiplex  occurrit  consideratio.  Erit 
enim  considerandum  obiectummateriale,primo  quoadse(art.l-2); 
secundo  quoad  suas  essentiales  conditiones  quae  sunt  veritas 
-et  obscuritas  (art.  3-5)  ;  tertio  quoad  suam  evolutionem  per 
revelationes  successivas  ab  initio  mundi  usque  ad  apostolos 
(art.  6  9);  quarto  demum  quoad  auctoritatem  a  qua  ex  isti- 
tuto  Christi  debet  proponi,  et  penes  quam  ex  consequenti 
residet  proxima  regula  credendorum  (art.  10).  —  Porro  de  ipso 
formali  obiecto  doctrina  est  ut  sequitur. 

THESIS  IX. 

Formale  fidei  obiectum  est  autoritas  Dei  revelantis,  id 
est  auctoritas  ex  summa  Dei  sapientia  et  veracitate  consur- 
gens,  eaque  non  absolute  considerata,  sed  prout  informans  te- 
stificationem  seu  locutionem  divinam.Haec  ipsaautem  locutio 
ad  fidei  motivum  dicenda  est  pertinere,  ut  constitutivum  qui- 
dem,  si  sumatur  active  pro  revelatrice  Dei  voluntate,  ut  con- 
■ditio  vero  sine  qua  non,  si  accipiatur  passive  pro  signo  seu 
verbo  notificante. 


1. 


Auctoritatem  Dei  revelantis  esse  formale  fidei  obiectum, 
'definitum  invenitur  in  Concilio  Vaticano,  Const.  Dei  Filius, 
cap.  3  et  can.  2 :  «  Hanc  vero  fidem  quae  humanae  salutis 
«  mitium  est,  Ecclesia  catholica  profitetur  virtutem    esse  su- 

«  pernaturalem,  qua  Dei  aspirante  et  adiuvante  gratia,  ab  eo 
«  revelata  vera  esse  credimus,  non  propter  intrinsecam  rerum 
«  veritatem  naturali  rationis  lumine  perspectam,  sed  propter 
«  auctoritatem  ipsius  Dei  revelantis  qui  nec  falli  nec  fallere 
«  potest  ».  Et  rursus:  «  Si  quis  dixerit,  ad  fidem  divinam  non 
«  requiri  ut  revelata  veritas  propter  auctoritatem  Dei  reve- 
«  lantis  credatur,  anathema  sit  ». 

Haec  autem  Concilii  definitio  aperte  eruitur  ex  Scripturis. 
Sane  vero,  nihil  frequentius  est  apud  Scriptores  sacros,  quam 
ut  fidei  motivum  in  Dei  testimonio  collocent.  Gratias  agimus 
Deo,  inquit  Apostolus  in  1  Thessal.  11-13,  quoniam  cum  ac- 
cepissetis  a  nobis  verbum  auditus  Dei,  accepistis  illud  non  ut 
verbum  hominum,  sed  sicut  vere  est  verbum  Dei  qui  operatur 
in  vobis  qui  credidistis.  Quo  in  loco  procul  dubio  verbum 
Dei  idem  est  ac  testimonium  Dei.  -i—  Rursus  1  Ioan.  V,  5-10, 
dicitur:  Quis  est  qui  vincit  mundum  nisi  qui  credit  quoniam 
Iesus  est  Filius  Dei  f  JSi  testimonium  hominum  accipimus,  te- 
stimonium  Dei  maius  est,  quoniam  hoc  est  testimonium  Dei 
quod  maius  est,  quoniam  testificatus  est  de  Filio  suo.  Qui 
credit  in  Filium  Dei,  habet  testimonium  Dei  in  se.  Et  statim 
propriam  rationem  incredulitatis  declarans  Ioannes  addit :  Qui 
non  credit  Filio,  non  credit  in  testimonium  quod  testificatus 
est  Deus  de  Filio  suo.  —  Denique  Christus  ipse  in  Evangelio, 
Ioan.  VIII-17,  arguit  ex  fide  quae  iuxta  ritum  Mosaicum  adhi- 
bebatur  duobus  testibus,  ut  etiam  adhiberetur  Patri  et  sibi 
testificantibus :  Et  in  lege  vestra,  inquit,  scriptum  est  quia 
duorum  hominum  testimonium  verum  est.  Ego  sum  qui  testi- 
monium  perhibeo  de  meipso,  et  testimonium  perhibet  de  me 
qui  misit  me  Pater.  Et  alia  innumera  sunt  in  eumdem  sensum 
eamdemque  sententiam  collineantia,  eaque  adeo  nota  ut  super- 
vacaneum  sit  plura  hic  transcribere. 

Nunc  autem,  ut  dictum  est  supra  (1),  duobus  modis  con- 
tingit  ut  testimonium  sit  motivum  assentiendi.  Uno  quidem 
mo&o,  pure  materialiter,  in  quantum  scilicet  testimonium  subest 

(1)  Supra,  Prolegom.   de  fide  §  2. 

evidentiae  quam  quis  habet  de  eius  veracitate.  Et  tunc,  non 
ipsuru  testimonium  secundum  se,    sed  sola  evidentia  in    atte- 
stante  formalis  est  ratio  adhaesionis  ad  rem  testificatam.  Tunc 
non  ipsi  personae  testificanti  adhibetur  fides,  nec  ei  quantum 
est  ex  vi  actus,    defertur  honor,    nec  signatur  exercite  quod 
ipsa  sit  verax.   Tunc  enim  a  personae  attestantis  auctoritate 
praescinditur  ;    tunc  non  est  maius  vel  minus  testimonium   se- 
cundum  maiorem  minoremve  eius  dignitatem.  Quin  imo,  eadem 
ratione  sequeretur  assensus  formaliter  loquendo,  etiam  propter 
testimonium  patris  mendacii,   si  per  possibile  vel  impossibile 
constaret  ipsum  in  datis  circumstantiis  a  vero  dicendo  nequa- 
quam  potuisse  deflectere.  —  Sed  alio  modo;  eoque  longe  di- 
verso,  contingit  testimonium  aliquod  esse  motivum    assensus, 
videlicet  formaliter  in  quantum    est  huius  jpersonae    testimo- 
nium,  eiusmet  auctoritate  vestitum.  Et    tunc    vere    huic    per- 
sonae  creditur,  tunc  vere  defertur  ei  honor  et  obsequium,  tunc 
vere  mensuratur  assensus    firmitas    secundum  propriam   illius 
dignitatem.   Sed  nec  dubium  ullum  tibi  erit  quin   hic    modus 
sit  quo  in  Scripturis  testimonium  Dei   pro  motivo  assignatur. 
Etenim  fides  quam  Scriptura  iubet,    est    qua    eredimus  Deo  : 
Credidit  Abraham  Deo,  et  rejoutatum  est  ei  ad  iustitiam  (1). 
Est  fides  qua   in    obsequium    Christi    captivatur   intellectus : 
In  captivitatem    redigentes    omnem    intellectum    in  obsequium 
Christi  (2).  Est  fides  qua  actu  exercito  signamus  quod  Deus 
verax  sit:   Qui  accepit  eius  testimonium,  signavit  qiiia  Deus  ve~ 
rax  est  (3).  Est  fides  quae  fundatur  super  testimonium  maius 
testimonio  hominnm  :  Si  testimonium  hominum  accipimus,   te- 
stimonium  Dei  maius  est  (4).  Quae  omnia  evidenter  collocant 
formale  fidei  theologicae  obiectum    in  testimonio  Dei   forma- 
liter  accepto  in  quantum  divina  auctoritate  informatur.  Testi- 
monium  autem  Dei  reduplicative  ut  divina  auctoritate  infor- 
matum,    nihil    aliud    demum    est    quam  ipsa  Dei  testificantis 

(1)  Eom.    IV-3. 

(2)  2   Cor.  X-5. 

(3)  Ioan.  111-33. 

(4)  1  Ioan.  V-9. 

auctoritas  prout  habetur  in  definitione  Vaticana,  in  qua  per- 
petuus  quoque  totius  Ecclesiae  sensus  authentice  fuit  propo- 
situs  :  «  Cum  ergo,  inquit  Leo  Magnus  Serm.  7  de  Nativ.  c.  1, 
«  ad  intelligendum  sacramentum  nativitatis  Christi  qua  de 
«  matre  virgine  est  ortus,  accedimus,  abigatur  procul  terre- 
«  narum  caligo  rationum,  et  ab  illuminatae  fidei  oculis  mundanae 
«  sapientiae  fumus  abscedat.  Divina  est  auctoritas  cui  credi- 
«  mus,  divina  est  doctrina  quam  sequimur  ». 

Accedit  et  argumentum  desumptum  ex  natura  fidei  in 
quantum  est  virtus  theologica.  De  ratione  enim  virtutis  theo- 
logicae  est  ut  habeat  ipsum  Deum  pro  obiecto,  et  prae  primis 
quidem  pro  obiecto  formali.  Hinc  fidei  nostrae  motivum  non 
est  evidentia  :  neque  evidentia  intrinseca,  ut  per  se  constat, 
neque  etiam  extrinseca  qualis  est  evidentia  in  attestante,  quia 
omnis  evidentia  nostro  afFulgens  intellectui,  aliquid  creatum 
est  quod  ab  ipso  Deo  distinguitur.  Ipse  autem  Deus  non  potest 
esse  formale  actus  intellectualis  obiectum  nisi  dupliciter.  Uno 
modo  in  quantum  est  prima  veritas  in  essendo,  per  seipsam 
applicata  intellectui  ut  forma  eius  intelligibilis.  Alio  modo  in 
quantum  est  prima  veritas  in  dicendo,  interponens  suam  aucto- 
ritatem  ut  cui  assensus  mentis  innitatur.  Sed  primum  contin- 
git  in  cognitione  gloriae,  alterum  in  cognitione  fidei,  et  ideo 
de  proprio  fidei  theologicae  motivo  eadem  ac  supra  redit  con- 
clusio.  Unde  S.  Thomas  Q.  1,  a.  1,  et  Q.  4,  a.  1 :  «  Si  in  fide 
«  consideremus  formalem  rationem  obiecti,  nihil  est  aliud  quam 
«  veritas  prima.  Non  enim  fides  de  qua  loquimur,  assentit 
«  alicui  nisi  quia  est  a  Deo  revelatum.  Unde  ipsi  veritati  divi- 
«  nae  fides  innititur  tamquam  medio...  Quia  scilicet  per  aucto- 
«  ritatem  divinam  intellectus  credentis  convincitur  ad  assen- 
«  tiendum  his  quae  non  videt  ». 

Et  hactenus  quidem  de  "  formali  obiecto  fidei  nostrae  in 
generali.  Superest  nunc  ut  quibus  Dei  attributis  constituatur 
ac  veluti  integretur,  magis  particulariter  inquiramus. 


J)o  Yirtutibus  infufis  15 

2. 


In  primis,  auctoritatis  nomine  in  praesenti  intelligitur  illa 
perfectio,  ratione  cuius  persona  aliqua  digna  est,  si  aliquid 
attestetur,  ut  quis  ei  assentiat  praecise  quia  ipsa  est  quae  atte- 
statur.  Notandum  enim  quod  nunc  sermo  non  est  de  auctori- 
tate  in  iubendo,  sed  in  dicendo.  Quippe  auctoritas  in  iubendo 
est  causa  obligationis,  et  semper  respicit  liberam  voluntatem 
cui  per  praecepti  iniunctionem  morale  ligamen  imponitur. 
Proinde,  ubi  in  fidei  etiam  negotio  intervenire  habet,  hoc  non 
est  nisi  in  quantum  fidem  facit  obligatoriam,  iis  interim  om- 
nibus  suppositis  ex  quibus  fides  in  sua  propria  et  specifica 
ratione  pendet.  Et  de  hac  auctoritate  nunc  non  agitur,  sed  de 
illa  sola  cui  recte  et  rationaliter  inniti  possit  intellectualis 
assensus,  quae  est  auctoritas  in  dicendo.  Nam  fides  theologica 
est  actus  intellectus  quo  credimus  vera  esse  quae  a  Deo  re- 
velata  sunt,  non  secus  ac  intellectualis  etiam  actus  est  fides 
illa  vulgaris  quam  testantibus  hominibus  adhibemus.  Et  licet 
requirat  voluntatis  imperium  pro  quanto  mdtivum  non  est 
eiusmodi,  ut  motu  spontaneo  determinetur  intellectus,  adhuc 
tamen  voluntas  non  facit  assentire  nisi  propter  rationem  quae 
legitimum  praebeat  fundamentum  intellectui,  in  quantum  est 
facultas  respiciens  verum  sub  ratione  veri. 

Quocirca  auctoritas  in  dicendo  de  qua  nunc  loquimur,  id 
est  dignitas  pcrsonae  praebens  intellectui  rationabile  assensus 
fulcimentum  seu  motivum,  iis  perfectionibus  constituatur  ne- 
cesse  est,  quibus  praecise  intellectis,  intelliguntur  quoque  at- 
testationes  huius  personae  lege  quadam  ordinaria  et  con- 
stanti  ad  verum  determinari.  Eiusmodi  autem  perfectiones 
sunt  sapientia  et  veracitas,  ut  cuilibet  consideranti  statim  appa- 
rebit.  Ergo  per  eas  iure  saltem  praesumptas,  ut  in  fide  humana 
saepe  contingit,  omnis  auctoritas  in  dicendo  constituitur.  Est 
tamen  differentia  inter  veracitatem  et  sapientiam,  quia  vera- 
citas  est  virtus  moralis,  sapientia  vero  virtus  intellectualis. 
Porro,  sicut  dictum  est  in  generali  prologomeno,  quisquis  vere 
habet  virtutem  moralem,  necessario  habet  ipsam  quantum  ad 

omnia  ad  quae  virtus  ipsa  se  extendit ;  quod  non  verificatur  de 
intellectualibus.  Si  quis  igitur  in  quacumque  parte  a  perfectione 
veracitatis  deficiat,  eo  ipso  ab  auctoritate  in  dicendo  absolute 
et  simpliciter  excidat  necesse  est.  Si  autem  solum  deficiat  a 
perfectione  scientiae,  adhuc  in  eo  particulari  ordine  in  quo 
sciens  vel  sapiens  est,  ad  quemdam  auctoritatis  gradum  ad- 
mittitur.  At  ille  qui  est  ipsa  subsistens  sapientia  imparticipa- 
taque  veracitas,  praecise  quia  et  in  quantum  subsistens  sa- 
pientia  imparticipataque  veracitas,  in  summo  ac  supremo 
auctoritatis  culmine  consequenter  eminebit.  Talis  autem  est 
Deus.  Ergo  a  primo  ad  ultimum,  auctoritas  quae  fidei  theolo* 
gicae  obiectum  est,  per  summam  Dei  sapientiam  ac  veracita- 
tem  determinate  constituitur.  Et  hoc  est  quod  non  obscure 
indicat  Concilium  Vaticanuin  cum  dicit :  «  Propter  auctorita- 
«  tem  ipsius  Dei  revelantis  qui  nec  falli  (propter  sapientiam), 
«  nec  fallere  (propter  veracitatem)  potest  ».  Hoc  idem  quod 
inculcant  Scripturae,  cum  ad  exigendam  fidem  nostram,  duo 
praedicta  Dei  attributa  in  medium  adducunt.  Dicitur  enim 
Ioan.  VII-28 :  Est  verus  qui  misit  me,  quem  vos  nescitis.  Et 
iterum  Ioan.  VIII-26  :  Qui  me  misit  verax  est,  et  ego  quae 
midivi  ab  eo,  haec  loquor  in  mundo. 

Verumtatem  auctoritas  quae  est  fidei  motivum,  non  debet 
sumi  seorsum  a  locutione  seu  attestatione  habentis  auctori- 
tatem,  et  propterea  non  utcumque  dicitur  auctoritas  Dei  esse 
formalis  credendi  ratio,  sed  auctoritas  Dei  revelantis  sive  at- 
testantis.  Re  enim  vera,  omnis  fides  nititur  attestationi  aucto- 
ritate  informatae,  et  omnis  credens  suum  assensum  resolvit 
in  dictionem  alterius,  ita  ut  ly  quia  dicit  sit  ratio  motiva,  et 
non  mera  tantum  conditio.  Ergo  idem  sentiendum  de  fide 
theologica,  prout  luculenter  etiam  apparet  ex  omnibus  Scrip- 
turae  locis  superius  §  1  allatis,  ubi  huius  fidei  fundamentum 
testimonium  divinum  ponitur.  Notandum  autem  quod  sicut 
creatio  potest  sumi  active  et  passive  (1),  ita  et  divina  locutio. 

(1)   « Creatio  potest  sumi  active  et  passive.   Si  sumatur   active,   sic 
«  designat  Dei  actionem  quae  est  eius  essentia  cum  relatione  ad  creatu- 

Locutio  enim  sive  revelatio  activa  nihil  aliud  est  quam  vo- 
luntatis  actus  quo  suam  propriam  mentem  ordinat  Deus  ad 
hoc  ut  nobis  manifestetur,  nobisque  innotescat  (1).  Passive  ac- 
cepta,  est  signum  effectum  ad  extra  in  notificationem  eorum 
quae  de  mente  sua  ad  nos  dirigit  Deus  (2).  Porro  in  hac  pas- 
siva  locutione  non  videtur  esse  plus  quam  conditio  applicans. 
Si  enim  possemus  directe  intendere  in  locutionera  quae  intra 
Deum  est,  per  quam  scilicet  ordinatur  divinae  mentis  con- 
ceptio  ad  esse  nobis  manifestatam,  eodem  prorsus  modo  mc- 
veremur  ad  credendum.  Et  similiter  eodem  modo  quis  move- 
retur  in  humanis,  si  posset  intendere  in  locutionem  interio- 
rem  Titii ;  locutionem  autem  interiorem  nunc  dico,  non  qua 
loquitur  sibi  ipsi  interius  concipiendo,  sed  qua  aliquid  a  se 
conceptnm  ordinat  per  voluntatem  ad  alterius  manifestatio- 
nem  (3).  Sed  quia  hoc  est  impossibile,  ideo  indigemus  signo 
exterius    prolato  quod  se  habeat    ut  notificationis  instrumen- 

«  ram.   Si   autein   passive   accipiatur in   ipsa   creatione    importatur    in- 

« ceptio  essendi  et  relatio  ad  creatorem  a  quo  esse  habet ».  S.  Thoim 
de  Pot.  Q.  3,  a.  3. 

(1)  Cf.  S.  Thom.  11  Partl  Q.  107,  ubi  de  locutione  angelorum. 

(2)  Locutio  passiva  Dei  dividitur  in  intellectualem,  imaginariam,  et 
externam.  Quarum  prima  est  per  species  intelligibiles  menti  impressas, 
secunda  per  species  imaginativas  in  phantasia  productas,  tertia  per  signa 
exteriora  sensibus  percepttbilia.  Diligenter  autem  notandum  hic  est  quod 
locutio  seu  revelatio  Dei  de  qua  nunc  sermo,  non  est  qualiscumque  mani- 
festatio  veritatis  divinitus  facta,  sed  talis  manifestatio  in  qua  Deus 
revelans  simul  manifestat  se  esse  qui  manifestat.  Hinc  si  Deus  mihi 
inspiraret  conceptum  alicuius  veri,  quin  tiamen  inspirando  patefaceret 
hunc  conceptum  esse  suum,  et  a  se  ad  me  dirigi,  non  esset  haec  locutio 
sive  revelatio  prout  nunc  de  revelatione  loquimur ;  revelatio  nempe  quae 
ad  fidem  divinam  est  requisita,  et  in  qua  haec  ipsa  fides  fundatur.  Simile 
enim  hoc  foret  ac  si  Titio  mitterem  epistolam  anonymam  per  quam 
abdita  quaedam  ei  manifestarem,  sed  non  ita  procul  dubio,  ut  haberet 
Titius  unde  illa  crederet  ob  meam  auctoritatem.  Et  ideo,  quoadusque 
non  additur  manifestatio  veluti  reflexa  actualis  interventus  divinae  aucto- 
ritatis,  quaelibet  illustratio  desuper  descendens  nequaquam  recensetur  sub 
nomine  revelationis  in  sensu  theologico  huius  vocabuli. 

(3)  Ad  locutionem  interiorem  « pertinet  non  solum  quod  (angelus) 
«loquatur  sibi  interius  concipiendo,  sed  etiam  quod  ordinet  per  volunta- 

tum.  Nusquam  tamen  voci  exterius  sonanti,  tamquam  suo  pro- 
prio  fulcimento  nititur  hnmana  fides  ;  ergo  nec  divina  verbo 
creato  quod  interiori  Dei  locutioni  instrumentaliter  deservit. 
Unde  Caietanus  in  2-2,  Q.  1,  a.  1  :  «  Ratione  revelationis 
«  activae  ponitur  revelatio  obiectum  formale  fidei,  et  dicere  seu 
«  revelare  in  Deo  ponit  actionem  quae  est  substantia  Dei  ». 
Et  sic  etiam  apparet  quod  proprium  fidei  theologicae  moti- 
vum  est  aliquid  pure  divinum  seu  increatum,  non  vero  mixtum 
ex  increato  et  creato,  sicut  in  aliis  quoque  virtutibus  theolo- 
gicis  videre  est. 

Caeterum  controversia  quae  in  hoc  puncto  post  definitio- 
nem  Vaticanam  adhuc  residua  esse  posset,  videtur  esse  magis 
de  verbis  quam  de  re  ipsa,  et  in  omni  modo  non  excedit 
limites  subtilitatum  scholae.  Quibus  nunc  omissis,  reliquum  est 
ut  breviter  satisfiat  argumentis  quae  contra  substantiam  huius 
fundamentalis  propositionis  solent  opponi. 

§  3. 

Obiicitur  primo  :  Communis  modus  credendi  inter  fideles 
ypraesertim  rudes,  est  credere  nihil  cogitando  de  auctoritate  di- 
vina.  Ergo  motivum  credendi  non  est  divina  auctoritas. 

Respondeo  negando  antecedens.  « Licet  enim  sub  his  ter- 
«  minis  non  cogitent  neque  cognoscant  divinam  auctoritatem, 
«  communiter  tamen,  et  vel  ex  ipso  nomine  christianae  do- 
«  ctrinae  intelligunt  eas  veritates  sibi  tradi  ut  doctrinam  Dei 
«  certam  et  infallibilem.  Cuius  signum  est,  quod  diverso  modo 
«  et  animo  tum  audiant  tum  teneant  quae  in  catechesi,  ac 
«  quae  alio  in  colloquio  vei  instructione  percipiunt.  Hoc  autem 
«  est,  rudi  saltem  ac  vulgari  minerva,  concipere  divinam  aucto- 
«  ritatem,  et  propter  illam  credere  (1)  ». 


« tem  ad  alterius  manifestationem.  Et  sic  lingua  angelorum  metaphorice 
«  dicitur  ipsa  virtus  angeli  qua  conceptum  suum  manifestat ».  S.  Thom. 
1.  Part.  Q.  107,  a.  1  ad  2. 

(1)  Wirceburg.  de  fide,  n.  141. 

Obiicitur  secundo  :  Ipse  Christus  Dominus  in  Evangelio, 
fidei  motivum  ad  miracula  revocat}  et  non  ad  auctoritatem 
D>ii.  Ait  enim  Ioan.  XIV-12  :  «  Alioquin  propter  opera  ipsa 
credite»,Et  iterum  Ioan.  X-38 :  «  Si  mihi  non  vultis  cre- 
dere,  operibus  credite  ». 

Respondeo :  Dist.  antec.  Et  in  his  locis  sermo  est  de  mo- 
tivo  cui  ipsa  fides  secundum  se  innititur,  neg.  Sermo  est  de 
motivo  iudicii  creditabilitatis  quod  est  ad  fidem  praeambu- 
lum,  conc.Unde  negatur  consequentia.  Dictum  est  enim  in  su- 
perioribus,  praerequiri  ad  fidem  notitiam  certam,  tum  de  aucto- 
ritate  Dei,  tum  de  facto  attestationis  eius.  Porro  miracula  sunt 
propria  signa  quibus  christiana  revelatio  tamquam  ex  ipsius 
Dei  ore  descendens  nobis  innotescit.  Unde  in  tantum  dicimur 
propter  miracula  credere,  in  quantum  per  miracula  certiores 
efficimur  de  interventu  divinae  auctoritatis,  quae  postea  in 
ipso  actu  credendi  rem  revelatam,  accipitur  sola  ut  formalis 
fidei  ratio.  Et  hunc  sensum  in  locis  allegatis  aperte  confirmat 
evangelicus  contextus.Ubique  enim  sic  procedit  argumentatio 
Christi :  si  verbis  meis  credere  renuitis  ex  hoc  quod  a  puro 
homine  videntur  dicta,  (hominis  enim  filium,  ut  Hilarius  aitr 
contemplatio  corporis  praeferebat),  hanc  vestram  existimatio- 
nem  excludant  opera  quae  facio.  Ipsa  igitur  sunt  quae  neces- 
sitatem  fidei  adhibendae  ostendunt,  et  per  quae  inexcusabilis 
efficitur  quisquis  est  incredulus  Filio.  Hinc  Ioan.  XV,  22-24  : 
«  Si  opera  non  fecissem  in  eis  quae  nemo  alius  fecit,  pecca- 
«  tum  non  haberent.  Nunc  autem  excusationem  non  habent 
«  de  peccato  suo  ». 

Obiicitur  tertio  :  Ultima  fidei  nostrae  resolutio  quoad  as- 
sensum  fit  in  auctoritatem  seu  testimonium  Ecclesiae,  non  vero 
in  testimonium  primae  veritatis  revelantis.  Ergo  formale  fidei 
obiectum  est  Ecclesiae  auctoritas.  —  Antecedens  patet  quia  si 
quaeras  ab  aliquo  fideli  quare  credat  Deum  esse  unum  et 
trinum,  respondebit,  quia  Deus  revelavit.-Si  vero  iterum  quae- 
ras  undenam  sciat  Deum  revelasse,  respondebit  quia  Ecclesia 
hoc  docet.  Ergo  ultima  fidei  nostrae  resolutio  fit  in  imctorita- 
tem  Ecclesiae,   non  vero  in  testimonium  Dei  revelantis,  iuxta 

illucl  Augustini  l.  contra  epistolam  fundamenti  c.  5  :  «  Evan- 
«  gelio  non  crederem  nisi  me  Ecclesiae  catholicae  commoveret 
«  auctoritas  ». 

Respondeo :  Neg.  antec.  Ad  probationem  vero  distinguo 
fere  sicut  supra  in  introductione  §  2.  Et  per  hanc  quaestionem 
(undenam  sciat  Deum  revelasse  Trinitatem  et  alia  quae  in 
symbolo  continentur),  inquiritur  causa  vel  proxima  vel  remota 
per  quam  innotescit  id  cuius  cognitio  ad  fidei  actum  prae- 
suppositive  tantum  se  habet,  conc.  Inquiritur  motivum  in  quod 
ipsa  resolvitur  fides  secundum  se,  neg.  Ac  per  hoc  negatur 
plane  consequens  et  consequentia.  —  Sane  vero  motiva  cre- 
dibilitatis  fidei  nostrae  sic  fuerunt  divinitus  disposita,  ut  in 
infallibilem  Ecclesiae  auctoritatem  formaliter  qua  a  Deo  reve- 
latam  collinearent,  eamque  ut  talem  maxime  visibilem  effice- 
rent.  Haec  enim  infallibilis  auctoritas  est,  quam  voluit  Deus 
esse  medium  per  quod  veritates  in  revelationis  deposito  con- 
tentae  de  lege  ordinaria  nobis  innotescerent,  et  tamquam  per 
regulam  proximam,  eamque  semper  vivam  nullique  ambigui- 
tati  obnoxiam,  proponerentur.  Verumtamen,  sicut  signa  credibi- 
tatis  Ecclesiae  non  sunt  id  in  quo  nititur  fides  nostra  de 
infallibili  eius  auctoritate,  sed  solum  id  ex  quo  apparet  illa 
credibilis  et  credenda,  ita  haec  eadem  infallibilis  auctoritas 
non  se  habet  ut  motivum  fidei  quam  adhibemus  veritatibus 
ab  ea  propositis,  sed  solum  ut  authenticum  organum  decla- 
randi  ac  notificandi  quid  divina  revelatio  contineat,  et  ex 
consequenti  quid  sit  propter  Dei  revelantis  auctoritatem  con- 
stanter  firmiterque  tenendum.  «  Non  fit  ultima  fidei  resolutio 
«  in  auctoritatem  seu  testimonium  Ecclesiae,  quod  se  habet 
«  solum  per  modum  conditionis  applicantis  et  proponentis  di- 
«  vinam  revelationem,  non  vero  ut  motivum  assentiendi  veri- 
«  tatibus  revelatis.  Sicut  propositio  bonitatis  obiecti  facta  ab 
«  intellectu  voluntati,  est  in  doctrina  philosophorum  conditio 
«  tantum  applicans  rationem  formalem  obiecti  amoris,  non 
«  vero  motivum  formale  ad  amorem  etiam  partiale,  sed  id 
«  bonitati  duntaxat  convenit.  Unde  dico,  ultimam  fidei  no- 
«  strae  resolutionem  fieri  in  Ecclesiam  ut  in  regulam  propo- 

«  nentem  credenda,  et  ea  discernentem  a  non  credendis ;  non 
«  vero  ut  in  rationem  formalem  credendi  seu  assentiendi 
«  mysteriis  revelatis.  Haec  enim  non  potest  esse  aliquid  crea- 
«  tum  vel  mixtum  ex  creato  et  increato,  sed  solum  prima 
«  veritas  in  dicendo.  Unde  quando  Augustinus  dicit :  Evangelio 
«  non  crederem  nisi  me  Ecclesiae  catholicae  commoveret  aucto- 
«  ritas,  non  vult  Ecclesiae  auctoritatem  esse  motivum  seu 
«  rationem  formalem  cur  credamus  Evangelio,  sed  solum  illam 
«  esse  ordinarium  medium  cognoscendi  quid  sit  pro  evangelio 
«  recipiendum.  Quare  ex  illo  testimonio  solum  potest  colligi, 
«  ultimam  fidei  nostrae  resolutionem  quoad  propositionem 
«  credendorum  fieri  in  ipsam  Ecclesiam,  non  vero  quoad  as- 
«  sensum  mysteriis  revelatis  (1)  ». 

Obiicitur  denique  quarto  :  Saltem  obiectum  formale  fidei 
est  Deus,  non  sub  ratione  summae  auctoritatis  seu  primae  ve- 
ritatis  in  dicendo,  sed  magis  sub  ratione  deitatis  et  primae 
veritatis  in  essendo.  Nam,  si  aliquis  a  fidelibus  interrogetur, 
quare  credis  Deo  revelantif  optime  quidem  respondebit,  quia 
Deus  estprima  veritas  in  dicendo.  Verum  si  ab  eo  ulterius  quae- 
ratur  cur  sit  Deus  prima  et  summa  veritas  in  dicendo,  non 
aliter  satisfiet  quam  respondendo :  quia  est  ipsum  esse  subsi- 
stens  quod  nullis  terminis  definitum,  omnium  in  se  pcrfectio- 
num  pelagus  comprehendit. 

Respondeo  negando  assumptum,  et  ad  probationem  adhi- 
bendo  semper  eamdem  distinctionem,  eo  quod  eodem  semper 
vitio  laborat.  Neque  enim  per  ulteriorem  hanc  quaestionem, 
cur  sit  Deus  prima  et  summa  veritas  in  dicendo,  de  aliquo 
ulteriori  motivo  assensus  fidei  in  linea  recta  inquiritur,  sed 
vel  de  ratione  ontologica  motivi  iam  assignati,  vel  ad  summum 
de  ratione  logica  ex  qua  idem  motivum  praeinnotuit  antequam 
assumeretur  ut  formalis  et  adaequata  ratio  credendi  revelata. 
Et  si  quidem  de  ratione  ontologica  motivi  assignati  inquiri- 
tur,  plane  divagamar  extra  quaestionem,  quia  eiusmodi  ratio 
nullo  modo    pertinet  ad  causas  assensus.    Undecumque   enim 

(1)  Gonet,  Manual.  Tract.  8,  c.  1  §     2. 

proveniat  quod  aliquis  habeat  sapientiam  et  veracitatem  quae 
auctoritatem  constituunt,  satis  est  quod  habeat  ut  illi  credam, 
et  nihil  refert  ex  quibus  principiis  seu  causis  habeat.  Si  autem 
inquiritur  de  ratione  logica  ex  qua  mihi  praeinnotuit  huius 
auctoritatis  exsistentia,  tunc  iterum  et  semper  reducimur  ad 
formalem  rationem,  non  ipsius  fidei  assensus,  sed  iudiciorum 
quae  praecedunt.  Unde  Caietanus  in  2-2,  Q.  1,  a.  1 :  «  Credo 
«  Deo,  quia  est  ipsa  veritas  (in  dicendo).  Nec  potest  amplius 
-«  quaeri  quare  credis  ipsi  veritati ;  fatua  enim  et  nulla  est 
«  quaestio  haec,  sicut  quare  homo  est  homo.  Nec  postquam 
«  reddita  est  causa  quare  creditur  Deo  qruia  est  ipsa  veritas, 
«  consequenter  se  habet  ista  quaestio  quam  Aureolus  infert, 
«  quare  Deus  est  ipsa  veritas.  Hoc  enim  non  per  se  spectat 
«  ad  causam  assensus,  sed  ad  causam  fei.  Undecumque  enim 
«  proveniat  quod  Deus  est  ipsa  veritas,  sat  est  ad  hoc  quod 
«  ipsi  credam  infallibiliter  ». 

Sed  de  formali  fidei  obiecto  iam  satis.  Reliqua  huius  quae- 
stionis  pertinent  ad  obiectum  materiale,  de  quo  prima  asser- 
tio  est  ut  sequitur. 

THESIS  X. 

Obiectum  materiale  fidei,  si  materialiter  accipiatur,  est 
indifferenter  atque  indistincte  omnis  veritas  a  Deo  revelata. 
Si  autem  consideretur  per  ordinem  ad  specialem  illam  ve- 
ritatis  rationem  quam  respicit  tum  divina  revelatio,  tum  fi- 
des  theologiea  reduplicative  in  quantum  huiusmodi,  distin- 
gui  debet  in  primarium,  secundarium,  et  pure  accidentarium. 
Primarium,  quod  etiam  attributionis  vocant,  est  Deus  ipse 
ut  finis  supernaturalis.  Secundarium  est  complexus  creata- 
rum  veritatum  conducentium  adr  huius  finis  assecutionem. 
Pure  accidentarium  est  quidquid  aliud  concomitanter  tantum, 
et  non  directa  intentione  a  Deo  est  revelatum,  et  hoc  sensu 
eaqne  de  causa  contradistingui  solet  a  rebus,  ut  aiunt,  fidei 
et  morum  ad  doctrinae  christianae  aedificationem  pertinen- 
tium. 

Obiectum  materiale  fidei,  ut  dictum  est  in  generali  Pro- 
logomeno,  dupliciter  sumi  potest.  Uno  quidem  modo  mere  ma- 

terialiter,  pro  eo  quod  cadit  de  facto  sub  revelatione  Dei, 
quidquid  nunc  sit  de  speciali  ordine  veritatum  in  quo  inve- 
niatur.  Et  sub  hac  praecisione  nihil  confert  ad  specificationera 
fidei  theologicae,  quia  nihil  addit  supra  rationem  specificati- 
vam  quae  ab  obiecto  formali  est.  Alio  modo  potest  conside- 
rari  etiam  formaliter,  videlicet  secundum  specialem  veritatis 
ordinem  ad  quem  est  determinatum.  Et  sic  concurrit  simul 
cum  obiecto  formali  ad  specificandam  fidem  nostram  quae 
eiusdem  rationis  non  esset,  nec  fidei  theologicae  nomen  am- 
plius  mereretur,  si  per  impossibiie  ex  divina  revelatione  de- 
scendisset  qualiscumque  veritas,  utputa  veritas  respiciens 
geologiam  vel  medicinam  vel  physicam  vel  mathesiin,  vel  alia 
id  genus  in  ordine  hnmano  conprehensa  atque  in  eo  veluti 
clausa  ac  termmata,  absque  relatione  ulla  ad  vitae  aeternae 
finem.  Cum  igitur  duae  sint  distinctae  considerationes  obiecti 
materialis,  una  scilicet  sub  qua  accipitur  ut  pure  materiale, 
altera  sub  qua  dici  etiam  potest  formale  quod,  per  oppositio- 
nem  ad  formale  quo  vel  propter  quod  de  quo  fuit  praecedens 
propositio,  duae  quoque  principales  partes  in  thesi  debuerunt 
necessario  distingui. 


1. 


Et  prior  vix  indiget  declaratione.  Evidens  enim  est,  illud 
esse  materiale  fidei  obiectum,  quod  subest  rationi  eius  formali 
qua  seu  propter  quam.  Nam  «  cniuslibet  cognoscitivi  habitus 
«  obiectum  duo  habet,  scilicet  id  quod  materialiter  cognosci- 
«  tur,  quod  est  sicut  materiale  obiectum,  et  id  per  quod  co- 
«  gnoscitur,  quod  est  formalis  ratio  obiecti.  Sicut  in  scientia 
«  geometriae,  materialiter  scita  sunt  conclusiones,  formalis  vero 
«  ratio  sciendi  sunt  media  demonstrationis  per  quae  conclu- 
«  siones  cognoscuntur  ».  Porro  formalis  ratio  fidei  est  aucto- 
ritas  Dei  revelantis,  et  sub  ea  cadunt  omnia  a  Deo  revelata  (1). 

(1)  Nota  bene  quod  in  praesenti,  ubicumque  sermo  est  de  revelatis 
a  Deo,  revelatum  non  sumitur  in  sensu  illo  restricto  quem  vocis  etymon 

Ergo    qnidquid    a  Deo    est    revelatum,    materiale    fidei    obie- 
ctum  est  (1). 

Insuper,  si  hoc  obiectum.  mere  materialiter  consideretur, 
evidens  qiioque  est  quod  omnia  et  singula  in  revelatione  con- 
tenta,  indiscriminatim  et  aequali  titulo  ad  ipsum  pertinent,  quia 
aequalitar  omnibus  et  singulis  applicatur  de  facto  divina  au- 
ctoritas.  Proinde  absurda  atque  impia  dicenda  est  distinctio 
inter  fundamentales  et  non  fundamentales  articulos  sensu  pro- 
testantico  intellecta,  pro  quanto  difFerentiam  ponit  inter  ea 
revelata  de  quibus  esse  debet  fides,  et  revelata  alia  de  qui- 
bus  esse  non  debet,  quasi  nempe  liberum  unicuique  foret  pro 
lubitu  et  arbitrio  ista  vel  admittere  vel  reiicere,  vel  etiam 
positive  ab  eis  praescindere.  Absurdam  porro  et  impiam  po- 
sitionem  dico,  nisi  forte  in  tantum  quis  desipiat  ut  dicat  Deum 
esse  fide  dignum  cum  revelat  trinitatem  personarum,  et  am- 
plius  non  esse  cum  testatur  v.  g.  Abraham  habuisse  duos 
filios  qui  sunt  typi  duorum  testamentorum,  aut  David  fuisse 
filium  Isai,  aut  Petrum  in  nocte  dominicae  passionis  ampu- 
tasse    Malcho    auriculam,  aliave  his  similia  ;  quod  absit.  Sub 


suadere  videretur.  Sed  semper  sumitur  pro  omni  eo  quod  in  verbo  Dei 
tam  scripto  quam  tradito  continetur  seu  pro  eo  quod  fuit  a  Deo  dictum 
atque  attestatum,  sive  tiranscendens  de  se  cognitionem  humanam,  sive  non. 
(1)  Animadvertendum  hic  occurrit  quod  etsi  fidei  catholicae  obiectum 
sit  illud  omne  et  solum  quod  continetur  in  deposito  revelationis  publi- 
cae,  illius  dico  revelationis  quae  fuit  ad  Ecclesiam  universam  directa, 
eique  autfhentice  notificata,  (cuiusmodi  non  est  nisi  revelatio  prius  facta 
per  prophetas  V.  T.,  deinde  vero  per  Christum  eiusque  apostolos),  nullum 
tamen  dubium  esse  potest  quin  ad  obiectum  fidei  praecise  ut  tlieologicae, 
illa  quoque  pertineant  quae  forte  alicui  particulari  personae  privatim  a 
Deo  revelarentur ;  quarum  revelationum  possibilitatem  aperte  supponit 
Tridentinum  Sess.  6,  can.  16.  Et  re  quidem  vera,  hypothesi  semel  admissa, 
plane  evidens  est  obligationem  credendi  semper  eadem  ratione  urgere.  Nee 
obstat  quod  discredens  revelationem  privatam  sibi  factam,  sufficientibus- 
que  signis  communitam,  non  fieret  haereticus,  quia  etsi  non  peccaret 
peccato  haereseos,  adhuc  tamen  peccato  infidelitatis  per  quod  infusus 
fidei  habitus  destrueretur  j  latius  enim  patet  infidelitas  quam  haeresis, 
ut  suo  loco  videbitur. 

praesenti  igitur  consideratione  nec  est  nec  esse  potest  discri- 
men,  differentia,  vel  gradus,  qua  late  arnbitus  divinae  reve- 
lationis  patet,  quia  non  minoris  est  infidelitatis  discredere 
punctum  vel  minimum  de  cuius  revelatione  constat,  quam 
discredere  articulum  etiam  primarium  inter  principales. 

At  nunc  si  consideretur  specialis  ratio  obiectiva  circa  quam 
versatur  revelatio  Dei,  et  ex  consequenti  theologica  fides,  iam 
locus  erit  distinctioni  in  iis  quae  materiale  fidei  obiectum  con- 
stituunt,  quandoquidem  haec  ratio  non  ex  aequo  in  omnibus 
indifferenter  revelatis  invenitur.  Et  quamvis  distinctio  non  huc 
vergat  ut  maioris  credibilitatis  alia  prae  aliis  esse  dicantur, 
facit  tamen  quam  maxime  ad  intrinsecam  fidei  nostrae  natu- 
ram  de  qua  nunc  inquiritur,  intime  perspiciendam.  Facit  in- 
super  ad  manifestandum  cur  et  quomodo  non  omnia  revelata 
sint  fidelibus  aequaliter  cognitu  necessaria  ;  praesertim  vero, 
cur  et  qua  de  causa  non  quoad  omnia  aequaliter  a  Deo  pro- 
videri  debuit  infallibile  medium  conservationis,  vel  etiam  au- 
thenticae  propositionis  in  ordine  ad  fidem  explicitam.  Porro 
totius  negotii  operositas  fere  stat  in  assignando  obiecto  pri- 
mario  quod  dici  solet  atiributionis,  quatenus  ad  ipsum  magis 
minusve  proxime  alia  referuntur  omnia  in  quae  fertur  intentio 
revelantis,  sicut  si  diceres  quod  obiectum  attributionis  in  me- 
dicina  est  sanitas,  quia  nihil  medicina  considerat  nisi  per  re- 
spectum  ad  sanitatem. 


§  2. 


Dicendum  autem  obiectum  attributionis  esse  ipsum  Deum 
ut  finem  supernaturalem,  quia  sub  revelatione  divina  et  flde 
theologica  caetera  non  cadunt,  «  nisi  secundum  quod  habent 
«  aliquem  ordinem  ad  Deum,  prout  scilicet  per  aliquos  divi- 
«  nitatis  effectus  homo  adiuvatur  ad  tendendum  in  divinam 
«  fruitionem  (1)  ». 

(1)  S.  Thomas,  hic^  a.  1. 

Et  probatur  primo  ex  testimonio  Apostoli  ad  Heb.  XI- 1 : 
Est  autem  fides  sperandarum  substantia  rerum.  Nam  quocum- 
que  modo  accipiatur  ibi  substantia,  sive  cum  S.  Thoma  pro 
eo  quod  est  prima  in  nobis  futurae  beatitudinis  inchoatio, 
primumque  fundamentum  (1),  sive  cum  aliis  pro  eo  quod  iam 
ex  nunc  sperandis  rebus  tribuit  quamdam  in  mente  nostra 
substistentiam  (2),  seniper  verum  est  fidem  principaliter  ver- 
sari  circa  illius  beatitudinis  obiectum  quam  sperare  debemus  ; 
quod  quidem  obiectum  nihil  aliud  est  nisi  Deus  ipse  ut  in 
intuitiva  visione  possidendus  iuxta  notissima  Seripturarum  te- 
stimonia,  Ioan.  XVII-3,  1  Cor.  XIII-12,  1  Ioan.  IIL2.  —  Con- 
firmatur  praeterea  ex  iis  quae  paulo  infra  subduntur  :  Acce- 
dentem  ad  Deum  oportet  credere  quia  est,  et  quia  inquirenti- 
bus  se  remunerator  sit,  Nam  ibi  intendit  Apostolus  id  in  quo 
tota  fidei  doctrina  recapitulatur,  et  velut  in  compendio  abbre- 
viatur.  Unde  et  communi  consensu  theologi  consequenter  do- 
cent,  haec  duo  esse  ab  omnibus  explicite  scienda  et  credenda. 
necessitate  etiam  medii.  Nunc  antem  quid  sibi  vult  illud,  quia 
est,  et  quia  inquirentibus  se  remunerator  sitf  Nempe  quia  est, 
profecto  ut  substans  suae  ipsius  revelationi,  cum  de  necessi- 
tate  credendi  sermo  sit ;  ac  per  hoc,  quia  est,  sub  ea  ratione 
sub  qua  hominibus  proponitur  ut  finis  transcendens  naturae 
ordinem  ;  illum  dico  ordinem  in  quo  nonnisi  per  ea  et  in  iis 
quae  facta  sunt,  invisibilia  eius  cognoscuntur.  Quare  statim 
subiungitur  :  et  quia  inquirentibus  se  remunerator  sit.  Remu- 
nerator  scilicet  illius  remunerationis  quae  sola  in  Scripturis 
Novi  Testamenti  ubique  annuntiatur,  et  quae  est  remuneratio 
supradictae  aeternae  vitae.  Si  ergo  totum  de  integro  obiectum 
fidei  continetur  et  veluti  incardinatur  tum  in  esse  divino  prout 
finis  est  naturam  excedens,  tum  in  providentia  prout  se  exten- 
dit  ad  omnia  quae  a  Deo  temporaliter  dispensantur  ac  dispo- 
nuntur  in  hominum  salutem,  omnia  certe  ibi  collineant  in  Deum 
finem  supernaturalem,  qui  idcirco    obiectum   attributionis  re- 


(1)  S.  Thom.,  2-2,  Q.  4,  a.  1,  et  de  Verit.  Q.  14,  a.  2. 

(2)  Estius,  Commenl  in  epist.  ad  Hebr. 

ctissime  ponitur.  Et  confirmatur  secundo,  quia  videmus  Scri- 
pturam  quae  depositorium  est  revelatae  veritatis,  incipere  per 
genesim  mundi,  et  desinere  in  apocalypsim  aeternitatis,  omnem 
viam  generis  humani  in  ordine  ad  Deum  inter  haec  duo 
extrema  comprehendendo.  Initium  quippe  est  in  verbo  Dei 
educentis  universum  de  nihilo,  Genes.  I.  Finis  est  in  verbo 
Dei  revocantis  hominem  ad  se  in  gloria  caelesti,  Apocal.  XXI- 
XXII.  Denique  intprmedium  in  informatione  morum  reponitur, 
necnon  et  in  propositione  tam  historica  quam  dogmatica  my- 
sterii  incarnationis  Ghristi  Domini  qui  simul  via  est  et  ter~ 
minus,  terminus  quo  perveniendum  est,  et  via  qua  pervenitur 
ad  terminum. 

Sic  igitur  habes  obiectum  primarium,  habes  et  secunda- 
rium  :  quemadmodum  in  scientia  Dei,  ita  et  in  fide  nostra. 
Etenim  «  veritas  divinae  cognitionis  hoc  modo  se  habet,  quod 
«  primo  et  principaliter  est  ipsius  rei  increatae,  creaturarum 
«  vero  quodammodo  consequenter,  in  quantum  (Deus)  cogno- 
«  scendo  seipsum  omnia  alia  cognoscit.  Et  ita  fides  quae  ho- 
« minem  divinae  cognitioni  coniungit  per  assensum,  ipsum 
«  Deum  habet  sicut  principale  obiectum,  alia  vero  quaecum- 
«  que  sicut  consequenter  adiuncta  (1)  ».  Sed  iam  venit  tertium 
divisionis  membrum  de  quo  esse  posset  maior  difficultas. 

§  3. 

Porro  si  quis  bene  consideret,  facile  videbit  quod  in  verbo 
Dei  scripto  plura  omnino  sunt  quae  non  directa  intentione, 
sed  pure  fer  concomitantiam  a  Deo  inspirata  fuerunt>  ac  per 
hoc,  revelata. 

Et  revelata  quidem  directa  intentione,  illa  dico  omnia  de 
quibus  praecedens  sermo  processit:  quae  nimirum  quolibet 
modo  faciunt  ad  notitiam  finis  necnon  et  mediorum  condu- 
centium  in  finem,  utputa    praeceptorum,    consiliorum,    sacra- 

(1)  S.  Thom.  de  Verit.  Q.  14,  a.  8.  —  Cf.  August.  Enchirid.  c.  9, 
et  1.  8  de  civit.  Dei,  c.  10. 

mentorum,  et  totius  demum  oeconomiae  regni  Christi  Redem- 
ptoris  a  prima  eius  praeparatione  statim  post  lapsum  proto- 
parentum,  usque  ad  perfectam  eius  constitutionem  in  Ecclesia 
Novi  Testamenti  .  Et  licet  in  his  adhuc  occurrat  distinctio 
inter  ea  quae  sunt  de  substantia  doctrinae,  et  ea  quae  solum 
sunt  de  complemento  eius,  utpote  ad  penitiorem  tantum  co- 
gnitionem  veritatum  salutis  ordinata,  (ex  quo  quidem  multi- 
plices  exoriuntur  necessitatis  gradus  quoad  propositionem, 
praedicationem,  studium,  et  explicitam  fidem  credibilium,  ut 
postea  suo  loco  declarabitur),  omnia  tamen  sine  ulla  contradi- 
ctione  in  ordine  eorum  veniunt  quae  a  Tridentino,  Sess.  4, 
decreto  de  editione  et  usu  sacrorum  librorum,  vocantur  «  res 
«  fidei  et  morum  ad  aedificationem  doctrinae  christianae  per- 
«  tinentium  (1)  ». 

Revelata  autem  pure  per  concomitantiam  seu  propter  con- 
nexionem  mere  materialem  cum  caeteris,  plurima  illa  dico  adiun- 
cta  in  libris  sacris  consignata,  quae  ex  sese  ad  fidei  doctrinam 
undequaque  indifferentia,  in  unum  nihilominus  historiae  sacrae 
corpus  coalescere  debuerunt,  eo  quod  sine  illis  ipsa  sacra 
historia  humano  et  connaturali  modo  exarari  non  poterat  (2). 

(1)  Nota  bene  quorsum  tendat  formula  consecrata:  res  fidei  et  mo- 
rum.  Non  quod  res  morum  non  sint  etiam  fidei,  sed  quia  id  prae  caeteris 
proprium  et  speciale  habent,  ut  ad  mores  informandos  spectent.  Distin- 
ctio  itaque  nihil  aliud  insinuat,  nisi  quod  quaedam  ita  sunt  fidei,  ut  nulla 
alia  formalitas  in  eis  consideretur,  cum  debeant  tantummodo  credi;  quae- 
dam  vero  alia  exhibeant  regulam  divinitus  revelatam  actuum  humanorum, 
ac  per  hoc?  non  credenda  tantum,  verum  etiam  practicanda  proponantur. 
Aliis  verbis,  distinctio  fit  inter  speculativa"  et  practica  in  uno  eodemque 
revelationis  deposito  quod  fidei  divinae  propria  materia  est. 

(2)  Nulli  sane  dubium  esse  potest  quin  voluerit  Deus,  cuius  providen- 
tia  disponit  omnia  suaviter,  ut  sacra  historia  pertinens  ad  praeparationem, 
annuntiationem,  praefigurationem  adventus  Christi  Eedemptoris,  consueto 
modo  conficeretur.  Unde  inspirando  scriptores  sacros,  accommodavit  so 
modo  ordinario  quo  alias  solet  historia  exarari,  praesertim  cum  propositum 
intentionis  esset  ut  in  iisdem  libris,  simul  cum  formalitate  Scripturae  Sa- 
crae,  haberetur  quoque  distincta  formalitas  documentorum  quibus  idem  ac- 
cederet  auctoritatis  genus  ac  aliis  quibusvis  transactorum  temporum  mo^ 

Cogita  multas  circumstantias  chronologicas,  physicas,  geo- 
graphicas,  genealogicas  in  libris  V.  T.  contentas.  Quod  Adam 
secundum  vulgatam  vixerit  annis  nongentis  triginta,  Seth  annis 
nongentis  duodecim,  Enos  annis  nongentis  quinque,  etc.  Quod 
Cain  genuerit  Enoch,  Enoch  Irad,  Irad  Maviael,  Maviael  Mathu- 
sael,  etc.  Item,  quod  Paulus  reliquerit  penulam  suam  Troade ; 
quod  ei  advenienti  Romam  chris  iani  occurrerint  ad  Appii  fo- 
rum  ac  tres  tabernas,  aliaque  sexcenta  huiusmodi.  Et  certo 
quidem  certius,  sine  discussione  ac  veluti  a  priori  constat 
talia  esse  eiusmodi  ut  nemo  ad  ea  addiscenda,  ac  per  hoc, 
explicite  credenda  obligetur.  Imo  constat  nullam  fuisse  neces- 
sitatem  ut  per  specialem  Dei  assistentiam  impediretur  in  ver- 
sionibus  vel  quibuslibet  transcriptionibus  originalium  Scriptu- 
rarum,  error  amanuensium  sive  interpretum,  quoniam  infalli- 
bilis  horum  conservatio  ad  fidelium  utilitatem  minime  intererat. 
Ex  quo  etiam  bene  explicatur  quomodo  in  codicibus  vel  ver- 
sionibus  Scripturae  quas  nunc  prae  manibus  habemus,  distin- 
gui  possint  res  diversae  auctoritatis,  quin  tamen  liceat  di- 
stinctionem  hanc  ad  ipsa  originalia,  prout  ab  hagiographis 
prodierunt,  extendere  (1).  Constat  denique,  non  requiri  in  su- 
pradictis   rebus    authenticam  Ecclesiae    interpretationem  sive 

numentis,  idque  in  ordine  ad  iudicmm  credibilitatis  cuius  fundamenta  na- 
turali  rationi  in  dependenter  ab  auctoritate  divina  innotescere  debent.  Ideo 
hi  libri  fuerunt  scribendi  in  eadem  forma  ac  caeteri  libri  historici,  et  sic 
etiam  dicendum  de  apostolicis  epistolis,  quarum  plura  adiuncta  ad  doctri- 
nam  quidem  adiaphora  sunt,  sed  tamen  exhibent  signa.  authenticitatis 
documentorum,  talesque  promunt  characteres  quibus  omnis  suppositionis 
suspicio  procul  removeatur. 

(1)  Hic  referre  iuvabiti  gravissima  verba  Leonis  XIII  in  Encyclica 
Providentissimus  Deus:  « Dolendum  multos  esse  qui  antiquitatis  monu- 
« menta...  perscrutentur  et  proferant,  sed  eo  saepius  consilio,  ut  erroris 
« labes  in  sacris  libris  deprehendant ;  ex  quo  illorum  auctloritas  usquequa- 
«  que  infirmetur  et  nutet.  Idque  nonnulli  et  nimis  infesto  animo  faoiunt, 
«  nec  satis  aequo  iudicio :  qui  sic  fidunt  prof  anis  libris  et  documentis  me- 
«  moriae  priscae,  perinde  ut  nulla  eis  ne  suspicio  quidem  erroris  possit  sub- 
«  esse,  libris  vero  Seripturae  sacrae,  ex  opinata  tantum  erroris  specie,  ne- 
« que  ea  probe  discussa,  vel  parem  abnuunt  fidem.   Fieri  quidem  potest 

propositionem,  easdemqtie  res  hac  de  causa  contradistingui  in 
Tridentino  a  rebus  fidei  et  morum  (ut  supra),  in  quibus  nemo 
suae  prudentiae  innixus  Sacram  Scripturam  interpretari  debet 
contra  eum  sensum  quem  tenuit  et  tenet  sancta  mater  Eccle- 
sia,  aut  etiam  contra  unanimem  consensum  Patrum.  Licet 
enim  sub  eo  tenore  quo  ex  Dei  revelatione  descenderunt,  res 
fidei  dicendae  sint,  non  tamen  re^  fidei  facientes  ad  aedi- 
jicationem  doctrinae  christianae.  Ex  qua  quidem  speciali  ea- 
rum  conditione  id  demum  consequitur  quod  mox  dictum  est : 
opus  non  fuisse  aut  peculiari  providentia  ut  incorrupte  con- 
servarentur  in  Scripturae  editionibus,   aut   magisterio  authen- 


« ut  quaedam  librariis  iu  codicibus  describendis  minus  recte  exciderint: 
« quod  considerate  iudicandum  est,  nec  f  acile  admittendum,  nisi  quibus 
«  locis  rite  sit  demonstratum.  Fieri  etiam  potest  ut  germana  alicuius  loci 
«  sententia  permaneat  anceps;  cui  enodandae  mulifum  afferent  optimae  in- 
«  terpretandi  regulae.  At  nefas  omnino  fuerit,  aut  inspirationem  ad  aliquas 
«  tantum  sacrae  Scripturae  partes  coangustare,  aut  coneedere  sacrum  ipsum 
«  errasse  auctorem.  Nec  enim  toleranda  est  eorum  ratio,  qui  ex  istis  dif- 
«  ficultatibus  sese  expediunt,  id  nionirum  dare  non  dubitantes,  iiispiratio- 
«  nem  divinam  ad  res  fidei  et  morum,  nihilque  praeterea,  pertinere,  eo  quod 
« falso  arbitrentur,  de  veritate  sententiarum  cum  agitur,  non  adeo  exqui- 
«rendum  quaenam  dixerit  Deus,  ut  non  magis  perpendatur  quam,  ob  cau- 
« sam  dixerit.  Etenim  libri  omnes  atque  integri  quos  Ecclesia  tanquam 
«  sacros  et  canonicos  recipit,  cum  omnibus  suis  partibus,  Spiritu  Sancio 
«  dictante,  conscripti  sunt.  Tantum  vero  abest  ut  divinae  inspirationi  er- 
«  ror  ullus  subesse  possit,  ut  ea  per  se  ipsa,  non  modo  errorem  excludat 
«  omnem,  sed  tam  necessario  excludat  et  respuat,  quam  necessarium  est 
« Deum  summam  Veritatem,  nullius  omnino  erroris  auctorem  esse.  Haec 
«  est  antiqua  et  constans  fides  Ecclesiae,  solemni  etiain  sententia  in  Con- 
«  ciliis  definita  Florentino  et  Tridentino,  confirmata  denique  atque  expres- 
«  sius  declarata  in  Concilio  Vaticano  a  quo  absolute  edictum :  Veteris  et 
«  Novi  Testamenti  libri  integri  cum  omnibus  suis  partibus,  prout  in  eius- 
«  dem  concilii  (Tridentini)  decreto  recensentur...,  pro  sacris  et  canonicis 
« suscipiendi  sunt.  Eos  vero  Ecclesia  pro  sacris  et  canonicis  habet,  non* 
« ideo  quod  sola  humana  industria  concinnatv,  sua  deinde  auctoritate  sint 
«  approbati,  nec  ideo  duntaxat  quod  revelationem  sine  errore  contineant, 
« sed  propterea  quod  Spiritu  Sancto  inspirante  conscripti,  Deum  habentl 
«  auctorem  ». 

De  Virtutibus  infusis  16 

tico  ut  cognitioni  et  explicitae  fidei  christianorum  propone- 
rentur.  Huiusmodi  ergo  obiectum  recte  dicetur  pure  acciden- 
tarium. 

OOROLLARITTM 

Obiectum  fidei  principale  est  quidem  prima  veritas  Deus, 
non  tamen  apprehensus  sicut  in  se  est.  Unde  si  ex  parte  cre 
dentis  obiectum  consideretur,  semper  est  aliquid  complexum 
per  modum  enuntiabilis. 

In  articulo  secundo  huius  quaestionis  quaerit  S.  Thomas 
utrum  obiectum  fidei  sit  aliquid  complexum  per  modum  enun- 
tiabilis.  Et  ratio  dubii  est  quia  secundnm  praemissa,  obiectum 
attributionis  est  prima  veritas  quae  summe  simplex  est  et  m- 
complexa.  Sed  facile  respondetur,  distinctione  facta  inter  pri- 
mam  veritatem  ut  a  parte  rei,  et  primam  veritatem  ut  in  in- 
tellectu  nostro.  Proprius  enim  intellectus  humani  modus  est 
ut  componendo  cognoscat,  componendo  scilicet  praedicatum 
cum  subiecto  ;  et  ideo  ea  quae  secundum  se  simplicia  sunt, 
intellectus  noster  cognoscit  secundum  quamdam  complexio- 
nem.  Prima  igitur  ventas  quae  simplex  est  in  seipsa,  obie- 
ctum  quidem  fidei  nostrae  est ;  sed  intellectus  noster  eam 
accipit  suo  modo  per  compositionis  viam,  puta  cum  seorsum 
accipit  subiectum  Deus,  et  praedicatum  trinus,  et  componit 
unum  cum  alio,  et  per  hoc  quod  compositioni  factae  assentit 
tamquam  verae,  tendit  in  veritatem  primam  ut  in  obiectum. 
Quocirca  dicendum  est  obiectum  fidei  esse  ex  parte  quidem 
rei  creditae  aliquid  incomplexum,  minime  vero  ex  parte  cre- 
dentis. 

Hinc  ergo  habes  unde  respondeas  iis  qui  in  fide  fingunt 
nescio  quam  cognitionem  Dei  ut  est  in  se.  «  Visio  patriae, 
«  inquit  Angelicus,  hic  ad  3um,  erjt  veritatis  primae  secundum 
«  quod  est  in  se,  et  ideo  visio  illa  erit  non  per  modum  enun- 
«  tiabilis,  sed  per  modum  simplicis  intelligentiae.  Sed  per  fi- 
«  dem  non  apprehendimus  veritatem  primam  sicut  in  se  est. 
«  Unde  non  est  similis  ratio  ».  Hinc  etiam    facile  est  videre 


DE   OBIECTO    FIDEI  243 

quomodo  obiectum  fidei,  non  secus  ac  obiectum  scientiae,  con- 
siderari  debeat  tum  in  esse  reali  extra  intellectum,  tum  in  esse 
intentionali  intra  cognoscentem.  Et  in  esse  quidem  quod  ha- 
bet  intra  cognoscentem,  nihil  aliud  est  quam  intellectualis 
.similitudo  qua  mediante  cognitio  nostra  terminatur  ad  rem, 
sicut  cum  aliquis  movetur  in  imaginem  reduplicative  ut  talem, 
eo  ipso  et  eodem  motu  movetur  in  rem  cuius  est  imago.  Et 
ideo  S.  Thomas  ubi  supra,  in  corpore  :  «  Actus  credentis  non 
«  terminatur  ad  enuntiabile,  sed  ad  rem  ;  non  enim  formamus 
«  enuntiabilia  nisi  ut  per  ea  de  rebus  cognitionem  habeamus  : 
«  sicut  in  scientia.  ita  et  in  fide  ».  Et  Q.  14  de  Verit.  n.  8 
ad  5um  :  «  Res  cognita  dicitur  esse  cognitionis  obiectum  se- 
«  cundum  quod  est  extra  cognoscentem  in  seipsa  subsistens, 
«  quamvis  de  re  tali  non  sit  cognitio  nisi  per  id  quod  de  ipsa 
«  est  in  cognoscente  ». 

Quae  igitur  cum  ita  sint,  si  obiectum  fidei  sumatur  ex 
parte  nostra  in  ratione  enuntiabilis  seu  propositionis  com- 
plexae  ex  subiecto  et  copula  et  praedicato,  sic  mediat  quo- 
dammodo  inter  intelleetum  et  rem  in  seipsa  subsistentem,  et 
pro  duplici  respectu  quem  dicit  ad  haec  duo  extrema,  duplex 
quoque  suscipit  attributum,  Nam  per  ordinem  ad  rem  cui  con- 
formatur,  denominatur  verum,  et  per  ordinem  ad  intellectum 
credentis  cui  non  est  in  suis  intrinsecis  apparens,  denomina- 
tur  obscurum.  Et  hoc  sensu  dictum  est  supra  in  divisione 
quaestionis,  duasvesse  materialis  obiecti  fidei  proprietates  vel 
quasi  proprietates,  quae  sunt  veritas  necnon  et  obscuritas. 
Porro  de  primo  horum  duorum  vix  opus  est  dicere,  quia  fere 
in  terminis  evidens  est,  nihil  nisf  verum  posse  subesse  reve- 
lationi  divinae,  ac  per  hoc,  fidei  theologicae.  «  Nihil,  inquit 
«  Angelicus  art.  3  huius  quaestionis,  subest  alicui  potentiae 
«  vel  habitui  aut  etiam  actui,  nisi  mediante  ratione  formali 
«  obiecti,  sicut  color  videri  non  potest  nisi  per  lucem,  et  con- 
«  clusio  sciri  non  potest  nisi  per  medium  demonstrationis. 
«  Dictum  est  autem  quod  ratio  formalis  obiecti  fidei  est  ve- 
«  ritas  prima.  Unce  nihil  potest  cadere  sub  fide  nisi  in  quan- 
«  tum  stat  sub  veritarte  prima,  sub  qua  nullum    falsum  stare 

«  potest,  sicut  nec  non  ens  sub  ente,  nec  malum  sub  boni- 
«  tate.  Unde  relinquitur  quod  fidei  non  potest  subesse  aliquod 
«  falsum  ».  Et  haec  quidem  sine  controversia  ab  omnibus 
dantur  (1).  At  non  ita  concorditer  sentiunt  theologi  de  altera 
conditione  obiecti  quae  est  obscuritas.  De  ea  ergo  statim  agen- 
dum  ut  sequitur. 

THESIS  XI. 

Obiecti  materialis  tidei  conditio  essentialis  est,  ut  sit  quoad 
credentem  aliquo  saltem  modo  in  se  obscurum  sive  inevi- 
dens.  Hinc  sub  fide  nihil  cadere  potest  cum  evidentia  etiam 
mere  concomitante  quae  actu  mentem  percellat,  et  plene  quie- 
tet  eam  in  clara  veri  intuitione.  Quemadmodum  igitur  fides 
theologica  esse  non  potest  de  aliquibus  falsis,  ita  nec  do 
aliquibus  visis  sive  secundum  sensum  sive  secundum  intel- 
lectum. 

§  1- 

Omnes  ad  unum  theologi  in  hoc  conveniunt,  quod  obiec- 
tum  materiale  fidei  est  inevidens  formaliter  ut  stat  sub  pro- 
prio  ipsius  fidei  motivo.  Hoc  enim  nihil  aliud  tandem  dictu 
est,  nisi  quod  attestantis  auctoritas  non  facit  apparere  reve- 
lata  quantum  ad  rationes  eorum  intrinsecas  ;  de  qua  re,  utpote 
caecutientibus  etiam  nota,  nemo  unquam  aut  dubitavit  aut  du- 
bitare  potuit.  Unde  cum  in  quaestionem  vertitur  obscuritas 
obiecti  materialis,  tota  difficultas  est  de  obscuritate  quae  ab 
eodem  obiecto  concomitantem  quoque  excludit  evidentiam.. 
Inquiritur  enim  utrum  fides  nostra  sit  vel  esse  possit  de  re- 
bus  quae  etsi  inevidentes  per  comparationem  ad  motivum 
seu  rationem  auctoritatis,  adhuc  tamen  in  se  nobis  clarae  sunt 
propter  eam  quam  aliunde  habent  perspicuitatera. 

(1)  Dico  autem  ab  omnibus  qui  prima  retinent  principia  tum  theo- 
logiae  tum  sanae  philosophiae.  Cum  iis  enim  quibus  absoluta  veritas, 
in  rebus  praesertim  religionis,  ne  possibilis  quidem  apparet,  magna  re- 
vera  controversia  esset.  Sed  de  commento  veritatis  relativae,  alibi 
dictum  est. 

Et  in  hoc  sensu,  unanimis  est  rursus  theologorum  nega- 
tiva  responsio  quantum  ad  ea  de  quibus  est  principaliter  di- 
vina  revelatio.  Haec  enim,  ut  Concilium  Vaticanum  ait,  sunt 
circa  finem  supernaturalem  et  participationem  bonorum  divi- 
norum  quae  humanae  mentls  intelligentiam  omnino  superant. 
Sunt  mysteria  in  Deo  abscondita,  quae  nisi  revelata  divini- 
tus,  innotescere  non  possunt.  Quin  imo,  suapte  natura  intel- 
lectum  creatum  sic  excedunt,  ut  etiam  revelatione  tradita  et 
fide  suscepta,  ipsius  tamen  fidei  velamine  contecta  et  quadam 
quasi  caligine  obvoluta  maneant,  quamdiu  in  hac  mortali  vita 
peregrinamur  a  Domiao  (1).  Et  ideo  firmiter  tenendum  est, 
principalia  saltem  firlei  nostrae  obiecta  esse  simpliciter  et  ab- 
solute  quoad  nos  obscura.  Nam,  si  quis  dixerit,  in  revelatione 
divina  nulla  vera  et  proprie  dicta  mysteria  contineri,  sed 
universa  fidei  dogmata  posse  per  rationem  lite  excultam  e  na- 
iuralibus  principiis  intelligi  et  demonstrari,  anathema  sit  (2). 

Proinde  quaestio  restringitur  ad  ea  sola  quae  in  rebus  di- 
vinis  humanae  rationi  per  se  non  impervia,  debuerunt  nihilo- 
minus  simul  cum  praedictis,  ad  quae  comparantur  sicut  ne- 
cessaria  quaedam  fundamenta,  a  Deo  revelari,  ut  in  praesenti 
generis  humani  Conditione  ab  omnibus  expedite,  firma  certitu- 
diney  et  nullo  admixto  errore  cognosci  possent.  Ita  rursus  Va- 
ticanum  cap.  2  de  revelatione,  ubi  etiam  docet  non  fuisse 
quoad  ista  absolute  necessariara  revelationem  ipsam.  Insuper, 
cum  cap.  4  declarat  duplicem  esse  ordinem  cognitionis,  non 
solum  principio,  sed  et  obiecto  distinctum,  distinctionem  quae 
in  cognitione  fidei  ex  parte  obiecti  materialis  est,  repetit  a 
solis  mysteriis  in  Deo  absconditis,  non  autem  ab  iis  ad  quae 
naturalis  ratio  pertingere  potest,  quia  quidquid  in  hac  parte 
revelatum  est,  non  per  se,  sed  per  accidens  in  ordine  credi- 
bilium  invenitur,  utpote  aliter  quam  per  revelationis  viam  ex 
sese  cognoscibile  (3).  Quaestio  itaque  est,  utrum  de  his  reve- 

(1)  Vatieamim,  Const.  Dci  Filiv.s.  cap.  2  de  revelatione,  et  -cap.  4  de 
rfide  et  ratione. 

(2)  Ibiti.   can.    1    de  fide   et   ratione. 

(3)    Nota  quod  distinetio  praesens  inter  ea  quae  per  se  et  per  accidens 

latis  possit  esse  fides,  etiam  in  subiecto  habente  eorum  evi- 
dentiam,  et  quidam  intrinsecam.  Porro  multi  theologi  extra 
scholam  S.  Thomae,  nulla  restrictione  vel  distinctione  adhibita, 
affirmative  respondent.  Sentiunt  enim,  essentiale  quidem  esse 
materiali  obiecto  fidei  ut  sit  obscurum  formaliter  et  praecisive 
in  quantum  cadit  sub  assensu  ob  fidei  motivum  ;  caeterum 
nihil  obstare  quominus  sit  aliunde  apparens  credenti,  idque 
nullo  facto  discrimine  inter  plenam  perfectamque  evidentiamr 
et  evidentiam  illam  adhuc  imperfectam  quae  adhuc  aliqualem 
obscuritatem  habet  admixtam. 

At  S.  Thomas    constanter  docet  quod    quidquid    per  evi- 

dentiam  efficitur  perfecte  praesens  intellectui,  nequit  amplius 

sub  ea  ipsa  ratione  obiectiva  sub  qua  sic  ei  adest,  actum  fidei 

terminare  :  ita  scilicet  ut  materiale    fidei    obiectum  non  ideo 

dicatur  obscurum  quia  est    sub    fidei    motivo,  sed    prorsus  e 

converso,  ideo  possit  esse    sub    fidei    motivo.  quia    obscurum 

est.   «  Dicendum,  inquit  Q.   14  de  Verit.  a.  9,  quod  secundum 

«  Augustinum  ep.   147,   creduntur    illa    quae    absunt  a  sensi- 

«  bus  nostris,  si  videtur    idoneum  testimonium  quod  eis  jper- 

«  hibetur  ;  videntur  autem  quae  praesto  sunt  vel  animi  vel  cor- 

«  poris  sensibus...  Illa  autem  praesto  esse   dicuntur  intellectui 

«  quae  capacitatem  eius  non  excedunt,  ut  intuitus  intellectus 

«  in  eis    figatur;  talibus    enim    aliquis   assentit    non    propter 

«  testimonium  alienum,  sed  propter  testimonium  proprii  intel- 

«  lectus.  Illa  vero  quae  facultatem  intellectus  excedunt,  absen- 

«  tia  esse  dicuntur  a  sensibus  animi,  unde  intellectus  in  eis  figi 

«  non  potest ;  unde  eis  non  possumus  assentire  propter  proprium 

«  testimonium,  sed  propter  testimonium  alienum,  et  haec  proprie 

in  credibilibus  continentur,  minime  coincidit  cum  distinctione  superius 
facta  inter  obiectum  fidei  tam  primarium  quam  secundarium,  et  obiecturn 
pure  accidentarium.  Non  enim  sumit.ur  ex  ordine  ad  idem.  Nam  prius  su- 
mebatur  distinctio  per  ordinem  ad  obiectum  attributionis.  Nunc  vero  su- 
mitur  per  ordinem  ad  naturalem  rationis  facultatem,  et  per  accidens  in 
credibilibus  contineri  dicitur  quidquid  ex  propria  conditione  supra  ratio- 
nem  non  est.  —  Cf.  S.  Thom.  in  III,  D.  24,  Q.  1,  a.  2,  q.  2,  et  de 
Verit.  Q.  14,  a.   10. 

«  credita  dicuntur.  Unde  fldei  obiectum  est  id  quod  est  absens  ab 
«  intellectu,  vel  etiam  res  non  apparens,  id  est  res  non  visa, 
«  quia  ut  dicitur  Heb.  XI-i,  fides  est  sperandarum  substantia 
«  rerum,  argumentum  non  apparentium.  Quandocumque  autem 
«  deficit  ratio  proprii  obiecti,  oportet  quod  actus  deficiat.  Unde 
«  quam  cito  aliquid  incipit  esse  praesens  vel  apparens,  non 
«  potest  obiectum  subesse  actui  fidei.  Quaecumque  autem 
«  sciuntur,  proprie  accepta  scientia,  cognoscuntur  per  resolu- 
«  tionem  in  prima  principia  quae  per  se  praesto  sunt  intel- 
«  lectui,  et  sic  omnis  scientia  in  visione  rei  praesentis  perfi- 
«  citur.  Unde  impossibile  est  quod  de  eodem  sit  fides  et  scien- 
_«  tia.  Sciendum  autem  quod  aliquid  est  credibile  dupliciter. 
«  Uno  modo  simpliciter,  quod  scilicet  excedit  facultatem  om- 
«  nium  hominum  in  statu  viae  exsistentium,  sicut  Deum  esse 
«  trinum,  et  huiusmodi,  et  de  his  est  impossibile  ab  aliquo 
«  homine  scientiam  haberi,  sed  quilibet  fidelis  assentit  huius- 
«  modi  propter  testimonium  Dei  cui  haec  praesto  sunt  et  co- 
«  gnita.  Aliquid  vero  est  credibile  non  simpliciter,  sed  respectu 
«  alicuius  :  quod  quidem  non  excedit  facultatum  omnium  ho- 
«  minum,  sed  aliquorum  tantum,  sicut  illa  quae  de  Deo  de- 
«  monstrative  sciri  possunt,  ut  Deum  esse  unum  et  incorpo- 
«  reum,  et  huiusmodi.  Et  de  his  nihil  prohibet  quin  sint  ab 
«  aliquibus  scita,  qui  horam  habent  demonstrationes,  et  ab 
«  aliquibus  eredita,  qui  horum  demonstrationes  non  percepe- 
«  runt.  Sed  impossibile  est  quod  sint  ab  eodem  scita  et  cre- 
«  dita  ».  Haec  igitur  S.  Thomae  rata  fixaque  sententia  est, 
quae  sequentibus  rationum  momentis  videtur  efficaciter  per- 
suaderi. 

§  2. 

Prima  ratio  sumitur  ex  auctoritateApostoli,Heb.XIi:l£s£  au- 
tem  fides  argumentum  (id  est  convictio)  non  apparentium.  Nam 
illnd  de  quo  est  convictio.profecto  materiale  cbiectum  est,  ethoc 
obiectum  in  fide  dicitur  non  apparens  seu  obscurum.  Sed  qua 
ratione  obscurum  ?  An  forte  quasi  consequenter  ad  fidem,  ob- 
scuritate  scilicet  mutuata  a  motivo  quo  fides  utitur,  an    non 

potius  antecedenter,  ea  obscuritate  quae  praecise  in  causa  sit 
cur  detur  fidei  et  proprio  eius  motivo  locus  ?  Uno  verbo,  an 
obscurum  propter  obscuritatem  quam  suo  obiecto  affert  et  ve- 
luti  superimponit  fides,  aut  non  potius  propter  obscuritatem 
quam  semper  invenit  in  eo,  imo  et  praesupponit  tanquam 
necessariam  conditionem  in  materia  circa  quam  habet  exer- 
ceri  ?  Fidenter  porro  dixerim  quod  quisquis  consideraverit 
definitionem  Apostoli  tam  in  se  quam  in  explicatione  et  exem- 
plis  annexis,  minime  dubitabit  quin  non  apparentia  ita  con- 
stituant  proprium  fidei  materiale  obiectum,  ut  non  ideo  ine- 
videntia  dicantur  quia  sub  motivo  fidei  cadunt,  sed  omnino 
e  converso,  ideo  dicantur  cadere  sub  motivo  fidei  quia  ine- 
videntia  sunt.  Denique  fidem  non  dixit  Apostolus  convictio- 
nem  aliquorum  ex  ratione  quae  non  facit  ea  apparere,  sed 
absolute  posuit  convictionem  non  apparentium. 

Secunda  ratio  sumitur  ex  doctrina  certissima,  Scripturae 
etiam  auctoritate  firmata  i  Cor.  XII-13,  de  omnimoda  cessa- 
tione  fidei  in  gloria  caelesti,  quando  venerit  omnium  myste- 
riorum  visio  manifesta.  Hinc  enim  iure  meritoque  concluditur, 
quamdam  esse  incompossibilitatem  fidei  et  visionis  de  eodem 
in  eodem.  Sed  et  simultanea  quoque  desitio  spei  opportunam 
suppeditabit  confirmationem,  qui.a  sic  videtur  se  habere  intel- 
lectus  ad  fidem  sicut  voluntas  ad  spem,  pro  quanto  scilicet 
adveniente  possessione  rei  sperataey  tam  cito  desinit  spes, 
sicut  adveniente  visione  rei  creditae,  tam  cito  desinit  fides. 
Quemadmodum  ergo  nihil  sub  spe  cadere  potest  quod  iam 
possidetur,  sic  nihil  sub  fide  quod  cum  plena  evidentia  videtur. 

Tertium  argumentum  nititur  suffragio  Patrum.  Ait  enim 
Gregorius  Magnus,  Hom.  26  in  Evang.  n.  8  :  «  Cum  Paulus 
«  apostolus  dicat :  Est  autem  fides  sperandarum  substantia 
«  refum,  argumentum  non  apparentium,  p:ofecto  liquet  quia 
«  fides  illarum  rerum  argumentum  est  quae  apparere  non  pos- 
«  sunt.  Quae  enim  apparent,  iam  fidem  non  habent,  sed  agni- 
«  tionem.  Dum  ergo  vidit  Thomas,  dum  palpavit,  cur  ei  di- 
«  citur  :  Quia  vidisti  me,  credidisti  f  Sed  aliud  vidit,  aliud 
«  credidit.  A  mortali  quippe  homine  divinitas  videri  non  po- 

«  tuit.  Hcminem  ergo  viiit,  et  Deum  confessus  est  dicens  : 
«  Dominus  meus,  et  Deus  meus  ».  Ait  Augustinus,  Tract.  40 
in  Ioan.  n.  9  :  «  Quid  est  enim  fides  nisi  credere  quod  non 
«  vides  ?  Pides  ergo  est,  quod  non  vides  credere  ;  veritas, 
«  quod  credidisti  videre  ».  Et  Enchirid.  n.  2:  «  Quod  attinet 
«  ad  non  videre  sive  quae  creduntur,  sive  quae  sperantur, 
«  fidei  speique  commune  est.  In  epistola  quippe  ad  Hebraeos 
«  fides  esse  dieta  est  convictio  rerum  quae  non  videntur  ». 
Similia  habent  Chrysostomus.  Homil.  21  in  ep.  ad  Heb.  n.  2, 
Athanasius  1.  2  c.  Apollin.  n.   11,  et  alii  communiter. 

Accedit  demum  ratio  intrinseca.  Nam  postquam  perductus 
est  intellectus  ad  proprium  terminum  quiest  visio  alicuius 
intelligibilis  perfecte  quietans  ipsum,  tam  repugnat  ut  circa 
idem  obiectum  habeat  assensum  in  quo  eum  quiescere  impos- 
sibile  est,  assensum  scilicet  fidei,  quam  repugnat  ut  quiescens 
in  fine,  in  eo  simul  non  quiescat,  et  pausans  in  termino,  adhuc 
moveatur  motu  qui  proprius  est  distantis  a  termino.  Et  re 
quidem  vera,  ipse  sensus  communis  dictare  videtur.  non  esse 
omnino  in  potestate  nostra  ut  ex  quacumque  auctoritate  extrin- 
seca  credamus  prima  principia  :  totum  esse  maius  sua  parte, 
nihil  posse  esse  simul  et  non  esse,  aliaque  eiusmodi.  Et  quod 
de  primis  principiis  dicitur,  eodem  modo  applicatur  iis  quae 
cum  omnimoda  evidentia  in  illa  resolvuntur,  secundum  vim 
et  capacitatem  intellectus  uniuscuiusque.  —  Sed  iam  argumen- 
tis  adversariorum  respondere  oportet,  ut  omni  sublata  aequi- 
vocatione,  nostrae  assertionis  ratio  et  sensus  magis  appareat. 

§  3, 

Obiicitur  primo  :  Concilium  Vaticanum  cap.  3  de  fide  sic 
habet :  «  Fide  divina  et  catholica  ea  omnia  credenda  sunt  quae 
«  in  verbo  Dei  scripto  vel  tradito  continentur,  et  ab  Ecclesia 
«  sive  solemni  iudicio  sive  ordinario  et  universali  magisterio 
«  tamquam  divinitus  revelata  credenda  proyonuntur  ».  Atqui 
in  his  'plura  sunt  de  quibus  contingit  esse  apud  quosdam  in- 
trinsecam    evidentiam.  Insuper    nemo  est  qui    eximatur  a   ne- 

cessitate  credendi  ea  quae  fide  catholica  credenda  sunt.  Ergo 
saltem  post  Vaticanum,  sententia  S.  Thomae  amplius  non  su- 
stinetur. 

Respondeo  quod  duplex  est  modus  quo  possunt  credi  re- 
velata.  Credi  enim  possunt  primo  sub  generali  ratione  revelato- 
rum  a  Deo  et  propositorum  ab  Ecelesia,  quin  tamen  obver- 
sentur  menti  ipsae  veritates  in  speciali.  Credi  possunt  secundo 
sub  propria  et  explicita  consideratione  terminorum  quibus 
singula  quaeque  propositio  constat.  Et  in  primo  quidem  modo 
locum  habere  non  potest  evidentia  concomitans  de  qua  nunc 
sermo.  Sic  enim  praesentantur  obiecta  solum  in  confuso^  sub 
extrinseca  quadam  denominatione  in  qua  uniformiter  et  ae- 
quali  modo  conveniunt  tam  quae  in  rebus  divinis  humanae 
rationi  per  se  impervia  non  sunt,  quam  quae  proprie  dicta 
audiunt  mysteria  in  Dei  profundis  abscondita.  Et  secundum 
hunc  modum  nulli  dubium  esse  potest  quin  debeant  ab  omni- 
bus  ea  credi  omnia  quae  in  verbo  Dei  scripto  vel  tradito  con- 
tinentur,  et  ab  Ecclesia  sive  solemni  iudicio  sive  ordinario  et 
universali  magisterio  tanquam  divinitus  revelata  proponuntur. 
Neque  enim  est  aut  esse  potest  fidelis,  cuius  non  sit  iste  fidei 
actus  :  Pirmiter,  Domine,  credo  quidquid  est  a  te  revelatum 
et  per  sanctam  matrem  Ecclesiam  ut  tale  propositum,  quo- 
niam  tu  es  ipsa  veritas  cui  revelanti  plenum  debetur  intel- 
lectus  et  voluntatis  obsequium.  Sed  tunc  nulla  est  evidentia 
obiectum  materiale  intrinsece  illustrans,  nulla  claritas  in  eius 
intuitione  intellectum  figens,  nulla  demum  visio  vel  scientia 
simul  cum  fide  in  idem  convergens. 

Proinde,  ut  ex  praedicta  Vaticani  definitione  (in  qua  de 
caetero  nihil  omnino  novi  proponitur),  aliquale  vel  specie 
tenus  traheretur  argumentum,  oporteret  per  prius  demonstrare 
quod  obligatio  de  qua_agit  Concilium,  est  de  credendis  fide 
etiam  explicita  ac  speciali  omnibus  et  singulis  in  individuo 
veritatibus  quae  in  obiectiva  fidei  regula  continentur.  Sed  hoc 
quaeso,  quis  demonstrabit  ?  Procedendo  enim  in  hac  via,  se- 
queretur  exempli  gratia,  unumquemque  fidelem  teneri  neces- 
sitate    praecepti  ad  cognoscendum  singillatim  et  determinate 

quidquid  fuit  ab  Ecclesia  definitum,  ut  circa  unumquodque  in 
particulari  posset  specialem  fidei  actum  elicere  ;  quod  nemo 
certe  hactenus  aut  somniavit,  aut  dixit.  Porro  si  a  necessitate 
credendi  explicite  aliqua  in  particulari  revelata,  eximitur  quis 
propter  id  quod  ad  defectum  pertinet,  utputa  quia  de  iis  nec  ha- 
bet  nec  tenetur  habere  notitiam,  quanto  magis  ab  eadem  neces- 
sitate  liberabitur  propter  id  quod  pertinet  ad  perfectionem,  vi- 
delicet  quia  de  quibusdam  omnimodam  habet  evidentiam  per 
quam  in  plena  talis  veritatis  possessione  constituitur,  iuxta 
illud  Gregorii  ubi  supra :  «  Quae  enim  apparent,  iam  non 
habent  fidem,   sed  agnitionem  ». 

Et  similiter  nihil  concluditur  ex  hoc  quod  dicitur  in  Sym- 
bolo :  Gredo  in  unum  Deiim,  nisi  iterum  demonstretur  necesse 
esse  ut  fides  explicite  versetur  circa  singula,  separatim  etiam 
accepta  ab  iis  quae  in  eodem  symboli  contextu  continentur. 
Nam  in  omnibus  symboli  formis  unitas  Dei  constanter  propo- 
nitur  indivisim  a  Trinitate  personarum  ;  est  enim  credendus- 
unus  Deus  Pater  et  Pilius  et  Spiritus  Sanctus,  Et  hoc  est 
altissimum  ac  proprie  dictum  mysterium,  adeoque  veritas  non 
per  accidens  tantum,  sed  per  se  contenta  in  ordine  credibi- 
lium>  de  qua  in  praesenti  nulla  esse  potest  quaestio. 

Obiicitur  secundo :  Dicit  Apostolus  :  «  Accedentem  ad 
«  Deum  oportet  credere  quia  est9  et  quia  inquirentibus  se  re- 
«  munerator  sit  ».  Et  haec  duo  sunt  prima  credibilia,  quae 
cum  implicite  caetera  contineant,  hac  de  causa  sunt  ab  omni- 
bus  necessitate  medii  explicite  credenda.  Atqui  alterum  horum 
nemjpe  quia  est,  non  swperat  rationem,  et  in  tantum  quidem 
non  sujoerat,  ut  perfecta  quoque  de  eo  evidentia  a  pluribus  ha- 
beatur.  Ergo  nulla  est  tandem  evidentia,  per  quam  possit  im- 
pediri  jides  etiam  specialis  atque  explicita. 

Respondeo  negando  suppositum  in  minore  argumenti.  Sup- 
ponitur  enim  quod  ly  quia  est.  nihil  aliud  proponit  praeter 
nudam  Dei  existentiam  quam  assequitur  naturale  lumen  intel- 
lectus.  Sed  huius  suppositionis  falsitas  facile  apparebit  ex  ipsa 
ratione  quae  in  obiectione  tangitur.  Nam  si  haec  duo,  quia 
est  et  quia  inquirentibus  se  remunerator  sit,  sunt  prima  cre- 

dibilia  in  quibus  tota  incardinatur  fidei  substantia,  oportet 
profecto  ut  in  proprio  cognitionis  fidei  ordine  inveniantur, 
videlicet  in  ordine  illius  cognitionis  ad  quam  absolute  neces- 
saria  fuit  revelatio,  quae  est  cognitio  finis  supernaturalis  et 
participationis  bonorum  divinorum  humanae  mentis  intelligen- 
tiam  superantium,  ut  in  Vaticano,  Sess.  3,  cap.  2,  dicitur.  Et 
re  quidem  vera  quisquis  credit  fide  theoJogica  quia  Deus  est, 
eo  ipso  credit  Deum,  non  praecise  ut  exsistentem  sic  et  sim- 
pliciter,  sed  credit  Deum  ut  supernaturali  via  sese  hominibus 
manifestantem,  Deum  ut  habentem  cum  eis  commercium  quod 
intra  naturae  terminos  nequaquam  clauditur,  Deum  denique  ut 
cum  quo  esse  debet  nostra  societas  (1) ;  societas  quidem  nunc 
initianda  per  receptionem  verbi  auditus  eius  (2),  postmodum 
vero  consummanda  in  remuneratione  quam  praeparat  inqui- 
rentibus  se.  Et  hoc  est  quod  saltem  in  confuso  credi  debet 
necessitate  medii ;  de  quo  etiam  nulla  prorsus  datur  eviden- 
tia,  cum  sit  de  supernaturali  fine  ad  quem  ex  infinita  Dei 
bonitate  ordinamur,  siquidem  nec  oculus  vidit,  nec  auris  au- 
divit,  nec  in  cor  hominis  ascendit  quae  praeparavit  J)eus  iis 
qui  diligunt  illum  (3). 

Obiicitur  tertio :  In  omni  actu  fidei  oportet  explicite  cre- 
dere  tum  auctoritatem  tum  locutionem  Dei,  quae  sunt  formale 
motivum  assensus.  Sed  divina  saltem  auctoritas  est  cum  per- 
fecta  intrinseca  evidentia  per  rationem  cognoscibilis.  Ergo 
rursuSj  necessaria  conditio  obiecti  fidei  non  est  ut  quacumque 
tandem  ratione  sit  credenti  obscurum  sive  inevidens. 

Respondeo  negando  maiorem,  quia  formale  obiectum  in 
quantum  huiusmodi  non  se  habet  ut  quod  creditur,  sed  solum 
ut  propter  quod  aliquid  creditur^  iuxta  ea  quae  iam  praeinsi- 
nuata  sunt  in  introductione,  et  postmodum  in  Quaest.  2  con- 
tra  Suarezium  ex  professo  demonstrabuntur.  Hinc  si  forma- 
liter    consideretur   divina  auctoritas  vel  iocutio  ut  cui  omnis 

(1)  « Quod   vidimus   et   audivimus,   anmmtiamus   vobis,   ut...   societas 
Jiostra  sit  cum  Patre  et  cum  Filio  eius  I.  C.  ».  1  Ioan.  1-3. 

(2)  1  Thess.  11-13. 
(3;  1   Ooi.  II-9. 

fidei  actus  debet  inniti,  sic  praesupponitur  nota  in  fidei  prae- 
ambulis.  Si  autem  consideretur  ut  particulare  quoddam  ma- 
teriale  obiectum,  de  numero  eorum  quae  fuerunt  a  Deo  revelata 
(semper  enim  Deus,  dum  aliquid  revelat/  exercite  simul  re- 
velat  suam  ipsius  auctoritatem  necnon  et  locutionem),  sic  nihil 
speciale  habet  prae  caeteris  veritatibus  quae  tam  revelationi 
quam  naturali  rationi  subsunt,  et  ideo  nihil  variandum  est  in. 
applicatione  generalium  principiorum  quae  supra  in  respon- 
sione  ad  lnm  fuerunt  exposita. 

Obiicitur  quarto  :  Si  existentia  Dei  et  aliae  eiusmodi  or- 
clinis  veritates  non  possent  amplius  explicite  credi  ab  eo  qui 
de  iis  perfectam  habet  evidentiam,  magnum  ille  ex  sua  scientia 
reportaret  detrimentum,  meliorisque  prae  eo  conditionis  essent 
rudes  et  indocti.  Probatur  consequentia,  quia  cum  fid^s  sit 
certior  omni  asscnsu  naturali,  iam  privaretur  doctus  summa 
illa  de  rationalibus  veritatibus  certitudine  qua  ii  soli  gauie- 
rent  qui  scientia  carent.  Melius  ergo  ei  esset  si  scientiam  non 
haberet ;  quo  nihil  absurdius  dici  poiest. 

Respondeo  negando  assumptum.  Ad  rationem  vero  addi- 
tam,  missis  nunc  aiiis  considerationibus  quae  non  sunt  huius 
loci,  dico  quod  fides,  uti  postmodum  declarabitur,  dupliciter 
considerari  potest.  Uno  modo  quoad  se,  id  e?t  secundum  depen- 
dentiam  a  suis  propriis  principiis,  et  sic  assensus  fidei  dicitur 
certior  seu  magis  infallibiliter  verus  quam  assensus  scientiae, 
quia  causa  eius  obiectiva  est  Dei  aactoritas,  causa  vero  su- 
biectiva  est  virtus  infusa  cui  magis  repugnat  falsum  quam  ha- 
bitui  naturali.  Sed  hoc  modo  in  omnibus  habentibus  fidem 
aequalis  est  de  omnibus  revelatis  certitudo,  ex  hoc  ipso  quod 
omnes  omnia  credunt  sub  generali  ratione  revelatorum  a  Deo. 
Si  enim  sumatur  fides  quoad  se,  sic  nihil  refert  qualiter  a 
nobis  obiectum  attingatur,  an  in  sua  distinctiva  propriaque 
ratione,  an  sub  ratione  quadam  generali  seu  oommuni.  Alio 
modo  consideratur  fides  quoad  nos,  id  est  prout  facit  intellec- 
tum  nostrum  assequi  veritatem  et  potiri  veritate,  et  sic  fal- 
sum  est  quod  sit  certior  assensu  scientiae,  ut  expresse  docet 
S.  Thomas  Q.  4,  a.  8.  quia  sic  dicitur  illud  esse  certius  quod 

minus  habet  de  dubitabilitate,  et  magis  firmat  mentem  in  veri 
possessione.  Cum  igitur  fides  non  excludat  nisi  dubium  vo- 
luntarium  ac  deliberatum,  perfecta  autem  scientia  excludat 
omne  dubium  etiam  possibile,  scientia  prae  fide  maiorem  quoad 
nos  certitudinem  habeat  necesse  est.  «  Tn  fide  est  assensus  et 
«  cogitatio  quasi  ex  aequo.  Non  enim  assensus  ex  cogitatione 
«  causatur,  sed  ex  voluntate.  ut  dictum  est.  Sed  quia  intel- 
«  lectus  non  hoc  modo  terminatur  ad  unum,  ut  ad  proprium 
«  terminum  perducatur  qui  est  visio  alicuius  intelligibilis,  inde 
«  est  quod  eius  motus  nondum  est  qaietatus,  sed  adhuc  habet 
«  cogitationem  et  inquisitionem  de  his  quae  credit,  quamvis 
«  firmissime  eis  assentiat ;  quantum  enim  est  ex  seipso,  non 
«  est  ei  satisfactuin,  nec  est  terminatus  ad  unum,  sed  termi- 
«  natur  tantum  ex  extrinseco.  Et  inde  est  quod  intellectus 
«  credentis  dicitur  esse  captivatus,  2  Cor.  X-5,  quia  tenetur 
«  terminis  alienis  et  non  propriis.  Inde  etiam  est  quod  in 
«  credente  potest  insurgere  motus  de  contrario  huius  quod  fir- 
«  missime  tenet,  quamvis  non  in  inteliigente  vel  sciente(l)  ». 
Quocumque  igitur  modo  res  consideretur,  nuila  est  adversario- 
rum  ratio,  quia  ille  qui  propter.  scientiae  perfectionem  non 
potest  ponere  explicitum  fidei  actum  circa  aliquam  veritatem 
in  particulari,  partim  quidem  quoad  certitudinem  aequipara- 
tur  caeteris  fidelibus,  partim  vero  melioris  conditionis  est,  ne- 
dum  deterioris. 

Obiicitur  quinto :  Visio  gloriae  multo  magis  superat  scien- 
tiam  acquisitam  quam  ipsa  scientia  acquisita  Jidem.  Sed  visio 
gloriae  et  scientia  acquisiia  de  eodem  simul  esse  possunt,  ut 
patet  v.  g.  in  anima  Christi  quae  eadem  obiecta  cognoscebat 
tum  scientia  irifusa,  tum  scientia  etiam  aequisita.  A  fortiori 
ergo  in  nobis  viatoribus  fides  et  scientia  de  eodem  sese  mutuo 
non  excludunt. 

Respondeo  quod  ratio  incompossibilitatis  fidei  et  scientiae 
in  eodem  de  eodem  non  venit  formaliter  ab  excessu  perfe- 
«tionis  unius    supra    aliam ;  nusquam    enim    perfectio    maior 

(1)  Dc  Verit.  Q.   14,  a.  1. 

excludit  minorem  praecise  quia  minor  perfectio  est.  Sed  ratio 
est  repetenda  ex  contrarietate  quam  inter  se  habent  cognitio 
quietans  intellectum  et  assensus  non  quietans,  cui  scilicet 
semper  coniungitur  vel  coniungibilis  est  motus  tendentis  in 
visionem  intelligibilis  a  quo  adhuc  elongatur,  iuxta  illud  Au- 
gustini :  Hoc  est  credere,  cum  assensione  cogitare. 

Obiicitur  denique  sexto  :  Ait  Dominus  ad  Ihomam,  Ioan. 
XX  29  :  «  Quia  vidisti  me,  Thoma,  credidisti  ;  beati  qui  non 
«  viderunt  et  crediderunt  ».  Sed  si  quidam  videndo  credunt, 
quidam  vero  non  videndo,  et  in  hoc  beatiores}  consequens  esse 
videtur  quod  de  eodem  in  eodem  possit  esse  fides  simul  cum 
visione.    Multo  ergo  magis  simul  cum  scientia. 

Respondeo,  aliud  fuisse  quod  vidit  Thomas,  et  aliud  quod 
credidit,  ut  supralaudatus  Gregorius  dixit.  Vidit  scilicet  Chri- 
stum  redivivum,  et  in  hoc  quod  vidit,  signum  credibilitatis 
accepit  de  invisibili  eius  divinitate.  Quia  tamen  iam  antea 
sufficientia  habuerat  signa  quae  eum  ad  fidem  movere  debuis- 
sent,  ideo  de  praecedenti  duritia  cordis  reprehenditur,  et  beati 
illi  praedicantur  qui  non  tot  et  tanta  requirunt,  quot  et  quanta 
requisiverat  Thomas  cum  dixerat :  «  Nisi  videro  in  manibus 
«  eius  fixuram  clavorum,  et  mittam  digitum  meum  in  locum 
«  clavorum,  et  mittam  manum  meam  in  latus  eius,  non  cre- 
dam  ». 

Haec  igitur  de  obiecti  materialis  obscuritate  sint  dicta. 
Quae  quidem  necessaria  obscuritas  omnem  omnino  evidentiam 
intrinsecam  excludit  ab  iis  quae  per  se  sunt  in  ordine  cre- 
dibilium  ;  evidentiam  vero  saitem  perfectam  ac  necessario  ra* 
pientem  intellectum,  ab  iis  quae  per  accidens,  sensu  decla- 
rato,  in  eodem  continentur.  Et  huius  doctrinae  praecipuum 
momentum  in  sequentibus  apparebit,  cum  sermo  erit  de  ob- 
scuritate  actus  fidei  quam  nonnulli  a  sua  vera  ac  legitima 
sede  omnino  amovere  videntur,  ubi  illam  repetunt  ex  parte 
obiecti  formalis  secundum  se,  dicentes  fidem  non  compati 
perfectam  evidentiam  de  auctoritate  et  locutione  Dei  atte- 
stantis,  bene  vero  perfectam  evidentiam  de  re  attestata.  In 
quo  quidem  inversum  veritatis    reperiri,    non   inepte  forsitan 

dixeris.  Sed  de  his  infra.  Nunc  enim  post  explicatas  proprie- 
tates  seu  conditiones  obiecti  materialis,  de  eius  evolutione 
per  revelationes  successivas  ab  initio  mundi  usque  ad  apo- 
stolos  dicendum  venit.  De  quo  sit  sequens  propositio. 


THESIS  XII. 

Obieetum  materiale  fidei  non  crevit  per  successionem  tem- 
porum  quantum  ad  substantiam  articulorum.  Sed  quoad  ex- 
plicationem  crevit  ab  initio  mundi  usque  ad  Christum  eius- 
que  apostolos  per  quorum  ministerium  revelatio  fuit  con- 
summata,  et  ultimo  ac  definitive  clausa.  Unde  nihil  fide  di- 
vina  catholica  credi  potest  aut  poterit  unquam,  quod  vel  ex- 
plicite,  vel  saltem  formaliter  implicite  in  deposito  ab  aposto- 
lis  Ecclesiae  tradito  non  contineatur. 

§  I- 

Per  substantiam  articulorum  intelligere  solent  summa  ca- 
pita  sub  quibus  continetur,  et  ad  quae  reducuntur  omnia 
quotquot  sunt  dogmata  in  doctrina  revelationis  comprehensa. 
Eodem  enim  sensu  substantia  alicuius  libri  dici  potest  prolo- 
quium  proponens  argumentum  de  quo  liber  pertractat,  vel 
etiam  tabula  titulorum  qui  singulis  eius  capitulis  praefigun- 
tur  (1).  Sic  autem  intellecta  articulorum  substantia,  liquet 
quod  explicatio  eius  usque  ad  tempora  novi  testamenti  non 
debet  accipi  per  modum  nudae  et  simplicis  expositionis,  con- 
similis  ei  quae  nunc  est,  (ad  quam  scilicet  sufficit  scientia 
tam  hermeneutica  quam  theolosdca  sub  sola  assistentia  Dei)r 
sed  omnino  cogitanda  est  per  modum  novarum  revelationum, 
quarum  aliae  aliis  addebantur,  et  pro  obiecto  habebant  veri- 
tates  in  primis  credibilibus  quadantenus    quidem  praeconten- 

(1)  «  Traetum  est  nomen  argumenti  ad  hoc  quod  quaelibet  brevis 
«piaelibatio  futurae  enarrationis  dicatur  argumentum ».  S.  Thom.  in» 
III,  D.  23,  Q.  2  a.  1,  ad  4. 

tas,  nondum  tamen  determinate  quoad  nos.  Uno  verbo  de  sub- 
stantia  nunc  loquimur,  quae  ad  posteriorem  explicationem 
se  habet  sicut  summaria  introductio  ad  doctrinam  secuturam, 
vel  «  sicut  acceptio  discipuli  de  his  quae  sibi  primo  a  ma- 
«  gistro  traduntur,  per  quae  in  anteriora    dirigitur  (1)  ». 

His  igitur  circa  sensum  terminorum  declaratis,  facile  ea 
demonstratur  pars  assertionis,  quae  est  de  substantia  doctri- 
nae  iidei  et  successiva  eius  explicatione  usque  ad  apostolos. 
Nam  substantia  doctrinae  revelatae  duplici  constat  capite, 
quod  est  Deus  finis  supernaturalis,  tum  providentia  de  mediis 
in  liunc  finem  conductivis,  uti  saepe  iam  dictum  in  superio- 
ribus.  Sed  utrumque  horum  fuit  semper  ab  initio  propositum 
populo  fidelium,  iuxta  illud  Heb.  XI-6,  ubi  Apostolus  de  iide 
antiquorum  loquens  incipiendo  ab  Abel  iusto  :  Sine  fide,  in- 
quit,  impossibile  est  placere  Deo  ;  credere  enim  oportet  accen- 
dentem  ad  Deum  quia  est,  et  inquirenlibus  se  remunerator  sit. 
Insuper,  quod  de  his  duobus  generalibus  articulis  facta  sit 
per  temporum  decursum  successiva  explicatio  usque  ad  reve- 
lationem  Evangelii,  pari  certitudine  habetur.  De  primo  qui- 
dem,  hoc  est  de  ipso  esse  divino,  ut  patet  in  revelatione  my- 
sterii  Trinitatis  (2).  De  altero  autem,  seu  de  supernaturali 
providentia,  ut  patet  in  revelatione  mysteriorum  incarnationis, 
redemptionis,  constitutionis  Ecclesiae,  aliorumque  affinium, 
quae  tanto  distinctius  a  patribus  antiquis  cognoscebantur 
quanto  Christo  erant  propinquiores  (3).  Quocirca  Apostolus, 
Heb.  1-1  :  Multifariam  multisque  modis  olim  Deus  loquens 
patribus  in  prophetis,  novissime  diebus  istis  locwtus  est  nobis 
in  Filio.  Ubi  notanda  perfecta  oppositio  quae  est  inter  duo 
propositionis  membra.  Locutioni  enim  factae  patribus  in  pro- 
phetis,  contraponitur  locutio  facta  nobis  in  Pilio.  Illa  olim 
fiebat,  seu  a  diebus  antiquis  ;  haec  diebus  istis  est  allata,  seu 
hoc  ipso  in  tempore.  Denique  de  illa  dicitur  :  multifariam 
multisque  modis,  id  est  multipartite  per    longam    saeculorum 

gg 

(1)  De  Verit.  Q.  14,  a.  11. 

(2)  Cf    de  Deo  trino,  thes.  16. 

(3)  £.  Tliomas,  hic  art.  7  ad  1 

Dt  Virtutibus  infusis  17 

seriem,  perque  multiplices  locutionis  modos  ;  de  hac  vero  di- 
citur :  novissimey  id  est  ultimo  ac  definitive,  iuxta  vim  vocis 
graecae  hz'  EGy^aTOu.  Quae  omnia  inculcant  incrementum  reve- 
lationis  usque  ad  tempus  novi  testamenti,  quod  est'  tempus 
plenitudinis,  utpote  tempus  Christi  per  quem  facta  est  ultima 
gratiae  consummatio.  Unde  Gregorius  Magnus,  Hom.  in  Ezech. 
1.  2,  hom.  4,  n.  12  :  «  Secundum  incrementa  temporum  cre- 
«  vit  scientia  spiritualium  patrum.  Pius  namque  Moyses  quam 
«  Abraham,  plus  prophetae  quam  Moyses,  plus  apostoli  quam 
«  prophetae  in  oranipotentis  Dei  scientia  eruditi    sunt  ». 

Rem  breviter  et  nervose  complexus  est  S.  Thomas  art.  7 
huius  quaestionis  dicens  :  «  Ita  se  habent  in  doctrina  fidei 
«  articuli  fidei  (1),  sicut  principia  per  se  nota  in  doctrina 
«  quae  per  rationem  naturalem  habetur.  In  quibus  principiis 
«  ordo  invenitur,  ut  quaedam  in  aliis  implicite  contineantur, 
«  sicut  omnia  principia  reducuntur  ad  hoc  sicut  ad  primum : 
«  impossibile  est  simui  affirmare  et  negare.  Et  similiter  om- 
«  nes  articuli  implicite  continentur  in  aliquibus  primis  credi- 
«  bilibus,  scilicet  ut  credatur  Deus  esse,  et  providentiam  ha- 
«  bere  circa  hominum  salutem,  (Heb.  XI-6).  In  esse  enim  di- 
«  vino  includuntur  omnia  quae  credimus  in  Deo  aeternaliter 
«  exsistere,  in  quibus  nostra  beatitudo  consistit.  In  fide  autem 
«  providentiae  includuntur  omnia  quae  temporaliter  a  Deo 
«  dispensantur  ad  hominum  salutem,  quae  sunt  via  ad  beatitu- 
«  dinem.  Et  per  hunc  etiam  modum,  aliorum  subsequentium 
«  articulorura  quidam  in  aliis  continentur,  sicut  in  fide  redem- 
«  ptionis  humanae  implicite  continentur  et  incarnatio  Christi, 
«  et  eius  passio,  et  omnia  huiusmodi.  Sic  ergo  dicendum  est 
«  quod  quantum  ad  substantiam  articulorum  fidei  non  est  fa- 

(1)  Notfi  quod  nomen  articuli  ex  graeco  videtur  esse  derivatum,  et 
significat  qnamdam  coaptationem  aliquarum  partium  distinctarum,  sicut 
pardculae  corporis  sibi  invioem  coaptatae  dicuntiur  membrorum  articuli 
sive  articulationes.  Similiter  ergo  credibilia  fidei  christianae  dicuntur  per 
articulos  distingui,  secundum  quod  in  quasdam  partes  dividuntur,  ha- 
bentes  aliquai>:  coaptationem  ad  irvicem.  Vide  S.  Thomam  a.  6,  huius 
auaestu  nis, 

«  ctuni  eorum  augmentum  per  temporum  successionem,  quia 
«  quaecumque  posteriores  crediderunt,  continebantur  in  fide 
«  praecedentium  patrum,  licet  implicite.  Sed  quantum  ad  ex- 
«  plicationem  crevit  numerus  articulorum,  quia  quaedam 
«  explicite  cognita  sunt  a  posterioribus,  quae  a  prioribus  non 
«  cognoscebantur  explicite.  Unde  Dominus  Moysi  dicit,  Exod. 
«  VI-2  :  Ego  Dominus  qui  apparui  Abraham  et  Isaac  et  Ja- 
«  cob,  et  nomen  meum  Adonai  non  indicavi  eis.  Et  David  di- 
«  cit  Psalm.  CXVTII-100  :  Super  senes  i  tellexi.  Et  Apostolus 
«  dicit  Eph.  III-5  :  In  aliis  generationibus  non  est  agnitum  fi- 
«  liis  hominum,  sicut  nunc  revelatum  est  sanctis  apostolis 
«  eius  et  prophetis  in  Spiritu  ». 

At  nunc,  quomodo  in  apostolis  clausum  ac  veluti  sigilla- 
tum  sit  catholicae  revelationis  depositum,  paulo  distinctius 
cleclarandum  est. 

§  2. 

In  primis  nulla  post  apostolos  fuit  aut  futura  est  revela- 
tio  ad  introducendam  novam  religionis  oeconomiam  quae  legi 
evangelicae  aliquando  succederet,  sicut  successit  ipsa  lex  evan- 
gelica  abrogatae  legi  tum  Mosaicae  tum  patriarchali.  Huc 
spectant  primo  testimonia  in  quibus  tempus  oeconomiae  chri- 
stianaedicitur  tempus  plenitudinis,  Gal.  IV-4,  et  Eph.  1-10.  Tem- 
pora  enim  in  Scriptura  distinguuntur  secundum  varios  status  ho- 
minum  viatorum  in  ordine  ad  rmem  ultimum,  et  ideo  tempus 
plenitudinis  nihil  aliud  desigrvare  potest  praeter  ultimum  et 
definitivum  statum  Ecclesiae  super  terram  peregrinantis,  in 
quo  non  relinquitur  aliquid  quod  per  aliam  perfectiorem  le- 
gem  sit  ulterius  implendum.  Et  hoc  ipsum  adhuc  evidentius 
adstruit  Apostolus  Heb.  XII27,ubi  sumpto  argumento  ex  Ag- 
gaeo  propheta,  oeconomiam  christianam  regnum  vocat  immo- 
bile,  quod  nullam  aliam  expectat  consummationem  nisi  illam 
futurae  gloriae  in  Ecclesia  triumphante  :  Cuius  vox  movit 
terram  tunc,  (in  promulgatione  legis  antiquae)  nunc  autem  re- 
promittit  (Agg.  II-7)  dicens :  Adhuc  semel,  et  ego  movebo  non 


260  IIa-Iiae    QUAEST.    I. 

solum  terram,  sed  et  coelum.  Quod  autem  «  adhuc  semel  » 
dicit,  declarat  mobilium  translationem,  ut  maneant  ea  quae 
sunt  immobilia.  Itaque  regnum  immobile  suscipientes,  habemus 
gratiam.  —  Ad  idem  pertinet  pulcherrima  illa  pericope  eius- 
dem  epistolae  ad  Hebraeos  X-l  :  JJmbram  enim  habens  Lex 
futurorum  bonorum,  non  ipsam  imaginem  rerum,  ex  qua  effi— 
citur  relationem  esse  veteris  testamenti  ad  novum,  et  novi  ad 
gloriam  caelestem,,  tamquam  umbrae  ad  imaginem,  et  imaginis- 
ad  res  ipsas,  Umbra  seu  vacua  figura  in  lege  veteri  secun- 
dum  se  ;  res  seu  solida  realitas  in  gloria  caelesti,  remotis  om- 
nibus  involucris  quibus  nunc  tegitur  ;  imago  demum  quae  tam 
de  umbra  quam  de  re  participat,  simul  supra  umbram  et  infra 
rem  exsistens,  in  ecclesia  novi  testamenti.  Vetus  ergo  te- 
stamentum  vestibulum  fuit  et  praeparatio  ecclesiae  christianae. 
Ecelesia  christiana  vestibulum  est  et  praeparatio  gloriae.  Ipsa 
denique  gloria,  omnium  finis  et  CDnsummatio,  ita  ut  a  primo 
ad  ultimum,  nullus  relinquatur  locus  oeconomiae  mediae  inter 
eam  quae  nune  est,  et  vitam  venturi  saeculi,  sed  sola  expe- 
ctanda  sit  beata  spes  cuin  adventu  gloriae  magni  Dei  et  Sal- 
vatoris  nostri  Iesu  Christi.  —  Denique  quid  plura  ?  cum  ipse 
Christus  terminum  oeconomiae  evangelicae  diserte  assignet  fi- 
nem  temporum,  dicens  :  Praedicabitur  hoc  evangelium  in  teio 
orbe,  et  tunc  veniet  consummatio,  ac  rursus  :  Ecce  ego  vobi- 
scum  sum  omnibus  diebus  usque  ad  consummationem  saeculi* 
Non  ergo  remanet,  et  ne  specie  quidem  tenus  dubitandi  lo- 
cus.  At  forte  in  hac  ipsa  praesenti  oeconomia  quae  in  finem 
usque  semper  est  duratura,  fidei  depositum  novis  revelatio- 
nibus  poterit  accrescere,  sicut  continuis  additamentis  accre- 
scebat  olim  sub  uno  eodemque  Mosaicae  legis  testamento  ? 
Dicendum  autem,  depositum  fidei  fuisse  in  apostolis  de- 
finitive  clausum  ac  sigillatum,  nullamque  post  apostolos  ipsos 
fore  catholicam  revelationem,  sive  ad  novarum  veritatum  tra- 
ditionem,  sive  ad  iteratam  declarationem  earum  quae  iam  di- 
vinitus  traditae  sunt.  Haec  est  perpetua  et  constans  Ecclesiae 
traditio  et  fides,  manifestis  quoque  Scripturae  testimoniis  con- 
sentanea.   Certe  continetur  haec  veritas  in  supracitato    textu 

Heb.  1-1,  ubi  oppositio  fit    inter    locutionem  successivam  ac 
multipartitam  veteris  testamenti  in  prophetis,    et  locutionem 
definitivam  atque  ultimatam  in  Filio.  Quae   tamen  locutio  in 
Filio  non  est  coarctanda  ad  ea  solum  quae  Filius  in  humanis 
degens  nobis  edixit,  sed  omnino  extendenda  ad    omnia  quae 
tradidit  sive    per    semetipsum,  dum    in    carne   cum  apostolis 
conversabatur,  sive  per  Spiritum   Sanctum  quem  eisdem  apo- 
stolis  se  missurum  ad  complendam  revelationem,  Ioan.  XVI, 
12-14,  disertis  verbis  promiserat.  (1)  Caeterum  apostoli  ubique 
exibentur  ut  totius  verbi  revelati  promulgatores,    quibus  sci- 
licet  adfuturus  esset  Spiritus  Sanctus  suggerens  omnia  et  do- 
■cens  omnem  veritatem,  Ioan.  XIV-26.    Successores    vero  apo- 
stolorum  nihil  aliud  sunt  quam  testes  et  doctores  eorum  quae 
ab  apostolis  acceperunt,  usque    ad    consummationem  saeculo- 
rum.   Tu  autem,  inquit  Paulus,  iam  propinquante  sua  passione, 
2  Tim.  III- 10,  assecutus  es  meam  doctrinam.  Permane  in  iis 
quae  didicisti  et  credita  sunt  tibi,  sciens  a  quo  didiceris.  Et 
supra,    1-13 :    Formam    habe   sanorum    verborum   quae    a    me 
audisti  in  jide.  Bonum  depositum  custodi  per  Spiritum  San- 
■ctum  qui  habitat  in  nobis.  Unde  iubentur  fideles    non  admit- 
tere  ullam  fidem  extra  illam  quae  de  apostolico  deposito  est. 
Iubentur  observare  eos  qui  facinnt  dissensiones  et  offendicula 
praeter  doctrinam  quam   semel  didicerunt,  et  declinare  ab  eis, 
Rom.  XV- 12.  Iubentur  ambidare  in  Christo,  confirmari  infide 
sicut  et  didicerunt,  Coloss.  II-7.  Et  universim  loquendo,  mo- 
nentur  omnes  supercertari  semel  traditae  sanctis  fidei,  id  est 
-certare    ac    depugnare    pro    fide  semel  Ecclesiae  tradita.  Ita 

(1)  Verba  illa:  Adhuc  multa  Jiabeo  vobis  dicere,  sed  non  potestis 
portare  modo,  cum  autem  venerit  ille  Spiritus  veritatis,  docebit  vos^ 
omnem  veritatem,  intelliguntur  dicta  ad  apostolos  personaliter  sumptos, 
.secv.ndum  speciale  illud  apostolatus  charisma  quod  fuit  exclusive  pro- 
prium  iis  quos  immediate  elegit  .it  misit  Cliristus.  Nam  certe,  qui  non 
poterant  portare  modo,  non  erant  nisi  illi  personaliter  honrines,  adhuc 
infirmi  et  can-ales,  qui  nunc  cum  Ohristo  conversabantur.  Et  illi  iidem 
.sunt,  quos  \enturus  Spiritus  veritatis  docebit  omnem  veritatem  quae  erat 
Ecclesiae  revelanda  pro  praesenti  stadio  viae  et  fideL 

S.  Iudas  in  sua  epistola  vers.  3,  ubi  subindicat,  fidei  nihil  addi 
posse,  quia  nimirum  tota  semel  tradita  sit  ab  apostolis,  instar 
depositi  quod  ita  servandum  datur,  ut  nec  addi  quidquam  eir 
nec  auferri  debeat.  Quare,  nec  ullae  revelationes  quae  fidei 
catholicae  addant  aliquid  post  apostolorum  tempora  expectan- 
dae  sunt  aut  recipiendae,  sed  semel  tradita,  ea  tantum  te- 
nenda  atque  explicanda  (1).  Quapropter  Concilium  Tridentinum 
Sess.  4  in  decreto  de  canonicis  Scripturis,  Evangelium  Christi 
proponit  tamquam  fontem  omnis  salutaris  veritatis  et  morum  di- 
sciplinae,  tum  deinde  subiungit,  «  hanc  veritatem  et  discipli- 
«  nam  contineri  in  libris  scriptis  et  sine  scripto  traditionibusr 
«  quae  ipsius  Christi  ore  ab  apostolis  acceptae,  aut  ab  ipsis 
«  apostolis,  Spiritu  Santo  dietante,  quasi  per  manus  traditae,. 
«  ad  nos  usque  pervenerunt  ».  Et  Sess.  6  in  fine  prooemii 
dicit  se  non  aliud  intendere  quam  «  exponere  omnibus  Chri- 
«  sti  fidelibus  veram  sanamque  doctrinam  ipsius  iustificationisr 
«  quam  Sol  iustitiae  Christus  Iesus.  fidei  nostrae  auctor  et 
«  consummator  docuit,  apostoli  tradiderunt,  et  catholica  Ec~ 
«  clesia,  Spiritu  Sancto  suggerente,  perpetuo  retinuit  ».  De- 
nique  Concilium  Vaticanum,  Sess.  4,  cap.  4  ait :  «  Neque  enim 
«  Petri  successoribus  Spiritus  Sanctus  promissus  est,  ut  eo  re- 
«  velante  novam  doctrinam  patefacerent,  sed  ut  eo  assistente,. 
«  traditam  per  apostolos  revelationem  seu  fidei  depositum 
«  sancte  custodirent  et  fideliter  exponerent  ».  Vere  ergo  per 
organum  apostolorum  consummata  fuit,  et  ultimo  ac  definitive 
clausa  catholica  revelatio  (2). 

Ex  hac  autem  veritate  notabilis  consequentia  fluit :  nihiL 
scilicet  ad  ipsum  fidei  divinae  catholicae  obiectum  pertinere 
posse,  nisi  explicite  vel  saltem  formaliter  implicite  contentum 
in  apostolico  deposito  Ecclesiae  eoncredito.  Et  huc  spectat 
ultima  praesentis  propositionis  assertio. 


(1)  Itn  fere  Estius  in  Comm.  —  Mazzella  de  Virt.  n.  511  —  Franzelin 
de   Tradit.   Thes.  22. 

(2)  De  liis  vide  si  lnbet,  tractatum  de  Ecclesia,  Thes.  26 ?  §  1. 

§    3. 

Hic  nonnullae  sunt  notiones  praemittendae.  Explicite  re- 
velatum  dicitur  illud  quod  expressis  vel  aequipollentibus  ver- 
bis  in  aliqua  sacrae  scripturae  vel  traditionis  propositione  si- 
gnificatum  invenitur  (1).  Implicite  autem,  quod  non  expressis 
verbis,  sed  tamen  quadam  ratione  in  ea  continetur. 

Porro  aliquid  potest  implicite  contineri  in  explicite  reve- 
lato,  uno  ex  tribus  sequentibus  modis.  —  Primo  generaliter 
implicite,  sicut  determinatum  in  indeterminato.  Et  hoc  modo 
posteriores  revelationes  per  suceessionem  temporum  antiquis 
patribus  factae  continebantur  in  primis  credibilibus  de  quibus 
supra  dictum  est  §  1.  —  Secundo  virtualiter  implicite,  sicut 
consequentia  continetur  in  principio.  Et  hoc  modo  omnes  con- 
clusiones  theologicae  continentur  in  fidei  articulis.  —  Tertio 
formaliter  implicite,  sicut  partes  continentur  in  toto,  puta 
particularia  in  universali,  vel  elementa  definitionis  in  definito. 
Et  hoc  modo  in  ista  propositione  :  Christus  est  homo,  conti- 
netur  ista:  Christus  est  habens  corpus  et  animam  intellecti- 
vam.  Item  in  hac  propositione :  Omnis  homo  naturali  via  con- 
ceptus,  secluso  singulari  privilegio  B.  Virgini  concesso,  contrahit 
originale  peccatum,  continetur  ista :  Titius  vel  Socrates  fuit 
conceptus  in  peccato.  Item  in  hac  :  Omne  legitimum  Conci- 
lium  habet  assistentiam  Spiritus  Sancti  ad  definiendum  infal- 
libiliter  res  fidei,  continetur  ista:  concilium  Tridentinum  vel 
Vaticanum  infallibiles  edidit  fidei  definitiones.  Item  in  hac  : 
Omnis  qui  legitime  eligitur  in  Petri  successorem  est  vicarius 
Christi  cum  primatu    iurisdictionis  in    universam    Ecclesiam, 


(1)  Hie  notandum  occurrit,  non  esse  confundendum  id  quod  expres- 
sis  verbis  in  propositione  aliqua  significatur,  cum  eo  quod  prima  fronte 
ex  sola  leetione  vel  auditione  propositionis  percipitur.  Potest  enim  essc 
quod  verborum  sensus  nonnisi  ex  studiosissima  inquisitione  innotescat, 
et  ideo  multao  sunt  veritates  explicite  revelatae  quae  tales  non  apparent, 
nisi  multis  adhibitis  argumentis;  iis  porro  argumentis  dico,  quibus  solum 
ostenditur  qualis  sit  in  determinato  contex!tu  secundum  hermeneuticae 
regulas,    suppositio,    potestas    et    connexio    terminorum. 

continetur  ista:  Pius  X  est  Christi  vicarius,  plenitudinem  po- 
testatis  habens  supra  omnes  fideles  tam  distributive  quam 
collective  sumptos  (1). 

Quibus  ut  par  est  praemissis,  patet  in  primis  quod  quid- 
quid  revelatum  est  tantum  generaliter  implicite,  non  potest 
esse  in  sua  propria  ac  determinata  rajtione  materiale  fidei  di- 
vinae  obiectum,  quia  adhuc  non  est  ullo  modo  secundum  se 
a  Deo  revelatum.  Et  re  quidam  vera,  satis  superque  evidenter 
constat  quod  non  potuisset  determinate  credi  mysterium  Tri- 
nitatis  vel  Incarnationis  in  vi  solius  revelationis  generalium 
articulorum,  quia  est  et  inquirentibus  se  remunerator  sit,  sed 
requirebantur  novae  revelationes,  prout  expresse  notatum  est 
in  prima  propositionis  parte. 

De  iis  vero  quae  in  explicite  revelato  continentur  virtua- 
liter  implicite,  non  est  profecto  eadem  ratio.  Adhuc  tamen 
cum  communi  theologorum  dicendum  quod  res  eiusmodi  in 
ipso  fidei  divinae  obiecto  nequaquam  comprehenduntur,  quia 
fides  resolvitur  in  solam  auctoritatem  dicentis  sive  attestantis, 
ita  scilicet  ut  nulli  alii  rationi  innitatur  nisi  huic,  quia  ipse 
dixit.  Atqui  illud  quod  virtualiter  tantum  continetur  in  cx- 
plicite  revelato,  non  est  a  Deo  dictum,  sed  solum  connectitur 
logice  cum  iis  quae  dixit  Deus.  Et    simile  est    in  definitioni- 


'(1)  Circa  praedictas  propositiones  particulares  nota  oene  quid  sit 
revelatum  efc  quid  non,  vi  revelationis  propositionum  universalium.  Certe 
non  est  revelatum  quod  Titius  vel  Socrates  sit  conceptus  naturali  via, 
sed  scitur  aliunde  eertissime,  et  hoc  quidem  praesupposito,  iam  revela 
tum  est  quoad  nos,  quod  Titio  vel  Socrati  convenit  lioc  praedicatum: 
conceptus  in  peccato.  Similiter  non  est  revelatum  quod  Concilium  Tri- 
dentinum  fuit  legitimum,  aut  quod  Pius  X  fuit  legitime  electus,  sed 
his  iierum  praesumptis  ut  aliunde  certissimis,  eo  ipso  formaliter  re- 
velatum  est  quoad  nos,  quod  Concilio  Tridentino  competit  ratio  regulae 
fidei,  et  Pio  X  ratio  capitis  ecclesiae.  Utrumque  ergo  fide  divina  cre- 
ditur,  non  tameu  praesupposiium  legitimae  celebrationis  vel  legitimae 
electionis.  In  ho",  enim  non  plus  est  quam  factum  dogmaticum  pertinens 
ad  ordiMm  eorum  quae,  si  creduntur,  nonnisi  fide  ecclesiastica  credi 
possunt,  ut  dicetur  in  sequentibus.  —  De  his  confer  tractatum  de  Ee- 
clesia,  Thes.   28   in  praenotando. 

bus  Conciiiorum.  Quaecumque  enim  ex  eis  ratiocinio  colli- 
guntur,  (ratiocinio  autem  dico  educente  conclusiones  ex  prae- 
missis,  et  non  tantum  manifestante  quaenam  sit  significatio 
propositionum),  minime  censentur  definita.  Haud  aliter  igitur 
sentiendum  est  in  praesenti,  quia  omnimoda  rationis  pari- 
tas  est. 

Restat  itaque  id  quod  ia  explioite  rjvelato  contineri  di- 
citur  formaliter  implicite.  Et  de  hoc  minime  dubitandum  quin 
ad  materiale  fidei  obieetum  pertineat.  Quicumque  enim  sciens 
et  prudens  vocibus  utitur,  id  omne  intendit  dicere  et  reipsa 
dicit,  quod  est  formaliter  comprehensum  in  significatione  ver- 
borum  quae  adhibet.  Nunc  autem  quidquid  formaliter  implicite 
in  aliqua  propositione  continetur,  ipsorum  terminorum  signi- 
flcatione  cUuditur,  ut  observat  Nazianzenus  Orat.  theolog.  5, 
11.  24:  «  Si  te,  inquit,  bis  quinque  aut  bis  septem  dicente, 
«  decem  aut  quatuordecim  colligerem,  aut  ex  eo  quod  animal 
«  ratione  praeditum  et  mortale  diceres,  hominem  esse  conclu- 
«  derem,  an  tibi  nugari  viderer?  Nequaquam  profecto,  cum 
«  tua  dicerem».  Quia  igitur  omnia  quaecumque  a  Deo  reve- 
lata  sunt,  per  apostolos  ad  nos  usque  descenderunt,  conclu- 
dere  oportet  quod  in  ipso  fidei  catholicae  obiecto  ea  omnia 
et  sola  sunt  comprehensa,  quae  sive  explicite  sive  formaliter 
implicite  inveniuntur  in  apostolico  illo  deposito  de  quo  Pau- 
lus  dicit  Timotheo,  universalis  Ecclesiae  personam  gerenti : 
«  0  Timothee,  depositum  custodi,  devitans  profanas  vocum 
«  novitates,  et   oppositiones  falsi  nominis  scientiae  ». 

At  obiicies  primo  :  Multa  sunt  fidei  dogmata  quae  ex  re- 
velationis  fontibus  per  ratiocinium  deducuntur.  Ergo  ea  etiam 
quae  continentur  in  revelatis  sicut  consequentiae  in  principiis, 
ad  materiale  fidei  obiectum  pertinere  dicenda  sunt. 

Respondeo  :  Dist.  antec.  Per  ratiocinium  quo  demonstratur 
quae  sit  in  revelatis  propositionibus  vis  ac  significatio  ter- 
minorum,  et  quousque  se  extendat  eorum  comprehensio,  conc. 
Per  ratiocinium  quo  ostenditur  connexio  unius  veritatis  cum 
alia,  et  una  eruitur  ex  altera,  neg.  Veritas  enim  quae  ex  re- 
velata  eruitur,    non  plus  esse  potest  quam    conclusio  theolo- 

gica ;  cui  nimirum  non  assentimur  propter  divinam  auctori- 
tatem,  sed  propter  perspectum  evidentemque  nexum  quem 
habet  cum  eo  quod  fide  credimus,  vel  etiam  propter  aucto- 
ritatem  Ecclesiae  hunc  nexum  attestantis.  Ne  tamen  novam 
hic  patiaris  difficultatem,  attende  dicenda  in  sequenti  solutione. 

Dices  igitur  secundo :  Plura  item  sunt  ab  infallibili  Ec 
clesiae  magiHerio  definita,  in  quibus  ipsam  Ecclesiam  audire, 
non  tacendo  solum,  sed  et  interius  obsequendo  iubemur,  quae 
tamen  nidlomodo  formaliter  contenta  dici  possunt  in  deposito 
ab  apostolis  tradito,  ut  patet  de  censuris  propositionum  infi\i 
notam  haereseos ,  vel  de  certis  factis  dogmaticis ,  quale  fuit 
ex.  gr.  sensus  obiectivus  libri  Iansenii,  et  alia  eiusmodi.  Sed 
omnia  qnae  sunt  ab  Ecclesia  definita,  ad  fidem  divinam  per- 
tinent.  Ergo  ad  materiale  obiectum  fidei  divinae  pertinere 
etiam  potest  id  quod  nec  explicite  nec  formaliter  implicite  in 
apostolico  deposito  continetur. 

Respondeo,  nonnullos  theologos  coelum  terramque  movereT 
ut  persuadeant  atque  demonstrent  quod  omnis  veritas  ab  Ec- 
clesia  definita,  ipso  definitionis  facto  incipit  ex  tunc  contineri 
formaliter  implicite  in,deposito  divinae  revelationis,  idque  in 
vi  generalis  promissionis  assistentiae  divinae,  quae  sine  dubio 
pertinet  ad  revelationem  traditam  per  apostolos.  Ipsi  ergo  in 
argumento  mox  facto  concedunt  minorem,  et  maiorem  negant, 
pro  quanto  asserit  definitionibus  Ecclesiae  subesse  quaedam 
quae  in  apostolico  deposito  formaliter  implicite  contenta  ne- 
quaquam  dici  possunt.  Sed  revera,  haec  sententia  tot  et  tantis 
difficultatibus  obruitur,  ut  locus  sit  dicto  poetae  :  Quodcum- 
que  ostendis  mihi  sic,  incredulus  odi  (1).  Insuper  videtur  haec 
sententia  habere  contra  se  ea  quae  in  variis  documentis  ec- 
clesiasticis  vel  diserte  traduntur,  vel  saltem  satis  aperte  sup- 
ponuntur.  Sic  Clemens  XI  in  Constitutione  Vineam  Domini 
de  silentio  obsequioso  quoad  factum  dogmaticum,  asserit  qui- 
dem  strictam  obligationem  qua  damnatus  in  quinque  propo* 
sitionibas  sensus    libri  Iansenii  ab  omnibus  Christi  fidelibus, 

(1)  De  his  vide  tractatum  de  Ecclesia,  Thes.  18,  §   2,  praeserliim  in 
resp.   a)    lum. 


DB   OBIECTO   FIDEI  267 

non  ore  solum,  sed  et  corde  recipi  ac  damnari  debeat ;  nus- 
quam  vero  insinuat,  fide  divina  credendum  esse  quod  quinque 
praefatae  propositiones  in  eodem  libro,  sensu  ab  auctore  intento, 
continerentur.  Denique,  eos  qui  secus  senserint,  tenuerint,  vel 
praedicaverint,  declarat  esse  transgressores  apostolicarum  con- 
stitutionum,  et  singulis  earum  censuris  ac  poenis  snbiacere, 
haereticos  vero  ex  hoc  capite  eos  minime  denuntiat.  Sic  etiam, 
cum  in  Concilio  Vaticano,  in  fine  sessionis  tertiae  dicitur  ; 
«  Quoniam  vero  satis  non  est  haereticam  pravitatem  devi- 
«  tare,  nisi  ii  quoque  errores  diligenter  fngiantur  qui  ad  illam 
«  plus  minusve  accedunt,  omnes  officii  monemus  servandi 
«  etiam  constitutiones  et  decreta  quibus  pravae  eiusmodi  opi- 
«  niones  ab  hac  Sancta  Sede  proscriptae  et  prohibitae  sunt »  : 
indubium  sane  est  nos  in  primis  ac  potissimum  remitti  ad 
certas  decretorias  definitiones  ubi  proponuntur  quaedam  ut 
firmissime  tenenda,  non  tamen  tamquam  fidei  divinae  dog- 
mata,  quibus  scilicet  reiectis,  haeretica  pravitas  incurritur.  — 
Unde  tandem  signanter  dictum  est  in  eodem  Vaticano  con- 
cilio,  cap.  3  de  fide  :  «  Porro  fide  divina  et  catholica  ea 
«  omnia  credenda  sunt,  quae  in  verbo  Dei  scripto  vel  tradito 
«  continentur,  et  ab  Ecclesia  tamquam  divinitus  revelata  cre- 
«  denda  proponuntnr  ».  Quo  quidem  apposito  satis  aperte  in- 
sinuatur,  alia  etiam  proponi  ab  Ecclesia,  quae  utpote  divi- 
nitus  in  se  non  revelata,  fide  divina  credenda  non  sunt,  sed 
solum  fide  ecclesiastica  (1).  Non  enim  restringitur  infallibilis 
Ecclesiae  auctoritas  ad  proponendum  id  quod  revelavit  Deus, 
sed  extenditur  etiam  ad  definiendum  quidquid  requiritur  ad 
hoc  ut  revelationis  depositum  integrum  custodiatur,  et  ipsa 
divina  fides  suis  quasi  propugnaculis  in  populo  fidelium  mu- 
nita,  omni  ex  parte  incolumis  et  secura  permaneat. 

Proinde  ad  argumentum  aliter  respondendum  censeo,  con- 
cedendo  scilicet  maiorem,  et  distinguendo  minorem.  Omne 
quod  est  ab  Ecclesia  definitum  pertinet  ad  fidem  divinam,  vel 

(1)   I>c   notif)   quibus  internosci   queant   ea   quae   sunt   de   ipso   ndei 
divinae  obiecto   iudicia,  vide   de   Efrcl.  Thes.  18   §  1. 

ut  proprium  fidei  divinae  obiectum,  vel  ut  habens  quamdam 
cum  eo  connexionem,  conc.  Ut  obiectum  ipsum  cui  assensu 
fidei  divinae  assentire  oportet,  subdist.  Quando  definitio  est 
tanquam  de  re  divinitus  revelata,  iuxta  criteria  certissima 
alibi  exposita,  conc.  Alio  modo,  neg.  Unde  omnino  reiicitur 
conssquentia. 

Sed  haec  maiorem  lucem  accipient  ex  quibusdam  decla- 
randis  in  propositione  sequenti  quae  de  autoritate  ecclesiastica 
est,et  respondet  ultimo  huius  Quaestionis  articulo,  ubi  quaerit 
S.  Thomas  :  «  Utrum  ad  Summum  Pontificem  pertineat  fidei 
«  symbolum  ordinare  ». 

THESIS  XIII. 

Ut  officio  veram  fidem  amplectendi,  in  eaque  constanter 
perseverandi  satisfacere  possemus,  Deus  per  Filium  suum 
Unigenitum  Ecclesiam  instituit,  suaeque  institutionis  manife- 
stis  notis  instraxit,  ut  ea  tanquam  custos  et  magistra  verbi 
revelati  ab  omnibus  posset  agnosci.  Attamen  non  ad  solam 
propositionem  formaliter  revelatorum  sese  extendit  infalii- 
bilis  Ecclesiae  auctoritas,  verum  etiam  ad  definitiones  con- 
nexarum  veritatum,  quae  nimirum  pro  integra  depositi  cu- 
stodia,  defensione,  vel  actuosa  conservatione  requiruntur. 
Porro  huiusmodi  veritates  semel  definitae,  ad  eam  fidem  per- 
tinere  videntur,  quae  recte  et  proprie  fides  ecclesiastica  est 
appellata. 

Integra  propositio  pars  est  non  minima  tractatus  de  Ec- 
clesia,  in  quo  amplam  habet  demonstrationem.  Quare,  ne  extra 
proprium  campum  nunc  divagari  videamur,  ea  tantum  puncta 
sub  brevitate  indicanda,  quae  sunt  cum  praesenti  materia 
proxime  connexa. 

Prior  assertio  est  de  munere  Ecclesiae  in  proponendo, 
docendo,  et  definiendo  id  quod  deposito  revelationis  conti- 
netur.  Cuius  quidem  assertionis  sensus   profecto  non  est,  quod 

iis  qui  extra  Ecclesiam  sunt  et  invincibili  erga  eam  ignoran- 
tia  laborant,  fieri  non  possit  sufficiens  fidei  propositio  ;  suffi- 
cientem  nune  dico,  respectu  habito  ad  eos  saltem  articulos 
quos  absoluta  necessitate  oportet  explicite  credere  ut  salus 
obtineatur.  Talis  enim  sensus  reiiciendus  esset  ut  falsitatis 
plenus,  sive  sermo  sit  de  iis  qui  inter  haereticorum  vel  schi- 
smaticorum  sectas  inculpabiliter  versantur,  sive  etiam  de  iis- 
qui  longe  omnino  a  centro  luminis  revelati  exsistunt.  De 
iis  quidem  qui  apud  haereticos  vel  schismaticos  inculpabili- 
ter  versantur,  quoniam  sectae  omnes  in  suo  recessu  a  domo 
Dei,  ea  plerumque  retinuerunt  tum  ad  sacramenta  tum  ad 
doctrinam  pertinentia,  in  quibus  Christo  et  legitimae  eius 
sponsae  in  ordine  ad  generandos  haeredes  regni,  velint  nolintr 
ancillae  rebelles  usque  modo  deserviunt.  De  iis  vero  qui  longe 
ab  omni  centro  luminis  revelati  vivunt,  quoniam  non  est  ab- 
breviata  manus  Domini  quominus  multis  diversissimisque  mo- 
dis  procurare  possit  ut  cuilibet  homini  primae  gratiae  cum 
bona  voluntate  obsequenti,  proxima  etiam  salutis  auxiliar 
inter  quae  principem  locum  obtinet  auditus  fidei,  elargiatur  (1). 
Proinde  Ecclesia  asseritur  medium  ordinarlum  et  regula- 
lare,  itemque  organum  authenticum  ad  proponendum  infallibi- 
liter  omne  id  quod  vere  a  Deo  revelatum,  fide  divina  est  cre- 
dendum.  Huc  faciunt  in  primis  notissima  Christi  verba  ad 
hierarchiam  apostolicam  usque  m  mundi  finem  duraturam 
Matth.  XXVT1I-20:  Euntes  docete  omnes  gentes,  docentes  eos  ser~ 
vare  omnia  quaecumque  mandavl  vobis,  et  ecce  ego  vobiscum 
sum  omnibus  diebus  usque  in  consummationem  saeculi.  Fa- 
ciunt  praeterea  ea  quae  leguntur  Ioan.  XIV-16,  ubi  promic- 
titur  Spiritus  Sanctus  cum  apostolis  eorumque  successoribus 
permansurus  in  aeternum,  elq  xov  atwva,  tanquam  adiutor  in 
omni  opere  apostolico,  et  maxime  in  munere  docendi  omnia 
quae  dixerat  Christus.  Faciunt  denique  testimonia  quae  con- 
tinent  disertam  affirmationem    inconcussae  infallibilitatis  ma- 


(1)  Cf.   Traet.   de  Ecclesia   Christi,   Quaest.  1,  Thes.  2  §  3,   et  prae- 
sertim   Quaest.   10,   Thes.   16  §    3. 

gisterii  ecclesiastici,  ut  cum  dicitur  1  Tim.  III- 15:  Ecciesia 
Dei  vivi  columna  et  firmamentum  veritatis.  Ubi  observabis 
quod  usu  tum  sacro  tum  profano,  per  hanc  metaphoram 
<miXo£  xal  £5paccojJia  significatur  omne  sustentaculum  quod  cum 
ex  se  firmum  sit,  firmitatem  etiam  ac  stabilitatem  inconcus- 
sam  praestat  ei  quod  sustentat.  Proibde,  dum  asseritur  Eccle- 
sia  columna  et  firmamentum  tyjs  aXyjBsia^,  id  est,  non  huius 
aut  illius  veritatis  in  particulari,  sed  totius  veritatis  revela- 
tae,  (sic  enim  accipitur  in  Scripturis  veritas  per  antonoma- 
-siam),  significatur  Ecclesia  ut  sustentans  veritatein,  eique  im- 
pertiens  immobilem  firmitatem,  non  quidem  quoad  se,  ut  per 
se  evidens  est,  sed  quoad  nos,  id  est  in  quantum  apui  homi- 
nes  cognosci  et  credi  debet,  mediante  perpetua  atque  infalli- 
bili  et  semper  viva  praedicatione. 

Sic  ergo  institutum  est  facile  medium  satisfacendi  officio 
amplectendi  veram  fidem,  in  eaque  constanter  perseverandi. 
Unum  enim  est  credibile  in  quod  omnis  generis  convergunt 
signa  credibilitatis,  Ecclesia  scilicet  manifestis  divinae  insti- 
tutionis  notis  instructa,  seseque  attestans  a  Deo  revelatam 
tanquam  totius  revelationis  in  apostolis  consummatae  infalli- 
bilem  custodem  et  magistram.  Ad  quam  accedentes,  et  a  cuius 
ore  pendentes,  quid  sit  pro  genuino  verbo  Dei  accipiendum, 
ac  per  hoc,  credendum,  aut  ignorare  aut  dubitare  amplius 
non  possumus.  Et  haec  quidem  alibi  sat  fuse  exposita  inve- 
niuntur  (1),  ita  ut  contenti  nunc  simus  compendiosa  quadam 
recapitulatione.  Verumtamen  recapitulatio  hactenus  facta  non 
attingit  nisi  ea  quae  a  Deo  dicta,  et  in  Scripturis  vel  sine 
scriptc  traditionibus  formaliter  contenta,  ipsius  fidei  divinae 
catholicae  proprium  obiectum  sunt.  Atqui  praeter  haec,  alia 
quaedam  in  praesenti  consideranda  veniunt. 

§  2. 

Etenim  alia  sunt  quoque  ad  infallibile  Ecclesiae  magiste- 
rium  pertinentia,  tametsi  secundario  tantum  et  ex  consequenti. 

(1)   Tract.   de  Eccl.  Q.  10,  Thes.  16. 

Iila  autem  dico  omnia  quae  dici  nequeunt  in  se  revelata,  sed 
tantum  cohaerentia  cum  revelatis,  et  ita  quidem  ut  ad  eorum 
custodiam,  defensionem,  propositionem,  atque  explicationem 
plane  requirantur.  Et  ad  duo  suprema  genera  revocari  pos- 
sunt. 

Primum  genus  refertur  ad  proscriptionem  earum  opinio- 
num  in  dies  exorientium,  quae  etsi  non  contradictorie  oppo- 
nantur  veritatibus  a  Deo  revelatis,  ac  per  hoc,  non  formalem 
contineant  fidei  divinae  negationem,  huic  tamen  negationi 
plus  minusve  affines  exsistunt  eique  in  animis  hominum  viam 
parant.  Porro,  ut  fugiantur  opiniones  eiusmodi  quibus  fides  in 
discrimen  adducitur,  oportet  ut  earum  pravitas  seu  oppositio 
ad  fidei  regulam  innotescat.  Insuper  veritas  oppositionis  quam 
ad  fidei  sinceritatem  habent,  non  est  veritas  revelata  in  se, 
sed  quae  per  collationem  et  discursum  caeteraque  media  theo- 
logicae  disciplinae  unice  comperitur.  In  his  igitur  quae  se- 
cundario  ad  infallibile  Ecclesiae  magisterium  pertinent,  poni- 
tur  primo  censuratio  propositionum  infra  notam  haereseos. 
Qua  quidem  censuratione  facta,  obligantur  fideles  ad  positive 
credendum  latas  censuras  convenire  notatis  propositionibus, 
et  eo  quidem  modo  quo  eis  convenire  declarantur ;  conse- 
quenter  vero,  ad  reiiciendum  ex  animo  propositiones  ipsas, 
idque,  sub  poena  peccati  plus  minusve  ad  haeresim  acce- 
dentis,  secundum  maiorem  minoremve  censurae  gravitatem  (1). 

(1)  Cum  propositiones  possint  pluribus  modis  opponi  fidei,  variae 
distinguunti  ;r  censurarum  species  quae  in  tractatu  de  fide  necessario  sunt 
exponendae. 

Supremum  gradum  in  censurarum  catalogo  obtinet  propositio  liae- 
retica,  a<l  quam  duae  eonditiones  requiruntur.  Prima  est  ut  contradic- 
torie  oppouatur  alicui  veritati  a  Deo  formaliter  revelatae.  Altera  est  ut 
haec  ipsa  veritas  qua  talis,  vel  dfinitione  solemni  vel  ordinario  magi- 
sterii  exercitio  iam  fuerit  ab  Ecclesia  sufficienter  proposita.  Quoties 
igitur  damnatur  propositio  ut  haeretica,  eo  ipso  definitur  contradictoriam 
esse  fidei  divinae  catholicae  dogma,  et  de  hac  suprema  censura,  cum 
sermo  est  de  his  quae  secundario  tantum  ad  Ecclesiae  magisterium  per- 
tinent,  non  agitur. 

Ad  propositionem  haereticam  proxime  accedit  propositio  erronea, 
Et  hic  sciendum  est  quod  error  generatim  est  deviatio  a  regula  certa. 

Alterum  genus  est  de  factis  quae  dicuntur  dogmatiea,  ut- 
pote  extra  revelationis  ambitum  exsistentia,  et  tamen  ad  de- 
bitam  dogmatum  tidei  propositionem,  applicationem,  vel  expH- 

Sicut  autem  pliilosophus  pro  regula  habet  prima  principia  per  se  evi- 
dentia  in  quae  resolvuntur  omnes  veritates  ordinis  rationalis,  ita  fideli 
in  quantum  huiusmodi,  certa  regula  est  id  quod  tanquam  divinitus  re- 
•elatum  ab  Eeclesia  fuit  propositum.  Et  ideo  erroneitas  nihil  aliud  nune 
erit  qukm  oppositio  et  pugnantia  alicuius  doctrinae  seu  propositionis 
cum  revelatis  dogmatibus  quae  ut  talia  in  manifesta  Ecclesiae  praedi- 
catione  sunt.  Verum  hoc  generali  modo  accipiendo  errorem,  omnis  proi- 
positio  haeretica  est  erronea,  imo  eminenter  talis.  Unde  quando  error 
sumitur  ut  ab  haeresi  condistinctus,  necesse  est  ut  dicat  aliquid  minus 
haeresi,  viaelicet  certam  ad  doctrinam  fidei  oppositionem,  cui  tamen 
nonnihil  deest  quominus  haeresis  dici  possit.  Sie  enim  eontingere  solet, 
ut  si  qua  nominis  ratio  conununiter  conveniafr  pluribus  velut  hierarchice 
r.ubordivatis,  ipsum  commune  nomen  ordini  infimo  specialiter  reserveturr 
et  sic  etiam  est  in  praesenti.  —  Porro  oppositio  illa  a  supremo  haeresis 
gradu  utcumque  deficiens,  quae  propositioni  erroneae  propria  est,  duobus 
modis  mtelligi  potest.  Primo  ita  uti  sit  solum  mediata,  pro  quanto  dicta 
propositio  est  nec  plus  nec  minus  contradictoria  alicuius  conclusionis 
theologicae  quae  ex  dogmate  fidei  et  principio  naturaliter  certo  dedu- 
citur.  Alio  modo  ita  ut  sit  ad  minus  mediata,  quatenus  propositio  negat 
doctrinam  quae  certissime  quidem  cohaeret  cum  principiis  fidei,  cer- 
tissimeque  ex  iis  colligitur,  sed  insuper  iudicatur  a  plerisque  formaliter 
etiam  revelata  et  ut  talis  ab  Ecclesia  definibilis,  quamquam  hactenus 
de  facto  definita  non  sit.  Itaque  in  ipsa  erroneitate  sunt  duo  veluti 
gradus  qui  quandoque  ab  invicem  contradistinguuntur,  et  quandoque 
rion.  Ubi  autem  contradistinguuntur,  propositio  habens  superiorem  gra- 
dum  diitur  haeresi  proxima;  quae  inferiorem,  erronea  simpliciter. 

Sequitur  propositio  sapiens  haeresini,  vel  suspecta  de  haeresi,  quae 
dat  ansam  timendi  ne  haeresis  lateat,  non  tamen  praebet  sufficiens  fun- 
damentum  absolute  iudicandi  esse  haeresim.  —  Item  sine  difficultate 
intelligitur  propositio  male  sonans,  vel  piarnm  aurinm  offensiva,  Prior 
peccat  aequhocatione  seu  abusu  vocum  diversarum  ab  usu  communi 
quo  solent  a  fidelibus  usurpari,  non  servans  formam  sanorum  verborum 
quam  commendat  Apostolus.  Posterior  vero,  etsi  usurpet  voees  in  propria 
et  usitata  earum  significatione,  id  tamen  dicit  quod  utpote  indecens  et 
indignum  in  materia  religionis,  natum  est  fidelium  reverentiam  minuere 
et  pietatem  offendere. 

Est  quoque  propositio  temeraria,  quae  duobus  modis  usurpari  solet, 
communiter   scilicet   et   proprie.   —   Communiter   quidem,   ut  omnis   pro- 

cationem  cognitu  necessaria.  Huc  pertinet  exempli  gratia, 
coDformitas  huius  determinatae  editionis  seu  versionis  cum 
scripturis  originalibus  :  idoneitas  huius  vel  illius  formulae  sive 
graecae,  sive  latinae,  sive  cuiuscumque  alterius  linguae,  ad 
vere  exprimendam  veritatem  a  Deo  revelatam  ;  legitimitas 
celebrationis  determinati  concilii  vel  electionis  determinati 
pontificis  ;  vera  sanctitas  aeternaque  gloria  certorum  homi- 
num  ad  altarium  honores  post  mortem  evehendorum,  ut  pos- 
sit  revelatum  dogma  de  cultu  et  invocatione  sanctorum  conve- 
nienter  applicari,  et  humano  modo  ad  praxim  deduci  ;  et  alia 
demum  huiusmodi  de  quibus  non  expedit  nunc  pluribus  dis- 
serere. 

Auctoritatem  ergo  infallibiliter  definiendi    tum    notas  seu 

positio  quae  insolenter  et  nimium  audacter  sese  erigit  absque  fundamento 
contra  receptam  in  Ecclesiae  sententiam,  temeraria  quoque  appelletur, 
etiamsi  aliunae  sit  haeresis  vel  error  manifestus.  Et  hoc  modo  sumi- 
tur  temeritatis  nota  in  bulla  Auctorem  fidei,  ubicumque  propositio- 
nes  damnantur  ut  temerariae  simul  et  erroneae;  ut  temerariae  nempe, 
proyter  eontemptionem  superbam  communis  sensus  Ecclesiae;  ut!  er- 
roneae  vero,  propter  oppositionem  saltem  mediatam  cum  revelatis  ca- 
tholicao  fidei  dogmatibus.  —  Nunc  autem  sensu  magis  particulari  et  re- 
r-tricto  usurpatur  censura  temeritatis,  ubi  asseveratio  ut  temeraria  notari 
.potest,  ut  haeretica  vel  erronea  vel  sapiens  haeresim  non  potest.  Id 
porro  accidit  quando  in  aliqua  propositione  non  negatur  obiectum  fidei 
directe  vel  indirecte,  neque  in  re  ipsa  vel  vocibus  fit  suspicio  contra 
fidem,  sed  solum  circa  materiam  quae  spectat  ad  theologiam  vel  pie- 
tatem  temere  reiicitur  communis  sensus  doctorum  et  fidelium.  Et  hoc 
modo  censura  temeritatis  inferior  est  praecedentibus.  Iure  tamen  meri- 
toque  inter  theologicas  censuras  computatur,  ut  optime  ostendit  de  Lugo, 
de  fide  Disp.  20,  Sect.  3. 

Censurae  aliae  vix  declaratione  indigent.  Schismatica  est  propo- 
sitio  quae  promovet  schisma,  vel  illud  generare  potest  aut  ad  illud  in- 
duccre.  Scaudalosa9  quae  praestat  occasionem  ruinae  spiritualis  incli- 
n^ndo  ad  peccata,  vel  avocando  ab  exercitio  virtutum.  Iniuriosa  quae 
iniuriam  coniinet  (ontra  eos  quo^nm  honori  merito  consulit  Ecclesia. 
Impia,  qua  verus  Dei  cultus  evert;tur  vel  minuitur.  Fed  cum  haec  satis 
perspicua  sint,  unum  est  quod  ultimo  loeo  annotare  praestat,  videlicet: 
unam  eamdemque  propositionem  subiacere  posse  pluribus  censuris  di- 
versis,  quia  sub  pluribus  respectibus  fidei  vel  moribus  nociva  esse  potest, 
et  hac   de   causa  plures   continere  pravitatis   species. 

De  virtutibue  infusie  18 

censuras  propositionum,  tum  facta  dogmatica  cuiuscumque  ge- 
neris,  ad  Ecclesiam  ex  Cristi  instituto  pertinere,  incunctanter 
asserendum  est.  Et  haec  infallibilis  auctoritatis  extensio,  om- 
nibus  theologis  consentientibus,  veritas  est  ita  certa  ut  eius 
negatio  error  esset  gravissimus,  vel  ex  plurium  opinione  etiam 
haeresis,  quamvis  hactenus  explicite  haereseos  damnata  non 
sit  (1).  —  Et  si  quidem  sermo  sit  de  ipsa  auctoritatis  exsi- 
stentia,  argumentum  trahitur  ex  verbis  Domini  ad  Petrum  : 
Pasce  oves  meas,  vel  ex  verbis  apostoli  ad  Timotheum,  et  in 
persona  Timothei  ad  totam  Ecclesiam  docentem:  0  limothee, 
depositum  custodi.  Et  re  quidem  vera,  auctoritas  tradita  per 
istud  verbum  pasce,  comprehendit  omnes  actus  regiminis  qui 
ad  gregis  incolumitatem,  et  plenitudinem  vitae  quae  ex  fide 
est  in  eo  tutandam  atque  promovendam  requiruntur.  Compre- 
hendit  ergo  potestatem  definiendi  ea  quae  etsi  in  se  non  re- 
velata,  tamen  vel  absolute  vel  hypothetice  secundum  varias 
occurrentes  circumstantias  necessaria  erunt  pro  conveniente 
conservatione,  defensione,  vel  applicatione  revelatae  verita- 
tis.  —  Si  autem  sermo  sit  de  infallibilitate  quae  in  hoc  mu- 
nere  obeundo  competit  Ecclesiae  vel  Pontifici  loquenti  ex  ca- 
thedra,  tunc  redeunt  generales  promissiones  assistentiae  :  Super 
hanc  petram  aedificabo  Ecclesiam  meam  (Matth.  XVT-18)  ;  Do- 
centes  eos  servare  omnia  quaecumque  mandavi  vobis,  et  ecce 
ego  vobiscum  sum  omnibus  diebus  (Matth.  XXVIII-20);  Alium 
paracletum  dabit  vobis  ut  maneat  vobiscum  in  aeternum,  spi- 
ritum  veritatis  (Ioan.  XIV-16),  et  alia  quae  in  proprio  tractatu 
late  exponuntur. 

Nunc  autem,  quia  ea  de  quibus  nunc  sermo,  non  sunt  dicta 
a  Deo,  sed  solum  ab  Ecclesia  sub  sola  Dei  assistentia,  con- 
sequitur  quod  fidei  divinae  seu  theologicae  obiectum  non  sunt, 
sed  fidei  quam  aliqui  mediate  divinam  appellant,  alii  vero  et 
communius  et  rectius,  ut  videtxxr,jidem  ecclesiasticam  (2).  Nam 
sicut  fidem  humanam  dicimus  illam    quam    adhibemus  homi- 

(1)  Vide  Lugo,  de  fide,  Disp.  20,  n.  106-114;  Bannez  in  2-2,  Q.  11, 
a.  2,   concl.   2.  Franzelin   de  Tradit.   Thes.   12,   Seholion   1,   etc. 

(2)  «  Infallibilitas  Ecclesiae  et  Pontificis  Romani  creditur  fide   di- 

nibus,  fidem  divinam  quam  adhibemus  Deo,  ita  fidem  eccle- 
siasticam  rectissime  vocabimus  eam  quam  adhibemus  Eccle- 
siae,  ubi  scilicet  intervenit  Ecclesiae  auctoritas,  non  iam  per 
modum  proponentis  id  quod  a  Deo  fuit  dictum,  sed  per  mo- 
dum  edicentis  proprium  iudicium  propriamque  sententiam. 
Tunc  enim  Ecclesiae  auctoritas  est,  cui  ultimo  nititur  assen- 
-sus,  cum  alia  sit  fides  qua  credo  auctoritatem  Ecclesiae  prop- 
ter  revelationem  Dei,  alia  vero  ea  qua  credo  ex  gr.  factum 
dogmaticum  propter  revelatam  auctoritatem  Ecclesiae.  Unde 
hic  quoque  applicationem  habet  quod  supra  notatum  est. 
Quippe  si  quaeras  cur  factum  dogmaticum  credam,  sufficiens 
et  adaequata  responsio  erit,  quia  Ecclesia  cuius  est  infallibi- 
lis  auctoritas,  illud  definivit.  Et  si  amplius  interroges  cur  cre- 
dam  auctoritatem  Ecclesiae  infallibilcra,  iam  non ,  interrogas 
in  linea  recta  de  praefati  motivo  assensus,  sed  solum  de  mo- 
tivo  assensus  praecedentis  et  praerequisiti ;  quaeris  enim  un- 
denam  praesupposuerim  exsistentiam  auctoritatis  infallibilis 
quam  nunc  ut  rationem  credendi  factum  dogmaticum  assumo. 
Bene  igitur  et  proprie  tenetur  appellatio  fidei  ecclesiasticae, 
quae  a  temporibus  saltem  controversiae  Iansenianae  in  com- 
muni  usu  fuisse  noscitur. 

Nec  tandem  quaerendum  est,  ad  quam  virtutem  revocari 
debeat  huiusmodi  fides  distincta  a  fide  divina.  Huic  enim  quae- 
stioni  iam  abunde  satisfactum  est  in  generali  Prolegomeno, 
cap.  3  §  2,  n.  2.  Et  ex  ibi  dictis  inferes  habitum  fidei  theolo- 
gicae  ad  hanc  quoque  fidem  sese  extendere,  quia  unaquaeque 
virtus,  sicut  praecipit  ea  quae  ordinem  habent  ad  suum  prin- 
cipalem  actum,  ita  et  inclinat  ad  ea.  Quemadmodum  igitur 
virtus  fidei,  omnibus  consentientibus,  se  extendit  non    solum 

«  vina  propter  auetoritatem  Dei  revelantis.  Sententia  quae  per  infal- 
«libilem  definitionem  Ecclesiae  proponitur  ut  vera,  non  tamen  ut  re- 
«  velata,  creditur  propter  revelatam  auctoritatem  proponentis.  Unde 
« hanc  quam  aliqui  appellant  fidem  ecclesiasticam  possumus  dicere 
« fidem  mediate  divinam ».  Ita  Card.  Franzelin  de  Trad.  Thes.  12, 
Schol.  1.  Sec  appellatio  fidei  mediate  divinae  cohaeret  cum  eius  opi- 
nione  circa  resolutionem  actus  fidei;  quae  quidem  opinio  admittenda 
non  videtur,  ut  dicetur  in  sequentibus. 

ad  ipsuin  actum  credendi  revelata  a  Deo,  verum  etiam  ad 
actus  praeparativos  seu  praeambulos,  sic  etiam  se  extendit  acl 
eos  actus  qui  fidem  divinam  propriis  veluti  moeniis  circum- 
vallant,  vel  eius  convenienti  exercitio  deserviunt,  et  univer- 
sim  loquendo,  requiruntur  ad  plenam  mentis  obedientiam  erga 
eam  auctoritatem  cuius  est  vice  Dei  societatem  credentium  re- 
gere  et  in  unitate  continere. 

At  nondum  tempus  est  declarandi  ex  professo,  quousque 
sese  extendat  obligatio  qua  omnis  catholicus  obstringitur  erga. 
ecclesiasticum  magisterium.  quotuplicive  modo  contingat  pec- 
cari  contra  virtutem  fidei.  Adhuc  enim  versamur  in  «ola  con- 
sideratione  obiecti,  ad  quam  pertinebat  tum  consideratio  or- 
gani  ipsum  proponentis,  tum  distinctio  inter  ea  quae  propo- 
nuntur  ut  revelata,  et  ea  quae  solum  ut  ordinata  ad  revela- 
torum  conservationem.  Caetera  vero  sunt  alterius  loci  (1). 
Quare  nihil  aliud  iam  superest  ad  piuesentis  quaestionis  comple- 
mentum,  nisi  observatio  quaedanx,  per  se  quidem  plane  obvia 
sed  adversus  hodiernos  novatores  quam  maxime    attendenda- 

THESIS  XIV. 

Maieriale  fidei  theologicae  obiectum  quod  a  Deo  revela- 
tum,  ab  infallibili  Ecclesia  proponitur,  non  in  verbis,  sed  in 
sensu  qui  verbis  subest  consistit,  nec  alia  de  eausa  Timo- 
theum  Apostolus  monet  ut  formam  habeat  sanorum  verbo- 
rum  quae  ab  ipso  audierat  per  multos  testes,  nisi  quia  haec 
ipsa  sanorum  verborum  forma  ad  genuinum  sensum  constan- 
ter  atque  invariabiliter  retinendum  quam  maxime  confert. 
Quisquis  autem  dicit  sensum  illum  quem  in  suis  definitioni- 
bus  suaque  articulorum  fidei  propositione  intelligit  Ecclesia, 
non  esse  incommutabiliter  verum,  sed  talem  cui  sensus  alius 
secundum  progressum  scientiae  potuerit  aut  possit  aliquando 
substitui,  haeretico  fallitur  spiritu. 

Circa  medium  saeculi  XIX  prodiit,  auctore  Antonio  Gun- 
ther  (cui  viam  aperuerat  Georgius  Hermes  a    Summis  Ponti- 

(1)  Infra,  ubi  de  iis  quae  3dei  oppommtur. 

-ficibus  Gregorio  XVI  et  Pio  IX  iteratis  vicibus  condemnatus), 

novus  quidam   modus    intelligendi    progressum    in  cognitione 

veritatis  revelatae.  Qui  quidem  modus  sic  compendiose  expo- 

situs  invenitur  in  appendice  ad  acta  et  decreta  Concilii  Va- 

ticani  (2) :   «  Dicunt  intelligentiam  dogmatum  esse  variam  di- 

'  «  versis  aetatibus  pro  diverso  statu  scientiarum  philosophica- 

«  rum  ;  in  apostolis  intelligentiam  fuisse  non  quidem  falsam, 

«  sed  imperfectam ;  in  SS.  Patribus  fuisse  perfectiorem  quam 

«  in  apostolis,  sed  tamen  longe    remotam    a    sua  ultima  per- 

•«  fectione  ;  nunc  vero  per  veram  philosophiam  et  in  hac  luce 

«  scientiarum  recentioris  aetatis,  ad  plenum  intellectum  veri- 

«  tatum    revelatarum    perveniendum    esse.    Huiusmodi  autem 

«  profectum  non  solum    haeretici   adstruunt,  qui  infallibilita- 

«  tem    Ecclesiae    negant ;    verum   etiam    admittendo     infalli- 

«  bilitatem,  sed    eam    non    recte  interpretando,  error  induci- 

«  tur.   Affirmatur  enim  munus   Ecclesiae    infaUibilis  sub  assi- 

«  stentia  Spiritus  Sancti  eo  tandem  spectare,  ut  inter  varias 

«  sententias  de  sensu  dogmatis  illa   praevaleat  quae  pro   tali 

«  tempore    sit    aptissima.   In    qua    sententia    ita    per    Eccle- 

«  siae  definitionem    praevalente    concedunt    semper  esse   ali- 

«  quam  veritatem,  sed  non  ideo  veritatem    simpliciter,  et  to- 

-«  tam  veritatem;  atque  ideo  progressu  temporis  pro  alio  ulte- 

«  riori  stadio  scientiarum  necessariam  reddi  definitionem  per- 

-«  fectiorem,  quia  illa    prior   huic    posteriori    stadio   scientiae 

«  iam  apta  non  est.  Sic,  aiunt,  saeculo  V  excludenda  erat  se- 

«  paratio  duarum  personarum  hominis  Iesu  et  Pilii  Dei;  dam- 

-«  natio  vero  huius  separationis,  iuxta  jpsychologiam  huius  ae- 

«  tatis,  includebat  unitatem    personae  Christi,  et   ita  definita 

«  est  una  hypostasis  seu  persona  in  duabus  naturis.  At  iuxta 

«  veram  philosophiam  nostrae  aetatis,  inquiunt,  iam  intelligi 

«  debent  duae  personae,  divina    et    humana,  permanentes  in 

«  ipsa  unione  ;  et  ideo  intelligendam  esse    non  unitatem  rea- 

«  lem    personae  Christi,   qualis    hactenus    intelligebatur,    sed 


(1)  Collectio  Lacensis  Tom.  7,  annot.  24  in  primum  schema  Consti- 
tutionis  de  doctrina  catholica. 

«  unam  personam  compositam  ex  duabus  personis.  Si  autem 
«  quseritur,  cur  Spiritus  Sanctus  non  docuerit  Ecclesiam  quod 
«  illius  temporis  philosophia  non  docuit,  respondent  Spiritum 
«  Sanctum  paulatim  inducere  in  omnem  veritatem,  sicut  trini- 
«  tas  personarum  non  iam  per  Moysen,  sed  in  N.  T.  demum 
«  revelata  est,  et  sicut  Christus  ipse  dixit :  Multa  habeo  vo- 
«  bis  dicere,  sed  non  potestis  portare  modo  ».  Haec  itaque 
habebat  Guntheri  error  qui  a  Patribus  Vaticanis,  Sess.  5,  can.  3 
de  fide  et  ratione,  anathematizatus  est  sequentibus  verbis  : 
>Si  quis  dixerit  fieri  posse  ut  dogmatibus  ab  Ecclesia  propo- 
sitiSy  aliquando  secundum  progressum  scientiae  sensus  tri- 
buendus  sit  alius  ab  eo  quem  intellexit  et  intelligit  Ecclesia, 
anaihema  sit.  Et  huius  anathematis  rationes  multiplici  ex  ea- 
pite  constant. 

Primo,  opinio  ista  renovat  sensu  inverso  haeresim  Ianse- 
nistarum  de  obscuratione  veritatum  in  Ecclesia.  Nam  lanseni- 
stae  dicebant,  postremis  hisce  saeculis  sparsam  esse  genera- 
lem  obscurationem  sujoer  veritates  gravioris  momenti,  spec- 
tantes  ad  religionem,  et  quae  sunt  basis  fidei  et  moralis  doctri- 
nae  Iesu  Christi  (1),  defectionem  in  Ecclesia  adstruendo,  uti- 
que  a  lumine  ad  tenebras,  et  a  veritate  ad  errorem.  Hic  e 
converso  asseritur  continuus  progressus  a  tenebris  ad  lumen,.. 
et  a  partiali  errore  ad  ampliorem  veritatem.  Sed  utrumque 
aequaliter  est  contra  verbum  Domini  dicentis :  Ego  vobiscum 
sum  omnibus  diebus,  et  rursus  :  Ecclesia  Dei  vivi  quae  est 
columna  et  jirmamentum  veritatis. 

Secundo,  opinio  ista  doctrinam  fidei  transmutat  in  quod- 
dam  veluti  philosophicum  inventum  quod  humanis  ingeniis 
proponitur  perficiendum.  Atqui,  apostolo  teste,  fidei  doctrina 
quani  Deus  revelavit,  nihil  est  aliud  nisi  divinum  depositum 
quod  Christi  sponsae  traditum  est  fideliter  custodiendum. 
•  «  O  Timothee,  inquit,  dejpositum  custodi,  devitans  profanas 
«  vocum  novitates.  0!  Exclamatio  ista  et  praescientiae  est  pa- 
«  riter  et  charitatis.  Praevidebat  enim  futuros,  quos  etiam  prae- 

(1)  Bulla  Auctorem  fidei,  Prop.  I. 

«  dolebat,  errores.  Quis  est  hodie  Timotheus  nisi  vel  genera- 
«  liter  totum  corpus  praepositorum,  qui  integram  divini  cultus 
«  scientiam  vel  habere  ipsi  debent  vel  aliis  infiindere  f  Quid 
«  est  depositum  custodi  f  Custodi  inquit,  propter  fures,  propter 
«  inimicos,  ne  dormientibus  hominibus,  superseminent  zizania 
«  super  illud  tritici  bonum  semen  quod  seminavit  Filius  ho- 
«  minis  in  agro  suo.  Depositum7  inquit,  custodi.  Quid  est  de~ 
«  positum  f  Id  est,  quod  tibi  creditum  est,  non  quod  a  te 
«  inventum  ;  quod  aecepisti,  non  quod  excogitasti  ;  rem  non 
«  ingenii,  sed  doctrinae,  non  usurpationis  privatae,  sed  pu- 
«  blicae  traditionis  ;  rem  ad  te  perductam,  non  a  te  prolatam, 
«  in  qua  non  auctor  debes  esse,  sed  custos,  non  institutor,  sed 
«  sectator,  non  ducens,  sed  sequens.  Depositum,  inquit,  custo- 
«  di;  catholicae  fidei  talentum  inviolatum  illibatumque  conserva.. 
«  Quod  tibi  creditum,  hoc  penes  te  maneat,  hoc  a  te  trada- 
«  tur.  Aurum  accepisti,  aurum  redde  ;  nolo  mihi  pro  aliis  alia . 
«  subiicias  ;  nolo  pro  auro  aut  impudenter  plumbum  aut  frau- 
«  dulenter  aeramenta  supponas  ;  nolo  auri  speciem,  sed  na- 
«  turam  plane.  0  Timothee,  0  Sacerdos,  0  Tractator,  0  Doc- 
«  tor,  si  te  divinum  munus  idoneum  fecerit,  ingenio,  exerci- 
«  tatione,  doctrina,  esto  spiritalis  tabernaculi  Beseleel,  pre- 
«  tiosas  divi  dogmatis  gemmas  exsculpe,  fideliter  coapta,  adorna 
«  sapienter,  adiice  splendorem,  gratiam,  venustatem.  Intelli- 
«  gatur  te  exponente  illustrius,  quod  ante  obscurius  cre- 
«  debatur.  Per  te  posteritas  intellectum  gratuletur  quod  ante 
«  vetustas  non  intellectum  venerabatur.  Eadem  tamen  fquae 
«  didicisti  doce,  ut  cum  dicas  nove,  non  dicas  nova  (1)  ». 

Tertio  opinio  ista  nihil  continef  minus  quam  disertam  ne- 
gationem  infallibilis  magisterii  in  Ecclesia.  Neque  enim  est 
hoc  magisterium  ad  mortuas  formulas  edendas,  quibus  pro 
successione  temporum  oppositi  sensus  possint  accommodari,  sed 
est  magisterium  vivens  a  quo  non  vacua  aut  aenigmatica  aut 
amphibologica  emanant  vocabula,  bene  vero  revelatae  res 
edocentur,  determinataeque  sententiae  credendae  proponuntur. 

(1)  Vincentius  Lirinensis,  Commonit.  I,  eap.  22. 


280  IP-IIae   QUAEST.    I. 

Unde  vel  fallibile  est  hoc  magisterium,  vel  id  ipsum  per  as- 
sistentiam  Spiritus  Sancti  effici  dicendum  est,  ut  quibuslibet 
definitionibns  eius  nihil  unquam  subsit  quod  non  sit  obiec- 
tive  revelatum  et  immutabiliter  verum.  Quamvis  enim  fieri 
possit  ut  dogma  prius  directe  explicatum  et  definitum  sub  uno 
conceptu  in  oppositione  ad  certum  aliquem  errorem,  postea 
directe  declaretur  et  definiatur  sub  alio  conceptu  adversus 
errorem  alium  forte  priori  contn>,rium?  fieri  tamen  nunquam 
poterit  ut  conceptus  prior  non  maneat  in  omne  tempus  infal- 
libiliter  verus,  constanterque  credendus  tanquam  divinitus  re- 
velatum  dogma.  Ita  exempli  causa,  postquam  definitum  est 
unam  "esse  personam  Christi,  eamque  divinam,  et  hominem 
Christum  non  esse  aliam  distinctam  a  Deo  Verbo  personam, 
non  potest  quovis  tempore  sequenti  inveniri  verum,  et  ut  tale 
admitti,  quod  alia  sit  persona  Deus  Verbum,  et  alia  distincta 
hic  homo  Iesus,  quomodocumque  personae  duae  inter  se  uni- 
tae  intelligantur.  Manet  enim  verbum  fidei  in  aeternum,  ait 
Athanasius  de  definitione  Nicaena,  epist.  ad  Afros  n.  2.  Alias 
infallibilitas  Ecelesiae  tam  in  docendo  quam  in  credendo,  fun- 
ditus  evertitur  (1). 

Quarto  denique  opinio  ista  restringit  exercitium  magisterii 
ecclesiastici  ad  solemnes  definitiones,  de  quibus  solis  videtur 
esse  sollicita,  cum  tamen  infallibilis  propositio  regulae  cre- 
dendi  sit  per  prius  in  ordinaria,  indesinente,  et  inde  ab  ori- 
gine  nusquam  cessante  praedicatione  totius  Ecclesiae  per  or- 
bem  dispersae  (2).  Haec  porro  ordinaria  praedicatio  quae  de- 
finitiones  Conciliorum  eadem  ipsissima  infallibilitate  et  ante- 
cedit  et  subsequitur  seinper,  multo  adhuc  magis  excludit  pos- 
sibilem  indeterminationem  sensus  quoad  dogmata  proposita. 
Hinc  si  determinatus  ille  dogmatum  sensus  incommutabiliter 
verus  non  esse  edicitur,  eo  ipso  asseritur  >Ecclesiam  aut  esse 
aut  posse  esse  magistram  trroris  sicut  omnes  haeretici  dicunt. 
Rectissime  ergo  Synodus  Vaticana  Guntherianum  commentum 
solemniter  anathematizavit. 

(1)  Ita  fere  Card.  Franzelin,  de  Tradit.  Thes.  25. 

(2)  Cf.  Traetatum  de  Ecclesia,  Thes.  18  §  1. 

Nunc  autem  idem  illud  commentum  hisce    nostris  diebus 

a  nonnullis  de  nascente  sehola  eorum  qui  Protestantium  vel 

quorumlibet  heterodoxorum  humilesse  exhibere  solent"pedis- 

sequos,  docilesque  discipulos,  de  novo  instauratur.  Quos  hae- 

retico  spiritu  falli,  ex  dictis  apertum  est.  Et  dico  falli,  id  est 

decipi,  utique  ex  levitate  et  citra    sufficientem  advertentiam; 

quoniam  formalis  saltem  haereseos  crimen  ab  eis  aequum  est 

propulsare  (1).  Interim  vero,  ab  eiusmodi  via  diligenter  cave- 

bit  quisquis  respexerit    ad    lucernam    lucentem  in  caliginoso 

loco  :    «  Sacrorum  quoque    dogmatum  is  sensus    perpetuo  est 

«  retinendus,  quem  semel  declaravit    Sancta    Mater  Ecclesia, 

«  nec  unquam  ab  eo  sensu,  altioris  intelligentiae  specie  et  no- 

«  mine,  recedendum.  Crescat  igitar  et  multum  vehementerque 

«  proficiat,  tam  singulorum  quam  omnium,  tam  unius    homi- 

«  nis  quam  totius  Ecclesiae,  aetatum  et  saeculorum  gradibus, 

«  intelligentia,  scientia,  sapientia ;   sed  in  suo  duntaxat  genere, 

(1)  Iidem  ipsi  homines  sunt  qui  contra  theologiam  scholasticam  de- 
bacchari  non  cessant,  et  ex  hoe  theologiae  contemptu  ad  quaslibet  te- 
meritates  paulatim  descendunt,  omni  vento  doctrinae  circumducti,  instar 
navis  gubernaculo  et  anchoris  destitutae.  lidem  quoque  sunt  qui  moder- 
norum  errorum  confutationem  continuo  in  ore  hahent,  nihil  aliud  in 
doetrina  sacra  praeter  humanarum  opinionum  recensionem  et  qualem- 
cumque  redargutionem  perspicientes,  quasi  doctrina  sacra  quae  rerum 
divinarum  scientia  est,  non  esset  propter  se  expetenda,  et  per  se  digna 
quae  colatur,  praecisione  quoque  facta  a  quibuslibet  erroribus  modernis. 
iSed  hoc  interim  omisso,  duo  sunt  quae  non  inutiiliter  eis  in  memoriam 
revocarentur.  Primo,  quod  ad  confutandos  sicut  oportet  errores  mo- 
dernos,  maxime  essentialis  conditdo  est,  ut  quis  in  seipso  tutus  sit  ab 
erroribus  modernis,  itemque  ut  defendendae  veritatis  notitiam  sit  asse- 
outus,  et  ea  polleat  mentis  disciplina  quae  hominis  Dei  seu  sacri  mi- 
nistri  propria  est,  iuxta  illud  Apostoli  1  Tim.  IV-16:  Attende  tibi  et  do- 
strinae:  hoc  enim  faciens  et  teipsum  salvum  facies  et  eos  qui  te  audiunt; 
ac  rursus  2  Tim.  11-15:  Sollicite  cura  teipsum  prooaoilem  exhibere  Deo 
operarium  recte  tractantem  verbum  veritatis.  Secundo,  quod  magnum 
sane  et  omnino  necessarium  negotium  est  confutare  errores  modernos,  sed 
multo  adhuc  magis,  non  facere  errores  modernos:  quibus  scilicet  confutan- 
dorum  errorum  cumulum  adaugeas,  et  quidem  peioribus  ac  periculo- 
sioribus  quam  illi  esse  poterant  ad  quorum  curationem  imperitus  me- 
dicus  accedebas. 


282  IP-IIae    QUAEST.   11-111. 

«  in    eodem    scilicet    dogmate,  eodem    sensu,  eademque    sen- 
«  tentia  »  (1). 

Et  sic  explicit  prima  quaestio  de  obiecto  fidei,  quod  in  sensi- 
bus  et  sententiis,  non  autem  in  materiali  involucro  verborum  re- 
ponitur.  Sequitur  iam  apud  S.  Thomas,  de  actufidei  consideratio. 

QUAEST.    II-III. 
DE    ACTU    FIDEI 

«  Deinde,  inquit  S.  Thomas,  considerandum  est  de  actu 
«  fidei,  et  primo  de  actu  interiori,  secundo  de  actu  exteriori  ». 
Sed  de  actu  exteriori  qui  est  fidei  confessio,  sufficienter  di- 
citur  in  theologia  morali.  De  ipso  autem  interiori  actu  quin- 
tuplex  consideratio  esse  debebit.  Primo  quantum  ad  eius  essen- 
tiam  (art.  1).  Secundo  quantum  ad  resolutionis  modum  (art.  2). 
Tertio  quantum  ad  praevium  iudicium  credibilitatis  (art.  1 
ad  lnm).  Quarto  quantum  ad  proprietates  (art.  9-10,  et  Q.  4, 
art.  8).  Quinto  demum  quantum  ad  ea  in  quae  debet  de  ne- 
cessitate  salutis  explicite  ferri  (art.  5-8).  —  Doctrina  autem  de 
essentia  actus  fidei  sequenti  propositione  constat. 

THESIS  XV. 

Actus  fidei  ad  salutem  necessariae  est  actus  non  ad  vo- 
luntatem,  sed  ad  intellectum  elicitive  pertinens,  et  non  con- 
sistit  in  fiducia  qua  unusquisque  sibi  applicat  promissiones 
divinas  de  remissione  peccatorum,  sed  in  assensu  firmo 
quo  a  Deo  revelata  vera  esse  eredimus,  propter  solam  aucto- 
ritatem  Dei  revelantis  qui  nec  falli  nec  fallere  potest. 

§   1- 

Circa  essentiam  actus  fidei  duae  sunt  principales  erran- 
tium  classes.  Una  est  eorum  qui  fidei  actum  ad  ordinem 
scientiae  reducunt.  Initiatorem  habuerunt    saeculo  XIII  Ray- 

(1)  Vatican.  cap.  4  de  fide  et  ratione,  in  fine. 

mundum  Lullumf  cuius  positiones  ab  Alexandro  IV  et  Gre- 
gorio  XI  damnatas  (1),  hac  nostra  aetate  sub  alia  forma  re- 
novaverunt  Hermes,  Froschammer,  aliique  rationalismo  plus 
minusve  infecti  auctores.  «  Rationalistae  loquuntur  et  ipsi  de 
«  fide  religiosa,  sed  fidem  cuius  motivum  sit  auctoritas  Dei 
«  revelantis,  nullam  possunt  admittere,  cum  ipsam  Dei  locu- 
«  tionem  seu  revelationem  negent.  Unde  nomine  fidei  gene- 
«  ratim  non  aliud  intelligunt  quam  rationalem  scientiam  re- 
«  rum  ad  Deum  et  ad  religionem  pertinentium.  Pro  diverso 
«  autem  modo  quo  scientiam  constituunt,  etiam  fidem  reli- 
«  giosam  solo  nomine  retento  alii  aliter  concipiunt  (2).  Verum 
«  hac  quoque  in  fundamentali  notione  fidei,  derivatio  aliqua 
«  doctrinae  a  rationalismo  ad  semirationalismum  locum  habuit. 
«  Semirationalistae  docent,  omnem  firmam  persuasionem  de 
«  Deo  et  de  rebus  divinis  esse  fidem  illam  proprie  dictam  a 
«  qua  fideles  denominantur,  etiamsi  veritas  teneatur  solum- 
«  modo  propter  perspectum  intrinsecum  nexum  idearum.  Imo 
«  dicunt,  sensu  sublimissimo  fidem  esse  ac  dici  debere  ex.  giv 
«  cognitionem  exsistentiae  Dei,  ad  quam  ex  consideratione 
«  huius  universi  perveniatur  ».  Ita  annotatio  14a  in  primum 
schema  Constitutionis  de  doctrina  catholica,  Vaticanorum 
Patrum  examini  propositum  (3). 

Porro  huiusmodi  errores  ab  ipsa  Vaticana  Synodo  repro- 
bati,  cap.  2  de  fide  (4),  nonnisi  indirecte  et  in  obliquo  attin- 
guntur  per  praesentem  propositionem,   quoniam  ex  ante  dictis 

(1)  Denzinger,   n.   474,   seq. 

(2)  Pro  aliis  fides  est  quidam  sensus^dependentiae  qui  cum  ratio- 
nali  natura  cohaerens,  dieitur  esse  unica  essentialis  nota  verae  religionis. 
Pro  aliis  est  mentis  assensus  in  ea  quae  non  immediate,  sed  solum  me- 
diante  demonstratione,  vera  intelliguntur.  Pro  Kantianis  est  idearum 
religiosarum  approbatio  propter  exigentiam  practicam  vitae  moralis. 
Cf.  Franzelin,  App.  ad  tractatum  de  Tradit.  cap.  2,  Coroll.  2. 

(3)  Colleet.  Lacens.  Tom.  7,  pag.  527. 

(4)  «  Si  quis  dixerit,  f  idem  divinam  a  naturali  de  Deo  et  rebus  mo- 
«  ralibus  scientia  non  distingui,  ac  propterea  ad  fidem  divinam  non  re- 
«  quiri  ut  revelata  veritas  propter  auctoritatem  Dei  revelantis  credaturr 
«  anathema  sit ». 

de  obiecto  fidei,  satis  superque  videntur  exclusi.  Re  enim 
vera,  semel  ac  admittitur  fidei  actum  ad  intellectum  pertinere, 
et  in  quodam  mentis  assensu  consistere,  tota  pro  nunc  cum 
heterodoxis  controversia  reducitur  ad  eam  quae  est  circa  obiec- 
tum,  et  praesertim  circa  obiectum  formale  seu  motivum  as- 
sensus,  ut  supra,  Thes,  9  §  1.  Et  quia  non  oportet  rem  actam 
iterum  ad  trutinam  revocare,  ideo  ab  ulteriori  demonstratione 
supersedendum. 

Iuvabit  tamen  aliquid  hic  obiter  observare  quoad  genesim 
haeresis  semirationalistarum,  quae  eo  periculosior  invenitur, 
quod  independentiam  rationis  simul  cum  exsistentia  divinae 
revelationis  conciliare  tentat.  Nimirum  totius  erroris  radix  est 
in  praedicta  rationalistica  conceptione  actus  fidei,  cui  non  iam 
di\inam  auctoritatem  motivum  unicum  assignant,  sed  imo  mo- 
tivum  praedominans  ac  supremum  praestituunt  rationem  scien- 
tificam,  quaecumque  tandem  illa  sit,  juxta  v&rios  modos  qui- 
bus  pro  arbitrio  scientiam  definire  placet.  «  Si  exclusa  falsa 
«  credulitate,  inquit  Hermes,  Introd.  philos.  ad  theol.,  velimus 
«  fidem  definire,  dicendum  est  fidem  esse  in  nobis  statum 
«  certitudinis  sen  persuasionis  de  veritate  rei  cognitae,  in 
«  quem  statum  inducimur  per  necessarium  assensum  rationis 
«  theoreticae,  vel  per  necessarium  consensum  rationis  prac- 
«  ticae.  Haec  fides  rationalis  est  finis  supremus  totius  philo- 
«  sophiae,  unica  vera  norma  hominis  in  hac  vita,  et  neces- 
«  saria  conditio  ad  eius  elevationem  ».  Et  infra  :  «  Si  aucto- 
«  ritas  designatur  ut  unicum  motivum  fidei,  atque  adeo  ut 
«  eius  fundamentum,  hoc  ipso  intrinseca  firmitas  fidei  subver- 
«  titur  ».  Cum  hoc  igitur  fundamentali  principio  logice  iam 
connectitur  omnimoda  negatio  proprie  dictorum  mysteriorum 
quae  in  revelationis  deposito  contineantur.  Aiunt  itaque,  ve- 
ritates  quidem  tradi  per  divinam  revelationem,  sed  eas  ad 
unam  omnes,  saltem  postquam  semel  divinitus  traditae  inno- 
tuerunt,  posse  etiam  per  rationem  rite  excultam  positive  ex- 
plicari ;  imo  vero,  in  hac  ipsa  explicatione  repositum  esse 
proprium  ac  principale  philosophiae  munus.  At  vero,  veritates 
quae  ad  placita  rationis  exiguntur,  non  amplius  constant  iisdem 

notis  sea  conceptibus,  ac  dogmata  hactenus  credita  ex.  gr. 
SS.  Trinitatis  et  Incarnattonis  Verbi,  utique  in  eo  sensu  sumpta 
in  quo  credebantur.  Ideo  veterem  sensum  necessitate  quadam 
transmutant  in  alium  plane  diversum,  illumque  non  verentur 
aliquando  appellare  absurdum,  quia  eo  modo  quo  ipsi  volunt 
intelligi  non  potest.  Venit  ergo  tanquam  consequentia  ultimar 
nova  ea  magisterii  ecclesiastici  conceptio  in  thesi  praecedenti 
exposita,  secundum  quam  sensus  dogmatum  ab  Ecclesia  vel 
propositorum  vel  definitorum  non  est  incommutabiliter  verusr 
sed  aptatus  duntaxat  ad  psyehologiam  uniuscuiusque  epochae, 
ac  per  hoc,  semper  magis  magisque  epurandus  usque  ad  aevum 
iamiam  illucescens,  absolutae  veritatis. 

Haec  igitur  sunt  quae  de  coticeptione  rationalistica  actus 
fidei  occasionaliter  notata  velim.  Quibus  iam  praetermissis, 
sine  mora  veniendum  est  ad  id  quod  in  recto  enuntiat  prae- 
sehs  propositio.  Est  autem  contra  doctrinam  protestanticam  de 
fide  iustificante,  id  est  totius  iustificationis  radice  et  fundamento. 

§  2. 

Alius  itaque  fundamentalis  error  in  praesenti  est  error 
Protestantium,  qui  non  solum  solius  fidei  sufficientiam  ad  iu- 
stificationem  adserunt  et  vindicant,  verum  etiam  ipsammet 
fidei  iustificantis  notionem  funditus  evertunt :  dum  scilicet  hu- 
ius  fidei  essentiam,  non  iam  in  actu  intellectus,  sed  in  actu 
voluntatis  collocant,  dicentes  eam  nihil  aliud  esse  quam  fidu- 
ciam  qua  quis  confidit  peccata  sua  propter  Christi  merita  sibi 
non  imputari.  Sciendum  enim  est  ipsos  duplicem  distinguere 
fidem,  videlicet  fidem  dogmatum,  et  fidem  promissionum.  Rur- 
sus  fides  promissionum  alia  generalis  est,  alia  specialis.  «  Ge- 
«  neralem  (dicunt),  qua  credimus  promissam  esse  omnibus  cre- 
«  dentibus  salutem.  Specialem  qua  unusquisque  sibi  promis- 
«  sionem  divinam  applicans,  confidit  peccata  omnia  per  Chri- 
«  stum  sibi  esse  dimissa.  Atque  eam  demumjiduciam  specialis 
«  misericordiae,  fidem  iustifieantem  esse  docent  (1)  ».  Caeterum 

(1)  Bellarm.  de  iustific.  1.  I,  c.  4.  —  Cf.  Trid.  Sess.  6;  can.  12. 

fidem  dogmatum  quae  in  intellectu  est,  inter  causas  iustifi- 
cationis  minime  recensent.  Insuper  illam  reponunt  in  simplici 
notitia  seu  apprehensione  revelatorum,  minime  vero  in  assensu 
firmo  quo  assentimur  Deo,  credentes  vera  esse  quae  ipse  no- 
bis  revelavit.  —  At  contra,  doctrina  catholica  agnoscit  qui- 
demvocabulum  fidei  in  divinis  litteris  non  semper  uno  et 
eodem  modo  sumi,  prout  adiacens  contextus  luculenter  sua- 
det  (1).  Verumtamen  fidem  iustificantem,  id  est  ad  iustifica- 
tionem  et  salutem  plane  necessariam,  eamdem  omnino  cum 
fide  dogmatum  asserit  et  docet,  atque  illam  unam  non  esse 
simplicem  notitiam,  sed  assensum  certum  atque  firmissimum 
ob  auctoritatem  primae  Veritatis.  «  Itaque,  concludit  Bellar- 
«  minus,  tribus  in  rebus  ab  haereticis  catholici  dissentiunt. 
«  Primum,  in  obiecto  fidei  iustificantis,  quod  haeretici  re- 
«  stringunt  ad  solam  promissionem  misericordiae  specialis, 
«  catholici  tam  late  patere  volunt,  quam  late  patet  verbum 
«  Dei ;  quin  potius  certam  promissionem  specialis  misericor- 
«  diae,  nOn  tam  ad.  fidem  quam  ad  praesumptionem  pertinere 
«  contendunt.  Deinde  in  facultate  et  potentia  animi  qnae  se- 
«  des  est  fidei,  siquidem  illi  fidem  collocant  in  voluntate,  cura 
«  fiduciam  esse  definiunt;  ac  per  hoc,  eam  cum  spe  confun- 
«  dunt ;  catholici  fidem  in  intellectu  sedem  habere  dicunt. 
«  Denique  in  ipso  actu  intellectus  ;  ipsi  enim  per  notitiam 
«  fidem  (dogmaticam)  definiunt,  nos  per  assensum  ;  assentimur 
«  enim  Deo,  quamvis  ea  nobis  credenda  proponat  quae  non 
«  intelligimus  ». 

Probandum  igitur  ex  divinis  litteris,  fidem  iustificantem 
non  esse  fiduciam  misericordiae,  sed  assensum  firmum  de  iis 
omnibus  quae  revelavit  Deus.    Et  non    est   alius  opportunior 

(1)  Sic,  Eom.  III-3;  Numquid  mcredulitas  illorum  fidem  Dei  evacua- 
hit?  fides  pro  fidelitate,  id  est,  constantia  in  servandis  promissis  acci- 
pitur.  Et  1  Tim.  V-12:  Primam  fidem  irritam  fecerunt,  fides  promissio- 
nem  ipsam  votumque  signif icat.  Et  Eom.  XIV-23 :  Quod  non  est  ex  fide, 
peccatum  est,  f ides  pro  conscientia  posita  est.  Et  Ephes.  IV-5 :  TJna  fides, 
unum  haptisma,  fidei  nomine  ipsum  fidei  obiectum  designari  videtur,  ut 
jsensus  sit,  idipsum  omnes  credimus.  i 

hujus  probationis  locus,  quam  ubi  de  propria  ratione  actus  cre- 
-dendi  agit  S.  Tbomas,  articulo  huius  quaestionis  primo,  docens 
-quod  credere  est  actus  intellectus  secundum  quod  a  voluntate 
movetur  ad  assentiendum,  adeoque  actus  qui  elicitive  ab  intel- 
lectu  est,  et  imperative  tantum  a  voluntate,  utpote  habens  pro 
obiecto  verum,  quod  utique  pertinet  proprie  ad  intellectum.Cum 
autem  multa  Scripturae  testimonia  in  huius  dogmatis  demon- 
strationem  afferri  possent,  omnia  convenienter  reducentur  ad 
fidei  definitionem  ab  Apostolo  traditam  Heb.  XI-1  :  Est  au- 
iem  fides  sperandarum  suhstantia  rdrum,  argumentum  non 
apparentium.  De  qua  quidem  prius  videndum  est  quae  sit  lit- 
teralis  eius   expositio.  ; 

Versio  vulgatae  quoad  primum  incisum  differt  aliquantu- 
lum  ab  ea  quam  sequitur  Augustinus.  Sic  enim  legit  ipse  1. 
2  de  pecc.  mer.  et  remiss.  c.  31,  et  Tract.  79  in  Ioan.  n.  1: 
Fides  est  sperantium  substantia.  Et  ratio  est  quia  graece  ha- 
betur  £A7u£ouivo)v.  quod  cum  sit  verbum  medium,  tam  activ^ 
(sperantium),  quam  passive  (speratorum)  reddi  potest.  Verum 
lectio  passiva,  praeterquam  quod  constanter  traditur  a  Patri- 
bus  graecis,  Basilio,  Chrysostomo,  et  aliis,  habet  etiam  pro 
se  rationem  intrinsecam  ex  contextu  desumptam  quam  late 
exponit  Estius  in  commentario  (1)  ita  ut  praeferenda  omnino 
esse  videatur.  Quidquid  vero    sit,    sensus    ad  idem    redit.  Si 

(1)  Textus  graecus  sic  habet:  "Eaxtv  5s  tuotis,  IXTU^ofjieviov  bnoaxoLaic, 

Tipayiiaxcov,  iXsyy^og  ob  j3X£7io{j,£va>v.  Porro  utrumque  participium  £Xtu£o- 

[isvcov  et  pXsTiojisvwv,   tam  activi  sensus  quam  passivi  susceptivi:ai  est.  Sed 

si  active  sumitur  in  primo  membro,  consequens  esse  videtur  ut  active  pa- 

riter  accipiatur  in  secundo,  et  tunc  absurdus  evadit  sensus,  propter  ver- 

bum  illud  TCpaYfiaxwv,  quod  iam  nec  ad  primum  membrum  referri  potest, 

nec    ad    secundum.    Si    enim    referretur    ad   primum,    versio    esset:    Est- 

autem  fides  sperantium  substantia  rerum,  argumentum  non  videntium.  Si 

ad  secundum:  Est  autem  fides  sperantium  substantia,  argumentum  non 

ridentium   rerum.   Et   utroque   modo    sequitur    absurditas,    quia   res   nec 

sperantes   dici  possunt,  nec  videntes.  Unde  interpres   quem   sequitur  Au- 

gustinus,  referendo  TtpayjiaTGOV  ad  secundum  membrum,  passive  vertit  ly 

pXsTcojjLsvwv;   quod  tamen  satis  logicum  non  apparet  si  sensu  activo  su- 

matur  vox  £X7u£ofi£V(ov. 

enim  cum  Vuigata  legas  substantia  rerum  sperandarum,  sen 
sus  erit  quod  res  speratae,  utpote  adhuc  futurae,  nondum  ha- 
bent  quoad  nos  subsistentiam  nisi  in  solo  intellectu  credentisr 
quatenus  fides  eas  apprehendens  ac  menti  repraesentans, 
quamdam  eis  anticipatam  consistentiam  (uTioaTaaiv)  tribuit.  Si 
autem  cum  Augustino  vertas  substantia  sperantium,  sensus 
erit  quod  fides  est  firmissimum  sustentaculum  eorum  qui  ter- 
rena  despicientes  sperant  atque  exspectant  aeterna,  pro  quanto 
futura  illa  bona  praesentia  iam  efficit  mentibus  credentium. 
In  quo  sensu  dictum  est  capite  superiori  eiusdem  ad  Hebraeos 
epistolae :  Iustus  autem  meus  ex  jide  vivit,  id  est,  erigi- 
tur  et  firmatur  ut  in  ferendis  malis  non  deficiat,  sed  duret 
cum  patientia  usque  in  finem,  donec  actu  consequatur  beati- 
tudinem  promissam.  Et  haec  quidem  de  primo  inciso.  —  Nunc 
vero  illud  quod  sequitur  :  argumentum  non  apparentium,  ne- 
quaquam  est  accipiendum  tamquam  mera  prioris  sententiae 
repetitio  et  veluti  parallela  explicatio.  Nam  prius  sermo  erat 
de  his  tantum  quae  futura  sperantur  ;  nunc  autem  sermo  est 
de  non  apparentibus,  quae  quidem,  attenta  totius  capitis  con- 
sequentia,  indifferenter  extenduntur  tam  ad  futura  quam  ad 
praeterita,  tam  ad  speranda  quam  ad  timenda,  utputa  cum 
dicitur  :  Fide  intelligimus  aptata  esse  saecula  verbo  Dei>  quod 
refertur  ad  praeteritum,  et  infra  :  Fide  Noe  responso  accepto 
de  iis  quae  adhuc  non  videbantur ,  metuens  aptavit  arcamr 
quod  non  de  sperandis  sed  utique  de  metuendis  est  dictum. 
Proinde  argumentum  non  apparentium  explicat  aliam  fidei 
formalitatem  quae  in  eo  est,  ut  sit  firma  convictio  de  his  quae 
sunt  inevidentia  et  quoad  nos  in  seipsis  obscura  (1). 

(1)  Pulchre  Bellarminus  ex  hac  apostoli  definitione  infert  differen- 
tiam  fidei  chistianae  ab  aliis  omnibus  quae  ad  intellectum  spectant.  Nam? 
inquit,  ea  particula  substantia  rerum  sperandarum,  distinguit  fidem  chri- 
sstianam  a  fide  humana:  tum  quia  fides  humana  potest  esse  fallax,  et 
ideo  non  meretur  nomen  substantiae,  id  est  basis  firmae  ac  solidae,  tum 
quia  nomine  rerum  sperandarum  intelliguntur  bona  divina  ac  coelestia  ad 
quae  fides  humana  non  pervenit.  Ea  vox  argumentum,  sive  eonvictio,  di- 
stinguit   fidem   ehristianam  ab   opinione,   suspicione,   et   dubitatione;    ista 

His  itaque  praemissis  de  litterali  sensu  verborum  apostoli, 
facile  ostenduntur  tria  quae  praesentis  veritatis  demonstra- 
tionem  eonficiunt.  Primo,  quod  fides  ab  apostolo  hic  descri- 
pta,  est  ipsa  fides  iustificans.  Secundo,  quod  haec  fides  in 
actu  intellectus  consistit.  Et  quidem  tertio,  in  actu  intelle- 
ctus  qui  non  simplex  notitia  seu  apprehensio  sit,  sed  assen- 
sus  firmissimus  de  veritate  revelatorum,  utique  (ut  iam  ex 
praecedentibus  habetur)  propter  solam  revelantis  Dei  aucto- 
ritatem. 

Primo,  inquam,  fides  ab  apostolo  hie  descripta,  est  ipsa 
fides  iustificans,  seu  quae  prima  est  et  fundamentalis  ad  ius- 
tificationem  dispositio.  Nam,  ait  Bellarminus  ubi  supra  :  «  Quod 
«  apostolus  hoc  loco  definiat  fidem  iustificantem,  negari  non 
«  potest.  Cum  euim  in  capite  superioh,  extremo  dixisset :  lu- 
«  stus  ex  fide  vivit ;  quod  si  subtraxerit  se>  non  placebit  ani- 
«  mae  meae  /  nos  autem  non  sumus  subtr&ctionis  filii  in  per- 
«  ditionem,  sed  fidei  in  acquisitionem  animae,  continuo  su- 
«  biungit,  nullo  interposito  verbo  :  Est  autem  fides  speranda- 
«  rum  substantia  rerum,  etc.  Ubi  vides  definiri  eam  fidem  ex 
«  qua  iustus  vivit,  et  ex  qua  placemus  Deo,  et  cuius  filii  su- 
«  mus  in  acquisitionem  animae,  et  a  qua  qui  se  subtrahit,  in 
«  perditionem  ruit.  Deinde  in  reliquo  capite,  non  semel  apo- 
«  stolus  repetit  hanc  esse  fidem  sine  qua  impossibile  est  placere 
«  Deo  (V-6),  et  per  quam  sancti  omnes  Deo  placuerunt.  De- 
«  finitur  igitur  fides  iustificans  ». 

Secundo,  haec  fides  non  est  specialis  fiducia  qua  quis  con- 
fidit  peccata  propria  propter  Christi  merita  sibi  non  imputari, 
sed  est  elicitive  et  essentialiter  actus  intellectus,  non  volunta- 
tis.  « Id  probat  primo  illud  verbum  substantia.  Nam  substan- 
« tia  rei  futurae  dicitur,  quia  f acit  praesentia  ea  quae  alioqui 
«  sunt  f utura ;  at  praesentare  non  est  volutatis  ubi  est  ftdueia, 
«  sed  intellectus.  Deinde  ideni  probat  illud  verbum  arga/inen- 
« tum;  nam  IXey^oQ,  id  est  demonstratio  et  convictio,  ad  intel- 

enim  non  convincunt  intellectnm  ad  assensum.  Denique  duae  illae  voces 
non  apparentium,  distinguunt  eamdem  fidem  a  scientia  et  intellectu,  quae 
non  patiuntur  obscuritatem,  sed  lumen  eti  evidentiam  requirunt. 

« lectum  pertinet,  ut  etiam  ipsum  nomen  latinum  argumentum, 
«  eius  enim  est  convinci  argumentis,  cuius  est  assentiri  et  iu- 
«  dicare.  Tertio  accedit  illud  quod  sequitur :  Fide  intelligimus 
«  aptata  esse  saecula  verbo  Dei,.ubi  describitur  actus  fidei  per 
«  vocem  intelligendi,  quae  nullo  modo  ad  fiduciam  accommo- 
«  dari  potest.  Quarto  idem  confirmat  illud :  Fide  Noe  metuens 
«  aptavit  arcam,  ubi  fidei  actus  non  potest  esse  fiducia,  quia  fi- 
«  ducia  non  gignit  metum,  sed  expellit ;  proinde  fidei  actus  in 
«  Noe  fuit  credere  certo  futurum  diluvium,  nam  ex  illo  actu 
« credendi  metus  exortus  causa  fuit  cur  fabricaretur  area. 
«  Quinto  denique  idem  probant  illa  verba :  Sine  fide  impossibile 
«  est  placere  Deo,  nam  accedentem  ad  Deum  oportet  credere 
«  quia  est  et  inquirentibus  se  remunerator  sit;  ubi  sine  dubio 
«  per  verbum  credere  explicatur  actus  fidei  iustificantis,  neque 
«  potest  ulla  ratione  ipsum  credere  detorqueri  ad  fiduciam ;  non 
«  enim  confidimus  Deum  esse,  sed  certo  iudicamus  et  assenti- 
«  mur  ». 

Ultimo  tandem,  haec  eadem  fides  est  actus  intellectus  qui 
non  in  simplici  notitia  consistit,  sed  in  assensu  de  re  non  per- 
spicua  seu  inevidenti.  «  Id  probat  illud  argumentum  non  appa- 
«  rentium.  Hinc  enim  intelligimus  fidei  officium  non  esse,  effi» 
« cere  ut  res  obscurae  fiant  perspicuae,  sed  ut  credantur, 
«  etiamsi  non  appareant.  Mire  enim  coniunxit  Apostolus  argu- 
«  mentum  cum  non  apparentium,  ut  significaret  fidem  id  facere 
«  quod  faciunt  argumenta,  sed  alio  modo.  Nam  argumenta  et 
«  maxime  demonstrationes  f  aciunt  ut  intellectus  omnino  assen- 
«  tiatur,  sed  hoc  f aciunt  per  evidentiam  rei,  intellectum  convin- 
«  cendo,  dum  causas  ipsas  et  proprietates  aperiunt.  At  fid^s 
«  facit  quidem  ut  intellectus  omnino  assentiatur,  sed  non  per 
«  evidentiam  rei  et  notitiam  causae  et  proprietatum,  sed  ce- 
«  dendo  auctoritati  dicentis.  Itaque  in  fide  manet  res  obscura 
«  ut  antea  erat,  sed  creditur  propter  auctoritatem  dicentis.  Non 
« igitur  fides  proprie  loquendo  est  notitia  (simplex),  sed  as- 
«  sensus  ». 

Et  hanc  eamdem  conclusionem  ex  multis  aliis  Scripturae 
locis   late  prosequitur  Bellarminus,  additis  etiam  Patrum  testi- 

moniis  caeterisque  monumentis  Traditionis  (1).  Verum  ea  quae 
hactenus  dicta  sunt,  abunde  sufficiunt  ad  catholicum  dogma 
vindicandum,  praesertim  cum  protestanticae  novitatis  ne  appa- 
rens  quidem  vestigium  reperire  sit  in  tota  contihenter  historia 
christiana.  Itaque  sine  ulla  difficultate  tanquam  indubitata  iam 
accipitur  haec  actus  fidei  definitio :  Firmus  assensus  mentis  in 
veritates  a  Deo  revelatas  ob  ipsius  revelantis  Dei  auctoritatem, 
in  qua  quidem  definitione  omnes  ad  unum  conveniunt  catholiei. 
Sed  quia,  cum  ad  scientificam  determinationem  devenitur,  nou 
una  est  explicatio  circa  modum  quo  in  auctoritatem  divinam 
praedictus  resolvitur  assensus,  ideo  succedit  nunc  domestica 
controversia,  pro  cuius  elucidatione  sequens  statuitur  propo- 
sitio. 

THESIS  XVI. 

Actus  fidei  in  sua  essentia  consideratus  dici  debet  actus 
simplex  atque  omnino  incomplexus,  immediate  innixus  au- 
ctoritati  Dei  revelantis  per  praeambulam  cognitionem  intel- 
lectui  praesentatae,  minime  vero  huic  eidem  cognitioni  quae 
solum  de  praerequisitis  est.  Unde  ipsa  divina  auctoritas 
reduplicative  in  quantum  formalis  obiecti  munere  fungitur, 
non  cadit  sub  fidei  actu  ut  quae  propter  seipsan  creditur, 
iuxta  notam  Suarezii  sententiam;  neque  etiam  ut  quae  as- 
sensu  immediato  ex  apprehensione  terminorum  affirmatur, 
iuxta  Lugonis  opinionem ;  sed  pure  et  simpliciter  ut  pro- 
pter  quam  credimus  quaecumque  sunt  materialia  fidei  obie- 
cta,  ita  ultimato  terminando  credeifdi  motum,  ut  ne  quae- 
stioni  quidem  de  ulteriori  quadam  resolutione  locus  rema- 
nere  possit. 

Dictum  est  in  fine  praecedentis  propositionis,  theologos 
omnes  convenire  in  hanc  actus  fidei  definitionem :  firmus  mentis 
assensus  in  veritates  a  Deo  revalatas  ob  Dei  revelantis  aucto- 
ritatem.  Sed  quia  haec  ipsa  Dei  auctoritas  non  potest  terminare 

(1)  Vide  Bellarminum,  loco  superius  citato,  a  cap.  sexto  ad  undecimuni 
inclusive. 

fidei  actum  nisi  sit  a  nobis  certo  cognita  et  asserta,  duplici 
modo  exponi  posset  illud  « ob  revelantis  auctoritatem »  — 
Primo  ita:  Ob  Dei  auctoritatem,  medio  tamen  assensu  in  ip- 
sam,  sicut  si  crederem  revelata,  immediate  innixus  assensui 
quo  auctoritatem  apprehendo,  sic  resolvendo  actum  meum: 
Credo  trinitatem  vel  incarnationem,  quia  teneo  Deum  eam  re~ 
velasse.  —  Secundo  ita :  Ob  Dei  auctoritatem  immediate  proptei* 
seipsam,  quatenus  crederem  revelata,  innixus  auctoritati  per 
praeviam  cognitionein  praesentatae,  non  autem  cognitioni  prae- 
sentanti  illam,  sic  resolvendo  meum  credendi  actum:  Credo 
trinitatem  vel  incarnationem,  non  praecise  et  formaliter  quia 
teneo  Deum  eam  revelasse,  sed  absolute  et  citra  intermediumT 
quia  revelavit.  —  Et  statim  patet  dhferentia,  quia  in  priori 
modo  ipse  subiectivus  actus  quo  assero  Dei  auctoritatem  et  re- 
velationem,  ratio  mihi  est  assentiendi  revelatis.  In  posteriori  au- 
tem  ratio  assentiendi  non  est  nisi  obiectiva  auctoritas  quae  iri 
praeambula  notitia  elucet  cognita,  ita  scilicet  ut  notitia  ista 
non  magis  sit  assentiendi  ratio,  quam  mihi  f oret  ratio  videndi 
res  latentes  in  tenebris,  actio  admoventis  lumen  candelae^ 
Quippe  actio  admoventis  lumen  non  esset  nisi  causa  praesentiae 
luminis;  causa  vero  videndi  nulla  alia  praeter  lumen  ipsum. 
Et  sic  est  proportionaliter  in  praesenti. 

Si  ergo  prima  expositio  admittatur,  iam  sequitur  quod  fidei 
actus  non  est  actus  simplex  atque  incomplexus,  sed  actus  con- 
stans  compositione  plurium  iudiciorum  seu  assensuum:  illius 
scilicet  quo  affirmatur  revelata  veritas,  et  illius  quo  affirmatur 
Dei  auctoritas  et  revelatio,  quandoquidem  ille  prior  innititur 
huic  posteriori,  in  eoque  habet  suum  fundamentum,  suamque 
veluti  consistentiam.  Si  vero  admittatur  expositio  altera  quae 
aliunde  videtur  sola  genuina  ac  propria,  sequitur  opposita  con- 
clusio:  actum  fidei  esse  simplicem  atque  incomplexum  actunu 
qui  indivisim  attingit  rem  revelatam  ut  creditam,  et  revelantis 
auctoritatem  solum  ut  rationem  credendi  (1).  Intra  hos  fines 

(1)  Nota  quid  sit,  obiectum  attingi  actu  sive  intellectus  sive  voluntatis 
ut  quod,  vel  ut  quo  seu  propter  quod.  Attingi  ut  quod,  est  attingi  ut  res^ 
sive  ut  obiectum  materiale  quod  af firmatur  aut  creditur  aut  appetitur.  At- 

agitatur  praesens  controversia  de  analysi  seu  resolutione  actus 
credendi. 

§  1. 

Et  Suarez  quidem  ac  De  Lugo,  quorum  oppositae  opinio- 
nes  visae  sunt  multis  ita  inter  se  comparari,  ut  tertiam  possi- 
bilem  viam  non  ferant,  commune  principium  habent,  quod  cre- 
dendi  actus  est  quaedam  virtualis  saltem  complexio  iudicio- 
rum  (1),  per  quae  primo  affirmatur  Dei  revelantis  auctoritas, 
deinde  et  ex  consequenti,  ipsa  res  a  Deo  revelata.  Proinde  ad 
quaestionem  hanc :  quaenam  tibi  ratio  est  credendi  incarnatio- 
nem  ?  propria  et  f ormalis  responsio  est :  quia  teneo  Deum  esse 
summe  sapientem  ac  veracem,  et  hoc  mysterium  revelasse. 
Nunc  autem  de  hoc  primario  iudicio  quod  principium  est  seu 
fundamentum  alterius,  atque  idcirco  intrinsece  ingreditur,  et 
quidem  per  prius,  ipsissimam  actus  credendi  essentiam,  integra 
quaestio  redit:  quaenam  tibi  est  ratio  tenendi  tum  auctori- 
tatem  Dei  tum  f actum  revelationis  ?  Remanet  igitur  assignanda 

tingi  ut  quo  seu  proptcr  quod,  est  attingi  mere  ut  ratio  aliquid  aliud  affir- 
mandi,  credendi,  appetendi.  —  Considera  prinio  obiectum  voluntatis.  Certe 
finis  dupliciter  per  voluntatem  attingitur.  Ut  quod  appetitur,  quando  in  fi- 
nem  ut  in  rem  volitam  fertur  actus  eius,  utputa  quando  actu  signato 
volo  sanitatem.  Ut  quo  vel  propfer  quod  aliud  appetitur,  quando  vo- 
luntatis  actus  fertur  in  medium  ut  in  rem  volitam,  ac  per  hoc  ipsum, 
una  eademque  tendentia  attingit  finem  ut  rationem  volendi  medium, 
utputa  quando  actu  distdncto  ab  actu  quo  prius  volui  sanitatem,  nunc 
volo  medicinam.  —  Et  idem  est  in  intellectualibus,  quia  principium 
dupliciter  attingitur  per  intellectum.  « Nam  primo  aliquis  intelligit  ipsa 
«  principia  secundum  se,  postmodum  autem  intelligit  ea  in  ipsis  cou 
« clusionibus,  secundum  quod  assenllit  conclusionibus  per  principia », 
ait  S.  Thomas  1-2,  Q.  8,  a.  3.  Et  idem  habet  Q.  12,  a.  4. 

(1)  Dico  saltem  virtualis,  quia  Suarez  Disp.  6,  Sect.  4,  n.  5,  ponit 
assensum  fidei  esse  ita  simplicem,  ut  per  se  non  fundetur  in  discursu. 
Sed  supra,  Disp.  3,  Sect.  12,  n.  10,  agens  de  modo  quo  obiectum  for- 
male  per  fidem  attingitur,  ait:  «Licet  ille  actus  (fidei)  videatur  sim- 
«  piex,  in  illo  includitur  virtualis  discursus,  et  ideo  non  potest  certius 
«  adhaerere  obiecto  materiali  quam  formali ». 

natura  iudicii  fundamentalis,  et  declaranda  eius  resolutio.  Ic 
hoc  autem  puncto  maxime  dissentiunt  inter  se  duo  praedicK 
theologi. 

Suarez,  de  fide  Disp.  3,  Sect.  6-13,  apprime  considerans- 
quod  primum  iudicium  non  potest  esse  minoris  firmitatis  quam 
alterum  cuius  causa  et  fundamentum  est,  vult  auctoritatem 
Dei  revelantis,  non  secus  ac  materiale  obiectum  revelatum,  at- 
tingi  ut  creditam  (1).  Unde  per  ipsum,  integer  fidei  actus  hoe 
modo  exponitur:  Credo  incamationem  quia  credo  Deum  illam 
revelasse,  et  credo  Deum  illam  revelasse  propter  ipsam  hanc 
creditam  Dei  revelationem.  Etenim,  ait,  quando  Deus  revelat 
aliquid,  exercite  etiam  revelat  se  revelare  illud,  et  se  esse  fide 
dignum;  unde  propter  hanc  eamdem  revelationm  exercitam 
utrumque  et  credibile  et  credendum  est.  —  Sed  si  quis  bene 
consideret,  neque  hic  potest  sisti.  Si  enim  credo  Deum  revelasse 
incarnationem  propter  revelationem  exercitam  qua  revelavit  s-j 
revelare,  et  si  insuper  per  omnem  fidei  actum  creditur  tum  res* 
revelata,  tum  auctoritas  et  locutio  revelantis,  debebo  etiam  cre- 
dere  ipsam  exercitam  revelationem  propter  quam  credo  revela- 
tionem  directam,  ac  per  hoc,  iterum  redit  quaestio:  cur  credi& 
istam  revelationem  exercitam,  et  sic  in  infinitum,  quin  unquam 
perveniatur  ad  ultimum,  cum  in  hac  via  logice  procedendo, 
semper  credatur  hoc  quia  creditur  illud.  Nam  si  ad  secundarii 
instantiam  in  qua  velles  consistere,  respondes  te  credere  quod 
Deus  revelavit  incarnationem  propter  revelationem  revelatio- 
nis,  attingendo  illam  non  ut  quod  creditur,  sed  solum  ut  quo 
vel  propter  quod  creditur,  iure  meritoque  petam  cur  non  idem 
dixeris  in  resolutione  initiali.  Ergo,  vel  mutes  resolutionem 
primam,  vel  fatearis  fore  semper  locum  instantiae  ulteriori.  — 
Accedit  et  vitiosa  circulatio,  quia  tunc  vitiosus  circulus  est, 
quando  assignatur  ut  ratio  illud  ipsum  de  quo  ratio  quaeritur. 
Et  sic  est  in  sententia  ista,  in  qua  propter  auctoritatem  et  re- 
velationem  Dei  formaliter  ut  creditam,  creditur  haec  ipsa  aucto- 

(1)  «  Tertia  proposito  est,  inquit,  Disp.  3,  Sect.  12,  n.  10,  revelatio- 
«  nem  divinam  esse  rationem  formalem  obiecti  fidei...  ut  creditam  fide- 
«  divina  ». 

ritas  et  revelatio.  Nee  iuvat  omnino  recurrere  ad  supernatura- 
litatem  actus.  Quidquid  enim  nunc  sit  de  f ormali  obiecto  actuum 
supernaturalium,  an  possit  necne  attingi  actu  etiam  naturali,  id 
saltem  pro  inconcusso  habendum,  nimirum  actum  supernatura- 
lem  non  esse  contra  naturam  intellectus,  et  si  quid  contineat 
mysteriosum  atque  incomprehensibile,  non  tamen  contradicto- 
rium  et  implicans  in  terminis,  sicut  esset  circulatio  vel  processus 
in  infinitum.  —  Unde  plane  subscribendum  censeo  iudicio  Lu- 
gonis,  Disp.  1  de  fide  Sect.  6,  n.  82 :  «  Secunda  sententia,  inquit, 
«  docet  primam  Dei  veritatem  prout  movet  ad  credenda  myste- 
«  ria,  debere  cognosci  et  credi  per  ipsam  fidem,  et  quia  Deus 
«  revelat  suam  veracitatem.  Ita  cum  aliis  Suarez,  qui  f atetur 
«  hoc  esse  magnum  fidei  mysterium,  quod  fides,  licet  non  vi- 
«  <Jeat  clare  obiectum  neque  res  creditas,  nihilominus  non  acci- 
«  piat  obiectum  suum,  ut  in  illo  per  se  nitatur,  tanquam  cogni- 
« tum  per  aliud  lumen,  sed  sua  virtute  et  efficacia  credat  illud ; 
«  quod  variis  modis  explicare  et  suadere  conatur...  Porro  pri- 
«  mam  Dei  veritatem  debere  aliunde  cognosci  quam  ex  so]a 
«  revelatione,  ut  possit  ad  aliorum  articulorum  assensum  mo- 
«  vere,  ex  eo  probari  videtur,  quia  alioquin  incidimus  in  circu- 
« lum  inexplicabilem.  Nam  si  incarnationem  credis  quia  Deus 
«  est  summe  verax  et  id  revelavit,  et  rursum  Deum  esse  summe 
« veracem  credis,  quia  Deus  id  de  se  revelavit,  quaero  cur 
«  credas  Deo  dicenti  se  esse  summe  veracem  ?  Dicis,  quia  Deus 
«  est  summe  verax.  Ecce  Deo  dicenti  credis  summam  eius  ve- 
«  racitem  quia  ipse  est  summe  verax,  et  rursus  hoc  totum  cre- 
«  dis  quia  Deus  dicit  se  esse  summe  yeracem.  Quod  quantum- 
« cumque  explicetur,  totum  est  ludere  verbis ».  —  Haec  de 
sententia  Suarezii. 

Succedit  igitur  sententia  ipsius  Lugonis  (1),  qui  in  hoc  a 
Suarezio  discedit,  quod  ipse  vult  obiectum  formale,  seu  infalli- 
bilitatem  ac  revelationem  Dei,  in  ipso  fidei  actu  affirmari  as- 
sensu  immediato  ex  sola  apprehensione  terminorum:  infalli- 
bilitatem  quidem,  quam  ponit  regulariter  saltem  per  se  evi- 

(1)  Lugo,  de  fide,  Disp.  I,  Sect.  6-8,  et  Disp.  10,  Sect.  2, 

dentem ;  revelationem  vero  seu  locutionem,  quam  dicit  integrari 
ex  omnibus  signis  credibilitatis,  puta  miraculis,  prophetiis, 
aliisque  eiusmodi,  atque  hoc  modo  fieri  immediate  affirmabilem 
ab  omni  eo  qui  eiusmodi  locutionem  in  suis  omnibus  circum- 
stantiis  atque  adiunctis  apprehendit.  Caeterum,  assensum  m 
rem  revelatam  vult  fluere  tamquam  conclusionem  ex  praemissis, 
ita  ut  totum  fidei  negotium  in  quodam  ratiocinio  constituat. 
«  Si  bene  attendamus,  inquit  Disp.  1,  Sect.  6,  n.  77,  assensus  fi- 
«  dei  fit  per  hunc  discursum  sive  f  ormalem  sive  virtualem :  Ke- 
«  velatio  divina  f  allere  non  potest.  Deus  revelavit  Verbum  esse 
« hominem.  Ergo  Verbum  est  homo.  Quae  omnia  unico  actu 
«  possunt  attingi  si  dicas:  Verbum  est  homo,  quia  Deus  reve- 
« lavit,  et  rcvelatio  Dei  infallibilis  est ».  Et  infra,  Disp.  10, 
Sect.  2,  n.  16 :  «  Suppono  ex  Disp.  1,  discursum  fidei  includere 
« tres  assensus  realiter  vel  virtualiter,  scilicet :  Deus  est  prima 
« veritas.  Deus  dicit  incarnationem.  Ergo  incarnatio  f acta 
«  est  ».  —  Sed  contra  est  primo,  quia  in  omni  complexu  iudicio - 
rum  in  quo  unum  iudicium  est  ratio  et  fundamentum  alterius, 
complexus  ipse  dicendus  est  pertinere  ad  ordinem  illum  in  quo 
invenitur  iudicium  princeps,  quod  comparatur  ad  alterum  ut 
ratio  determinans.  Videndum  igitur,  ad  quem  ordinem  perti- 
neant  duo  priora  iudicia  quae  in  discursu  Lugonis  ut  praemis- 
sae  se  habent:  Deus  est  prima  veritas,  Deus  dicit  incarnatio- 
nem.  Si  enim  in  ordine  fidei  nequaquam  inveniantur,  sed  om- 
nino  in  ordine  scientiae,  totus  quoque  complexus  extra  fidei 
ordinem  sit  necesse  est.  Atqui  non  a  longe  petenda  solutio.  Nam 
ex  hoc  ipso  quod  dicuntur  iudicia  illa  immediate  fundata  su- 
pra  apprehensionem  terminorum,  statim  apparet  quod  ne  appa- 
renter  quidem  credendi  ratio  in  eis  esse  possit,  nisi  forte  ve- 
limus  credendi  vocabulum  aequivoce  et  improprie  usurpare, 
eo  nempe  pacto  quo  aliquando  dicimur  credere  ea  de  quibus 
imperfectam  adhuc  scientiam  habemus,  ut  supra  in  prolego- 
meno  §  2.  Nulla  ergo  verosimilitudine  complexus  praedictorum 
iudiciorum  fides  dici  potest.  —  Sed  contra  est  secundo,  quod 
nec  fidei  rationem  prae  se  fert  iudicium  ultimum  in  illatione 
veniens:  ergo  incarnatio  facta  est,  etiamsi  solitarie  accipiatur. 

Ex  quo  enim  iudicium  illud  assignatur  ut  conclusio  syllogismi, 
ostenditur  habere  pro  motivo  connexionem  cum  praemissis,  id 
est  evidentiam  illationis,  minime  vero  testimonium  quocumque 
tandem  modo  sumptum.  Et  universim  loquendo,  nulla  prorsus 
fides,  sive  quae  auctoritati  attestantis,  sive  quae  evidentiae  in 
attestante  nititur,  velut  syllogismi  conclusio  recte  usquam 
assignabitur.  Etenim,  (quod  diligenter  considerandum  venit), 
etiam  cum  sermo  est  de  fide  propter  evidentiam  in  attestante, 
quae  etsi  minime  sit  univoca  cum  fide  de  qua  nunc  loquimur, 
adhuc  tamen  fidei  nomen  vere  recipit,  ubinam  proprie  est  fidei 
actus  ?  An  f orte  in  conclusione  huius  argumenti :  quidquid  est 
dictum  in  veraci  testimonio  est  verum,  sed  hoc  est  dictum  in 
veraci  testimonio,  ergo  est  verum?  Minime  gentium,  nam  in 
omnium  hominum  aestimatione  assensus  in  conclusionem  prout 
fluentem  ex  praemissis,  actus  scientiae  est,  non  fidei.  Sed  no- 
tandum  quod  in  conclusione  syllogismi  venit  tantum :  ergo  hoc 
dictum  verum  est,  veritate  scilicet  dictionis  seu  conformitatis 
eum  obiecto.  Et  quia  aliud  est  assentiri  conformitati  dictionis 
cum  re  dicta,  aliud  vero  assentiri  rei  dictae  secundum  se,  si 
propter  evidentiam  conformis  attestationis  procedo  ad  affir- 
mandum  obiectum  in  sua  ontologica  realitate,  tunc  et  tunc  so- 
ium  pono  quemdam  fidei  actum,  indivisim  tendentem  in  rem 
dictam  ut  in  id  quod  affirmatur,  et  in  evidentiam  dictionis  con- 
formis  ut  in  rationem  affirmandi.  Nullibi  vero  in  conclusione 
argumenti,  formaliter  stando  in  illa,  credendi  actum  reperire 
erit,  et  multo  multoque  minus  talem  actum  credendi  qui  pro 
motivo  habeat  auctoritatem  testificantis.  —  Sed  contra  est  ter- 
tio,  quia  si  duo  priora  iudicia  non  possunt  esse  minus  certa 
quam  tertium,  ut  ipse  Lugo  fatetur  (1),  et  evidens  ratio  sua- 
det,  iam  impossibile  est  ut  fidei  nostrae  certitudo  sit  appretia- 
tive  s\imma.  Quaeritur  enim  quomodo  in  sola  apprehensione  ter- 
minorum  propositionis  qua  enuntiatur  factum  divinae  revela- 
tionis,  fundari  possit  iudicium  super  omnia  certum.  Et  crescit 
quaestio  si   exclusio   perfectae   evidentiae   ponatur   essentialis 

(1)  Lugo,  disp.  7,  Sect.  2,  n.  12. 

conditio  huius  iudicii,  quemadmodum  coactus  est  Lugo  di- 
cere  (1),  ad  salvandam  libertatem  assensus  fidei  christianae.  Ne- 
que  enim  valet  si  dicas  certitudinis  excessum  provenire  ex  im- 
perio  voluntatis,  quia  in  fide  divina  imperium  voluntatis  regu- 
lari  debet  per  dictamen  rationis  rectae.  Ratio  autem  recta 
dictat  quod  nunquam  \oluntarie  inhaerendum  est  alicui  iudicio,. 
ultra  id  quod  meretur  causa  obiectiva  propter  quam  fit  assen- 
sus.  Nihil  quoque  iuvat  appellare  ad  condemnationem  propo- 
sitionis  in  qua  dicebatur:  Voluntas  non  potest  efficere  ut  as- 
sensus  fidei  in  seipso  sit  magis  firmus  quam  mereatur  pondus 
rationum  ad  assensum  impellentium  (2).  Aliud  enim  sunt  ra- 
tiones  ad  assensum  impellentes,  aliud  vero  ratio  formalis  obie- 
ctiva  cui  sub  voluntatis  imperio  assensus  innititur.  Quippe  ra- 
tiones  ad  assensum  impellentes  nihil  aliud  hic  sunt  quam  moti- 
va  credibilitatis,  quae  in  tantum  impellunt  ad  fidem,  in  quan- 
tum  ostendunt  locum  esse  credendi  Deo. 

Mitto  alia  multa  quae  adhuc  adiici  possent,  et  concludc 
quod  neutra  explicatio  satisfacit,  neque  illa  prior  excogitata  a 
Suarezio,  neque  haec  posterior  a  Lugone.  Et  quia  inter  has 
duas  opiniones  quae  ambae  procedunt  ex  suppositione  com- 
plexionis  (saltem  virtualis)  actus  fidei,  nullum  datur  medium 
possibile,  iam  sequitur  veritas  assertionis  nostrae:  ipsum  scili- 
cet  fidei  actum  esse  actum  simplicem  et  omnibus  modis  incom- 
plexum,  in  quo  Dei  revelantis  auctoritas  secundum  quod  fun- 
gitur  munere  obiecti  formalis,  attingitur  pure  et  simpliciter  ut 
propter  quam  credimus  quaecumque  sunt  materialia  obiecta 
revelata.  Sed  hoc  ipsum  directis  iam  argumentis  adstruamus. 


2. 


Demonstratum  est  in  generali  Prolegomeno  cap.  3  g  1,  jQ- 
dem  divinam  et  supernaturalem  habere  cum  fide  humana  et 
naturali  communem  resolutionis  obiectivae  modum,  nihilque 

(1)  Id.,  Disp.  2,  Sect.  1. 

(2)  Propositio  19  inter  damnatas  ab  Innocentio  XI,  Enchirid,  n.  1036. 

reliquum  esse  nisi  ut  consideretur  modus  fidei  humanae,  et 
quidquid  de  ea  docet  vulgaris  etiam  atque  quotidiana  expe- 
rientia,  proportionaliter  transferatur  ad  actum  fidei  divinae. 
Id  totum  a  Cardinali  de  Lugo  solide  ac  nervose  probatum 
accepimus,  quanquam  ille  deinde  in  negotio  analysis  fidei 
vulgaris  omnino  defecisse  videatur,  non  distinguens  inter  ii- 
dem  auctoritatis  et  fidem  evidentiae  testimonii,  et  ne  hane 
quidem,  sicut  ex  supradictis  liquet,  recte  interpretans.  Nune 
ergo,  si  paulisper  consideres  modum  quo  exempli  gratia  credis 
Titio  aliquid  tibi  attestanti,  videbis  in  primis  quod  credis 
propter  auctoritatem,  sed  non  credis  auctoritatem  quam  aliun- 
de  notam  habere  debes,  adeoque  non  coniungis  actum  cre- 
dendi  rem  attestatam  cum  actu  credendi  scientiam,  veraci- 
tatem,  et  locutionem  tui  interlocutoris.  Videbis  insuper  quod 
verbis  eius  adhibendo  fidem,  nullum  ratiocinium  formas, 
et  non  educis  conclusionem  ex  praemissis.  Sed  praesup- 
posita  notitia  de  eo  quod  fide  dignus  sit  interlocutor  tuus, 
auditaque  eius  asseveratione,  ponis  simplicem  assentiendi 
actum  qui  loquentis  acutoritatem  citra  intermedium  pro  ra- 
tione  habet.  Ergo  idem  sentiendum  est  de  actu  fidei  divinae. 
Et  re  quidem  vera,  fides  divina  quoad  substantiam  actus  sub 
nostra  conscientia  cadit,  ut  dictum  est  in  superioribus.  Atqui 
cum  fidei  theologicae  actum  elicimus,  minime  experimur  nos 
discurrere,  aut  iudicium  iudicio  componere,  sed  post  revoca- 
tam  in  mentem  revelationem  Dei  de  veritatibus  nostrae  reli- 
gonis,  in  simplicem  assensum  erumpere  qui  hoc  uno  vocabulo 
redditur:  credo. 

Crescit  autem  argumentum  si  natura  actus  theologici  spe- 
ctetur.  Nam  si  actus  fidei  est  quidam  complexus  iudiciorum 
quibus  primo  affirmatur  Dei  infallibilitas  et  revelatio,  deinde 
verfr  et  ex  consequenti  id  quod  revelavit  Deus,  fides  quam 
adhibeo  revelatis  semper  habebit  pro  ratione  immediata  nexum 
quo  iudicium  posterius  nectitur  cum  priori,  et  nunquam  pro- 
prie  loquendo,  in  ipsam  solam  increatam  Dei  auctoritatem  seu 
in  primam  Veritatem  assensus  resolvetur.  Non  est  igitur  alius 
modus  salvandi  id  quod  necessario  inveniri  debet  in  actu  theo- 

logicae  virtutis,  nisi  retineatur  simplex  illa  ac  naturalis  notio 
fidei  indivisim  tendentis  in  rem  revelatam  ut  in  obiectum  quod, 
«et  in  auctoritatem  divinam  per  praevium  actum  praesentatam 
intellectui  ut  in  obiectum  quo  seu  propter  quod  (1). 

Confirmatur  demum  auctoritate  S.  Thomae  in  praesenti: 
«  Cum  credere,  inquit,  ad  intellectum  pertineat  prout  est  a  vo- 
« luntate  motus  ad  assentiendum,  potest  obiectum  fidei  accipi 
«  vel  ex  parte  ipsius  intellectus,  vel  ex  parte  voluntatis  mo- 
«  ventis  intellectum.  Si  quidem  ex  parte  intellectus,  sic  in  obie- 
«  cto  fidei  duo  possunt  considerari.  Quorum  unum  est  materiale 
«  obiectum  fidei,  et  sic  ponitur  actus  fidei  credere  Deum,  quia 
«  sicut  supradictum  est,  nihil  proponitur  nobis  ad  credendum, 
«  nisi  secundum  quod  ad  Deum  pertinet.  Aliud  autem  est  f or- 
«  malis  ratio  obiecti,  quod  est  sicut  medium  propter  quod  tali 
«  credibili  asentitur,  et  sic  ponitur  actus  fidei  credere  Deo,  quia 
« sicut  supra  dictum  est,  formale  obiectum  fidei  est  veritas 
«  prima,  cui  inhaeret  homo  ut  propter  eam  creditis  assentiatur. 
«  Si  vero  consideretur  tertio  modo  obiectum  fidei,  secundum 
«  quod  intellectus  est  motus  a  voluntate,  sic  ponitur  actus  fidei 
«  credere  in  Deum.  Veritas  enim  prima  ad  voluntatem  pertinet 
«  secundum  quod  habet  rationem  finis  ».  Sed  si  unus  idemque 
integer  fidei  actus  exprimitur  per  hoc  quod  est  credere  Deum, 
■et  credere  Deo :  credere  Deum  secundum  quod  Deus  est  mate- 


(1)  Hanc  fidei  notionem  tradit  ipsemet  Suarez  de  Incarn.  Disp.  54, 
ISect.  5,  ubi  de  cultu  imaginum  agens  dicit:  «  Potest  (intellectus)  tendere 
«  in  aliquod  materiale  obiectum  propter  aliud  ut  quo,  seu  ut  formale, 
«  etiamsi  actu  non  tendat  in  illam  rem  quae  est  formale  obiectum, 
«  tamquam  in  rem  seu  materiam  circa  quam  proprie  versatur,  quae 
«  solet  dici  obiectum  quod...  Nam  fidelis  assentitur  veritatibus  fidei,  nixus 
«  divino  testinwnio  et  veritati  infallibili  ems  ut  rationi  formali,  quamvis 
«  eo  actu  quo  credit  rem  revelatam,  non  credat  vel  Deum  esse  pri/mam 
«  veritatem  infallibilem,  vel  Deum  hoc  revelasse.».  Si  autem  hoe  simplici 
actu  assentitur  quis  veritatibus  revelatis,  iam  habetur  quidquid  est  de 
essentia  aetus  fidei,  et  non  oportet  adiungere  actum  priorem  qui  in 
ratione  credendi  intrinsece  clauderetur,  nisi  perperam  confundatur  ipsa 
auctoritas  obiectiva  cui  nititur  assensus,  eum  actu  quo  haec  auctoritas 
j.<raesentatur  intellectui. 

riale  obiectum,  credere  Deo  secundum  quod  Deus  est  obiectum 
formale,  ergo  obiectum  formale  qua  tale  in  fide  non  attingitur 
ut  quod  creditur  vel  affirmatur,  sed  solum  ut  quo  creditur,  vel 
cui  assensus  nititur,  et  sic  redit  semper  eadem  conclusio. 

Obiicitur  primo :  Propter  quod  unumquodque  tale,  et  illud 
magis.  Sed  res  revelata  est  credita  propter  divinam  auctorita- 
tem  et  locutionem.  Ergo  multo  magis  deoet  esse  credita  divina 
auctoritas. 

Eespondeo:  Dist.  mai.  Propter  quod,  ut  et  quia  tale,. 
unumquodque  tale,  et  illud  magis,  conc.  mai.  Alio  modo,  neg- 
mai.  —  Sane  vero,  si  aliquid  sit  amatum  propter  aliud  ut  ama- 
tum,  et  illud  magis.  Si  aliquis  sit  doctus  quia  edoctus  ab  alio* 
docto,  et  ille  magis.  Si  conclusio  sit  visa  propter  praemissas 
visas,  et  illae  magis.  Sed  non  sequitur :  si  homo  est  homo  prop- 
ter  animam  rationalem,  ergo  anima  rationalis  est  magis  homo. 
Non  sequitur:  si  hoc  credo  propter  tuam  attestationem,  ergo 
factum  attestationis  tuae  magis  credo.  Unde  argumentum  sup- 
ponit  illud  ipsum  quod  in  quaestione  est,  videlicet  quod  res 
revelata  sit  credita  propter  divinam  auctoritatem  ut  creditam ; 
quo  in  casu  tantum,  recte  sequeretur:  ergo  et  illa  magis. 
Porro  falsitatem  suppositi  evidenter  demonstrat  id  quod  in 
nde  humana  quotidie  experimur.  Dum  enim  credo  quod  di- 
cit  Titius  propter  Titii  auctoritatem,  certe  non  propter  illam 
ut  creditam;  quippe  non  credo  eius  auctoritatem  quam  aliun- 
de  suppono,  neque  eius  locutionem  quam  hic  et  nunc  experior. 

Sed  nota  bene  quod  cum  divina  auctoritas  non  credita  dici- 
tur,  sermo  est  de  illa  reduplicative  in  "quantum  formalis  obiecti 
munere  fungitur,  ut  in  thesi  expresse  positum  est.  Nunc  autem 
quia  Deus  revelando  quamlibet  veritatem,  exercite  etiam  reve- 
lat  suam  locutionem  necnon  et  auctoritatem,  imo  quia  signate  re- 
velavit  Jllam  in  multis  Scripturae  locis,  constat  quod  haec  ipsa 
auctoritas  ac  locutio  connumeratur  inter  alia  obiecta  revelata. 
Et  ideo,  sicut  creditur  Trinitas  quia  Deus  dixit  se  esse  unum 
in  essentia  et  trinum  in  personis,  ita  et  creditur  divina  aucto- 
ritas  quia  Deus  se  primam  veritatem  attestatur.  Verumtamen 
auctoritas  credita  ut  credita  non  potest  esse  plus  quam  mate- 

riale  obiectum  in  aliquo  particulari  fidei  actu.  Caeterum  tam 
in  eo  actu  quam  in  quolibet  alio,  auctoritas  reduplicative  qua 
motivum,  debet  esse  aliunde  nota,  et  nequaquam  attingitur  ut 
quod,  sed  ut  quo,  vel  propter  quod,  iuxta  hactenus  declarata. 

Obiicitur  secundo:  Saltem  cognitio  auctoritatis  Dei  reve- 
lantis  deoet  esse  certior  quam  assensus  in  rem  revelatam  pro- 
pter  dictam  auctoritatem.  Sed  haec  certior  cognitio  nequit  esse 
actui  credendi  extrinseca.  Ergo  necesse  est  ut  credendi  ratio 
ex  quadam  complexione  iudiciorum  constituatur.   . 

Kespendeo:  Dist.  mai.  Deberet  esse  certior  si  assensus  in 
rem  revelatam  niteretur  cognitioni  quae  habetur  de  auctori- 
tate  et  locutione  Dei,  conc.  mai.  Si  nititur  ipsi  auctoritati  quam 
cognitio  illa  solummodo  praeintroduxit  et  praesentem  reddidit 
intellectui,  neg.  mai.  Tunc  enim  non  oportet  ut  adhaesionis 
nrmitas  proportionetur  causae  praesentanti  auctoritatem,  sed 
solum  auctoritati  per  causam  hanc  praesentatae.  Et  hic  redit 
comparatio  superius  adhibita  de  vapore  in  locomotiva.  Certe 
sunt  gradus  in  vi  et  intensitate  vaporis;  possunt  etiam  esse 
gradus  in  efficacitate  causae  quae  aperit  viam  expansioni  va- 
poris  in  cylindro.  Peto  autem  cuinam  proportionabitur  inten- 
;sitas  motus  et  rotationis  velocitas,  an  efficacitati  causae  quae 
aperuit  vapori  viam,  an  non  potius  soli  intensitati  ipsius  va- 
poris  cui  aperta  est  via?  Et  simile  est  in  praesenti. 

Imo  dico  non  esse  possibile  medium  salvandi  id  quod 
omnes  salvare  volunt  et  debent,  videlicet  assensum  in  res  re- 
velatas  esse  appretiative  super  omnia  firmum,  nisi  ipsissima 
divina  auctoritas  citra  omne  intermedium  ponatur  ratio  et 
obiectivum  fundamentum  assensus.  Haec  enim  sola  dignitatem 
habet  ad  fundandum  adhaesionem  super  omnia,  non  autem 
tua  cognitio,  non  evidentia  veracitatis  testimonii  quam  forte 
habes.  Et  si  haec  sola  dignitatem  habet  ad  fundandum  adhae- 
sionem  super  omnia,  haec  etiam  sola  potest  esse  de  facto  fidem 
nostram  fundans,  eo  quod  fides  nostra  est  rationabilis  et  con- 
sona  dictamini  recto.  Non  enim  recursus  datur  ad  imperium 
voluntatis,  quia  imperium  voluntatis,  faciens  assentire  intel- 
lectum  ultra  id  quod  meretur  ratio  obiectiva  in  quam  mentis 

adhaesio  resolvitur,  est  imperium  irrationabile  et  caecum, 
adeoque  a  fide  theologica  removendum.  Et  hoc  est  quod  iain 
supra  notatum  est  in  confutatione  sententiae  Lugonis,  sed 
non  potest  satis  inculcari,  quoniam  se  habet  instar  principii 
directivi  in  tota  hac  quaestione. 

Obiicitur  tertio:  Saltem  divina  auctoritas  non  terminat 
actum  fidei  nisi  in  qaantum  fides  imperatur  a  voluntate.  Ergo 
postquam  assignatum  est  motivum  divinae  auctoritatis,  adhuc 
locus  est  resolutioni  ulteriori  in  oonum  quod  movet  volun- 
tatem. 

Eespondeo :  Dist.  antec.  Si  ly  « in  quantum »  significet 
quod  determinatio  voluntatis  requiritur  quasi  ad  complendum 
et  ulterius  perficiendum  rationem  obiectivam  intellectualis 
assensus,  adeoque  fidei  formaliter  sumptae,  neg.  antec.  Si  ly 
« in  quantum »  significet  solummodo  quod  voluntatis  deter- 
minatio  requiritur,  quia  ratio  auctoritatis,  etsi  undequaque 
suffteiens  ady  furidandum  assensum  firmum  et  rationabilis- 
simum,  non  tamen  ea  est  per  quam  mocu  spontaneo  ac  neces- 
sario  trahatur  intellectus,  conc.  antec.  Sed  in  hoc  sensu,  nulla 
est  argumenti  consequentia.  Et  sane,  auctoritas  divina  est  ratio 
ita  sufficiens  ad  terminandum  assensum  credentis,  ut  sufficientior 
dari  omnino  non  possit.  Et  hoc  ipsum  intellectus  clare  videt. 
Nunc  autem  cum  haec  ratio  non  sit  evidentia  veritatis,  ideo 
intellectus  non  ex  sese  erumpit  in  assensum,  sed  indiget  ap- 
plicari  ad  actum  a  voluntate.  Unde  non  sequitur,  locum  esse 
ulteriori  rationi  in  qua  ultimo  sistat  actus  credendi,  formali- 
ter  in  sua  essentia  intrinseca  consideratus.  Aliud  quippe  est 
quod  motivum  auctoritatis  non  sufficiat  ad  determinandum 
spontaneum  assentiendi  modum,  aliud  vero  est  quod  non  suffi- 
ciat  ad  terminandum  assensum  ipsum,  dum  intellectus  per 
illuminatum  voluntatis  imperium  ad  actum  applicatur.  Scito 
itaque  quo  toto  caelo  aberrant  quicumque  concipiunt  actum 
fidei,  quasi  in  eo  partialiter  saltem,  esset  pro  ratione  voluntas. 

Sic  igitur,  si  instituatur  obiectiva  actus  fidei  resolutio  di- 
cendum  est  fidem  formaliter  sumptam,  seu  quoad  actum  eli- 
citum,  resolvi  in  auctoritatem    Dei     revelantis,  cui  tamquam 

proprio  fidei  motivo  inhaeretur;  affective  autem,  seu  quoad 
pium  eredulitatis  affectum,  in  obiectivam  honestatem  propter 
quam  voluntas  imperat  credendi  actum;  dispositive  demum, 
seu  quoad  praevios  actus  intellectus,  in  motiva  credibilitatis, 
ex  quibus  iudicamus  revelationem  christianam  esse  prudenter 
et  ex  obligatione  credendam  (1).  Porro  de  hoc  ipso  praevio 
credibilitatis  iudicio  specialis  consideratio  esse  iam  debet,  et 
ad  hoc  pertinet  sequens  propositio. 

THESIS  XVII. 

Actus  ndei  requirit  praevium  iudicium  credibiliatis.  Quod 
quidem  iudicium  non  in  vaga  quadam  sentimentalitate, 
neque  in  aspiratione  et  indigentia  animi  religiosi  fundari 
debet,  ut  hodierni  fautores  methodi  immanentiae,  protes- 
tantico  spiritu  plus  minusve  imbuti  dicunt.  Sed  fundetur 
necesse  est  in  rationibus  per  quas  innotescit  factum  reve- 
lationis  seu  locutionis  Dei,  iisque  vel  absolute  vel  respe- 
ctive  certis,  id  est,  pro  captu  et  conditione  uniuscuiusque 
excludentibus  dubium  prudens.  Denique  haec  eadem  credi- 
bilitatis  motiva,  salva  interim  quoad  rudes  humana  auctbri- 
tate  parentum  seu  magistrorum,  reponuntur  in  externis 
signis,  miraculorum  praesertim  et  [prophetiarum,  ad  quorum 
persuasibilem  considerationem  interior  gratia  hominem  mo- 
vet  et  adiuvat,  quin  absolute  eam  suppleat,  loquendo  saltem 
de  lege  ordinaria. 

Tria  hic  praestanda  sunt.  Oportet  enim  primo  adstruere 
necessitatem  iudicii   credibilitatis.    Secundo  removere   funda- 

(1)  Nota  cum  Wirceburgensibus,  de  Virt.  n.  159,  quod  analysis  fidei 
est  reductio  eius  ad  rationem  a  qua  pendet,  ita  scilicet  ut  iuxta  moni- 
tum  S.  Petri  simus  parati  ad  satisfaciendum  omni  poscenti  nos  de  ea 
quae  in  nobis  est  spe.  Quia  vero  in  fidei  negotio  plures  actus  interve- 
niunt,  illa  interrogatio  cur  credis?  est  aequivoca,  et  accipi  potest  de 
fide  vel  formaliter,  vel  affective,  vel  dispositive  sumpta.  Sensus  enim  po- 
test  esse:  Quare  assentiris  huic  mysterio?  Vel:  Quare  vis  credere,  seu 
quare  imperas  assensum?  Vel:  Quare  iudicas  hoc  mysterium  esse  cre- 
dibile  et  credendum  tamquam  a  Deo  revelatum?  Et  ad  singulam  quam- 
que  quaestionem  specialis  etiam  responsio  est  adhibenda. 

mentum  quod  huic  iudicio  hodierni  novatores  assignant.  Tertlo 
declarare  fundamentum  verum  cum  propriis  eius  rationibus 
ac  motivis  secundum  diversas  conditiones  personarum. 


1. 


Quoad  primum  res  versatur  in  aperto,  quia  asseusus  fidei 
divinae  est  assensus  voluntarius  quidem,  sed  plane  rationa- 
bilis.  Voluntas  autem  nequit  rationabiliter  imperare  fidem, 
nisi  obiectum  per  prius  proponatur  ab  intellectu  ut  credibile: 
et  hoc  fit  per  certum  atque  evidens  iudicium  credibilitatis. 
Ergo  de  necessitate  praevii  huius  iudicii  nullus  esse  potest 
dubitandi  locus.  Unde  S.  Thomas  Quaest.  1,  a.  4  ad  2:  «  Ea 
«  quae  subsunt  fidei  dupliciter  considerari  possunt.  Uno  modo 
«  in  speciali,  et  sic  non  possunt  esse  simul  visa  et  credita.  Alio 
«  modo  in  generali,  scilicet  sub  communi  ratione  credibilis,  et 
«  sic  sunt  visa  ab  eo  qui  credit.  Non  enim  crederet  nisi  vide- 
«  ret  ea  esse  credenda  vel  propter  evidentiam  signorum,  vel 
«  propter  aliquid  eiusmodi  ».  Et  hac  de  causa  Concilium  Vati- 
canum  cap.  3  de  fide,  asserit,  fidei  assensum  nequaquam  esse 
motum  animi  caecum. 

De  supernaturalitate  quoque  eiusdem  iudicii  prout  ad  su- 
pernaturalem  fidei  actum  (id  est  ad  actum  credendi  sicut 
oportet)  requisiti,  minime  ambigere  licet,  iuxta  ea  quae  in 
tractatu  de  gratia  contra  Pelagianorum  et  Semipelagianorum 
errores  declarari  solent.  Si  quis,  inquiunt  Patres  Arausicani, 
per  naturae  vigorem  oonum  aliquod  quod  ad  salutem  pertinet 
vitae  aeternae,  cogitare  ut  expedit,  aut  eligere  posse  confirmat 
absque  illuminatione  et  inspiratione  Spiritus  Sancti,  haeretico 
fallitur  spiritu,  non  iutelligens  illud  Apostoli:  Non  quod  ido- 
nei  simus  cogitare  aliquid  a  nobis  quasi  ex  nobis,  sed  suffi- 
cientia  nostra  ex  Deo  est.  Et  ideo  S.  Thomas  loco  mox  citato 
ad  3  um,  et  art.  seq.  ad  1  um,  non  dubitat  attribuere  lpsi  infuso 
habitui  iudicium  credibilitatis,  dicens  quod  lumen  fidei  facit 
videre  ea  quae  creduntur;  non  quod,  uti  patet,  per  infusnm 

De  Virtutibus  infuiis  20 

habitum  fidelis  videat  aut  sciat  illa  in  seipsis,  sed  quia  per 
infusum  habitum  perlicitur  ad  videndum  ea  esse  credibilia, 
et  ad  iudicandum  quod  sint  credenda.  Qua  autem  ratione  id 
explicare  queant  theologi  illi  qui  supernaturalitatem  actuum 
repetunt  ab  obiecto  in  quod  nullo  modo  posset  facultas  natu- 
ralis,  nostrum  non  est  declarare.  Ab  hac  enim  gravissima  dif- 
ficultate  ex  praemissis  in  generali  prolegomeno  omniro  libe- 
ramur.  Yide  ibi  dicta,  cap.  3,  §  1. 

Cum  igitur  nulla  in  his  occurrat  specialis  causa  immo- 
randi,  potior  sese  offert  ratio  inquirendi  cirea  fundamentum 
iudicii  de  quo  nunc  agitur.  Non  enim  est  iudicium  immedia- 
tum,  cui  evidentiam  aiferat  ipsa  apprehensio  terminorum. 
Oportet  igitur  ut  evidentiam  trahat  ex  aliqua  alia  notitia.  Et 
haec  notitia  est  quae  nomine  fundamenti  hic  designatur. 


2. 


Quaeritur  ergo,  cui  fundamento  inniti  debeat  iudiciuia 
quo  credibiiis  et  credenda  iudicatur  fides  christiana.  Et  primc 
est  responsio  Protestantium.  « Inter  Protestantes  illos  qui  re- 
«  velationem  christianam  se  admittere  jjrofitentur,  multi  sunt 
«  qui  reiectis  criteriis  ad  cognoscendum  et  probandum  f  actum 
«  revelationis  idoneis,  unice  provocant  ad  internam  experien- 
« tiam,  ad  sensum  religiosum,  ad  testimonium  spiritus,  ad  im- 
« mediatam  certitudinem  fidei.  Valorem  itaque  aut  necessita- 
« tem  motivorum  credibilitatis  quae  inducantur  ex  miraculis, 
«  prophetiis  adimpletis,  etc,  vel  omnino  negant,  vel  ea  solum 
«  admittunt  tanquam  subsidia  quaedam  si  fides  iam  supponi- 
« tur ;  quia,  ut  aiunt,  ipsa  huiusmodi  f  acta  nisi  per  fidem  iam 
«  suppositam  cognosci  non  possunt.  Iam  Pseudo-Keformatores 
«  verbum  Dei  genuinum  ex  sapore  et  gustu  discernere  consue- 
«  verant,  ad  quem  finem  in  unoquoque  homine  fideli  ponebant 
«  immediatum  testimonium  Spiritus  Sancti.  Eecentiores  vero 
«  eadem  methodo  retenta,  huic  testimonio  Spiritus  Sancti  ple- 
«  rumque  substituunt  naturalem  sensum  religiosum  vel  indi- 

<  gentiam  animi  religiosi,  per  quem  sensum  immediate,  et  quin 
<<  veritas  revelata  ex  criteriis  extrinsecis  nobis  fiat  credibilis, 
-«  religionem  christianam  amplectamur  tamquam  veram  et  di- 
«  vinam.  Neque  desunt  alii  qui  doceant,  facta  illa  supernatu- 
«  ralia  non  posse  intelligi  tanquam  motiva  credibilitatis,  nisi 
«  fides  iam  praesupponatur,  et  propterea  ipsum  factum  reve- 
« lationis  homini  qui  fidem  nondum  suscepit,  demonstrari  non 
«  posse,  ac  proinde  certam  persuasionem  de  veritate  f  acti  re- 
«  velationis  seu  de  revelationis  exsistentia  non  posse  praeee- 
«  dere  ad  susceptionem  fidei  christianae,  sed  absque  huiusmodi 
«  persuasione  per  divinam  gratiam  produci  fidem  ita,  ut  haec 
«  sit  spontaneus  et  immediatus  actus  rationis  ».  Haec  de  Pro- 
testantium  sensu,  ad  Patres  Vaticanos  referebat  annotator  in 
primum  schema  constitutionis  de  doctrina  catholica  (1).  Et 
omnia  inveniuntur  consentanea  fundamentali  principio  ernan- 
cipationis  a  regula  seu  auctoritate  ecclesiastici  magisterii. 
Ideo  enim  primi  Reformatores  credibilitatem  dixerunt  esse  re- 
petendam  ex  privata  Spiritus  Sancti  inspiratione  qua  unicui- 
que  patefit  quid  sit  pro  genuino  Dei  verbo  recipiendum,  quia 
hoc  semel  posito,  sequcbatur  repudiandam  fore  institutionem 
visibilis  Ecclesiae  divinis  signis  ac  notis  exterius  instructae, 
ut  ipsa  ab  omnibus  tanquam  proxima  ac  vivens  fidei  reguia 
agnosceretur.  Verumtamen  immediatum  istud  Spiritus  Sancti 
testimonium,  praeterquam  quod  sat  chimaericum  esse  vide- 
batur,  a  mente  rationalistica  nimium  dissidebat.  Unde  paula- 
tim  ventum  est  ad  systema  naturalismo  conformius,  et  posue- 
runt  sentimentalitatem  religiosam,  a^  qua  haberetur  discerni- 
culum  experimentale  veri  verbi  Dei,  legitimique  sensus  eius. 
Quod  quidem  eommentum  adhuc  magis  praecludebat  verae 
fidei  theologicae  viam,  sed  semper  erat  in  plena  harmonia 
cum  principiis  Beformationis. 

Porro  ex  hoc  fonte  protestantico  rivuli  iam  largiter  ema- 
narunt.  Inde  orta  nuperrime     methodus     quam  immanentiae 

(1)   Collect.   Lacensis,   appendix  ad  acta   Coneilii  Vaticani,   Tom.   7, 
pag.  528. 

appellant,  apprime  cohaerens  cum  Kantiana  sapientia,  spe- 
cialemque  formam  exhibens  haeresis  semirationalisticae.  Aucto- 
ribus  eius,  (quibus  necessaria  philosophiae  conditio  est  spo- 
liatio  totius  hominis  realis,  et  abdicatio  omium  communium 
criteriorum  ad  usum  profani  vulgi  exsistentium),  sacrosan- 
etum  hoc  principium  affulget :  Nullam  esse  veritatem  alieuius 
valoris  quoad  nos,  nisi  aiiquo  saltem  modo  sit  autonoma  et 
autochtona;  autonoma,  id  est  ex  solis  legibus  rationis  purae 
dependens;  autochtona,  id  est  ex  intimis  nostris  pullulans  (1). 
Cum  igitur  factum  locutionis  divinae  prout  miraculis  et  prc- 
phetiis  et  aliis  obictivis  signis  sigillatum,  inter  veritates  autc- 
nomas  atque  autochtonas  nequaquam  computetur,  consequi- 
tur  quod  ex  hac  parte  quaerendum  non  est  fundamentum 
iudicii  credibilitatis;  nihil  enim  ibi  invenire  est  quod  intelli- 
gentiae  modernae  accommodatum  sit.  Sed  quisquis  autochto- 
niee  supra  seirietipsum  considerationem  mentis  reflexerit,  in 
semetipso  inveniet  indigentiam,  aspirationem,  expansionis  ne- 
cessitatem,  cui  non  satisflt  nisi  per  receptionem  supernatura- 
lis  religionis.  In  hac  ergo  indigentia  animi  religiosi  funda- 
bitur  iudicium  quo  receptibilis  et  credibilis  iudicatur  christiana 
revelatio. 

Levis  sane  et  supra  arenam  fundata  constructio.  Statim 
enim  mentem  subit  quaestio,  quid  tandem  nexus  sit  inter 
subiectivas   naturae   aspirationes   et    exsistentiam   revelationisr 

[1)  AutoxQovoSj  ab  cx,\)zoetx^o^oQ,  mdigena,  aborigena,  habens  originem 
terra.  Nola  verbum  quod'  pars  magna  est  fortunae  systematis.  Solet 
enim  vulgus  maxime  coimmoveri  verbis  novellae  fabricae  quae  ipso  suo 
sono  continere  videntur  aliquid  valde  scientificum,  et  nescio  quam  gno- 
s:m  transcendentem  atque  sublimem.  Et  simile  est  cum  aliquis  habens- 
morbum  vulgarem,  vadit  ad  medicum  qui  malum  nominat  cum  tribus 
radicibus  graecis.  Statim  animum  sumit  aegrotus,  confidens  quod  in 
manibus  medici  tantae  scientiae,  infallibilis  curatio  siti  At  saltem  in- 
nocua  tunc  illusio  est,  imo  et  benefica  etiam  magis,  quia  morales  addit 
vires,  quae  ad  eorporis  sanitatem  recuperandam  plurimum  iuvant.  Hic 
autem  non  ita,  sed  sUb  vana  illa  vanae  scientiae  larva  fides  pellitur,  et 
in  barba  sua  diabolus  ridet. 

praesertim  revelationis  veritatum  supernaturalium,  et  huius 
numero  revelationis  in  individuo  signatae  ac  determinatae 
quam  catholica  praedicat  Ecclesia.  Forte  si  methodo  schola- 
stica  suum  processum  apologeticum  auctores  illi  exponere  ro- 
garentur,  non  sine  difficultate  logicam  rerum  continuationem 
scientificamque  concatenationem  ostenderent.  Forte  etiam 
haud  facile  sese  expedirent  sive  ab  erroribus  iam  pridem  in 
Baio  damnatis  quoad  transcendentalitatem  gratiae  respectu  na- 
turae,  sive  ab  errore  negationis  duplicis  illius  ordinis  cogni- 
tionis  quem  adserit  Vaticanum  prout  perpetuus  Ecclesiae  ca 
tholicae  consensus  tenuit  et  tenet.  Sed  haec  placet  transmit- 
tere,  ne  ad  ea  quae  praesenti  indagini  sunt  extranea,  divagari 
videamur,  et  breviter  nunc  dico  methodum  illam  autochto- 
nam  nihil  minus  secum  ferre  quam  ruinam  radicalem  fidei 
theologicae. 

Etenim  si  illud  credibile  et  credendum  asseritur,  quod  et 
quatenus  indigentiae  expansionis  naturae  nostrae  noscitur  con- 
gruere,  id  demum  credere  oportebit  quod  congruit,  id  discre- 
dere  quod  non  congruit.  Ratio  credibilitatis  non  amplius  as- 
signatur  divinae  auctoritatis  interventus ;  unde  statim  est  con- 
sequens  quod  fidei  ipsius  formale  motivum  eadem  haec  aucto- 
ritas  esse  omnino  non  possit.  Denique  secundum  diversas  su- 
biectorum  affectiones  aequali  titulo  credibilitatis  gaudebunt 
Mahumetismus,  Bouddhismus,  et  quidquid  aliud  vere  autoch- 
tonum  invenire  est  in  longa  serie  adinventionum  humanarum. 
Retines  igitur  verbum  credem,  sed  vocabulum  retinendo  fu- 
cum  facis.  Nam  pro  te,  credere  non  amplius  idem  est  ac  as- 
sentiri  veritati  propter  Dei  revelantis  auctoritatem,  sed  nihil 
aliud  significat  aut  significare  potest,  quam  tenere  doctrinam 
qualemcumque  absque  ratione  obiectiva  propter  solam  exigen- 
tiam  subiectivam ;  quae  etiam  exigentia  in  diversis  individuis 
diversa  erit,  secundum  quod  diversam  a  natura  sortiti  erunt 
indolem,  vel  ad  mahumetanum  vel  ad  evangelicum  paradi- 
sum  plus  minusve  proclivem.  —  Et  confirmatur,  quia  metho- 
dus  autochtona  tota  emergit  ex  intimis  visceribus  philosophiae 

Kantianae,  cui  non  modo  nihil  est  eertum,  sed  nec  esse  potestr 
cum  adhuc  quaerat  pontem  quo  ab  ideis  ad  obiectivas  reali- 
tates   transitus   fiat,    imo    huius   pontis    architectum   necdum 
natum  et  nusquam  nasciturum  asseveret.   Quare,   dum   Neo- 
Kantiani  qui  catholico  nomine  gloriari  volunt,  suum  nobis  af- 
ferunt  systema  credibilitatis,  remoto  nunc  omni  fuco  verbv- 
rum,  in  substantia  sic  loquuntur :  Nos  nihil  scimus,  et  nihil  de 
nihilo.  Quid  enim  est  veritasf  In  ordine  phaenomenorum  con^ 
clusi  sumus,  quin  ad  numena  unquam  pateat  accessus.  Expert- 
mur  tamen  quasdam  aspirationes  quibus  aliter  satisfieri  non 
potest  quam  credendo,  id  est  voluntarie  inhaerendo   quibui- 
dam  doctrinis,  omni  licet  sufficienti  ratione  destitutis.  Oportet 
igitur  credere.  Sed  haec  ipsa  credendi  necessitas  an  vera  sit 
potius  quam  apparens,  sciri  adhuc  non  potest,  et  ideo  a  primo 
ad  ultimum,  credere  oportet  quod  oportet  credere.  In  his  de- 
mum  intima  est  ac  pura  totius  systematis  medulla.  Et  sunt  qui 
putant  haec  patrocinari  causae  Mei  christianae!  Sunt  et  alii 
qui  partem  saltem  veritatis  ibi  quaerunt,  et  selectione  quadam 
pretiosum  a  vili  separare  vellent! 


8 


o. 


His  igitur  reiectis  tanquam  errore  plenis,  dicendum  in  pri- 
mis  est,  nullum  aliud  legitimum  fundamentum  iudicii  credibi- 
litatis  esse  aut  excogitari  posse,  praeter  notitiam  certam  ie 
facto  locutionis  seu  revelationis  Dei.  Quod  quidem  in  termini& 
plane  evidens  tibi  erit,  si  modo  credibilitatem  intelligas  in 
ordine  ad  fidem  quae  vere  sit  propter  auctoritatem  Dei  reve- 
lantis.  Sed  termini  illi  sunt  diligenter  considerandi. 

Assignatur  primo  pro  fundamento  praesentis  iudicii,  illud 
quo  suadetur  exsistentia  revelationis,  non  revelatio  ipsa.  Ipsa 
enim  revelatio  est  motivum  fidei  secundum  se,  ut  dictum  esfc 
in  propositione  praecedenti,  nam  ideo  credo  quia  revelavit 
Deus.  At  rationes  per  quas  innotescit  revelationis  factum,  sunt 
motivum  iudicii  credibilitatis,  nam  ideo  credibilem  iudico  n- 

dem  christianam,  quia  apparet  Deum  illam  revelasse,  et  uin- 
versim  loquendo,  illud  in  quocumque  ordine  credibile  dicitur 
et  est,  quod  constat  dictum  fuisse  a  teste  fide  digno. 

Assignantur  deinde  rationes,  non  qualescumque,  sed  ccr- 
tae;  per  rationes  certas  nunc  intelligendo  eas  quae  saltem 
excludunt  omne  dubium  prudens.  Non  enim  plus  requiri  po- 
test,  sed  nec  etiam  minus.  Non  plus,  quia  semel  ac  prudenti 
dubio  locus  iam  non  est  quoad  divinae  revelationis  existen- 
tiam,  nihil  etiam  deest  quominus  rationabilis  appareat  fides, 
eoque  ipso  pro  credibili  habeatur  quidquid  sub  proposita  re- 
velatione  cadit  (1).  Sed  nec  etiam  minus,  quia  quamdiu  du- 
bium  prudens  de  exsistentia  motivi  assensus  non  excluditur, 
recta  ratio  dictat  non    posse    prudenter    imperari    assensum 

(1)  Kecole  ea  quae  in  introductione  de  evidentia  credibilitatis  dicta 
sunt,  necnon  et  de  distinctione  eius  ab  evidentia  in  attestante;  nam  ex 
notionibus  ibi  praemissis  facile  colliges  omnia  quae  in  praesenti  sunt 
attendenda.  —  Colliges  primo,  posse  esse  evidentiam  credibilitatis  sine 
ulla  in  attestante  evidentia,  sicut  cum  ex  auctoritate  aliorum,  et  non 
ex  rationibus  ad  ordinem  scientiae  pertinentibus,  veracis  attestantis  lo- 
cutio  tibi  innotescit.  —  Colliges  secundo,  posse  esse  e  converso  eviden- 
tiam  in  attestante  sine  ulla  evidentia  credibilitatis  prout  nunc  de  credi- 
Hlitate  loquimur,  sicut  cum  in  casu  particulari  evidenter  excluditur 
possibilitas  erronei  vel  fallacis  testimonii,  quin  tamen  ipse  attestans  ap- 
pareat  dignus  cui  fidatur.  —  Colliges  tertio,  posse  esse  simul  evidentiam 
in  attestante  cum  evidentia  credibilitatis,  sicut  cum  scitur  evidenter,  te- 
stimonium  datum  ab  eo  f uisse  qui  nunquam  f alli,  nunquam  f allere  po- 
test.  —  Verumtamen  quarto,  apprime  considerabis  quomodo',  hoc  etiam 
casu  supposito,  utriusque  evidentiae  conditionjes  non  necessario  eaedem 
sunt.  Nam  si  imperfecta  tantum  sit  evidentia  de  auctoritate  aut  de  facto 
locutionis  Dei,  non  ideo  imperfecta  tantum  sequitur  evidentia  credibi- 
litatis.  Quippe  evidentia  credibilitatis  versatur  circa  rem  ut  prudenter 
affirmabilem  propter  attestantis  auctoritatem.  Atqui  perfecte  evidens  est 
rem  esse  sic  prudenter  affirmabilem,  jtiamsi  de  auctoritate  et  attesta- 
tione  non  habeatur  plus  quam  certitudo  excludens  dubium  prudens. 
Proinde  certitudo  iudicii  credibilitatis  fundatur  quidem  supra  certitudi- 
nem  notitiae  auctoritatis  ac  locutionis  divinae,  non  tamen  reduplicando 
supra  certitudinem  directam  quae  de  utroque  obiecto  habetur,  sed  su- 
pra  certitudinem  quasi  reflexam  cum  qua  apparet  non  esse  omnino  lo- 
cum  admittendi  rationabilem  formidinem. 

propter  motivum  illudmet,  multoque  adhuc  minus  assensum 
illum  firmissimum  fidei  divinae.  Et  ideo  inter  propositioncs 
damnatas  ab  Innocentio  XI  invenitur  et  ista:  Assensus  fidei 
supernaturalis  et  utilis  ad  salutem  stat  cum  notitia  solum  pro- 
odbili  revelationis,  imo  cum  formidine  qua  quis  formidet  ne 
non  sit  locutus  Deus. 

Ultimo  tamen  considerandum  venit  quod  certitudo  eiusdem 
notitiae,  ex  communi  theologorum  sententia  dividitur  in  abso- 
lutam  et  respectivam.  «  Absoluta  est  quae  tot  tantisque  motivis 
«  nititur,  ut  ista  penetrata  sufficiant  respectu  cuiusvis  intel- 
« lectus,  etiam  sagacis  et  acuti.  Respectiva  dicitur,  quae  nititur 
«  motivis  talibus,  vel  ita  consideratis,  ut  ea  satis  sint  ad  cogni- 
«  tionem  quae  excludat  omnem  de  opposito  f  ormidinem  pru- 
«  dentem,  non  quidem  respectu  intellectus  cuiuscumque,  sed 
« alicuius  duntaxat,  ratione  particularis  dispositionis,  verbi 
«  gratia  quia  vel  puer  vel  idiota  vel  non  admodum  sagax  est, 
«  qui  nequeat  omnia  perpendere  (1)  ».  Eespectiva  ergo  appella- 
tur,  ratione  habita  status  imperfectionis  intellectualis  in  quo 
quis  versatur.  Non  quod,  ut  apprime  notandum  est,  principia 
certitudinis  varient  secundum  diversitates  personarum,  quasi 
scilicet  id  quod  pro  me  est  verum,  pro  te  sit  falsum,  aut  vice 
versa.  Sed  quia  in  ordine  ad  prudentiam  assensuum,  aliqua  re- 
gula  est  quae  habet  applicationem  in  uno,  et  non  habet  in  al- 
tero,  pro  variis  uniuscuiusque  conditionibus.  Regula  enim  pru- 
dentiae  fert,  (et  non  dico  nunc  prudentiam  in  eodem  sensu  quc 
solet  accipi  cum  de  prudentiae  virtute  sermo  est,  scilicet  per  or- 
dinem  ad  agibilia,  sed  in  sensu  quodam  derivato,  prout  analo- 
gice  applicatur  regimini  vitae  intellectualis  per  ordinem  ad  co- 
gnoscibilia) :  regula,  inquam,  prudentiae  fert  ut  in  iis  necessa- 
riis  quae  per  nosmetipsos  videre  non  valemus,  stemus  auctori- 
tati  eorum  quos  naturalis  rerum  cursus  eruditores  assignavit, 
modo  scilicet  nihil  in  contrarium  occurrat  quod  ab  eorum  ductu 
conscientiam  revocet.  Et  hinc  est  quod  pueri  etiam  et  rudes 
prudenter  credunt  fide  humana  ea  quae  de  historia  revela- 

(1)  Wirceburg  de  Virt.  n.  172. 

iionis  a  parentibus  vel  parocho  aliisve  magistris  accipiunt,  et 
sic  iudicium  pro  suo  captu  suaque  conditione  certum  sibi  ef- 
formant,  quod  christiana  doctrina  sit  tamquam  a  Deo  orta 
credibilis  et  credenda. 

Si  ergo  rationes  quaerantur  in  quas  resolvitur  notitia  de 
facto  divinae  locutionis,  dicendum  est  quod  sunt  diversae  pro 
diversis  personarum  conditionibus.  Sed  semper  gravissimus 
error  erit  vitandus,  eorum  scilicet  qui  fundamentum  credibili- 
tatis  absolvunt  a  criteriis  extrinsecis  seu  obiectivis,  quibus 
Deus  suam  revelationem  velut  sigillis  divinis  cognoscibilem 
fecit.  Quem  errorem  a  principiis  Protestantismi  vel  immediate 
vel  mediate  fluentem  confixit  Concilium  Vaticanum  can.  3  -le 
fide,  inquiens :  «  Si  quis  dixerit,  revelationem  divinam  exter- 
« nis  signis  credibilem  fieri  non  posse,  ideoque  sola  interna 
« cuiusque  experientia  aut  inspiratione  privata  homines  ad 
«  fidem  moveri  debere,  anathema  sit  ».  Et  absit  quidem  ut  li- 
mites  omnipotentiae  Dei  praestituamus,  negemusque  eum  ali- 
quando  efficere  per  solam  operationem  suam  in  interiori  ho- 
mine,  ut  ei  affulgeat  talis  notitia  revelationis  quae  iudicio  cre- 
dibilitatis  inconcussum  praebeat  fulcimentum.  Sed  solum  ne- 
gamus  id  contingere  de  lege  ordinaria,  quia  id  non  fert  ordo 
regularis  et  humanae  naturae  consentaneus,  a  divina  Pro- 
videntia  institutus;  in  quo  quidem  longe  a  periculo  illumi- 
nismi  et  vesanae  hallucinationis,  per  supernam  gratiam  intei- 
lectus  adiuvatur  ad  penetrandum  et  capiendum  vel  motiva  vel 
criteria  externa,  uniuscuiusque  capacitati  adaptata  ac  propor- 
tionata. 

Et  de  motivo  quidem  auctoritatis  humanae,  quod  respecti- 
vam  tantum  certitudinem  de  historica  existentia  revelationi;-; 
in  animis  simplicium  aggenerare  natum  est,  multa  habentur 
Levit.  X-XI,  et  Deuter.  I-IV,  ubi  mandat  Deus  sacerdotibus 
docere  populum  legem  ac  caeremonias.  Idem  quoque  officium 
postea  iniungitur  parentibus :  Narrabis  ea  filiis  tuis,  inquit 
Deuter.  VI-7.  Et  ibid.  XXXII-7,  dicitur  minoribus;  Interroga 
patrem  tuum,  et  annuntiabit  tibi,  maiores  tuos,  et  dicent  tibi. 

Denique  Christus  Doininus,  Matth.  XXIII-1,  locutus  est  ad  tur~ 
oas  et  discipulos  suos  dicens:  Super  cathedram  Moysi  sede- 
runt  Scribae  et  Pharisaei;  omnia  ergo  quaecumque  dixerint 
vobis  servate  et  facite,  ubi  eadem  oeconomia  tanquam  a  Deo 
provisa  confirmatur.  —  De  criteriis  vero  quae  in  se  inspecta 
absolutam  prae  quolibet  intellectu  certitudinem  parere  nata 
sunt,  haec  habet  Vaticanum  cap.  3  de  fide :  «  Ut  fidei  nostrae 
«  obsequium  rationi  consentaneum  esset,  voluit  Deus  cum  in- 
« ternis  Spiritus  Sancti  auxiliis  externa  iungi  revelationis 
«  suae  argumenta,  facta  scilicet  divina,  atque  imprimis  mira- 
«  cula  et  prophetias,  quae  cum  Dei  omnipotentiam  et  infini- 
« tam  scientiam  luculenter  commonstrent,  divinae  revelationis 
« signa  sunt  certissima  et  omnium  intelligentiae  accommo- 
«  data  ».  Et  infra :  «  Deus  per  Filium  suum  unigenitum  Ec- 
« clesiam  instituit,  suaeque  institutionis  manif  estis  notis  in- 
«  struxit,  ut  ea  tanquam  custos  et  magistra  verbi  revelati  ab 
«  omnibus  posset  agnosci.  Ad  solam  enim  catholicam  Ecclesiam 
«  ea  pertinent  omnia  quae  ad  evidentem  fidei  christianae  cre- 
«  dibilitatem  tam  multa  et  tam  mira  divinitus  sunt  disposita. 
«  Quin  etiam  Ecclesia  per  se  ipsa,  ob  suam  nempe  admirabi- 
« lem  propagationem,  eximiam  sanctitatem,  et  inexhaustam  in 
« omnibus  bonis  fecunditatem,  ob  catholicam  unitatem  invi- 
«  ctamque  stabilitatem,  magnum  quodquam  et  perpetuum  est 
«  motivum  credibilitatis,  et  divinae  suae  legationis  testimonium 
« irrefragabile.  Quo  fit  ut  ipsa  veluti  signum  levatum  in  na- 
« tiones,  et  ad  se  invitet  qui  nondum  crediderunt,  et  filios  suos 
« certiores  f aciat,  firmissimo  niti  fundamento  fidem  quam 
«  profitentur  ».  Haec  plane  sunt  in  quae  ultimo  resolvitur  vera 
ac  solida  credibilitas  fidei  nostrae   (1).  Nec  alia  de  causa  ad- 

(1)  Nota  bene,  sensum  hnius  assertionis  non  esse  quod  ex  conve- 
uientia  doctrinae  seu  religionis  christianae  cum  aspirationibus  animae, 
cx  summa  eiusdem  adaptatione  ad  necessitattes  vitae  etiam  quae  nune 
est,  ex  efficaci  remedio  quod  nata  est  afferre  malis  socialibus,  aliisque 
isimilibus  considerationibus.  nequeant  trahi  efficacia  subsidia  quibus  alli- 
ciantur  homines  ad  fidem,   destruantur  praeiudieia,  et   disponantur  corda 

versarius  ille,  Christi  et  redemptae  ab  eo  humanitatis  hostis 
pessimus,  serpens  antiquus,  omnes  adhibet  artes  ut  in  haee 
tenebras  suorum  sophismatum  offundat,  ut  ab  his  tranquiHam 
mentis  considerationem  avertat,   denique  ut  de  his  tanquam 

ad  susceptionem  veritatis.  Absit  sane,  absit.  Sed  sensus  est  quod  in 
eiusuiodi  convenientiis  doctrinae  christianae  cum  naturae  humanae  con- 
ditionibus,  formaliter  qua  convenientiae  sunt,  nusquam  reperire  est 
motivum  sufficiens  verae  credibilitatis.  Motivum  enim  fundans  credibili- 
tatem  in  ordine  ad  fidem  quae  J)ei  revelantis  auctoritati  nitatur,  nec  est* 
nec  esse  potest  nisi  motivum  ducens  nos  ad  iudicandum  quod  Deus 
est  locutus,  et  revelavit  christianam  religionem.  Id  quidem  patet  in 
terminis.  Iam  vero  iterum  a  te  quaero  ubinam  sit  nexus  inter  adapta- 
tionem  doctrinae  cuiuspiam  ad  naturales  aspirationes,  et  originem  illius 
a  Deo  revelante?  Sane  locutio  seu  revelatio  Dei  est  factum  superna- 
turale,  et  factum  supernaturale  quod  non  est  quoad  nos  in  se  noscibile. 
Indiget  ergo  sigillari  et  authenticari  aliis  supernaturalibus  factis  quae 
signorum  valorem  habere  queant,  ut<pote  exposita  experientiae  et  aesti 
mationi  nostrae.  tam  in  sua  relevantia  supra  naturae  ordinem,  quam  in 
sua  connexione  cum  ipsa  revelatione  signanda.  In  eiusmodi  igitur  factisr 
iisque  solis,  quaeri  poterunt  obiectiva  exsistentiae  revelationis  argumenta. 
Et  si  ex  intrinsecis  characteribus  doctirinae  christianae  rationes  sumere 
X^lacet,  adhuc  accipienda  erit  haec  doctrina  instar  facti,  de  quo  demon- 
stretur  quod  non  habet  in  naturae  viribus  rationem  sui  sufficientem, 
possibilemque  explicationem.  Sed  quia  huiusmodi  demonstrationis  ratio 
nimiis  scatet  difficultatibus  quam  ut  communi  hominum  captui  sit  pro- 
jjortionata,  ideo  Vaticanum  docet  externa  revelationis  argumenta  esse 
facta  divina,  atque  imprimis  miracula  et  prophetias.  Ubi  principem  locum 
attribuit  miraeulis  et  prophetiis,  praecise  quia  certiora  quoad  nos  signa 
sunt,  et  omnium  intelligentiae  accommodata.  Caeterum,  sive  ad  miracula 
et  prophetias  recurras,  sive  ad  alia  quae  sub  his  nominibus  recenseri 
non  solent,  semper  oportet  te  in  ordine  factorum  divinorum  qua  talium 
consistere. 

At  dices:  Spiritus  modernus  iam  non  recipit  miracula.  —  Eespondeo- 
primo :  Etiam  cum  Ghristus  Dominus  in  terris  versabatur,  spiritus 
modernus  huius  temporis  miracula  non  recipiebat.  Cum  autem,  inquit 
Ioan.  XII-37,  tanta  signa  fecisset  coram  eis,  non  credeoand  in  eum.  Quo 
tamen  non  obstante,  Christus  non  desistebat-  appellare  ad  sua  miracula 
tanquam  ad  praecipua  motiva  credibilitatis,  aiebatque  Ioan.  XV,  22-24: 
/S'i  non  venissem  et  locutus  fuissem  eis,  peccatum  non  liaoerent,  nunc  autem 
excusationem  non  haoent  de  peccato  suo.  Si  opera  non  fecissem  in  eis  quae 
nemo  alvus  fecit,  peccatum  non  haoerent.  —  Respondeo  secundo:   Etiam 


316  IP-IIae    QUAEST.   IMII. 

de  rebus  scientificae  methodo  prorsus  alienis  praeiudicatam 
opinionem  undique  spargat.  At  proprius  locus  expositionis 
eorum  est  in  tractatibus  de  Vera  Religione  et  de  Ecclesia,  et 
ideo  nihil  aliud  nunc  restat  nisi  ut  satisfiat  nonnullis  argu- 
mentis  ex  quorum  solutione  pendet  plenior  praesentis  doctri- 
nae  intelligentia. 

§4. 

Obiieitur  primo  contra  sufficientiam  certitudinis  respecu- 
vae:  Maximum  esse  incoveniens,  quod  certitudo  eiusmodi,  ut- 
poie  mnixa  auctoritati  humanae  parentum  vel  institutorum, 
tain  dc  falsis  quam  de  veris  articulis  esse  possit.  Unde,  si 
rcspcctiva  ceriitudo  ad  credibilitatem  sufficeret,  sequeretur 
articulos  etiam  falsos  fore  quandoque  fide  divina  credibiles, 
quod  absit. 

Respondeo  primo,  non  esse  simpliciter  concedendum  id 
quod  in  antecediente  asseritur.  Falsos  enim  articulos  proponi  a 
parentibus  vel  magistris,  contingit  tantum  per  accidens  m 
regulari  ordine  a  Deo  instituto,  id  est  quoad  eos  qui  in  sinti 
verae  Ecclesiae  educantur.  Per  se  autem  non  accidit  nisi  in 
haereticorum  sectis,  et  tunc  vitium  non  refunditur  in  ordinem 

cum  Christus  Dominus  in  terris  versabatur,  utebantur  quidam  methodo 
immanentiafe,  parati  agnoscere  Messiam  pro  quanto  inveniretur  satisfa- 
cere  autochtonis  aspirationibus  Israel.  Unde  legimus  Ioan.  VI-15,  quod 
tenturi  erant  ut  raperent  eum  et  facerent  eum  regem.  Quo  tamen  non.' 
obstante,  Christus  asseveranter  declarabat  methodum  hanc  non  ducere 
sxil  veram  fidem  theologalem,  cuius  motivum  sit  Dei  revelantis  aucto- 
ritas.  Quaeritis  me,  aiebat  ibid.  26-36,  non  quia  vidistis  signa...  Dixi  vobis 
quia  et  vidistis  me,  et  non  creditis.  —  Eespondeo  tertio:  Si  spiritus  mo- 
dernus  non  recipit  miracula,  in  hac  sua  duritia  non  debet  magis  ma- 
gisque  confirmari,  praesertim  per  sacerdotes  quibus  ex  officio  incumbit 
fidei  praedicatio  necnon  et  defensio.  Multoque  minus  debet  ille  spiritus 
approbari,  propagari,  et  inspirari  iis  qui  aliunde  ab  eo  essent  immunes. 
Sic  enim  ducuntur  animae  ad  perditionem,  nedum  ad  salutem.  Denique 
piscatores  hominum  non  sunt  qui  condescendunt  mundo  dicenti:  Lo- 
quimini  nobis  placentia,  ut  habetur  Isai  XXX-10. 

divinitus  praestitutum,  sed  in  solam  culpam  hominum  qui  a 
vera  Ecclesia  discedentes  subtraxerunt  se  ab  oeconomia  sa- 
pientissime  provisa  pro  dispensatione  revelatae  veritatis. 

Sed  hoc  interim  transmisso,  respondeo  secundo  distin- 
guendo  consequentiam :  Sequeretur  articulos  f  alsos  esse  aut 
esse  posse  absolute  credibiles,  neg.  Respective,  subdist.  Ea  fide 
quae  in  re  ipsa  foret  verus  fidei  theologicae  actus,  neg.  Existi- 
matus  tantum,  conc.  In  quo  quidem  nullum  invenitur  incon- 
veniens,  et  nequidem  ex  parte  obligationis  credendi,  quia  noa 
magis  repugnat  ut  aliquis  per  accidens  obligetur  ad  creder- 
dum  falsum  quod  falso  reputat  a  Deo  revelatum,  quam  nt 
obligetur  ad  faciendum  id  quod  invincibiliter  iudicat  esse 
praeceptum,  cum  tamen  obiective  et  secundum  se  malum  sit 
et  prohibitum. 

Proinde  difficultas,  si  qua  foret,  non  tam  esset  circa  pro- 
positionem  falsorum  articulorum  ad  quam  sequitur  fides  theo- 
logica  existimata  tantum,  quam  circa  propositionem  articu- 
lorum  authenticorum  ad  quam  sequi  debet  fides  theologica 
vera.  Cum  enim  fides  theologica  sit  infallibiliter  vera,  vide- 
retur  non  sufficere  motivum  credibilitatis  tantummodo  respec- 
tive  certum,  eo  quod  eiusmodi  motivum  infallibiliter  certum 
non  est. 

At  facile  respondetur :  Sequeretur  hoc,  si  ab  huius  mo- 
tivi  certitudine  infallibilis  veritas  fidei  theologicae  de,pen- 
deret,  conc.  Si  dependet  tantum  prudentia  seu  rationabilitas 
assensus,  neg.  —  Et  sane  in  actu  fidei  theologicae  sunt  di- 
versae  formalitates  distinguendae,  quae  etsi  inseparabiliter 
unitae,  pendent  tamen  ex  diversis  principiis.  Alia  formalitas 
inf^llibilis  veritatis,  alia  formalitas  conformitatis  ad  pru- 
dentiae  dictamen :  illa  pertinens  ad  fidem  quoad  se,  haec  ad 
fidem  quoad  nos.  Si  ergo  actus  fidei  penderet  a  motivis  cre- 
dibilitatis  quoad  formalitatem  infallibilis  veritatis,  sic  pro- 
cederet  argumentum,  et  nedum  sufficeret  certitudo  respectiva 
in  rudibus,  nequidem  sufficeret  absoluta  in  doctioribus,  quia 
neque  haec  pertingit  ad  infallibitatem.  At  non  ita  est,  cum 

infallibilis  veritas  aliunde  repetatur,  nempe  a  principio  tum 
obiectivo  quod  est  revelatio  Dei  vera  et  non  tantum  existimata, 
tum  subiectivo  quod  est  habitus  supernaturalis,  vel  gratia  eius 
locum  tenens.  Quare  argumentum  id  unum  concludit,  videlicet 
quod  supposita  sola  certitudine  respectiva  de  exsistentia  re- 
velationis,  potest  aliquando  contingere  ut  homo  eliciat  actum 
iidei  quem  reputat  verum  fidei  theologicae  actum,  tametsi  1*0- 
vera  non  sit.  Minime  vero  demonstrat  quod  in  certitudine  re- 
spectiva  de  articulis  veris  non  habeatur  conditio  sufficiens  a4 
credendum  sicut  oportet. 

Obiicitur  secundo  contra  necessitatem  credibilitatis  in  ge- 
uere:  Si  ad  actum  fidei  praerequireretur  iudicium  credibili- 
tatis  fundatum  in  notitia  de  revelatione  Dei  vel  absolute  vel 
respective  certa,  duo  sequerentur  inconvenientia.  Primum, 
quod  fidei  possibilitas  non  omnibus  prae.da  essel.  Alterum,  et 
gravius,  quod  qui  iam  susceperunt  fidemy  possent  aliquando 
iustam  habere  causam  recedendi  ab  ea.  Et  probatur  utraque 
sequela,  quia  non  omnibus  adest  certitudo  illa,  etiam  mere 
respectiva,  de  revelationis  facto.  Insuper,  qui  illam  semel  ha~ 
baerunt,  puta  in  infantia,  possunt  deinceps  ea  destitui,  et  qui- 
dem  absque  propria  culpa.  Non  ergo  ad  fidei  actum  requiri- 
tur  praevium  iudicium  credibilitatis. 

Respondeo  quoad  primum,  eamdem  esse  solutionem  adhi 
bendam  ac  quae  adhibetur  in  tractatu  de  gratia,  ubi  sermo 
est  de  voluntate  salvifica,  et  de  distributione  auxiliorum  sa- 
lutis,  videlicet:  Non  omnibus  hic  et  nunc  praesto  esset  pro- 
xima  fidei  possibilitas,  conc.  Nequidem  possibilitas  remota,  per 
ea  nempe  media  quibus  si  bene  secundum  suam  conscientiam 
utantur,  infallibiliter  futurum  est  ut  aliquando  ad  sufftcientem 
revelationis  et  credibilitatis  eius  notitiam  per  Dei  providen- , 
tiam  adducantur,  neg.  Et  explicatio  pendet  ex  alia  tracta- 
tione. 

Quoad  secundum  vero,  dico  assertionem  esse  negandara 
simpliciter  et  absolute.  Sed  propter  maximam  rei  gravitatem 
speciale  de  hoc  puncto  ponendum  est  corollarium. 

COROLLAPJUM 

Ex  praeasserta  necessitate  certi  iudicii  credibilitatis  ne- 
<juaquam  consequitur  quod  ii  qui  semel  a  Deo  caeleste  fidei 
dcnum  perceperunt,  possint  unquam  habere  iustam  causam 
aut  recedendi  ab  assensu  in  veritates  a  Deo  revelatas,  aut 
eas  in  dubium  revocandi  donec  demonstrationem  scientificam 
de  veritate  fundamentorum  suae  fidei  ipsi  absolverint.  Sed 
habita  interim  ratione  conditionis  longe  disparis  tum  eorum 
qui  ex  ignorantia  invincibili  falsis  haereticorum  aut  schis- 
maticorum  sectis  more  patrio  adhaeserunt,  tum  eorum  qui 
sub  sanctae  matris  Ecclesiae  magisterio  fidem  unice  veram 
in  sua  integritate  edocti  sunt,  adhuc  absolute  dicendum  est 
quod  benignissimus  Deus  infallibiliter  providet  ut  ii  omnes 
quos  de  tenebris  transtulit  in  admirabile  lumen  suum,  habe- 
ant  semper  unde  in  hoc  eodem  lumine  absque  defectione 
rationabiliter  perseverare  possint,  non  deserens  ipse  nisi 
prior  ipse  deseratur.  , 

Ratio  generalis  est  primo,  quia  sine  poenitentia  sunt  dona 
et  vocatio  Dei,  nec  unquam  accidere  potest  ut  homo  absque 
sua  culpa  destituatur  iis  cfuae  sibi  sunt  necessaria  ut  in  gratia 
semel  accepta  perseveret.  Huc  enim  faciunt  quaecumque  ue 
auxilio  perseverantiae  iustis  omnibus  dato  docent  Concilia  vz 
Patres  ex  certissimis  Scripturae  et  Traditionis  documentis. 
Deum  namque,  ait  Tridentinum  Sess.  6,  c.  11,  sua  gratia  semel 
■iustificatos  non  deserit  nisi  ab  eis  prius  deseratur.  Et  Augu- 
stinus  1.  de  nat,  et  grat.  c.  26 :  «  Ipser  autem  Deus,  cum  per 
«  mediatorem  Dei  et  hominum  hominem  Iesum  Christum  spi- 
«  ritualiter  sanat  aegrum  vel  vivificat  mortuum,  id  est  iusti- 
«  ficat  impium,  et  eum  ad  perfectam  sanitatem,  hoc  est  ad 
«  perfectam  vitam  iustitiamque  perduxerit,  non  deserit  si  n  ,n 
«  deseratur,  ut  pie  semper  iusteque  vivatur...  Sanat  ergo  Deus, 
«  non  solum  ut  deleat  quod  peccavimus,  sed  ut  praestet  etiam 
«  ne  peccemus  ».  Porro  haec  doctrina  plenam  habet  quoad  fidei 
donum  applicationem.  Nam  sicut  habitus  gratiae  appellat  om- 

nia  auxilia  quae  homini  iustificato necessaria  sunt  ad  perse- 
verandum,  ita  quoque  acceptus  a  Deo  habitus  fidei  exigit  iJ 
omne  quod  ex  parte  divinae  gratiae  seu  providentiae  requiri- 
tur   ut  nunquam  in  ea  conditione  ponatur  homo,  in  qua,  velit 
nolit,  iam  impossibile  ei  sit  rationabiliter  fidem  retinere.  Po- 
neretur  autem  in  tali  conditione  si  invincibiliter  adduceretur 
ad  eum  statum  in  quo  sufficiens  ei  deesset  credibilitas.  Habita 
ergo  ratione  infallibilis  Dei  providentiae,  certissime  tenendum 
est  nusquam  accidere  posse  ut  ex  inculpabili  carentia  idoneo- 
rum  motivorum,  iustam  quis  habeat  causam  a  fide  semel  su- 
scepta  et  ab  indubitato  eius  assensu,  etiam  ad  tempus  rece- 
dendi.  —  Accedit  quod  constans  fidei  professio,  tum  ad  lustt- 
tiam  apud  Deum,  tum  ad  salutem  aeternam  omnino  neces- 
saria  est,  teste  apostolo  qui  ait :  Sine  fide  impossibile  est  placere 
Deo.  Insuper,  ut  huic  obligationi  constanter  in  fide  perseve- 
randi  christianus  satisf acere  valeat,  Deus  ipse  qui  instat  prae 
cepto,  praecurrit  auxilio.  «  Sicut  ergo  secundum  ordinem  in- 
«  stitutum  a  fidei  nostrae  auctore  et  consummatore,  ad  dedu- 
«  cendos  homines  in  admirabile  lumen  fidei,  cum  verbo  audi- 
« tus  Dei  coniungitur  gratia  interna :  ita  gratia  utraque,  lum 
v<  externa  propositionis  fidei,  tum  maxime  intema,  adiuvat  in- 
«  firmitatem  nostram  ad  firmitatem  et  constantiam  in  fide  iam 

«  suscepta  (1)  ».  a' 

Verumtamen  distinctione  aliqua  hic  opus  est.  Sunt  enim 
qui  post  acceptum  in  infantia  baptismum,  inter  haereticorum 
vel  schismaticorum  sectas  adolescunt;  et  sunt  alii  qui  fidem 
sub  Ecclesiae  catholicae  magisterio  edocti  sunt.  Inter  quos  h  ,c 
discrimen  intercedit,  quod  hi  posteriores  veram  fidei  doctrma^ 
in  sua  integritate  ab  ipsa  vera  verbi  revelati  magistra  accc 
perunt;  caeteri  vero,  simul  cum  quibusdam  articulis  vens? 
propositos  sibi  habuerunt  multos  articulos  falsos,  de  qmbus 
non  potest  esse  theologicae  fidei  actus,  nisi  existimatus  tav 

(1)  Append.  ad  acta  Conc.  Vatic.  Primnm  schema  Const.  de  doetr. 
cath.  c.  9. 

tum.  Sed  et  hi  quoque,  donec  formalis  incredulitatis  crimine 
se  innectant,  fidei  infusae  habitum  quo  in  valido  baptisma 
(nullo  apposito  obice)  ornati  sunt,  non  amittunt. 

De  catholicis  ergo  absque  ulla  restrictione  asserenduia 
est,  nullam  eos  habere  posse  iustam  causam  recedendi  unquam 
ab  ea  fidei  doctrina  quam  semel  fuerunt  edocti,  prout  ex  ra- 
tione  superius  assignata  definivit  Concilium  Vaticanum,  cap. 
3  de  fide:  Benignissimus  Dominus...  eos  quos  de  tenebris  tran- 
stulit  in  admirabile  lumen  suum,  in  hoc  eodem  lumine  ut  per- 
severent,  gratia  sua  confirmat,  non  deserens  nisi  oleseratur.  Et 
infra  can.  6 :  Si  quis  dixerit,  parem  esse  conditionem  fidelium 
atque  eorum  qui  ad  fidem  unice  veram  nondum  pervenerunt, 
ita  ut  catholici  iustam  causam  hdbere  possint,  fidem  quam  sub 
Ecclesiae  magisterio  iam  susceperunt,  assensu  suspenso  in  du- 
bium  vocandi,  donec  demonstrationem  scientiftcam  credibili- 
tatis  et  veritatis  fidei  suae  absolverint,  anathema  sit  (1).  — \ 
De  acatholicis  vero  dicendum  quod  credibilitas  illa  mere  re- 
spectiva  quam  prius  habuerunt  de  articulis  falsis,  potest  om- 

(1)  Configit  ibi  Concilium  speoialem  errorem  Hermesii  qui  volebat 
ut  omnis  theologica  inquisitio  inciperet  a  suspensione  fidei  et  dubio 
positivo.  De  hoc  errore  dixerat  Gregorius  XVI:  Qui  (Hermes)  statuendo 
dubium  positivum  tamquam  basim  omnis  theologicae  inquisitionis,  ad  erro- 
rem  omnem  viam  moliebatur.  De  eodem  haec  habet  annotator  in  primum 
schema  constitutionis  Vaticanae  de  doetrina  catholica;  «  Commendat 
«  G.  Hermes  catholicis  suis  lectoribus  et  auditoribus,  ut  dum  in  inqui- 
«  sitione  versantur,  erga  quamvis  doctrinam  religionis,  ex  gr.  catholicae 
«  aut  christianae,  omnino  indifferenter  se  habeant,  sibique  persuadeant, 
«  sancte  se  agere  sequendo  rationem,  quocumque  demum  ea  deduxerit. 
«  Porro  ipse  et  de  se  testatur,  et  aliis  commendat  hanc  methodum  in- 
«  quisitionis  fidei:  Omnibus  hisce  meis  studiis,  ait,  propositutai  meum 
«  sancte  servavi,  ubique  dubitandi  quamdiu  possem....  Erat  mihi  pro- 
«  pterea  per  varios  anfractns  dubiorum  eluctandum,  in  quos  ingredi 
« inutilis  labor  videbitur  ei  qui  nunquam  ad  serium  dubium  progressus 
«  est....  Fuerit  optabilius,  si  placet,  huiusmodi  dubiis  carere  quam  eis 
«  satisfacere  posse.  Pro  futuris  doctoribus  religionis  hoc  non  valet.  Ii 
«  debent  scire  se  nescire,  ut  scientiam  magno  studio  quaerant;  debent 
«  labyrinthum  dubiorum  per  omnes  circuitus  peragrare,  ut  deinde  ipsi 
«  dubitantibus  per  omnes  anfractus  comites  se  dare  possint  ». 

De  Virtutibus  infusis  21 

nino  deficere,  idque  non  solum  non  impediente,  verum  etiam 

procurante  gratia  Dei,  cuius  est  excitare   et  adiuvare  etiari 

eos  qui  mere  materialiter  errant,  ad  hoc  ut  agnita  Ecclesia 

unice  vera,  in  eius  sinum  se  transferant.  Nusquam  tamen  in- 

venire  erit  christianum  quocumque  tandem  modo  translatum 

in  admirabile  fidei  lumen,  qui  in  tenebras  infidelitatis  retr^- 

cedere  cogatur,  ut  sinceritati  bonae  conscientiae  faciat  satis. 

Unde  dicitur  1  Tim.  1-1 :  Hoc  praeceptum  commendo  tibi,  fili 

Timothee,  ut  milites  in  illis  bonam  militiam,  habens  fidem  ei 

bonam  conscientiam ;  quam  (bonam  conscientiam)  quidam  re- 
pellentes,  circa  fidem  naufragaverunt,  Et  2  Petr.  11-21  •   <Sfi 

enim  refugientes  coinquinationes  mundi  in  cognitione  Domini 

nostri  et  Salvatoris  lesu  Christi,  his  rursus  implicati  supe- 

rantur,  facta  sunt  eis  posteriora  deteriora  prioribus.  Melius 

enim  erat  illis  non  cognoscere  viam  veritatis,  qnam  post  agni- 

tionem  retrorsum  converti  ab  eo  quod  illis  traditum  est,  sancto 

mandato.  —  Notandum  tamen  est  quod  omnia  praedicta  pro- 

<  edunt  de  iis  qui  nondum  fidei  habitum  amiserunt;  quibus  ez 

cooseqnenti  semper  praesto  adest  per  Dei  providentiam  et  gra- 

tiam  sufliciens  pro  captu  suo  credibilitas,  nisi  ipsi  voluntarie 

despiciant  veritatem.  Nunc  autem  de  iis  qui  semel  ex  pro- 

pria  culpa  a  fide  exciderunt,  non  par  atque  eadem  est  ratio, 

ut  scilieet  dicantur  semper  habere   in  promptu,   quo  hic   et 

nunc  fidem  denuo  amplectantur.  Pro  eis  enim  de  novo  ini- 

tianda  est  salutis  via,  et  ideo  tales  aequiparantur  infidelibus, 

quibus  non  continuo  adest  proxima  fidei  possibilitas,  sed  vel 

proxima   vel   remota   tantum,    praesertim   si    cum   inveteratis 

praeiudiciis  in  incredulitate  iam  obduruerunt. 

Et  hucusque  quidem  de  actu  fidei  quoad  essentiam  necnoa 

et  praerequisitum  credibilitatis  iudicium.  Iam  de  eius  proprie- 

tatibus  agendum  est,  ut  sequitur. 

THESIS  XVIII. 

Tres  suut  principales  actus  fldei  theologicae  proprieta- 
tes.  -  Prima  est  obscuritas,  quae  tota  derivat  ex  hoc  quod 
materiale  obiectum  de  non  apparentibus  es^,  formale  autem 
non  in  aliqua  evidentia,  etiam  mere  extrinseca  consistit,  sed 
in  sola  auctoritate  revelantis.  -  Altera  est  libertas,  quam 
omnis  prorsus  fidei  christianae  assensus  eatenus  vindicat  sibi, 
quatenus  natura  sua  per  se  et  immediate  pendet  a  libero 
voluntatis  imperio.  -  Tertia  tandem  est  certitudo,  eaque 
tam  infallibilitatis  quam  indubitabilitatis ;  infallibilitatis  qui- 
dem,  quae  superat  certitudinem  cuiusvis  cognitionis  naturalis; 
indubitabilitatis  vero,  quae  est  supra  certitudinem  omnis 
assensus  congeneris,  id  est  repositi  in  potestate  et  arbitrio 
voluntatis. 

§   1. 

Quoad  primam  proprietatem  omnia  sponte  sua  conse- 
quuntur  ex  dictis  in  quaestione  praecedenti,  ubi  de  obiecto  tum 
formali   (Thes.  9),  tum  materiali   (Thes.  11). 

Unum  igitur  in  praesenti  superest  considerandum,  vide- 
licet :  Quod  cum  aliud  sit  reponere  formale  fidei  obiectum  in 
evidentia  quae  de  auctoritate  ac  locutione  attestantis  habe- 
tur,  aliud  vero  in  ipsa  auctoritate  de  qua  habetur  evidentia, 
obscuritas  illa  quae  actui  fidei  essentialis  est,  minime  repellit 
evidentiam  quantumcumque  perfectam,  sive  de  Dei  sapientia 
ac  veracitate,  sive  de  facto  revelationis  eius.  Ex  hac  enim  evi- 
dentia  nihil  aliud  sequeretur  nisi  quod  perfectiori  modo  prae- 
sentaretur  intellectui  motivum  credendi;  at  motivum  ipsuni 
remaneret  semper  omnino  idem,  et  in  eadem  semper  obscuri- 
tate  relinqueret  obiectum  materiale.  Bene  ergo  dictum  est  su- 
pra,  quod  quanto  clarius  intellectus  penetrat  supremam  Dei 
auctoritatem,  quanto  evidentius  scit  Deum  esse  locutum,  tanto 
etiam  strictius  urget  credendi  obligatio,  nedum  credendi  pos- 

sibilitas  auferatur.  —  Nec  valet  si  dicas  quod  supposita  per 
fecta  de  Dei  sapientia  et  veracitate   et  locutione   evidentiar 
iam  cogitur  quis  ad  assentiendum  revelatae  veritati,  ut  patet 
in  daemonibus  qui  credunt  et  contremiscunt.  Huic  enim  in- 
stantiae  fere  satisfactum  est  in  superioribus,  et  ex  ibi  dictis- 
respondebis  cum  distinctione.   Cogitur   quidem   ad  assentien- 
dum  eo  assensu  qui  habet  pro  motivo  evidentiam  in  attestante, 
et  eidem  evidentiae  commensuratur ;  minime  vero  illo  alio  as- 
sensu  speeifice  plane  diverso,  qui  pro  motivo  habet  auctoritatem 
attestantis,  et  ex  ea  accipit  mensuram  suae  firmitatis,  ac  pro  sua. 
demum  essentiali  ratione  obsequium  est  honorificum  redditum 
testificanti.  —  Et  multo  minus  valeret  si  urgeres  dicens,  unum 
assensum  excludere  alium,  et  esse  incompossibilem  cum  eo.  Hoc~ 
enim  gratis  prorsus,  et  absque  ulla  etiam  apparenti  ratione  af- 
firmaretur.  Nec  multum  immorandum  arbitror  in  ostendendo- 
quomodo  ad  rem  praesentem  nihil  faciat  asserta  superius  in- 
compossibilitas  scientiae   et  fidei   de   eodem  in   eodem.   Ratio* 
enim  praedictae  incompossibilitatis  in  eo  erat,  quod  scientia 
quietat  intellectum,  et  in  ordine  ad  assecutionem  veritatis  coii- 
iungit   eum   cum   termino;    fides   vero    est   motus   intellectus^ 
cum  cogitatione  assentientis,  et  adhuc  a  termino  elongati.  At 
manifestum  per  se  est,  rationem  hanc  non  habere  locum  in 
praesenti.   Tunc  enim,  et  tunc  tantum  intellectus   quietatur, 
quando  ei  adest  evidentia  veritatis,  id  est  quando  veritas  se~ 
cundum  sua  intrinseoa  ei  innotescit.  Porro  evidentia  in  atte- 
stante  longe  est  ab  evidentia  veritatis,  et  nullo  modo  quietat 
intellectum.  Unde  patet  disparitas  (1). 


(1)  Patet  similiter  quam  immerito  concluderet  quispiam,  facta  evan- 
gelica,  puta  passionem,  crucifixionem,  resurrectionem  Christi,  non  posse 
et  non  debere  credi  iide  etiam  explicita,  ab  iis  qui  de  iis  baberent  ple- 
nam  evidentiam  historicam.  Hoc  enim  verum  non  est  nisi  de  illis  qui 
horum  factorum  oculati  testes  exstiterunt.  Nunc  autem  nihil  obstat  quo- 
ininus  id  quod  creditur  prfrpter  evidentiam  mere  extrinsecam  veracis 
attestationis  historiae,  credaiur  etiam  propter  auctoritatem  Dei  reve- 
lantis  ut  saepe  in  superioribus  dictum  est. 

Et   confirmatur   assertio   argumento   positivo   quod   desu 
mere  placet  ex  fide  quam  habuerunt  angeli  in  via,  ante  adep- 
tionem  gloriae.  Loquor  autem,  uti  per  se  constat,  de  fide  theo- 
logica  et  salutari,  de  qua  ad  angelos  quod  attinet,  sic  dicit 
$.  Thomas  infra  Q.  5,  a.  1 :  «  Quidam  dicunt  quod  in  angelis 
«  ante  confirmationem  non  f uit  fides,  propter  manif  estam  con- 
« templationem  quac  tunc  erat  de  rebus  divinis.  Sed  cum  fides 
« sit  argumentum  non  appareniium,  secundum  apostolum,  et 
«  per  fidem  credantur  ea  quae  non  videntur,  ut  Augustinus  di- 
-«  cit  Tract.  40  in  Joan.,  illa  sola  manifestatio  excludit  fidei  ra- 
« tionem,  per  quam  redditur  apparens  vel  visum,  id  de  quo 
« principaliter  est  fides.  Principale  autem  obiectum  fidei  est 
«  veritas  prima  cuius  visio  beatos  f  acit,  et  fidei  succedit.  Cum 
«  ergo  angelus  ante  confirmationem  non  habuerit  illam  beati- 
« tudinem  qua  Deus  per   essentiam  videtur,   manif  estum   est 
«  quod  non  habuit  sic  manifestam  cognitionem,  qua  exclu.de- 
«  retur  ratio  fidei.  Unde  quod  non  habuerit  fidem,  hoc  esse  non 
«  potuit,  nisi  quia  penitus  ei  erat  ignotum  id  de  quo  est  fides. 
«  Et  si  homo  et  angelus  fuerunt  creati  in  puris  naturalibus, 
«  ut  quidam  dicunt,  f orte  posset  teneri  quod  fides  non  fuerit 
« in  angelo  ante  confirmationem,  nec  in  homine  ante  peccatum. 
«  Cognitio  enim  fidei  est  supra  naturalem  cognitionem  de  Deo, 
«  non  solum  hominis,  sed  etiam  angeli.  Sed  quia  in  primo  iam 
«  diximus  quod  homo  et  angelus  creati  sunt  cum  dono  gratiae, 
« ideo  necesse  est  dicere  quod  per  gratiam  acceptam  et  non  - 
«  dum  consummatam  fuerit  in  eis  inchoatio  quaedam  speratae 
«  beatitudinis,  quae  quidem  inchoatur  in  voluntate  per  spem 
«  et  charitatem,  sed  in  intellectu  per  fidem.  Et  ideo  necesse  est 
« dicere  quod  angelus  ante   confirmationem  habuit  fidem,   ct 
«  similiter  homo  ante  peccatum  ».  Nunc  autem  peto  utrum  po- 
tuerit  esse  obscura  angelo,  vel  sapientia  vel  veracitas  vel  lo- 
cutio  sive  revelatio  Dei.  Et  de  omnimoda  quidem  evidentia 
circa  sapientiam   ac   veracitatem   divinam,    nulla   prorsus    tit 
opinor  quaestio  esse  poterit.  Circa  factum  autem  divinae  reve- 
lationis,   unum  de  duobus.   Vel  habuit  angelus   argumentum 

quod  sufficiebat  ad  fundandum  notitiam  certam,  vel  probabi- 
iem  seu  coniecturalem  tantum.  Si  coniecturalem  tantum,  tunc- 
non  habuit  unde  prudenter  credere  posset,  sicut  patet  ex  prae- 
missis  in  thesi  praecedenti,  et  hoc  sine  dubio  ab  omnibus  reii- 
cietur.  Si  vero  certam,  ergo  eo  ipso  dicendus  est  habuisse  ple- 
nam  ac  perfectam  de  revelationis  facto  evidentiam,  quia  pro- 
fecto  nequit  in  angelo  esse  illa  evidentia  semiperfecta  et  qua- 
dantenus  obscuritate  mixta,  cuius  nulla  alia  causa  in  nobis  ho- 
minibus  est  nisi  modus  discursivus  et  collativus  intellectus  no 
stri,  simul  cum  remora  phantasiae  obiicientis  apparentias  im- 
pedientes  ne  motiva  in  tota  sua  intelligibili  claritate  menti 
illuceant.  At  intellectus  separatus  et  intuitivus  necessario  per- 
eipit  absque  omni  impedimento  omnem  suae  scientiae  ratio- 
nem,  et  ideo,  vel  habebit  eognitionem  coniecturalem  tantum,. 
si  ratio  non  sit  de  senata  fundare  scientiam  certam,  vel  ha- 
bebit  certitudinem  plenissimae  evidentiae,  si  secus.  Minime 
ergo  dubitandum  quin  angelus  in  via  habuerit  iudicium  credi- 
bilitatis  fundatum  in  cognitione  perfecte  evidenti  tum  aucto- 
ritatis  tum  locutionis  Dei  (1).  Unde  dicendum  superest  quod 
assensus  fidei  theologicae  bene  componi  potest  cum  evidentia 
omnimoda,  tum  sapientiae  et  veracitatis  qua  Deus  nec  falli 
nec  fallere  potest,  tum  etiam  locutionis  qua  veritates  creden- 
das  revelavit. 

Atque  hinc  ultimo  consequitur,   essentialem  obscuritatem- 
actus  fidei  nequaquam  esse  repetendam  ex  aliquo  defectu  cla- 

(1)  Haec  cognitio  de  Deo  revelante  fuit  in  omnibus  angelis  in  primo- 
instanti  creationis  eorum,  simul  cum  fide  illa  quae  ex  evidentia  in  at- 
testante  est.  In  secundo  autem  instanti  angeli  boni  actu  fidei  theologicae 
libere  adlhaeserunt  revelatae  veritati,  « quam  mali  nolentes  subesse 
«  praeceptori  tradenti  occulta  absque  eorum  evidentia,  superbo  oculo 
«  contempserunt,  quasi  indignum  esset  ut  in  tali  subiectione  haberentur  ». 
Ita  Caietanus  in  2-2,  Q.  5,  a.  1,  qui  deinde  concludit:  «  Et  sic  manl- 
«  festum  est  quod  evidentia  de  Deo  ut  revelante,  non  excludit  rationem 
«  fidei,  ae  per  hoc,  tam  angeli  quam  apostoli,  vel  quieumque  evidenter 
«  cognoverunt  Deum  esse  revelatorem  eorum  quae  sunt  fidei,  non- 
«  propterea  sine  fide  fuerunt  ». 

ritatis  circa  auctoritatem  propter  quam  credimus,  sed  oriri 
primo  ex  hoc  quod  excluditur  evidentia  intrinseca  ab  obiecto 
materiali,  secundo  ex  hoc  quod  evidentia  etiam  mere  extrin- 
seca  nequaquam  formale  assensus  motivum  est,  tametsi  con- 
comitanter  adesse  possit  si  sit  sermo  de  evidentia  in  atte- 
stante,  et  inter  praerequisita  numeretur  si  de  evidentia  cre- 
dibilitatis.  Sed  nec  ullam  aliam  obscuritatis  rationem  nobis 
ingerunt  documenta  Ecclesiae,  ut  facile  patebit  percurrenti 
Enchiridion  definitionum  in  omnibus  locis  qui  sub  titulo  fidei 
obscuritas  recensentur,  multoque  adhuc  facilius,  legenti  Vati- 
canum  cap.  3  de  fide,  ubi  Concilium  ex  professo  exponens  ve- 
rum  et  catholicum  fidei  conceptum,  omnem  de  obscuritate 
quaestionem  comprehendit  his  verbis:  «  Hanc  vero  fidem  quae 
«  humanae  salutis  initium  est,  Ecclesia  catholica  profitetur  vir- 
«tutem  esse  supernaturalem  qua,  Dei  aspirante  et  adiuvante 
«  gratia,  ab  eo  revelata  vera  esse  credimus,  non  propter  in- 
«trinsecam  rerum  veritatem  naturali  rationis  lumine  per- 
«  spectam,  sed  propter  auctoritatem  ipsius  Dei  revelantis  qui 
«  nec  falli,  nec  faUere  potest.  Est  enim  fides,  testante  apostolo, 
«sperandarum  substantia  rerum,  argumentum  non  apparen- 
«  tium  ».  Nusquam  autem  omnino,  vel  directe  vel  indirecte,  vel 
formaliter  vel  virtualiter  insinuatur  id  quod  quidam  de  suo 
proprio  marte  addunt  cum  dicunt :  propter  auctoritatem  Dei 
revelantis,  obscure  seu  non  evidenter  notam.  Unde  in  hac  sua 
opinione,  ut  videtur,  recipiendi  non  sunt.  Et  de  obscuritate 
quidem,  hactenus  satis. 

§  2. 

Sequitur  proprietas  libertatis,  de  qua  Vaticanum  cap.  3 
'de  fide :  Quare  fides  ipsa  in  se,  etiamsi  per  charitatem  non  ope- 
retur,  donum  Dei  est,  et  actus  eius  est  opus  ad  salutem  perti- 
nens,  quo  homo  liberam  praestat  ipsi  Deo  obedientiam,  gratiae 
eius,  cui  resistere  posset,  consentiendo  et  cooperando.  Tum  iu 
can.  5 :  Si  quis  dixerit,  assensum  fidei  Christianae  non  esse  li- 
berum,  sed  argumentis  humanae  rationis  necessario  produci, 

aut  ad  solam  fidem  vivam  quae  per  charitatem  operatur,  gra- 
tiam  Dei  necessariam  esse,  anathema  sit. 

Haec  porro  Vaticani  definitio  iterum  contra  semirationa- 
listarum  haeresim  fuit  f acta.  «  Ex  confusione  fidei  qua  fideles 
«  nominamur  et  sumus,  cum  scientia  rationali  ac  naturali,  con- 
«  sequitur  alius  duplex  error,  ut  videlicet  ad  fidem  eamdem 
«  nec  supernaturalis  gratia  necessaria  esse  dicatur,  atque  vo- 
« luntas  in  assentiendo  veritati  negetur  esse  libera.  Sane  in 
«  doctrina  Hermesiana  distinguitur  imprimis  fides  cognitionis, 
« ut  ipsi  appellant,  hoc  est  fides  qua  assensus  praestatur  ve- 
«  ritati,  et  deinde  fides  cordis,  hoc  est  fides  quae  per  charita- 
« tem  operatur.  Illa  prior  dicitur  etiam  fides  passiva,  et  con- 
«  sistit  in  consensu  necessario  qui  inducitur  per  argumenta  pro 
« veritatibus  religionis  christianae,  et  in  coacta  persuasione 
«  de  veritate  demonstrata.  Fides  autem  cordis  est  liberae  vo 
«'luntatis.  Continetur  enim  in  ea,  libera  et  absoluta  subiectio 
« sub  iis  quae  revelata  sunt,  scilicet  omnimoda  resignatio  in 
«  Deum  ac  res  divinas.  Est  nempe  haec  fides  avulsio  ab  omnl- 
«  bus  rebus  terrenis,  et  ideo  eam  sequitur  libera  perfecta  deli- 
« beratio  ac  voluntas  amandi  et  quaerendi  Deum.  Assensus 
« igitur  fidei  non  est  liberae  voluntatis,  sed  est  persuasio  ne- 
« cessaria  inducta  rationibus  cogentibus,  quae  necessitas  as- 
«  sensus  si  desit,  putant  non  aliud  remanere  quam  vanam  cre- 
«  dulitatem,  etiamsi  forte  per  accidens  verum  sit  quod  cre- 
«  ditur  (1)  ».  Ubi  vides  istos  distinguere  inter  fidem  vivam  et 
fidem  mortuam,  illam  liberam  praedicantes,  hanc  vero  coactam 
esse  asserentes.  Et  quia  fides  mortua  eadem  est  in  substantia 
cum  fide  viva,  (nam  charitas  a  qua  fides  viva  denominatur, 
non  est  plus  quam  forma  fidei  extrinseca),  omnem  libertatem 
universim  auferunt  ab  actu  fidei  secundum  se,  ut  libertas  iam 
non  sit  nisi  in  quodam  affectu  charitatis  concomitante,  vei 
consequente,  vel  quacumque  demum  ratione  annexo  (2). 

(1)  Annot.  .17  in  primum  schema  Const.  Vatic,  Collect.  Lac.  Tom.  7. 
pag.  529. 

(2)  Iste  etiam  error  nunc  resumitur  a  Neo-Kantianis  de  quibus  iam 

Demonstratur  auteni  doctrina  catholica  in  primis  ex  ma- 
nifestis  Scripturarum  testimoniis.  —  Etenim  libertatem  fidei  i-i 
seipsa  ostendunt  omnia  loca  in  quibus  fides  sub  poena  damna- 
tionis  praecipitur:  Qui  non  crediderit  condemnabitur ,  inquit 
Marc.  XVI-16.  Et  iterum:  Qui  autem  non  credit,  iam  iudica- 
tus  est,  Ioan.  111-18.  —  Item  illa  alia  in  quibus  fides  vel  meri- 
toria,  vel  laude  digna,  vel  praemio  donata  exhibetur.  Huc  per- 
tinet  illud  Eom.  IV-3 :  Credidit  Abraham  Deo,  et  reputatum 
est  illi  ad  iustitiam.  Et  Matth.  VIII-10 :  Amen  dico  vobis,  non 
inveni  tantam  fidem  in  Israel.  Et  Matth.  XV-28 :  0  mulier, 
magna  est  fides  tua,  fiat  tibi  sicut  vis.  Et  Apoc.  11-19 :  Novi 
opera  tua,  et  fidem,  et  charitatem  tuam,  et  ministerium,  et  pa- 
tientiam  tuam,  et  opera  tua  novissima  plura  prioribus.  —  De- 
nique  nihil  frequentius  est  quam  ut'  fidei  assensus  obedientia 
nominetur,  qua  quis  captivat  intellectum  in  obsequium  Dei 
revelantis.  Non  omnes  obediunt  evangelio,  ait  apostolus  Roiu. 
X-16.  Et  supra,  1-5:  Per  quem  accepimus  gratiam  et  aposto- 
latum  ad  obediendum  (graece  ad  obedientiam)  fidei  in  omnibus 
gentibus.  Et  Act.  VI-7 :  Multa  etiam  turba  sacerdotum  obe- 
diebat  fidei.  Atqui  obedientia  in  iis  tantum  habet  locum,  qua* 
voluntarie  facere  possumus,  et  innostra  libertate  sunt  repo- 
sita  (1). 

Ratio  etiam  intrinseca  est  in  aperto,  et  fluit  ex  praemissis 
de  resolutione  actus  fidei.  Nam  assensus  qui  non  est  propter, 

eictuin  est.  Sic  in  recentissimo  opusculo  a  quodam  sacerdote  conscripto 
invenitur  sequens  propositio :  La  foi  morte  n '  est  pas  une  foi  sincere  par- 
cequ'elle  contient  en  elle  le  desir  de  ne  pas  croire.  Sed  si  continet  inj 
se  desiderium  non  credendi,  ergo  coacta  est,  et  non  libera.  Et  si  fides 
sincera  non  est,  ergo  neque  donum  Dei.  Quae  omnia  totidem  verbis 
contradicunt  Vaticanae  definitioni  ut  supra.  Contradicunt  eodem  modo 
Tridentino,  Sess.  6,  c.  6,  ubi  Concilium  dispositiones  ad  iustificationem 
praevias  enumerans,  in  iisque  primum  locum  attribuens  fidei,  utique 
adhuc  mortuae  et  nondum  per  charitatem  operanti,  ait:  Disponuntur 
autem,  dum  fidem  ex  auditu  concipientes,  lioere  moventur  in  Deum,  cre- 
dentes  vera  esse  quae  divinitus  revelata  sunt,  etc. 

(1)  Vide  Tren.  I.  4  c.  haeres.  c.  62;  Clem.  Alex.  Stromat.  I.  5,  1 
August.  Tract.  26  in  Ioan.  n.  2,  et  de  Praedest.  SS.  c.  5,  n.  10,  etc. 

aliquam  evidentiam,  sed  praecise  propter  auctoritatem  sub  for- 
mali  ratione  auctoritatis  et  secundum  pondus  auctoritatis,  est 
assensus  per  se  et  immediate  pendens  ab  imperio  liberae  vo- 
luntatis,  et  pro  tanto  per  se  atque  immediate  liber  tam  quoad 
exercitium  quam  quoad  specificationem.  —  Primo  inquam,  est 
assensus  pendens  ad  imperio  liberae  voluntatis.  Nom  etsi  intel- 
lectus  videat  rationabile  esse  ut  propter  auctoritatis  motivum 
assensus  detur,  nunquam  tamen  spontaneus  erit  ac  necessariu-; 
iste  assentiendi  modus.  Sane  vero  apprime  conscimus  nos  acquie- 
scere  auctoritati  volentes,  et  ita  quidem  ut  non  acquiescere;  in 
sensu  etiam  composito  considerationis  formalis  motivi,  sempcr 
sit  in  potestate  nostri  arbitrii.  Proinde  assensus  eiusmodi  non 
potest  dici  voluntarius  voluntate  pure  concomitante,  eo  modo 
quo  forsitan  assensus  voluntarius  vel  involuntarius  improprie 
appellaretur  ille,  qui  ex  necessitate  elicitus,  adhuc  tamen  con- 
iunctam  sibi  haberet  voluntatis  complacentiam  vel  displicen-  . 
tiam.  Sed  quisquis  propter  auctoritatem  credit,  libera  voluntate 
credit,  ita  scilicet  ut  per  ablativum  hunc  designetur  omnino 
habitudo  causae  a  qua  intellectus  adhaesio  dependeat  (1).  — 
Deinde  imperium  liberi  arbitrii  (quod  etiam  dicitur  pius  vo- 
luntatis  affectus),  per  se  requiritur,  et  non  per  accidens  tantum. 
Per  se,  inquam,  seu  quia  fides  est  talis  specie  actus,  sub  tali 
motivo  et  f  ormali  ratione  suum  obiectum  attingens.  Minime  vero 
per  accidens  tantum,  quasi  ad  removendum  prohibens,  vel  ad 
supplendum  accidentali  defectui  motivi,  sicut  si  motivum  esset 
evidentia  quaedam  adhuc  imperfecta,  quae  ad  sui  perfectionem 
demum  perducta,  nihil  amplius  relinqueret  libertati.  —  Denique 
requiritur  imperium  liberi  arbitrii,  ut  a  quo  immediate  pendeat 
ipse  fidei  divinae  actus,  non  autem  mediate  solum  et  remote, 
sicut  cum  sermo  est  v.  g.  de  assensu  conclusionis  theologicae. 
Assensus  enim  conclusionis  theologicae  sequitur  necessario  ex 
praemissis,  et  non  potest  dici  immediate,  sed  ad  summum  me- 
diate  liber,  ea  scilicet  libertate  quae  in  principiis  admittendis 
exercetur.  Nunc  autem  actum  fidei  nequaquam  ad  discursum  re- 

(2)  Cf.  S.  Thom.  la  Parte,  Q.  41,  a.  2. 

vocatur,  iuxta  praedemonstrata  in  Thes.  16,  §  2.  Unde  a  primo 
ad  ultimum,  firma  per  omnia  stat  fidei  nostrae  libertas,  quae 
ex  solutione  sequentium  argumentorum  in  maiori  adhuc  luce 
reponetur. 

Dices  primo :  Fides  daemonum  habet  idem  specie  motivum 
ac  fides  theologica  de  qua  nunc  loquimur,  et  sub  eodem  genere 
assensus  quoad  sabstantiam  actus  continetur,  sicut  constat  ex 
testimonio  Iacobi  apostoli  (11-19)  aequiparantis  eam  cum  fide 
hominis  christiani  sine  operibus;  quae  tamen  fides  ex  omnium 
consensu,  imo  ex  ipsa  doctrina  Vaticani  ubi  supra,  vera  fides 
theologica  est.  Atqui  fides  daemonum  non  est  libera,  sed  coacta. 
Ergo  nec  assensus  fidei  nostrae  liber  est,  saltem  per  se,  et  quan- 
ium  est  ex  natura  motivi.  . 

Eespondeo :  Neg.  mai.,  cuius  f alsitatem  praeter  alia  multa, 
ostendit  vel  una  haec  consideratio :  nimirum  quod  fides  theolo- 
gica  ex  ipsa  ratione  snae  speciei  est  obsequium  praestitum  Deo, 
cum  tamen  .daemones,  utpote  in  malo  obfirmati,  cuiuslibet  talis 
obsequii  sint  prorsus  incapaces.  Unde  non  propter  divinam  au- 
ctoritatem  assentiuntur  veritatibus  fidei,  sed  pure  propter  evi 
dentiam  quam  habent  de  vera  earum  attestatione.  Quod  signan- 
ter  notavit  S.  Thomas,  tum  Q.  5,  a.  2,  tum  de  Verit.  Q.  14,  a.  9 
ad  4  um  dicens :  «  Credere  aequivoce  dicitur  de  hominibus  fide- 
«   libus  et  daemonibus  ». 

Ad  rationem  vero  additam  dico,  fidem  daemonum  minirae 
poni  a  Iacobo  in  eadem  linea  cum  fide  christianorum  mortua  seu 
inf ormi.  Testimonium  enim  apostoli  sic  habet :  «  Fides  si  non 
«  habet  opera,  mortua  est  in  semetipsa.  Tu  credis  quoniam  unus 
«  est  Deus ;  bene  f  acis ;  et  daemones  credunt,  et  contremiscunt  ». 
Quasi  diceret:  Bene  quidem  facis  credendo  quoniam  unus  est 
Deus.  Noli  tamen  in  hac  tua  fide  mortua  securitatem  habere, 
quia  secundum  quod  mortua  est,  et  non  in  finem  charitatis  re- 
lata,  quamdam  similitudinem  prae  se  fert  cum  illa  daemoniorum 
iide  quae  nedum  securos  eos  faciat,  causa  est  potius  vehementis 
tremoris  quo  refugiunt  eum  quem  certissimum  et  severissimum 
iudicem  expectant.  Hinc  clavis  intelligentiae  est  in  ultimo  verbo 
in  quo  vim  facit  Iacobus :  et  contremiscunt.  Quippe  comparatio 

est,  non  quoad  speciem  actus,  sed  quoad  insufficientiam  ad  se- 
curitatis  confidentiam  generandam. 

Dices  secundo :  Fides  quae  pro  motivo  habet  perfectam  in 
attestante  evidentiam,  est  fides  non  libera,  sed  necessaria,  ta- 
metsi  requirat  determinationem  voluntatis,  iuxta  ea  quae  prae- 
missa  sunt  in  introductione,  ubi  de  diversis  modis  quibus  ly 
credere  vulgo  accipitur.  Ergo  nihil  obstat  quominus  idem  dica- 
tur  de  fide  theologica  quae  auctoritati  qua  tali  tamquam  formali 
•obiecto  inniiitur. 

Eespondeo :  Nego  consequentiam  simpliciter  et  absolute,  quia 
quidquid  sit  de  necessitate  vel  ratione  interventus  voluntatis  in 
fide  priori  modo  dicta,  id  interim  est  per  se  atque  immediate 
experimentali  quoque  evidentia  notum :  nimirum  fidem  qua  as- 
sentimur  praecise  propter  auctoritatem  alterius,  esse  semper  et 
ex  natura  rei  in  potestate  nostri  liberi  arbitrii  sitam.  Non  igitur 
valet  illatio  argumenti,  et  quaecunque  opinio  admittatur  quoad 
.antecedens,  nulla  est  conclusio,  quia  nulla  connexio. 

Iterum  enim  iterumque  considerabis  quod  quisquis  ab  evi- 
dentia  veritatis  testimonii  movetur,  spontaneo  intellectus  as- 
sensu  videt  et  iudicat  esse  adaequationem  inter  dictum  et  rem: 
adeoque  videt  quod  ipsi  testimonio  debet  correspondere  con- 
forme  obiectum.  Hoc,  inquam,  videt,  non  credit.  Proinde  in  hoc 
nulla  est  fides  quocumque  modo  dicta,  nullusque  possibilis  locus 
interventui  voluntatis,  si,  uti  supponitur,  perfecta  illa  sit  in  at- 
testante  evidentia.  Sed  quia,  ut  iam  dictum  est,  aliud  est  assen- 
tiri  obiecto,  attingendo  illud  secundum  extrinsecam  denomina- 
tionem  conformitatis  cum  dicto,  aliud  vero  attingendo  ipsum  m 
suo  esse  intrinseco :  si  propter  evidentiam  rei  prout  et  in  quan- 
tum  vestitae  veraci  attestatione,  procedo  ad  affirmandam  rem 
prout  in  se,  tunc  pono  quemdam  fidei  actum  de  quo  quaestio  esse 
potest  utrum  requirat  necne  motionem  voluntatis.  Et  dum  alii 
.alia  opinantur,  S.  Thomas  valde  rationabiliter  respondet  affir- 
mative,  quanquam  motionem  hanc  in  casu  perfectae  evidentiae. 
puta  in  fide  daemonum,  minime  liberam  esse  dicat,  idque  pro- 
pter  rationes  assignatas  in  introductione  §  2. 

Verumtamen  omnes  facile  intelligent,   quaestionem  hanc 

esse  prorsus  adiaphoram  in  praesenti,  et  quacunque  solution^ 
admissa,  relinquere  penitus  intactum  quidquid  de  fide  theologica 
declaratum  est  ab  initio  usque  nunc.  Nisi  quis  nolit  perspice^e 
quomodo  specifice  differat  .assensus  propter  et  secundum  extrin- 
secam  illam  in  attestante  evidentiam,  ab  assensu  propter  et  se- 
cundum  pondus  auctoritatis  testificantis,  quidquid  nunc  sit  de 
evidentia  seu  certitudine,  vel  maiori  vel  minori,  vel  absoluta  vel 
respectiva,  sub  qua  haecipsa  auctoritas  menti  credentis  sistitur 
et  coram  praesentatur.  In  hoc  autem  ultimo  genere  fidenter  dico 
qnod  evidentissime  excluditur  omnis  cansa  assensum  necessi- 
tans. 

§  3. 

Sequitur  tandem  ultima  actus  fidei  proprietas,  in  summa 
quadam  certitudine  consistens.  Porro  generatim  loquendo,  certi- 
tudo  est  firmitas  applicationis  ad  obiectum  intellectus  quod  est 
verum.  Et  omittendo  nunc  considerationes  quae  non  essent  huius 
]oci,  loquendoque  in  concreto  pro  subiecta  materia,  dicendum 
est  quod  certitudo  considerari  potest  tum  ex  parte  actus  cre- 
dendi,  tum  ex  parte  hominis  credentis.  Ex  parte  quidem  actub* 
credendi ;  et  sic  consistit  in  firmitate  conf ormitatis  ad  verum,  a 
quo  actus  ille  nequit  omnino  deficere,  ut  circa  falsum  aliquando 
versetur ;  sic  certitudo  est  quam  vocant  infallibilitatis.  Ex  parte 
autem  hominis  credentis;  et  sic  consistit  in  firmitate  adhaesio- 
nis  quae  dubium  ac  f  ormidinem  excludat ;  sic  certitudo  est  quae 
dicitur  indubitabilitatis.  Et  utroque  modo,  ex  communi  et  rata 
theologorum  sententia,  (nam  in  ea  re  non  datur  expressa  Ec- 
clesiae  definitio),  excessus  quidam  certitudinis  attribuitur  actui 
fidei  theologicae  supra  alios  assensus  naturales. 

Primo  igitur,  certitudinem  infallibitatis  competere  vero 
actui  fidei  theologicae,  (id  est  actui  qui  vere  sit  talis,  et  non  exi- 
stimate  tantum),  apparet  manifeste  ex  hoc  quod  actus  ille  pro 
obiecto  formali  habet  auctoritatem  Dei  revelantis  quae  ne  de 
potentia  quidem  absoluta  esse  potest  circa  aliquid  falsum;  pro 
principio  autem  elicitivo  habitum  supernaturalem  qui  est  si- 

militer  ad  veritatem  omnino  determinatus.  Unde  Tridentinum, 
Sess.  6,  cap.  9  dicit.  «  Cum  nullus  scire  valeat  certitudine  fidei 
«  cui  non  potest  subesse  falsum,  se  gratiam  Dei  esse  consecu- 
«  tum  »  —  Praetera,  praedictam  certitudinem  excedere  omnem 
certitudinem  in  quibuslibet  aliis  naturalibus  assensibus  inven- 
tam,  facile  quoque  constabit  consideranti  quod  multo  magis  re- 
pugnat  ut  deficiat  a  vero  assensus  innixus  verae  Dei  revelationi 
et  elicitus  ex  principio  gratiae,  quam  omnis  cognitio  ex  naturaii 
rationis  lumine,  et  a  fortiori  ex  humana  fide  exorta.  Si  igitur 
certitudo  de  qua  nunc  sermo,  in  indefectibilitate  a  vero  est  sita, 
sequitur  actum  fidei  esse  certiorem  omni  alio  assensu  naturali, 
quia  magis  indefectibilis,  seu  ex  maiori  necessitate  conformis 
veritati.  Et  hucusque  quidem  de  certitudine  fidei  quoad  se. 

Nunc  de  certitudine  indubitabilitatis,  quae  est  certitudo 
considerata  quoad  nos,  duo  sunt  habenda  prae  oculis.  Primo  qui- 
dem  quod  haec  certitudo  dependet  ab  imperio  voluntatis,  et  se- 
cundo  quod  debet  proportionari  ponderi  motivi,  id  est,  ponderi 
auctoritatis  primae  Veritatis.  Quatenus  dependet  ab  imperio 
voluntatis,  excludit  tantum  formidinem  ac  dubium  deliberatum 
sive  voluntarium,  quia  intellectus  non  tenetur  terminis  propriis, 
et  quantum  est  de  se,  cum  cogitatione  assentitur.  Quatenus  vero 
proportionatur  ponderi  auctoritatis  primae  Veritatis,  excedere 
debet  in  firmitate  appretiativa  omnem  alium  assensum,  qui  ut- 
pote  ad  idem  subiectivae  certitudinis  genus  pertines,  in  compa- 
rationem  venire  possit.  Proinde,  «  assensus  fidei  quoad  certi- 
tudinem  adhaesivam  excedit  excessu  appretiationis  intellectua- 
lis,  omnes  assensus  naturales  dependentes  a  voluntate  (1)  », 
ita  ut  ipso  sui  actus  exercitio  fidelis  protestetur  se  paratum  ad 
deponendum  omne  iudicium  in  potestate  sui  liberi  arbitrii  exsi- 
stens,  potius  quam  ab  assensu  praestito  rebus  a  Deo  revelatis 
unquam  resiliat. 

Eem  concludet  S.  Thomas,  qui  Quaest.  4,  a.  8,  sic  habet: 
«  Dicendum  quod  certitudo  potest  considerari  dupliciter.  Uno 


(1)  Wirceburg.,  de  Virt.,  n.  20'4. 

«  modo  ex  causa  certitudinis,  et  sic  dicitur  certius  (certitudine 
«  infallibilitatis)  illud  quod  habet  certiorem  causam,  et  hoc 
«  modo  fides  est  certior  tribus  praedictis,  (videlicet  tribus  vir - 
« tutibus  intellectualibus  sapientiae,  scientiae,  et  intellectus); 
<;  quia  fides  innititur  veritati  divinae,  tria  autem  praedicta  in- 
«  nituntur  rationi  humanae.  Alio  modo  potest  considerari  cer- 
«  titudo  ex  parte  subiecti,  et  sic  dicitur  esse  certius  (certitudine 
«  indubitabilitatis)  quod  plenius  eonsequitur  intellectus  hominis, 
«  et  per  hunc  modum,  quia  ea  quae  sunt  fidei  sunt  supra  intel- 
« lectum  hominis,  non  autem  ea  quae  subsunt  tribus  praedictis, 
« ideo  ex  hac  parte  fides  est  minus  certa.  Sed  quia  unumquod- 
«  que  iudicatur  simpliciter  quidem  secundum  causam  suam, 
«  secundum  autem  dispositionem  quae  ex  parte  subiecti  est, 
« iudicatur  secundum  quid,  inde  est  quod  fides  est  simpliciter 
«  certior,  sed  alia  sunt  certiora  secundum  quid,  scilicet  quoad 
«  nos  ». 

Demum,  ad  omnem  removendam  aequivocationem,  rursus 
observabis  quod  alia  est  in  actu  fidei  formalitas  infallibilis 
veritatis,  alia  vero  formalitas  prudentis  seu  non  temerariae 
adhaesionis.  Item,  quod  hae  duae  formalitates  a  diversis  prin- 
cipiis  pendent:  formalitas  quidem  infallibilis  veritatis  a  prin- 
cipio  tum  obiectivo  quod  est  vera  et  non  pure  existimata  Dei 
revelatio,  tum  subiectivo  quod  est  infusum  a  Deo  lumen;  for- 
malitas  vero  prudentis  et  non  temerariae  adhaesionis,  a  iudicio 
credibilitatis  cum  omnibus  suis  fundamentis.  Et  quamvis  istae 
duae  formalitates  sint  inseparabiliter  coniunctae  in  vero  actu 
fidei  theologicae,  adhuc  tamen  formalitas  prudentiae  perma- 
nere  potest  seiuncta  ab  infallibilitate  veritatis  in  actu  fidei 
existimato.  Quae  si  rite  et  ut  par  est  perpenderis,  perspicies 
omnino  evidenter  quomodo  propria  ipsiusmet  fidei  certitudo 
nequaquam  dependeat  a  quantitate  vel  ratione  certitudinis 
actuum  qui  iudicium  credibilitatis  fundant,  ac  per  hoc  im- 
pellunt  ad  credendum  non  propter  et  secundum  propria  sibi 
motiva,  sed  propter  et  secundum  pondus  auctoritatis  primae 
veritatis  revelantis.  Et  hac  de  causa  recte  damnata  est  ab 
Innocentio  XI  sequens  propositio:    Voluntas  non  potest  effi- 

cere  ut  assensus  fidei  in  seipso  sit  magis  firmus  quam  mereatur 
pondus  rationum  ad  assensum  impellentium   (1). 

Et  de  proprietatibus  quidem  actus  fidei  hactenus  satis. 
Superest  ut  dicatur  de  eius  necessitate,  tam  secundum  se, 
quam  quantum  ad  ea  in  quae  debet  explicite  f  erri. 


THESIS  XIX. 

Actus  fidei  est  pro  adultis  medium  necessarium  ad  iusti- 
ficationem,  et  non  tantum  disiunctive  in  re  vel  in  voto,  sed 
omnino  in  re.  Insuper  eadem  medii  necessitate  debet  fides 
explicite  ferri  in  duos  fundamentales  articulos  ab  apostolo 
signatos  Heb.  XI-6,  non  autem,  ut  probabilius  dicendum  vi- 
detur,  in  mysteria  Trinitatis  et  Incarnationis.  Verum  haec 
duo  mysteria  simul  cum  aliis  quae  in  symbolo  continentur 
sunt  ab  omnibus  necessitate  saltem  praecepti  in  Novo  Testa- 
mento  determinate  cognoscenda,  ac  per  hoc,  explicita  fide 
credenda. 

§  1. 

Ubi  sermo  est  de  actu  fidei  et  necessitate  eius  ad  iustifica- 
tionem,  per  se  patet  quod  in  considerationem  venire  non  pos- 
sunt  infantes,  vel  quicumque  eis  aequiparantur,  rationis  usum 
nondum  adepti.  Hi  enim  cuiuslibet  actus  humani  incapaces 
sunt  et  semper  fuerunt.  atque  idcirco,  sine  ulla  personali  di- 
spositione  gratiam  iustificationis  percipiunt  in  baptismi  sacra- 
mento  Proinde  quaestio  restringitur  ad  solos  adultos,  quibus 
omnibus  necessarium  initium  viarum  salutis  asseritur  esse 
actualis  fides,  prout  fert  constans  ac  perpetua  Ecclesiae  doctri- 
na  et  praedicatio.  Cum  autem  aliqui  theologi,  ut  providentiam 
Dei  salvificam  facilius  explicarent,  (aperiendo  nimirum  iusti- 
ficationis  ianuam  iis  etiam  ad  quos  nusquam  pervenisset  ver- 
bum  auditus   evar.gelii),  hanc  ipsam  doctrinam   quodamimodo 

(1)  Enchirid.  n.  1036. 

emollire  atque  ad  sensum  improprium  detorquere  studuissent, 
imaginantes  sufficientiam  cuiusdam  fidei  late  dictae  ex  testi- 
monio  creaturarum  seu  visibilis  huius  universi  enarrantis  glo- 
riam  Dei,  statim  fuerunt  ab  Innocentio  XI  reprobati  damna- 
tione  sequentis  propositionis :  Fides  late  dicta,  ex  testimonio 
creaturarum  similive  motivo,  ad  iustificationem  sufficit  (1). 
Porro  assertio  constat  ex  innumeris  illis  Scripturae  locis, 
in  quibus  iustificatio  a  fide  seu  oeconomia  fidei  dependens 
ostenditur.  Rom.  1-17 :  Iustitia  Dei  in  eo  (evangelio)  revelatur 
ex  fide  in  fidem,  sicut  scriptum  est :  iustus  autem  ex  fide  vi- 
vit  (1).  Ibid.  111-26 :  Iustificans  eum  qui  est  ex  fide  Iesu  Chri- 
sti...  Arbitramur  enim  iustificari  hominem  per  fidem  sine  ope- 
ribus  legis...  Quoniam  quidem  unus  est  Deus  qui  iustificat 
circumcisionem  ex  fide,  et  praeputium  per  fidem  (2).  Ibid. 
IV-5:  Ei  vero  qui  non  operatur,  credenti  autem  in  eum  qui 
iustificat  impium,  reputatur  fides  eius  ad  iustitiam  (3).  Kur- 
sus  Galat.  11-16 :  Scientes  quod  non  iustificatur  homo  ex  ope- 
ribus  legis  nisi  per  fidem  Iesu  Christi,  et  nos  in  Christo  Iesu 
credimus  ut  iustificemur  ex  fide  Christi,  et  non  ex  operibus 

(1)  Enchir.  n.  1040. 

(1)  Sensus  est:  Vera  iustitia  qua  quis  eoram  Deo  est  iustus,  in  Evan- 
gelio,  id  est  per  Evangelii  praedicationem  nunc  passim  omnibus  reve- 
latur  et  clare  annuntiatur;  ea,  inquam,  iustitia  quae  non  ex  Lege,  ut 
Iudaei  putant,  neque  ex  viribus  naturae,  ut  Graeci,  sed  ex  fide  com- 
paratur,  et  ex  fide  continuo  nutriri,  conservari,  augeri  et  perfici  debet.  — 
Ita  Estius  in  commentario  epistolae  ad  Eomanos. 

(2)  Sensum  est:  Cum  omnium  unus  et  idem  sit  Deus,  unam  quoque 
et  eamdem  consequendae  iustitiae  rationem,  scilicet  ex  fide  sive  per 
fidem,  omnibus  sine  discrimine  providit,  tam  Gentilibus  quam  Iudaeis.  — 
Estius  ubi  supra. 

(3)  Liquet  apostolum  intelligere  operantem,  non  illum  qui  credit  aut 
ex  fide  operatur,  sed  qui  operatur  non  credens  in  eum  qui  iustificat 
impium.  Quare  fides  ad  id  genus  operum  non  pertinet,  sed  iis  opponitur. 
Porro  fides  qua  quis  credit  in  eum  qui  peccatorem  iustifieat,  et  ab  eo 
iustitiam  per  Christum  exspectat,  reputari  dicitur  ad  iustitiam,  quia  fides 
vera  iustitia  est  secundum  inchoationem.  Nam  eiusmodi  fides  a  pecca- 
tore  concepta  initium  est  iustitiae  et  renovationis  eius,  et  quidem  tale 
ex  quo,  velut  semine,  tota  iustitia  progerminet.  —  Estius,  ibid. 

De  Virtutibus  infusis  22 

legis.  Et  Heb.  XI-6 :  Sine  fide  autem  impossibile  est  placere 
I)eo.  Credere  enim  oportet  accedentem  ad  Deum  quia  est,  et 
inquirentibus  se  remunerator  sit.  Et  alia  permulta  sunt  quae 
in  eumdem  sensum  eollineantia,  brevitatis  gratia  praetermit- 
tuntur.  —  Nunc  autem  ex  tam  cfeeretoriis  auctoritatibus 
colligitur  primo,  non  esse  ullum  medium  perveniendi  ad  iusti- 
ficationem,  extra  oeconomiam  seu  ordinem  illum  cuius  fides 
basis  est  et.fundamentum;  ac  per  hoc,  voluntariam  ipsius  fidei 
susceptionem  esse  pro  adultis  omnibus,  (utpote  propriis  acti- 
bus  suae  ipsorum  iustificationi  cooperari  debentibus),  necessa- 
rium  initium  viae  quae  ad  salutem  et  veram  coram  Deo  iusti- 
tiam  ducit.  Sed  voluntaria  fildei  suseeptio  nihil  aliud  est  quam 
fides  actualis.  Est  igitur  actualis  fides  ad  iustificationem  adul- 
torum  necessaria,  et  quidem  absoluta  et  indispensabili  neces- 
sitate  medii.  —  Colligitur  secundo,  fidem  illam  necessariam 
non  esse  fidem  in  voto  tantum,  sed  in  re.  Nam  praeterquam 
quod  medium  fundamentale,  cui  caetera  omnia  superstruuntur, 
semper  est  in  seipso  incommutabiliter  requisitum,  tergiversatio- 
nem  omnem  excludit  apostolus,  ubi  pronuntians  impossibile 
esse  sine  filde  placere  Deo,  ea  subiungit  quae  fidei  in  voto  ne- 
quaquam  adaptari  possunt.  Quippe  fidem  sine  qua  nemo  un- 
quam  testimonium  iustitiae  consequi  potuit,  eam  esse  asserit 
quae  versatur  circa  duos  articulos  diserte  et  specifice  assigna- 
tos.  At  fides  in  voto,  seu  simplex  praeparatio  animi  ad  reci- 
piendum  quidquid  a  Deo  forte  fuit  revelatum,  nullum  deter- 
minatum  obiectum  habere  potest,  ut  constat.  Non  igitur  di- 
siunctive  in  re  vel  in  voto,  sed  omnino  in  re  necessarius  est 
fidei  actus,  iuxta  illud  Tridentini  Sess.  6,  cap.  8 :  «  Fides  est 
«  humanae  salutis  initium,  fundamentum  et  raxdix  omnis  iusti- 
«  ficationis;  sine  qua  impossibile  est  placere  Deo,  et  ad  filiorum 
«  eius  consortium  pervenire ».  Et  non  dicit  Concilium :  sine 
qua  aut  eius  voto,  sicut~alias  loqui  consuevit  cum  de  necessi- 
tate  sacramentorum  tractat,  Sess.  7,  cap.  4,  et  iterum  Sess.  6, 
cap.  4.  —  Colligitur  denique  tertio,  nullam  aliam  fidem  in 
ratione  necessarii  medii  admitti  posse,  praeter  fidem  stricte 
ac  proprie   dictam,   quae  positivae   Dei   revelationi   innititur. 

Nulla  enim  alia  in  evangelio  annuntiatur,  nulli  alii  accommo- 
dari  possunt  allatae  superius  auctoritates,  nullam  aliam  novit 
apostolns  cum  Rom.  X-14  ait :  Quomodo  credent  ei  quem  non 
audieruntf  Quomodo  autem  audient  sine  praedicantef...  Ergo 
fides  ex  auditu,  auditus  autem  per  verbum  Christi. 

Accedit  et  ratio  ex  natura  rei.  Nam  ordo  supernaturalis 
in  quadam  societate  creaturae  rationalis  cum  Deo  consistit,  ut 
dictum  est  in  superioribus,  et  clare  indicat  Ioannes  in  prima 
sua  epistola  dicens :  «  Annuntiamus  vobis  vitam  aeternam  quae 
«  erat  apud  patrem  et  apparuit  nobis...,  ut  societas  nostra  sit 
«  cum  Patre  et  cum  Filio  eius  Iesu  Christo  ».  Insuper,  societas 
praesentis  vitae  rationem  habet  praeparationis  ad  societatem 
perfectam  et  consummatam  futurae  gloriae,  quando  videbi- 
mus  eum  sicuti  est.  Itaque  vocatur  homo  ad  societatem  Dei, 
in  qua  particeps  primum  factus  divinae  naturae  per  gratiam, 
postmodum  admittatur  ad  secretissimum  illud  penetrale  ubi 
vivit  Deus  vitam  suam,  in  se  et  ex  se  beatissimus.  Videndum 
proinde,  quid  ad  initiandam  huiusmodi  societatem  ex  parte 
Dei  requiratur,  quid  vero  ex  parte  nostra.  Et  illud  quidem 
quod  praestare  debebit  homo,  divina  aspirante  et  adiuvante 
gratia,  ut  ad  praedictum  ordinem  societatis  cum  Deo  incipiat 
primo  transferri,  primum  quoque  ac  necessarium  fundamen- 
tum  totius  aedificii  salutis  iure  meritoque  appellabitur.  Atqui 
-ex  parte  Dei  societas  primo  initiatur  per  locutionem  eius  ad 
nos.  Quippe  communicatio  divina  quae  vere  socialis  et  dicatur 
•et  sit,  nisi  ab  alloquio  seu  positiva  revelatione  sumat  exor- 
dium,  et  quidem  a  revelatione  quae  nos  instruat  ad  tendendum 
in  divinam  fruitionem,  profecto  non  intelligitur.  Restat  ergo 
ut  ex  parte  hominis,  sub  praeveniente  et  cooperante  gratia, 
primum  omnium  requiratur  voluntaria  verbi  revelati  receptio, 
per  quam  et  credat  Deo  habenti  nobiscum  conumunicationem 
locutionis,  et  credat  Deum  sese  nobis  supernaturalis  beatitu- 
-dinis  obiectum  proponentem  (1).  Ex  quo  statim  apparet  quam 

(1)  Eamdem  fere  rationem  proponit  S.  Thomas  art.  3,  sub  similitu- 
-dine  discipuli  addiscentis  a  magistro:  «  Ultima  beatitudo  hominis  con- 
•«  sistit    in    quadam    supernaturali    visione,    ad    quam    quidem    visionem 

vere  dicatur  fides  theologica  fundamentum  et  radix  omni& 
iustificationis.  Quod  non  est  sic  intelligendum,  quasi  ante  ^- 
dem,  in  infidelibus  quoque  negativis,  nullus  esse  possit  actua 
intrinsece  supernaturalis,  sed  magis  hoc  sensu,  quod  per  fidem 
incipiunt  dispositiones  directe  ad  iustificationem  condueentes: 
quatenus  per  illam  primo  incipit  homo  sese  positive  conver- 
tere  ad  auctorem  suae  iustificationis  reduplicative  in  quantum 
auctor  iustificationis  est.  Cum  hoc  tamen  stat  quod  ante  propo* 
sitionem  vel  conceptionem  fidei  possint  esse  actus  ex  gratia 
eliciti,  per  quos  qualitercumque  disponatur  infidelis  ad  ipsum 
fidei  donum  impetrandum  et  consequendum.  Simile  enim  est 
cum  domus  aedificatur,  nam  proprie  loquendo,  tunc  tantum 
incipit  aedificatio,  cum  ponitur  fundamentum,  quamvis  posi- 
tionem  fundamenti  praecedant  quaedam  opera  antepraepara- 
toria,  sicut  adaequare  solum,  fodere  terram,  et  alia  huiusmodu 


§  2. 

His  igitur  de  actualis  fidei  necessitate  dictis,  iam  quae- 
ritur  quaenam  veritates  revelatae  debeant  eadem  medii  neces- 
sitate  explicite  cognosci,  ac  per  hoe,  explicite  credi. 

Porro  apud  omnes  constat,  has  veritates  esse  saltem  illas 
duas  quas  recenset  apostolus  in  saepe  laudato  testimonio,  Heb. 
XI-6 :  nimirum  quod  sit  Deus  supra  naturae  ordinem  nobiscum 
communicans,  et  quod  habeat  providentiam  de  mediis  quibus 
ad  beatam  eius  societatem  possimus  pervenire  (1).  Et  ad  hoc 

«  homo  pertingere  non  potest  nisi  per  modum  addiscentis  a  Deo,  doctore,. 
«  secundum  illud  Ioan.  6:  Omnis  qui  audivit  a  Patre  et  didicit,  venit  ad 
4  me.  Huius  autem  disciplinae  fit  homo  particeps  non  statim,  sed  succes- 
«  sive  secundum  modum  suae  naturae.  Omnis  autem  talis  addiscens  opor- 
«  tet  quod  credat,  ad  hoc  quod  ad  perfectam  scientiam  perveniat,  sicut 
«  etiam  Philosophus  dicit  quod  oportet  addiscentem  credere.  Unde  ad 
«  hoc  quod  homo  perveniat  ad  perfectam  visionem  beatitudinis,  praeexi- 
«  gitur  quod  credat  Deo  tamquam  discipulus  magistro  docenti  ». 

(1)  Cf.  propositionem  22  inter  damnatas  ab  Innocentio  XI.  Enchi- 
rid.  n.  1039. 

asserendum,  praeter  auctoritatem  Scripturae,  cogit  etiam  ra- 
"tio  theologica.  Nisi  enim  haec  duo  explicite  cognoscantur  ac 
credantur,  (et  non  dico  secundum  expolitum  illum  conceptum 
supernaturalis  ordinis  qui  theologis  proprius  est,  se'd'  tamen 
sub  conceptu  confuso  familiaris  cuiusdam  cum  Deo  coniun- 
•utionis),  nulla  est  in  mente  humana  ultimi  finis  praeconceptio. 
nulla  quoque  possibilitas  eliciendi  sive  actum  spei  qui  in  omni 
iustificatione  requiritur,  sive  actum  charitatis,  id  est  veri  amo- 
Tis  amicitiae  erga  Deum,  qui  extra  sacramentum  sola  proxima 
est  ad  iustificationem  dispositio   (1). 

Nunc  autem  utrum  duobus  praedictis  annumeranda  etiam 
sint  mysteria  Trinitatis  et  Incarnationis,  controversia  est  inter 
theologos,  in  verbis  forte  magis  consistens  quam  in  re  ipsa. 
-Quidquid  sit,  non  videtur  admittenda  necessitas  medii,  cum  ad 
-conversionem  in  Deum  finem  supernaturalem  absolute  suffi- 
ciens  sit  notitia  explicita  duorum  articulorum  fundamenta- 
lium.  -  -  Accedit  quod  media  quae  non  sunt  positivae  institu- 
tionis,  et  per  votum  suppleri  nequeunt,  semper  eadem  fuerunt 
omni  tempore  et  pro  omnibus  hominibus.  Sed  in  veteri  testa- 
mento  non  exigebatur  ab  omnibus  explicita  fides  horum  my- 
steriorum  quae  nondum  erant  sat  clare  propalata;  unde  com- 
^nuniter  auctores  dicunt  quod  a  solis  maioribus  habebatur.  — • 


(1)  Hinc  rursus  apparet  omnino  explodenda  sufficientia  fidei  late 
dictae  ex  testimonio  creaturarum,  quae  non  solum  formali  obiecto  differt 
a  fide  theologica,  uti  in  terminis  evidens  est,  (comprehenditur  enim  in 
ordine  cognitionis  scientificae  qua  ex  effectibus  innotescit  causa);  verum 
^etiam   distat  toto   caelo   quoad   ipsum   materiale   obiectum,    ab   illa   iide 

quam  in  accedente  ad  Deum  requirit  apostolus.  Eiusmodi  enim  late 
dicta  fides  necessario  sistit  in  notione  Dei  invisibilis  qui  lucem  inha- 
bitat  inaccessibilem,  quem  nullus  hominum  vidit,  sed  nec  naturaliter 
videre  potest;  itemque  in  notione  providentiae  mediorum  quae  ad  na- 
luralem  finem  ducant,  non  autem  ad  remunerationem  illam  quae  fideli 
qua  tali  sola  proponitur.  Omnibus  ergo  modis  impossibile  est  ut  initiet 
conversionem  ad  Deum  finem  supernaturalem.  Unde  indispensabiliter 
requiritur  fides  ex  auditu,  id  est  ex  propositione  divinae  revelationis, 
sive  ordinario  et  regulari  modo  facta  per  praedicatorem  evangelii,  sive 
«etiam  modo  extraordinarlo  per  Deum  interius  inspirantem. 

Denique  non  obstant  textus  Scripturae  in  quibus  sermo  est 
de  absoluta  necessitate  fidei  Christi,  seu  fidei  in  Christuin,  quia 
quacumque  hypothesi  facta,  supernaturalis  fides  in  praesenti 
ordine  providentiae  semper  erit  fides  Christi  et  fides  in  Chri- 
stum,  quatenus  semper  ex  meritis  Christi "  datur,  et  semper 
habet  pro  obiecto  Christum  ut  principaliter  inclusum  in  viis 
illis  a  Deo  praeparatis,  quas  utique  credit  quisquis  fide  expli- 
cita  tenet  quod  Deus  inquirentibus  se  renmnerator  sit.  Caete- 
rum  quaestio  ista  non  tanti  momenti  est,  et  in  ordine  facto- 
rum  vix  ac  ne  vix  quidem  applicationem  habet,  quandoquidem 
aegre  admodum  contingere  poterit  post  promulgatum  Evan- 
gelium,  ut  in  notitiam  alicuius  perveniat  revelatio  divina 
quoad  fundamentales  articulos,  et  non  quoad  mysterium  Chri- 
sti  redemptoris  in  quo  ipsi  fundamentales  articuli  suam  con- 
cretam  expressionem  habent.  Ideo  non  oportet  in  his  diutius- 
insistere. 

§  3. 

At  non  sola  media  absolute  ad  finem  necessaria  sub  prae- 
cepto  cadunt,  et  non  sequitur  ex  dictis,  catechesim  expleri  dua- 
bus  propositionibus  de  quibus  praccedens  sermo  fuit.  Unde  ab 
Innocentio  XI  damnata  est  haec  assertio :  Absolutionis  capax 
est  lnomOy  quantumvis  laboret  ignorantia  mysteriorum  fidei,. 
et  etiamsi  per  negligentiam  etiam  culpabilem,  nesciat  myste- 
rium  Sanctissimae  Trinitatis  et  Incarnationis  Domini  nostri 
lesu  Christi  (1). 

Constat  itaque  apud  omnes,  necessarium  esse  necessitate 
praecepti,  explicite  cognoscere  et  eredere  ea  quae  continentur 
in  symbolo  ab  apostolis  condito  ut  cunctis  christianis  esset  te- 
nendae  fidei  summa.  De  quo  quidem  symbolo  haec  eleganter 
tradit  S.  Thomas,  Q.  1,  a.  8 :  «  Illa  per  se  pertinent  ad  fidem, 
«  quorum  visione  in  vita  aeterna  perfruemur,  et  per  quae  du- 

(1)   Enchirid.   n.    1081. 

«  cimur  ad  vitam  aeternam.  Duo  autem  nobis  videnda  propo- 
« nuntur,  scilicet  occultum  divinitatis  cuius  visio  nos  beatos 
«  f  acit,  et  mysterium  humanitatis  Christi  per  quem  in  gloriam 
«  filiorum  Dei  accessum  habemus,  ut  dicitur  ad  Rom.  V.  Unde 
«  dicitur  Ioan.  XVII-1 :  Haec  est  vita  aeterna  ut  cognoscant 
«  te  Deum  verum,  et  quem  misisii  Iesum  Christum.  Et  ideo 
«  prima  distinctio  credibilium  est  quod  quaedam  pertinent  ad 
« maiestatem  divinitatis,  quaedam.  vero  pertinent  ad  myste- 
« rium  humanitatis  Christi,  quod  est  pietatis  sacramentum, 
«  ut  dicitur  1  Tim.  IV.  —  Circa  maiestatem  autem  divinitatis 
« tria  nobis  credenda  proponuntur.  Primo  quidem  unitas  di- 
«vinitatis,  et  ad  hoc  pertinet  primus  articulus.  Secundo  tri- 
« nitas  personarum,  et  de  hoc  sunt  tres  articuli  secundum 
« tres  personas.  Tertio  vero  proponuntur  nobis  opera  divini- 
« tatis  propria,  quorum  primum  pertinet  ad  esse  naturae,  et 
«  sic  proponitur  nobis  articulus  creationis ;  secundum  vero  per- 

« tinet  ad  esse  gratiae,  et  sic  proponuntur  nobis  sub  uno  ar- 
« ticulo  omnia  pertinentia  ad  sanctificationem  humanam ;  ter- 
« tium  vero  pertinet  ad  esse  gloriae,  et  sic  proponitur  nobis 
«  alius  articulus  de  resurrectione  carnis  et  de  vita  aeterna.  Et 
«  ita  sunt  septem  articuli  ad  divinitatem  pertinentes.  —  Si- 
« militer  etiam  circa  humanitatem  Christi  ponuntur  septem 
« articuli,  quorum  primus  est  de  incarnatione  sive  de  con- 
«  ceptione  Christi,  secundus  de  nativitate  eius  ex  Virgine,  ter-^ 
« tius  de  passione  eius  et  morte  et  sepultura,  quartus  de  'dTe- 
«  scensu  ad  inf  eros,  quintus  de  resurrectione,  sextus  de  ascen- 
«  sione,  septimus  de  adventu  ad  iudicandum,  et  sic  in  univer- 
«  sum  sunt  quatuordecim  ». 

Praeter  haec,  debent  quoque  explicite  credi  nonnulla  quae 
nonnisi  implicite  sunt  in  articulo  de  sanctificatione  humana,  ut- 
puta  sacramenta,  sacrificium  Novae  Legis,  et  quaecumque  de- 
mum  requiruntur  ad  vitam  christianam  secundum  communem 
fi'delium  statum.  « Alias  autem  subtiles  considerationes  circa 
« incarnationis  articulos  tenentur  aliqui  magis  vel  minus  ex- 
« plicite    credere,    secundum    quod    convenit  statui  et  officio 

«  uniuscuisque    (1)».   De   caetero  consulendi   et  videndi  sunt 
in  hac  parte  auctores  theologiae  moralis. 


Qaest.   IV-IX. 
DE  HABITU  FIDEI 

Deinde  considerandum  est  de  habitu  fide^i,  iis  interim 
omissis  quae  iam  in  praecedentibus  sufficienter  declarata  fue- 
runt.  Et  primo  de  habitu  ipso  (Quaest.  4).  Secundo  de  haben- 
tibus  eum  (Qauest.  5).  Tertio  de  causa  et  effectibus  eius 
(Qq.  6-7).  Quarto  de  donis  quae  ei  correspondent  (Qq.  8-9). 

THESIS  XX. 

Pidei  habitus  totus  in  intellectu  est  sicut  in  subiecto,  et 
quanvis  in  statu  perfecto  virtutis  non  sit  nisi  charitate  for- 
matus,  tenendum  omnino  quod  fides  formata  et  fides  infor- 
mis  nequaquam  differunt  intrinsece,  sed  sunt  quoad  essen- 
tiam  unum  plane  atque  idem. 

Hic  prima  inquisitio  est  de  subiecto  habitus  fidei.  Porro, 
cum  credere  sit  quoddam  assentire,  et  omne  assentire  sit  im- 
mediate  atque  elicitive  ab  intellectu,  liquet  quod  proprium 
principium  actus  credendi  debet  omnino  in  intellectu  reponi. 
Proprium  autem  principium  actus  credendi  nihil  aliud  est 
quam  habitus  fidei.  Ergo  a  primo  ad  ultimum,  necesse  est  ut 
habitus  in  intellectu  sit. 

At  vero,  ad  fidei  assensum  requiritur  imperium  volunta- 
tis  quod'  dici  solet  pius  credulitatis  affectus,  et  ideo  statim 
suboritur  altera  quaestio,  utrum  praeter  habitum  quo  perfi- 
citur  intellectus,  adhuc  requiratur  alius  specialis  habitus  in 

(1)  S.  Thom.,  Q.  2,  a.  7.  in  corp. 

voluntate.  Speeialem  habitum  dico,  cuius  exclusivum  munus 
esset  imperare  fidei  actum,  quique  habitui  in  intellectu  exsi- 
stenti  tanquam  individuus  satelles  annecteretur.  Affirmant  ali- 
qui,  negant  alii,  inter  quos,  omnes  quos  vidi  theologi  de  schola 
S.  Thomae.  Et  horum  sententia,  sicut  longe  communior,  ita  et 
videtur  esse  rationabilior. 

Re  enim  vera,  infusi  habitus  non  dantur  nisi  ad  actus 
perfectos  in  quantum  huiusmodi.  Est  autem  duplex  perfectio 
in  actu  fidei  attendenda.  Prima  est  quae  ei  competit  in  ratione 
assensus,  prout  scilicet  consideratur  secundum  suam  nudam 
essentiam.  Alia  est  quae  ei  competit  in  ratione  actus  virtuosi, 
prout  consideratur  secundum  esse  relatum  ad  ultimum  finem, 
unde  accipit  ultimum  bonitatis  complementum.  Ad  priorem 
ergo  perfectionem  non  requiritur  supernaturalis  qualitas  in- 
haerens  voluntati,  cum  a  voluntate  ipse  actus  elicitive  non 
procedat,  sed  sufficit  elevatio  transiens  per  actualem  gratiam, 
quae  tamen  in  eo  qui  fidem  inf  ormem  habet,  ipsi  habitui  conna- 
turaliter  deberi  dicenda  est.  Ad  posteriorem  vero  perfectionem 
requiritur  quidem  supernaturalis  habitus  in  voluntate,  sed  nul- 
lus  alius  praeter  habitum  charitatis,  qui  sufficit  ad  imperandum 
simul  et  formandum  fidei  actum,  non  secus  ac  omnium  aliarum 
actus  virtutum,  praesertim  'cum  apostolus  dicat  Gal.  V-6 :  Fi- 
des  quae  per  charitatem  operatur,  id  est  fides  per  charitatem 
mota  et  ad  actum  applicata.  Non  ergo  locus  est  habitui  illi  in- 
nominato  quem  fingit  Suarez,  quia  ubi  adest  charitas,  plenis- 
sime  perficitur  voluntas  ad  pium  credulitatis  affectum;  ubi 
autem  sola  est  fides  informis,  non  oportet  ut  ab  aliquo  habitu 
praedictus  exoriatur  affectus. 


2. 


Caetera  ad  praesentem  thesim  attinentia  sunt  de  compa- 
ratione  fidei  informis  ad  fidem  formatam,  et  omnia  consequun- 
tur  ex  praeiactis  ab  initio  principiis.  Quo  enim  modo  et  sensu 
charitas  dicenda  sit  forma  fidei,  declaratum  est  in  propositione 

quinta,  et  ex  ibi  dictis  facile  intelliges  duo  esse  quoad  fidem 
informem  tenenda.  Primo  quidem,  quod  fides  informis  non  est 
dicenda  virtus  simpliciter,  secT  secundum  quid  tantum,  id  est 
non  in  perfecto  statu  virtutis.  Praeterea  vero,  quod  minime 
cliffert  secundum  essentiam  a  fide  formata.  Unde  statim  colli- 
gitur  quod  fides  eadem  numero  manens  potest  de  formata  fieri 
informis,  sicut  cum  iustus  excidit  e  statu  iustitae  peccando- 
mortaliter,  vel  e  converso,  de  informi  fieri  formata,  sicut  cum 
fidelis  peccator  iterum  ad  iustificationis  gratiam  reparatur.. 
Colligitur  deinde,  fidem  informem  esse  vere  donum  Dei,  prout 
expresse  definitum  est  in  Vaticano  ubi  supra  (Sess.  3,  cap.  3\ 
et  S.  Thomas  (Quaest.  6,  a.  2)  sequenti  •  discursu  declarat : 
« Informitas  privatio  quaedam  est.  Est  autem  considerandum 
«  quod  privatio  quandoque  quidem  pertinet  ad  rationem  spe- 
«  ciei,  quandoque  autem  non,  sed  supervenit  rei  iam  habenti 
« propriam  speciem.  Sicut  privatio  debitae  commensurationis 
«  humorum  est  de  ratione  speciei  ipsius  aegritudinis ;  tenebro- 
«  sitas  autem  non  est  de  ratione  ipsius  diaphani,  sed  ei  super- 
« venit.  Quia  ergo  cum  assignatur  causa  alicuius  rei,  intelli- 
«  gitur  assignari  causa  eius  secundum  quod  in  propria  specie 
«  exsistit,  ideo  quod  non  est  causa  privationis,  non  potest  dici 
«  esse  causa  illius  rei  ad  quam  pertinet  privatio  sicut  exsi- 
«  stens  de  ratione  speciei  illius.  Non  enim  potest  dici  causa 
«  aegritudinis,  quod  non  est  causa  distemperantiae  humorum ; 
«  potest  tamen  dici  aliquid  esse  causa  diaphani,  quamvis  non 
«  sit  causa  obscuritatis  quae  non  est  de  ratione  speciei  ipsius 
«  diaphani.  Informitas  autem  fidei  non  pertinet  ad  rationem 
«  speciei  ipsius  fidei,  cum  fides  dicatur  informis  propter  de- 
« fectum  cuiusdam  exterioris  formae  (id  est  charitatis).  Et 
« ideo  illud  est  causa  fidei  inf  ormis,  quod  est  causa  fidei  sim 
«  pliciter  dictae.  Hoc  autem  est  Deus.  Unde  relinquitur  quod 
« fides  informis  sit  donum  Dei ».  Vide  etiam  Tridentinum,. 
Sess.  6,  can.  28. 

THESIS  XXI. 

Habitus  fidei  secundum  participationem  subiecti  potest 
esse  maior  in  uno,  et  minor  in  altero.  Sed  secundum  com- 
prehensionem  obieeti,  aequaliter  se  extendit  in  omnibus  ha- 
bentibus  eum  ad  omnia  a  Deo  revelata,  ita  ut  prorsus  im- 
possibile  sit  quod  discredens  unum  articulum,  habeat  fidem 
informem  de  caeteris. 

«  Deinde,  inquit  S.  Thomas  in  prooemio  Quaest.  5.,  cons 
«  derandum  est  de  habentibus  fidem,  et  circa  hoc  quaereatur 
«  quatuor.  Primo  utrurn  angelus  aut  homo  in  prima  sui  condi- 
« tione  habuerit  fidem.  Secundo  utrum  daemones  habeant  fi.- 
«  dem.  Tertio  utrum  haeretici  errantes  in  uno  articulo  fidei 
«  habeant  fidem  de  aliis  articulis.  Quarto  utrum  fidem  haben- 
« tium  unus  alio  habeat  inaiorem  fidem  ».  Sed  quoniam  de  fide 
angelorum  et  daemonum  iam  dictum  est  in  superioribus,  so- 
lum  superest  inquirendum  de  duobus  aliis  quae  in  thesi  ex- 
plicite  posita  sunt. 

Et  quoad  primum  nulla  est  possibilis     ratio     dubitandL 

Quamvis  enim  fides  semper  adhaereat  obiecto  sio  super  om- 

nia  appretiative,  adhuc  suscipit  gradus  maiores  et  maiores  in 

infinitum   quantum   ad   intensitatem.   IJnde   apostoli   dicebant 
Christo:  Adauge  nobis  fidem.  Et  Ecclesia  in  quadam  collecta 

sic  orat:  Onnipotens  sempiterne  Deus,  da  nobis  fidei,  spei,  et 

charitatis  augumentum.  Hic  igitur  applicahda  veniunt  quae- 

cumque  de  inaequalitate  virtutum  in  diversis  subiectis  alias 

fuerunt  declarata.  Neque  cnim  specialis  in  hoc  puncto  condi- 

tionis  est  fides. 

At  si  fides  secundum  perfectionem  intensivam  potest  esse 

naior  in  uno,  et  minor  in  altero,  id  amplius  veriir.  non  est 

quantum  ad  perfectionem  extensivam;  et  ideo,  « in  haeretico 

«  discredente  unum  articulum  fidei  non  manet  fides  neque  for- 

«  mata  neque  informis  »,  ait  S.  Thomas  art.  3.  Ratio  est  quia 

qui  vel  unum  articulum  scienter  discredit,  reiicit  quoad  hunc 

*irticulum  auctoritatem  Dei  revelantis  sufficienter  sibi  propo- 
isitam.  Atqui  auctoritas  Dei  non  potest  in  uno  puncto  reiici,  et 
in  alio  adhuc  vere  recipi,  eo  quod  semper  et  quoad  omnia, 
unius  eiusdemque  indivisibilis  ponderis  est.  Ergo  quisquis  in 
uno  eam  reiicif,  eo  ip^o  convincitur  non  vere  et  realiter  ei  in 
•caeteris  adhaerere,  ac  per  hoc,  non  habere  de  caeteris  plus 
quam  opinionem  quamdam  seeundum  propriam  voluntatem 
•suh  titulo  colorato  divinae  revelationis. 

Nec  dicas  quod  possum  fide  humana  credere  homini  di- 
centi  unum,  et  non  credere  eidem  dioenti  aliud.  Disparitas 
-enim  est  quia,  ut  supra  dietum  est,  auctoritas  humana  non  in 
omnibus  indiscriminatim  valet,  cum  possit  aliquis  instrrJ 
liabitu  scientiae  in  quodam  particulari  scibilium  ordine,  extra 
quem  ad  auctoritatis  praeeminentiam  iure  meritoque  non  ad- 
mittitur.  At  si  quis  discrederet  unum  dictum  Titii  in  ea  mate- 
Tia  in  qua  Titius  auctoritate  pollet,  ex  hoc  ipso  ostenderet  se 
non  credere  alia  quaecumque  propter  solum  pondus  auctoritatis 
•eius,  et  tunc  utique  valeret  paritas  cum  eo  qui  discredit  vel 
unum  punctum  sufficienter  sibi  propositum  ut  a  Deo  revelatum. 

Neque  etiam  recte  concluderes  si  diceres  posse  quempiam 
-esse  obedientem  circa  quaedam  mandata,  et  non  circa  alia, 
•^rgo  et  habere  fidem  circa  quosdam  articulos,  et  non  circa 
ulios.  Ratio  est  quia  formale  obiectum  obedientiae  non  est  ipsa 
auctoritas  in  iubendo,  sicut  formale  fidei  obiectum  ipsa  est 
auctoritas  in  dicendo.  Non  enim  quisquis  praeceptum  tran- 
-sgraditur,  auctoritatem  reiicit  praecipientis,  sed  ea  etiam  a- 
gnita,  renuit  prosequi  honestatem  quae  in  eo  est,  ut  pro  re- 
gula  agendi  accipiatur  hic  et  nunc  mandatum  superioris. 

Adhuc  non  valet  comparatio  cum  conclusionibus  scien- 
tiae,  quarum  una  potest  cognosci,  alia  ignorata.  Etenim  «  in 
« diversis  conclusionibus  nnius  scientiae  sunt  diversa  media 
«  per  quae  probantur,  quorum  unum  potest  cognosci  sine  alio, 
«  et  ideo  homo  potest  scire  quasdam  conclusiones  unius  scien- 
« tiae,  ignoratis  aliis.  Sed  omnibus  articulis  fidei  inhaeret 
«  fides  propter  unum  medium,  scilicet  propter  veritatem  pri- 
« mam   propositam   nobis   in    Scripturis   secundum   doctrinam 

«  Ecclesiae  intelligentis  sane.  Et  ideo  qui  ab  hoc  medio  defich% 
« totaliter  fide  caret  ». 

Denique  nullum  trahitur  argumentum  ex  hoc  quod  apo- 
stoli  in  triduo  mortis  Christi  visi  fuerint  discredere  plura  sibi 
a  Domino  praecedenter  tradita,  tametsi  non  possint  dici  ami- 
sisse  fidem.  Ratio  est  quia  non  discredebant  pertinaciter,  id 
est  actu  plene  deliberato,  prout  requiritur  ad  mortale  infide- 
litatis  peccatum,  Sed  inopinatum  scandalum  crucis  in  tantam 
eos  conturbationem  coniecerat,  ut  pro  tempore  abstulerit  suf- 
ficientiam  advertentiae.  Sic  igitur  a  primo  ad  ultimum,  fir- 
miter  tenendum  est  quod  quisquis  sciens  et  prudens  discrecUt 
unum  articulum,  nequaquam  habere  potest  fidem  informem  de 
aliis. 

THESIS  XXII. 

Pides  est  virtus  per  se  infusa,  cui  pro  effectu   recte    as- 
signatur  purificatio  cordis. 

In  duabus  sequentibus  quaestionibus  tractat  S.  Thomas 
de  causa  et  eifectibus  fidei  Quantum  ad  causam,  processus 
eius  est  huiusmodi :  Ad  assensum  in  ea  quae  sunt  fidei,  du- 
plex  causa  considerari  potest,  una  exterior,  et  alia  interior, 
Causa  exterior  non  est  sufficiens,  quia  videntium  unum  et 
idem  miraculum,  et  audientium  unam  eamdemque  praedica- 
tionem,  quidam  credunt,  quidam  vero  non  credunt.  Oportet 
igitur  adiungere  aliam  causam  interiorem.  Haec  autem  causa 
interior  est  quidem  liberum  hominis  arbitrium,  non  tamen 
solum,  ut  Pelagiani  dicebant.  Ratio  est  quia  obiectum  fidei 
est  obiectum  supernaturale,  utpote  per  divinam  revelationem 
(quae  est  natjirae  indebita)  constitutum,  et  ex  propria  condi- 
tione  sua  ad  finem  vitae  aeternae  habitudinem  dicens.  Se- 
quitur  ergo  quod  non  possit  modo  proportionato  attingi  nisi 
per  vires  gratiae,  et  ideo  necesse  est  ut  habituale  principium 
perfecti  actus  fidei  divinae  sit  habitus  entitative  supernatu- 
ralis,  seu  virtus  per  se  infusa  a  Deo. 

Quantum  ad  purificationis  effectum  affert  primo  S.  Tho- 
mas  auctoritatem  Act.  XV-9 :  Fide  purificans  corda  eorum. 
Tum  subdit :  «  Impuritas  uniuscuiusque  rei  iconsistit  in  hoc 
«  quod  rebus  vilioribus  immiscetur;  non  enim  dicitur  argen- 
« tum  esse  impurum  ex  permixtione  auri  per  quam  melius 
«  f  edditur,  sed  ex  permixtione  plumbi  vel  stanni.  Manifestum 
«  est  autem  quod  rationalis  creatura  dignior  est  omnibus  tem- 
«  poralibus  et  corporalibus  creaturis,  et  ideo  impura  redditur 
« ex  hoc  quod  temporalibus  se  subiicit  per  amorem.  A  qua 
«  quidem  impuritate  purifieatur  per  contrarium  motum,  dum 
«  scilicet  tendit  in  id  quod  est  supra  se,  scilicet  in  Deum;  iri 
«  quo  quidem  motu  primum  principium  est  fides.  Accedentem 
«  enim  a!d  Deum  oportet  credere,  ut  dicitur  Heb.  XI-6.  Et  ideo 
«  primum  principium  purificationis  cordis  est  fides,  qua  pu- 
«  rificatur  impuritas  erroris ;  quae  si  perficiatur  per  charita- 
«  tem  formatam,  perfectam  purificationem  causat  ». 

Nota.  —  Ultima  consideratio  est  apud  S.  Thomam  de 
dono  intellectus  quod  respondet  virtuti  fidei.  Porro  ex  dictis 
supra  de  donis  in  genere,  revocabis  in  memoriam  quomodo 
donum  intellectus  ordinetur  ad  penetrationem  veritatum  re- 
velatarum  sub  suggestione  Spiritus  Sancti.  In  quo  quidem 
unum  declarandum  restat :  quomodo  scilicet  eiusmodi  pene- 
tratio  intactam  relinquat  propriam  rationem  argumenti  non 
apparentium,  et  non  ea  demum  sit  quae  simul  cum  fide  in  eo- 
dem  componi  nequit.  «  Duplieiter  dici  possumus  aliqua  intel- 
« ligere,  inquit  S.  Thomas  Q.  8,  a.  2.  Uno  modo  perfecte, 
«  quando  scilicet  pertingimus  ad  cognoscendum  essentiam  rei 
«  intellectae,  et  ipsam  veritatem  enuntiabilis  intellecti  secun- 
«  dum  quod  in  se  est.  Alio  modo  contingit  aliquid  intelligi 
«  imperfecte,  quando  scilicet  ipsa  essentia  rei  vel  veritas  pro- 
« posititionis  non  cognoscitur  quid  sit  aut  quomodo  sit,  sed 
« tamen  cognoscitur  quod  ea  quae  exterius  apparent,  veri- 
« tati  non  contrariantur,  in  quantum  scilicet  homo  intelligit 
«  quod  propter  ea  quae  exterius  apparent,  non  est  receden- 
«  dum  ab  his  quae  sunt  ficlei.  Et  secundum  hoc  nihil  prohibet, 
« durante   statu   fidei,   intelligere   etiam   ea   quae   per   se   sub 

<  fide  cadunt ».  Sicut  ergo  fidei  obscuritas  non  aufert  quin 
Intelligamus  terminos  enuntiabilis  revelati,  vel  consequentias 
quae  ex  eo  fluunt,  ita  profecto  non  excludit  dona  quibus  per 
Spiritum  Sanctum  intimius  penetramus  mirabilia  revelatae 
doctrinae,  et  certum  iudicium  de  omnibus  iuxta  principia  con- 
sequimur.  Quin  imo  haec  dona  debentur  fidei  per  charitatem 
formatae,  tanquam  quidam  eius  effectus  seu  dependentia,  uti 
suo  loco  explicatum  est,  Thesi  7,    §  2. 


Qaest.  X-XVI. 

DE  VITIIS  EIDEI  OPPOSITIS 
ET  DE  PRAECEPTIS  AD  HANC  VIRTUTEM  PERTINENTIBUS 

Superest  denique  considerandum,  primo  de  peccato  quo 
virtus  fidei  destruitur,  secundo  de  peccatis  aliis  quae  ad  illud 
plus  minusve  accedunt,  tertio  de  amplitudine  obligationis  qua 
obstringuntur  fideles  catholici  erga  Ecclesiam  custodem  et  ma- 
gistram  authenticam  verbi  revelati. 

THESIS  XXIII. 

Virtuti  fidei  absolute  opponitur  infidelitas,  quae  si  in 
homine  baptizato  sit  respectu  dogmatum  in  manifesta  Eccle- 
siae  praedicatione  iam  exsistentium,  speciali  nomine  haeresis 
nuncupatur. 

Hic  sermo  est  de  peccato  quod  opponitur  fidei  secundum 
suum  primarium  ac  principalem  actum  consideratae,  et  amis- 
sionem  habitus  infusi  secum  necessario  trahit,  videlicet  de  pec- 
cato  quo  qui§  deliberate  discredit  quidquid  sibi  sufficienter 
proponitur  tanquam  divinitus  revalatum    (1).  Dicitur  autem 

(1)  Hic  nota  quod  habet  annotator  in  primum  schema  Constitutio- 
nis  Vatdcanae  de  doctrina  catholica,  Collect.  Lac.  Tom.  7,  pag.  531 : 
« Vetatur  sub  reatu  damnationis  aeternae,  sicut  negatio,  iiia  dubium  de.- 
« liberatum  circa  veritatem  quamcumque  revelatam  sufficienter  propo- 
« sitam.  Neque  vero,  ut  aliqui  nunc  f  alsissime  et  periculosissime   dicunt, 

vel  infidelitas  vel  haeresis;  quae  quidem  vooabula  penitus 
synonyma  non  sunt.  Nam  etsi  omnis  haeresis  sit  infidelitas, 
non  tamen  e  converso  omnis  infidelitas  haeresis  est.  Quid  ergo 
addat  haeresis  supra  infidelitatem  in  communi,  paucis  decla- 
randum  est. 

Iuxta  etymon  vocis  et  cohaerentem  totius  traditionis  sen- 
sum,  haereticus  ille  proprie  dicitur,  qui  post  susceptam  in  bap- 
tismatis  sacramento  christianitatem,  non  accipit  ab  Ecclesiae 
magisterio  regulam  credendorum,  sed  aliunde  eligit  sibi  nor- 
mam  sentiendi  de  rebus  fidei  et  doctrina  Christi,  sive  alios 
sequatur  religionis  doctores  et  miagistros,  sive  inhaereat 
principio  liberi  examinis,  omnimodam  rationis  individualis 
independentiam  profitendo,  sive  demum  discredat  etiam  unum 
solum  ex  articulis  qui  ab  Ecclesia  tanquam  fidei  dogmata  pro- 
ponuntur.  Hinc  ergo  apparet  quid  discriminis  sit  inter  infide- 
litatem  in  communi,  et  haeresim.  Nam  primo,  infidelitas  in  com- 
muni  potest  esse  in  quocumque  homine  usum  rationis  habente ; 
haeresis  autem  non  est  nisi  in  eo  qui  accepit  fidei  sacramentum, 
id  est  baptismalem  characterem  (2).  Praeterea  ratio  infidelitatis 

« peccatum  contra  fidem  in  eo  solummodo  est,  quod  admisso  f  acto  re- 
« velatiomis,  Deo  non  credatur,  et  ipse  mendacii  accusetur,  cuiusmodi 
« monstrum  inter  homines  vix  occurrit.  Sed  infidelitas  quae  damnatur 
« etiam  illa  est,  quod  dum  veritas  tanquam  revelata  sufficienter  propo- 
«  sita  est,  illa  revelata  esse  negatur,  et  ita  fides  in  hac  hypothesi  pro- 
« positionis  sufficientis  debita  non  praestatur.  Hanc  enim  subiectionem 
«  rationalis  creaturae  et  captivitatem  omnis  intellectus,  infinita  maiestas, 
«  veritas,  et  sapientia,  hoc  est  auetoritas  Dei  loquentis  postulat ». 

(1)  De  haeresi  dicit  S.  Thomas,  2-2,  Quaest.  I,  a.  1:  «A  rectitu- 
« dine  fidei  christianae  dupliciter  quis  potest  deviare.  Uno  modo,  quia 
« ipse  Christo  non  vult  assentire,  et  hic  habet  malam  voluntatem  circa 
« ipsum  finem,  et  hoc  pertinet  ad  speciem  infidelitatis  paganorum  et 
« Iudaeorum.  Alio  modo  per  hoc  quod  intendit  quidem  Christo  assen- 
« tire,  sed  deficit  in  eligendo  ea  quibus  Christo  assentiat,  quia  non  eli- 
«  git  et  quae  sunt  vere  a  Christo  tradita,  sed  ea  quae  sibi  propria  mens 
«  suggerit.  Et  ideo  haeresis  est  infideliiatis  species  pertinens  ad  eos  qui 
« fidem  Christi  profitentur,  sed  eius  dogmata  corrumpunt ».  Super  quo 
dubium    occurrit    novitiorum,    ait    Caietanus    in    Commentario,    quia    non 

communiter  dictae  absolvitur  per  hoc  quod  quis  discredit  re- 
velatum  a  Deo,  utcumque  sufficienter  propositum;  ratio  vero 
liaeresis  determinate  addit  recessum  a  sociali  magisterio  quod 
fuit  divinitus  constitutum  ut  esset  in  coetu  christianorum  or- 
ganum  authenticum  ad  proponendum  revelationem.  Proinde 
infidelitas  in  communi  opponitur  fidei  divinae,  praescindendo 
a  quacumque  speciali  conditione ;  haeresis  vero  opponitur  eidem 
fidei  prout  peculiari  modo  esse  debet  in  christiano  sub  regimine 
et  dependentia  illius  auctoritatis,  cuius  est  vice  Dei  societatem 
credentium  gubernare. 

Dividuntur  autem  haeretici  in  formales  et  materiales.  For- 
males  illi  sunt,  quibus  Ecclesiae  austoritas  est  sufficienter 
nota.  Materiales  vero,  qui  invincibili  ignorantia  circa  ipsam 
Ecclesiam  laborantes,  bona  fide  eligunt  aliam  regulam  direc- 
tricem.  Materialibus  igitur  haereticis  non  imputatur  haeresis 
ad  peccatum,  imo  nec  necessario  deest  supernaturalis  illa  fides 
quae  totius  iustificationis  initium  est  et  ralifa.  Forte  enim  cre- 
dunt  explicite  principales  articulos,  caeteros  vero  non  explicite, 
sed  implicite  in  voluntate  adhaerendi  iis  omnibus  quae  sunt  a 
Deo  revelata.  Proinde  adhuc  possunt  pertinere  voto  ad  Eccle- 
siae  corpus,  et  alias  habere  conditiones  requisitas  ad  salutem. 
Nihilominus,  quod  attinet  ad  realem  incorporationem  in  visibili 
Eeclesia  Christi,  nullum  ponendum  est  discrimen  inter  forma- 
les  vel  materiales  haereticos,  omnia  sane  intelligendo  iuxta  mox 
declaratam  haeresis  materialis  notionem,  quae  etiam  sola  est 
propria  et  genuina.  Nam  si  per  materialem  haereticum  intelli- 
geres  eum  qui  profitens  se  in  rebus  fidei  a  magisterio  Ecclesiae 

videtur  verum  quod  haeresis  constituatur  per  hoc  quod  supposita  adhae- 
sione  ad  Christum,  erretur  in  his  quae  sunt  dicta  ab  ipso,  quoniam  con- 
tingit  Christianum  recedere  a  fide  ipsiuls  Christi,  et  totam  revelationem 
respuere.  Talis  est  haereticus,  et  tamen  non  supponit  voduntatem  Chri- 
sto  assentiendi.  « Sed  ad  hoc  dicitur  quod  assentire  Christo  contingit 
« duplieiter,  scilicet  actu  mentis,  vel  professione  characteris  christiani. 
« Ad  haeresim  licet  saepe  eoncurrere  videatur  primum,  non  tamen  est 
« de  ratione  eius,  sed  sufficit  secundum,  scilicet  quod  charactere  fidei 
« in   baptismo    suscepto    Christum   profiteatur ». 

De  Yirtutibus  infusis  2& 

pendere,  adhuc  tamen  negat  aliquid  definitum  ab  Ecclesia,  quia 
nescit  fuisse  definitum,  aut  bona  fide  errat  circa  definitionis 
sensum,  sic  profecto  absurdum  esset  ponere  haereticos  mate- 
riales  extra  verae  Ecclesiae  corpus,  sed  sic  etiam  omnino  per- 
verteretur  legitima  vocis  acceptio.  Nam  tunc  tantum  peccatum 
materiale  esse  dicitur,  quando  materialiter  ponuntur  ea  quae 
sunt  de  ratione  talis  peccati,  seclusa  advertentia  aut  delibcrata 
voluntate.  Nunc  autem  de  ratione  haereseos  est  recessus  a  re- 
gula  ecclesiastici  magisterii,  qui  in  casu  nullus  est,  cum  sit  sim- 
plex  error  facti  circa  id  quod  regula  dictat.  Et  ideo,  ne  mate- 
rialiter  quidem  haeresi  locus  esse  potest. 

THESIS  XXIV. 

Quainvis  habitus  fidei  nonnisi  per  haereseos  vel  infide- 
litatis  peceatum  destruatur,  adhuc  tamen  contra  praecepta 
ad  hanc  virtutem  pertinentia  graviter  peccat  quisquis  volun- 
tarie  se  coniicit  in  periculum  recedendi  a  fidei  firmitate, 
praesertim  per  indebitam  lectionem  librorum  prohibitorum. 
Item  quisquis  refragatur  definitionibus  Ecclesiae  in  materiis 
non  revelatis,  sed  solum  cum  revelatione  connexis,  aut  per- 
tinaciter  retinet  propositiones  seu  doctrinas  quae  tamquam 
ad  haereticam  pravitatem  plus  minusve  accedentes,  in  iis- 
dem  decretis  fuerunt  confixae. 

In  propositione  praecedenti  dictum  est  de  peccato  quod 
infusae  virtuti  fidei  ita  contrarie  opponitur,  ut  amissionem 
eius  secum  trahat.  Consistit  autem  in  discredendo  revelata  suf- 
ficienter  proposita,  quod  fit  dupliciter:  vel  per  voluntarium 
dissensum,  vel  per  deliberatam  dubitationem,  nam  hoc  etiam 
modo  ponitur  actus  contrarius  fidei  divinae,  de  cuius  essentiali 
ratione  est  firmitas  indubitabilitatis  (1).  ' 

(1)  Satis  igitur  est  dissentire  vel  dubitare  actu  plene  deliberato.  Et 
hic  quidem  non  abs  re  erit  referre  quod  habet  Caietanus  in  2-2,  Q.  11, 
a.  2,  circa  pertinaciam  quae  communiter  ponitur  in  definitione  haere- 
seos,  ne  forte  conditionem  hanc  perperam  inlierpreteris.  « Pertinacia, 
« inquit,  quae  ponitur   de  ratione  haereseos,  non  importat  obdurationem 

At  vero  unaquaeque  virtus  non  id  tantum  prohibet  quo 
destruitur,  sed  etiam  quo  in  discrimen  adducitur.  Fides  autem 
duplici  potissimum  modo  in  discrimen  venit.  Primo  quidem  per 
auscultationem  sophismatum  et  omnis  generis  suggestionum 
quae  contra  eam  sunt.  Deinde  vero  per  admissionem  doctrina- 
rum  quae  nexu  logico  cum  eius  negatione  cohaerent,  vel  certe 
huic  negationi  viam  plus  minusve  directam  parant,  et  hac  de 
causa  fuerunt  per  infallibilem  verbi  revelati  magistram  authen- 
tico  iudicio  confixae. 

Est  ergo  grave  peccatum  contra  fidem,  indebita  lectio  li- 
brorum  prohibitorum.  Quo  in  genere  prae  primis  veniunt  libri 
apostatarum  et  haereticorum  haeresim  propugnantes,  necnon 
et  alii  quilibet  per  apostolicas  litteras  nominatim  damnati  (1). 
Teniunt  deinde  libri  in  Indice  singillatim  descripti,  vel  in  re- 
gulis  eius  generalibus  comprehensi.  Neque  in  sola  lege  eccle- 
siastica  gravitas  huius  peccati  fundatur,  sed  etiam  et  per  prius, 
in  ipso  iure  divino  naturali,  supposita  semel  elevatione  ad  su- 
pernaturalem  statum  cuius  basis  est  fides.  Hie  enim  meminisse 

« seu  obstinationem,  ut  distinguitur  contra  infirmitatem,  passionem,  et 
« transitlorium  consensum,  sicut  dicimus  aliquem  f  ornicari  ex  passione, 
« vel  ex  cholera  consensisse  in  malum  aliquod,  et  non  pertinaciter.  Sed 
« sumitur  pertinacia,  ut  aequivalet  vero  consensui,  praesupposita  notitia 
«  quod  sit  error,  et  quod  sit  in  fide.  Sive  enim  ex  passione,  sive  ex  qua- 
«  cumque  alia  causa  perveniatur  ad  verum  consensum  in  assensum  propo- 
« sitionis  contrariae  fidei,  cum  cognitione  quod  sit!  contraria  fidei,  vera 
« haeresis  incurritur  a  christiano.  Nam  talis  vere  pgttinax  pro  tunc  est. 
«  Si  quis  autem  minus  perspicax  de  hac  doctrina  dubitat,  animadvertat 
« quod  fides  et  infidelitas  sunt  conttraria,  et  quod  quemadmodum  illa 
« perficitur  assensu  intellectus  ex  consensu  voluntatis,  ita  ista  perficitur 
«  in  dissensu  intellectus  ex  consensu  voluntatis,  et  clare  videbit  quod  con- 
«  sentiens  non  solum  opinioni  contrariae  fidei,  sed  etiam  dubio  de  certa 
« propositione  fidei,  cognito  quod  certo  spectat  ad  fidem,  est  infidelis  et 
« consequenter  haereticus  si  erat  christianus.  Nihil  enim  est  in  genere 
«  nisi  mediante  specie  ». 

(1)  Legentes  hos  libros  sine  auctoritate  sedis  apost\olicae,  incurrunt 
excommunicationem  speciali  modo  Summo  Pontifici  reservatam.  Ex.  con- 
stitutione  Apostolicae  Sedis. 

oportet  quod  hdbemus  thesaurum  istum  in  vasis  fictilibus.  So- 
lida  sane,  imo  solidissima  in  se  fidei  doctrina,  quae  in  aeternum 
manet  supra  petram  auctoritatis  divinae   fundata;   quam  ne 
tantillum  quidem  movere  unquam  poterunt  vana  et  sophistica 
hominum  argumenta.  At  non  agitur,  ut  patet,  de  fidei  doctrina 
quoad  se,  sed  quoad  nos,  id  est  ut  a  nobis  possessa,  et  a  nobis 
retinenda  in  vase  illo  fragili  et  vere  fictili  quod  est  intellectus 
humanus,  deceptioni  quidem  adeo  obnoxius,  in  errorem  adeo- 
proclivis,   in   suprasensibilibus   adeo    caligans,   in   apparentias 
quaslibet  adeo  praeceps,  ut  dicere  non  dubitaverit  Augustinus 
scribens  ad  Manichaeos :    « Illi  in  vos  saeviant,   qui  nesciunt 
«  quam  difficile  caveantur  errores.  Illi  in  vos  saeviant,  qui  ne- 
« sciunt    quam    rarum    et    arduum    sit    carnalia    phantasmata 
«  piae  mentis  serenitate  superare.  Illi  in  vos  saeviant  qui  ne- 
«  sciunt  cum  quanta  difficultate  sanetur  oculus  interioris  ho- 
«minis  ut  possit  intueri  solem  suum...  Ego  autem  qui  diu  mul- 
« tumque  iactatus  tandem  respicere  potui  quid  sit  illa  since- 
«  ritas  quae  sine  inanis  f  abulae  narratione  percipitur ;  qui  va- 
«  nas  imaginationes  animi  mei  variis  opinionibus  erroribusque 
«  collectas  vix  miser  merui  Domino  opitulante  convincere ;  qui 
«  me  ad  detergendam  caliginem  mentis  tam  tarde  clementissimo 
«  medico  vocanti  blandientique  subieci ;  qui  denique  omnia  illa 
«  figmenta  quae  vos  diuturna  consuetudine  implieatos  et  con- 
«  strictos  tenent,  et  quaesivi  curiose,  et  attente  audivi,  et  te- 
«  mere  credidi,  et  instanter  quibus  potui  persuasi,  et  adversus 
«  alios  pertinaciter  animoseque  defendi,  saevire  in  vos  omninj 
«  non  possum,  quos  sicut  meipsum  illo  tempore,  ita  nunc  debeo 
«  sustinere,  et  tanta  patientia  vobiscum  agere,  quanta  mecum 
« egerunt   proximi   mei,    cum   in   vestro    dogmate    rabiosus    et 
«  caecus  errarem  (1)  ».  Haec  Augustinus  semetipsum  in  exem- 
plum  adducens.  Quid  ergo  de  eis  qui  longe  longeque  minorisr 
ingenii,  se  sponte  coniiciunt  in  altitudines  Satanae  (2),  et  telis 
diabolicae  sophisticationis  inermes  se  offerunt ! 

(1)  August.,  contra  epistolam  fundamenti,  c.  2  et  3. 

(2)  Apocal.  11-14. 

Est  quoque  grave  peccatum  contra  fidem,  retinere  proposi- 
iiones  ab  Ecclesia  infra  haeresis  notam  censuratas.  Id  probant 
in  primis  quaecumque  superius  declarata  sunt  de  infallibili 
.auctoritate  a  Christo  Ecclesiae  collata  in  materia  censurariim 
doctrinalium  et  factorum  dogmaticorum.  Cum  enim  haec  aue- 
toritas  pro  custodienda  fidei  integritate  divinitus  provisa  sit, 
qui  ei  resistit,  Dei  ordinationi  resistit  in  iis  quae  referuntur 
ad  fidem.  Et  cum  supremum  magisterium  in  exercitium  pro- 
fecto  non  veniat  circa  res  levioris  momenti,  locum  ibi  habere 
non  potest  materiae  parvitas,  ut  constat.  Bene  ergo  dictum 
•est  supra,  quod  ad  censurationem  doctrinarum  creatur  in  fi- 
delibus  obligatio  adhaerendi  censurae,  et  consequenter  reii- 
ciendi  ex  animo  doctrinas  censuratas,  ita  scilicet  ut  pro  cen- 
surae  quidem  qualitate  plus  vel  minus  pecoet  qui  sciens  et  pru- 
dens  illas  retinet,  semper  tamen  grave  peccatum  admittat  con- 
tra  praecepta  ad  virtutem  fidei  pertinentia.  —  Et  confirmatur 
amplius,  quia  contra  docentes  vel  $efendentes  propositiones 
etiam  infra  notam  haeresis  damnatas  feruntur  excommunica- 
tiones,  ut  videre  est  in  prima  ex  novemdecim  per  constitutio- 
nem  Apostolicae  Sedis  Romano  Pontifici  simpliciter  reserva- 
tis  (1).  Excommunicatio  autem  semper  signum  est  gravitatis 
pecoati  cui  annectitur.  Porro  si  grave  peccatum  est  actu  externo 
docere  vel  defendere  propositiones  eiusmodi,  peccatum  quoque 
grave  est  interiori  assensu  eas  retinere:  tum  quia  per  se  saltem 
loquendo,  licite  defenditur  quidquid  licite  sub  opinione  cadit, 
tum  quia  admonet  nos  Clemens  XI  in  constitutione  Vineam 
Domini,  quod  debent  «  omnes  Ecclesiae  filii  Ecclesiam  ipsam 
«  audire,  non  tacendo  solum,  nam  et  impii  in  tenebris  contice- 

(1)  Ibi  excommunicationi  subiacere  declarantur  «  docentfes  vel  defen»- 
« dentes  sive  publice  sive  privatim  propositiones  ab  apostolica  Sede 
« damnatas  sub  excommunicationis  poena  latae  sententiae ».  In  quibus 
mulfcae  inveniuntur  quae  non  ut  haereticae,  sed  solum  ut  scandalosae, 
vel  temerariae,  vel  erroneae  notatae  sunt,  sicut  sunt  propositiones  45 
damnatae  ab  Alexandro  VII  (Enchirid.  n.  972,  seq.);  propositiones  65 
■damnatae  ab  Innocentio  XI    (Encl^irid.  n.   1018,  seq.),  etc.  etc. 

« scunt,  sed  et  interius  obsequendo,  quae  vera  est  orthodoxi 
« hominis  obedientia ».  —  Confirmatur  denique  ex  clausula 
finali  Constitutionis  Vaticanae  Dei  Filius :  « Quoniam  vero 
«  satis  non  est  haereticam  pravitatem  devitare,  nisi  ii  quoque- 
«  errores  diligenter  fugiantur  qui  ad  illam  plus  minusve  acce- 
« dunt,  omnes  officii  monemus,  servandi  etiam  constitutiones 
«  et  decreta  quibus  pravae  eiusmodi  opiniones  qi/iae  isthic  di- 
«  serte  non  enumerantur,  ab  hac  Sancta  Sede  proscriptae  et 
«  prohibitae  sunt ». 

Scholion.  —  Amplitudinem  obligationis  qua  obstringun- 
tur  catholici  scriptores  declaravit  Pius  IX  in  litteris  ad  ar- 
chiepiscopum  Monacensem  dicens :  «  Cum  agatur  de  illa  su- 
«  biectione  qua  ex  conscientia  ii  omnes  catholici  obstringunturr 
« qui  in  contemplatrices  scientias  incumbunt  ut  novas  suis. 
« scriptis  Ecclesiae  afferant  utilitates,  idcirco  eiusdem  Con- 
« ventus  (Monacensis)  viri  recognoseere  debent,  sapientibus 
« catholicis  haud  satis  esse,  ut  praefata  Edclesiae  dogmata 
«  recipiant  ac  venerentur,  verum  etiam  opus  esse  ut  se  subii- 
«  ciant  tum  decisionibus  quae  ad  doctrinam  pertinentes  a  Pon- 
« tificiis  Congregationibus  prof  eruntur,  tum  iis  doctrinae  capi- 
« tibus  quae  communi  et  constanti  catholicorum  consensu  reti- 
«  nentur  ut  theologicae  veritates  et  conclusiones  ita  certae,  at 
«  opiniones  eisdem  doctrinae  capitibus  adversae  quanquam  hae- 
« reticae  dici  nequeant,  tamen  aliam  theologicam  mereantur 
«  censuram  (1).  Et  dte  decretis  quidem  Romanarum  Congrega- 
tionum  alibi  dictum  est  (2).  Quoad  ea  vero  quae  tanquam  theo- 
logicae  conclusiones  communi  et  constanti  theologorum  con- 
sensu  retinentur,  proportionaliter  applicatur  ratio  quae  de 
ipsis  dogmatibus  valet.  Semper  enim  in  hoc  consensu  theolo- 
gorum  attenditur  signum  haud  aequivocum  persuasionis  Ec- 
clesiae,  a  qua  discedere  nefas. 

Sed  sunt  quidam  qui  dicunt,  eiusmodi  cautelas  locum  qui- 

(1)  Enchirid.   n.   1537. 

(2)  De  Ecclesia,  Thes.   19. 

dem  habuisse  antequam  definitum  fuisset  dogma  infallibilitatis 
Romani  Pontificis,  nunc  autem  esse  superfluas.  Iam  enim  esr, 
qui  omnes  libertatis  excessus  statim  corrigere  possit,  et  uno  suo 
verbo  commotos  compescere  fluctus.  Hinc  libertas  quaedam  in 
Ecclesia  est  indhicenda,  ut  liceat  fidelibus  suo  cuiusque  ingenio 
actuosaeque  virtuti  largius  aliquanto  indulgere.  « Aiunt,  de 
«  Romani  Pontificis  inf  allibili  magisterio,  post  solemne  iudi- 
«  cium  de  ipso  latum  in  Vaticana  Synodo,  nihil  iam  oportere 
«  esse  sollicites :  quam  ob  rem,  eo  iam  in  tuto  collocato,  posse 
«  nunc  ampliorem  cuivis  ad  cogitandum  atque  agendum  patere 
«  eampum  (1)  ». 

Inexspectata  sane  consequentia,  quam  si  quis  contra  defi- 
nitionis  opportunitatem  Patribus  Vaticanis  divinans  praedixis- 
set,  risu  totius  Concilii  exceptus  ex  ambone  descendisset.  Qui- 
bus  enim  similes  dicemus  istos  ratioeinatores,  nisi  pueris  in- 
coDsideratis  qui  audientes  esse  in  civitate  vigiles  constitutos 
ad  exstinguenda  incendia,  inde  fas  existimarent  admovere 
ignem  ad  quatuor  latera  urbis?  Nec  cogitant  quod  si  non  licet 
facere  mala  ut  eveniant  bona,  multo  minus  id  licet  sub  sola 
excusatione  quod  non  desunt  qui  malis  remedium  arferre  queant, 
praesertim  si,  ut  in  casu,  remedium  sit  simillimum  ei  quod  in 
incendiis  afferunt  vigiles,  non  valentes  sane  arte  sua  restituere 
domos  quas  devorator  ignis  iam  absumpsit.  Quippe  antequam 
censura  pontificia  a'd'  quam  isti  appellant  advenerit,  scripta 
male  mflammatoria  currunt,  et  pervertunt  mentes,  et  stragem 
animarum  faciunt,  omnia  fidei  propugnacula  in  fragilibus  in- 
tellectibus  convellendo.  Caeterum,  infallibilitatem  pontificiam, 
euius  solemnis  proclamatio  nihil  prorsus  novi  attulit  in  oeco- 
nomia  ecclesiastici  magisterii  (2),  non  esse  omnino  plus  qr.am 
merum  purumque  praetextum  ad  omnem  licentiam  sibi  vindi- 
candam,  suis  gestis  ostendunt.  Veniunt  enim  litterae  apostoli- 

(1)  Leo  XIII,  epist.  ad  archiepiscopum  Baltimorensem,  quoad  opi- 
niones  nonnullas  quae  indicantur  nomine  Americani&mi. 

(2)  Cf.  tract.  de  Eccl.  Thes.  32. 

cae,  veniunt  encyclicae,  et  non  magis  in  praxi  de  iis  curare  vi- 
dentur  ac  de  ipsis  solemnissimis  Concilii  Vaticani  canonibus.  N<-- 
dum  igitur  liberioris  rationis  sentiendi  scribendique  causa  nunc 
t;xsistat,  omnes  potius  periculosissimi  temporis  circumstantiae 
a  viris  vere  catholicis  exigunt  ut  regulae  orthodoxiae  scru- 
pulosius  atque  integrius  ad  amussim  serventur.  Hinc  Leo  XII  i 
in  supramemorata  ad  archiepiscopum  Baltimorensem  epistola, 
sophisma  aperiens  ait :  «  Accedit  ut  ii  qui  sic  arguunt,  a  pro- 
«  videntis  Dei  sapientia  discedant  admodum ;  quae  cum  Sedis 
«  Apostolicae  auctoritatem  et  magisterium  affirmata  solemniore 
« iudicio  voluit,  idcirco  voluit  maxime,  ut  pericula  praesentiuia 
« temporum  animis  catholicorum  efficacius  caveret.  Licentia 
« quae  passim  cum  libertate  confunditur,  quidvis  loquendi 
«  obloquendique  libido,  f  acultas  denique  quidlibet  sentiendi  lit- 
« terarumque  f ormis  exprimendi,  tenebras  tam  alte  mentibus 
«  obfuderunt,  ut  maior  nunc  quain  ante  sit  magisterii  usus  et 
«  necessitas,  ne  a  conscientia  quis  officioque  abstrahatur  ». 


CAPUT  SEOUNDUM 

DE   SPE 


Spes  generatim  sumi  potest,  vel  ut  passio  quaedam  appe- 
titus  sensitivi,  ad  irascibilem  pertinens,  vel  ut  operatio  sive 
etiam  habitus  voluntatis.  Primo  modo  habet  pro  obiecto  bo- 
num  sensibile,  alio  modo  bonum  spirituale  vel  divinum.  Con- 
stat  autem  quod  de  spe  nunc  agitur  prout  residet  in  mente, 
quanquam  omnia  ea  quae  de  passione  spei  dicuntur  apud  mo- 
rales  philosophos  (1),  proportionalem  habeant  applicationem 
quoad  spem  quae  in  appetitu  superiori  est. 

Id  in  primis  considerandum,  quod  etsi  spes  praesuppo- 
nat  amorem  concupiscentiae,  et  in  eo  fundetur,  imo  vero  eum 
semper  involvat;  adhuc  tamen  ab  eo  distinguitur,  uti  evi- 
denter  apparet  ex  hoc  quod  contingit  aliquem  concupiscere 
quod  non  sperat,  quaravis  e  converso  nemo  sperare  possit  quod 
non  concupiscit.  Amor  quippe  est  quaedara  coaptatio  affectus 
in  rem  amatam.  Spes  vero  addit  erectionem  animi  in  ipsam 
tanquam  in  bonura  arduum  quod  potest  obtineri,  etsi  difficul- 
ter.  Neque  tantura  ab  amore,  verum  etiam  ab  aliis  affectioni- 
bus,  sive  voluntatis  sive  appetitus  sensitivi,  suam  spes  distin- 
ctionem  servat :  «  Manifestum  est,  inquit  S.  Thomas  (2),  quod 
«  sperare  importat  motum  quemdam  appetitivae  virtutis  ten- 
«  dentem  in  bonum,  non  quidem  ut  iam  habitum,  sicut  gau- 
«  dium  et  delectatio,  sed  tanquam  assequendum,  sicut  etiam 
«  desiderium  et  cupiditas.  Differt  tamen  spes  a  desiderio  in 
« duobus.  Primo  quidem,  quia  idesiderium  est  communiter 
«  cuiuscumque  boni,  et  ideo  attribuitur  concupiscibili ;  spes  au- 

(1)  Vide  S.  Thomam,  1-2,  Q.  4.0. 

(2)  Quaest.  disp.  de  spe,  a.  1. 

«  tem  est  boni  ardui  quod  difficile  est  assequi,  et  ideo  attribuitur 
«  iraseibili.  Secundo  quia  desiderium  est  alicuius  boni  absolute, 
«  absque  consideratione  possibilitatis  et  impossibilitatis  illius ;.: 
«  sed  spes  tendit  in  aliquod  bonum  sicut  in  id  quod  est  possibile 
«  adipisci ;  importat  enim  in  sui  ratione  quam]dam  seeuritatem- 
«  adipiscendi.  Ergo  sic,  in  obiecto  spei  quatuor  considerantur. 
«  Primo  quidem  quod  sit  bonum,  per  quod  differt  a  timore.  Se- 
«  cundo  quod  sit  boni  futuri,  per  quod  differt  a  gaudio  vel  de- 
« lectatione.  Tertio  quod  sit  boni  ardui,  per  quod  idiffert  a  desi- 
«  derio.  Quarto  quod  sit  boni  possibilis,  per  quod  differt  a  de- 
« speratione  ».  Et  ideo  omnis  spes,  tam  quae  in  sensualitate 
quam  quae  in  voluntate,  est  motus  seu  erectio  appetitus  in  bo- 
num,  et  quidem  ipsi  speranti  proprium;  in  bonum  futurumr 
seu  adhuc  distans  et  nondum  possessum;  in  bonum  arduumT 
id  est  elevatum  supra  facilem  sperantis  potestatem;  denique  in 
bonum  adeptu  possibile,  saltem  secunfdum  existimationem. 

Quae  cum  ita  sint,  iam  sponte  oceurrit  quaestio,  quanam 
ex  parte  se  teneat  ratio  motiva  spei  quantum  ad  id  quod  spes 
addit  supra  simplex  desiderium  sive  simplicem  concupiscen- 
tiam.  Et  responsio  non  est  a  longe  repetenda,  cum  evidentis- 
simum  sit,  rationem  motivam  nequaquam  sumi  posse  ex  parte 
futiiribilitatis  vel  arduitatis,  quae  sic  se  babent  in  obiecto  spei, 
sicut  obscuritas  in  obiecto  fidei.  Non  enim  fides  assentit  obiecto 
suo  propter  eius  obscuritatem,  et  similiter  spes  non  se  erigit  in 
bonum  aliquod  sperandum  praecise  quia  arduum  est.  Proinde, 
etsi  spes  ten^at  in  bonum  arduum,  sicut  fides  in  verum  obscu- 
rum,  nequit  tamen  ipsa  arduitatis  ratio  ad  eius  formale  obie- 
ctum  pertinere,  sed  id  tantum  per  quod  ipsum  bonum  arduum 
vel  est  vel  reputatur  possibilis  consecutionis.  Est  autem  possi- 
bile  aliquid  haberi  ab  aliquo  dupliciter,  inquit  S.  Thomas  ubi 
supra.  Uno  modo  per  propriam  potestatem;  alio  modo  per 
auxilium  alterius,  nam  quae  per  amicos  sunt  possibilia,  aliqua- 
liter  possibilia  dicimus,  ut  patet  per  Philosophum.  Sic  igitur, 
quandoque  sperat  homo  aliquid  adipisci  per  propriam  potesta 
tem,  quandoque  vero  per  auxilium  alienum,  et  talis  spes  ex- 

spectationem  habet  in  quantum  homo  respieit  in  auxilium  al 
terius.  Et  tunc  necesse  est  qnod  motus  spei  feratur  in  duo 
obiecta,  scilicet  in  bonum  adipiscendum,  ut  in  id  qicod  spe- 
ratur,  et  in  eum  cuius  auxilio  innititur,  ut  in  id  quo  vel  propter 
quod  speratur. 

His  igitur  praemissis,  iam  facile  est  assignare  generales 
rationes  spei  theologicae,  quae  pro  obiecto  habet  bonnm  vitae 
aeternae,  sicnt  fides  veritatem  finis  supernaturalis.  «  Summum 
«  bonum  quod  est  beatitudo  aeterna,  homo  adipisci  non  potest 
«  nisi  per  auxilium  divinnm,  secnndum  illud  Rom.  VI-23 :  Gra- 
« tia  Dei  vita  aeterna.  Et  ideo  spes  adipiscendi  vitam  aeternam 
«  habet  duo  obiecta,  scilieet  ipsam  vitam  aeternam  quam  quis 
«  sperat,  et  auxilium  divinum  a  quo  sperat ;  sicut  etiam  fides 
« habet  duo  obiecta,  scilicet  rem  quam  credit,  et  veritatem 
«  primaiu  cui  correspondet.  Fides  autem  non  habet  rationem 
« virtutis,  nisi  in  quantum  inhaeret  testimonio  veritatis  pri- 
«  mae,  ut  ei  credat  qnod  ab  ea  manif estatur,  secnndum  illud 
«  Genes.  XV-6 :  Credidit  Abraham  Deo,  et  reputatum  est  ei  ad 
«  iustitiam.  Un'd!e  et  spes  habet  rationem  virtutis  ex  hoc  quod 
« homo  inhaeret  auxilio  divinae  potestatis  ad  consequendnm 
«  vitam  aeternani.  Si  enim  aliquis  inniteretur  hnmano  auxilio. 
«  vel  suo  vel  alterins,  ad  conseqnendum  perf ectum  bonum  ab- 
«  sqne  auxilio  divino,  esset  hoc  vitiosum,  secundum  illnd  Ie- 
«  rem.  XII-5 :  Maledictus  homo  qui  confidit  in  homine,  et  po- 
«  nit  carnem  orachium  suum.  Sic  igitur,  sicut  formale  obiectum 
«  fidei  est  veritas  prima,  per  quam  sicut  per  quoddam  medium 
«  assentit  his  quae  crednntur,  quae  sunt  materiale  obiectnm 
«  fidei :  ita  etiam  f ormale  obiectum  spei  est  auxilium  divinae 
« potestatis  et  pietatis,  propter  quod  tendit  motus  spei  in 
«  bona  sperata  quae  snnt  materiale  obiectum  spei.  Sicut  ergo 
«  ea  qnae  creduntur  materialiter,  omnia  referentur  ad  Deum, 
«  qnamvis  aliqua  eorum  sint  creata,  sicnt  quod  credimns  omnes- 
«  creaturas  esse  a  Deo,  et  corpus  Christi  esse  a  Filio  Dei  as- 
«  sumptum  in  unitate  personae :  ita  etiam  omnia  quae  mate- 
«  rialiter  sperantur,  ordiuantur  in  nnum  finale  speratum  quod 

«  est  fruitio  Dei.  In  orcline  enim  ad  hanc  fruitionem  speramus 
«  adiuvari  a  Deo,  non  solum  spiritualibus,  sed  etiam  corpora- 
« libus  beneficiis  ».  Hactenus  S.  Thomas  (1),  qui  his  paucis 
^erbis  omnia  ad  virtutem  spei  attinentia  compendiavit. 

Caeterum,  ordini  quaestionum  Summae  theologicae  inhae- 
rentes,  (iis  tamen  omissis  quae  ad  donum  timoris  spectant, 
quoniam  de  timore  alias  dictum  est  satis,  praesertim  in  tractatu 
de  poenitentia),  totam  disputationem  ad  duo  capita  reclucemus. 
Primo  de  ipsa  spe  (Quaest.  17-18).  Secundo  de  vitiis  spei  op- 
positis,  necnon  et  de  praeceptis  ad  eam  pertinentibus  (Quaest. 
20-22). 

Quaest.      XVII-XVIIL 
DE    SPE    SECUNDUM    SE 

Tria  sunt  quae  in  hac  quaestione  specialem  expositionem 
requirunt.  Primum  est  de  obiecto  spei  materiali.  Secunldum  de 
f onnali.  Tertium  de  modo  quo  ratio  virtutis  in  communi,  vi- 
delicet  dispositio  perfecti  ad  optimum,  in  spe  theologica  veri- 
ficatur.  —  Porro,  quoad  primum  horum  doctrina  est  ut  se- 
<uiitur. 

THESIS  XXV. 

Materiale  obiectum  spei  theologicae  distinguitur  in  pri- 
marium  et  secundarium.  Primarium  est  beatitudo  aeterna, 
ita  tamen  ut  beatitudo  obiectiva  qaae  est  Deus  ipse,  veniat 
in  recto,  beatitndo  autem  formalis  quae  est  visio,  solum  in 
obliquo.  Secundarium  vero  obiectum  sunt,  praeter  gloriam 
corporis  per  quam  beatitudo  integratur,  bona  omnia  sive 
spiritualia  sive  temporalia  quae  rationem  medii  habent  ad 
consecutionem  vitae  aeternae. 

§  1. 
Aeternam    beatitudinem    esse    principale    obiectum    circa 
■quod  versatur  spes  nostra,  nulli  unquam  dubium  esse  potuit 

(1)  Quaest.  disp.  de  Spe,  a.  1. 

Ubique  enim  spes  christiana  vocatur  spes  gloriae  filiorum  Dei, 
vel  spes  vitae  aeternae.  —  Dicit  Apostolus,  Rom.  V-2  :  Per  quem 
(Christum)  habemus  accessum  per  fidem  in  gratiam  istam,  id 
est  in  beneficium  iustificationis ;  in  qua  (gratia)  stamus  et  glo- 
riamur  in  spe  gloriae  filiorum  Dei,  id  est  sub  spe  et  exspecta- 
tione  gloriae  praeparatae  filiis  adoptivis,  quae  tota  consistit  in 
fruitione  Dei  intuitive  visi,  ut  tradit  Ioannes  in  prima  epistola, 
III-2,  dicens:  Charissimi,  nunc  filii  Dei  sumus,  et  nomdum  ap- 
paruit  quid  erimus.  Scimus  quoniam  cum  apparuerit,  similes  ei 
erimus,  quoniam  videbimns  eum  sicuti  est.  Et  omnis  qui  habet 
hanc  spem  in  eo,  sanctificat  se  sicut  et  ille  sanctus  est.  In  hoe 
ergo  reponitur  propria  christianorum  spes,  nimirum  in  videndo 
Deo  sieuti  est.  Et  lianc  spem  consequitur  necessitas  sanctifica- 
tionis  seu  castificationis,  ut  legit  Augustinus,  quatenus  homo 
iam  ex  nunc  sese  mundet  ab  omni  inquinamento  mentis  ac  cor- 
poris,  prout  decet  eum  qui  expectat  admitti  in  convictum 
Dei  aeternum.  —  Dicit  iterum  idem  apostolus,  Tit.  1-2:  Paulus 
scrvus  Dei,  apostolus  autem  Iesu  Christi  secundum  fidem  electo- 
rum  Dei  et  agnitionem  veritatis,  id  est,  in  hoc  missus  ut  electi. 
credant  et  cognoscant  veritatem,  quae  secuudum  pietatem  est 
in  spem  vitae  aeternae  quam  promisit  qui  non  mentitur  Deus 
ante  tempora  saecularia,  in  sua  scilicet  aeterna  praeordina- 
tione  seu  praedestinatione.  —  IIuc  quoque  facit  pulcherrimum 
illud,  Heb.  VI-18:  Qui  confugimus  (ex  quo  nempe  Christi 
fidem  amplexi  sumus,  relicto  fallacis  saeculi  amore),  ad  tenen- 
dam  propositam  spem,  quam  sicut  ancoram  habemus  animae 
tutam  ac  firman,  et  incedentem  usque  ad  interiora  velaminis, 
ubi  praecursor  pro  nobis  introivit  Iesus.  Quippe,  uti  praeclare 
in  hunc  locum  commentatur  Estius,  comparat  apostolus  spem 
christianam  cum  ancora  navali,  cuius  proprietas  est  tutam  ac 
firmam  esse.  Nam  sicut  ancora  in  fundum  maris  proiecta  na- 
vim  sistit,  et  in  statu  retinet  ne  vi  tempestatis  huc  illuc  agitata 
conquassetur :  ita  spes  in  Deum  et  in  bona  invisibilia  quae 
Deus  promisit  extensa,  atque  in  eius  promissione  fixa,  fulcit  ac 
firmat  animas  nostras,  ne  tentationum  procellis  undique  pulsa- 


366  IIa-IIae  QUAEST.  xvii-xviii. 

tae  succumbant  et  pereant.  Est  tamen  aliquid  dissimile,  quo 
spei  christianae  praestantia  magis  eluceat:  non  solum  quod 
ancora  mittitur  deorsum  in  terram,  spes  autem  evolat  sursum 
ad  caelestia,  verum  hoc  etiam,  quod  navis  quamdiu  retinetur  ab 
ancora,  non  potest  ad  portum  tendere;  at  spes  ita  animas  no- 
stras  firmat  et  stabilit,  ut  eas  ad  portum  patriae  caelestis  recto 
et  continuo  cursu  perducat.  Porro  proprium  spei  nostrae  obie- 
ctum  adhuc  eviclentius  signatur  per  haec  verba :  « Et  ince- 
«  dentem  usque  ad  interiora  velaminis  ».  Quasi  dicat :  Sicut 
.ancora  navalis  non  in  aquis  haeret,  sed  terram  intrat  sub  aquis 
latentem,  eique  infigitur,  ita  ancora  animae  spes  nostra  non  sa- 
tis  habet  in  vestibulum  pervenisse,  nec  contenta  est  bonis  ter- 
renis  et  visibilibus,  sed  penetrat  usque  ad  ea  quae  sunt  intra 
velum,  videlicet  in  ipsa  Sancta  Sanctorum,  id  est,  Deum  ipsum, 
et  caelestia  bona  arripit  atque  in  eis  figitur.  Agens  namque  apo- 
stolus  cum  Hebraeis,  a  veteri  tabernaculo  sumit  allegoriam,  in 
quo  pars  interior  quae  vocabatur  Sanctum  Sanctorum,  inter- 
iecto  velo  separabatur  ab  ea  parte  ad  quam  populus  conve- 
niebat.  Et  illa  quidem  typum  gerebat  caelestis  tabernaculi,  ista 
vero  bonorum  praesentium.  Ex  hoc  autem  quod  additur :  «  Ubi 
«  praecursor  pro  nobis  introivit  Iesus  »,  novum  continetur  ar- 
gumentum  spei  nostrae  confirmandae.  Si  enim  Christus  prae- 
cursor  pro  nobis  introivit  in  caelum,  utique  spes  certa  est  nos 
eum  illuc  secuturos  esse,  vel  quia  locum  nobis  parat,  vel  deni- 
que  quia  Patrem  pro  nobis  ut  illuc  perveniamus  interpellat. 
Hucusque  Estius,  loco  citato. 

Sic  igitur  evidens  est  quod  beatitudo  aeterna  est  prima- 
rium  spei  theologicae  obiectum,  respondens  obiecto  fidei  quod 
attributionis  vocant.  Nunc  autem  beatitudo  distinguitur  in 
obiectivam  quae  est  Deus  ipse,  et  formalem  quae  est  creatus 
visionis  actus.  Quidam  igitur  volunt  utramque  simul  aeque 
directe  constituere  obiectum  de  quo  nunc  sermo.  Alii  vero  in 
recto  ponunt  beatitudinem  formalem,  et  obiectivam  solum  in 
obliquo.  Alii  e  contra,  in  recto  obiectivam,  et  in  obliquo  forma- 
lem;  cui  ultimae  sententiae  omnimo  subscribendum  esse  cen- 
semus. 

Etenim  primo,  motus  spei  se  habet  ad  suum  obiectum,  si- 
cut  motus  gravium  aid.  terminum  ad  quem  tendunt,  et  in  quo 
quiescunt  postquam  ad  eum  pervenerint.  Hanc  similitudinem 
suppeditat  nobis  ipse  Christus  in  Evangelio,  ubi  quamdam  pos- 
sessionem  terrae  repromittit  dicens:  Quoniam  ipsi  passidebuni 
terram  (1).  «  Illam  credo  terram,  de  qua  in  Psalmo  dicitur: 
«  Spes  mea  es  tu,  portio  mea  in  terra  viventium.  Significat 
«  enim  quamdam  soliditatem  et  stabilitatem  haereditatis  per- 
«  petuae,  ubi  anima  per  bonum  affectum  tanquam  loco  suo  re- 
«  quiescit,  sicut  corpus  in  terra ;  ipsa  est  requies  et  vita  sancto- 
«  rum  (2)  ».  Quamdiu  scilicet  elongamur  ab  hac  terra  quietis 
nostrae,  locus  est  spei,  seu  erectioni  animi  in  tantum  bonum 
tamquam  per  Dei  auxilium  adeptu  possibile.  Statim  vero  ac 
terrae  illi  coniungemur  motum  spei  perfecta  quies  evacuabit. 
Sicut  autem  bonum  in  quo  tunc  quiescemus,  non  erit  creatus 
actus  contingendi  spiritualem  terram  hanc,  sed  ipsa  spiritualis 
terra  cui  per  visionis  contactum  applicabimur,  ita  plane  bonum 
in  quod  nunc  directe  tendit  spes  nostra,  non  est  actus  visionis 
seu  beatitudo  formalis,  sed  eadem  ipsa  viventium  terra,  quae 
^entrum  est  attractionis  omnibus  spiritibus,  quemadmodum 
terra  palpabilis  centrum  attractionis  est  omnibus  corporibus, 
videlicet  bonum  infinitum  seu  beatitudo  obiectiva  Deus. 

Praeterea,  illud  est  obiectum  directum  spei,  quod  concupi- 
scitur  et  speratur  ut  res.  Atqui  illud  quod  concupiscitur  et 
speratur  ut  res,  non  est  nisi  beatitudo  obiectiva.  Nam  sperans 
non  quaerit  possessionem  sive  visionem  Dei  ut  rem  beatifican- 
tem,  sed  ut  applicationem  Dei  beatificantis,  ita  ut  tota  ratio 
beatificans  sit  ipse  Deus.  Sic  avarus  quaerit  pecuniam  ut  rem, 
possessionem  autem  non  quaerit  ut  rem;  non  enim  quaerit  pos- 
sessionem  ut  possidendam,  sed  ut  applicationem  rei  possidendae. 
Unde  dicitur  Psalm.  LXXTI-25 :  Quid  mihi  est  in  caelo,  et  a  te 
quid  volui  super  terramf  Deus  cordis  mei,  et  pars  mea  Deus  in 

(1)  Matth.  V-4. 

(2)  August.  1.  1  de  sermone  Domini  in  monte. 

aeternum.  Quia  tamen  Deus  non  est  obiectum  spei  nisi  ut  pos- 
sidendus,  possidetur  autem  per  visionem  beatificam  quae  est 
beatitudo  formalis,  ideo  liaec  ipsa  visio  in  materiali  obiecta 
spei  importatur  in  ohliquo  tanquam  conditio,  seu  potius  tan- 
quam  applicatio  ad  bonum  beatificans.  «  Spes,  inquit  Caieta- 
«  nus  (1),  principaliter  est  de  Deo,  et  de  beatitudine  formali 
«  non  est  nisi  ut  est  ad  Deum  coniunctio.  Et  ideo  principaliter 
«  est  sermo  hic  cle  beatitudine  obiectiva  connotante  formalem. 
« Et  propterea,  littera  (S.  Tliomae)  et  effectus  meminit,  et 
«  Dei ;  utrumque  enim  hic  invenitur.  Nam  beatitudo  f  ormalisr 
«  effectus  est  quidam  divinae  virtutis  coniungens  Deo.  Unde 
«  non  subsumitur  Deus  ut  effectus,  sed  ut  obiectum  effectus? 
« ut  etiam  ipsa  litterae  verba  indicant.  Et  sic  omnia  conso- 
nant  (2)  ».  Et  hoc  etiam  modo  salvatur  communis  ratio  virtutis 
theologicae,  quae  semper  habere  debet  pro  obiecto  materiali  pri- 
mario  ac  directo  ipsum  esse  divinum,  minime  vero  aliquid  crea- 
tum,  aut  ex  creato  et  increato  mixtum. 

§  2. 

At  non  sola  beatitudo  sub  spe  theologica  cadit.  Cum  enim 
eiu^dem  rationis  sit  sperare  finem  et  sperare  media  quae  condu- 
cunt  ad  finem,  perspicuum  est  quod  ad  materiale  obiectum  spei 
secundario  pertinent  cuncta  bona  creata  quae  facere  possunt 
ad  beatitudinis  consecutionem.  Unde  in  oratione  dominica  quae 


(1)  In  2-2,  Q.  17,  a..  2. 

(2)  Verba  litterae  haec  sunt:  «  Spes  attingit  Deum  innitens  eius  au- 
« xilio  ad  consequendum  bonum  speratum.  Oportet  autem  effectum  esse 
«  causae  proportionatum.  Et  ideo  bonum  quod  proprie  et  principaliter  a 
« Deo  sperare  debemus,  est  bonum  infinitum  quod  proportionatur  virtuti 
« Dei  adiuvantis ;  nam  infinitae  virtutis  est  ad  infinitum  bonum  perdu- 
«  cere.  Hoc  autem  bonum  est  vita  aeterna  quae  in  f  ruitione  ipsius  Dei 
«  consistit.  Non  enim  minus  aliquid  ab  eo  sperandum  est  quam  sit  ipse> 
«  cum  non  sit  minor  eius  bonitas  per  quam  bona  creaturae  communicat. 
«  quam  eius  essentia.  » 

est  spei  nostrae  interpretativa,  imploramus  primo  adventum 
regni  Dei,  et  deinde  omnia  vel  per  se  vel  per  accidens  ad  eius- 
modi  finem  nos  ordinantia,  ut  pulclire  exponit  S.  Thomas  in 
2-2,  Q.  83,  a.  9.  Et  non  solum  spiritualia  beneficia  a  Deo  spera- 
mus,  puta  veniam  peccatorum,  gratiam  ad  merendum,  imo  ipsa 
bonorum  opernm  merita  quae  sunt  Dei  iclona,  verum  etiam  res 
temporales  pro  quanto  coadiuvant  nos  ad  tendendum  in  cae- 
lestem  beatitudinem.  Et  in  hoc  sensu,  praeceptis  salutaribus 
moniti  et  divina  institutione  formati,  panem  nostrum  quoti- 
dianum  a  Patre  caelesti  petimus.  Et  in  quadam  collecta  sic 
orat  Ecclesia:  Vota  nostra,  quaesumus',  Domine,  pio  favore  pro- 
sequere,  ut  dum  dona  tua  in  tribulatione  percipimus,  de  conso- 
latio.ie  nostra  in  tuo  amore  crescamus  (1).  Et  rursus:  Hostias 
tibi,  Domine,  deferimus  immolandas,  quae  temporalem  conso- 
lationem  significent  ut  promissa  non  desperemus  aeterna  (2). 
Hinc  S.  Thomas,  art.  2  ad  2um  :  «  Spes  principaliter  quidem 
« respicit  beatitudinem  aeternam,  alia  vero  quae  petuntur  a 
«  Deo  respicit  securidario  in  ordine  ad  beatitudinem  aeternam, 
«  sicut  et  fides  principaliter  quiclem  respicit  Deum,  et  secun- 
«  dario  respicit  ea  quae  ad  Deum  ordinantur,  ut  supra  dictum 
«  est,  Q.  1 ,  a.  1  ». 

Quomodo  tandem  aliquis  possit  sperare  alteri  omnia  bona 
praedicta,  explicat  Angelicus  in  sequenti  articulo  dicens :  «  Spes 
«  directe  respicit  proprium  b-onum,  non  autem  quod  ad  alium 
«  pertinet.  Sed  praesupposita  unione  amoris  ad  alterum,  iam 
«  aliquis  potest  sperare  et  desiderare  aliquid  alteri  sicut  sibi. 
«  Et  secundum  hoc  aliquis  potest  sperare  alteri  vitam  aeter- 
« nam,  in  quantum  est  ei  unitus  per  amorem.  Et  sicut  est 
«  eadem  virtus  charitatis  qua  quis  diligit  Deum,  seipsum,  et 
«  proximum,  ita  etiam  est  eadem  virtus  spei  qua  quis  sperat 
«  sibi  ipsi  et  alii  ». 

(1)  Postcomm.  missae  Kogationum. 

(2)  Secreta  feriae  3  post  Domin.  Passionis. 

De  virtutibuB  infuzi»  24 


370  IIa-IIae    QUAEST.    XVH-XVIII. 

THESIS  XXVI. 

Formale  obiectum  spei  theologicae  est  summa  bonitas 
Dei  relativa,  necnon  et  virtus  eius  auxiliatrix  fidelitate  in 
promissis  obligata. 

Omnis  spes,  ut  dictum  est  in  introductione,  ponit  amorem 
concupiscentiae  erga  rem  speratam,  et  addit  motum  appetiti- 
vae  virtutis  in  ipsam  ut  in  bonum  arduum  quod  est  obtentu 
possibile.  Motivum  ergo  spei  cuiuslibet  ex  duobus  integratur: 
primo  ex  eo  quod  rem.  speratam  concupiscibilem  facit,  tum  se- 
cundo  ex  eo  quod  f acit  eam  adeptu  possibilem.  Illu(d  autem  quod 
facit  Deum  concupiscibile  bonum,  est  summa  bonitas  eius  rela- 
tiva.  Et  quod  facit  ut  possit  a  nobis  aliquando  possideri,  est 
virtus  eius  auxiliatrix  fidelitate  in  promissis  obligata.  Ergo 
formale  spei  theologicae  obiectum  adaequate  constituitur  his 
dnobus  quae  disparata  non  sunt,  nam  Deus  est  summum  boniun 
nostrum,  in  actu  quidem  remoto  ratione  primi,  in  actu  vero 
proximo  ratione  secundi. 

§  1- 

Primo  ergo  ponitur  bonitas  Dei  relativa,  seu  infinita  illa 
perfectio  per  quam  Deus  summe  concupiscibilis,  summeque  con- 
veniens  est  creaturae  rationali,  utpote  ipsum  universale  bo- 
num  per  essentiam,  quod  perfecta  cognitione  possessum  quietat 
omnem  appetitum  et  complet  omne  desiderium  (1).  Unde 
S.  Thomas  Q.  17,  a.  5  dicit  quoQ  spes  attingit  Deum  sicut  ulti- 
mam  causam  finalem,  in  quantum  in  eius  fruitione  beatitudi- 
nem  exspectat.  Et  iterum,  a.  6  ad  3nm,  quod  spes  facit  tendere 
in  Deum  sicut  in  quoddam  finale  bonum  adipiscendum. 

Hic   tamen   praecavenda   occurit   aequivocatio   circa   ulti- 

(1)  Vide  pulcherrima  quae  de  hoc  argumento  habet  S.  Thomas  1.  3 
c.  Gent.  c.  63. 

mum  finem,  nam  alibi  dicitur  proprium  esse  solius  charitatis, 
ut  sub  formali  ratione  ultimi  finis  Deum  attingat,  et  nunc  idip- 
sum  spei  attribui,  alicui  forsitan  videri  posset.  Sed  notandum 
quod  finis  ultimus  et  summum  bonum  convertuntur.  Sicut  ergo 
summum  bonum  iclupliciter  sumitur,  primo  quidem  absolute 
ut  est  in  seipso  perfectum,  deinde  vero  relative  ut  est  conve- 
niens  appetitui  rationalis  ereaturae :  ita  plane  ultimus  finis 
aecipitur  tum  in  genere  boni  relativi  quod  unusquisque  sibi 
concupiscit,  tum  in  consideratione  transcendenti,  ut  finis  cuius 
gratia  sunt  omnia,  quique  propter  se  super  omnia  est  dili- 
gendus,  et  ad  quem  nosmetipsos  referre  debemus  cum  omni 
perfectione  et  beatitudine  nostra.  Porro  in  primo  modo  atten- 
ditur  ratio  ultimi  finis  secundum  quid,  in  posteriori  autem  sim- 
pliciter;  et  primus  modus  pertinet  ad  obiectum  spei,  poste- 
rior  vero  ad  obiectum  charitatis.  «  Charitas  in  hoc  differt  a 
« spe  secundum  differentias  obiecti  absolute,  quod  charitas 
«  fertur  in  ultimum  finem  propter  seipsum,  spes  vero  in  ulti- 
«  mum  finem  ut  nostrum.  Quod  auctor  (S.  Thomas  ubi  supra) 
«  ab  effectu  significavit,  ab  adeptione  scilicet,  dicens  ad  bonum 
«  finale  adipiscendum  »  Ita  Caietanus  in  art.  6um  Quaest.  17, 
FA  amplius  confirmatur  ex  disertis  verbis  ipsius  S.  Thomae, 
inf ra  art.  8 :  «  Amor  quidam  est  perf ectus,  inquit,  quidam  im- 
«  perfectus.  Perfectus  quidem  amor  est  quo  aliquis  secundum 
«  se  amatur,  utputa  cum  aliquis  secundum  se  vult  alicui  bonum, 
« sicut  homo  amat  amicum.  Imperfectus  amor  est  quo  quis 
«  amat  aliquid,  non  secuniclum  ipsum,  sed  ut  illud  bonum  sibi 
«  ipsi  proveniat,  sicut  homo  amat  rem  quam  concupiscit.  Pri- 
«  mus  autem  amor  pertinet  ad  charitatem  quae  inhaeret  Deo 
«  secundum  seipsum,  sed  spes  pertinet  ad  secundum  amorem, 
«  quia  ille  qui  sperat,  aliquid  sibi  obtinere  intendit  ». 

Sic  igitur  manifestum  est  bonitatem  Dei  relativam,  quae 
in  eo  consideratur  secundum  quod  est  summum  bonum  no- 
strum,  ad  constitutivum  formalis  obiecti  spei  theologicae  om- 
nino  pertinere.  Et  si  quidem  spes  esset  simplex  concupiscer.- 
tiae  amor,  nihil  aliucl  esset  adiungendum. 

§  2. 

Nunc  autem  oportet  superapponere  id  quo  movetur  vo~ 
luntas  ad  erigendum  se  in  tantum  bonum  ut  ki  terminum  pos- 
sibilis  comprehensionis  (1),  nam  eiusmodi  erectio  appetitus- 
omnino  explicat  rationem  spei  propriam  ac  distinctivam.  El 
statim  unicuique  consideranti  patebit,  nihil  aliud  hoc  esse 
posse  praeter  virtutem  divinam  auxiliatricem  prout  ad  nos 
protensam  per  promissiones  quibus  impossibile  est  Deum  de- 
esse.  Eas  porro  promissiones  nunc  dico  quae  vel  ipso  Evangelii 
nomine  importantur.  Quid  enim  est  Evangelium,  nisi  bonufr 
Dei  nuntius  ad  homines?  nuntius  evocationis  nostrae  ad  bea- 
titudinem  caelestem,  et  ex  consequenti,  sponsionis  omnium 
auxiliorum    in    finem   hunc    conducentium. 

Et  facile  probatur  assertio  simplici  illa  argumentatione 
quam  desumo  ex  Goneto  in  Manuali :  «  Ratio  spei  est  illud 
«  cui  spes  innititur  tanquam  medio  et'  rationi  sperandi  vitam 
«  aeternam  et  alia  ad  ipsam  conducentia,  sicut  illud  est  ratio 
«  formalis  fidei,  quod  est  ratio  et  motivum  assentiendi  verita- 
«  tibus  revelatis.  At  illud  cui  spes  beatitudinis  tanquam  medio 
«  et  rationi  sperandi  nititur,  est  divina  omnipotentia  ut  auxi- 
« lians,  seu  ut  praebens  vel  offerens  auxilia  ad  illam  obtinen- 
«  dam.  Ergo  omnipotentia  Dei  ut  auxilians  seu  auxiliari  po- 
«  tens,  est  ratio  formalis  spei  theologicae.  —  Confirmatur 
«  eodem  exemplo  fidei.  Ideo  enim  prima  veritas  ut  reveians 
«  est  ratio  formalis  fidei,  quia  in  illam  fit  ultima  eius  resolu- 
« tio.  Nam  interrogatus  quis  quare  credat  Deum  esse  incarna 
«  tum  et  trinum  in  personis,  recte  respondet,  quia  Deus  dixit. 
«  Atqui  similiter  ultima  spei  nostrae  resolutio  fit  in  divinam 
«  omnipotentiam  ut  auxiliantem,  vel  auxiliari  potentem.  Nam 
« interrogatus  quis  quare  beatitudinem  speret,  recte  respon- 
«  det,  quia  Deus  est  omnipotens,  et  auxilio  suo  ad  illam  obti- 
«  nendam  paratus  est  nobis  assistere.  Ergo,  etc.  —  Confirma- 
« tur  amplius  ex  egregia  connexione  quae  est  inter  obiectum 

(1)  Cf.  S.  Thom.  la  Part.  Q.  12,  a  7,  ad  lum. 

«  quod  speramus,  et  obiectum  in  quo  speramus,  ob  quam  se 
<:  mutuo  inferunt.  Quia  enim  quod  speratur  est  Deus,  non  in 
«  alio  sperandum  quam  in  Deo,  nam  ab  alio  obtineri  non  potest, 
«  et  quia  a  tam  magnifico  Domino  nihil  minus  sperare  decet 
«  quam  quod  ipse  est,  iuxta  illud  Dei  ad  Abraham :  Ego  mer- 
« ces  tua  magna  nimis ».  Hinc  Psalm.  LXI-8 :  In  Deo  salu- 
tare  meum  et  gloria  mea,  Deus  auxilii  mei,  et  spes  mea  in  Deo 
est.  Sperate  in  eo  omnis  congregatio  populi,  Deus  adiutor  no- 
ster  in  aeternum  (1).  Et  sic  aliis  locis  pene  in  infinitum,  Id- 
-eirco  S.  Thomas  art.  5  ait  quod  spes  attingit  Deum,  non  solum 
sicut  ultimam  causam  finaJem,  sed  etiam  sicut  primam  causam 
efficientem  in  quantum  eius  auxilio  innititur.  Et  art.  6  ad 
3  um,  quod  spes  facit  tendere  in  Deum  non  modo  sicut  in  quod- 
dam  bonum  finale  adipiscendum,  verum  etiam  sicut  in  quod- 
dam  adiutorium  efficax  ad  subveniendum.  Et  supra  art.  1 :  In 
quantum  ergo  speramus  aliquid  ut  possibile  nobis  per  divi- 
num  auxilium,  spes  nostra  attingit  ad  ipsum  Deum,  cuius  au- 
xilio  innititiir.  Et  rursus,  art.  2 :  Spes  de  qua  nunc  loquimur, 
attingit  Deum,  innitens  eius  auxilio  ad  consequendum  bonum 
speratum.  Sed  nota  bene  quod  quoties  sermo  est  de  auxilio 
divino  cui  innititur  spes,  non  signatur  directe  auxilium  crea- 
tum  seu  gratia  quam  recipimus,  sed  virtus  divina  a  qua  tan- 
quam  ab  efficiente   causa  omnia  auxilia  descendunt.   Quippe 


(1)  « ln  Deo  salutare  meum  et  gloria  mea.  Salutare  meum,  ut  salvus 
«sim;  gloria  mea,  ut  honoratus  sim.  Hoc  tunc;.modo  quid?  Deus  auxilii 
«  mei  et  spes  mea  m  Deo,  donec  perveniam  ad  perfectam  iustificationem 
« et  salutem,  donec  veniam  ad  illam  glorificationem  ubi  iusti  fulgebunt 
« in  regno  Patris  sui  tanquam  sol.  Interim  nunc  infer  tentationes,  inter 
« iniquitates,  inter  scandala,  inter  apertas  oppugnationes  et  subdolag  lo 
« cutiones,  quid  hic?  Deus  auxilii  mei;  dat  enim  auxilium  certantibus. 
«  Contra  quos  certantibusf  Non  est  noois  colluctatio  adversus  carnem  et 
«  sanguinem,  sed  adversus  principatus  et  potestates.  Deus  ergo  auxilii  mei, 
«  et  spes  mea  in  Deo.  Spes  quamdiu  nondum  est  quod  promissum  est,  et 
«  creditur  quod  nondum  videtur.  Cum  autem  venerit,  erit  salvatio  et  glo- 
«  rificatio ;  non  tamen,  dum  illa  diff eruntur,  deserimur :  Deus  enim  auxilii 
<mei,  et  spes  mea  in  Deo. »  August.  in  Psalm.  61,  n.  13. 

spes  theologica  nullum  aliud  sibi  vindicat  formale  obiectum 
praeter  increatum  et  a  Deo  indistinctum. 

Dices  tamen:  Spes  innititur  etiam  meritis.  Ergo  et  me- 
rita  ad  formale  obiectum  spei  pertinere  dicenda  sunt.  —  Re- 
spondeo :  Dist.  antec.  Innititur  meritis  tanquam  motivo  et  for- 
mali  rationi  actus,  neg.  antec.  Tanquam  conditioni  facienti  ad 
quemdam  perfectiorem  modum  sperandi  beatitudinem,  conc. 
antec.  Unde  simpliciter  et  absolute  consequentia  negatur.  — 
Et  sane,  omnis  spes  pro  formali  motivo  habet  virtutem  seu 
potentiam  activam  per  quam  possibilis  efficitur  adeptio  boni 
sperati;  et  haec  est  potentia  activa,  vel  propria,  vel  alterius, 
prout  possibilitas  adeptionis  stat  penes  industriam  et  fortitu- 
dinem  ipsius  sperantis,  vel  penes  auxilium  potentioris.  Quod 
ergo  spes  non  innitatur  meritis  tanquam  formali  obiecto  seu 
motivo,  facile  apparet  ex  hoc  quod  merita  se  habent  solum  per 
modum  dispositionum  ad  gloriam.  Dispositiones  autem  redu- 
cuntur  ad  causam  materialem;  minime  vero  ad  efficientem 
quae  sua  virtute  activa  in  consecutionem  boni  perducit.  Acce- 
dit  quoque  quod  eadem  est  quoad  substantiam  spes  formata 
et  spes  informis,  sicut  de  fide  supra  dictum  est;  et  si  eadem 
quoad  substantiam,  eadem  quoque  quoad  formale  obiectum, 
Nunc  autem  spes  informis  non  potest  habere  merita  pro  mo- 
tivo,  ut  evidenter  constat,  sed  tantum  pro  obiecto  materialiy 
in  quantum  quis  sperat  se  per  divinam  virtutem  et  mise- 
ricordiam  ea  habiturum.  Omnibus  ergo  modis  a  formali  mo- 
tivo  spei  excluduntur  merita.  Verumtamen  cum  ipsa  se  ha- 
beant  ut  conditiones  ad  rei  speratae  consecutionem  secundum 
dispositionem  Dei  promittentis,  conferunt  ad  quamdam  per- 
fectionem  aetus,  dum  scilicet  perfectius  sperat  qui  iam  est  in 
dispositionibus  sub  quibus  promissa  est  a  Deo  vita  aeterna, 
quam  qui  nondum  in  eis  est.  Et  hoc  sensu  dixit  S.  Thomas  in 
1-2,  Q.  65,  a.  4 :  «  Acus  spei  est  expectare  futuram  beatitu- 
«  dinem  a  Deo,  qui  quidem  actus  perfectus  est,  si  fiat  ex  me- 
« ritis  quae  quis  habet,  quod  non  potest  esse  sine  charitate. 
«  Si  autem  hoc  exspectet  ex  meritis  quae  nondum  habet,  sed 

« proponit  in   futurum   acquirere,   erit   ectus  imperfectus,    et 
«  hoc  potest  esse  sine  charitate  ». 

Hactenus  de  obiecto  tam  materiali  quam  formali  spei 
theologicae,  et  ex  dictis  iam  perspicitur  an  et  quomodo  in  spe 
christiana  ratio  virtutis  eluceat.  Sed  quia  nonnullae  ibi  diffi- 
cultates  occurrunt  quae  satis  speciosae  prima  fronte  videri 
possent,  oportet  de  ea  re  specialem  thesim  instituere,  quae 
est  ut  sequitur. 

THESIS   XXVII. 

Spes  theologica,  nedum  aliquid  inordinatum  in  se  con- 
tineat,  veram  habet  rationem  virtutis,  id  est  dispositionis 
perfecti  ad  optimum,  pro  quanto  importat  praesentem  inhae- 
sionem  ad  Deum,  cuius  auxilio  innititur. 

§   t. 

Primum  omnium  hic  occurrit  quaestio,  utrum  amor  con- 
cupiscentiae  erga  Deum  in  beatitudine  possidendum,  honestus 
sit  atque  ordinatus.  Neque  enim  spes  christiana  esset  virtus, 
et  praesertim  virtus  excellentis  gradus,  qualis  est  theologica, 
si  amor  quem  involvit,  et  ipso  sui  exercitio  essentialiter  prote- 
statur,  inordinatum  quid  prae  se  ferret,  seu  dissonum  a  regula 
honestatis. 

Porro  ex  parte  Scripturae  ratio  dubitandi  omnino  non 
est.  Nihil  enim  magis  decretorium  quam  auctoritates  quibus 
provocamur  ad  operaiidum  intuitu  retributionis  aeternae,  ae 
per  hoc,  ad  concupiscendum  retributionem  illam  quae  est  Deus 
ipse  summum  bonum  nostrum,  beatitudo  nostra,  et  merees 
nostra  magna  niTnis.  Dicit  apostolus  1  Cor.  IX-24:  Omnis  qui 
in  agone  coniendit,  ab  omnibus  se  abstinet,  et  illi  quidem  ut 
corruptibilem  coronam  accipiant,  nos  autem  incorruptam.  Di- 
cit  iterum  Coloss.  111-24:  Quodcumque  facitis,  ex  animo  ope- 
ramini,  stcut  Bomino  et  non  hominibus,  scientes  quod  a  Do- 
mino  accipietis  retributionem  haereditatis.  Rursus  de  Moyse 

ait,  Heb.  XI-25:  Magis  eligens  affligi  cum  populo  Dei,  quarn 
temporalis  peccati  hdbere  iucunditatem,  maiores  divitias  ae- 
stimans  thesauro  Aegyptiorum  improperium  Christi;  aspicie- 
bat  enim  in  remunerationem.  Et  ubique  invitamur  ad  aesti- 
manduni  quae  sit  spes  vocationis  eius,  et  quae  divitiae  gloriae 
haereditatis  eius  in  sanctis  (Eph.  1-16).  Ubique  iubemur  spe 
gaudere  (Rom.  XII-12),  adhuc  modicum  sustinere  (Heb.  X-37), 
exspectare  beatam  spem  (Tit.  11-13),  id  est  superare  aerum- 
nas  et  tentationes  praesentis  vitae  exspectatione  illius  inef- 
fabilis  boni,  quod  non  modo  licitum  est  concupiscere,  sed  san- 
ctum  est,  sed  et  debitum  est.  Unde  Augustinus  in  Psalm.  102, 
n.  8 :  «  Modo  audis  bonum,  et  anhelas ;  audis  bonum  et  suspi- 
«  ras ;  et  hoc  ipsum  quod  f  orte  peccas,  eligendi  boni  aviditate 
«  falleris...  Ubicumque  peccas,  quasi  bonum  quaeris,  quasi  re- 
«  f ectiones  desideras.  Bona.sunt  ista  quae  quaeris,  sed  mala 
« tibi  erunt,  deserto  illo  a  quo  bona  facta  sunt.  Bonum  tuum 
«  quaere,  o  anima.  Est  enim  bonum  aliud  alteri,  et  omnes  crea- 
<:  turae  habent  quoddam  bonum  suum,  integritatis  suae,  et 
«  perfectionis  naturae  suae ;  interest  quid  cuique  rei  imper- 
«  fcctae  necessarium  sit,  ut  perficiatur.  Quaere  tuum  bonum. 
«  Summum  bonum,  hoc  est  tuum  bonum.  Quid  ergo  deest  cui 
«  summum  bonum  bonum  est  ?  Sunt  enim  et  inf  eriora  bona 
«  quae  aliis  et  aliis  bona  sunt...  Cohaeres  Christi,  quid  gaudes 
«  quia  socius  es  pecori?  Erige  spem  tuam  ad  bonum  bonorum 
«  omnium.  Ipse  erit  bonum  tuum,  a  qro  tu  in  tuo  genere  factus 
«  es  bonus,  et  Omnia  in  suo  genere  facta  sunt  bona...  Efferte 
«  vocem  ineffabilem  gaudiorum  vestrorum,  et  eructate  in  eurn 
« laetitias  vestras.  Et  quid  erit  illa  ructatio  post  saginam,  si 
«  modo  post  modicas  istas  refectiones  tantum  afficitur  anima 
«  nostra  ?  Quid  erit  quando  fiet  post  redemptionem  ab  omni 
«  corruptione,  quod  dictum  est  in  isto  psalmo :  Qui  satiat  in 
«  bonis  desiderium  tuumf  ». 

At  nunc  obiicitur  primo :  Omnis  humana  perversio  est, 
fruendis  uti  velle,  taque  utendis  frui,  ut  dicit  Augustinus  l.  83 
Qq.  c.  30.  Sed  qui  amore  concupisceniiae  Deum  proseqmtur, 

vult  uti  Deo  ad  suam  ipsius  beatitudinem.  Ergo  ille  amor  per- 
versus  est,  cum  rebus  utendis  Deus  utique  non  annumeretur. 

Respondeo  negando  minorem.  Absit  enim  ut  Deus  ame- 
tur  amore  concupiscentiae,  sicut  amantur  res  quibus  utimur; 
sic  enim  revera  esset  amor  perversus,  imo  culmen  totius  per- 
versitatis.  Sed  sciendum  est  auod  ubicumque  amor  in  aliquid 
fertur  ut  in  obiectum  usus,  fertur  in  illud  tanquam  in  me- 
dium  ad  id  quo  frui  intendit.  Unde  signanter  dicit  Augustinus 
loco  citato :  « Frui  dicimur  ea  re  de  qua  capimus  volupta- 
« tem.  Utimur  ea  quam  ref  erimus  ad  id  unde  voluptas  ca- 
« pienda  est ».  Sic  gulosus  amat  vinum,  non  intendens  frui 
ipso  vino  secundum  se,  sed  effectu  vini,  adhibens  vinum  ut 
medium  ad  excitationem  spirituum  unde  capit  voluptatem.  Sic 
prodigus  amat  pecuniam,  non  intendens  frui  ipsa.  pecunia, 
sed  commodis  ad  quae  pecunia  ut  medium  se  habet.  Nunc  au- 
tem  absit  omnino  ut  qui  amore  concupiscentiae  amat  Deum, 
intendat  frui  aliquo  ad  quod  Deus  se  haberet  ut  medium, 
sed  nullo  alio  frui  vult  quam  ipso  summo  bono  Deo.  Hinc  Au- 
gustinus  ubi  supra :  «  Utile  qudquid  est,  utendo  est  u  tile :  ita 
«  nemo  utitur  nisi  utili.  Perfecta  igitur  hominis  ratio  utitur 
«  primo  seipsa  ad  intelligendum  Deum,  ut  eo  fruatur  a  quo 
«  etiam  facta  est...  Nec  eo  utitur,  sed  fruitur.  Neque  enim  ad 
«  aliquid  aliud  Deus  referendus  est,  quoniam  omne  quod  ad 
<■  aliud  referendum  est,  inferius  est  quam  id  ad  quod  referen- 
«  dum  est,  nec  est  aliquid  Deo  superius,  excellentia  suae  na- 
« turae ».  Sed  quia  exhinc  nova  forsitan  tibi  occurret  diffi- 
cultas,  attende  ad  ea  quae  sequuntur. 

Dices  igitur  secundo :  Esto  quod  in  amore  concupiscentiae 
non  ordinetur  Deus  ut  medium  ad  aliquid  creatum  et  ab  eo 
distinctum,  quo  fruamur.  At  semper  refertur  ad  nosmetipsos 
tanquam  ad  finem.  Nam  ex  quo  appetimus  eum  ut  obiectivam 
beatitudinem  nostram,  propter  nos  eum  amamus.  Sed  ly  propter 
importat  habitudinem  finis.  Ergo  facimus  nos  finem,  et  Deum 
ad  finem,  quod  plane  sufficit  ad  perversitatem  amoris. 

Respondeo  cum  distinctione  inter  finem  cui,  et  finem 
cuius  gratia;  quam  distinctionem  explicat  S.  Thomas  in  II,  D. 

15,  q.  1,  a.  1.  ad  6um.  Et  aequivoce  dicitur  utroque  modo  finis. 
Nam  finis  cuius  gratia,  est  ipsa  causa  finalis,  videlicet  bonum 
quod  sua  perfectione  apprehensa  movet  agentem  ad  operan- 
dum  gratia  eius,  sicut  divina  bonitas  est,  cuius  glorificandae 
gratia  ab  ipso  summo  Deo  cuncta  creata  sunt.  At  finis  cui 
non  pertinet  ad  causam  finalem  sed  omnino  reducitur  ad  ma- 
terialem,  quia  explicat  rationem  subiecti  perfectibilis  quod  seip- 
so  bono  nequaquam  perfectum  est  aut  beatum  esse  potest;  cui 
proinde  desideratur  et  appetitur  bonum  quo  indiget.  Et  hoc 
bonum  concupitum,  si  sit  concupitum  tanquam  finale  bonum, 
eo  ipso  excellens  ac  per  omnia  supereminens  in  appretiatione 
concupiscentis  esse  ostenditur ;  concupiscitur  enim  ut  f ons 
consummatae  atque  ultimatae  perfectionis. 

Hinc  in  argumento  facto  distinguitur  maior:  Ex  quo  ap- 
petimus  Deum  ut  obiectivam  beatitudinem  nostram,  propter 
nos  eum  amamus,  ly  propter  dicente  finem  cuius  gratia  volu- 
mus  Deum  esse,  neg.  Ly  propter  dicente  finem  cui,  id  est 
subiectum  cui  volumus  perfectionem  a  Deo  possesso,  conc. 
Sic  autem  amare  Deum,  non  est  ordinare  Deum  ad  nos,  sed 
est  e  contra  ordinare  nos  ad  Deum,  tanquam  entia  imperfecta 
et  indiga  ad  summum  illud  bonum  in  quo  est  nostra  beatituao. 
«  Sicut  Pater  aeternus  voluit  Filium  suum  incarnari  propter 
«  nos  et  propter  nostram  salutem,  non  quod  voluerit  nos  ipsos 
«  esse  finem  suae  donationis,  sed  quia  voluit  tale  mysterium 
«  cedere  in  nostrum  bonum,  utilitatem,  ac  redemptionem,  sive 
«  ut  loquuntur  theologi  in  tractatu  de  Incarnatione,  quia  vo- 
« luit  mysterium  incarnationis  propter  hominem,  non  tanquam 
« propter  finem  cuius  gratia,  sed  tanquam  propter  finem 
«  cui  (1)  ».  Recte  igitur  et  ordinate  amamus  nosmetipsos  at 
quibus  volumus  quietem  perfectae  beatitudinis ;  recte  et  or- 
dinate  amamus  beatitudinem  formalem  ut  qua  perfecte  quie- 
scamus;  recte  et  ordinate  amamus  beatitudinem  obiectivam, 
id  est  Deum  ipsum,  ut  in  quo  uno  conquiescamus  tanquam  in 

(1)  Gonet,  Man.  Tract.  8,  c.  12. 

fontali  bonitate  et  bono  bonorum  omnium.  —  At  forte  nondum 
penitus  quiescit  animus,  et  nova  sequitur  instantia. 

Dices  itaque  tertio :  Nihil  iuvat  dicere,  Deum  amari  prop- 
ter  nos  tanquam  propter  finem  cui.  Nam  et  divitias  et  opes  et 
quaslibet  fortunas  homo  sibi  vuli  ut  fini  cui,  et  semetipsum 
magis  appretiatur  quam  ista  omnia.  Ergo  a  pari,  amandti 
Deum  mihi  ut  fini  cui,  magis  appretiative  me  amo  quam 
Deum;  in  quo  quidem  summa  est  amoris  perversitas  et  deor- 
dinatio. 

Respondeo  negando  assumptum.  Ad  probationem  addU 
tam,  dist.  antec.  Homo  magis  appretiatur  semetipsum  quam 
omnia  bona  supradicta,  praecise  et  formaliter  quia  illa  vult 
sibi  ut  fini  cui,  neg.  antec.  Praecise  et  formaliter  quia  cum 
excludatur  ex  natura  rei  omnis  alia  ratio  amandi  illa,  eo  ipso 
illa  vult  sibi  ut  fini  etiam  cuius  gratia,  conc.  antec.  At  vero 
in  amore  concupiscentiae  quo  Deum  prosequimur,  eadem  ex- 
clusio  procul  dubio  non  est;  unde  negatur  paritas  et  totius 
eonsequentia  argumentL 

Et  re  quidem  vera,  divitiae  et  opes  et  fortunae  suapte 
natura  appetibilia  non  sunt  nisi  quia  homini  utcumque  bona 
sunt,  et  ideo  in  homine  concupiscente  illa,  simul  cum  ratione 
finis  cui,  necessario  concurrit  et  ratio  finis  cuius  gratia,  prae- 
sertim  cum  ista  longe  infra  hominem  sint,  et  gratia  hominis 
facta  sint  ut  eum  in  prosecutione  sui  finis  iuvent.  Itaque,  si 
per  amorem  concupiseentiae  quo  Deus  amatur  ut  bonum  no~ 
strum,  similiter  remoTeretur  atque  excluderetur  omne  aliud 
motivum  amandi  Deum,  quasi  nimirum  amabilis  esset  Deus 
pure  et  adaequate  quia  bonum  hominis  est,  tunc  forsitan  vige- 
ret  paritas,  et  in  ordine  amoris  amans  esset  ut  finis,  Deus  ut 
ad  finem.  At  nihil  certe  sequitur,  si  motivum  perfecte  et  gra- 
tuito  amandi  non  excludatur.  Denique,  ad  appretiationis  com- 
parationem  semper  oportet  ut  utrumque  appretiatorum  com- 
paretur  secundum  adaequatam  appretiabilitatis  rationem  quam 
in  appretiantis  aestimatione  habet.  Impossibile  igitur  est  ut 
in  eo  actu  in  quo  abstrahit  quidem  a  motivo  perfecti  amoris 
Dei,  sed  non  excludit  illud,  homo  seipsum  magis  appretietur 

quam  Deum.  De  quo  vide  traetatum  de  Poenitentia,  Thes.  14. 
§  2  ad  2 um , 

Dices  denique  quarto :  Esto  quod  in  amore  concupiscen- 
iiae  homo  non  amet  se  supra  Deum,  at  certe  nondum  amati 
Deum  supra  se.  Ergo  saltem  impossibile  est  ut  eiusmodi  amor 
pertineat  ad  virtutem  theologicam,  de  cuius  ratione  est  ut 
adhaereat  obiecto  suo  super  omnia. 

Respondeo:  Dist.  antec.  Homo  nondum  amat  Deum  amore 
benevolentiae,  nec  plus  quam  semetipsum,  nec  quolibet  alio 
modo,  conc.  antec.  Nondum  amat  Deum  amore  concupiscen- 
tiae,.  plus  quam  semetipsum  eodem  concupiscentiae  amore 
.amatum,  nego  suppositum.  Nam  in  amore  concupiscentiae  ipse 
concupiscens  nequaquam  se  habet  ut  obiectum,  nec  ut  obie- 
etum  quod,  nec  ut  obiectum  propter  quod,  sed  solum  ut  subie^ 
•ctum  cui.  Ad  subiectum  autem  cui,  habetur  amor  non  concu- 
piscentiae,  sed  benevolentiae,  ut  dicit  S.  Thomas  in  1-2,  Q.  26, 
&.  4.  Unde  rursus  negatur  argumenti  consequentia,  quia  vir- 
tus  theologica  adhaeret  quidem  obiecto  suo  super  omnia,  sed 
remanendo  semper  in  formali  ratione  sub  qua  ei  adhaerere 
nata  est.  Oportet  ergo  ut  concupiscientiae  amor  qui  in  spe 
christiana  involvitur,  adhaereat  Deo  super  omnia  concupi- 
scibilia,  minime  vero  super  omnia  diligibilia,  cum  huius  amo- 
ris  non  sit  diligere,  sicut  nec  spei  credere,  nec  fidei  sperare, 
atque  ita  porro  (1). 

Omnibus  igitur  modis  apparet  nullam  esse  in  amore  con- 
cupiscentiae  erga  Deum  deordinationem.  Quod  quidem  uno 
hoc  argumento  efficacissime  deinum  demonstratur.  Unum- 
quodque  enim  ordinate  amatur  secundum  rationem  bonitatis 
quae  in  ipso  est.  In  Deo  autem  duplex  invenitur  bonitatis 

(1)  Ex  iisdem  considerationibus  apparet,  nequaquam  hic  applicari 
Tulgatum  axioma,  propter  quod  unumquodque  tale,  et  illud  magis.  Nam 
iuxta  superius  dicta,  axioma  veritatem  non  habet,  nisi  hoc  sensu  accep- 
tum:  propter  quod,  ut  et  quia  tale,  unumquodque  tale,  etc.  Eatenus  ergo 
locus  ei  esset  in  praesenti,  quatenus  propter  nos  concupitos  esset  a  nobis 
ipsis  concupitus  Deus.  Sed  hoc  est  ridiculum,  quia  memo  se  habet  ad 
semetipsum  ut  concupitum,  sed  solum  ut  cui  concupiscit. 

ratio :  ratio  nimirum  bonitatis  qua  est  summum  bonum  abso- 
lutum,  tum  ratio  bonitatis  qua  est  summum  bonum  nostrura. 
Sub  utraque  ergo  ratione  ordinato  amore  eum  prosequimur,  ec 
nedum  unus  amor  sit  in  detrimentum  alterius,  ambo  potiuy- 
sese  mutuo  iuvant,  ut  per  sequentia  videbitur. 

§  2. 

At  non  satis  est  ad  rationem  virtutis,  ut  nihil  inordina- 
tum  in  se  contineat,  quia  virtus  est  dispositio  perfecti  ad  opti- 
mum.  Unde  spes  humana  nusquam  inter  virtutes  computatui% 
sicut  nec  fides.  Non  quod,  uti  evidenter  constat,  fides  vel  speir 
liumana  semper  deviet  a  regula  honestatis,  sed  quia  nunquam 
determinatur  ad  verum  vel  ad  bonum,  quantum  est  ex  vi  sui 
obiecti  formalis.  Praeterea  habere  fidem  et  spem  de  his  quae 
subduntur  humanae  notitiae  vel  potestati,  non  est  nisi  imper- 
fecti,  et  ita  quidem  ut  nulla  ex  parte  dispositio  perfecti  ibi 
eluceat  (1). 

In  ipsa  autem  spe  theologica  ratio  virtutis  verificatur,  non 
praecise  secundum  quod  spes  theologica  ponit  desiderium  Dei 
ut  in  beatitudine  possidendi,  (nam  simplex  desiderium  totum 
est  de  futuro,  et  est  proprium  illius  qui  adhuc  distat  a  bono), 
sed  secundum  quod  ponit  praesentem  inhaesionem  ad  Deum. 
cuius  aaxiliatrici  virtuti  innititur.  Ex  hac  enim  parte  vere  est 
dispositio  perfecti,  quia  in  hoc  vel  maxime  perfectio  hominis 
consistit,  ut  adhaereat  Deo.  Ad  rem  S.  Thomas  in  Q.  disp.  de 
spe,  art.  1  ad  4um  :  «  Spes  secundum  quod  refertur  ad  mate- 
«  riale  obiectum,  est  dispositio  imperf  ecti,  quia  quod  speratur, 
«  nondum  habetur.  Sed  secundum  quod  respicit  obiectum  f or- 
«  male,  scilicet  auxilium  divinum,  sic  est  dispositio  perf  ecti ; 
«  in  hoc  enim  consistit  perfectio  hominis  ut  Deo  inhaereat.  Et 
«  simile  etiam  est  de  fide,  quae  habet  imperfectionem,  eo  quod 
«  nondum  videt  ea  quae  credit ;  habet  autem  perf ectionem  ex 
«  eo  quod  inhaeret  testimonio  primae  veritatis,  et  ex  hoc  est 
«  virtus  ».  Cui  quidem  doctrinae  auctoritates  etiam  Scriptura- 

(1)  Cf.  S.  Thom.  1-2,  Q.  62,  a.  3  ad  2um. 

rum  aperte  suffragantur.  Ubique  enim  spei  laus  inde  deduei- 
tur,  quod  per  eam  liomo  coniungitur  Deo  ut  firmamento  et 
virtuti  suae,  ut  refugio  et  aiutori  suo.  Hinc  Psalm.  XVII-3: 
Dominus  firmamentum  meum,  et  refugium  meum,  et  libera- 
tor  meus.  Deus  meus  acliutor  meus,  et  sperabo  in  eum.  Pro- 
tector  meus,  et  cornu  salutis  meae,  et  susceptor  meus.  Jlt 
Psalm.  LXI-8:  Ipse  Deus  meus,  et  salutaris  meus,  susceptor 
meus,  non  movebor  amplius.  Verumtamen  Deo  subiecta  esto 
■anima  mea,  quoniam  ab  ipso  patentia  mea.  Quia  ipse  Deust 
meus,  et  salvator  meus,  adiutor  meus,  non  emigrabo.  In  Deo 
salutare  meum  et  gloria  mea;  Deus  auxili  mei,  et  spes  mea  in 
Deo  est.  Sperate  in  eo,  omnis  congregatio  populi,  Deus  adiutor 
noster  in  aeternum.  Et  Psalm.  XC-1 :  Qui  habitat  in  adiutorio 
Altissimi,  in  protectione  Dei  coeli  commorabitur.  Dicet  Do- 
mino :  susceptor  meus  es  tu,  et  refugium  meum,  Deus  meus,  spe- 
rabo  in  eum...  Quoniam  in  me  speravit,  liberabo  eum,  protegam. 
eum  quoniam  cognovit  nomen  meum.  Et  Ierem.  XVII-5 :  Haec 
dicit  Dominus :  Maledictus  homo  qui  confidit  in  homine,  ei> 
ponit  carnem  brachium  suum,  et  a  Domino  receddt  cor  eiusr 
Erit  enim  quasi  myricae  in  deserto,  et  non  videbit  cum  venerit 
bonum,  sed  habitabit  in  siccitate  in  deserto,  in  terra  salsugims 
et  inhabitabili.  Benedictus  vir  qui  confidit  in  Domino,  et  erit 
Dominus  fiducia  eius.  Quippe  ille  qui  sperat,  in  tantum  per- 
fectus  est,  in  quantum  attingit  propriam  regulam,  scilicet 
Deum,  cuius  auxilio  innititur. 

THESIS  XXVIII. 

Aetus  spei  christianae  est  certissimus  ex  parte  Dei,  cu- 
ius  promissiones  non  fallunt,  et  virtus  Dunquam  deficere 
potest.  Est  etiam  ad  iustificationem  necessarius  eadem  ne- 
cessitate  qua  est  necessaria  fides. 

§  !• 
Proprie  loquendo,  certituao  est  firmitas  applicationis  ad 
obiectum  intellectus  quod  est  verum.  Est  igitur  essentialiter  in 
sola    vi    cognoscitiva,  et  nonnisi     secundum     participationem 


DE   SPE   SECUNDUM   SE  383 

quamdam  derivatur  ad  actus  voluntatis.  «  Certitudo  invenitur 
«  in  aliquo  dupliciter,  scilicet  essentialiter  et  participative.  Es- 
«  sentialiter  quidem  invenitur  in  vi  cognoscitiva ;  participative 
«  autem  in  omni  eo  quod  a  vi  cognoscitiva  movetur  infallibi- 
« liter  ad  finem  suum.  Secundum  quem  modum  dicitur  quod 
« natura  certitudinaliter  operatur,  tamquam  mota  ab  intel- 
« lectu  divino  certitudinaliter  movente  unumquodque  ad  suum 
«  finem.  Et  sic  etiam  spes  certitudinaliter  tendit  in  suum  n- 
«  nem,  quasi  participans  certitudinem  a  fide  quae  est  in  vi  co- 
«  gnoscitiva  (1)  ».  Porro  duplici  certitudini  fidei  duplex  quo- 
que  correspondet  certitudo  in  spe.  Est  enim  primo  certitudo 
fidei  quae  dicitur  infallibilitatis,  cui  in  spe  respondebit  certi- 
tudo  quam  infrustrabilitatis  vocare  possumus.  Est  praeterea 
certitudo  fidei  quae  dicitur  indubitabilitatis,  cui  in  spe  respon- 
debit  certitudo  quae  sat  convenienter  inhaesitabilitatis  ap- 
pellaretur. 

Dicendum  ergo,  spem  christianam  esse  certissimam  ex 
parte  sui  obiecti  formalis  quod  est  Deus  fidelissimus  in  pro- 
missis,  et  in  omnipotentia  indeficiens ;  esse  tamen  incertam  ex 
parte  possibilis  defectus  liberi  nostri  arbitrii,  vel  quod  idem 
est,  ex  parte  conditionum  quae  a  nobis  requiruntur,  uti  contra 
inanem  Protestantium  fiduciam  declaravit  Tridentinum  (2). 
Unde  scriptum  est  1  Cor.  X-12 :  Qiii  se  existimat  stare,  videai 
ne  cadat.  Et  Philipp.  11-12 :  Cum  metu  et  tremore  vestram  sa- 
lutem  operamini.  Sed  quia  unumquodque  simpliciter  iudicatur 
secundum  suum  formale  principium,  non  autem  secundum 
conditiones  quae  sunt  ex  parte  subiecti  requisitae,  ideo  conclu- 
dendum  est,  spem  theologicam  esse  simpliciter  certam,  iuxta 
definitionem  Magistri  quam  affert  S.  Thomas,  Q.  18,  a.  4,  in 
arg.  Sed  contra :  Spes,  inquit,  est  certa  expectatio  futurae 
beatitudinis. 

§  2. 

De  necessitate  autem  actus  spei  ad  iustificationem,  brevi- 
ter  dico  quod  in  eodem  ordine  invenitur  ac  necessitas  ipsius 

(i)  S.  Thom.  Q.  18,  a.  4. 

(2)  Trident.  Sess.  6,  cap.  9  et  can.  16. 

fidei.  Dicit  enim  Tridentinum,  Sess.  6,  cap.  6 :  «  Disponuntur 
« autem  ad  ipsam  iustitiam,  dum  excitati  divina  gratia  et 
« adiuti,  fidem  ex  auditu  concipientes,  libere  moventur  in 
«  Deum,  credentes  vera  esse  quae  divinitus  reveleta  et  promissa 
«  sunt,  atque  illud  in  primis,  a  Deo  iustificari  impium  per  gra- 
« tiam  eius,  per  redemptionem  quae  est  in  Christo  Iesu,  et 
«  dum  peccatores  se  esse  intelligentes,  a  divinae  iustitiae  fci- 
«  more  quo  utiliter  concutiuntur,  ad  considerandam  Dei  miseri- 
«  cordiam  se  convertendo,  in  spem  eriguntur,  fidentes  Deum 
«  sibi  propter  Christum  propitium  fore  ».  Et  infra,  Sess.  14, 
cap.  4,  idem  Concilium  docet  contritionem  imperfectam  cuni 
spe  veniae,  esse  donum  Dei  quo  poenitens  adiutus  viam  sibi  ad 
iustitiam  parat. 

Caeterum  ratio  theologica  in  aperto  est.  Adultis  enim  ne- 
cessaria  est  quaedam  conversio  ad  Deum  auctorem  iustificatio- 
nis,  iuxta  illud  Zach  1-3 :  Convertimini  ad  me>  et  ego  convertar 
ad  vos.  Sed  actualis  conversio  ad  Deum  auctorem  iustificatio- 
nis  intelligi  omnino  nequit  absque  motu  spei  sese  protendentis- 
in  ipsum,  tanquam  in  eum  a  quo  omne  donum  perfectum,  et 
ipsa  iustificatio  quae  semen  est  futurae  gloriae,  descendit. 
Et  ideo  apostolus  fidem  definit  in  ordine  ad  spem,  cum  ait: 
Est  autem  fides  sperandarum  substantia  rerum,  quasi  fidei 
necessitatem  adstruens  secundum  quod  est  spei  fundamentum. 

Quaest.   XX-XXII. 

DE  YITIIS  SPEI  OPPOSITIS 

ET  DE  PRAECEPTIS  AD  EAM  PERTI^TEOTIBUS 

Deinde  considerandum  est  de  vitiis  spei  oppositis,  de  qni- 
bus  S.  Thomas  in  Qq.  20  et  21.  Substantia  autem  doctrinae  so- 
quenti  propositione  comprehenditur. 

THESIS  XXIX. 

Duo  sunt  peccata  spei  theologicae  directe  opposita  per 
quae  mfasus  habitus  destruitur.  Primum  est  desperatio'-  al- 
terum  est  praesumptio  qua  quis  quocumque  modo  a  divina 
virtute  auxiliatrice  avertitur.  Caeterae  vero  praesumptionis 
species  quae  eiusmodi  aversionem  non  continent,  sunt  po- 
tms  praeter  quam  contra  spem  theologicam,  et  ideo  amis- 
sionem  eius  non  causant. 

Hic  nota  quod  spes  concomitanter  amittitur  per  infidelita- 
tem,  quia  sine  fide  non  potest  omnino  permanere.  Sed  de  infi- 
delitate  satis  est  dictum  in  superioribus,  et  praesens  sermo  ea 
sola  peccata  complectitur  quae  cum  spe  theologica  directam 
habent  oppositionem. 

Primo  ergo  ponitur  desperatio.  Est  autem  desperatio 
actus  quo  quis  abiicit  spem  de  caelesti  beatitudine  obtinenda : 
vel  quia  eam  amplius  non  reputat  bonum  arduum  desiderabile 
et  ideo  fastidit  et  contemnit  eam;  vel  quia  eam  amplius  non 
reputat  bonum  sibi  possibile,  et  ideo  confidentiam  obtinendi 
deponit,  quasi  a  divina  misericordia,  pietate,  et  opitulatione 
exclusus.  Interest  autem  inter  hos  duos  modos,  quia  nonnisi 
m  secundo  propriissime  invenitur  desperationis  ratio,  quae  in 
communi  hominum  intellectu  importat  quemdam  recessum  a 
re  desiderata  propter  aestimatam  impossibilitatem  adipiscendi. 
Unde  desperatio  praesupponit  desiderium,  sicut  et  spes;  de 
eo  enim  quod  sub  desiderio  nostro  non  cadit,  neque  spem  neque 
desperationem  habere  dicimur,  inquit  S.  Thomas  in  1-2,  Q.  40, 
a.  4  ad  3»<».  Et  haec  quidem,  quantum  est  ex  usitata  vi  et  ra- 

De  Virtutibvs  infusig 

tione  nominis.  Nunc  autem  si  de  idesperatione  loquamur  secun- 
dum  quod  dicit  quidquid  spei  theologicae  opponitur  per  de- 
fectum,  manifestum  est  quod  comprehendit  quoque  peccatum 
quo  homo  positive  fastidit  futuram  beatitudinem,  eamque  ex- 
cludit  a  desiderio  suo.  Unde  S.  Thomas  in  praesenti,  Q.  20,  a.  4, 
hunc  etiam  recenset  desperationis  modum,  eique  potissimam 
causam  assignat  luxuriam  idicens :  «  Ad  hoc  quod  bona  spiri- 
« tualia  non  sapiant  nobis  quasi  bona,  vel  non  videantur  nobis 
«  quasi  magna  bona,  praecipue  perducimur  per  hoc  quod  af- 
«  fectus  noster  est  infectus  amore  delectationum  corporalium, 
« inter  quas  praecique  sunt  delectationes  venereae ;  nam  ex  af  - 
«  fectu  harum  delectationum  contingit  quod  homo  fastidit  bona 
«  spiritualia,  et  non  sperat  ea  quasi  quaedam  bona  ardua.  Et 
«  secundum  hoc  desperatio  causatur  ex  luxuria  »  (1). 

Deinde  desperationi  adiungitur  etiam  praesumptio ;  sed 
hic  discretione  quam  maxime  opus  est.  Praesumptio  enim  ge- 
neratim  loquendo,  nihil  aliud  est  quam  spes  quaedam  inordi- 
nata,  et  huius  spei  inordinatio  esse  potest  contra  spem  theolo- 
gicam,  aut  tantum  praeter.  Est  contra  spem  theologicam,  si 
tollat  formale  obiectum  quod  est  divina  virtus  auxiliatrix,  et 
hoc  contingit  dupliciter.  Uno  modo  quatenus  divina  virtus  ab- 
solute  removetur,  sicut  si  quis  speraret  seu  praesumere.t  obti- 
nere  vitam  aeternam  solis  propriis  viribus.  Alio  modo  quatenus 
divinae  virtuti  positive  detrahitur,  dum  ei  attribuitur  quod 
ei  omnino  non  convenit  sicut  si  quis  praesumeret  obtinere  a 
Deo  vel  veniam  sine  poenitentia,  vel  gloriam  cum  finali  perse- 
verantia  in  peccato.  Utroque  enim  modo  avertitur  homo  ab  eo 

(1)  Quoad  desperationem  generatim  animadvertes  quod  etsi  sit  mi- 
nus  peccatum  quam  infidelitas  vel  odium  Dei,  est)  tamen  periculosius. 
Est,  inquam,  minus  peccatum  quam  infidelitas  et  odium  Dei,  quia  haec 
sunt  contra  Deum  secundum  quod  in  se  est;  desperatio  autem,  secundum 
quod  eius  bonum  participatur  a  nobis.  Est  tamen  periculosius,  quia  per 
spem  revocamur  a  malis,  et  inducimur  ad  bona  prosequenda;  et  ideo  su- 
blata  spe,  irrefrenate  homines  labuntur  in  vitia,  et  a  bonis  operibus  re- 
trahuntur.  Ita  S.  Thomas,  Q.  20;  a.  3. 


DE   PRAECEPTIS   AD   SPEM   PERTINENTIBUS  387 

quod  est  proprium  spei  christianae  fulcimentum,  ut  concludit 
S.  Thomas  Q.  21,  a.  1  ad  3"«».  Constat  tamen,  huiusmodi  prae- 
■sumptionem  vix  inveniri  apud  homines,  et  fere  versari  intra 
lines  metaphysicae  considerationis.  Remanent  ergo  in  praxi 
■aliae  praesumptionis  species  quae  sunt  solum  praeter  spem 
theologicam;  cuiusmodi  est  praesumpio  eius  qui  temere  sperat 
id  quod  absolute  non  disconvenit  Deo,  sed  tamen  non  est  pro- 
missum  ad  ipso,  puta  spatium  poenitentiae  in  extremo  vitae,  et 
Jiac  de  causa  ad  hoc  usque  tempus  differt  poenitentiam,  nihil- 
que  curat  de  salute.  Et  per  huiusmodi  praesumptionem  spem 
non  destrui,  satis  superque  videtur  esse  manifestum  (1). 

Sed  iam  considerandum  est  de  praeceptis  pertinentibus  ad 
spem,  et  videndum  praesertim  utrum  detur  in  praesenti  vita 
-aliquis  perfectionis  status,  a  quo  actus  spei  tanquam  perfectioni 
repugnans  excludatur.  De  quo  sit  sequens  propositio. 

THESIS  XXX. 

Actus  spei  cadit  sub  praeeepto  quamdiu  in  hsc  mortali 
vita  peregrinamur  a  Domino.  Hinc  non  datur  tam  altae  per- 
iectionis  status  in  quo  ille  actus  locum  amplius  non  habeat, 
et  ab  homine  christiano  non  debeat  sancte  et  meritorie 
exerceri. 

Hic  tangitur  error  saeculo  XVII  damnatus  in  Quietistis 
et  Semiquietistis.  Quietistae  autem  dicti  sunt  a  quiete  seu  in- 
differentia  circa  propriam  salutem.  Reponebant  enim  summum 
christianae  perfectionis  apicem  ac  fastigium  in  quadam  passi- 
vitate  excludente  omne  desiderium  beatitudinis,  omnem  acti- 

(1)  Nota  etiam  quod  quandoque  praesumptio  dicitur  quod  praesump- 
tio  non  est.  «  Dicendum,  inquit  S.  Thomas,  Q.  21,  a.  2,  ad  3um,  quod  pec- 
«care  cum  proposito  perseverandi  in  peccato  sub  spe  veniae,  ad  praesump- 
«tionem  pertinet,  et  hoc  non  diminuit,  sed  auget  peccaW  Peccare  au- 
«tem  sub  spe  veniae  quandoque  percipiendae  cum  proposito  abstinendi  a 
«peccato,  et  poenitendi  de  peccato,  hoc  non  est  praesumptionis :  sed  hoc 
«peecatum  diminuit,  quia  per  hoe  videtur  habere  voluntatem  minus  firma- 
« tam  ad  peccandum.  » 

vitatem  in  bonis  operibus  faciendis,  imo  omnem  resistentiani 
ad  tentationes  et  foedissimas  etiam  suggestiones  diaboli.  Ho- 
rum  dux  fuit  Michael  de  Molinos,  cuius  propositiones  ab  In- 
nocentio  XI  in  constitutione  Caelestis  Pastor  damnatae  sunt 
tamquam  haereticae,  suspectae,  erroneae,  scandalosae,  blasphe- 
mae,  piarum  aurium  offensivae,  temerariae,  christianae  disci- 
plinae  relaxativae,  eversivae,  et  seditiosae  respective  (1).  — 
Semiquietistae  vero  abhorrebant  omnino  a  foedis  consequentiis- 
quas  ex  suo  principio  deducebat  Molinos.  Adhuc  tamen  eidem 
principio  quaidantenus  adhaerebant,  pro  quanto  ponebant  sta- 
tum  quemdam  habitualem  charitatis  purae  et  perfectionis  con- 
summatae,  in  quo  iam  manet  exclusus  omnis  actus  pro  motivo 
habens  proprium  interesse  etiam  spirituale,  nullamque  amplius 
partem  haberet  sive  timor  poenarum  aeternarum,  sive  caelestis 
beatitudinis  desiderium,  et  qui  in  hoc  desiderio  fundatur  spei 
christianae  actus.  In  his  eminebat  Fenelonius  Cameracensis. 
archiepiscopus,  cuius  propositiones  ab  Innocentio  XII  in  Brevi 
Cum  alias  damnatae  sunt,  non  quidem  ut  haereticae,  sed  tan- 
quam  temerariae,  scandalosae,  male  sonantes,  piarum  aurium 
offensivae,  in  praxi  perniciosae,  ac  etiam  respective  erroneae  (2). 
—  Haec  igitur  doctrina,  pro  ea  parte  qua  derogat  obligationi 
ac  perfectioni  spei  christianae,  sequentibus  argumentis  exclu- 
ditur. 

Et  primo  quidem  excluditur  per  Scripturae  auctoritatem. 
Ad  omnes  enim  sine  exceptione,  et  ex  consequenti  ad  eos  quo- 
que  qui  altissimas  perambulant  perfectionis  vias,  pertinet  illud 
apostoli,  Rom.  XII-9 :  Odientes  malum,  adhaerentes  bono,  spe 
gaudentes.  Et  rursus,  1  Thess.  V-8 :  Nos  autem  qui  diei  sumus, 
sobrii  simus,  induti  loricam  fidei  et  charitatis,  et  galeam  spemi 
salutis.  Et  rursus,  Tit.  11-11 :  Apparuit  gratia  Dei  Salvatoris 
nostri  omnibus  hominibus,  erudiens  nos,  ut  abnegantes  impie- 
tatem  et  saecularia  desideria,  sobrie  et  iuste  et  pie  vivamus  in 

(1)  Enchirid.  n.  1088,  seq. 

(2)  Enchirid.  n.  1193,  seq.  —  Historiam  controversiae  vide  apud  Wir- 
ceburg.  de  Virt.  n.  272. 

hoc  saeculo,  exspectantes  beatam  spem.  Sed  et  Paulus  ipse  a 
«ulmine  perfectionis  non  excidebat,  cum  scribebat  ad  Eom. 
VIII-25 :  Sed  et  nos  ipsi  primitias  spiritus  habentes,  et  ipsi 
intra  nos  gemimus,  adoptionem  filiorum  Dei  exspectantes,  re- 
demptionem  corporis  nostri;  spe  enim  salvi  facti  sumus.  Unde 
loannes  in  prima  sua  epistola  III-3,  ait  quod  omnis  qui  spem 
Leatitudinis  habet,  sanctificat  se  sicut  et  ille  (Deus)  sanctus  est. 
Denique  petitiones  orationis  dominicae  procul  dubio  sunt  pro 
omnibus,  et  non  est  ibi  desiderium  expressum  quod  a  summa 
perfeetione  sit  quovis  modo  alienuim,  cum  oratio  ista  a  Christo 
Domino  tradita  sit  tanquam  informativa  totius  nostri  affectus, 
^t  regula-  omnium  rectarum  voluntatum  (1).  Porro  in  oratione 
dominica,  postquam  petitum  est  ut  santificetur  nomen  Dei, 
quod  pertinet  ad  affectum  charitatis,  petitur  ut  adveniat  re- 
gnum  eius,  quod  pertinet  ad  desiderium  beatitudinis.  «  Finis 
«  noster  Deus  est,  in  quem  noster  affectus  tendit  dupliciter. 
«  Uno  quidem  modo,  prout  volumus  gloriam  Dei ;  alio  modo, 
«  secundum  quod  volumus  f rui  gloria  eius ;  quorum  primum 
« pertinet  ad  dilectionem  qua  Deum  in  seipso  diligimus,  se- 
«  cundum  vero  pertinet  ad  dilectionem  qua  diligimus  nos  in 
<<  Deo.  Et  ideo  prima  petitio  ponitur :  Sanctificetur  nomen 
«  tuum,  per  quam  petimus  gloriam  Dei.  Secunda  vero  poni- 
« tur :  Adveniat  regnum  tuum,  per  quam  petimus  ad  gloriam 
«  regni  eius  pervenire  »  (2). 

Excluditur  deinde  idem  ille  error  argumentis  theologicis. 
Nam  si  esset  in  hac  vita  aliquis  perfectionis  status  qtii  spei 
•christianae  exercitium  amplius  non  compateretur,  hoc  esset  vel 
propter  imperfectionein  spei,  vel  propter  puritatem  charitatis, 
vel  propter  requisitam  in  viris  perfectis  indifferentiam  de 
propria  salute.  Atqui  singula  haec  rationum  capita  removenda 

(1)  « In  oratione  dominica  non  solum  petuntur  omnia  quae  recte  de- 
« siderare  possumus,  sed  etiam  eo  ordine  quo  desideranda  sunt,  ut  sic 
«  haec  OTatio  non  solum  instruat  postulare,  sed  etiam  sit  inf ormativa  to- 
« tius  nostri  affectus.  »  Ita  S.  Thomas  in  2-2,  Q.  83,  a.  9. 

(2)  S.  Thom.,  ibid. 

sunt,  partim  quidem  ut  inefficacia  ad  intentae  probationis  ei> 
fectum,  partim  vero  ut  falsitatis  plena. 

In  primis  ex  imperfectione  spei  nulla  conclusio.  Re  enna 
vera  spes,  qua  parte  dicit  inhaesionem  ad  Deum,  cuius  auxi- 
liatrici  potentiae  innititur,  habet  omnimodam  virtutis  perfe- 
etionem,  uti  iam  ostensum  est,  eamque  tot  tantisque  encomiis- 
in  Scripturis  celebratam,  ut  si  scribantur  per  singula,  ne  inte- 
grum  quidem  volumen  arbitrer  posse  sufficere.  Qua  autem 
parte  importat  amorem  concupiscentiae  erga  Deum,  imperfe- 
cta  quidem  dicitur  comparatione  perfectioris  amoris  benevo- 
lentiae  sive  amicitiae,  minime  vero  absolute  secundum  se,  quem- 
admodum  aperte  constat  tum  ex  dictis  in  thes.  27,  tum 
ctiam  ex  hoc  quod  concupiscentiae  amor  procul  dubio  manet 
in  beatitudine  aeterna,  in  qua  tamen  omnis  defectus  evacua- 
tur,  teste  apostolo  1  Cor.  XIII-11.  Restat  ergo  ut  positiva  spei 
imperfectio  sese  adaequate  teneat  ex  ea  parte  qua  spes  dicit 
desiderium  rei  non  habitae,  et  prosecutionem  boni  nondum 
possessi.  Verumtamen  huiusmodi  imperfectio  essentialis  est 
statui  viae,  et  eiusdem  prorsus  ordinis  cum  imperfectione  fidei„ 
quatenus  scilicet  spes  de  non  habitis  est,  sicut  fides  de  non  visisj 
Eodem  igitur  pacto  quo  non  datur  in  hac  vita,  tam  altae  per- 
fectionis  status  in  quo  non  debeat  exerceri  fides,  ita  quoque 
non  datur  in  quo  non  debeat  exerceri  spes. 

Rursus  ex  puritate  charitatis  nihil.  Nam  puritas  chari- 
tatis  in  hoc  est,  quod  ab  eius  proprio  actu  absit  motivum 
proprii  interesse,  aut  si  de  perfecto  eius  staho  loqui  velimus, 
in  hoc  quod  nihil  admittatur  de  iis  quae  praeter  finem  eius. 
sunt,  eiusque  motum  nata  sunt  retardare;  non  autem  in  hoc 
quod  excludantur  alii  actus  sub  eius  ordine  exsistentes.  Atqui 
actus  spei  procul  dubio  stat  sub  fine  charitatis,  sicut  et  ipsa 
beatitudo  quam  prosequitur,  praesertim  cum  beatitudo  exhi- 
beat  conditionem  illam  in  qua  sola  praeceptum  diligendi  Deum 
ex  toto  corde,  et  ex  tota  anima,  et  ex1  tota  fortitudine  poterit 
perfecte  adimpleri  (1).  Caeterum  ne  dicas  quod  affectus  spei 

(1)  €  Augustinus  dicit  in  1.  de  perfectione  iustitiae,  c.  8,  quod  in  ple- 
<.nitudine  charitatis  patriae  praeceptum  illud  implebitur :  Diliges  Domi- 

est  mercenarius,  adeoque  cum  perfectione  charitatis  incompos- 
sibilis.  Omnino  enim  negandum  hoc  est,  si  ly  mercenarius  se- 
cundum  communem  acceptionem  in  malam  partem  sumatur. 
Nam  mercenarius  ille  est  qui  nobilius  ordinat  ad  vilius,  puta 
opera  spiritualia  ad  commoda  temporalia  (1),  non  autem  qui 
beatitudinem  a  Deo  exspectat,  et  hanc  ipsam  beatitudinem 
ulterius  ordinat  ad  Deum  propter  se  super  omnia  glorifican- 
dum,  proindeque  ad  Deum  sub  ratione  finis  simpliciter  ultimi, 
cuius  gratia  sunt  quaecumque  praeter  ipsum  sunt  vel  esse  pos- 
sunt.  Et  ideo,  cum  dicit  apostolus  quod  charitas  non  quaeril 
quae  sua  sunt  (2),  id  quidem  intelligendum  primo,  in  quantum 
charitas  actu  suo  elicito  diligit  gratuito  Deum  et  proximum, 
deinde  vero  in  quaiitum  minime  permittit  ut  homo  proprium 
interesse  quaerat  inordinato  et  egoistico  modo.  At  si  ordinate 
volumus  proximo  bonum,  quanto  magis  nobismetipsis,  cum 
unusquisque  ex  lege  tum  naturae  tum  gratiae  semetipsum 
diligere  debeat  plus  quam  proximum? 

Neque  tandem  ulla  repetitur  ratio  ex  requisita  in  viris 
perfectis  indifferentia  circa  beatitudinem  et  salutem.  Haec 
enim  indifferentia  est  penitus  impossibilis,  loquendo  de  beati- 
tudine  prout  vere  in  Deo  est  (3).  Insuper  tollit  ex  natura. 
etiam  rei,  conditionem  absolute  requisitam  ad  charitatem,  ut 
per  sequentia  videbitur.  Denique,  frustra  esset  qui  opponeret 
illud  Moysis  Exod.  XXXII-31 :  Obsecro,  peccavit  populus  iste 
peccatum  maximum;  aut  climitte  eis  hanc  noxam,  aut  si  non 
faciSy  dele  me  de  libro  tuo  quem  scripsisti;  vel  illud  Pauli 
Eom.  IX-3 :  Optabam  enim  ego  ipse  anathema  esse  a  Christo 

«  num  Deum  tuum,  etc.  Nam  cum  aliquid  adhuc  est  carnalis  concupiscen- 
« tiae  quod  continendo  frenetur,  non  omnino  ex  tota  anima  diligitur  Deus... 
«  Et  ideo  plene  et  perfecte  in  patria  implebitur  hoc  praecepUim;  in  via 
«  autem  impletur,  sed  imperf  ecte ;  et  tamen  in  via  tanto  unus  alio  per- 
«.  fectius  implet,  quanto  magis  accedit  per  quamdam  similitudinem  ad  pa- 
« triae  perfectionem.  »  S.  Thom.  2-2,  Q.  44,  a.  6. 

(1)  Ioan.  X-12,  seq. 

(2)  1  Cor.  XIII-5. 

(3)  Cf.  S.  Franciscum  Salesium,  Traite  de  Pamour  de  Dieu,  1.  9,  c.  4. 

pro  fratribus  meis  qui  sunt  cognati  mei  secnndum  carnem. 
Nam  si  quis  bene  consideret,  in  his  nihil  plus  est  quam  em- 
phatica  atque  hyperbolica  amoris  expressio,  ut  hic  locum 
habeat  illud  Bernardi,  Serm.  67  in  Cantic.  n.  3 :  «  Affectus 
« locutus  est,  non  intellectus,  et  ideo  non  ad  intellectum  ». 

Quanto  igitur  melius  dicemus  cum  Augustino  epist.  140, 
c.  26,  quod  iustus  consummatae  perfectionis  ac  sanctitatis  affi- 
gitur  mysticae  cruci,  in  qua  illa  est  latitudo  et  longitudo  et  al  - 
titudo  quam  commemorat  apostolus  ad  Ephes.  111-17.  «  Nam 
« latitudo  est  in  eo  ligno  quod  transversum  desuper  figitur : 
« hoc  ad  bona   opera   pertinet,   quia  ibi  extenduntur  manus. 
«  Longitudo  in  eo  quod  ab  ipso  ligno  usque  ad  terram  conspi- 
«  cuum  est ;  ibi  enim  quodammodo  statur,  id  est,  persistitur 
«  et  perseveratur,  quod  longanimitati  tribuitur.   Altitudo  est 
«  in  ea  ligni  parte  quae  ab  illo  quod  transversum  figitur,  sur 
«  sum  versus  relinquitur,  hoc  est  ad  caput  crucifixi,  quia  bene 
«  sperantium  superna  exspectatio  est » ;   exspectatio  nimirum 
aeternae  quae  in  supernis  est  beatitudinis.  Et  hoc  totum  agitur 
quamdiu   in  hac   nostra  peregrinatione  fides   per   dilectionem 
operatur.  «  In  futuro  autem  saeculo  perfecta  et  plena  charitas 
«  sine  ulla  malorum  tolerantia,  non  fide  credit  quod  non  videt, 
«  nec  spe  desiderat  quod  non  tenet ;  sed  in  aeternum  veritatis 
«  inccmmutabilem  speciem  contemplabitur,  cuius  sine  fine  quie- 
« tum  opus  erit,  laudare  quod  amat,  et  amare  quod  laudat ». 


CAPUT  TERTIUM 
DE   CHARITATE 

Apostolus  dicit:  Accessistis  ad  Sion  montem  et  civitatem 
Dei  viventis  Ierusalem  caelestem,  et  multorum  millium  ange- 
lorum  frequentiam.  «  Audiamus  fratres,  et  desideremus  unde 
«  cives  sumus.  Patria  est  Sion,  ipsa  est  Ierusalem  quae  Sion, 
«  et  huius  nominis  interpretationem  nosse  debetis.  Sicut  Ieru- 
« salem  interpretatur  visio  pacis,  ita  Sion  speculatio,  id  est 
«  visio  et  contemplatio.  Nescio  quod  nobis  magnum  spectacu- 
« lum  promittitur,  et  hoc  ipse  Deus  est  qui  condidit  civitatem. 
«  Pulchra  et  decora  civitas,  quam  pulchriorem  habet  eeidi- 
«torem!  Te  decet  hymnus  Deus,  inquit,  Sed  :«bi?  In  Sion.  lu 
«  P.^bylone  non  decet.  Etenim  quisque  cum  coeperit  innoyari, 
«  iam  corde  in  lerusalem  cantat,  dicente  apostolo :  Conversatio 
«  nostra  in  caelis  est.  In  carne  enim  amoulantes,  inquit,  non 
« secundum  carnem  militamus »  (1).  Ergo  iam  cives  sumus 
sanctorum  et  domestici  Dei,  quasi  socii  effecti  pulchrae  et 
decorae  civitatis  cuius  artifex  et  conditor  Deus.  Sed  ex  quo 
aliquis  fuit  effectus  civis  alicuius  civitatis,  et  in  boni  eius 
participationem  admissus,  communis  boni  amor  in  eo  exigitur. 
Bonum  autem  commune  caelestis  Ierusalem  est  bonum  divi- 
num  beatitudinis  obiectum,  et  amor  huius  boni  ipsa  charitas 
est,  de  qua  nunc  pro  posse  nostro  pertractandum  venit. 

Ante  omnia,  rememoranda  est  distinctio  superius  tradita 
inter  amorem  concupiscentiae  et  amorem  benevolentiae.  Amo- 
rem  dico  concnpiscentiae  quo  quis  amat  aliquid,  non  secundum 
ipsum,  sed  ut  bonum  eius  sibi  proveniat ;  amorem  vero  bene- 
volentiae  quo  quis  amat  alterum  secundum  se,  seu  propter 
ipsummet,  sicut  amicus  amat  amicum.  Et  in  praesenti  quidem, 

(1)  August.  Enarr.  in  Psalm.  64,  n.  3. 

de  solo  amore  benevolentiae  sermo  esse  potest,  ac  per  hoc,  a 
consideratione  nostra  concupiscentiae  amor  iam  removetur.  — 
Porro  amor  benevolentiae  est  in  primis  uniuscuiusque  ad  se- 
metipsum.  Et  haec  benevolentia  praesupponitur  ad  omnem 
aliam,  in  quantum  scilicet  omnis  alia  benevolentia  est  qua 
quis  vult  alteri  bonum  sicut  et  sibi  vult  bonum  (1).  Idque 
vel  ratione  cuiusdam  unitatis  qua  est  aliqualiter  unum  cum 
eo,  vel  praesertim  ratione  absolutae  dependentiae  qua  ab  eo 
dependet  tanquam  a  causa  principe  et  suprema.  Eam  porro 
nunc  causam  dico,  a  qua  participat  omnia,  e  qua  totam  trahit 
exsistentiae  et  bonitatis  rationem,  in  qua  denique  proprium 
bonum  continetur  magis  quam  in  semetipso.  Et  tunc  etiam 
benevolentiae  amor  naturali  ordine  fertur  in  talem  causam  ut 
in  id  quod  diligitur  super  omnia;  super  omnia,  inquam,  ae 
per  hoc,  supra  ipsum  diligentem,  uti  profunde  exponit  S.  Tho- 
mas  in  prima  parte,  Q.  60,  a.  5.  —  Sic  igitur,  ipsa  ad  nos  di- 
vini  boni  communicatio  est  conditio  necessaria  ad  eum  amorem 
quo  Deum  plus  quam  nosmetipsos,  tanquam  finem  simpliciter 
ultimum  cuius  gloriae  gratia  volumus  cuncta  fieri  et  esse,  dili- 
gimus.  Consulto  autem  dixi :  conditio  necessaria,  non  motivam. 
Non  motivum,  quia  in  amore  benevolentiae  motivum  amandi 
nusquam  reponitur  in  bono  proveniente  amanti  ab  amato. 
Conditio  necessaria  tamen,  quia  semper  oportet  ut  amans  se 
habeat  ad  id  quod  amat  sicut  ad  seipsum  vel  ad  aliquid  sui ; 
quod  quidem  in  casu  verificari  omnino  non  potest  nisi  pro 
quanto  quaedam  est  ad  nos  divini  et  imparticipati  boni  com- 
municatio  sive  diffusio.  Unde  S.  Thomas  in  prima  parte  Q.  60, 
a.  5  ad  2nm:  «  Cum  dicitur  quod  Deus  diligitur  ab  angelo  in 

(1)  Quomodo  amor  benevolentiae  ad  alterum  imitetur  benevolentiam 
quam  unusquisque  habet  ad  semetipsum,  declarat  S.  Thomas  in  III,  D.  27, 
Q.  2,  a.  1 :  « Amans  se  habet  ad  amatum  quasi  ad  seipsum,  vel  ad  id 
«  quod  est  de  perf  ectione  sui.  Ad  seipsum  autem  et  ad  ea  quae  sui  sunt 
« hoc  modo  se  habet,  ut  primo  velit  sibi  praesens  esse  quidquid  de  per- 
«  fectione  sua  est;  et  ideo  amor  includit  (desiderium)  amati,  quo  deside- 
« ratur  eius  praesentia.  Secundo  homo  alia  in  seipsum  retorquet  per  af- 
«  fectum,  et  sibi  appetit  quaecumque  sibi  expediunt ;   et  secundum  quod 

«  quantum  est  ei  bonus,  si  ly  in  quantum  dicat  finem  (1),  sio 
«  falsum  est.  Non  enim  diligit  naturaliter  Deum  propter  bo- 
«  num  suum,  sed  propter  ipsum  Deum.  Si  vero  dicat  rationem 
«  amoris  ex  parte  amantis  (2),  sic  verum  est.  Non  enim  esset 
« in  natura  alicuius  quod  amaret  Deum,  nisi  ex  eo  quod  unum- 
«  quodque  dependet  a  bono  quod  est  Deus  ».  Et  rursus  in  2-2, 
Q.  26,  af  13  ad  3  nm  :  «  Deus  est  hominis  bonum.  Dato  enim 
« per  impossibile  quod  Deus  non  esset  hominis  bonum,  nou 
«  esset  ei  ratio  diligendi  ». 

Nunc  autem  duplex  est  communcatio  divini  boni  ad  crea- 
turas.  Una  qua  in  ordine  naturae  sese  Deus  communicat  tan- 
tummodo  secundum  quasdam  sui  participationes ;  altera  qua 
in  ordine  supernaturali  communicat  etiam  semetipsum,  ad  sui 
societatem  suique  ipsius  fruitionem  nos  advocans.  Et  secun- 
dum  hanc  duplicem  communicationem  duplex  etiam  attendi- 
tur  amor  benevolentiae  hominis  vel  angeli  ad  Deum.  Secun- 
dum  primam  quidem,  amor  benevolentiae  simplicis  qui  fuisset 
in  statu  naturae  purae,  terminatus  quidem  ad  Deum  super  om- 
nia  et  propter  ipsum,  sed  ad  Deum  invisibilem  qui  lucem  inha- 
bitat  inaccessibilem,  quem  nullus  hominum  vidit,  sed  nec  vi- 
dere  potest,  quique  supra  cuncta  quae  praeter  ipsum  sunt  aut 
concipi  possunt,  ineffabiliter  atque  impertransibiliter  manet 
absconditus.  Secundum  aliam  vero  communicationem  attendi- 
tur  amor  benevolentiae  amicalis,  qui  proprio  nomine  charitas 
nominatur;  amor,  inquam,  amicitiae  prout  viget  inter  eos  qui 
in  intima  societate  convivunt  et  convivere  debent.  «  Diligere 
«  Deum  super  omnia,  potest  intelligi  dupliciter.  Uno  modo  se- 

« hoc  ad  amatum  efficitur,  amor  benevolentiam  includit  secundum  quam 
« aliquis  amato  bona  desiderat.  Tertio  homo  ea  quae  sibi  appetit,  ope- 
« rando  sibi  acquirit;  et  secundum  quod  hoc  ad  alium  exercetur,  bene- 
« ficentia  in  amore  includitur.  Quarto  homo  ea  quae  sibi  bona  videntur, 
« implere  consentit ;  et  secundum  quod  hoc  ad  amicum  fit,  amor  concor- 
«  diam  includit,  secundum  quam  aliquis  consentit  in  his  quae  amico  vi- 
«  dentur.  » 

(1)  Id  est,  formale  obiectum,  seu  rationem  amandi  ex  parte  amati. 

(2)  Id  est,  conditionem  ex  partfe  subiecti. 

«  cundum  quofd,  bonum  divinum  est  principium  et  finis  totius 
«  esse  naturalis,  et  sie  amant  Deum  super  omnia,  non  solum 
«  rationalia,  sed  et  brata  animalia  in  quantum  amare  possunf-, 
«  quia  unicuique  parti  amabilius  est  bonum  totius  quam  pro- 
«  prium  bonum ;  unde  naturaliter  manus  se  exponit  ictui  pro 
«  salute  totius  corporis.  Alio  modo  potest  aliquis  diligere  Deum 
«  super  omnia,  secundum  quod  Deus  est  obiectum  beatitudinis, 
«  et  secundum  quod  fit  quaedam  societas  rationalis  mentis  ad 
«  Deum  quadam  spirituali  unitate,  et  talis  dilectio  est  actus 
«  charitatis  in  quem  nulla  creatura  potest  sine  gratia  »  (1). 

Sed  interim  animadverte  quod  ubicumque  dicit  S.  Thomas, 
amOrem  charitatis  esse  amorem  divini  boni  in  quantum  est  bea- 
titudinis  obiectum,  ly  in  quantum  determinat  specialem  ratio- 
nem  sub  qua  bonum  divinum  per  charitatem  attingitur;  non 
tamen  reponit  motivum  amoris  praecise  in  hoc  quod  hoc  bo- 
num  est  bonum  nobis.  Etenim  ipsum  divinum  bonum  in  quan- 
tum  est  beatitudinis  obiectum,  consideratur  dupliciter :  vel  ut 
summam  perfectionem  nobis  afferens,  vel  ut  in  se  absolute 
perfectum,  absolute  amabile,  et  per  illammet  beatitudinera 
euius  obiectum  est,  glorificandum.  Et  priori  quidem  modo  ter- 
minat  amorem  concupiscentiae ;  posteriori  autem  modo  tantum, 
amorem  charitatis.  Distinctionem  hanc  aperte  tradit  ipse  S. 
Thomas  in  Q,  disp.  de  charit.  a.  2,  similitudine  desumpta  ex: 
bono  civitatis  terrenae,  quod  quis  dupliciter  amare  potest :  un<) 
modo  ut  habeatur,  alio  modo  ut  conservetur.  Additque  quod 
amare  bonum  civitatis  ut  habeatur  et  possideatur,  nondum  £a- 

(1)  S.  Thom.,  Q.  disp.  de  Spe,  a.  1  ad  9um.  —  Et  in  prima  parte, 
Q.  60,  a  5  ad  4um :  «  Deus  secundum  quod  est  universale  bonum  a  quo 
«  dependet  omne  bonum  naturale,  diligitur  naturali  dilectione  ab  unoquo- 
<<  que ;  in  quantum  vero  est  bouum  beatificans  universaliter  omnes  super- 
«  ljaturali  beatitudine,  sic  diligitur  dilectione  charitatis.  »  Et  in  2-2,  Q.  23, 
a.  4 :  «  Actus  et  habitus  specificantur  per  obieclta.  Proprium  autem  obiec- 
« tum  amoris  est  bonum,  et  ideo  ubi  est  specialis  ratio  boni,  ibi  est  spe- 
«  cialis  ratio  amoris.  Bonum  autem  divinum  in  quantum  est  beatitudinis 
«  (supernaturalis)  obiectum,  habet  specialem  rationem  boni,  et  ideo  amor 
«  charitatis  qui  est  amor  huius  boni,  est  specialis  amor.  Unde  et  charitas 
«  est  specialis  virtus.  » 

cit  bonum  politicum,  quia  sic  etiam  aliquis  tyrannus  amat 
bonum  alicuius  civitatis  ut  ei  dominetur ;  quod  est  amare  seip- 
sum  potius  quam  civitatem;  sibi  enim  concupiscit  hoc  bonum, 
non  civitati.  Sed  amare  bonum  civitatis  ut  conservetur  et  de- 
fendatur,  hoc  est  vere  amare  civitatem,  quod  perfectum  poli- 
ticum  facit,  in  tantum  ut  aliqui  propter  bonum  civitatis  con- 
servandum  vel  amplificandum,  se  joericulis  mortis  exponant 
et  negligant  privatum  bonum.  «  Sic  igitur,  concludit  Angeli- 
«  cus,  amare  bonum  quod  a  beatis  participatur,  ut  habeatur 
« vel  possideatur,  non  f  acit  hominem  bene  se  habentem  ad 
«  beatitudinem,  quia  etiam  mali  illud  bonum  concupiscunt.  Sed 
«  amare  illibd  bonum  secundum  se,  ut  permaneat  et  diffunda- 
«  tury  et  ut  nihil  contra  illud  bonum  agatur,  hoc  facit  hominem 
«  bene  se  habentem  ad  illam  societatem  beatorum.  Et  haec  est 
«  charitas  quae  Deum  per  se  diligit,  et  proximos  qui  sunt  ca- 
«  paces  beatitudinis  sicut  seipsos,  et  quae  repugnat  omnibus 
«  impedimentis  et  in  se  et  in  aliis.  Unde  nunquam  esse .  potest 
«  cum  peccato  mortali  quod  est  beatitudinis  impedimentum  ». 
Haec  de  charitate  in  generali.  Nunc  autem  specialis  dispu- 
tatio  ad  quatuor  sequentia  capita  reducitur.  Primo  de  ipsa  cha- 
ritate  (Qq.  23-24).  Secundo  de  diligendis  ex  charitate  (Qq. 
25-26)  Tertio  de  actibus  charitatis  (Qq.  27-33).  Quarto  de  vitiis 
oppositis,  et  de  praeceptis  ad  charitatem  pertinentibus  (Qq. 
34-44). 


Quaest.  XXIII-XXIV. 
DE  IPSA.  CHARITATE 

Tria  hic  declaranda  veniunt.  Primo  propria  ratio  chari- 
tatis.  Secundo  ordo  eius  ad  alias  virtutes.  Tertio  differentia 
inter  charitatem  viae  et  charitatem  patriae.  Et  quantum  ad 
primum  doctrina  est  ut  sequitur. 

/ 


THESIS  XXXI. 

Charitas  est  specialis  virtus,  rationem  habens  verae  ad 
Deum  amicitiae.  Cuius  obiectum  est,  formale  quidem  bonitas 
Dei  in  seipso,  eaque  specifieative  sumpta  secundum  quod  in 
supernaturali  beatitudine  sese  communicat ;  materiale  vero, 
post  Deum  ipsum,  omnis  creatura  rationalis  divinam  beati- 
tudinem  vel  actu  vel  potentia  participans. 

§   1- 

Esse  veram  quamdam  amieitiam  Dei  ad  homines  et  homi- 
num  ad  Deum,  notissima  Sacrae  Scripturae  testimonia  confir- 
mant.  Dicitur  enim  Sap.  VII-14:  Infinitus  enim  thesaurus  esc 
hominibus,  quo  qui  usi  sunt,  pariicipes  facti  sunt  amicitiae  Dei. 
Et  Isai.  XLI-8 :  Israel,  serve  meus,  semen  Abraham  amici  mei. 
Et  Cant.  V-6,mystica  sponsa  de  sponso  ait:  Ipse  est  amicus 
meus,  filiae  Ierusalem;  vicissimque  sponsus  sic  sponsam  allo- 
quitur,  11-13 :  Surge,  amica  mea,  speciosa  mea,  et  veni.  Sed  et 
toto  illo  Canticorum  libro,  divina  haec  amicitia  tam  aperte  si- 
gnificatur  et  celebratur,  ut  liber  iste  sacri  huius  amoris  epitha- 
lamium,  et  coelestis  sacrarum  flammarum  Deum  inter  et  aui- 
mam  iustam  rogus,  merito  appellari  possit    (1).   Denique  in 
Novo  Testamento,  Unigenitus    omnes    suos    quotquot    futuri 
erant  usque  ad  temporum  finem  in  persona  discipulorum  allo- 
quens:  Si  quis  diligit  me,  inquit  Ioan.  XIV-23,  et  Pater  meus 
diliget  eum,  et  ad  eum  veniemus,  et  mansionem  apud  eum  fa- 
ciemus.  Et  infra  XV-15 :  Iam  non  dicam  vos  servos,  quia  ser- 
vus  nescit  quid  faciat  dominus  eius.  Vos  autem  dixi  amicos, 
quia  omnia  quaecumque  audivi  a  Patre  meo,  nota  feci  vobis. 
Quibus  auctoritatibus  nihil  sane  expressius  cogitari  potest. 

Et  re  quidem  vera,  amicitiam  omnem  constituit  mutuus 
benevolentiae  amor,  fundatus  super  quadam  communicatione 
in  eiusdem  consortio  vitae,  et  unius  intimitate  societatis.  Cum 

(1)  Gonet,  de  virt.  c.  13,  paragr.  1. 

ergo  sit  aliqua  communicatio  hominis  ad  Deum,  secundum  quod 
nobis  suam  beatitudinem  eommunicat,  iuxta  illud  1  Cor.  1-9 : 
Fidelis  Deus  per  quem  vocati  estis  in  societatem  Filii  eius,  su- 
per  hanc  communicationem  oportet  aliquam  amicitiam  fundari. 
« Importat  (amicitia),  ut  in  littera  patet,  tres  con/ditiones, 
«  scilicet  benevolentiam,  redamationem,  et  eommunicationem. 
«  Amor  enim  quo  alicui  bonum  volumus,  cum  mutuo  amore, 
«  fundatus  super  aliqua  communicatione,  puta  sanguinis  ut 
«  inter  consanguineos,  vel  miiitiae  ut  inter  commilitones,  etc, 
«  habet  rationem  amoris  amicitiae.  Et  si  his  adiunxeris  quod 
«  amore  illo  velimus  bonum  alicui  propter  seipsum  principali- 
« ter,  quod  communicatio  est  in  praecipuis  animae  bonis,  habe- 
«  bitur  non  solum  ratio  amicitiae,  sed  amicitiae  maxime  hone- 
«  stae.  Et  adhuc  si  adiunxeris  quod  communicatio  ista  consi- 
« stit  in  supernaturali  consortio  divinae  naturae,  habebitur 
«  ratio  amicitiae  divinae  »  (1).  Indubitanter  igitur  dicendum 
quod  est  divina  amicitia,  consequens  communicationem  divinae 
naturae  in  creatura  rationali,  per  quam  beatitudinis  Dei  sumus 
participes,  adhuc  quidem  in  spe  quamdiu  peregrinamur  in  via. 
re  autem  et  actu  cum  praesentes  erimus  ad  Dominum.  Et  hoc 
est  fundamentale  principium  in  praesenti,  cui  nequicquam 
derogant  rationes  in  contrarium  apparentes,  quarum  facilis 
et  fere  obvia  solutio  est. 

Nihil  enim  valet  si  dicas:  Amicitia  pares  aut  invenit  aut 
facit.  Non  ergo  est  inter  inaequales,  inter  dominum  et  servum, 
praesertim  vero  inter  infinite  distantes  sicut  sunt  Deus  et  crea- 
iura. 

Eespondeo  quod  amicitia  minime  requirit  aequalitatem 
aequiparantiae,  ut  apparet  ex  hoc  quod  inter  parentes  et  filios 
naturalis  etiam  amicitia  est,  sed  requirit  solum  aequalitatem 
proportionis,  scilicet  ut  unus  amicorum  operetur  ad  alterum 
secundum  suam  proportionem,  ut  dicit  Angelicus  in  III,  D.  28, 
a.  3  ad  3um,  addens  quod  tunc  tantum  inaequalitas  seu  di- 
stantia  amicitiam  solvit,  quando  non  communicant  in  eadem 

(1)  Caietanus,  in  2-2,  Q.  23,  a.  1. 

vita.  Et  ideo  inter  dominum  et  servum,  reduplicative  ut  tales,. 
amicitia  non  viget,  praecise  quia  in  officio  serviendi  consor- 
tium  vitae  cum  domino  non  includitur.  Nihil  tamen  prohibet 
quominus  ad  servum  amicitia  sit,  non  qua  servus,  sed  qua 
homo  est,  ut  Philosophus  ait  in  8  Ethicorum.  Et  sic  etiam  ami- 
citia  est  Dei  ad  homines,  non  inquantum  homines  sunt,  sed  iu 
quantum  deiformes  per  gratiam  efficiuntur.  Ex  tunc  enim  con- 
sequitur  quaedam  associatio  hominis  ad  Deum,  iuxta  illud  1 
Ioan.  1-7 :  «  Si  autem  in  luce  ambulamus  sicut  et  ipse  est  in 
« luce,  societatem  habemus  ad  invicem  ». 

A  f ortiori  nihil  concluditur  sequenti  argumento :  Amicitia 
fertur  in  amicum  propter  ipsum.  Sed  amor  Dei  terminari  ne- 
quit  ad  creaturam  propter  ipsam,  cum  ooiectum  formale  divl- 
nae  voluntatis  non  sit  nisi  oonitas  divina  et  increata.  Ergo  er 
parte  Deiy  amicitia  ad  homines  nec  est  nec  esse  potest. 

Respondeo :  Dist.  mai.  Amicitia  fertur  in  amicum  propter 
ipsum,  ly  «  propter  ipsum  »  excludente  motivum  propriae  uti- 
litatis,  conc.  mai.  Ly  «  propter  ipsum  »  excludente  etiam  amo- 
rem  alicuius  principaliter  dilecti,  cuius  gratia  gratuito  ametur 
et  amicus,  neg.  mai.  Et  ex  hac  distinctione  statim  apparebit 
argumentum  nullius  esse  consequentiae.  Ita  enim  Deus  ratio- 
nales  creaturas  amat  et  vult  propter  seipsum,  ut  illud  propter 
seipsum  non  significet  habitudinem  ad  eum  cui  provenit  utili- 
tas,  sed  solum  habitudinem  ad  eum  pro  cuius  amore  amatur  et 
aliud.  De  ratione  autem  amoris  benevolentiae  solummodo  est, 
quod  aliquis  sic  alterum  amet,  ut  ei  bonum  velit,  eiusque  utili- 
tatem  procuret,  non  suam,  tametsi  ad  hunc  ipsum  gratuitum 
amorem  moveatur  amore  alicuius  alius  quod  primario  et  prin- 
cipaliter  diligitur.  Et  sane,  ex  hoc  quod  amamus  proximum 
propter  Deum  principaliter  dilectum,  minime  sequitur  cha- 
ritatem  proximi  non  esse  benevolentiam  vel  veri  nominis  ami- 
citiam.  Hinc  S.  Bonaventura  in  II,  D.  1,  Part.  2,  a.  2,  q.  1 : 
«  Dicendum,  inquit,  quod  finis  conditionis  rei  sive  rerum  con- 
«  ditarum  principalior  est  Dei  gloria  sive  bonitas,  quam  crea- 
« turae  utilitas.  Sicut  enim  patet,  universa  propter  semetipsur,i 
«  operatus  est  Dominus;  sed  non  propter  suam  utilitatem  vel 

« indigentiam,  quia  ait  in  Psalmo :  Dixi  Domino,  Deus  meus 
«  es  tu,  quoniam  bonorum  meorum  non  eges.  Ergo  propter  sui 
«  gloriam.  Non,  inquam,  propter  gloriam  augendam,  sed  prop- 
«  ter  gloriam  manif estandam,  et  propter  gloriam  suam  commu- 
«  nicandam,  in  cuius  manifestatione  et  participatione  attendi- 
« tur  summa  utilitas  creaturae,  videlicet  eius  glorificatio  sive 
«  beatificatio  ».  Quin  imo,  ut  optime  animadvertit  Seraphicus 
in  responsione  ad  lnm  ,  impossibile  omnino  est  ut  Deus  habeat 
ad  creaturam  qualemcumque  benevolentiam,  nisi  per  hoc  ipsum 
quod  creaturam  vult  propter  semetipsum.  Et  ratio  est  quia, 
cum  Deus  sit  bonum  per  essentiam,  ipse  est  omnis  boni  bonum, 
in  cuius  participatione  consistit  uniuscuiusque  bonitas  et  con- 
veniens  perfectio.  Et  ideo  non  aliter  potest  procurare  utilitatem 
creaturae,  quam  ordinando  creaturam  ad  suam  bonitatem  par- 
ticipandam  et  manifestandam,  ut  iure  meritoque  canat  Eccle- 
sia :  Gratias  agimus  tibi  propter  magnam  gloriam  tuam.  In  be- 
neficiis  enim  nobis  collatis  divina  gloria  consistit.  Tantum  ita- 
que  abest  quin  divino  erga  nos  amori  aliquid  desit  in  ordine 
ad  amicitiae  rationem,  ut  omnis  amoris  gratuiti  ille  iucompre- 
hensibilis  amor  summum  atque  imparticipatum  exemplar  ex- 
hibeat. 

Sic  igitur  firma  per  omnia  stat  fundamentalis  veritas, 
Scripturae  auctoritatibus  superius  demonstrata,  nec  de  admis- 
sione  hominum  in  veram  Dei  amicitiam  ambigere  licet.  Nunc 
autem  amicitia  dupliciter  sumi  potest :  primo  pro  ipsa  relatione 
mutua  quae  inter  amicos  viget,  secundo  pro  fundamento  huiu- 
smodi  relationis ;  quo  quidem  modo  in  praesenti  accipitur.  Porro 
fundamentum  dictae  relationis  nullum  aliud  est  ex  parte  nostra, 
quam  habitus  quo  diligimus  Deum  qui  nos  in  amicos  dignatur 
recipere.  Rursus,  ille  habitus  amoris  vocatur  proprio  nomino 
charitas.  Ergo  a  primo  ad  ultimum,  virtus  charitatis  est  amicitia 
hominis  ad  Deum,  ut  art.  1  huius  quaestionis  23  concludit 
S.  Thomas. 


De  Virlutibus  infusis  2ti 

§  2. 

His  iam  praesuppositis,  nullius  negotii  erit  assignare  ob- 
iectum  tam  formale  quam  materiale  charitatis.  Incipienduni 
autem  a  formali. 

Asseritur  in  primis,  obiectum  formale  esse  absolutam  Dei 
bonitatem  in  seipso.  Et  ratio  est  quia  non  est  extogitabilis  rectus 
amor  hominis  ad  Deum  qui  non  habeat  pro  motivo  bonitatera 
ipsius  Dei  (1).  Ergo,  vel  bonitatem  Dei  secundum  quod  est 
bonus  nobis,  vel  bonitatem  Dei  secundum  quod  in  seipso  bonus 
est.  Atqui  charitas  non  habet  pro  motivo  bonitatem  Dei  consi- 
deratam  per  ordinem  ad  nostrum  bene  esse.  —  Etenim  primo, 
charitas  est  quidam  amicitiae  amor.  Sed  omnis  amicus  diligit 
amicum  propter  amicum  ipsum,  et  non  ut  ex  illo  sibi  bene  sit. — 
Praeterea,  ipsum  nomen  charitatis  excellentem  quamdam  per- 
fectionem  amoris  importat.  «  Charitas  dicitur,  inquit  S.  Tho- 
«  mas  in  III,  D.  27,  Q.  2,  a.  1,  eo  quod  sub  inaestimabili  pretio, 
«  quasi  carissimam  rem  ponat  amatum  ».  Et  alibi :  «  Differen- 
« ter  significatur  actus  per  ista  tria  (amor,  dilectio,  charitas). 
«  Nam  amor  communius  inter  ea  est ;  omnis  enim  dilectio  vel 
«  charitas  est  amor,  sed  non  e  converso.  Addit  enim  dilectio 
« supra  amorem  electionem  praecedentem,  ut  ipsum  nomeri 
«sonat;  unde  dilectio  non  est  in  concupiscibili,  sed  in  volun- 
« tate  tantum,  et  in  sola  rationali  creatura.  Charitas  autem  ad 
«  dit  supra  amorem  perfectionem  quamdam  amoris,  m  quan- 
« tum  id  quod  amatur  magni  pretii  aestimatur,  ut  ipsum  no- 
« men  designat  (2) ».  Est  igitur  charitas  amor  excellens  et 
perfectus.  Amor  autem  perfectus  non  est  nisi  epuratus  a  mo- 
tivo  proprii  interesse,  quia  amor  quo  quis  sibi  ipsi  aliquem 

(1)  Cave  tamen  ne  exinde  concludas,  amorem  quoque  Dei  ad  homi- 
nem  habere  pro  motivo  ipsius  hominis  bonitatem.  Sequela  enim  nulla  est, 
quia  amor  Dei  causat  bonitatem  in  rebus,  nedum  ex  bonitate  rerum  de- 
terminetur.  Explicatio  autem  patet  ex  dictis  paulo  supra  in  responsione 
ad  secundum  argumentum. 

(2)  ».  Thom.,  1-2,  Q.  26,  a.  3. 

amat,  non  est  amor  simpliciter,  sed  secundum  quid  tantum,  ur 
per  se  constat  (1).  Eelinquitur  ergo  ut  absoluta  Dei  bonita^ 
dicatur  solum  verum  charitatis  formale  obiectum.  —  Denique 
oportet  ut  sit  aliqua  virtus  theologica  attingens  Deum  sub  ra- 
tione  finis  ultimi,  seu  boni  supremi  super  omnia  diligendi,  ad 
•quod  scilicet  glorificandum  cuncta  referantur.  Haec  autem 
virtus  non  est  fides  quae  attingit  Deum  sub  ratione  veri.  Ne- 
que  etiam  spes,  quae  etsi  attingat  ipsum  sub  ratione  boni,  non 
tamen  boni  absoluti,  et  nondum  importat  amorem  quo  Deum 
plus  quam  nosmetipsos  diligimus.  Nulla  igitur  virtus  est  prae- 
ter  charitatem,  respiciens  Deum  ut  finem  simpliciter  ultimum, 
<3uius  glorificationis  gratia  volumus  esse  omnia  nostra,  et  quid- 
quid  in  nobis  perfectionis  ac  beatitudinis  esse  potest  (2).  Unde 
eadem  semper  sequitur  conclusio,  bonitatem  scilicet  absolutam 
Dei  esse  formale  charitatis  obiectum. 

At  bonitas  Dei  qua  est  in  seipso  bonus,  dupliciter  consi- 
deratur:  vel  ut  finis  naturalis,  id  est  sub  ea  formalitate  sub 
qua  in  ordine  naturae  per  creationem  et  gubernationem  uni- 
versi  sese  diffundit;  vel  ut  finis  supernaturalis,  id  est  sub  ea 
ratione  sub  qua  in  divina  beatitudine  sese  communicat.  Sta- 
1im  autem  apparet  quod  charitas,  utpote  amor  amicitae  ad 
Deum,  hoc  altero  modo  respicit  bonum  divinum,  videlicet  se- 
•cundum  quod  est  commune  bonum  beatae  civitatis   coelestis 

(1)  Ibid.  a.  4. 

(2)  «  Cum  audis  charitatem  esse  amicitiam  honesti,  ita  quod  Deo  bo- 
« num  volumus  propter  seipsum,  intellige  quod  duplicia  sunt  Dei  bona, 
«  quaedam  in  ipso,  quaedam  ad  ipsum.  Bona  quae  sunt  in  ipso,  sunt  sua 
« vita,  sapientia,  potientia,  bonitas,  iustitia,  misericordia,  et  huiusmodi 
«  quae  nihil  aliud  sunt  quam  ipsemet  Deus,  ex  charitate  Deo  volumus,  quia 
« complacet  nobis  Deum  sic  esse  sicuti  est.  Bona  autem  quae  ad  Deum 
«  sunt,  ut  honor,  regnum,  et  obedientia,  et  breviter,  ut  omnia  in  gloriam 
«  suam  fiant,  ex  charitate  sic  Deo  volumus,  quod  haec  non  solum  compla- 
«  cent  quod  sint,  sed  desideramus  ut  sint  et  augeantur ;  procuramus  quan- 
« tum  possumus  quod  sint,  gaudemus  cum  sunt,  tristamur  cum  desunt,  ti- 
«  memus  ne  desint,  audemus  contra  impedientes,  etc.  Et  haec  principaliter 
« ut  Deo  vel  aliqua  ex  parte  vivamus,  cui  omnia  omnino  debentur,  quia 
«  Deus  est. »  Caiet.  in  2-2,  Q.  23,  a.  1. 

Ierusalem,  cuius  iam  sumus  participes  per  gratiam,  iuxta  illud 
Ephes.  11-19 :  Sed  estis  cives  sanctorum  et  domestici  Dei.  Unde- 
S.  Thomas,  Q.  23,  a.  4:  «  Actus  et  habitus  specincantur  per 
«  obiecta.  Proprium  autem  obiectum  amoris  est  bonum,  et  iclec* 
«  ubi  est  specialis  ratio  boni,  ibi  est  specialis  ratio  amoris.  Bo- 
«  num  autem  divinum  in  quantum  est  beatitudinis  (superna- 
« turalis)  obiectum,  habet  specialem  rationem  boni,  et  ideo  a- 
«  mor  charitatis  qui  est  amor  huius  boni,  est  specialis  amoi*. 
«  Unde  et  charitas  est  specialis  virtus  ».  —  Et  de  obiecto  for- 
mali  hactenus  satis. 

§  3. 

Nunc  de  obiecto  materiali  sine  difficultate  ostenditur  quod 
sit,  post  Deum  ipsum,  omnis  creatura  rationalis  vel  actu  vei 
potentia  divinam  beatitudinem  participans. 

In  quo  quidem  praeobservare  oportet  quod  aliquem  po>- 
.sumus  diligere  dupliciter:  uno  modo  ratione  sui  ipsius,  alio 
modo  ratione  alterius.  Eatione  autem  sui  ipsius  aliquem  dili- 
gimus,  quando  eum  ratione  proprii  boni  diligimus.  Katione 
vero  alterius  diligimus  aliquem,  quando  diligimus  ipsum  quiu 
attinet  alii  quem  diligimus.  Ex  hoc  enim  ipso  quod  diligimus 
aliquem  secundum  se,  diligimus  omnes  et  familiares  et  consar 
guineos  et  amicos  ipsius,  in  quantum  ei  attinent ;  sed  tamen  ia 
omnibus  illis  est  una  ratio  formalis  dilectionis,  scilicet  bo- 
num  illius  quem  ratione  sui  diligimus,  et  ipsum  quodammochv 
in  omnibus  aliis  diligimus.  Sic  igitur,  cum  proprium  chari- 
tatis  motivum  sit  bonum  divinum  secundum  quod  in  societace 
supernaturalis  beatitudinis  est  communicatum  et  communica- 
bile,  oportet  ut  ratione  Dei  per  se  dilecti,  diligamus  illos  omnes; 
ad  quos  bonum  praedictum  aut  iam  pervenit,  aut  pervenire 
potest.  Ex  quo  tandem  consequitur,  illos  omnes  ad  secunda- 
rium  charitatis  materiale  obiectum  partinere. 

Hinc  iam  aiiqualiter  apparet  quomodo  amicitia  illa  quae 
est  hominis  ad  Deum  principaliter,  et  ex  consequenti  ad  eos 
qui  sunt  Dei  sub  formali  ratione  mox  declarata,  sese  in  primi* 

extendit  ad  ipsum  hominem  qui  charitatem  habet;  ipse  enim 
inter  caetera  quae  ex  charitate  diligit  quasi  ad  Deum  pertinen- 
tia,  etiam  seipsum  ex  charitate  diligit.  Sese  extendit  praeterea  ad 
omnes  proximos  qui  capaces  sunt  beatae  illius  cum  Deo  socie- 
tatis,  super  cuius  communione  charitas  fundatur.  Et  eadem 
quoque  ratione  sese  extendit  ad  sanctos  angelos  quorum  con- 
■cives,  cohaeredes,  et  sodales  erimus  in  resurrectione  iustorum; 
minime  vero  ad  daemones  caeterosque  damnatos  qui  a  bono 
quod  respicit  charitas,  deiinitive  sunt  exclusi. 

THESIS  XXXII. 

Charitas,  si  tamen  proprie  accipiatur,  et  non  aequivoce 
tantum  pro  iis  quae  qualemcumque  similitudinem  vel  sub- 
ordinationem  ad  eam  habent,  est  excellentissima  virtutum 
<juae  imperat  aliis  omnibus,  eisque  dat  ordinem  ad  finem, 
ot  pro  tanto  forma  earum  recte  appellatur. 

Charitas  proprie  et  non  abusive  dicta,  virtus  est  qua  di- 
ligimus  Deum  finem  supernaturalem  propter  se,  proximum 
vero  nostrum  propter  eius  attinentiam  ad  Deum  sub  eadem 
ratione  nnis  supernaturalis  sive  obiecti  beatitudinis,  ut  satis 
-declaratum  est  in  propositione  praecedenti.  Porro  omnis  alia 
dilectio  proximi,  quantumvis  supponatur  in  se  laudabilis  et 
honesta,  nonnisi  ex  abusu  vocum  appellationem  charitatis  re- 
•ciperet.  Etenim :  «  Charitas  diligit  Deum  ratione  sui  ipsius,  et 
«  ratione  eius  diligit  omnes  alios  in  quantum  ordinantur  ad 
«  Deum.  Unde  quodammodo  Deum  diligit  in  omnibus  proxi- 
« mis ;  sic  enim  proximus  charitate  diligitur,  quia  in  eo  est 
«  Deus,  vel  ut  in  eo  sit  Deus.  Unde  manifestum  est  quod  est 
« idem  habitus  charitatis  quo  Deum  et  proximum  diligimus. 
*  Sed  si  diligeremus  proximum  ratione  sui  ipsius,  et  non  t«,  - 
« tione  Dei,  hoc  ad  aliam  dilectionem  pertineret,  puta  ad  di- 
« lectionem  naturalem,  vel  politicam,  vel  ad  aliquam  aliarum 
«  quas  Philosophus  tangit  in  8  Ethicorum   (1)  ».  Haec  igitur 

(1)  S.  Thom.,  Q.  disp.  de  char.  a.  4. 

prima  aequivocatio  vitanlda  est.  —  Sed  et  alia  quoque  ca- 
venda  occurrit,  quia  quandoque  eharitati  tribuntur  actus  ea- 
rum  virtutum  quae  sub  eius  imperio  sunt,  iuxta  illud  1.  Cor.. 
XIII-4:  Charitas  patiens  est,  benigna  est,  etc.  In  praesenti  au- 
tem  sermo  est  de  charitate  secundum  se,  videlicet  per  ordinem 
ad  actum  quem  elicit.  «  Eli.cit  enim  virtus  illos  actus  tantum 
«  qui  «unt  secundum  rationem  propriae  formae,  sicut  iustitia 
«  recte  f acere,  et  temperantia  temperanter ;  sed  imperare  di- 
«  citur  omnes  actus  quos  ad  finem  suum  advocat  (1)  ».  Nune 
ergo,  charitatem  sic  proprie  acceptam,  esse  excellentissimam 
virtutum,  manifeste  constat,  quia  est  circa  Deum,  et  nobilis- 
simo  ac  perfectissimo  modo.  Equidem  fides  etiam  ac  spes  at- 
tingunt  Deum,  sed  secundum  quod  ex  ipso  provenit  nobis  veT 
cognitio  veri  vel  adeptio  boni.  At  charitas  attingit  Deum  ut  in 
ipso  sistat,  nbn  ut  ex  eo  aliquid  nobis  proveniat.  Et  ideo  ipsa 
maior  est,  ut  apostolus  ait,  fide  et  spe,  et  consequenter  omnibus 
aliis  virtutibus  (2). 

Ex  hoc  ipso  autem  quod  charitas  est  circa  Deum  sub  ra- 
tione  ultimi  finis  simpliciter,  consequitur  quod  ad  eam  perti- 
neat  caeterarum  omnium  imperium.  Omnis  enim  virtus  vel 
potentia  superior  dicitur  movere  per  imperium  inferiorem  pro 

(1)  S.  Thom.  ibid.  a.  5  ad  3um. 

(2)  Occurret  forsitan  novus  quidam  virtutum  activarum  praedicator 
dicens,  tanto  virtutem  aliquam  esse  meliorem,  quanto  hominem  facit  si- 
miliorem  Deo,  cuius  proprium  est  suis  creaturis  benefacere,  et  de  quo 
dicitur  quod  miserationes  eius  sunt  super  omnia  opera  eius;  proindeque- 
virtutes  quas  in  vita  activa  ad  proximorum  utilitatem  impendimus,  prae- 
ponderare  ipsi  charitatii  qua  Deus  diligitur.  —  Eespondeo  primo,  infi- 
nitam  Dei  perfectionem  in  hoc  praecise  consistere,  quod  sibi  ipsi  bono- 
infinito,  summo  amore  inhaereat;  unde  per  charitatem  quam  maxime  Deo 
assimilamur,  tanquam  ei  per  affectum  uniti.  —  Respondeo  secundo,  quod 
si  considerentur  virtutes  quae  et  prout  sunt  ad  alterum,  beneficientia,  mi- 
sericordia  aliaeque  eiusmodi  non  sunt  maximae  nisi  ille  cuius  sunt  sit 
maximus,  nullum  supra  ®e  habens,  sed  omnes  sub  se.  «  Ei  enim  qui  su- 
«  pra  se  aliquem  habet,  maius  est  et  melius  coniungi  superiori  quam  sup- 
«  plere  def  ectum  inf  erioris.  Et  ideo  quantum  ad  hominem  qui  habet  Deum 
«  superiorem,  charitas  per  quam  Deo  unitur,  est  potior  quam  misericordia 
«  per  quam  defectus  proximorum  supplet. »  S.  Thomas,  infra,  Q.  30,  a.  4. 

quanto  actus  inferioris  ordinatur  ad  finem  superioris.  Unde 
cum  ad  charitatis  linem  omnes  aliae  virtutes  ordinentur,  ipsa 
imperat  actus  omnium  virtutum,  et  exinde  dicitur  motor  ea- 
rum.  Nec  tamen  satis,  nam  in  moralibus  id  quod  dat  actui 
ordinem  ad  finem,  dat  ei  et  formam,  ideoque  participatio  pas- 
siva  imperii  et  ordinationis  charitatis  est  velut  forma  consti 
tuens  actus  alios  in  esse  virtuoso  simpliciter.  Et  quia  virtutes 
ipsae  dicuntur  in  ordine  ad  actus  formatos,  charitas  forma 
aliarum  et  dicitur  et  est,  non  quidem  exemplariter  aut  essen- 
tialiter,  sed  magis  effective,  in  quantum  omnibus  formam  im- 
ponit  secundum  modum  praedictum. 

Bene  igitur  charitatem  gemmam  virtutum  appellabis,  quae 
caeteras  format,  illustrat,  perficit,  eisque  ornatum  singularem 
ac  venustatem  ex  sui  consortio  impertitur.  «  Haec  vestis  pur- 
«  purea  sponsae,  optime  nitens  super  byssum  castitatis ;  aut  ve- 
«  stis  polymita  Ioseph,  omnium  virtutum  varietate  decorata ; 
« vel  si  mavis,  vestimentum  Iacob,  cuius  fragrantia  benedi- 
«  ctionem  Patris  caelestis  impetrat.  Haec  currus  igneus  subie- 
« vans  interiorem  hominem  m  paradisum  spiritualem ;  bitu- 
«  men  quo  Deus  Ecclesiae  arcam  linivit;  caementum  quo  la- 
«  pides  vivi  in  aedificio  spirituali  connectuntur ;  filum  aureum 
«  quo  colligantur  inter  se ;  caeleste  gluten  quod  animam  Deo 
«  iungit,  et  vinculum  illud  perfectionis  quod  felicissimo  nexu 
«  et  homines  Deo,  et  inter  se  homines  propter  Deum  eiusque 
«  dilectionem  coagmentat.  Haec  arundo  aurea  qua  portae  et 
«  muri  caelestis  Ierusalem  metiuntur,  Apoc.  XX-15,  id  est,  qua 
« luminis  gloriae  et  beatificae  visionis  perfectio  mensuratur. 
«  Haec  demum  nummus  est  quo  Deus  emitur  et  comparatur. 
« Venalis  est  Deus,  at  quo  nummo  ?  Qua  te  emit  charitate. 
«  Quod  ergo  inter  planetas  sol,  inter  elementa  ignis,  inter  me- 
« talla  aurum,  et  inter  gemmas  carbunculus,  hoc  inter  virtutes 
«  charitas  est  (1)  ». 

(1)  Gonet,  Man.  Tract.  8,  paragr.  6. 

THESIS  XXXIII. 

Charitas,  etsi  eadem  numero  sit  et  in  patria  et  in  via, 
adhuc  tamen  conditionis  longe  diversae  utrobique  est,  et  so- 
lum  in  patria  propter  praesentialitatem  obiecti,  ad  plenam 
perfectionem  sui  actus  suique  status  perducitur. 

Virtutem  charitatis  eamdem  numero  manere  in  patria,  iam 
dictum  est  in  superioribus ;  manet  enim  eadem  formalis  ratio 
obiecti.  Nec  obstat  quod  obiectum  amoris  sit  bonum  apprehen- 
sum,  et  quod  alia  sit  apprehensio  praesentis  vitae,  alia  vero 
futurae.  Nam  apprehensio  non  explicat  rationem  motivam,  se<l 
solum  conditionem  sine  qua  non,  et  charitas  non  habet  pro 
obiecto  cognitionem,  sed  rem  cognitam  quae  est  eadem,  scilicet. 
Deum. 

At  dicendum  nihilominus  est,  actum  eharitatis  in  patria, 
etsi  non  quantum  ad  notam  specificam,  at  certe  quantum  ad 
accidentales  perfoctiones,  quam  maxime  differre  ab  actu  cha- 
ritatis  viae,  differentiamque  totam  oriri  ex  differentia  inter 
fidei  lumen  et  clarum  diem  caelestis  patriae,  cum  Deus  amicus 
facie  ad  faciem  videbitur.  —  Nam  primo,  habebit  actus  ille  in 
patria  modalitatem  intensivam  omnino  diversae  rationis  ab 
ea  quae  nunc  est.  Aliter  enim  afficitur  quis  ad  praesentia,  et 
aliter  ad  absentia.  Aliter  afficitur  ad  bonum  illud  infinitum 
quod  in  superclarissima  luce  gloriae  sicuti  est  resplendet,  et 
aliter  ad  idem  bonum  quod  nunc  inter  exilii  umbras  per  solam 
viam  remotionis  et  excellentiae  ex  creatis  effectibus  eognoscitur. 
Ex  quo  fit  ut  licet  habitus  charitatis  in  aliquo  viatore  possit 
esse  intensior  quam  in  comprehensore,  nunquam  tamen  actus 
perfectissimi  viatoris  adaequabit  actum  minimi  comprehenso- 
ris;  est  enim  utrobique  diversa  quantitatis  ratio.  Sicut  igitur 
linea,  quantumcumque  crescat,  nunquam  attingit  quantitatem 
superficiei,  ita  prorsus  charitas  viae  quae  sequicur  cognitionem 
fidei,  nunquam  attinget  charitatem  patriae  quae  sequitur  co- 
gnitionem  apertam,  ut  dicit  Sanctus  Thomas,  Q.  24,  a.  7  ad 
3um.  —  Habebit  praeterea  actus  charitatis  in  patria  modum 

absolutae  necessitatis,  oppositum  modo  libertatis  qui  nunc  est. 
Modum  autem  necessitatis  dico,  tam  in  specificatione  quam  in 
exercitio,  eoque  continuo  et  interminabili,  quia  quantum  ad 
divinum  bonum  intuitive  visum  volubiles  non  erunt  nostrae 
volitiones,  ab  aliis  in  alia  euntes  atque  redeuntes,  sed  in  nunc 
immobili  aeternitatis  erit  actualis  ardor  huius  amoris.  At  longe 
aliter  est  in  via,  in  qua  impossibile  est,  propter  humanae  vitae 
infirmitatem,  semper  actu  cogitare  de  Deo,  et  moveri  dilectione 
in  ipsum.  —  Unde  tandem  tertio,  sequetur  absoluta  inamissi- 
bilitas  Jiabitus  charitatis  qui  nunc  per  peccatum  semper  amitti 
potest,  et  idcirco  perfectionem  sui  status,  quamdiu  in  hac  vita 
vivitur,  nusquam  consequitur. 

Ad  rem  Caietanus  in  2-2,  Q.  24,  a.  7 :  «  Charitas  dupli- 
«  cem  habet  statum,  scilicet  naturalem  et  quasi  praeternatu- 
«.  ralem.  Status  naturalis  charitatis  est,  esse  illo  modo  et  ea 
«  perfectione  qua  est  in  caelesti  patria.  Status  autem  quodam- 
«  modo  praeternaturalis  est,  esse  sicut  est  in  vita  hac.  Proban- 
« tur  haec.  Et  naturalitas  quidem  charitatis  in  patria  patet  ex 
«  ipsa  natura  charitatis,  qua  est  amicitia  inter  hominem  et 
« Deum  consequens  communicationem  deiformitatis.  Constat 
«  enim  quod  amicorum  est  convivere  et  condelectari,  quae  ia 
«  sola  patria  inter  hominem  et  Deum  inveniuntur.  Quod  vero 
«  in  hac  vita  praeternaturaliter  quodammodo  sit  eharitas,  patet 
« ex  hoc  quod  charitas  via  nominatur  ab  apostolo  dicente : 
«  Adhiic  excellentiorem  viam  vobis  demonstro.  Quamdiu  sumus 
« in  corpore  peregrinamur  a  Domino;  per  fidem  enim  ambu- 
«  lamus.  Nec  habemus  manentem  civitatem,  sed  futuram  in,- 
<<  quirimus.  Constat  autem  quod  non  solum  cives  in  peregri- 
«  natione  et  via,  sed  etiam  naturalia,  cum  moventur  ad  sua 
« loca,  aliquid  habent  praeternaturalitatis  adiunctum,  scilicet 
«  esse  extra  locum  suum.  Exsistente  igitur  duplici  charitatis 
«  statu,  consequens  est  ut  duplex  quoque  sit  illius  perfectio, 
« quatenus  unicuique  statui  propria  consonet  perfectio.  Et 
« quoniam  neutrius  status  perfectio  consistit  in  indivisibili, 
«  sed  latitudinem  habet,  (nam  charitas  in  via  augetur,  et  in 
«  paterna  domo  mansiones  multas  habet),  oportet  utrique  per- 

« fectioni   latitudinem   consonam,   quantitatemque   spiritualem 

«  convenire.  Et  quoniam  status  viae  et  patriae  non  unius  et 

«  eiusdem,  sed  diversarum  rationum  sunt,  idcirco  perfectiones 

«  consequentes  eos,  diversarum  quoque  rationum  esse  oportet. 

«  —  Difficultas  huius  rei  consistit  in  assignando  quomodo  sunt 

«  diversarum  rationum  perfectio  cliaritatis  in  via  et  perfectio 

«  charitatis  in  patria.  Et  quoniam  de  patria  nihil  scimus  nisi 

«  quantum  Dominus  narravit  in  scripturis  populorum  et  prni- 

«  cipum  qui  f  uerunt  in  ea,  ex  his  quae  audimus,  novimus  quod 

«  perfectio  viae  habet  se  ad  perfectionem  patriae  ut  perfectio 

« puerilis   ad   virilem,   .dicente    apostolo    ad   hoe   propositum : 

«  Cum  essem  parvulus,  loqueoar  ut  parvulus,  etc.  Et  rursum 

«  quod  se  habet  ut  lux  diei  in  statu  augmenti  ad  diurnam,  di- 

«  cente  Salomone,  Prov.  IV :  Iustorum  semita  quasi  lux  splen- 

«  dens  procedit,  et  crescit  usque  ad  perfectum  diem.  Habemu-; 

«  siquidem  ex  his  quatuor.  Primo  diversam  rationem  perf ectio- 

« nis.    Secundo,    permanentiam   utriusque   perfectionis    simul. 

«  Tertio,  augumentum  secundum  perfectionem  viae.   Quarto, 

«  quod  quantumcumque  augeatur,  semper  est  simpliciter  minor 

«  charitate  patriae.  —  Diversa  imprimis  perfectionis  ratio  pa- 

« tet  ex  hoc,  quod  licet  natura  pueri  et  viri,  et  similiter  lucis 

«  matutinae  et  perfecti  diei,  una  et  eadem  sit,  perfectio  tame.i 

«  naturae  in  pueritia  et  virilitate  diversarum  est  rationum,  ut 

«  experientia  teste  probat  apostolus.  Et  simile  patet  de  lucis 

«  diverso  statu.  Nam  quod  perf ectioni  prioris  status  attesta- 

« tur,  imperfectionis  esset  in  succedente  statu,  ut  patet.  — 

«  Permanentia  autem,  evacuatis  his  quae  imperf  ectionis  sunt> 

«  clare  liquet.  Nam  eadem  natura  cum  eo  perfectionis  (simpli- 

«  citer)  quod  in  pueritia  acquisivit,  permanet  in  viro ;  et  ea- 

«  dem  lux  evacuata  admixta  imperfectione,  in  die  perfecto  in- 

«  venitur,  ut  iuxta  apostolum  charitas  nunquam  excidat,  sed 

«  cum  venerit  quod  perfectum  est,  evacuabitur  quod  ex  parte, 

« M  est  imperfectione  est   (1).  —  Augmentum,   durante  via, 

(1)  Et  hoc  proprie  loquendo  non  est,  duas  perfeetiones  diversarum 
rationum  remanere,  sed  unam  consummatam,  retinentem  alteram  epur&'fcai» 
ab  admixta  imperfectione. 

«  manif este  quoque  habetur,  si  advertimus  quod  durante  pue- 
«  ritia,  semper  habet  homo  quo  crescat,  et  similiter  durante 
«  statu  matutinali,  semper  habet  lux  quo  crescat.  Et  quemad- 
«modum  implicat  hominem  in  pueritia,  et  lucem  mane,  non 
« posse  amplius  crescere,  ita  charitatem  in  statu  viae  non 
«  posse  augeri.  Iam  enim  non  esset  in  via,  sed  in  termino,  sicut 
«  nec  homo  in  pueritia,  nec  lux  in  mane.  —  Et  ex  hoc  patet 
« quartum,  scilicet  quod  quantumcumque  charitas  augeatur 
« in  via,  nunquam  pervenit  ad  perfectionem  patriae,  quia  al- 
« terius  rationis  sunt  et  istae  perfectiones.  Sicut  nec  lux  ma- 
« tutina  potest  adaequare  secundum  aliquam  intensivam  sui 
«  perfectionem  lucem  perfecti  diei,  nec  perfectio  puerilis  per- 
«  fectionem  virilem  ». 

Ergo  si  de  habitu  charitatis  sermo  sit,  idem  numero  ma- 
net,  quanquam  in  alio  statu.  Si  autem  de  actu,  intrinsece 
etiam  differt,  propter  diversae  rationis  perfectionem  et  quan- 
titatem,  ut  dteclaratum  est. 

Quaest.  XXV-XXVI. 
DE  DILIGENDIS  EX  CHAEITATE 

Deinde  considerandum  est  de  diligendis  ex  charitate,  et 
de  ordine  diligendorum.  Et  primum  omnium  observare  opor- 
tet  quod  charitas  est  amicitia  quaedam,  et  quod  per  amici- 
tiam  amatur  aliquid  dupliciter.  Ilno  quidem  modo,  sicut  ami- 
cus  ald  quem  amicitia  habetur;  alio  autem  modo,  sicut  bonum 
quod  amico  orjtatur.  Et  si  quidem  de  hoc  secundo  amandi 
modo  ageretur,  nulla  ex  creaturis  deberet  ab  amore  icharitatis 
excludi.  Sic  enim  ex  charitate  diligi  possunt  etiam  creaturae 
irrationales,  in  quantum  scilicet  ex  charitate  volumus  eas. 
conservari  ad  honorem  Dei  et  utilitatem  proximi.  Sic  quoque 
propter  paritatem  rationis  possunt  diligi  et  daemones  et  dam^- 
nati,  ut  praeclare  exponit  S.  Thomas,  Q.  25,  a.  3  et  11.  At 
nunc  intendimus  id  quod  sub  charitate  cadit  ut  cui  charitas 
vult  bonum,  et  hoc  mdd^o  manifeste  excluduntur  non  solum 
irrationalia,  verum  etiam  spiritus  omnes  a  divino  bono  fina- 

liter  excommunicati,  utpote  incapaces  beatitudinis  aeternae 
super  cuius  communicatione  tanquam  super  neoessaria  con- 
ditione  charitas  fundatur.  Kelinquuntur  ergo  diligenda  ex 
cliaritate  alia  quae  enumerat  Augustinus  1.  1  de  doct.  chrit. 
c.  23,  et  de  quibus  sit  sequens  propositio. 

THESIS  XXXIV. 

Quatuor  sunt  ex  charitate  diligenda.  Aliquid  quod  su- 
pra  nos  est  Deus.  Alterum  quod  nos  sumus,  anima  propria. 
Tertium  quod  iuxta  nos  est,  proximus.  Quartum  quod  infra 
nos  est,  proprium  corpus. 

Unum  sane  est  atque  sibi  semper  identicum  formale  obie- 
ctum  charitatis.  Est  tamen  in  diversis  diversa  ad  illud  unum 
habitudo,  sicut  etiam  videre  lest  in  caeteris  quae  ad  unum  sunt, 
vel  ab  uno.  Nam  sanitas  exempli  gratia,  est  obiectum  formale 
medicinae,  et  unius  est  in  se  rationis  f ormalis ;  at  non  una  est 
habitudo  sanorum  ad  sanitatem,  quia  diaeta  est  conservativa 
eius,  purgatio  restitutiva,  homo  susceptivus,  atque  ita  porro. 
Similiter  itaque  acciidit  in  proposito.  Formalis  enim  charitatis 
ratio  est  divina  bonitas  ut  obietotum  glorificationis  in  aeterna 
beatitudine  cuius  particeps  homo  efficitur.  Ad  hanc  autem  ra- 
tionem  formalem  aliter  comparatur  Deus  qui  est  per  identita- 
tem,  divinum  bonum  beatitudinis  obiectum ;  aliter  ipse  homo  vel 
in  re  vel  in  spe  particeps  beatitudinis ;  aliter  proximus  in  hac 
participatione  ei  consociatus;  aliter  denique  corpus  ad  quod 
beatitudo  nonnisi  per  quamdam  redundantiam  refunditur.  Et 
sic  distinguuntur  illa  quatuor  quae  in  praesenti  communiter 
enumerant  theologi.  «  Est  enim,  inquit  S.  Thomas  in  Q.  disp. 
«  da  char.  a.  7,  aliquid  habens  beatitudinem  per  suam  essen- 
« tiam,  et  hoc  est  Deus.  Et  aliquid  habens  per  participationem, 
«  et  hoc  est  creatura  rationalis,  tam  illa  quae  diligit,  quam 
« aliae  creaturae  quae  ei  associari  possunt  in  participatione 
«  beatitudinis.  Aliquid  autem  est  ad  quod  pertinet  habere  bea- 
«  titudinem  aeternam  per  solam  redundantiam  quamdam,  sicut 

«  corpus  nostrum  qucjd  glorificatur  per  redandantiam  gloriae 
«  ab  anima  in  ipsum.  Unde  diligendus  est  ex  charitate  Deus  ra- 
«  dix  beatitudinis ;  quilibet  autem  homo  )debet  seipsum  ex  cha- 
«  ritate  diligere  ut  participet  beatitudinem ;  proximum  autem 
«  ut  socium  in  partieipatione  beatitudinis ;  corpus  autem  pro- 
«  prium  secundum  quod  ad  ipsum  redundat  beatitudo  ».  Et 
haec  quidem  ad  generalem  conclusionis  demonstrationem  satis 
valent.  Nunc  autem,  quia  circa  unumquodque  ex  illis  tribus 
quae  post  Deum  enumerata  sunt,  speciales  occurrunt  vel  dubi- 
tandi  vel  inquirendi  rationes,  ajd  singula  in  particulari  descen- 
dendum. 


1. 


Et  primo  quidem,  quantum  ad  hoc  quod  homo  dicitur  de- 
bere  seipsum  ex  charitate  diligere,  venit  difficultas  eo  quod 
charitas  amicitia  quaedam  est,  et  non  apparet  qua  ratione 
uniuscuiusque  ad  semetipsum  amicitia  esse  possit.  In  contra- 
rium  vero  stat  auctoritas  Evangelii,  Matth.  XXII-39 :  Diliges 
proximum  tuum  sicut  teipsum.  Mam  certe  proximus  ex  chari- 
tate  diligitur.  Ergo  et  semetipsum  ex  charitate  debet  homo  di- 
ligere. 

Huius  porro  quaestionis  ambiguitatem  solvit  S.  Thomas 
Jdicendo  quod  de  amicitia  dupliciter  possumus  loqui.  Uno  modo 
sub  communi  ratione  amicitiae,  et  secundum  hoc  dicendum  est 
quod  amicitia  proprie  non  habetur  ad  seipsum,  sed  aliquid 
maius  amicitia,  quia  amicitia  umonem  quamdam  importat.  Di- 
cit  enim  Dionysius  cap.  4  de  divin.  nom.,  quod  amor  est  virtus 
unitiva.  Unicuique  autem  acl  seipsum  est  unitas,  quae  est  potior 
unione  ad  alterum.  Unde  sicut  unitas  est  principium  unionis, 
ita  amor  quo  quis  diligit  seipsum,  est  forma  et  radix  amici- 
tiae.  In  hoc  enim  amicitiam  habemus  ad  alios,  quo)d  ad  eos  nos 
habemus  sicut  ad  nosmetipsos,  et  ideo  dicitur  in  9  Ethicorum 
quod  amicabilia  quae  sunt  ad  alterum»  veniunt  ex  his  quae 
sunt  ad  seipsum;  sicut  etiam  de  principiis  non  habetur  scien- 

tia,  sed  aliquid  maius,  scilicet  intellectus.  —  Alio  modo  possu- 
mus  loqui  de  amicitia  secundum  propriam  rationem  amicitiae 
huius,  scilicet  charitatis,  quae  est  amicitia  hominis  ad  Deum,  et 
ex  consequenti  ad  ea  quae  sunt  Dei  ut  amica,  inter  quae  etiam 
est  ipse  homo  qui  charitatem  habet.  Et  sic,  inter  caetera  quae 
ex  charitate  diligit  quasi  ajd  Deum  pertinentia,  etiam  seipsum 
diligit  ex  propria  charitatis  ratione  ut  amicum  Dei. 

Considera  ergo  quod  dilectio  qua  unusquisque  ratione  sui 
seipsum  diligit,  vera  quidem  dilectio  est,  sed  non  dilectio  cha- 
ritatis,  quanquam  sit  ordinabilis  ad  ipsam  sicut  omnes  aliae 
dilectiones  humanae,  iis  tantum  exceptis  quae  super  peccatum 
fundantur.  Aliud  tamen  est  quod  dilectio  aliqua  sub  ordine  et 
directione  charitatis  exsistat  vel  exsistere  possit,  aliud  vero 
quod  sit  ipsa  dilectio  quam  elicit  charitas  (1).  Sic  igitur,  di- 
lectio  sui  ipsius  non  est  ex  charitate  eliciente,  nisi  sit  sui  ipsius 
ut  amici  Dei  principaliter  dilecti,  et  hoc  modo  non  deest  condi- 
tio  alteritatis  quae  ad  omnem  amicitiam  requiritur. 

§  2. 

Nunc  quantum  ad  proximum  (2),  nulla  specialis  occurrit 
quaestio  praeter  illam  quae  est  de  dilectione  inimicorum:  (^uo-- 
modo  nempe  haec  dilectio  cadat  sub  necessitate  praecepti,  et 
quomodo  sub  perfectione  consilii  tantum.  Rem  dilu^cide  aperit 
S.  Thomas  in  Q.  disp.  de  Char.  a.  8,  ut  sequitur. 

Proprium  et  per  se  obiectum  charitatis  est  Deus,  et  quid- 
quid  ex  charitate  diligitur,  ea  ratione  diligitur  qua  ad  Deum 

(1)  «  Cum  amoris  universaliter  sumpti  obiectum  sit  bonum  commu- 
«  niter  sumptum,  necesse  est  quod  cuiuslibet  specialis  amoris  sit  aliquod 
«  speciale  bonum  obiectum.  Sicut  amieitiae  naturalis  quae  est  ad  conson- 
«  guineos,  proprium  obiectum  est  bonum  naturale  secundum  quod  trahitur 
«  a  parentibus;  in  amicitia  autem  politica  obieetum  est  bonum  civitatis. 
«  Unde  et  charitas  habet  quoddam  speciale  bonum  ut  proprium  obiectum, 
«  etc. ».  S.  Thom.,  Q.  disp.  de  ehar.  a.  7. 

(2)  Quomodo  proximi  nomine  veniant  et  sancti  angeli  elegantissime 
exponit  Augustinus  1.  1  de  doctr.  christ.  c.  30. 

pertinet,  sicut  si  diligimus  aliquem  hominem,  diligimus  per 
consequens  onxnes  ei  attinentes,  etiamsi  sint  nobis  inimici.  Con- 
stat  autem  quod  omnes  homines  ad  Deum  pertinent,  in  quan- 
tum  sunt  ab  ipso  creati  et  eapaces  beatitudinis  quae  in  frui- 
tione  ipsius  eonsistit;  unide  manifestum  est  quod  ratio  illa  di- 
lectionis  quam  respicit  charitas  in  omnibus  invenitur.  SifC  ergo. 
ir.  eo  qui  contra  nos  inimicitiam  exereet,  est  duo  invenire : 
unum  quod  est  ratio  dilectionis,  scilicet  quod  ad  Deum  perti- 
net,  et  aliud  quod  est  ratio  odii,  scilicet  quod  nobis  adversatur. 
In  quocumque  autem  invenitur  ratio  dilectionis  et  ratio  odii, 
si  praetermissa  dilectione  in  odium  convertamur,  eo  ipso  id 
quod  est  ratio  odii  praeponLlerat  in  corde  nostro  ei  quod  est 
ratio  dileetionis.  Proinde,  quisquis  odit  inimicum  suum,  habet 
inimicitiam  illius  praeponderantem  in  corde  suo  amori  divino, 
et  ex  consequenti  magis  diligit  bonum  quod  sibi  per  inimicum 
subtrahitur,  quam  Deum.  Diligere  autem  aliquod  bonum  crea- 
tum  plus  quam  Deum,  est  contra  praeceptum  charitatis.  Se- 
quitur  ergo  quod  ex  necessitate  praecepti  teneamur  diligere 
inimicos. 

Sed  nunc  considerandum  quod  cum  ex  praecepto  chari- 
tatis  teneamur  proximos  Idiligere,  praoceptum  non  se  extendit 
ad  hoc  quod  quemlibet  proximum  diligamus  in  speciali,  aut 
unicuique  specialiter  benefaciamus,  quia  hoc  esset  impossibiie. 
Tenemur  tamen  etiam  in  speciali  aliquos  diligere,  et  eis  pro- 
desse,  qui  nobis  aliqua  alia  amicitiae  ratione  coniuncti  sunt, 
nam  omnes  aliae  licitae  dilectiones  sub  charitate  comprehen- 
duntur.  Unde  dicit  Augustinus  1.  1  de  doctr.  christ.  c.  28 : 
<<  Cum  omnibus  prodesse  non  possis,  his  potissimum  consulen- 
«  dum  est,  qui  pro  locorum  et  temporum  vel  quarumlibet  re- 
« rum  opportunitatibus  constrictius  tibi  quasi  quadam  sorte 
« iunguntur.  Sicut  enim,  si  tibi  abundaret  aliquid  quod  dari 
«  oporteret,  nec  duobus  dari  posset,  si  tibi  occurrerent  duo> 
«  quorum  neuter  alium  vei  indigentia  vel  erga  te  aliqua  neces- 
«  situdine  superaret,  nihil  iustius  faceres  quam  ut  sorte  legeres, 
«  cui  dandum  esset  quojd  dari  utrique  non  posset :  sic  in  ho- 

<;  minibus  quibus  omnibus  consulere  nequeas  pro  sorte  haben- 
«  dum  est,  prout  quisque  tibi  telmporaliter  colligatius  adhae- 
«  rere  potuerit  ».  Ex  quo  patet  quod  non  tenemur  ex  charitatis 
praeeepto,  ut  dilectionis  affectu  vel  operis  effectu  moveamur 
in  speciali  ad  eum  qui  nulla  alia  constrictione  nobis  coniungi- 
tur,  nisi  forte  pro  loco  et  tempore,  utpote  si  videremus  eum 
in  aliqua  necessitate  in  qua  sine  nobis  ei  succurri  non  posset.. 
Tenemur  tamen  ab  affectu  et  effectu  charitatis  quo  omnes  proxi- 
mos  diligimus  et  pro  omnibus  oramus,  non  excludere  etiam 
illos  qui  nulla  nobis  speciali  constrictione  coniunguntur,  ut- 
puta  illos  qui  sunt  in  India  vel  in  Aethiopia. 

Cum  igitur  ad  inimicum  in  quantum  huiusmodi  nulla  alia 
unio  nobis  remaneat  nisi  sola  unio  charitatis,  ex  necessitate- 
praecepti  tenemur  lcUligere  eos  in  communi,  et  affectu  et  effe- 
ctu,  et  in  speciali  quando  necessitatis  articulus  immineret.  Sed 
quod  homo  specialem  affectum  et  effectum  dilectionis  quem  ad 
alios  sibi  coniunctos  impendit,  inimicis  exhibeat  propter  Deum, 
hoc  ad  perfectionem  charitatis  pertinet,  et  solum  sub  consilio 
cadit.  Ex  perfectione  enim  charitatis  procedit  quod  sola  chari- 
tas  sic  moveat  ad  inimicum,  sicut  ad  amicum  movet  et  charitas 
et  specialis  dilectio.  Quippe,  ex  perfectione  activae  virtutis. 
procedit  quod  actio  agentis  ad  remota  se  extendat,  sicut  per- 
fectior  est  ignis  virtus  per  quam  non  solum  propinqua,  sed  et 
remota  calefiunt.  Ita  et  perfectior  est  charitas  per  quam  non 
solum  ad  propinquos  sed  etiam  ad  extraneos,  et  ulterius  ad 
inimicos,  non  solum  generaliter,  sed  etiam  specialiter,  et  diii- 
gendo  et  benefaciendo  movemur  (1).  —  Hactenus  S.  Thomas 
loco  citato. 

(1)  Hanc  eamdem  comparationem  adkibet  S.  Thomas  in  Summa,  Q. 
27,  a.  7,  ut  declaret  quomodo  dilectio  inimicorum,  etsi  praeemineat  di- 
lectioni  amicorum  ex  parte  rationis  diligendi,  non  tamen  ex  parte  eorivm 
qui  diliguntur,  aut'  fervoris  quo  diligi  debent.  Et  sane,  tanto  ostenditur 
fortior  in  nobis  ratio  diligendi  quae  est  propria  charitatis,  quanto  prop- 
ter  ipsam  difficiliora  implemus,  sicut  et  virtus  ignis  tanto  est  fortior 
quanto  comburere  potest  materi.am  minus  combustibilem.  Sed  sicut  idem 

§  3. 

Tandem  de  dilectione  proprii  corporis  venit  dubium,  quia 
pars  non  debet  dividi  contra  totum.  Sed  corpus  nostrum  est 
quaedam  pars  nostri.  Non  ergo  debet  dividi,  quasi  aliud  dili- 
gibile,  a  nobismetipsis. 

Ad  hoc  tamen  facile  dicitur  quod  non  ponitur  corpus  dili- 
gendum  ex  charitate  quasi  condivisum  a  toto,  sed  quasi  condi- 
visum  a  nobiliori  parte  quae  est  anima,  in  quantum  scilicet 
non  in  eodem  gradu  venit  dilectio  qua  homo  debet  seipsum 
diligere  secundum  animam  et  secun/ium  corpus.  Nam  dilectio 
eharitatis,  ut  dictum  est  supra,  habet  pro  fundamento  com- 
municationem  bcatae  vitae,  quae  quidem  vita  est  in  triplici 
relatione  ad  habentem  charitatem.  Est  enim  in  Deo  sicut  in. 
principio  diffundente  hanc  vitam;  in  amante  ipso  sicut  in  par- 
ticipante  illam,  et  in  proximo  eius  sicut  in  comparticipe.  Insu- 
per  participatio  est  duplex  et  longe  diversae  rationis  in  anima 
et  corpore.  Recte  ergo  distinguitur  proprium  corpus  a  propria 
anima  in  iis  quae  ex  charitate  diligenda  sunt,  idque  praesertim 
ut  de  integro  teneatur  charitatis  ordo  de  quo  Augustinus  1.  1 
de  doctr.  christ.  c.  27 :  «  Ille  iuste  et  sancte  vivit  qui  rerum  inte- 
«  ger  aestimator  est.  Ipse  est  autem  qui  ordinatam  dilectionem 
«  habet,  ne  aut  diligat  quod  non  est  diligendum,  aut  non  dili- 
«  gat  quod  est  diligendum,  aut  amplius  diligat  quod  minus  est 
«  diligendum,  aut  aeque  diligat  quod  vel  minus  vel  amplius  di- 
«  ligendum  est,  aut  minus  vel  amplius,  quod  aeque  diligendum 
«  est.  Omnis  homo  in  quantum  homo  est,  diligendus  est  propte»; 
«  Deum,  Deus  vero  propter  seipsum.  Et  si  Deus  omni  homine 
«  amplius  diligendus  est,  amplius  quisque  debet  Deum  diligere 
«  quam  seipsum.  Item  amplius  alius  homo  diligendus  est  quam 
«  corpus  nostrum,  quia  propter  Deum  omnia  ista  diligenda  sunt, 

ignis,  quantumvis  ad  remotissima  se  extendat,  adhuc  tamen  in  propin- 
quiora  fortius  agit  quam  in  remotiora,  ita  etiam  charitas  ferventius  diligit 
coniunctos  quam  remotos,  et  OjUantum  ad  hoc  dilectio  amicorum  secun- 
<lum  se  considerata,  est  ferventior  et  melior  quam  dilectio  inimicorum. 

De  Virtutibiu  infusis  27 

«  et  potest  nobiscum  alius  homo  Deo  perfrui,  quod  non  potest 
«  corpus,  quia  corpus  per  animam  vivit  qua  fruimur  Deo  ». 

Sed  de  ipso  charitatis  ordine  quem  exponit  S.  Thomas  ia 
integra  quaestione  26,  paulo  diligentius  considerandum  est,  et 
ad  hoc  pertinet  thesis  sequens. 

THESIS  XXXV. 

Ordo  charitatis  imprimis  in  eo  est  ut  Deus  diligatur  su- 
per  omnia  simpliciter.  Qaoad  caeteros  vero,  vel  attenditur 
quantitas  boni  ad  quod  diliguntur,  vel  quantitas  dilectionis 
qua  diliguntur.  Et  primo  quidem  modo  ordo  charitatis  est 
secundum  ordinem  coniunctionis  dilectorum  ad  Deum  ;  alio 
vero  modo  est  secundum  ordinem  coniunctionis  eorumdem 
ad  ipsum  diligentem. 

Charitatem  id  habere  prae  caeteris  virtutibus,  ut  in  ea 

ordo  consideretur,  satis  manifeste  perspiciet  quisquis  in  pro- 

priam  rationem  obiecti  eius  vel  leviter  intenderit.  Speciatioi 

vero,  primo  etiam  intuitu  videbit  quid  in  hac  parte  distet  inter 

charitatem  et  fidem.  —  Fides  enim  pro  obiecto  habet  verum. 

in  quo  quidem,  si  loquamur  de  veritate  formali  quae  in  adae- 

quatione  intellectus  et  rei  consistit,  nullam  differentiam  repe- 

rire  est  secundum  magis  et  minus.  Non  ergo  relinquitur  locus 
credendi  quaedam  ut  veriora,   quaedam  vero  ut  minus  vera, 

Insuper  motivum  formale  quod  est  divina  auctoritas,  aequali- 

ter  atque  indifferenter  omnibus  revelatis  applicatur,  cum  nojj 

sit  minus  infallibilis  Deus,  minusque  fide  dignus  in  revelando 

minima  etiam  facta  historica,  quam  in  revelando  altissima  my- 

steria.   Neque   ergo   relinquitur  locus  credendi  firmius  unum 

revelatum  prae  alio  revelato.  Remanet  itaque  solus  ordo  qui 

est  secundum  ontologicam  nobilitatem  obiectorum  materialium, 

Vel  habitudinem  eorumdem  ad  unum  principale  obiectum  at- 

tributionis.  Hoc  autem  non  facit  aliqua  magis  credibilia  seu 

credenda  quam  caetera,  sed  facit  tantum  ut  maiori  minorive 

necessitate  cadere  debeant  sub  cognitione,  et  consequenter  sub 

explicita  fide  credentis,  quemadmodum  sat  fuse  in  superiori- 

bus  expositum  est.  —  At  charitas  habet  in  primis  pro  obiecto 
bonum;  bonum  autem  est  in  rebus  secundum  magis  et  minus, 
ut  constat.  Insuper  motivum  formale  est  bonum  divinum  bea- 
titudinis  obiectum,  ad  quod  diversimode  attinent  et  diversi- 
mode  comparantur  quaecumque  cadunt  sub  comprehensione 
charitatis.  Et  hoc  facit  ut  ibi  locus  sit  cuidam  ordini  magis 
minusve  diligibilium,  secundum  relationem  ad  primum  prin- 
<npium  huius  dilectionis,  quod  est  Deus. 

Hinc  in  Sacra  Scriptura  aperte  nobis  exprimitur  ordo 
•quatuor  diligendorum  ex  charitate.  Nam  cum  Matth.  XXII-37, 
mandatur  ut  Beum  ex  toto  corde  diligamus,  datur  intelli^i 
quod  Deum  super  omnia  debemus  diligere.  Cum  autem  ibidem 
mandatur  ut  aliquis  diligat  proximum  sicut  seipsum,  praefer- 
tur  dilectio  sui  ipsius  dilectioni  proximi.  Similiter  etiam,  cum 
1  Ioan.  111-16,  mandatur  quod  debemus  pro  fratribus  animam 
ponere,  id  est  vitam  corporalem,  datur  intelligi  quod  proximum 
plus  debemus  diligere  quam  corpus  proprium.  Similiter  etiam, 
cum  Galat.  VI-10,  mandatur  ut  operemur  bonum,  maxime  ad 
domesticos  fidei,  et  cum  1  Tim.  V-8,  vituperatur  qui  suorum, 
<et  maxime  domesticorum,  curam  non  habet,  datur  intelligi 
quod  inter  proximos,  meliores  et  magis  propinquos  magis  de- 
bemus  diligere  (1). 

Et  haec  quidem  generalem  doctrinam  de  ordine  charita- 
tis  explanant.  Sed  cum  ad  singula  descenditur,  non  desunt 
-quae  acLhue  maneant  obscura.  Et  primo  declarationem  requirit 
dilectio  qua  Deus  super  omnia  et  super  nosmetipsos  diligendus 
asseritur.  Secundo  speciali  expositione  indiget  propria  ordinis 
ratio  quantum  ad  creaturas  post  Deum  ipsum  ex  charitate  di- 
ligendas. 

Et  quoad  primum  ratio  dubitandi  esse  posset  quia  unum- 
quodque  diligitur  in  quantum  est  proprium  bonum,  iuxta  re- 

(1)  S.  Thom.  infra,  Q.  44,  a.  8  ad  2um. 

ceptum  axioma:  Amabile  quidem  bonum,  unicuique  autem 
proprium.  Sed  id  quod  est  ratio  diligendi,  magis  diligitur 
quam  id  quod  propter  hanc  rationem  diligitur,  sicut  principia 
quae  sunt  ratio  cognoscendi,  magis  cognoscuntur.  Ergo  liomo 
diligit  magis  seipsum  quam  quodcumque  aliud  bonum  dik- 
ctum,  et  ideo  non  debet  diligere  Deum  super  omnia. 

Praeterea  dictum  est  supra,  quod  amor  quo  quis  diligit 
semetipsum,  est  forma  exemplaris  amicitiae  quae  habetur  adt 
alios.  Sed  causa  est  potior  effectu.  Ergo  maior  est  amicitia 
hominis  ad  seipsum  quam  ad  quemcumque  alium,  et  ita  homo 
magis  se  debet  diligere  quam  Deum. 

Sed  contra  est  vulgatum  axioma :  propter  quod  unum 
quodque  tale,  et  illud  magis.  Nam  amor  charitatis  talis  est,  ut 
propter  Deum  dilectum  cuncta  alia  diligantur.  Ergo  oportet  ut 
amore  charitatis  diligatur  Deus  plus  quam  alia  cuncta  ex 
eharitate  diligibilia.  —  Insuper,  bonum  quod  est  charitatiy 
obiectum  amatur  secundum  se.  Omnibus  ergo  modis  prius  ille 
diligi  debet  in  quo  est  hoc  bonum  per  essentiam,  quam  alii 
omnes  in  quibus  esse  non  potest  nisi  per  participationem.  Unde 
in  argumentis  oppositis  fallacia  latet,  quam  nunc  aperire  ne- 
cesse  est. 

Ad  primum  ergo  considerandum  quod  cum  dicitur  unum- 
quodque  diligi  in  quantum  est  proprium  diligentis  bonum,  \y 
in  quantum  dupliciter  accipi  potest.  Primo,  ut  designans  for- 
malem  rationem  obiectivam  specificantem  actum,  seseque  ha- 
bentem  in  amore  sicut  se  habet  in  motu  terminus  ad  quen?.. 
Secundo,  ut  designans  tantum  rationem  requisitam  ex  parte 
subiecti  diligentis,  et  ponentem  in  eo  proportionem  habitu- 
dinis  ad  diligibile  (1),  quae  quidem  ratio  non  est  specificativa 

(1)  Sicut  si  dicerem  quod  ferrum  trahitur  ad  magnetem,  in  quantum 
est  in  sphaera  attractionis  eius,  ly  in  quantum  non  designaret  rationem 
motivam  quae  est  vis  magnetica  in  ipso  magnete  exsistentem,  sed  de- 
signaret  solum  conditionem  in  ferro  requisitam,  et  ponentem  in  eo  pro- 
portionem  habitudinis  ad  magnetem  tanquam  mobilis  ad  moventem.  In 
cuo  quidem  exemplo,  vis  magnetica  respondet  obiecto   formali  quod  est 

•actus,  sed  tamen  determinativa  quantitatis  eius  (1),  iere  sicut 
ratio  a  qua  pendet  in  mobili  maior  minorve  velocitas  in  eadem 
«pecie  seu  directione  ac  linea  motus. 

Et  primo  quidem  modo  falsum  est,  unumquodque  diligi  in 
quantum  est  proprium  diligentis  bonum.  Absit  enim  ut  ratio 
obiectiva  omnis  amoris  sit  respectiva  ad  aliud  bonitas  amati, 
•quandoquidem  amicitia  non  retorquet  ad  seipsum  bonum  quod 
•alteri  optat,  et  diligimus  amicos  etiamsi  nihil  nobis  debeat  inde 
fieri,  uti  dicit  S.  Thomas  in  III,  D.  29,  Q.  1,  a.  3.  —  Alio  autem 
modo  verum  est,  unumquodque  diligi  in  quantum  est  proprium 
•diligentis  bonum,  et  tanto  plus  debere  diligi  (utique  secundum 
se),  quanto  magis  verificat  rationem  proprii  boni.  Quantitas 
enim  dilectionis  esse  debet  secundum  proportionem  diligentis 
•ad  diligibile,  quae  tanto  maior  est,  quanto  magis  diligibile 
attinet  ad  diligentem. 

Sed  hic  sciendum  est  quod  ubicumque  est  participans  et 
participatum,  bonum  proprium  participantis  tripliciter  consl- 
deratur :  primo  ut  est  in  eo  a  quo  participat,  secundo  ut  est 
in  ipso  participante,  tertio  ut  est  in  iis  quae  sunt  compartici- 
pantia.  Sicut  si  dicerem  qudi  bonum  proprium  partis  est 
triplex:  primo  bonum  proprii  sui  totius,  secundo  bonum  par- 
ticulare  quo  ipsamet  in  esse  partis  constituitur,  tertio  bonum 
aliarum  partium  quae  secum  ad  idem  totum  pertinent  et  ab 
codem  comparticipant.  Atqui  bonum  proprium  partis  magis 

bonum  diligibile  secundum  se,  et  positio  ferri  in  sphaera  attractionis 
magnetieae  respondet  conditioni  boni  proprii,  quae  ex  parte  diligentis 
requiritur  ut  a  diligibili  moveri  possit.  Quidquid  enim  ad  nos  non  per- 
tinet,  nullamque  ad  nos  habitudinem  dicit,  a  nobis  utique  diligibile 
non  est. 

(1)  Nota  quod  quantitas  dilectionis  semper  accipitur  in  praesenti 
pro  quantitate  appretiativa,  qua  quis  unum  alteri  quoad  inhaesionem 
amoris  simpliciter  praefert.  Hanc  quantitatem  passim  vocat  S.  Thomas 
irAensionem  dilectionis.  Cave  tamen  ne  intensionem  sic  acceptam  con- 
fundas  cum  intensitate  quae  appretiationi  opponitur,  et  consistit  in  vc- 
hementia  redundante  apud  nos  ex  appetitu  sensitivo,  ut  dictum  est 
supra,  ubi  de  virtutibu's  in  genere,   Thss  3  §  3. 

est  in  toto  quam  in  parte  ipsissima.  «  Et  ideo  naturali  amore 
«  pars  plus  tendit  ad  conservationem  sui  totius  quam  sui  ip 
«  sius.  Unde  naturaliter  animal  opponit  brachium  ad  defensio- 
«  nem  capitis  ex  quo  pendet  salus  totius.  Et  inde  est  etiara 
«  quod  particulares  homines  seipsos  morti  exponunt  pro  con- 
« servatione  communitatis,  cuius  ipsi  sunt  pars  (1)  ».  Simiii 
itaque  modo  in  praesenti,  charitate  diligimus  Deum  plus 
quam  nosmetipsos,  quia  bonum  quod  est  charitatis  obiectunu 
etiam  sub  ratione  boni  nobis  proprii,  magis  est  in  Deo  fontali 
principio  omnium  qui  beatitudinem  participare  possunt,  quam 
in  nobismetipsis  ab  hoc  bono  participantibus.  Unde  S.  Thomas 
ubi  supra :  «  Quia  bonum  nostrum  in  Deo  perf  ectum  est  sicut 
« in  causa  universali  prima  et  perfecta  bonorum,  ideo  bonuui 
« in  ipso  esse,  magis  naturaliter  complacet  quam  in  nobis  ipsis, 
«  et  ideo  amore  (benevolentiae)  naturaliter  Deus  ab  homine 
«  plus  seipso  diligitur/  Et  quia  charitas  naturam  perficit,  ideo 
«  etiam  secundum  charitatem  Deum  supra  seipsum  homo  di- 
« ligit,  et  super  omnia  alia  particularia  bona  (2)».  Et  sic  sol- 
vitur  argumentum  primum. 

Ad  secundum  vero  dicendum  quod  amor  quo  quis  amal; 
seipsum  est  forma  exemplaris  amicitiae,  quantum  ad  amicitiam 
eorum  in  quibus  bonum  quod  est  amoris  obiectum,  invenitur 
secundum  aliquem  particularem  modum;  non  autem  quanturo 
ad  amicitiam  illius  in  quo  bonum  praedictum  invenitur  secur>- 
dum  rationem  totius  a  quo  participatur.  Adhuc  tamen  stat 
quod  quantum  ad  amicitiam  istam,  naturalis  amor  sui  ipsins 
sit  conditio.  prior  in  via  generationis.  Conditio  quidem,  quia  si 
proprium  bonum  in  seipso  non  diligeremus,  non  possemus  dili- 
gere  illud  in  suo  fontali  principio.  Conditio  vero  prior  in  via 
generationis,  «  quia  sicut  quilibet  sibi  prius  notus  est  quam 

(1)  S.  Thom.  in  III,  D.  29,  Q.  1,  a.  3. 

(2)  S.  Thom.  ibid.  Et  addit  in  responsione  ad  4um,  quod  si  esset 
possibile  ut  ex  nostris  operibus  aliquid  Deo  accresceret,  habens  chari- 
tatem  multo  plura  faceret  propter  beatitudinem  ei  eonservandam,  quam 
propter  eam  sibi  adipiscendam. 

« .  alter,  et  quam  Deus,  ita  etiam  dilectio  quam  quisque  habet 
<:  ad  seipsum  est  prior  dilectione  quam  habet  ad,  alterum  (1)  >v. 
Et  in  eodem  fere  sensu  intelligendum  est  quod  dicitur  1  Ioan. 
iV-20:  Qui  non  diligit  fratrem  suum  quem  videt,  Deum  quev.i 
non  videt,  quomodo  potest  diligeref  Non  quod  proximus  src 
magis  diligibilis  quam  Deus,  sed  quod  prius  nobis  occurrat  ad 
diligendum,  cum  ex  his  quae  animus  novit,  discat  et  incognita 
amare,  iuxta  pervulgatam  Gregorii  sententiam.  Unde  si  quis 
proximum  non  diligat,  argui  potest  quod  nec  Deum  diligat, 
quia  prius  diligendus  proximus  occurrit,  ea  scilicet  dilectione 
quae  etsi  nondum  sit  charitatis,  est  tamen  suo  modo  ad  chari- 
tatem  introductiva. 

Sic  igitur  sine  contradictione  ulla  dicendum  est  quod  ordo 
charitatis  habet  in  capite  dilectionem  Dei  super  omnia  simpli- 
citer.  Sed  qui'd,  ferat  ordinis  ratio  quantum  ad  obiecta  secun- 
daria,  restat  explicandum. 

§  2. 

Principio  notandum  quod  duplici  modo  accipi  potest  prae- 
dilectio  quae  in  ordine  charitatis  importatur.  Uno  modo  ex 
parte  obiecti,  id  est  quoad  quantitatem  boni  ad  quod  aliquis 
cliligitur,  dum  scilicet  diligens  vult  uni  maius  bonum  quam 
alteri.  Et  hoc  modo  ordo  charitatis  regulatur  secundum  compa- 
rationem  diligendorum  ad  obiectum  principale  quod  Deus  est, 
ita  nimirum  ut  ei  qui  est  Deo  propinquior,  maius  bonum  ex 
eharitate  velimus.  Nam  licet  bonum  quod  omnibus  vult  cha- 
ritas,  scilicet  beatitudo  aeterna,  sit  unum  secundum  se,  habet 
tamen  diversos  gradus  secundum  diversas  beatitudinis  parti.- 
cipationes.  Et  hoc  ad  charitatem  pertinet,  ut  velit  iustitiam 
Dei  servari,  secundum  quam  meliores  perfectius  beatitudinem 
participant. 

Alio   modo    accipitur    praedilectio    ex   parte   subiecti,    id 

(1)  S.  Thom.  1.  c.  ad  3. 

est  quoad  quantitatem  dilectionis  quam  alicui  impendit,  dum 
scilicet  diligens  plus  et  actuosius  vult  uni  quam  alii  bonum 
illud  ad  quod  diligit  utrumque  respective.  Et  hoc  modo  ordo 
charitatis  regulatur  secundum  proportionem  diligentis  ad  di- 
ligibile,  ita  nimirum  ut  quanto  magis  diligibile  attinet  ad  di- 
ligentem,  tanto  maior  et  actuosior  charitatis  affectus  ei  de- 
beatur,  idque  propter  unum  semperque  invariabile  motivum, 
quod  est  divina  bonitas  dilecta  super  omnia,  sive  Deus  anjicua 
cuius  ratione  diliguntur  omnes  ad  eius  amicitiam  admissi. 

Hinc  primo,  quantum  ad  bonum  animae  in  qua  est  par- 
ticeps  essentialis  beatitudinis,  tenetur  unusquisque  semetipsuiu. 
omnibus  proximis  anteferre,  cum  nemo  sit  unicuique  tam  prope 
attinens  quam  ipse  sibi.  Neque  hic  locum  habet  principium  de 
praelatione  boni  communis  supra  bonum  privatum.  Et  ratio 
est  quia  in  tantum  commune  bonum  privato  anteferendum  est, 
in  quantum  pars  naturali  ordine  plus  diligit  bonum  sui  totius 
quam  proprium,  omnia  intelligendo  iuxta  ea  quae  in  §  1  de- 
clarata  sunt.  Oportet  igitur  ut  proportionalitas  totius  et  parti^ 
semper  servetur,  ac  per  hoc,  ut  non  fiat  excursio  extra  ordi- 
nem  et  lineam  boni  in  quo  homo  se  habet  ad  communitatem 
ut  pars  ad  totum,  seu  ut  participans  ad  id  a  quo  participat. 
Et  ideo,  nec  quantum  ad  bonum  honestum,  nec  a  fortiori  quan 
tum  ad  bonum  divinae  beatitudinis,  principium  applicatur, 
(in  hoc  enim  genere  boni  non  participat  homo  a  communi- 
tate) ;  sed  applicationem  habere  potest  quoad  solum  bonum 
utile  vel  delectabile,  quia  in  hoc  solo  genere  communitas  est 
totum,  et  civis  pars.  Ad  rem  Caietanus  S.  Thomam  interpre- 
tans :  «  Intendit  auctor  (1),  quod  quia  virtus  politica  inclinat 
«  civem  ad  dispendium  rerum  exteriorum  vel  vitae  corporalis 
«  pro  salute  reipublicae  in  rebus  vel  in  personis,  signum  ha 
«  bemus  quod  pars  plus  diligit  totum  quam  seipsam.  Et  quod 
« ita  sit  intentio  auctoris,  patet  ex  prima  parte,  q.  60,  art.  5, 
«  ubi  post  exemplum  de  parte  naturali  subiungit  de  parte  ei- 

(1)  S.  Thom.  in  praesenti,  q.  26,  a.  3. 

<-  vili,  cfuod  est  virtuvsi  civis  iit  se  exponat  niortis  periculo: 
«  pro  reipublicae  conservatione;  et  si  homo  esset  naturalis  pars 
«  huius  civitatis,  haec  inclinatio  esset  ei  naturalis.  Haec  ille.  Un- 
«  de  habes  quod  si  homo  esset  naturalis  pars  civitatis,  naturaliter 
«  exponeret  se  morti,  ut  totum  quod  est  civitas,  viveret ;  sicut 
«  manus  exponitur  naturaliter  pro  esse  totius  hominis.  Con- 
«  stat  autem  quod  sicut  esse  manus  et  totius  hominis,  eiusdem 
«  sunt  rationis  proportionaliter :  ita  esse  civis  et  civitatis.  Et 
«  confirmatur  manifeste  sic  esse,  quia  non  fit  hic  comparatio 
«  inter  bonum  utile  et  honestum,  sicut  cum  quis  moritur  pro 
«  amico ;  sed  tota  vis  rationis  pendet  ex  comparatione  partis  ad 
« totum,  quia  pars  secundum  id  quod  est,  totius  est,  ut  ibidem 
«  patet.  Ex  ratione  ergo  qua  pars  est  civis  quilibet,  debet  to- 
« tius  civitatis  bonum  temporale  proprio  temporali  bono  prae- 
«  ponere ;  non  autem  bonum  proprium  alicuius  civis  tenetur 
«  suo  praeponere.  Verificatur  tamen  in  proposito,  quod  civis 
«  vitam  civitatis  vitae  propriae  anteponens,  sibi  ipsi  optimuin 
«  eligit  secundum  rationem,  et  seipsum  maxime  amat,  secun- 
«  dum  virtutem  excellenter  operans  (1)».  Ergo  secundum  bo- 
num  charitatis,  in  quo  homo  a  nullo  ente  creato  vel  individuo 
vel  collectivo  participat,  tenetur  semetipsum  plus  diligero 
quam  proximos  omnes,  sicut  etiam  naturali  ordine  unaquaequo 
pars  plus  se  diligit  quam  compartes. 

Itaque  sequenti  gradu  tantum  venit  dilectio  proximi,  et 
in  hac  linea  tenetur  unusquisque  plus  et  actuosius  diligere  sibi 
coniunictiores.  Coniunctiores  autem.  dico  secundum  quamcum- 
que  necessitudinem,  vel  naturalis  originis,  vel  vitae  domesti 
cae.  Et  ratio  est  quia  secundum  omnes  istas  necessitudines 
magis  verificatur  proximi  ratio,  icl  est  attinentis  ad  nos,  et 
ex  consequenti,  ad  nostram  providentiam  pertinentis.  Nec  ob- 
stat  omnino  quod  proximus  ille  non  sit  aliis  melior.  Semper 
enim  magis  diligi  \debet  ad  illud  bonum  ad  quod  diligitur,  quam 
meliores  ad  bonum  maius,  ut  dicit  S.  Thomas  in  praesenti.  — 

(1)  S.  Thom.  in  2-2,  q.  26,  a.  2. 

Jnsuper,  bonitas  virtutis  secundum  quam  aliqui  appropinquarit 
Deo,  potest  in  hac  vita  accedere  et  recedere,  augeri  et  etiarii 
minui.  Et  ideo  semper  possumus  ex  charitate  velle  quod  is»! 
qui  sunt  nobis  coniuncti,  fiant  aliis  meliores,  et  sic  ad  maioreni 
beatitudinis  gradum  pervenire  possint.  —  Denique  eonsidc- 
randum  venit  quod  in  tantum  etiam  plus  diligendi  sunt  e>: 
eharitate  propinqui,  in  quantum  pluribus  modis  diligendi.  Ad. 
eos  enim  qui  non  sunt  nobis  coniuncti,  non  habemus  nisi  ami- 
citiam  charitatis;  ad  coniunctos  vero  habemus  aliquas  alia'j 
amicitias  secundum  modum  coniunctionis  eorum  ad  nos.  Cum 
autem  bonum  super  quod  fundatur  quaelibet  alia  amicitia  ho- 
nesta,  ordinetur  sicut  ad  finem  ad  bonum  super  quod  fundatur 
eharitas,  consequens  est  ut  charitas  imperet  actui  cuilibet  al- 
terius  amicitiae,  sicut  ars  quae  est  circa  finem,  imperat  arti 
quae  est  circa  ea  quae  sunt  ad  finem.  Et  sic,  hoc  ipsum  quod 
est  diligere  aliquem  quia  consanguineus  vel  coniunctus  est. 
vel  quia  concivis,  vel  propter  quodcumque  aliud  motivum  or- 
dinabile  ad  finem  charitatis,  potest  a  charitate  imperari.  Et 
ita  ex  charitate  tam  eliciente  quam  imperante,  pluribus  modis 
diligimus  magis  nobis  coniunctos.  —  Haec  S.  Thomas,  a.  7. 
Omissis  autem  aliis  particularibus  determinationibus  quae  ad 
morales  theologos  spectant,  iam  ponendum  est  ultimum  com- 
plementum  quod  est  de  ordine  charitatis  in  patria. 

Porro  quoad  patriam  semper  eadem  princjjpia  valent^ 
quamquam  non  omnino  eamdem  applicationem  habeant,  quo- 
niam  ibi  cessabit  provisio  quae  est  in  praesenti  vita  necessaria, 
qua  necesse  est  ut  unusquisque  magis  sibi  coniuncto  secundum 
quamcumque  necessitudinem  magis  provideat,  et  idcirco  ex  ipsa 
charitatis  inclinatione  plus  diligat  eum  cui  magis  debet  im- 
pendere  charitatis  effectum.  —  Primo  igitur  absque  ulla  pos- 
sibili  contradictione  dicendum  est  quod  remanebit  in  patria 
ordo  charitatis  quantum  ad  hoc  quod  Deus  est  super  omnia  di- 
ligendus.  —  De  ordine  autem  uniuscuiusque  ad  alios,  distin- 
ctione  opus  est,  quia  dilectionis  gradus  distingui  potest  vel  se- 
cundum  differentiam  boni  quod  quis  alii  exoptat,  vel  secun- 


DE   DILIGBNDIS    EX   CHARITATE  427 

dum  quantitatem  dilectionis.  Et  primo  quidem  modo  plus  di- 
liget  unusquisque  meliores  quam  seipsum,  minus  vero,  minus 
bonos.  Volet  enim  quilibet  beatus  unumquemque  habere  quod 
ipsi  debetur  secundum  divinam  iustitiam,  propter  perfectam 
conformitatem  voluntatis  humanae  ad  divinam.  Nec  tunc  erit 
tempus  proficiendi  per  meritum  ad  maius  praemium,  sicut  nunc 
accidit,  cum  potest  homo  virtutem  et  praemium  melioris  deside- 
rare ;  sed  voluntas  uniusfcuiusque  in  hoc  sistet,  quod  erit  Ideter- 
minatum  divinitus.  Alio  autem  modo  plus  aliquis  seipsum  diliget 
quam  proximum  etiam.  meliorem,  quia  quantitas  dileetionis  men- 
suratur  secundum  quod  in  bono  dilecto  plus  vel  minus  verifica- 
tur  proprii  boni  ratio.  Bonum  autem  quod  diligit  charitas, 
semper  erit  magis  proprium  diligenti  ut  in  diligente  ipso,  quam 
ut  in  proximis  sibi  in  Dei  beatitudine  associatis.  Semper  ergo 
hoc  habebit  charitatis  ordo,  ut  sit  intensior  dilectio  sui  ipsius 
quam  proximorum.  —  Tandem,  quod  attinet  ad  ordinem  proxi- 
morum  inter  se,  simpliciter  praediligetur  rmelior  amore  chari- 
tatis.  Cessantibus  enim  providentiis  et  curis  quibus  in  praesenti 
vita  oportebat  accommodari  ipsam  charitatem,  tota  vita  beata 
consistet  in  ordinatione  mentis  ad  Deum,  et  ideo  ille  ab  uno- 
quoque  propinquior  sibi  habebitur,  qui  erit  Deo  summo  suo 
bono  coniunctior.  Cum  quo  tamen  stat  quod  adhuc  pluribus 
modis  diligentur  illi  qui  hic  secundum  quamcumque  necessitu- 
dinem  nobis  obstringebantur.  Non  enim  cessabunt  ab  animo 
beati  caeterae  honestae  dilectionis  species  et  causae ;  sed  nihilo- 
minus  omnibus  istis  rationibus  praeferetur  incomparabiliter 
ratio  dilectionis  quae  sumetur  ex  propinquitate  ad  Deum,  per 
ordinem  ad  ipsum  elicitum  actum  charitatis. 

Quaest.  XXVII-XXXIIT. 
DE  ACTU  CHAEITATIS 

Deinde  considerandum  est  de  actu  charitatis,  et  primo  de 
principali  actu  elicito  qui  est  dilectio;  secundo  de  aliis  actibus 
vel  effectibus  consequentibus. 

Et  quoad  primum  notanda  occurrit  propria  natura  dilectio- 
nis,  ne  forte  pro  synonymis  habeas  Idiilectionem  et  benevolen- 
tiam.  Equidem  benevolentia  est  aliquid  ad  dilectionem  essentia- 
liter  pertinens,  in  quo  maxime  manifestatur  dilectionis  actus, 
et  inde  est  quod  pro  dilectione  ipsa  soleat  plerumque  simpliciter 
usurpari.  At  si  stricta  nominum  ratio  observetur,  statim  appa- 
rebit  quod  benevolentia  nihil  plus  dicit  quam  velle  alicui  bo- 
num.  Porro  velle  alicui  bonum  non  explicat  totam  rationem 
amoris  qui  est  dilectio.  Nam  dilectio  dicit  etiam  inhaesionem 
affeetus  ad  amatum,  in  quantum  scilicet  amans  figitur  in  amato, 
et  efficit  se  unum  cum  ipso,  et  sic  ei  bonum  vult.  In  dilectione 
ergo  includitur  benevolentia,  sed  aididitur  unio  affectus  quam 
nuda  benevolentia  non  importat.  Nihil  enim  impedit  quir.  veli- 
mus  aliquod  bonum  ei  cui  non  sunms  uniti  per  afLectum,  quan- 
quam  e  converso  impossibile  omnino  sit  ut  ei  cvii  nos  coniungit 
affectus,  bonum  non  velimus.  Imo  amans  inclinatur  per  amo- 
rem  ad  operandum  secundum  exigentiam  amati,  quia  ex  quo 
assumpsit  amatum  quasi  idem  sibi,  oportet  ut  quasi  personam 
amati  gerat  in  omnibus  quae  ad  amatum  spectant  (1).  Idem 
igitur  est  dilectio  ac  benevolentiae  amor,  non  tamen  idem  om- 

(1)  Miros  effectus  amoris  sic  describit  S.  Thomas  in  III,  T>.  27,  Q.  1, 
ad  4um:  «  Ex  hoc  quod  amor  trausformat  amantem  in  amatum,  facit 
«  amantem  intrare  ad  interiora  amati,  et  contra,  ut  nihil  amati  amanti 
«  remaneat  non  unitum.  Et  ideo  amans  quodammodo  penetrat  in  amatum, 
«  et  secundum  hoc  amor  dicitur  acutus.  Et  similiter  amatum  penetrat 
«  amantem,  ad  interiora  eius  perveniens,  et  propter  hoc  dicitur  quod 
«  amor  vulnerat,  et  quod  transfigit  iecur.  —  Sed  quia  nihil  potest  in  al- 
«  terum  transformari,  nisi  secundum  quod  a  sua  forma  quodammodo 
«  recedit,  quia  unius  una  est  forma,  ideo  hanc  divisionem  penetrationis 
«  praecedit  alia  divisio,  qua  amans  a  seipso  separatur,  in  amatum  ten- 
«  dens.  Et  secundum  hoc  dicitur  amor  extasim  facere  et  fervere,  quia 
«  quod  fervet,  extra  se  bullit  et  exhalat.  —  Quia  vero  nihil  a  se  recedit, 
«  nisi  soluto  eo  quo  intra  seipsum  continebatur,  ideo  oportet  quod  ab 
«  amante  terminatio  illa  qua  infra  terminos  suos  tantum  continebatur, 
«  amoveatur.  Et  propter  hoc  amor  dicitur  liquefacere  cor,  quia  liquidum 
«  suis  terminis  non  continetur.  Unde  et  contraria  dispositio  dicitur  cordis 
«  duritia  ». 

nino  ae  benevolentia  sine  addito;  et  secundum  hoe,  plenissime 
intelliges  veritatem  axiomatis  de  quo  supra:  amabile  quiictem 
bonum,  unicuique  autem  proprium.  Qui&quid  enim  sit  an  erga 
omnino  extraneum  nuda  benevolentia  esse  possit,  non  tamen 
benevolentiae  amor,  sive  dilectio.  Et  ratio  est  quia  ad  unionem 
affectus  qua  amans  inhaeret  amato  et  in  ipsum  transf ormatur  ut 
in  idem  sibi,  ea  inter  amantem  et  amatum  proportio  requiritur,. 
quae  nullum  aliud  fundamentum  habere  potest  praeter  commu- 
nicationem  in  bono,  ut  experientia  etiam  teste  manifeste  com- 
prabatur. 

His  igitur  de  principali  actu  charitatis  dictis,  consideran- 
dum  restat  de  effectibus  tum  interioribus  tum  exterioribus  qui 
ipsum  consequuntur. 

Primus  interior  eifectus  est  gaudium.  Nam  gaudium  ex 
amore  causatur,  vel  propter  praesentiam  amati,  vel  etiam  prop- 
ter  hoc  quod  ipsi  amato  proprium  bonum  inest  et  eonservatur ; 
et  hoc  secundum  maxime  pertinet  ad  amorem  benevolentiae, 
per  quem  aliquis  gaudet  de  amico  prospere  se  habente,  etiamsi 
sit  absens.  Charitas  autem  est  amor  Dei,  cuius  bonum  immu- 
tabile  est,  cum  sit  ipse  sua  bonitas,  et  ex  hoc  ipso  quod  amatur 
in  amante  est  per  nobilissimum  sui  effectum,  secundum  illud  1 
Ioan.  IV-16 :  Qui  manet  in  charitate,  in  Deo  manet,  et  Dens 
in  eo.  Et  ideo  spirituale  gaudium  quod  de  Deo  habetur,  ex  cha- 
ritate  habetur.  Insuper  hoc  gaudium  admixtionem  tristitiae  non 
compatitur,  nisi  per  respectum  ad  bonum  divinum  secundum 
quod  participatur  a  nobis,  pro  quanto  scilicet  participatio  ista 
impediri  potest  vel  in  nobismetipsis  vel  in  proximis  quos  tan- 
quam  nos  ipsos  idiligimus.  Erit  tamen  quando  omni  ex  parte  im- 
plebitur,  iuxta  dictum  Christi  Ioan.  XV-11,  et  quidem  ultra  id 
quod  cogitare  vel  desiderare  sufficimus.  Non  enim  in  cor  homi- 
nis  ascendit,  quae  praeparavit  Deus  iis  qui  diligunt  illum,  ut 
dicitur  1  Cor.  II-9.  Et  hoc  est  quod  dicitur  Luc.  VI-38 :  Men- 
sarawi  oonam  et  supereffluentem  dabunt  in  sinum  vestrum. 
Quin  imo,  cum  nulla  creatura  sit  capax  gaudii  de  Deo  ei  con- 
digni,  inde  est  quoid;  istud  gaudium  omnino  plenum  non  capitur 

in  homine,  sed  tale  potius  est  ut  homo  debeat  intrare  in  ipsum, 
secundum  illud  Matth.  XXV-21 :  Intra  in  gaudium  Domini 
tui  (1). 

Alius  interior  effectus  est  pax.  Nam  duplex  unio  est  de  ra- 
tione  pacis,  una  secundum  ordinationem  propriorum  appeti- 
tuum  in  unum,  alia  secundum  unionem  appetitus  proprii  cum 
appetitu  alterius;  et  utramque  unionem  efficit  charitas.  Pri- 
mam  quidem,  secundum  quod  Deus  diligitur  ex  toto  corde,  ut 
seilicet  omnia  ref  eramus  in  ipsum ;  ex  quo  sequitur  quod  omnes 
appetitus  nostri  feruntur  in  unum.  Aliam  vero,  prout  diligi 
mus  proximum  sicut  nos  ipsos;  ex  quo  contingit  quod  homo 
vult  implere  voluntatem  proximi  sicut  et  sui  ipsius.  Haee 
S.  Thomas  in  praesenti. 

De  exterioribus  autem  actibus  vel  effectibus  charitatis, 
videlicet  de  beneficentia  quae  est  exsecutiva  benevolentiae,  et 
de  eleemosyna  quae  est  quaedam  pars  beneficentiae,  et  de  cor- 
rectione  fraterna  quae  est  quaedam  eleemosyna,  non  est  hic 
dicendi  locus,  quia  haec  iam  pertinent  ad  morales  theologoi?. 
Unde  statim  veniendum  est  ad  ultimam  disputationis  partem. 

Quaest.  XXXIV-XLIV. 

DE  VITIIS  OPPOSITIS  CHAEITATI 
ET  DE  PKAECEPTIS  AD  EAM  PERTINElSrTIBUS 

Dupliciter  aliquid  contrariatur  charitati;  prout  charitas 
consideratur  vel  ut  amor  Dei  simpliciter,  vel  ut  amor  Dei 
super  omnia.  —  Si  consideretur  ut  amor  Dei  super  omnia,  sic 
omne  indiscriminatim  peccatum  mortale  habet  directam  oppo- 
sitionem  ad  eam,  quia  quodlibet  mortale  peccatum  ponit  adhae- 

(1)  Nota  quod  cum  dicit  S.  Thomas,  gaudium  de  Dei  praesentia  in 
beatitudine  esse  effectum  amoris  charitatis,  non  est  consequens  quod 
includat  in  motivo  charitatis  aliquid  pertinens  ad  proprium  interesse.  De 
gaudio  enim  illo  ratiocinandum  est  sicut  de  desiderio  beatitudinis,  quod 
potest  esse  vel  de  beatitudine  ut  per  quam  nobis  ipsis  bene  erit,  vel  d© 

sionem  ad  creaturam  tanquam  ad  ultimum  finem.  <(  Quicum- 
«  que  autem  in  re  temporali  finem  sibi  constituit,  ex  hoc  ipso 
« quantum  ad  affectum  suum  praeponit  creaturam  creatori, 
«  diligens  plus  creaturam  quam  creatorem ;  finis  enim  est  quod 
«  maxime  diligitur  (1)  ».  —  Si  autem  consideretur  charitas  ut 
Dei  et  proximi  amor  simpliciter,  sic  directe  ei  contrariantui* 
illa  quae  in  praesenti  recenset  S.  Thomas :  primo  odium  quod 
opponitur  dilectioni,  secundo  invidia  quae  opponitur  gaudio 
charitatis,  tertio  discordia  et  schisma  quae  opponuntur  paci, 
quarto  offensio  et  scandalmn  quae  opponuntur  beneficentiae. 
—  Sed  de  peccato  mortali  in  sua  habitudine  ad  charitatem, 
iam  alias  satis  fuse  dictum  est  (2).  De  caeteris  vero  quae  modo 
magis  speciali  rationem  charitatis  destruunft,  late  tractant 
moralistae,  et  nihil  occurrit  quod  speeulativae  considerationi 
peculiariter  subiaceat.  Unde,  omnibus  his  nunc  praetermissis. 
superest  tantum  ad  praesentis  disputationis  conclusionem,  ut 
breviter  exponantur  principia  quae  de  praeceptis  charitatis 
sunt. 


termino  ultimo  amicitiae  qua  acl  Deum  devincimur.  Et  primo  quidem  modo 
desiderium  beatitudinis  seu  visionis  Dei  nequaquam  pertinet  ad  gratuitum 
amorem,  ut  in  terminis  videre  est;  et  timens  amittere  beatudinem  hanc, 
nihil  aliud  timet  quam  poenam  quae  ipsum  miserum  faciat.  Secundo 
autem  modo  vere  est  amoris  gratuiti  et  perfecti,  quia  ut  ait  Angelicus 
>n  III,  D.  34,  a.  3,  q.  1  ad  2um:  «  Amicus  quamvis  delectationem  habeat 
«  ex  praesentia  amici,  non  tamen  propter  hoc  quaerit  amici  praesentiam 
«  ut  in  ipso  delectetur,  sed  propter  amicum  ipsum  cui  vult  coniungi 
«  quantumcumque  potest  ».  Et  in  hoc  sensu  dixit  etiam  Augustinus, 
iSerm.  178,  n.  11:  «  Si  amas  videre  Deum  tuum,  si  in  hac  peregrina- 
«  tione  illo  amore  suspiras,  ecce  probat  te  Dominus  Deus  tuus,  quasi 
«  dicat,  tibi:  Ecce  fac  quod  vis,  imple  cupiditates  tuas,  extende  nequi- 
«  tiam,  dilata  luxuriam,  quidquid  libuerit  licitum  puta;  non  hinc  te  punio, 
«  non  te  in  gehennam  mitto,  faciem  meam  tantum  tibi  negabo.  Si  ex- 
«  pavisti,  amasti.  Si  hoc  quod  dictum  est,  faciem  suam  tibi  negabit  Deus 
«  tuus,  conlremuit  cor  tuum,  in  non  videndo  Deum  tuum  magnam  poe- 
«  nam  putasti,  gratis  amasti  ». 

(1)  S.  Thom.  De  Verit.  q.  28,  a.  3. 

(2)  De  natura  et  ratione  peccati  personalis,  passim. 

Consulto  autem  dixi  de  praeceptis  charitatis,  et  cons)- 
quenter  de  obligatione  qua  ad  eius  actum  obstringimur ;  nori 
autem  de  necessitate  medii  qua  actus  ille  necessarius  vel  non 
necessarius  esse  potest  ad  iustificationem ;  hoc  enim  notum  sup- 
ponitur  ex  dictis  in  tractatu  de  Poenitentia.  Sane  vero,  ubi 
quaeruntur  dispositiones  pro  iustificatione  sufficientes  ex  solo 
opere  operantis,  certa  et  rata  theologorum  sententia  est,  actum 
charitatis  sive  contritionis  perfectae  esse  in  ratione  medii  om- 
nino  necessarium.  Tunc  enim  ea  exigitur  personalis  dispositio^ 
quae  limen  supremae  virtutis  attingat,  illius  nempe  virtuti> 
dico,  quae  cum  caeterarum  omnium  sit  forma,  nexu  indiss'.'- 
lubili  cum  habituali  gratia  coniungitur.  Et  talis  actus  non  est 
nisi  actus  charitatis  ex  gratia  operante  positus,  et  constat. 
Quomodo  autem  in  ordine  ad  iustificationem  quae  est  ex  opere 
operato,  eadem  ratio  non  valeat,  sed  pro  remotione  obicis  m 
sacramentis  mortuorum  satis  sint  fidei  et  spei  actus  cum  siia- 
plici  attritione  excludente  voluntatem  peccandi,  suis  locis  de- 
claratum  invenies.  Hinc  tota  quaestio  nunc  restringitur  ad 
praeceptum,  quod  nemo  sciens  et  prudens  violare  potest  quin 

eo  ipso  e  statu  iustitiae  decidat,  si  gratiam  praehabebat,  vel 
novum  incurrat  peccati  reatum,  si  secus. 

Porro  praeceptum  charitatis  expressum  habetur  Marc. 
XII-30,  his  verbis :  Diliges  Dominum  Deum  tuum  ex  toto  cordv 
tuo,  et  ex  tota  anima  tua,  et  ex  tota  mente  tua,  et  ex  tota 
virtute  tua.  Hoc  est  primum  mandatum.  Secundum  autem\ 
simile  est  illi:  Diliges  proximum  tuum  tanquam  teipsum.  Ma- 
ius  horum  aliud  mandatum  non  est.  Sed  iam  quaeritur  quid 
sit  diligere  Deum  ex  toto  corde,  et  ex  tota  anima,  et  ex  tota 
mente,  et  ex  tota  virtute  seu  fortitudine.  Eleganter  rem  exponit 
S.  Thomas  in  praesenti  Q.  44,  a.  5 :  «  Considerandum,  inquit, 
«  quod  dilectio  est  actus  voluntatis  quae  hic  significatur  per 
«  cor ;  nam  sicut  cor  corporale  est  principium  omnium  cor- 
«  poralium  motuum,  ita  etiam  voluntas,  et  maxime  quantum 
«  ad  intentionem  finis  ultimi  qui  est  obiectum  charitatis,  est 
«  principium  omnium  spiritualium  motuum.  Tria  autem  sunt 

«  principia  actuum  quae  moventur  a  voluntate,  scilicet  intel- 
« lectus  qui  significatur  per  animam,  et  vis  exsecutiva  exterior 
*  quae  significatur  per  fortitudinem  seu  virtutem.  Praecipitur 
«  ergo  nobis  ut  tota  nostra  intentio  feratur  in  Deum,  quod 
«  est  ex  toto  corde,  et  quod  intellectus  noster  subdatur  Deo, 
«  quod  est  ex  tota  mente,  et  quod  appetitus  noster  reguletur 
«  secundum  Deum,  quod  est  ex  tota  anima,  et  quod  exterior 
«  actus  noster  obediat  Deo,  quod  est  ex  tota  fortitudine  vel 
«  virtute  Deum  diligere  ». 

Nunc  autem  dupliciter  id  impleri  contingit.  Primo,  qua- 
tenus  totum  cor  hominis  semper  actu  feratur  in  Deum,  et 
haec  est  perfectio  charitatis  patriae,  quae  non  est  possibilis 
in  hac  vita.  Unde  Apostolus,  Philip.  111-12 :  Non  quod  iam  ac- 
ceperim  aut  iam  perfectus  sim,  sequor  autem  si  quo  modo  com- 
prehendam,  quasi  tunc  perfectionem  expectans,  cum  ad  com- 
prehensionem,  id  est  ad  bravium  supernae  beatitudinis  per- 
venerit.  Secundo,  quatenus  identidem  convertamur  ad  Deum 
actuaii  motu  charitatis  qui  nosmetipsos  et  omnia  nostra  ad 
ipsum  ita  referat  et  ordinet,  ut  nihil  compatiatur  in  nostris 
actibus  quod  sit  contra  divinum  bonum  super  omnia  dilectum 
et  diligendum,  (et  hoc  est  de  primaria  intentione  praecepti) ; 
nihil  etiam  quod  sit  praeter,  (et  hoc  est  de  secundaria  eius 
intentione  tantum,  omnia  intelligendo  iuxta  principia  tradita 
ubi  de  moralitate  actuum,  et  de  differentia  inter  mortale  ct 
veniale  peccatum).  Et  hoc  posteriori  modo  omnibus  viatoribus 
praeceptum  datur  diligendi  Deum. 

Hinc  primo,  cavendum  sedulo  ne  amor  perfectae  chari- 
tatis  tanquam  res  de  solo  consilio,  solis  perfectis  reservata 
traducatur.  Imo  vero  res  est  de  praecepto  primario:  Hoc  est 
maximum  et  primum  mandatum,  ait  Dominus  in  Evangelio, 
et  non  dicit  primum  et  maximum  consilium.  Unde  huic  aucto- 
ritati  innixi  theologi  unanimiter  docent,  praeceptum  hoc,  uti- 
que  qua  parte  afiirmativum  est,  obligare  stricte,  non  tantum 
per  accidens,  sed  per  se,  neque  solum  in  rarissimis  quibusdam 
circumstantiis,  sed  modo  ordinario  et  pluries  in  vita.  Ad  quod 

De  Yirtutibus  infusis  28 

quidem  propositum  faciunt  tres  e  sexaginta  quinque  propo- 
sitionibus  ab  Innocentio  XI  damnatis.  Quinta  quae  sic  sonat : 
An  peccet  mortaliter,  qui  actum  dilectio?iis  Dei  semel  tantuvi 
in  vita  eliceret,  condemnare  non  audem,us.  Sexta  quae  ita  ec- 
fertur:  Probabile  est,  ne  singulis  quidem  rigorose  quinquen- 
niis  per  se  obligare  praeceptum  charitatis  erga  Deum.  Septi- 
ma  demum  quae  sic  habet:  Tunc  solur.i  obligat,  quando  tenc- 
mur  iustificari,  et  non  habemus  aliam  viam  qua  iustificari  pos- 
simus  (1).  Ubi  vides  non  esse  somniandum  quod  perfectus 
amor  eatenus  tantum  ab  homine  requiratur,  quatenus  defl- 
ciente  possibilitate  suscipiendi  sacramentum,  ad  consecutio- 
nem  iustificationis  necessarius  esse  possit.  Quippe  magnum 
ac  primum  legis  mandatum  obligat  per  se,  et  independenter 
etiam  a  quibuscumque  accidentalibus  circumstantiis. 

Hinc  secundo  cavendum  ne  ad  solos  perfectos  pertinere 
charitatis  actum  existimes,  hoc  nimirum  nomine  quod  actus 
ille  amor  perfectus  dici  consueverit.  Aliud  quippe  est  perfecti 
amoris  actus  identidem  positus,  aliud  vero  est  perfectio  a  qua 
heroes  sanctitatis  perfecti  denominantur.  Comrrmnis  enim  san- 
ctitas  ea  est  quae  consistit  in  simplici  adimpletione  praecepti 
quoad  primariam  eius  intentionem,  ut  supra.  Perfectior  illa, 
quae  nititur  in  praecepto  adimplendo  etiam  quoad  intentio- 
11  em  secundariam.  Perfecta  illa  quae  pro  possibilitate  prat- 
sentis  vitae  appropinquat  ad  charitatem  beatorum  semper  in 
actu.  «  Nam  etsi  comprehensorum  perfectio  non  sit  nobis  pos- 
«  sibilis  in  hac  vita,  aemulari  tamen  debemus  ut  in  similitu- 
« dinem  illius,  quantum  possibile  est,  nos  trahamus :  et  in 
«  hoc  perfectio  huius  vitae  consistit,  ad  quam  per  consilia  iii- 
«  vitamur.  Manifestum  namque  est  quod  humanum  cor  tanto 
«  intensius  in  aliquid  unum  fertur,  quanto  magis  a  multis  re- 
«  vocatur.  Sic  igitur  tanto  perfectius  animus  hominis  ad  Deum 
«  diligendum  fertur,  quanto  magis  ab  affectu  temporalium  re- 
«  vocatur...  Omnia  igitur  consilia  quibus  ad  perfectionem  in- 

(1)  Enehirid,  n.  1022-1024. 

« vitamur,  ad  hoc  pertinent,  ut  animus  hominis  ab  affectu 
« rerum  temporalium  avertatur,  ut  sic  liberius  mens  tendat 
« in  Deum,  contemplando,  amando,  et  eius  voluntatem  im- 
«  plendo  »  (1). 

Hinc  tertio,  removendum  illud  praeiudicium  ex  Iansenis- 
smo  residuum,  quod  perfecti  amoris  actus  sit  aliquid  magnae 
difficultatis.  Id  enim  falsissimum  esse  apparet  manifeste,  quia 
actus  ille  intra  limites  communis  gratiae  continetur,  utpote 
existens  intra  limites  praecepti  omnibus  impositi,  imo  in  ca- 
pite  omnium  praeceptorum.  Insuper,  ■  omnis  creatura  ratio- 
nalis  naturali  inclinatione  suae  voluntatis  inclinatur  ad  dili- 
gendum  Deum  super  omnia,  ut  iam  notatum  est  ex  S.  Thomi 
in  prima  Parte,  Q.  60,  a.  5.  Et  supposita  elevatione  ad  finem 
supernaturalem,  haec  inclinatio  connaturaliter  est  ad  amorem 
etiam  amicitiae  qui  charitas  dicitur.  Equidem  verum  est  quod 
in  statu  naturae  lapsae  multa  sunt  ex  concupiscentia  orta, 
quae  nos  in  oppositum  trahunt,  et  elidunt  naturalem  illam  vel 
eonnaturalem    inclinationem    voluntatis.    Sed    considerandum 

(1)  S.  Thom.  Opusc.  De  perfectione  vitae  spiritualis,  c.  6.  Et  1.  3 
c.  Gent.  c.  130:  «  Quia  optimum  hominis  est  ut  mente  Deo  inhaereat  et 
«  rebus  divinis,  impossibile  autem  est  quod  homo  intense  circa  diversa 
«  occupetur,  ad  hoc  quod  liberius  feratur  in  Deum  mens  hominis,  dantur 
«  in  divina  lege  consilia  quibus  homines  ab  occupationibus  praesentis 
«  vitae,  quantum  possibile  est,  retrahantur,  terrenam  vitam  agentes.  Hoc 
«  autem  non  est  ita  necessarium  homini  ad  iustitiam,  ut  sine  eo  iustitia  esse 
«  non  possit.  Non  enim  virtus  et  iustitia  tollitur  si  homo  secundum  ordi- 
« nem  rationis  corporalibus  et  terrenis  rebus  utatur ;  et  ideo  huiusmodi 
«  divinae  legis  admonitiones  dicuntur  consilia,  et  non  praecepta,  in  quan- 
«  tum  suadetur  homini  ut  propter  meliora  minus  bona  praetermittat.  Occu- 
«  patur  autem  humana  sollicitudo  secundum  communem  modum  humanae 
«  vitae,  erga  tria.  Primo  quidem  circa  propriam  personam,  quid  agat  aut 
«  ubi  conversetur.  Secundo  autem  circa  personas  sibi  coniunctas,  praecipue 
« uxorem  et  filios.  Tertio  circa  res  exteriores  procurandas  quibus  homo 
«  indiget  ad  sustentationem  vitae.  Ad  amputandam  igitur  sollicitudinem 
«  circa  res  exteriores,  datur  homini  in  lege  divina  consilium  paupertatis, 
«  ut  scilicet  res  huius  mundi  abiiciat,  quibus  animus  eius  sollicitudine  ali- 
«  qua  implicari  posset.  Ad  amputandam  autem  sollicitudinem  uxoris  et  fi- 

quoque,  quod  quidquid  in  actu  perfecti  amoris  difficile  inve- 
nitur,  iam  superatur  per  propositum  abrenuntiandi  peccato 
in  simplici  etiam  attritione  inclusum.  Et  ideo,  supposita  vo- 
luntate  a  peccato  aversa  quae  ad  quamlibet  iustificationem  ne- 
cessario  et  semper  requiritur,  quasi  impedimento  iam  sublatov 
f acillimum  deinde  est  ascenldere  ad  cor  altum,  assumendo  mo- 
tivum  charitatis,  quo  nihil  suavius,  nihil  iucundius,  imo  per 
quod  cuncta  dura  mitescunt.  «  Omnia  enim  saeva  et  immaniar 
« prorsus  f acilia  et  prope  nulla  effieit  amor.  Quanto  ergo- 
« certius  ac  facilius  ad  veram  beatitudinem  charitas  facit^. 
« quod  ad  miseriam,  quantum  potuit,  cupiditas  f  ecit !  Non 
« immerito  ille  vas  electionis  cum  ingenti  laetitia  dixit :  Non 
«  sunt  condignae  passiones  huius  temporis  ad  futurum  gloriam 
«  quae  revelabitur  in  nobis.  Ecce  unde  illud  iugum  suave  est,. 
«  et  sarcina  levis.  Et  si  angusta  est  paucis  eligentibus,  facilis, 
« tamen  omnibus  diligentibus.  Dicit  Psalmista :  Propter  veroa 
«  labiorum  tuorum  ego  custodivi  vias  duras.  Sed  quae  dura 
«  sunt  laborantibus,  eisdem  ipsis  mitescunt  amantibus.  Propter 

«  liorum  datur  homini  consilium  de  virginitate  vel  continentia.  Ad  ampu- 
«  tandam  autem  sollicitudinem  hominis  etiam  circa  seipsum,  datur  consi- 
« lium  obedienltiae,  per  quam  homo  dispositionem  suorum  actuum  committit 
«  superiori.  Quia  vero  summa  perfectio  humanae  vitae  in  hoc  consistit 
«  quod  mens  hominis  Deo  vacef;  ad  hanc  autem  mentis  vacationem 
«  praedicta  tria  maxime  videntur  disponere,  convenienter  ad  perfectionis 
« sratum  pertinere  videntur,  non  quasi  ipsae  sint  perfectiones,  sed  quia 
«  sunt  dispositiones  quaedam  ad  perfectionem  quae  consistit  in  hoc  quod 
«  Deo  vacetur.  Possunt  etiam  dici  perf ectionis  eff ectus  et  signa.  Cum  enim 
«  mens  vehementer  amore  et  desiderio  alicuius  rei  afficitur,  consequens 
«  est  quod  alia  postponat.  Ex  hoc  igitur  quod  mens  hominis  amore  et. 
«  desiderio  ferventer  in  divina  fertur,  in  qucx  perfectionem  constare  ma- 
«  nifestum  est,  consequitur  quod  omnia  quae  ipsum  possunt  retardare- 
«  quominus  feratur  in  Deum  abiiciat,  non  solum  rerum  curam,  et  uxoris 
«  et  prolis  affectum,  sed  etiam  sui  ipsius.  Et  hoc  signant  verba  Scripturae. 
«  Dicitur  enim  Cant.  VIII-7:  Si  dederit  homo  omnem  substantiam  domus 
«  suae  pro  dilectione,  quasi  nihil  despiciet  eam.  Et  Matth.  XIII-45 :  Simile 
«  est  regnum  coeloru/m,  homini  negotiatori  quaerenti  oonas  margaritas.  In- 
«  venta  autem  una  pretiosa,  abiit  et  vendidit  omnia  quae  habuit,  et  emit 
.«  eam  ». 

«  quod  ita  divinae  pietatis  dispensatione  actum  est,  ut  interior 
<(  homo  qui  renovatur  de  die  in  diem,  non  adhuc  sub  lege  po- 
« situs,  sed  iam  sub  gratia  exoneratus  sarcinis  innumerabi- 
« lium  observationum,  quod  erat  revera  grave  iugum,  sed  du- 
«  rae  cervici  convenienter  impositum,  facilitate  simplicis  fidei, 
«  et  bonae  spei,  et  sanctae  charitatis,  quidquid  molestiarum 
«  exteriori  homini  forinsecus  intulisset  ille  princeps  qui  missus 
«  est  foras,  interiori  gaudio  leve  haberet.  Nihil  enim  tam  facile 
«  est  bonae  voluntati  quam  ipsa  sibi,  et  haec  sufficit  Deo.  Quam- 
« tumlibet  ergo  saeviat  iste  mundus,  verissime  angeli  nato  in 
« carne  Domino  clamaverunt :  Gloria  in  excelsis  Deo,  et  in 
«  terra  pax  hominibus  bonae  voluntatis,  quia  eius  qui  natus 
«  erat,  suave  iugum  est,  et  sarcina  levis  (1)  ». 

(1)  August.  Serm.  70  n.  3. 


EPILOGUS 


Haec  de  virtutibus  christianis,  quantumvis  imperfecta; 
et  suo  adhuc  complemento  (ad  virtutes  morales  quod  spectat) 
destituta,  studiose  lector,  accipe.  Multa  sane  sunt  quae  in  fa- 
ctura  operis  non  immerito  desiderabis.  Desiderabis  enim,  nunc 
quidem  maiorem  abundantiam  tum  in  expositione  dogmatis,. 
tum  in  oppositorum  errorum  confutatione,  nunc  maiorem 
perspicuitatem  in  ordinata  deductione  doctrinae  a  suis  primis 
principiis,  nunc  meliorem  apparatum  in  ordine  ad  praesentes 
temporum  circumstantias,  aut  quidquid  aliud  eiusmodi  quod 
pro  tua  peculiari  indole  iure  potuisses  exigere.  Unum  tamen 
non  frustra  requires,  videlicet  sensum  catholicum,  maiorum 
traditioni  inhaerentem,  et  per  omnia  pendentem  a  ductu  et 
magisterio  eorum  quibuscum  usque  ad  consummationem  sae- 
culi  atfuturum  se  promisit  Christus,  ut  iam  non  simus  parvuli 
fluctuantes,  et  circumferamur  omni  vento  doctrinae  in  nequitia 
hominum,  in  astutia  ad  circumventionem  erroris,  quemad- 
modum  apostolus  praeterita  commemorans  et  futura  praesa- 
giens  dixit. 

Est  autem  quaedam  schola  novella  quae  huic  traditionali 
theologiae  vehementer  adversatur,  et  iam  in  lumine  solis  hae- 
reses  omnes  in  Hermesio  et  Gunthero  a  Vaticanis  Patribu* 
anathematizatas  exsuscitat:  haeresim  de  fiuctuante  et  nequa- 
quam  fixo  dogmatum  sensu,  haeresim  de  accommodanda  do- 
ctrina  revelata  ad  fallacem  mensuram  philosophicorum  sy- 
stematum  quae  hodiedum  in  mundo  pervulgantur,  haeresim 
de  confusione  fidei  divinae  cum  cognitione  autochtona  huma- 
nae  mentis,  haeresim  de  criteriis  revelationis  iam  non  quae- 
rendis  in  obiectivis  signis  seu  externis  factis  divinam  locutio- 

nem  sigillantibus :  ut  caetera  praetermittam  quae  heterodoxe 
sentit,  tum  de  vi  et  ratione  ordinarii  magisterii  totius  Eccle- 
siae  per  orbem  dispersae,  tum  de  non  curandis  notis  haeresi 
inferioribus,  tum  de  reiicienda  omni  doctrinali  auctoritate 
praeter  supremam,  et  quidem  ex  tota  plenitudine  potestatis 
agentem,  tum  de  aliis  permultis  quae  nunc  commemorare  non 
vaeat. 

Quod    autem    mirum    cuipiam    fortasse    videbitur,    omnes 
istae  novitates  proponuntur  sub  specie  pietatis  et  zeli  anima- 
rum.  Dicunt  Ecclesiam  esse  pro  hominibus,  non  autem  homi- 
nes  pro  Ecclesia.  Multo  enim  magis  Ecclesiae  applicatur  id 
quod  de  seipso  Christus  dixit :  Filins  haminis  non  venit  mini- 
strari,  sed  ministrare,  cum  non  sit  discipulus  super  magistrum, 
neque  apostolus  supra  eum  qui  misit  illum.  Hinc  necessitas  Ec- 
clesiae  imposita,  accommodandi  se  conditionibus  temporum,  et 
prae  primis  quidem,  adaptcndi  doctrinam  sacram  ad  novam 
orientationem  spiritus  moderni,  ne  (quod  absit)  in  perditionem 
animas  abire  sinat.  Existimant  autem  se  habere  missionem  a 
Deo  ad  efficiendam  adaptationem  hanc,  seseque  muniunt  exem- 
plo  seholasticorum  medii  aevi.   Si  enim,  inquiunt,   scholastici 
accommodaverunt    theologiam    philosophiae    aristotelicae    iam 
antiquatae,   quidni   alia   nunc   fieret   accommodatio   secundum 
praesejiiem   evolutionem  cogitationis  humanae  quae  iugi  pro- 
gressu   in    die    perficitur?    Audax   sane,    ut    ipsi    tandem   ali- 
qnando  agnoscunt,  innovatio,  sed  quae  hac  ipsa  de  causa  ad 
eos   tota   devolvitur.    Quippe    audaces   initiativae,    etiam   illae 
quae   iustae,    quae    sanctae,    quae   necessariae    sunt,    nusquam 
ab   auctoritate    ducunt    originem,    quia   auctoritas   ex   natura 
et  indole  su..i  conservatrix  est.  Restat  igitur  ut  a  privatis  su- 
mant    principium:    quod    etiam    quidusdam    exemplis   utcum- 
qne  confirniarc  te^.tant  ex  historia  sacra  vel  annalibus  eccle- 
siastieis. 

Sed  isti  boni  viri  simplicitate  lectorum  suorum  abutun- 
tur.  Abutuntur  in  primis  cum  dicunt  scholasticos  medii  aevi 
adaptasse  theologiam   philosophiae   aristotelicae ;   in   qua   qui- 

dem  assertione  a  veteribus  Protestantibus  innovata  (1),  fal- 
sitas  est,  calumnia  est,  summa  ipsi  Ecclesiae  illata  iniuria 
est.  In  primis  falsitas  est,  et  quae  parum  criticae  in  suis 
auctoribus  monstrat.  Quisquis  enim  non  ex  toto  peregrinus  est. 
in  operibus  principum  Scholae,  luce  meridiana  clarius  agnoscot 
quod  ri  quaedam  adaptatio  fuit,  non  certe  theologiae  ad  philo- 
sophiam  aristotelicam,  sed  quod  longe  diversum  est,  philoso- 
phiae  aristotelicae  ad  theologiam.  Rationem  methodi  et  disci- 
plinae  scholasticae  vel  in  ipso  ingressu  Summae  a  S.  Thoma  de- 
claratam  invenies :  « Dicendum,  inquit,  quod  haec  scientia 
«  (theologia)  accipere  potest  aliquid  a  philosophicis  discipli- 
<(  nis,  non  quod  ex  necessitate  eis  indigeat,  sed  ad  maiorem 
«  manifestationem  eorum  quae  in  hac  scientia  traduntur.  Non 
«  enim  accipit  sua  principia  ab  aliis  scientiis,  sed  immediate  a 
«  Deo  per  revelationem.  Et  ideo  non  accipit  ab  aliis  scientiis 
« tamquam  a  superioribus,  sed  utitur  eis  tamquam  inferioribus 
«  et  ancillis,  sicut  architectonicae  utuntur  subministrantibus, 
«  ut  civilis  militari.  Et  hoc  ipsum  quod  sic  utitur  eis,  non  est 
«  propter  defectum  vel  insufficientiam  eius,  sed  propter  defe- 
«  ctum  intellectus  nostri  qui  ex  his  quae  per  naturalem  ratio- 
«  nem,  ex  qua  procedunt  aliae  scientiae,  cognoscuntur,  f  acilius 
«  manuducitur  in  ea  quae  sunt  supra  rationem,  quae  in  hac 
« scientia  traduntur  (2) ».  Non  ergo  philosophiam  aristoteli- 
cam  amplexi  sunt  scholastici  ut  regulam  ad  quam  flecterent 
theologiam,  absit;  sed  omnino  ex  inverso,  ut  disciplinam  sub- 
sidiariam  in  qua  agnoverunt  signatum  lumen  rectae  rationis 
humanae,   quamque   hoc   titulo  iudicaverunt   natam   inservire 

(1)  Inter  alia  quae  contra  Concilium  Tridentinum  debacchatur,  Paulus 
Sarpi  apud  Pallavicinum  I.  7,  c.  14,  dicit:  «  Che  s'aspettava  che  fosse 
«  proveduto  agli  Scolastici  ed  a'  Canonisti.  A  questi  che  danno  le  di- 
«  vine  proprieta  al  Papa  sinJa  chiamarlo  Dio,  dandogli  infallibilita,  e  fa- 
«  cendo  1'istesso  tribunale  d'ambedue...  Agli  scolastici,  perche  hanno 
«  fatto  fondamento  della  dottrina  cristiana  la  filosofia  d'Aristotele  e  la- 
«  sciata  la  Scrittura,  etc.  » 

(2)  S.  Thom.  la  part.  q.  1,  a.  5  ad  2um. 

ad  manifestationem  doctrinae  fidei,  eique  iuxta  consecratam 
apuld,  ipsos  locutionem,  ancillari.  Nam,  ut  Canus  I.  8  de  locis 
theologicis  annotavit,  vasa  argentea  et  aurea,  caeteramqne 
Aegyptiorum  suppellectilem,  etiamsi  commodatam  acceperi- 
mus,  iure  nostra  facere  possumus,  inque  fidelium  usus  vindi- 
care  (1).  Sed  et  a  Paulo  discunt  theologi,  vel  inscriptionem  for- 
tuitam  arte  torquere  in  argumentum  fidei,  et  quae  in  alium 
usum  scripta  sunt,  ea  ad  emolumentum  ecclesiasticae  doctrinae 
convertere    (2).  Unde  assertio  qua  dicitur,  scholasticos  adap- 

(1)  « Philosophi  autem  qui  vocantur,  si  qua  forte  vera  et  fidei  no- 
«  strae  accommodata  dixerunt,  non  solum  formidanda  non  sunt,  sed  ab 
«  eis  etiam  tanquam  iniustis  possessoribus  in  usum  nostrum  vindicanda. 
«  Sicut  enim  Aegyptii  non  solum  idola  habebant  et  onera  gravia  quae 
«  populus  Israel  detestaretur  et  fugeret,  sed  etiam  vasa  atque  ornamenta 
«  de  auro  et  argento,  et  vestem,  quae  ille  populus  exiens  de  Aegypto 
«  sibi  potius  tanquam  ad  usum  meliorem  elanculo  vindicavit,  non  aucto- 
«  ritate  propria,  sed  praecepto  Dei,  ipsis  Aegyptiis  nescienter  commodan- 
«  tibus  ea  quibus  non  bene  utebantur:  sic  doctrinae  omnes  Gentilium  non 
«  solum  simulata  et  superstitiosa  figmenta  gravesque  sarcinas  superva- 
«  canei  laboris  habent,  quae  unusquisque  nostrum,  duce  Christo,  de  so- 
«  cietate  Gentilium  exiens,  debet  abominari  atque  devitare,  sed  etiam 
«  liberales  disciplinas  usui  veritatis  aptiores,..  Quod  eorum  tamquam  au- 
«  rum  et  argentum,  quod  non  ipsi  instituerunt,  sed  de  quibusdam  quasi 
«  metallis  divinae  providentiae  quae  ubique  infusa  est,  eruerunt,  et  quo 
«perverse  atque  iniuriose  ad  obsequia  daemonum  abutuntur,  cum  ab 
«  eorum  misera  societate  sese  animo  separat,  debet  ab  eis  auferre  chri- 
«  stianus  ad  usum  iustum  praedicandi  Evangelii...  Nam  quid  aliud  fecerunt 
«  multi  boni  fideles  nostri?  Nonne  aspicimus  quanto  auro  et  argento  et 
«  veste  suffarcinatus  exierit  de  Aegypto  Cyprianus  doctor  suavissimus 
«et  martyr  beatissimus?  Quanto  Laotantius?  Quanto  Victorinus,  Optatus, 
«  Hilarius,  ut  de  vivis  taceam?  Quanto  innumerabiles  Graeci?...  Quibus 
«  omnibus  viris  superstitiosa  Gentium  consuetudo  disciplinas  quas  utiles 
«  habebat  nunquam  commodaret,  si  eas  in  usum  colendi  unius  Dei,  quo 
«  vanus  idolorum  cultus  exscinderetur,  conversum  iri  suspicaretur.  Sed 
«  dederunti  aurum  et  argentum  et  vestem  suam  exeunti  populo  Dei  de 
«  Aegypto,  nescientes  quemadmodum  illa  quae  dabant,  in  Christi  obse- 
«  quium  cederent.  Illud  enim  in  Exodo  factum,  sine  dubio  figuratum  est, 
«  ut  hoc  praesignaret ».  August.  1.  2  de  doctr.  christ.,  c.  40. 

(2)   Act.   XVII-23:    « Praeteriens   enim   et   videns   simulacra   vestra, 

tasse  theologiam  philosophiae  aristotelicae,  est  assertio  e  dia- 
metro  contraria  veritati.  Et  non  solum  falsa,  sed  et  calumniosa 
assertio  est,  iniuriosa  quoque  Ecclesiae  quae  Scholae  principe -; 
ut  sanctos  et  doctores  proprios  veneratur.  Adaptare  ev&vi 
theologiam  philosophiae,  nil  minus  est  quam  adstruere  supre- 
matiam  rationis  humanae  supra  doctrinam  sacram,  quod  me- 
ram  haeresim  sonat;  et  quisquis  eiusmodi  negotium  unquara 
attentaverit,  iste  inter  rationalistas  et  cuiusvis  tandem  hetero- 
doxi  nominis  doctores  locum  habebit,  inter  catholicos  non  ha- 
bebit. 

Abutuntur  ergo  boni  viri  simplicitate  nostra,  cum  opea 
suo  vindicant  similitudinem  et  analogiam  cum  opere  Schola- 
sticorum  (1).  Abutuntur  etiam  magis,  cum  ad  conciliandain 
gratiam  suae  methodo  immanentiae,  tranngurant  se  in  angelos 

« inveni  et  aram  in  qua  scriptum  erat :  Ignoto  Deo.  Quod  ergo  igno- 
«  rantes  colitis,  hoc  ego  annuntio  vobis  ». 

(1)  Id  quidem  in  omni  liypotliesi,  hoc  solo  nomine  quod  sensum  do- 
gmatum  ad  philosophica  inventa  flectere  volunt.  Quanto  magis  in  thesi, 
ratione  habita  illius  philosophiae  cui  iam  est  accommodanda  theologia! 
lu  qua  quidem  minimum  omnium  inconveniens  est,  quod  pro  a  et  w,  pro 
primo  principio  et  ultiima  conclusione  habeat  verbum  Pilati:  Quid  est  ve- 
titas?  Accipe  specimen  in  propositiomibus  desumptis  ex  novorum  apolo- 
getarum  scriptis:  «  Y  a-t-il  des  realites  en  soi,  ou  n'y  en  a-t-il  pas, 
«  c'est  la  question  que  se  pose  tout  homme,  et  fait  de  son  existence 
«  un  drame.  —  Notre  certitude  d'eftre  ne  peut  avoir  de  force  et  de  soli- 
«  dite,  que  lorsqu'elle  a  passe  par  l'epreuve,  et  1'epreuve  c'est  la  vie  tout 
«  entiere.  —  Pour  avoir  la  certitude  d'etre  sans  crainte.  de  s 'illusionner, 
«  il  faut  se  deifier,  0'U  au  moins  prendre  dans  une  certaine  mesure  la  f orme 
«  divine.  —  Toute  certitude  d'etre  qui  a  une  autae  base  que  la  concen- 
«  tration  et  la  fixation  en  Dieu,  est  illusodre  et  toujours  prete  a  s'effon- 
«  drer.  —  S'imaginer  qu'a  elles  seules,  par  la  vertu  logique  de  leur  forme 
«  demonstrative,  les  preuves  peuvent  nous  faire  connaitre  l'existence  de 
«  Dieu,  c'est  une  pretention  si  constamment  dementie  par  les  faits,  qu'on 
«  s'etonne  encore  de  la  voir  se  produire.  —  Cesh  en  cherchant  a  etre  par 
«  le  dedans,  que  nous  pouvons  etre  certains  de  l'existence  des  autres  etres, 
«  comme  nous  sommes  certains  de  l'existence  de  Dieu  ».  Haec  quomodo 
et  inter  se  et  cum  sensu  communi  cohaereant,  frustra  forsitan  requires. 
Interim  vero  puto  quod  sat  longe  distamus  a  philosophia  apta  nata  an- 
cillari  theologiae. 

lucis,  afferentes  in  medium  necessitatem  snbveniendi  periculo 
animarum,  et  retrahendi  homines  coaevos  ex  abysso  iucredu- 
litatis.  Fidenter  enim  dixerim,  nullum  esse  medium  methodo 
ista  efficacius,  ad  praecludendum  hominibus  viam  illius  fidei 
quae  sola  fundamentum  est  salutis  et  radix  totius  iustificatio- 
nis.  Et  quid  tandem  iuvabit  opponere,  novitatem  methodi  a£- 
ficere  credibilitatem,  non  fidem?  Imo,  fidem  plane,  fidem  ipsis- 
simam.  Naim  etsi  aliud  sit  'credibilitas,  aliud  fides,  eredibilitas 
tamen  tota  est  in  ordine  ad  fidem ;  et  ex  quo  construis  credibiii- 
tatem  qua  unumquodque  ideo  et  eatenus  credibile  asseritur, 
quia  et  quatenus  congruit  subiectivis  naturae  aspirationibu^, 
consequitur  logica  consequentia,  removendam  esse  omnem  ii- 
dem  praeter  eam  cuius  motivum  sit  haec  ipsa  quam  dicis,  im- 
manens  aspiratio.  Sicut  Iudaei  id  credebant  de  Messia,  quod 
congruebat  autochtonis  aspirationibus  Israel,  id  discredebant 
quod  non  congruebat.  Messiam  exspectabant  triumphantem, 
et  fundantem  regnum  suum  in  medio  contribulium  suorum, 
qui  terristris  eius  gloriae  participes  exsisterent.  Id  invenie- 
bant  in  Isaia,  IX-6 :  Parvulus  natus  est  nobis,  et  filius  datus 
est  nobis,  et  factus  est  principatus  super  humerum  eius,  et  vo- 
cabitur  nomen  eius,  admirabilis,  consiliarius,  fortis,  pater  futuri 
saeculi.  Id  in  Psalmo  CIX-2 :  Virgam  virtutis  tuae  emittet  Do- 
minus  ex  Sion,  dominare  in  medio  inimicorum  tuorum.  Id  iii 
Daniele,  VII-14 :  Et  dedit  ei  potestatem  et  honorem  et  regnum, 
et  omnes  populi,  tribus,  et  linguae  ipsi  servient;  potestas  eius 
potestas  aeterna  quae  non  auferetur,  et  regnum  quod  non  cor- 
rumpetur.  Frustra  autem  clamabat  Isaias,  LIII-1 :  Quis  crc- 
didit  auditui  nostro,  et  brachium  Domini  cui  revelatum  estf... 
Non  est  species  ei  neque  decor,  ct  vidimus  eum,  et  non  erar 
aspectus,  despectum  et  novissimitm  virorum,  virum  dolorum 
et  scientem  infirmitatem,  Messiam  monstrans  pervenientem  ad 
triumphum  per  passionem,  humiliationem,  et  mortem.  Frustra 
canebat  David  in  persona  Messiae  loquens:  Ego  autem  sum 
vermis  et  non  homo,  opprobrium  hominum  ei  abiectio  plebis..* 
Foderunt  manus  meas  et  pedes  meos,  dinumeraverunt  omnia 

ossa  mea.  Frustra  Daniel  vaticinabatur :   Septuaginta  hebdo- 

mades  abbreviatae  sunt,  ut  ungatur  Sanctus  Sanctorum...  Et 

post  liebdomades  sexaginta  duas  occidetur  Christus,  et  nor% 

erit  eiiis  populus  qui  eum  negaturus  est.  Haec  iam  non  con- 

gruebant  indigentiae  expansionis  quae  in  stirpe  hebraica  erat. 

Credebant  ergo  gloriosa  de  Messia  suo,   discredebant  oppro- 

briosa.  Sed  et  ea  quae  eredebant,  procul  dubio  fide  theologiea 

et  salutari  non  credebant. 

Proinde  novi  nostri   apologetae  unius  tantum   rei  obliti 

esse  videntur,  videlicet  ipsius  unici  finis  apologiae  christianae, 

qui  est  ducere  homines  ad  fidem  theologalem  seu  divinam,  extra 

quam  nulla  est  salus.  Nam  methodus  eorum,  nedum  ad  eam 

fidem  ducat,  qua  plenum  revelanti  Deo  intellectus  et  voluntatis 

praestatur  obsequium,  ducit  plane  ad  oppositum,  nimirum  ad 

arbitrariam  quamdam  opinionem,  eamque  in  puro  naturalismo 

fundatam  ac  penitus  incardinatam.  Et  quid,  quaeso,  refert  si 
de  doctrina  quam  christianam  vocas,  talem  hominibus  infun- 

das  credulitatem  ?  Quid  hoc  ad  salutem?  Quid  non  potius  ad 
perditionem,  si  opinionis  principia  ea  sint,  quae  faciant  unum- 
quemque  sibi  ipsi  tanquam  regulae  et  normae  inhaerere,  men- 
tem  et  cor  ab  unico  motivo  auctoritatis  Dei  et  subiectione  ei 
debita  avertendo,  et  nullum  nisi  fidei  cuidam  rationalisticae 
locum  relinquendo?  Utere  ergo,  ut  vis,  convenientiis  quae 
sunt  inter  doctrinam  revelatam  et  veras  naturae  exigentias, 
ad  removendum  prohibentia  obstacula.  Appella  ad  aspiratio- 
nes  cordis,  invoca  testimonium  animae  naturaliter  christianae, 
ut  quod  prius  exosuim  forte  erat,  nunc  incipiat  delectare, 
et  quod  contra  rationem,  contra  inditam  inclinationem,  con- 
tra  omnia  intima  humanae  naturae  esse  reputabatur,  sub  alia 
luce  iam  appareat.  At,  quaeso,  ne  in  his  reponas  proprium  ac 
directum  credibilitatis  fundamentum.  Ne  praesertim  mortife- 
rum  principium  statuas:  nullam  esse  veritatem  alicuius  va- 
loris  quoad  nos,  nisi  autochtonam,  et  ex  proprio  fundo  pullu- 
lantem,  sicut  pullulat  planta  e  germine  suo. 

Sed  haec  sub  Novae  Scientiae  nomine  passim  pervulgan- 

\ 

tur,  et  hac  de  causa,  gnosim  aliquam  sublimem  atque  transcen 
dentem  plerisque,  ut  assolet,  videntur  continere.  Esto.  Yt* 
rumtamen  si  scientia  est,  nonnisi  pars  et  dependentia  illius. 
scientiae  quae  iam  a  longo  tempore  summo  studio  molitur  ut, 
Deo  a  mentibus  humanis,  a  vita  et  moribus  populorum  excluso, 
merae  quod  vocant  rationis  vel  naturae  regnum  stabiliatur  (1). 
Pars  illius  scientiae  quae  apud  quosdam  catholici  nominitt 
viros  maiori  in  dies  auctoritate  pollens,  negat  Deum  ex  suis 
operibus  posse  agnosei.  Hominem  e  simio  ortum,  sin  minus 
quoad  animam,  at  certe  quoad  corpus  stulte  et  inverecundo 
profitetur.  Scripturam  a  Deo  inspiratam  omni  sublimitate, 
omni  mysterio,  omni  sensu  spirituali  privat.  Historiam  sa- 
cram  et  magnifica  Dei  opera,  tum  in  educatione  generis  hu« 
mani,  tum  in  praeparatione  adventus  incarnati  Verbi,  ad  vul- 
garium  eventuum  proportionem  omni  ope  reducere  nititur,  si 
tamen,  quod  peius  est,  mythicis  paganorum  fictionibus  eara 
assimilare  non  vereatur.  Et  haec  scientia  sub  arbore  malo  ini- 
tium  habuit,  in  die  qua  ab  apostata  angelo  corrupta  est  mater 
nostra,  violata  est  genitrix  nostra.  Haec  scientia  aut  impia  est 
aut  plumbea,  circa  materialem  litterae  corticem  tota  occupata : 

timet  enim  ne  forte  assumens  alas,  et  paulo  altius  progressa* 
attrectet  Deum  aut  inveniat.  Haec  denique  scientia  gelida  es!.. 

et  in  brumalibus  poli  antaretici  regionibus  concepta,  ad  easdem 

gelidas  oras  sensim  sine  sensu  hominem  pellit,  ubi  infelix  ille 

longe  ab  omni  ideali,  longe  a  fonte  luminis,  caloris,  et  vita'i 

(Deo),  miserrime  contabescat. 

Tu  autem,  studiose  lector,  memento  quia  filius  sanctorura 

es,  et  vitam  illam  expectas  quam  Deus  daturus  est  his  qul 

fidem  suam  nunquam  mutant  ab  eo  (2). 

(1)  Vatic.  Const.  Dei  Filius  in  prooemio. 

(2)  Tob.  11-18. 

DE    HABITIBUS    ET    VIRTUTIBUS 
GENERALE   PROLEGOMENON 

ja-U  ae  Quest#  49-61  —  Huius  disputationis  partitio    .     .     .15 

I.  De  habitibus  ordinis  natnralis. 

1.  Quod  habitus  est  quaedam  dispositio  in 
ordine  ad  naturam  rei  et  operationem 
eius,  secundum  quam  bene  vel  male  ali- 
quid  ad  eam  disponitur     .     .     .     .     .     .16 

2.  Quod  inter  habitus  operativos  bonos  e- 
minent  illi  qui  non  solum  conferunt  ha- 
bilitatem  ad  bene  operandum,  verum  e- 
tiam  perficiunt  ad  usum  habilitatis.  Et 
quod  tales  habitus  simpliciter  dicuntur 
virtutes,  in  voluntate  vel  aliqua  alia  po- 
tentia  prout  a  voluntate  mota  subiectati. 
Qui  etiam  in  statu  virtutis  perfecto  vel 
imperfecto  esse  possunt,  secundum  quod 
vel  actu  vel  potentia  tantum,  ad  Deum 
referuntur  sub  ratione  ultimi  finis  to- 
tius    humanae    vitae 18 

3.  Quod  virtutes  naturales  physice  gene- 
rantur  et  augeniur  per  frequentationem 
actuum,  diminuuntur  autem  et  corrum- 
puntur,  vel  per  contrariorum  actuum 
exercitium,  vel  etiam  per  solam  cessa- 
tionem  ab  opere  . 21 

II.  De  liabitibus  et  virtutibus  ordinis  super- 
naturalis. 

1.  Quod  ad  speciem  habitus  praedica- 
mentalis  reductive  pertinent  tum  gratia 
sanctificans,  tum  virtutes  et  dona  quae 
eam    consequuntur 28 

2.  Quod  virtutum  supernaturalium  tam 
productio  quam  augmentum  a  solcn  Deo 
efficienter  esse  potest,  minime  vero  a 
nostris  jictibus,  etiam  supernaturalibus, 
qui  solum  possunt  esse  causa  dispositiva 
quantum  ad  primam  infusionem,  vel  e- 
tiam  meritoria  quantum  ad  subsequens 
augmentum.  Et  quod  virtutes  istae  nul- 
lam  habent  possibilem  eausam  dimi- 
nutionis,  sed  tantum  totalis  corruptio- 
nis,  videlicet  mortale  peccatum  vel  di- 
recte   vel   indirecte   ipsis   oppositum   at- 

tinet,  applicanda  sunt  omnia  principia 
quae  generatim  de  habitibus  acquisitis 
valent 49 

III.  De   ratiooe   distinctionis  supernatura- 

I.  De  ratione  distinctionis  habituum 

supernaturalium  a  naturalibus. 

1.  Quod  sunt  quaedam  obiecta  in  statu 
viae  nobis  proposita,  quae  cum  ex  sese 
ordinem  habeant  ad  supernaturale  obie- 
ctum  vitae  aeternae,  nonnisi  per  actum 
supernaturalem  attingi  possunt  modo 
proportionato  propriae  conditioni  eo- 
rum.  Et  quod  hac  de  causa,  eiusmodi 
obiecta  recte  dicuntur  supernaturalia     .  64 

gratia  semel  praesupposita,  obieeia  prae- 
dicta  attingi  possunt  actu  naturali,  id 
est  elicito  per  solas  naturae  vires,  si  phy- 

consideretur :    quamquam    non   eo    modo 

qui  habeat  efficaciam  ad  conducen- 
dum  in  possessionem  boni  ad  quod  ordi- 
nem    dicunti 68 

3.  Quod  in  aetibus  supernaturalibus  virtu- 
tuna  viae,  formalitas  supernaturalitatis 
faciens  ut  actus  sint  proportionati  con- 
ditioni  obiectorum  secundum  se,  non  pro- 
venit  ex  obiecto  prout  quoad  nos  munere 
obiecti  fungitur,  videlicet  neque  ex  obie- 
cto  materiali  quod  creditur,  quod  spera- 
tur,  quod  diligitur,  neque  ex  obiecto  for- 
mali  propter  quod  creditur  vel  speratur 
vel  diligitur,  sed  unice  ex  principio 
gratiae  quo  elevatur  operaiiva  potentia 
ad  eum  ordinem  perfectionis,  cuius  ulti- 
ma  consummatio  est  in  unione  per  lu- 
men  gloriae  ad  divinam  essentiam  ut  ad 
formam  intelligibilem 72 

modum 79 

vel  saltem  ex  suppositione  gratiae  ex- 
ternae  quae  est  divina  revelatio.  Et  quod 
praecisione  facta  ab  iis  quae  sunt  tan- 
tum  per  accidens,  natmralibus  habitibus 
sola  obiecta  naturalia,  seu  ad  finem  na- 

supernaturalia,  seu  ordinata  ad  finem 
vitae  aeternae,  recte  assignantur  ...  82 
6.  Quod  habitus  naturales  respectu  super- 
naturalium  nom  sunt  virliutes.  Unde  si 
de  habitlbus  solum  loquamur  sub  gene- 
rali  ratione  habituum,  sic  utique  super- 
naturales  a  naturalibus  non  necessario 
distinguuntur  secundum  obiecta,  sed  so- 

nequaquam  in  medio  consistit,  sed  tanto 
est  maius  quanto  magis  accedit  ad  sum- 
mum   nusquam   assequendum,   et    semper 

Thesis  VIII.  —  Septem  numerantur  dona 
partim  ad  intelleciaim  et  partim  ad  vo- 

ritus  Sancti  qui  ex  libero  potestatis  ar- 
bitrio  spirat  ubi  vult,  et  singulis  parti- 
tur    prouti   vult 186 

jja_jjae  quabst.  _.  —  De  oMecto  fldei. 

tas  ex  summa  Dei  sapientia  et  veracita- 
te  consurgens,  eaque  non  absolute  con- 

tionem  seu  locutionem  divinam.  Haee 

tim  omnis  veritas  a  Deo  revelata.  Si 
autem  consideretur  per  ordinem  ad  spe- 
cialem  illam  veritatis  rationem  quam  re- 
spicit  tum  divina  revelatio  tum  fides 
theologica  reduplicative  in  quantum  hu- 
iusmodi,  distingui  debet  in  primarium, 
secu^ndarium,  et  pure  accidentarium. 
Primarium,  quod  etiam  attributionis  vo- 
cant,  est  Deus  ipse  ut  finis  supernatu- 
ralis.  Secundarium  est  complexus  crea- 
tarum  veritatum  ordinem  habeniium  ad 
huius  finis  assecutionem.  Pure  acciden- 
tarium  denique  est  quidquid  aliud  con- 
comitanter  tantum,  et  non  directa  inten- 
tione  a  Deo  est  revelatum,  et  hoc  sensu 
eaque  de  causa  contradistingui  solet  a 
rebus,  ut  aiunt,  fidei  et  morum  ad  aedi- 
ficationem  doctrinae  christianae  perti- 
nentium 233 

Corollarium.  —  Obiectum  fidei  principa- 
le  est  quidem  prima  veritas  Deus,  non 
tamen  apprehensus  sicut  in  se  est.  Unde 
si  ex  parte  credentis  obiectum  conside- 
reiur,  semper  est  aliquid  complexum  per 
modum   enuntiabilis 242 


INDEX  455 

ditio  essentialis  est  ut  sit  quoad  cre- 
dentem  aliquo  saltem  modo  in  se  obscu- 
rum  sive  inevidens.  Hinc  sub  fide  nihil 
cadere  potest  cum  evidentia  etiam  mere 
concomitante  quae  actu  mentem  percel- 
lat,  et  plene  quietet  eam  in  clara  veri 
intuitione.  Quemadmodum  igitur  fides 
theologica  esse  non  potest  de  aliquibus 
falsis,  ita  nec  de  aliquibus  visis  sive  se- 
cundum  sensum  sive  secundum  intelle- 
ctum 244 

Thesis  XII.  —  Obiectum  materiale  fidei 
non  crevit  per  successionem  temporum 
quantum  ad  substantiam  articulorum. 

tio  mundi  usque  ad  Christum  eiusque 
apostolos,  per  quorum  ministerium  re- 
velatio  fuit  consummata,  et  ultimo  ac 

catholica  credi  potest  aut  poterit  un- 
quam,  quod  vel  explicite,  vel  saltem  f  orma- 
maliter  implicite  in  deposito  ab  apo- 
stolis  Ecclesiae  tradito  non  contineatur  256 

Thesis  XIII.  —  Ut  officio  veram  fidem 
amplectendi,  in  eaque  constanter  per- 
severandi  satisfacere  possemus,  Deus 
per  Filium  suum  Unigenitum  Ecclesiam 
instituit,  suaeque  institutionis  manife- 
stis  notis  insiruxit,  ut  ea  tanquam  cu- 
stos  et  magistra  verbi  revelati  ab  om- 
nibus  posset  agnosci,  essetque  quoad 
nos  organum  authenticum  infallibiliter 
proponendi  omnia  ea  quae  tanquam  di- 
vinitus  dicta,  fide  divina  et  catholica 
credenda  sunt.  Attamen  non  ad  solam 
proposittionem  formaliter  revelatorum 
sese  extendit  infallibilis  Ecclesiae  auc- 
toritas,  verum  etiam  ad  definitiones 
connexarum  veritatum  quae  pro  inte- 
gra  depositi  custodia,  defensione,  vel 
actuosa  conservatione  requiruntur.  Por- 
ro   huiusmodi   veritates   semel    definitae, 

ad  eam  fidem   pertinere  videntur,   quae 
recte    et   proprie   fides    ecclesiastica   est 

appellata 268 

cae  obiectum  quod  a  Deo  revelatum,  ab 
infallibili  Ecclesia  proponitur,  non  in 
verbis,  sed  in  sensu  qui  verbis  subest 
consistit,  nec  alia  de  causa  Timotheum 
Apostolus  monet  ut  formam  habeat  sa- 
norum  verborum  quae  ab  ipso  audierat 
per  multos  testes,  nisi  quia  haec  ipsa 
sanorum  verborum  forma  ad  genuinum 
Sensum  constanter  atque  invariabili- 
ter  retinendum  quam  maxime  confert. 
Quisquis  autem  dicit  sensum  illum 
quem  in  suis  definitionibus  suaque  ar- 
ticulorum  fidei  propositione  intellexit 
et  intelligit  Ecclesia,  non  esse  incom- 
mutabiliter  verum,  sed  talem  cui  sen- 
sus  alius  secundum  progressum  scien- 
tiae  potuerit  aut  possit  aliquando  sub- 
stitui,    haeretico    fallitur    spiritu    .     .     .   276 

que  sibi  applicat  promissiones  divinas 
de  remissione  peccatorum,  sed  in  assen- 
su  firmo  quo  a  Deo  revelata  vera  esse 
credimus,  non  propter  intrinsecam  re- 
rum  veritatem  naturali  rationis  lumi- 
ne  perspectam,  sed  propter  solam  auc- 
toritatem  Dei  revelantis  qui  nec  falli 
nec    fallere    potest 282 

Thesis  XVI.  —  Actus  fidei  in  sua  essen- 
tia  consideratus  dici  debet  actus  sim- 
plex  atque  omnino  incomplexus,  imme- 
diate  innixus  auctoritati  Dei  revelantis 
per  praeambulam  cognitionem  intelle- 
ctui  praesentatae,  minime  vero  huic  ei- 

dem  cognitioni  quae  solum  de  praere- 
quisitis  est.  Unde  ipsa  divina  auctori- 
tas  reduplicative  in  quantum  formalis 
obiecti  munere  fungitur,  non  cadit  sub 
fidei  actu  ut  quae  propter  seipsam  cre- 
ditur,  iuxta  notam  Suarezii  sententiam; 
neque  etiam  ut  quae  assensu  immediato 
ex  apprehensione  terminorum  afiirma- 
tur,  iuxta  Lugonis  opinionem;  sed  pu- 
re  et  simpliciter  ut  propter  quam  cre- 
dimus  quaecumque  sunt  materialia  fidei 
obiecta,  ita  ultimato  terminando  cre- 
dendi  motum,  ut  ne  quaestioni  quidem 
de  ulteriori  quadam  resolutione  locus 
remanere     possit 291 

Thesis  XVII.  —  Actus  fidei  requirit 
praevium  iudicium  credibilitatis.  Quod 
quidem  iudicium  non  in  vaga  quadam 
sentimentalitate,  neque  in  aspirattione 
et  indigentia  animi  religiosi  fundari 
debet,  ut  hodierni  fautores  methodi  im- 
manentiae,  protestantico  spiritu  plus 
minusve  imbuti  dicunt.  Sed  fundetur 
necesse  est  in  rationibus  per  quas  in- 
notescit  factum  revelationis  Dei,  iisque 
vel  absolute  vel  respective  certis,  id 
est,  pro  captu  et  conditione  uniuscuius- 
que  excludentibus  dubium  prudens.  De- 
nique  haec  eadem  credibilitatis  motiva, 
salva  interim  quoad  rudes  humana  au- 
ctoritate  parentum  seu  magistrorum, 
reponuntur  in  externis  signis,  miracu- 
lorum  praesertim  et  prophetiarum,  ad 
quorum  persuasibilem  considerationem 
interior  gratia  hominem  movet  et  adiu- 
vat,  quin  absolute  eam  suppleat,  lo- 
quendo  saltem  de  lege  ordinaria  .     .     .304 

Corollarium.  —  Ex  praeasserta  necessi- 
tate  certi  iudicii  credibilitatis  nequa- 
quam  consequitur  quod  ii  qui  semel 
a  Deo  caeleste  fidei  donum  pereepe- 
runt,  possint  unquam  habere  iustam 
causam,    aut    recedendi    ab    assensu    in 

veritates  a  Deo  revelatas,  aut  eas  in 
dubium  revocandi  donec  demonstatio- 
nem  scientificam  de  veritate  fundamen- 
torum  suae  fidei  ipsi  absolverint.  Sed 
habita  interim  ratione  conditionis  lon- 
ge  disparis  tum  eorum  qui  ex  igno- 
rantia  invincibili  falsis  haereticorum 
aut  schismaticorum  sectis  more  patrio 
adhaeserunt,  tum  eorum  qui  sub  sanctae 
matris  Ecelesiae  magisterio  fidem  uni- 
ce  veram  in  sua  integritate  edocti 
sunt,  adhuc  absolute  dicendum  (est 
quod  benignissimus  Deus  infallibiliter 
providet  ut  ii  omnes  quos  de  tenebris 
transtulit  in  admirabile  lumen  suum, 
habeant  semper  unde  in  hoc  eodem  lu- 
mine  absque  defectione  rationabiliter 
perseverare  possint,  nom  deserens  ipse 
nisi    prior    ipse    deseratur 319 

Thesis  XVIII.  —  Tres  sunt  principales 
actus  fidei  theologicae  proprietates.  - 
Prima  est  obscuritas,  quae  tota  deri- 
vat  ex  hoc  quod  materiale  obiectum  de 
non  apparentibus  est,  formale  autem 
non  in  aliqua  evidentia,  etiam  mere  ex- 
trinseca  consistit,  sed  in  sola  auctori- 
tate  revelantis.  -  Altera  est  libertas, 
quam  omnis  prorsus  fidei  chrisllianae 
assensus  eatenus  vindicat  sibi,  quate- 
nus  natura  sua  per  se  et  immediate 
pendet  a  libero  voluntatis  imperio.  - 
Tertia  tandem  est  certitudo,  eaque  tam 
inf  allibilitatis  quam  indubitabilitatlis ; 
infallibilitatis  quidem,  quae  superat 
certitudinem  cuiusvis  cognitionis  natu- 
ralis;  indubitabilitatis  vero,  quae  est 
supra  certitudinem  omnis  assensus  con- 
generis,  id  est  repositi  in  potestate  et 
arbitrio    voluntatis        323 

Thesis  XIX.  —  Actus  fidei  est  pro  adul- 
tis  medium  necessarium  ad  iustificatio- 
nem,  et  non  tantum  disiunctive  in  re 
vel  in  voto,  sed  omnino  in  re.  Insuper, 


INDEX  459 

